本草綱目（第3卷，共5卷）
子仁
【氣味】苦，寒，無毒。大明曰︰溫。雙仁者可帶。
【主治】殺蟲療蠱，治諸毒。去皮研服，有效（《開寶》）。治一切風，補五勞七傷，其功不可備述。治 癖氣塊，消宿食，止煩悶，利小便，催生，中惡失音，發落，天行溫疾，塗一切蛇蟲蠶咬，治一切病，每日吞二、七粒，不過三千粒，永瘥（大明）。
【附方】新三。預知子丸，治心氣不足，精神恍惚，語言錯妄，忪悸煩郁，憂愁慘戚，喜怒多恐，健忘少睡，夜多異夢，寤即驚魘，或發狂眩暴不知人，並宜服此︰預知子（去皮）、白茯苓、枸杞子、石菖蒲、茯神、柏子仁、人參、地骨皮、遠志、山藥、黃精（蒸熟）、朱砂（水飛）等分。爲末，煉蜜丸芡子大。每嚼一丸，人參湯下。（《和劑局方》）
耳卒聾閉︰八、九月取石榴開一孔，留蓋，入米醋滿中，蓋定，面裹 火中煨熟取出，入少仙沼子、黑李子眉落聲變︰預知子膏︰用預知子、雄黃各二兩，爲末。以乳香三兩，同水一斗，銀鍋煮至五升。入二末熬成膏，瓶盛之。每服一匙，溫酒調下。有蟲如馬尾，隨大便而出。（《聖惠方》）
根
【氣味】苦，冷，無毒。
【主治】解蠱毒。石臼搗篩，每用三錢，溫水服，立已（蘇頌）。
牽牛子
（《別錄》下品）
【釋名】黑丑（《綱目》）、草金鈴（《炮炙論
弘景曰︰此藥始出田野人牽牛謝藥，故以名之。
時珍曰︰近人隱其名爲黑丑，白者爲白丑，蓋以丑屬牛也。金鈴象子形，盆甑、狗耳象葉形。段成式《酉陽雜俎》云︰盆甑草蔓如薯蕷，結實後斷之，狀如盆甑是矣。
【集解】弘景曰︰牽牛作藤生花，狀如扁豆，黃色。子作小房，實黑色，形如 子核。
恭曰︰此花似旋花，作碧色，不黃，亦不似扁豆。
頌曰︰處處有之。二月種子，三月生苗，作藤蔓繞籬牆，高者或二、三丈。其葉青，有三尖角。七月生花，微紅帶
碧色，似鼓子花而大。八月結實，外有白皮裹作球。每球內有子四、五枚，大如蕎麥，有三棱，有黑白二種，九月後收
宗奭曰︰花朵如鼓子花，但碧色，日出開，日西萎。其核如木猴梨子而色黑，謂子似蕎
麥非也。
時珍曰︰牽牛有黑、白二種︰黑者處處野生尤多。其蔓有白毛，斷之有白汁。葉有三尖，如楓葉。花不作瓣，如旋花而大。其實有蒂裹之，生青枯白。其核與棠 子核一樣，但色深
霍爾。白者人多種之。其蔓微紅，無毛有柔刺，斷之有濃汁，葉團有斜尖，並如山藥莖葉。
其花小於黑牽牛花，淺碧帶紅色。其實蒂長寸許，生青枯白。其核白色，稍粗。人亦采嫩實蜜煎爲果食，呼爲天茄，因其蒂似茄也。
子
【修治】 曰︰凡采得子，晒乾，水淘去浮者，再晒，拌酒蒸，從巳至未，晒乾收之。
臨用舂去黑皮。
時珍曰︰今多只碾取頭末，去皮麩不用。亦有半生半熟用者。
【氣味】苦，寒，有毒。權曰︰甘，有小毒。
詵曰︰多食稍冷。
杲曰︰辛熱雄烈，泄人元氣。
大明曰︰味 。得青木香、乾薑良。
【主治】下氣，療腳滿水腫，除風毒，利小便（《別錄》）。治 癖氣塊，利大小便，除虛腫，落胎（甄權）。取腰痛，下冷膿，瀉蠱毒藥，並一切氣壅滯（大明）。和山茱萸服，去水病（孟詵）。
珍）。
【發明】宗奭曰︰牽牛丸服，治大腸風秘壅結。不可久服，亦行脾腎氣故也。
好古曰︰牽牛以氣藥引則入氣；以大黃引則入血。利大腸，下水積。色白者，瀉氣分濕熱上攻喘滿，破血中之氣。
震亨曰︰牽牛屬火善走，黑者屬水，白者屬金。若非病形與証俱實，不脹滿、不大便秘
者，不可輕用。驅逐致虛，先哲深戒。
杲曰︰牽牛非神農藥也。《名醫續注》云︰味苦寒，能除濕氣，利小便，治下注腳氣。
此說氣味主治俱誤矣
辣，久嚼猛烈雄壯，所謂苦寒安在哉？夫濕者水之別稱，有形者也。若肺先受濕，濕氣不得施化，致大小便不通，則宜用之。蓋牽牛感南方熱火之化所生，火能平金而泄肺，濕去則氣得周流。所謂五臟有邪，更相平也。今不問有濕無濕，但傷食或有熱証，俱用牽牛克化之藥，豈不誤哉？況牽牛止能泄氣中之濕熱，不能除血中之濕熱。濕從下受之，下焦主血，血中之濕，宜苦寒之味，反以辛藥泄之，傷人元氣。且牽牛辛烈，比之諸辛藥，泄氣尤甚，其傷人必矣。《經》云︰辛泄氣，辛走氣，辛泄肺，氣病者無多食辛。況飲食失節，勞役所傷，是胃氣不行，心火乘之。腸胃受火邪，名曰熱中。脾胃主血，當血中泄火。以黃芩之苦寒泄火，當歸身之辛溫和血，生地黃之苦寒涼血益血，少加紅花之辛溫以泄血絡，桃仁之辛溫除燥潤
腸。仍不可專用，須於補中益氣泄陰火之藥內加而用之。何則？上焦元氣已自虛弱，若反用牽牛大辛熱，氣味俱陽之藥輕則夭人。故張文懿云︰牽快一時。藥過仍痞，隨服隨效，效後復痞。以致久服脫人元氣，猶不知悔也。張仲景治七種
濕熱，小便不利，無一藥犯牽牛者。仲景豈不知牽牛能泄濕利小便乎？爲濕病之根在下焦，是血分中氣病。不可用辛辣之藥，泄上焦太陰之氣。是血病瀉氣，使氣血俱損也。《經》云︰
毋盛盛，毋虛虛，毋絕人長命，此之謂也，用者戒之。白牽牛亦同。
時珍曰︰牽牛自宋以後，北人常用取快。及劉守真、張子和出，又倡爲通用下藥。李明之目擊其事，故著此說極力辟之。然東漢時此藥未入本草，故仲景不知。假使知之，必有用法，不應捐棄。況仲景未用之藥亦多矣。執此而論，蓋矯枉過中矣。牽牛治水氣在肺，喘滿
腫脹，下焦郁遏，腰背脹腫，及大腸風秘氣秘，卓有殊功。但病在血分，及脾胃虛弱而痞滿
者，則不可取快一時，及常服暗傷元氣也。一宗室夫人，年幾六十。平生苦腸結病，旬日一行，甚於生產。服養血潤燥藥則泥膈不快，服硝黃通利藥則若罔知，如此三十餘年矣。時珍診其人體肥膏粱而多憂郁，日吐酸痰碗許乃寬，又多火病。此乃三焦之氣壅滯，有升無降，津液皆化爲痰飲，不能下滋腸腑，非血燥比也。潤劑留滯，硝黃徒入血分，不能通氣，俱爲痰阻，故無效也。乃用牽牛末皂莢膏丸與服，即便通食，且復精爽。蓋牽牛能走氣分，通三焦。氣順則痰逐飲消，上下通快矣。外甥柳喬，素多酒色。病下極脹痛，二便不通，不能坐臥，立哭呻吟者七晝夜。醫用通利藥不效。遣人叩予。
予思此乃濕熱之邪在精道，壅脹隧路，病在二陰之間，故前阻小便，後阻大便，病不在大腸、膀胱也。乃用楝實、茴香、穿山甲諸藥，入牽牛加倍，水煎服。一服而減，三服而平。牽牛能達右腎命門，走精隧。人所不知，惟東垣李明之知之。故明之治下焦陽虛天真丹，用牽牛以鹽水炒黑，入佐沉香、杜仲、破故紙、官桂諸藥，深得補瀉兼施之妙。方見《醫學發明》。
又東垣治脾濕太過，通身浮腫，喘不得臥，腹如鼓，海金沙散，亦以牽牛爲君。則東垣未盡
棄牽牛不用，但貴施之得道耳。
【附方】舊八，新三十三。搜風通滯，風氣所攻，臟腑積滯︰用牽牛子以童尿浸一宿，長流水上洗半日，生絹袋盛，掛當風處令乾。每日鹽湯下三十粒。極能搜風，亦消虛腫。久服令人體清瘦。（《斗門方》）
丸︰用牽牛子四兩（半生半炒），不蛀皂莢（酥炙）二兩，爲末，生薑自然汁煮糊，丸梧子大。每服二十丸，荊芥湯下。（王袞《博濟方》）
一切積氣，宿食不消︰黑牽牛（頭爲末）四兩，用蘿蔔剜空，安末蓋定，紙入白豆蔻末一錢，搗丸梧子大。每服一、二十丸，白湯下。名順氣丸。（《普濟方》）
男婦五積，五般積氣成聚︰用黑牽牛一斤，生搗末八兩，余滓以新瓦炒香，再搗取四兩，煉
蜜丸梧子大。至重者三、五十丸，陳橘皮、生薑煎湯，臥時服。半夜未動，再服三十丸，當下積聚之物。尋常行氣，每服十丸甚妙。（《經驗方》）
胸膈食積︰傷物湯下。（《儒門事親》）
氣築奔沖，不可忍︰牛郎丸︰用黑牽牛半兩（炒），檳榔二錢半。爲末。每服一錢，紫蘇湯下。（《普濟方》）
追蟲取積︰方同上，用酒下。亦消水腫。腎氣作痛︰黑、白牽牛等分，炒爲末。每服三錢，用豬腰子切，縫入茴香百粒，川椒五十粒，摻牽牛末入內扎定，紙包煨熟。空心食之，酒下。取出惡物效。（楊仁齋《直指方》）
傷寒結胸，心腹硬痛︰用牽牛頭末一錢，白糖化湯調下。（鄭氏《家傳方》）
《簡要濟衆方》︰用牽牛子半生半熟，爲末。每服二錢，薑湯下。未通，再以茶服。一方︰加大黃等分。一方︰加生檳榔等分。大腸風秘結澀︰牽牛子（微炒，搗頭末）一兩，桃仁（去皮尖，麩炒）半兩。爲末蜜丸梧子大。每湯服三十丸。（寇氏《衍義》）
水蠱脹滿︰白牽牛、黑牽牛（各取頭末）二錢，大麥麵四兩，和作燒餅，臥時烙熟食之，以茶
諸水飲病，張子和云︰病水之人，如長川泛溢，非杯杓可取，必以神禹決水之法治之，故名禹功散。用黑牽牛（頭末）四兩，茴香一兩（炒）。爲末。每服一、二錢，以生薑自然汁調下，當轉下氣也。（《儒門事親》）
陰水陽水︰黑牽牛頭末三兩，大黃末三兩，陳米飯鍋糕一兩。爲末。糊丸梧子大。每服五十水腫尿澀︰牽牛末，每服方寸匕，以小便利爲度。（《千金方》）
小便不利，氣急咳嗽︰黑牽牛末一兩，濃朴（製）半兩。爲末。每服二錢，薑湯下。或臨時水丸，每棗湯下三十丸。（《普濟方》）
牛尿一升浸一宿，平旦入蔥白一握，煎十餘沸。空心分二服，水從小便中出。（《聖惠方》）
脾濕腫滿︰方見海金沙下。風毒腳氣，捻之沒指者︰牽牛子搗末，蜜丸小豆大。每服五丸，生薑湯下，取小便利乃止。亦可吞之。其子黑色，正如 子核。（《肘後方》）
小兒腫病，大小便不利︰黑牽牛、白牽牛各二兩，炒取頭末，井華水和丸綠豆大。每服二十丸，蘿蔔子煎湯下。（《聖濟總錄》）
小兒腹脹，水氣流腫，膀胱實熱，小便赤澀︰牽牛（生研）一錢，青皮湯空心下。一加木香減半，丸服。（《鄭氏小兒方》）
疳氣浮腫，常服自消︰黑牽牛、白牽牛（各半生半炒，取末）、陳皮、青皮等分，爲末，糊丸綠豆大。每服，三歲兒服二十丸，米湯下。（《鄭氏小兒方》）
疳氣耳聾，疳氣攻腎，耳聾陰腫︰牽牛末一錢，豬腰子半個，去膜薄切，摻入內，加少鹽，濕紙包煨。空心服。（《鄭氏方》）
小兒雀目︰牽牛子末，每以一錢用羊肝一片，同面作角子二個，炙熟食，米飲下。（《普濟方》）
風熱赤眼︰白牽牛末，以蔥白煮研丸綠豆大。每服五丸，蔥湯下。服訖睡半時。（《衛生家寶方》）
面上風刺︰黑牽牛酒浸三宿，爲末。先以薑汁擦面，後用藥塗之。（《摘玄方》）
面上粉刺︰ 子如米粉。黑牽牛末對入面脂藥中，日日洗之。（《聖惠方》）
面上雀斑︰黑牽牛末，雞子清調，夜敷日洗。（《摘玄方》）
馬脾風病，小兒急驚，肺脹喘滿，胸高氣急，腎縮鼻張，悶亂咳嗽，煩渴，痰潮聲嗄，俗名馬脾風，不急治，死在旦夕︰白牽牛（半生半炒）、黑牽牛（半生半炒）、大黃（煨）、檳榔，各取末一錢。每用五分，蜜湯調下。痰盛加輕粉一字。名牛黃奪命散。（
小兒夜啼︰黑牽牛末一錢。水調，敷臍上，即止。（《生生編》）
臨月滑胎︰牽牛子一兩，赤土少許，研末。覺胎轉痛時，白榆皮煎湯下一錢。（王袞《博
濟方》）
小便血淋︰牽牛子二兩（半生半炒）。爲末。每服二錢，薑湯下。良久，熱茶服之。（《經
驗良方》）
腸風瀉血︰牽牛五兩，牙皂三兩，水浸三日，去皂，以酒一升煮乾，焙研末，蜜丸梧子大。
每服七丸，空心酒下，日三服。下出黃物，不妨。病減後，日服五丸，米飲下。（《本事方》）
痔漏有蟲︰黑、白牽牛各一兩。炒爲末，以豬肉四兩，切碎炒熟，蘸末食盡，以白米飯三匙壓之。取下白蟲爲效。又方︰白牽牛（頭末）四兩，沒藥一錢，爲細末。欲服藥時，先日勿
夜飯。次早空心，將豬肉四兩炙切片，蘸末細細嚼食。取下膿血爲效。量人加減用。忌酒色油
膩三日。（《儒門事漏瘡水溢，乃腎虛也︰牽牛末二錢半，入切開豬腎中，竹葉包定煨熟。空心食，溫酒送
下。借腎入腎，一縱一橫，兩得其便。惡水既泄，不復淋瀝。（《直指方》）
一切癰疽發背，無名腫毒，年少氣壯者︰用黑、白牽牛各一合，布包捶碎，以好醋一碗，熬至八分，露一夜，次日五更溫服。以大便出膿血爲妙。名濟世散。（《張三丰仙方》）
濕熱頭痛︰黑牽牛七粒，砂仁一粒，研末，井華水調汁，仰灌鼻中，待涎出即愈。（《聖濟錄》）
氣滯腰痛︰牽牛不拘多少，以新瓦
一兩，入硫黃末二錢半，同研勻，分作三分。每分用白面三匙，水和KT 開，切作棋子。
五更初
以水一盞煮熟，連湯溫下，痛即已。未住，隔日再作。予常有此疾，每發一服，痛即止。（許
學士《本事方》）
旋花
（《本經》上品）
【釋名】旋葍（蘇恭）、筋根（《本經》）、續筋根（《圖經》）、鼓子花（《圖經》）、㹠腸草（《圖經》
恭曰︰旋花即平澤旋葍也。其根似筋，故一名筋根。
炳曰︰旋葍，當作葍旋，音福旋，用根入藥。別有旋復，音璇伏，用花入藥。今云旋葍，誤矣。
頌曰︰《別錄》言其根主續筋，故南人呼爲續筋根。一名豚腸草，象形也。
宗奭曰︰世俗謂之鼓子花，言其花形肖也。
時珍曰︰其花不作瓣狀，如軍中所吹鼓子，故有旋花、鼓子之名。一種千葉者，色似粉紅牡丹，俗呼爲纏枝牡丹。
【集解】《別錄》曰︰旋花生豫州平澤。五月採，陰乾。
保升曰︰此旋葍花也。所在川澤皆有。蔓生，葉似薯蕷而狹長，花紅白色。根無毛節，蒸煮堪啖，味甘美，名筋根。二月、八月採根，日乾。
宗奭曰︰今河北、汴西、關陝田野中甚多，最難鋤艾，治之又生。四、五月開花。其根寸截，置土灌溉，涉旬苗生。韓保升說是
時珍曰︰旋花田野塍塹皆生，逐節延蔓。葉如波菜葉而小。至秋開花，如白牽牛花，粉紅色，亦有千葉者。其根白色，大如筋。不結子。
頌曰︰黔南施州出一種旋花，粗莖大葉無花，不作蔓，恐別是一物也。
【正誤】《本經》曰︰花，一名金沸。
弘景曰︰旋花東人呼爲山薑，南人呼爲美草。根似杜若，亦似高良薑。腹中冷痛，煮服甚效。作丸散服，辟谷止飢。近有人從江南還，用此術與人斷谷，皆得半年百日不飢不瘦。但志淺嗜深，不能久服爾。其葉似薑，花赤色，味辛美，子狀如豆蔻，此旋花即其花也。今山東甚多。又注旋復花曰︰別有旋葍根，出河南，來北國亦有，形似芎 ，惟合旋葍膏用之，余無所入。
恭曰︰旋花乃旋葍花也，陶說乃山薑爾。山薑味辛，都非此類。又因旋復花名金沸，遂
作此花別名，皆誤矣。又云︰從北國來者根似芎 ，芎 與高良薑全無仿佛，亦誤也。
【氣味】花︰甘。根︰辛，溫，無毒。
時珍曰︰花、根、莖、葉並甘滑微苦，能製雄黃。
【主治】去面 黑色，媚好益氣。根續筋骨，合金瘡。搗汁服，主丹毒、小兒毒熱（藏器）。補勞損，益精氣（時珍）。
【發明】時珍曰︰凡藤蔓之屬，象人之筋，所以多治筋病。旋花根細如筋可啖，故《本經》言其久服不飢。時珍自京師還，見北土車夫每載之，云暮歸煎湯飲，可補損傷。則益氣續筋之說，尤可征矣。
【附方】舊一，新一。
被斫斷筋︰旋葍根搗汁，瀝瘡中，仍以滓敷之，日三易。半月即斷筋便續。此方出蘇景中家獠奴，用效。（王燾《外台秘要》）
秘精益髓︰太乙金鎖丹︰用五色龍骨五兩，復盆子五兩，蓮花蕊四兩（未開者，陰乾），鼓子花三兩（五月五日采之），雞頭子仁一百顆。並爲末。以金櫻子二百枚，去毛，木水七升，煎濃汁一升，去渣。和藥，杵二千下，丸梧子大。每空心溫鹽酒下三十丸。服之至百日，永不泄。如要泄，以冷水調車前末半合服之。忌葵菜。（薩謙齋《瑞竹堂方》）
紫葳
（《本經》中品）
【校正】自木部移入此。
【釋名】凌霄（蘇恭）、陵苕（《別錄》）、陵時（郭璞）、女葳（甄權）、茇華（《別錄》）、武威（《吳普》）、瞿陵（《吳普》）、鬼目
時珍曰︰俗謂赤艷曰紫葳葳，此花赤艷，故名。附木而上，高數丈，故曰凌霄。
【正誤】弘景曰︰是瞿麥根，方用至少。《博物志》云︰郝晦行太行山北，得紫葳華。必當奇異，今瞿麥處處有之，不應乃在太行山。
恭曰︰紫葳、瞿麥皆《本經》藥，體性既乖，生處亦不相關。《爾雅》云︰苕，一名陵苕。郭璞注云︰一名陵時。又名凌霄，此爲真也。
頌曰︰孔穎達《詩疏》亦云︰苕，一名陵時。今本草無陵時之名，惟鼠尾草有之。豈所傳不同，抑陶、蘇之誤耶？
時珍曰︰按吳氏《本草》︰紫葳，一名瞿陵。陶弘景誤作瞿麥字爾。鼠尾止名陵翹，無陵時，蘇頌亦誤矣。並正之。
【集解】《別錄》曰︰紫葳生西海川谷及山陽。
恭曰︰此凌霄花也。連莖葉用。《詩》云︰有苕之華，云其黃矣。《爾雅》云︰陵苕︰黃華， ，白華茇。山中亦有白花者。
頌曰︰今處處皆有，多生山中，人家園圃亦或栽之。初作蔓生，依大木，久延至巔。其花黃赤，夏中乃盛。今醫家多采花乾之，入女科藥用。
時珍曰︰凌霄野生，蔓才數尺，得木而上，即高數丈，年久者藤大如杯。春初生枝，一枝數葉，尖長有齒，深青色。自夏至秋開花，一枝十餘朵，大如牽牛花，而頭開五瓣，赭黃色，有細點，秋深更赤。八月結莢如豆莢，長三寸許，其子輕薄如榆仁、馬兜鈴仁。其根長亦如兜鈴根狀，秋後采之，陰乾。
花（根同）
【氣味】酸，微寒，無毒。普曰︰神農、雷公、岐伯︰辛；扁鵲︰苦、鹹；黃帝︰甘，無毒。
權曰︰畏鹵鹼。
時珍曰︰花不可近鼻聞，傷腦。花上露入目，令人昏蒙。
【主治】婦人產乳余疾，崩中，症瘕血閉，寒熱羸瘦，養胎（《本經》）。產後奔血不定，淋瀝，主熱風風癇，大小便不利，腸中結實（甄權）。酒渣熱毒風刺風，婦人血膈游風，崩
中帶下（大明）。
莖葉
【氣味】苦，平，無毒。
【主治】痿 ，益氣（《別錄》）。熱風身癢，游風風疹，瘀血帶下。花及根功同（大明）。治喉痺熱
【發明】時珍曰︰凌霄花及根，甘酸而寒，莖葉帶苦，手足厥陰經藥也。行血分，能去血中伏火。故主產乳崩漏諸疾，及血熱生風之証也。
【附方】舊一，新十三。
婦人血崩︰凌霄花爲末。每酒服二錢，後服四物湯。（《丹溪纂要》）
糞後下血︰凌霄花浸酒頻飲之。（《普濟方》）
消渴飲水︰凌霄花一兩，搗碎，水一盞半，煎一盞，分二服。（《聖濟錄》）
日內，小兒無故口青不飲乳︰用凌霄花、大藍葉、芒硝、大黃等分，爲末，以羊髓和丸梧子大。每研一丸，以乳送下，便可吃乳。熱者可服，寒者勿服。昔有人休官後雲游湖湘，修合此方，救危甚多。（《普濟方》）
久近風癇︰凌霄花或根葉爲末。每服三錢，溫酒下。服畢，解發不住手梳，口噙冷水，溫則通身風癢︰凌霄花爲末，酒服一錢。（《醫學正傳》）
大風癘疾︰《潔古家珍》︰用凌霄花五錢，地龍（焙）、僵蠶（炒）、全蠍（炒）各七個，爲末。
每服二錢，溫酒下。先以藥湯浴過，服此出臭汗爲效。《儒門事親》︰加蟬蛻。五品各九個，作一服。
鼻上酒渣︰王 《百一選方》︰用凌霄花、山梔子等分，爲末。每茶服二數日除根。臨川曾子仁用之有效。《楊氏家藏方》︰用凌霄花半兩，硫黃一兩，胡桃四個，膩粉一錢，研膏，生絹包揩。
發歇不定，田野名悲羊瘡︰用凌霄花並葉煎湯，日日洗之。（楊仁齋《直指方》）。
婦人陰瘡︰紫葳爲末，用鯉魚腦或膽調搽。（《摘玄方》）
耳卒聾閉︰凌霄葉。杵取自然汁，滴之。（《斗門方》）
女經不行︰凌霄花爲末。每服二錢，食前溫酒下。（《徐氏胎產方》）
【附錄】骨路支（拾遺）。《藏器》曰︰味辛，平，無毒。主上氣浮腫，水氣嘔逆，婦人崩中，余血症瘕，殺三蟲。生昆侖國。苗似凌霄藤，根如青木香。越南亦有。一名飛藤。
營實、牆蘼
（音眉。《本經》上品）
【釋名】薔薇（《別錄》）、山棘、刺花（《綱目》）。
時珍曰︰此草蔓柔靡，依牆援而生，故名牆蘼。其莖多棘刺勒人，牛喜食之，故有山棘、牛勒諸名。其子成簇而生，如營星然，故謂之營實。
【集解】《別錄》曰︰營實生零陵川谷及蜀郡。八月、九月採，陰乾。
弘景曰︰營實即薔薇子也，以白花者爲良。莖葉可煮作飲，其根亦可煮釀酒。
保升曰︰所在有之。蔓生，莖間多刺。其花有百葉，八出六出，或赤或白。子若杜棠子。
時珍曰︰薔薇野生林塹間。春抽嫩蕻，小兒掐去皮刺食之。既長則成叢似蔓，而莖硬多刺。小葉尖薄有細齒。四、五月開花，四出，黃心，有白色、粉紅二者。結子成簇，生青熟紅。其核有白毛，如金櫻子核，八月採之。根采無時。人家栽玩者，莖粗葉大，延長數丈。
花亦濃大，有白、黃、紅、紫數色。花最大者名佛見笑，小者名木香，皆香艷可人，不入藥用。南番有薔薇露，云是此花之露水，香馥異常。
營實
【氣味】酸，溫，無毒。《別錄》曰︰微寒。
【主治】癰疽惡瘡，結肉跌筋，敗瘡熱氣，陰蝕不瘳，利關節（《本經》）。久服輕身益氣
【附方】新一。
眼熱昏暗︰營實、枸杞子、地膚子各二兩，爲末。每服三錢，溫酒下。（《聖惠方》）
根
【氣味】苦、澀，冷，無毒。
【主治】止泄痢腹痛，五臟客熱，除邪逆氣，疽癩諸惡瘡，金瘡傷撻，生肉復肌（《別錄》）。治熱毒風，除邪氣，止赤白痢，腸風瀉血，通結血，治牙齒痛，小兒疳蟲肚痛，癰疽疥癬（大明）。頭瘡白禿（甄權）。除風熱濕熱，縮小便，止消渴（時珍）。
【發明】時珍曰︰營實、薔薇根，能入陽明經，除風熱濕熱，生肌殺蟲，故癰疽瘡癬古方常用，而泄痢、消渴、遺尿、好瞑，亦皆陽明病也。
【附方】舊七，新六。
消渴尿多︰薔薇根一把，水煎，日服之。（《千金方》）
小便失禁︰薔薇根煮汁飲，或爲末酒服。野生白花者更良。（《聖惠方》）
少小尿床︰薔薇根五錢，煎酒夜飲。（《外台秘要》）
小兒疳痢頻數︰用生薔薇根洗切，煎濃汁細飲，以愈爲度。（《千金方》）
尸咽痛癢，語聲不出︰薔薇根皮、射干一兩，甘草（炙）半兩。每服二錢，水煎服之。
（《普
口舌糜爛︰薔薇根，避風打去土，煮濃汁，溫含冷吐。冬用根皮，夏用枝葉。口瘡日久，延及胸中生瘡，三年以上不瘥者，皆效。（《千金方》）
小兒月蝕︰薔薇根四兩，地榆二錢，爲末。先以鹽湯洗過，敷之。（《全幼心鑒》）
癰腫癤毒，潰爛疼痛︰用薔薇皮更炙熨之。（《千金方》）
筋骨毒痛，因患楊梅瘡服輕粉毒藥成者︰野薔薇根白皮（洗）三斤，水酒十斤，煮一炷香。每日任飲，以愈爲度。《鄧筆峰雜興方》︰用刺薔薇根三錢，五加皮、木瓜、當歸、茯苓各二錢。以酒二盞，煎一盞，日服一次。
金瘡腫痛︰薔薇根燒灰。每白湯服方寸匕，一日三服。（《抱朴子》）
箭刺入肉，膿囊不出︰以薔薇根末摻之，服鼠撲，十日即穿皮出也。（《外台秘要》）
骨哽不出︰薔薇根末。水服方寸匕，日三。（同上）
葉
【主治】下疳瘡。焙研，洗敷之。黃花者更良（《攝生方》）。
月季花
（《綱目》）
【釋名】月月紅（見下）、勝春、瘦客、斗雪紅。
【集解】時珍曰︰處處人家多栽插之，亦薔薇類也。青莖長蔓硬刺，葉小於薔薇，而花深紅，千葉濃瓣，逐月開放，不結子也。
【氣味】甘，溫，無毒。
【主治】活血，消腫，敷毒（時珍）。
【附方】新一。
瘰癧未破︰用月季花頭二錢，沉香五錢，芫花（炒）三錢，碎銼，入大鯽魚腹中，就以魚腸封固，酒、水各一盞，煮熟食之，即愈。魚須安糞水內游死者方效。此是家傳方，活人多矣。
栝蔞
（《本經》中品）
【校正】並入《圖經》天花粉。
【釋名】果臝（音裸）、栝蔞（《綱目》）、天瓜（《別錄》）、黃瓜（《別錄》）、地蔞（《本經》）、澤姑（《別錄》）
根名白葯（《圖經》）、天花粉（《圖經》）、瑞雪
時珍曰︰臝，與蓏同。
許慎云︰木上曰果，地下曰蓏。此物蔓生附木，故得兼名。《詩》云︰果臝之實，亦施於宇，是矣。栝蔞，即果臝二字音轉也，亦作𤫱𤬏，後人又轉爲栝蔞，愈轉愈失其真矣。古者瓜姑同音，故有澤姑之名。齊人謂之天瓜，象形也。雷 《炮炙論》，以圓者爲栝，長者爲蔞，亦出牽強，但分雌雄可也。其根作粉，潔白如雪，故謂之天花粉。蘇頌《圖經》重出天花粉，謬矣，今削之。
【集解】《別錄》曰︰栝蔞，生弘農川谷及山陰地。根入土深者，良；生鹵地者，有毒。二月、八月採根曝乾，三十日成。
弘景曰︰出近道。藤生，狀如土瓜而葉有叉。入土六、七尺，大二、三圍者，服食亦用之。實入摩膏用。
恭曰︰出陝州者，白實最佳。
頌曰︰所在有之。三、四月生苗，引藤蔓。葉如甜瓜葉而窄，作叉，有細毛。七月開花，似壺盧花，淺黃色。結實在花下，大如拳，生青，至九月熟，赤黃色。其形有正圓者，有銳而長者，功用皆同。根亦名白藥，皮黃肉白。
時珍曰︰其根直下生，年久者長數尺。秋後掘者結實有粉。夏月掘者有筋無粉，不堪用。其實圓長，青時如瓜，黃時如熟柿，山家小兒亦食之。內有扁子，大如絲瓜子，殼色褐，仁色綠，多脂，作青氣。炒乾搗爛，水熬取油，可點燈。
實
【修治】 曰︰凡使皮子莖根，其效各別。其栝，圓黃皮濃蒂小；蔞則形長赤皮蒂粗。陰人服蔞，陽人服栝。並去殼皮革膜及油。用根亦取大二、三圍者，去皮搗爛，以水澄粉用。
時珍曰︰栝蔞，古方全用，後世乃分子、瓤各用。
【氣味】苦，寒，無毒。時珍曰︰味甘，不苦。
【主治】胸痺，悅澤人面（《別錄》）。潤肺燥，降火，治咳嗽，滌痰結，利咽喉，止消渴，利大腸，消癰腫瘡毒（時珍）。子︰炒用，補虛勞口乾，潤心肺，治吐血，腸風瀉血，赤白痢，手面皺（大明）。
【發明】震亨曰︰栝蔞實治胸痺者，以其味甘性潤。甘能補肺，潤能降氣。胸中有痰者，乃肺受火逼，失其降下之令。今得甘緩潤下之助，則痰自降，宜其爲治嗽之要藥也。且又能洗滌胸膈中垢膩郁熱，爲治消渴之神藥。
時珍曰︰張仲景治胸痺痛引心背，咳唾喘息，及結胸滿痛，皆用栝蔞實。乃取其甘寒不犯胃氣，能降上焦之火，使痰氣下降也。成無己不知此意，乃云苦寒以瀉熱。蓋不嚐其味原不苦，而隨文傅會爾。
【附方】舊十二，新二十八。
痰咳不止︰栝蔞仁一兩，文蛤七分，爲末，以薑汁澄濃腳，丸彈子大。噙之。（《摘玄方》）
乾咳無痰︰熟栝蔞搗爛絞汁，入蜜等分，加白礬一錢，熬膏。頻含咽汁。（楊起《簡便方》）
咳嗽有痰︰熟栝蔞十個，明礬二兩，搗和餅陰乾，研末，糊丸梧子大。每薑湯下五、七十丸。（《醫方摘要》）
痰喘氣急︰ KT 二個，明礬一棗大。同燒存性，研末。以熟蘿蔔蘸食，藥盡病除。（《普濟熱咳不止︰用濃茶湯一鐘，蜜一鐘，大熟栝蔞一個去皮，將瓤入茶蜜湯洗去子，以碗盛，於飯上蒸，至飯熟取出。時時挑三四匙咽之。（《摘玄方》）
肺熱痰咳，胸膈塞滿︰用栝蔞仁、半夏（湯泡七次，焙研）各一兩。薑汁打麵糊丸梧子大。每服五十丸，食後薑湯下。（嚴用和《濟生方》）
肺痿咳血不止︰用栝蔞五十個（連瓤瓦焙），烏梅肉五十個（焙），杏仁（去皮尖炒）二十一個，爲末。每用一捻，以豬肺一片切薄，摻末入內炙熟，冷嚼咽之，日二服。（《聖濟錄》）
酒痰咳嗽，用此救肺︰栝蔞仁、青黛等分，研末，薑汁蜜丸芡子大。每噙一丸。（《丹溪心法》）
飲酒發熱︰即上方研膏，日食數匙。一男子年二十病此，服之而愈。（《摘玄方》）
飲酒痰 ，兩脅脹滿，時復嘔吐，腹中如水聲︰栝蔞實（去殼，焙）一兩，神曲（炒）半兩，爲小兒痰喘，咳嗽，膈熱久不瘥︰瓜蔞實一枚（去子）。爲末，以寒食面和作餅子，炙黃再研末。每服一錢，溫水化下，日三服，效乃止。
婦人夜熱痰嗽，月經不調，形瘦者︰用栝蔞仁一兩，青黛、香附（童尿浸晒）一兩五錢，爲末。蜜調，噙化之。（《丹溪心法》）
胸痺痰嗽，胸痛徹背，心腹痞滿，氣不得通，及治痰嗽︰大栝蔞去瓤，取子炒熟，和殼研末，麵糊丸梧子大。每米飲下二、三十丸，日二服。（《杜壬方》）
胸中痺痛引背，喘息咳唾，短氣，寸脈沉遲，關上緊數。用大栝蔞實一枚（切），薤白半斤。以白酒七斤，煮二升，分再服。加半夏四兩更善。（仲景《金匱》方） 清痰利膈，治咳嗽︰用肥大栝蔞（洗取子，切焙）、半夏四十九個（湯洗十次，捶焙）等分。爲末，用洗栝蔞水並瓤同熬成膏，和丸中風 斜︰用栝蔞絞汁，和大麥麵作餅，炙熱熨之。正便止，勿令太過。（《聖惠方》）
熱病頭痛，發熱進退︰用大栝蔞一枚，取瓤細銼，置瓷碗中。用熱湯一盞沃之，蓋定良久，去滓服。（《聖惠方》）
時疾髮黃，狂悶煩熱，不識人者︰大栝蔞實（黃者）一枚，以新汲水九合浸淘取汁，入蜜半合，朴硝八分，合攪令消盡，分再服，便瘥。（蘇頌《圖經本草》）
小兒黃膽，眼黃脾熱︰用青栝蔞焙研。每服一錢，水半盞，煎七分，臥時服。五更瀉下黃物，立可。名逐黃散。（《普濟方》）
酒黃膽疾︰方同上。
小便不通腹脹︰用栝蔞焙研。每服二錢，熱酒下。頻服，以通爲度。紹興劉駐云︰魏明州病此，御醫用此方治之，得效。（《聖惠方》）
消渴煩亂︰黃栝蔞一個，酒一盞，洗去皮子，取瓤煎成膏，入白礬末一兩，丸梧子大。每米飲下十丸。（《聖惠方》）
燥渴腸秘︰九月、十月熟 KT 實，取瓤拌干葛粉，銀石器中慢火炒熟，爲末。食後、夜臥各以沸湯點服二錢。（寇宗奭《衍義》）
吐血不止︰栝蔞（泥固 存性研）三錢，糯米飲服，日再服。（《聖濟錄》）
腸風下血︰栝蔞一個（燒灰），赤小豆半兩，爲末。每空心酒服一錢。（《普濟方
久痢五色︰大熟 蔞一個。 存性，出火毒，爲末。作一服，溫酒服之。胡大卿一仆，患痢半年，杭州一道人傳此而愈。（《本事方》）
大腸脫肛︰生栝蔞搗汁，溫服之。以豬肉汁洗手， 之令暖，自小兒脫肛，唇白齒焦，久則兩頰光，眉赤唇焦，啼哭︰黃 蔞一個，入白礬五錢在內，固濟 存性，爲末，糊丸梧子大。每米飲下二十丸。（《摘玄方》）
牙齒疼痛︰ 蔞皮、露蜂房燒灰擦牙。以烏 根、荊柴根、蔥根煎湯嗽之。（危氏《得效方》）
咽喉腫痛，語聲不出︰經進方用栝蔞皮、白僵蠶（炒）、甘草（炒）各二錢半，爲末。每服三錢半，薑湯下。或以綿裹半錢，含咽。一日二服。名發聲散。（《御藥院方》）
堅齒烏須︰大栝蔞一個（開頂），入青鹽二兩，杏仁（去皮尖）三七粒，原頂合扎定，蚯蚓泥和鹽固濟，炭火 存性，研末。每日揩牙三次，令熱，百日有驗。如先有白須，拔去以藥投之，即生黑者。其治口齒之功，未易具陳。（《普濟方》）
面黑令白︰栝蔞瓤三兩，杏仁一兩，豬胰一具。同研如膏。每夜塗之，令人光潤，冬月不皴。（《聖濟錄》）
胞衣不下︰栝蔞實一個，取子細研，以酒與童子小便各半盞，煎七分，溫服。無實，用根亦可。（陳良甫《婦人良方》）
乳汁不下︰ 蔞子淘洗，控乾炒香，瓦上拓令白色，爲末。酒服一錢匕，合面臥，一夜流出。（
乳癰初發︰大熟栝蔞一枚熟搗，以白酒一斗，煮取四升，去滓，溫服一升，日三服。（《子母秘錄》）
諸癰發背，初起微赤︰栝蔞搗末，井華水服方寸匕。（《梅師方》）
便毒初發︰黃 蔞一個，黃連五錢，水煎。連服效。（李仲南《永類方》）
風瘡疥癩︰生栝蔞一、二個、打碎，酒浸一日夜。熱飲。（ 仙《乾坤秘韞》）
熱游丹腫︰栝蔞子仁末二大兩，釅醋調塗。（楊氏《產乳集驗方》）
指頂，遍身者。先服敗毒散，後用此解皮膚風熱，不過十服愈︰用栝蔞皮爲末。每服三錢，燒酒下，日三服。（《集簡方》）
根
【修治】天花粉。
周定王曰︰秋冬采根，去皮寸切，水浸，逐日換水，四、五日取出，搗泥，以絹袋濾汁澄粉，晒乾用。
【氣味】苦，寒，無毒。
時珍曰︰甘、微苦、酸，微寒。
之才曰︰枸杞爲之使。惡乾薑，畏牛膝、干漆，反烏頭。
【主治】消渴，身熱，煩滿，大熱，補虛，安中，續絕傷（《本經》）。除腸胃中痼熱，八疸，身面黃，唇乾口燥，短氣，止小便利，通月水（《別錄》）。治熱狂時疾，通小腸，消腫毒，乳癰發背，痔瘺瘡癤，排膿生肌長肉，消撲損瘀血（大明）。
【發明】恭曰︰用根作粉，潔白美好，食之大宜虛熱人。
杲曰︰栝蔞根純陰，解煩渴，行津液。心中枯涸者，非此不能除。與辛酸同用，導腫氣成無己曰︰津液不足則爲渴。栝蔞根味苦微寒，潤枯燥而通行津液，是爲渴所宜也。
時珍曰︰栝蔞根味甘微苦酸。其莖葉味酸。酸能生津，感召之理，故能止渴潤枯。微苦降火，甘不傷胃。昔人只言其苦寒，似未深察。
【附方】舊十二，新十三。
消渴飲水︰《千金方》作粉法︰取大栝蔞根去皮寸切，水浸五日，逐日易水，取出搗研，濾過澄粉晒乾。每服方寸匕，水化下，日三服。亦可入粥及乳酪中食之。《肘後方》︰用栝蔞根薄切炙，取五兩，水五升，煮四升，隨意飲之。《外台秘要》︰用生栝蔞根三十斤，以水一石，煮取一斗半，去滓，以牛脂五合，煎至水盡。用暖酒先食服如雞子大，日三服。最妙。《聖惠方》︰用栝蔞根、黃連三兩。爲末，蜜丸梧子大。每服三十丸，日二服。
又玉壺丸︰用栝蔞根、人參等分，爲末，蜜丸梧子大。每服三十丸，麥門冬湯下。
傷寒煩渴思飲︰栝蔞根三兩。水五升，煮一升，分二服。先以淡竹瀝一升，水二升，煮好
百合病渴︰栝蔞根、牡蠣（熬）等分。爲散。飲服方寸匕。（《永類方》）
黑疸危疾︰ 蔞根一斤，搗汁六合，頓服。隨有黃水從小便出。如不出，再服。（楊起
《簡便方》）
小兒髮黃，皮肉面目皆黃︰用生栝蔞根搗取汁二合，蜜二大匙和勻，暖服，日一服。（《利方》）
虛熱咳嗽︰天花粉一兩，人參三錢。爲末。每服一錢，米湯下。（《集簡方》）
偏疝痛極，劫之立住︰用綿袋包暖陰囊。取天花粉五錢，以醇酒一碗浸之，自卯至午，微煎滾，露一夜。次早低凳坐定，兩手按膝，飲下即愈。未效，再一服。（《本草蒙筌》）
小兒囊腫︰天花粉一兩，炙甘草一錢半，水煎，入酒服。（《全幼心耳卒烘烘︰栝蔞根削尖，以臘豬脂煎三沸，取塞耳，三日即愈。（《肘後方》）
耳聾未久︰栝蔞根三十斤細切，以水煮汁，如常釀酒。久服甚良。（《肘後方》）
產後吹乳，腫硬疼痛，輕則爲妒乳，重則爲乳癰︰用栝蔞根末一兩，乳香一錢。爲末。溫酒每服二錢。（李仲南《永類方》）
乳汁不下︰栝蔞根燒存性，研末。飲服方寸匕。或以五錢，酒水煎服。（楊氏《產乳》）
癰腫初起︰孟詵《食療》︰用栝蔞根苦酒熬燥，搗篩，以苦酒和，塗紙上，貼之。楊文蔚方︰用栝蔞根、天泡濕瘡︰天花粉、滑石等分，爲末，水調搽之。（《普濟方》）
楊梅天泡︰天花粉、川芎 各四兩，槐花一兩，爲末，米糊丸梧子大。每空心淡薑湯下七、八十丸。（《簡便方》）
折傷腫痛︰栝蔞根搗塗，重布裹之。熱除，痛即止。（葛洪《肘後方》）
箭鏃不出︰栝蔞根，搗敷之，日三易，自出。（崔元亮《海上方》）
針刺入肉︰方同上。
痘後目障︰天花粉、蛇蛻（洗焙）等分。爲末。羊子肝批開，入藥在內，米泔汁煮熟，切食。次女病此，服之旬餘而愈。（周密《齊東野語》）
莖、葉
【氣味】酸，寒，無毒。
【主治】中熱傷暑（《別錄》）。
王瓜
（《本經》中品）
【釋名】土瓜（《本經》）、鉤KT （郭璞）、老鴉瓜（《圖經》）、馬 瓜（ ，音雹）、赤雹子（《衍義》）、頌曰︰《月令》︰四月王瓜生。即此也。均、房間人呼爲老鴉瓜，亦曰菟瓜。按《爾雅》云︰ ，菟瓜。郭璞注云︰似土瓜。而土瓜自謂之KT 姑，又名鉤KT ，則菟瓜別是一物也。
又曰︰芴，菲。亦謂之土瓜。別是一物，非此土瓜也。異類同名甚多，不可不辨。
時珍曰︰土瓜，其根作土氣，其實似瓜也。或云根味如瓜，故名土瓜。王字不知何義？瓜似雹子，熟則色赤，鴉喜食之，故俗名赤雹、老鴉瓜。一葉之下一須，故俚人呼爲公公須。與地黃苗名婆婆奶，可爲屬對。
【集解】《別錄》曰︰生魯地平澤田野，及人家垣牆間。三月採根，陰乾。
弘景曰︰今土瓜生籬院間。子熟時赤如彈丸。其根不入大方，正單行小小爾。鄭玄注《月令》︰四月王瓜生，以爲菝 ，殊謬矣。
恭曰︰四月生苗延蔓，葉似栝蔞葉，圓無叉缺，有毛刺。五月開黃花。花下結子如彈丸，生青熟赤。根似葛，細而多糝，謂之土瓜根。北間者，其實累累相連，大如棗，皮黃肉白。苗子相似，根狀不同。若療黃膽破血，南者大勝也。
宗奭曰︰王瓜，其殼徑寸，長二寸許，上微圓，下尖長，七、八月熟，紅赤色。殼中子如螳螂頭者，今人又謂之赤雹子。其根即土瓜根也。於細根上又生淡黃根，三、五相連，如大指許。根與子兩用。
時珍曰︰王瓜三月生苗，其蔓多須，嫩時可茹。其葉圓如馬蹄而有尖，面青背淡，澀而不光。六、七月開，五出小黃花成簇。結子累累，熟時有紅、黃二色，皮亦粗澀。但如栝蔞根之小者，澄粉甚白膩，須深掘二、三尺乃得正根。江西人栽之沃土，取根作蔬食，味如山藥。
根
【氣味】苦，寒，無毒。權曰︰平。
藏器曰︰有小毒，能吐下人。取汁製雄、汞。
【主治】消渴內痺，瘀血月閉，寒熱酸疼，益氣愈聾（《本經》）。療諸邪氣，熱結鼠 ，散癰腫留血，婦人帶下不通，下乳汁，止小便數不禁，逐四肢骨節中水，治馬骨刺人瘡（《別錄》）。天行熱疾，酒黃病，壯熱心煩悶，熱勞，排膿，消撲損瘀血，破症癖，落胎（大明）。主蠱毒，小兒閃癖，痞滿痰瘧。並取根及葉搗汁，少少服，當吐下（藏器）。利大小便，治面黑面瘡（時珍）。
【附方】舊五，新七。
黃膽變黑，醫所不能治︰用土瓜根汁，平旦溫服一小升。午刻黃水當從小便出，不出再服。（《肘後方》）
浸）二兩，桂心一兩，牡蠣粉二兩。爲末。每服二錢，大麥粥飲下。（《衛生寶鑒》）
小便不通︰土瓜根搗汁，入少水解之，筒吹入下部。（《肘後方》）
大便不通︰上方吹入肛門內。二便不通，前後吹之，取通。（《肘後方》）
乳汁不下︰土瓜根爲末。酒服一錢，一日二服。（楊氏《產乳方》）
經水不利，帶下，少腹滿，或經一月再見者，土瓜根散主之︰土瓜根、芍藥、桂枝、蟲各三兩，爲末。酒服方寸匕，日三服。（仲景《金匱方》）
婦人陰 ︰方同上。
中諸蠱毒︰土瓜根大如指，長三寸，切，以酒半升，漬一宿。服當吐下。（《外台秘要》）
面上痱磊︰土瓜根搗末，漿水和勻。入夜別以漿水洗面塗藥，旦復洗之。百日光彩射人，夫妻不相識也。曾用有效。（《肘後方》）
耳聾灸法︰濕土瓜根，削半寸塞耳內，以艾灸七壯，每旬一灸，愈乃止。（《聖濟錄》）
子
【氣味】酸、苦，平，無毒。
【主治】生用︰潤心肺，治黃病。炒用︰治肺痿吐血，腸風瀉血，赤白痢（大明）。主蠱毒（甄權）。反胃吐食（時珍）。
【附方】新八。
消渴飲水︰雹瓜去皮。每食後嚼二、三兩，五、七度瘥。（《聖惠方》）
傳尸勞瘵︰赤雹兒（俗名王瓜），焙爲末。每酒服一錢。（《十藥神書》）。
反胃吐食︰馬雹兒（燈上燒存性）一錢，入好棗肉，平胃散末二錢，酒服，食即可下。即野甜瓜，北方多有之。（《丹溪纂要》）
痰熱頭風︰懸栝蔞一個，赤雹兒七個（焙），大力子（即牛蒡子，焙）四兩。爲末。每食後茶或酒服三錢。忌動風發熱之物。
筋骨痛攣︰馬雹兒子炒開口，爲末。酒服一錢，日二服。（《集簡方》）
赤目痛澀，不可忍︰小圓瓜KT （籬上大如彈丸、紅色、皮上有刺者，九月、十月採，日乾）、槐花（炒）、赤芍藥等分。爲末。每服二錢，臨臥溫酒下。（《衛生家寶方》）
瘀血作痛︰赤雹兒燒存性，研末。無灰酒空心服二錢。（《集簡方》）
大腸下血︰王瓜一兩（燒存性），地黃二兩，黃連半兩，爲末，蜜丸梧子大。米飲下三十丸。（《指南方》）
葛
（《本經》中品）
【校正】並入《開寶》葛粉。
【釋名】雞齊（《本經》）、鹿藿（《別錄》）、黃斤（《別錄》）。時珍曰︰葛從曷，諧聲也。鹿食九草，此其一種，故曰鹿藿。黃斤未詳。
【集解】《別錄》曰︰葛根生汶山川谷，五月採根，曝乾。
弘景曰︰即今之葛根，人皆蒸食之。當取入土深大者，破而日乾之。南康、廬陵間最勝，多
恭曰︰葛雖除毒，其根入土五六寸以上者，名葛 。 者頸也。服之令人吐，以有微毒也。《本經》葛谷，即是其實也。
頌曰︰今處處有之，江浙尤多。春生苗，引藤蔓，長一、二丈，紫色。葉頗似楸葉而小，色青。七月著花，粉紫色，似豌豆花，不結實。根形大如手臂，紫黑色，五月五日午時采根，曝乾，以入土深者爲佳，今人多作粉食。
宗奭曰︰澧、鼎之間，冬月取生葛，搗爛入水中，揉出粉，澄成垛，入沸湯中良久，色如膠，其體甚韌，以蜜拌食，擦入生薑少許尤妙。又切入茶中待賓，雖甘而無益。又將生葛根煮熟，作果實賣，虔、吉州、南安軍亦然。
時珍曰︰葛有野生，有家種。其蔓延長。取治可作 。其根外紫內白，長者七、八尺。其葉有三尖，如楓葉而長，面青背淡。其花成穗，累累相綴，紅紫色。其莢如小黃豆莢，亦有毛。其子綠色，扁扁如鹽梅子核，生嚼腥氣，八、九月採之，《本經》所謂葛谷是也。唐蘇恭亦言葛谷是實，而宋蘇頌謂葛花不結實，誤矣。其花晒乾亦可炸食。
葛根
【氣味】甘、辛，平，無毒。《別錄》曰︰生根汁，大寒。
好古曰︰氣平味甘，升也，陽也。陽明經行經的藥也。
【主治】消渴，身大熱，嘔吐，諸痺，起陰氣，解諸毒。（《本經》）。療傷寒中風頭痛，解肌發表出汗，開腠理，療金瘡，止脅風痛（《別錄》）。治天行上氣嘔逆，開胃下食，解酒毒（甄權）。治胸膈煩熱發狂，止血痢，通小腸，排膿破血。敷蛇蟲嚙， 毒箭傷（大明）。殺野葛、巴豆、百藥毒（之才）。
生者：墮胎。蒸食：消酒毒，可斷谷不飢。作粉尤妙（藏器）。作粉：止渴，利大小便，解酒，去煩熱，壓丹石，敷小兒熱瘡。搗汁飲：治小兒熱痞（《開寶》）。猘狗傷，搗汁飲，並末敷之（蘇恭）。散鬱火（時珍）。
【發明】弘景曰︰生葛搗汁飲，解溫病發熱。五月五日日中時，取根爲爲要藥，亦療瘧及瘡，至良。
頌曰︰張仲景治傷寒有葛根湯，以其主大熱、解肌、發腠理故也。
元素曰︰升陽生津。脾虛作渴者，非此不除。勿多用，恐傷胃氣。張仲景治太陽陽明合病，桂枝湯內加麻黃、葛根，又有葛根黃芩黃連解肌湯，是用此以斷太陽入陽明之路，非即太陽藥也。頭顱痛如破，乃陽明中風，可用葛根蔥白湯，爲陽明仙藥。若太陽初病，未入陽明而頭痛者，不可便服升麻、葛根發之，是反引邪氣入陽明，爲引賊破家也。
震亨曰︰凡 痘已見紅點，不可用葛根升麻湯，恐表虛反增斑爛也。
杲曰︰干葛其氣輕浮，鼓舞胃氣上行，生津液，又解肌熱，治脾胃虛弱泄瀉聖藥也。
徐用誠曰︰葛根氣味俱薄，輕而上行，浮而微降，陽中陰也。其用有四︰止渴，一也；解酒，二也；發散表邪，三也；發瘡疹難出，四也。
時珍曰︰本草十劑云︰輕可去實，麻黃、葛根之屬。蓋麻黃乃太陽經藥，兼入肺經，肺主皮毛；葛根乃陽明經藥，兼入脾經，脾主肌肉。所以二味藥皆輕揚發散，而所入迥然不同也。
【附方】舊十七，新四。痛，內熱脈洪者︰葛根四兩。水二升，入豉一升，煮取半升服。搗生根汁尤佳。（《傷寒類要》）
時氣頭痛壯熱︰生葛根洗淨，搗汁一大盞，豉一合，煎六分，去滓分服，汗出即瘥。未汗再服。若心熱，加梔子仁十枚。（《聖惠方》）
傷寒頭痛二、三日發熱者︰葛根五兩，香豉一升，以童子小便八升，煎取二升，分三服。食蔥豉粥取汗。（《梅師方》）
妊娠熱病︰葛根汁二升，分三服。（《傷寒類要》）
預防熱病，急黃賊風︰葛粉二升，生地黃一升，香豉半升。爲散。每食後米飲服方寸匕，日三服。有病五服。（龐安常《傷寒論》）
辟瘴不染︰生葛搗汁一小盞服，去熱毒气也。（《聖惠方》）
煩躁熱渴︰葛粉四兩，先以水浸粟米半升，一夜漉出，拌勻，煮粥食之。（《聖惠方》）
小兒熱渴久不止︰葛根半兩，水煎服。（《聖惠方》）
乾嘔不息︰葛根搗汁，服一升，瘥。（《肘後方》）
小兒嘔吐，壯熱食癇︰葛粉二錢。水二合，調勻，傾入錫鑼中，重湯燙熟，以糜飲和食。（昝殷《食醫心鏡》）
心熱吐血不止︰生葛搗汁半升，頓服，立瘥。（《廣利方》）
衄血不止︰生葛根搗汁，服一小盞。三服即止。（《聖惠方》）
熱毒下血，因食熱物發者︰生葛根二斤，搗汁一升，入藕汁一升，和服。（《梅師方》）
傷筋出血︰葛根，搗汁飲。乾者，煎服。仍熬屑敷之。（《外台秘要》）
腰疼痛︰生葛根嚼之咽汁，取效乃止。（《肘後方》）
金創中風，痙強欲死︰生葛根四大兩，以水三升，煮取一升，去滓，分溫四服。口噤者灌之。若乾者，搗末調三指撮。仍以此及竹瀝多服，取效。（《貞元廣
服藥過劑苦煩︰生葛汁飲之。乾者煎汁服。（《肘後方》）
酒醉不醒︰生葛根汁，飲二升，便愈。（《千金方》）
諸菜中毒，發狂煩悶，吐下欲死︰葛根，煮汁服。（《肘後方》）
解中鴆毒，氣欲絕者︰葛粉三合，水三盞，調服。口噤者灌之。（《聖惠方》）
虎傷人瘡︰生葛根，煮濃汁洗之。仍搗末，水服方寸匕，日夜五、六服。（《梅師方》）
葛谷
【氣味】甘，平，無毒。
【主治】下痢十歲以上（《本經》）。解酒毒（時珍）。
葛花
【氣味】同谷。
【主治】消酒（《別錄》。
弘景曰︰同小豆花，乾末，酒服，飲酒不醉也）。腸風下血（時珍）。
葉
【主治】金瘡止血， 敷之
蔓
【主治】卒喉痺。燒研，水服方寸匕（蘇恭）。消癰
【附方】新三。
婦人吹乳︰葛蔓燒灰。酒服二錢。三服效。（《衛生易簡方》）
癤子初起︰葛蔓燒灰。水調敷之，即消。（《千金方》）
小兒口噤，病在咽中，如麻豆許，令兒吐沫，不能乳食︰葛蔓（燒灰）一字，和乳汁點之，即瘥。（《聖惠方》）
【附錄】鐵葛（《拾遺》）
藏器曰︰根︰味甘，溫，無毒。主一切風，血氣羸弱，令人壯健。久服，治風緩偏風。生山南峽中。葉似枸杞，根如葛，黑色。
黃環
（《本經》下品）
野狼跋子（《別錄》下品）
【釋名】凌泉（《本經》）、大就（《本經》）、（《吳
時珍曰︰此物葉黃而圓，故名黃環，如蘿 呼白環之義。亦是葛類，故名就葛。跋乃野狼足名，其莢似之，故曰野狼跋子。
【集解】《別錄》曰︰黃環生蜀郡山谷。三月採根，陰乾。
普曰︰蜀黃環，一名生芻。二月生苗，正赤，高二尺。葉黃圓端大，經日葉有汁黃白。五月實圓。三月採根，黃色從理，如車輻解。
弘景曰︰似防己，亦作車輻理解。《蜀都賦》云︰青珠黃環，即此。或云是大戟花，定非矣。用甚稀，市人鮮有識者。又曰︰野狼跋子出交廣，形扁扁。製搗以雜米投水中，魚無大小皆浮出而死。
恭曰︰黃環惟襄陽大有，余處雖有亦稀，巴西人謂之就葛，今園庭亦種之。作藤生，大者莖徑六、七寸，根亦葛類，陶云似防己者，近之。取葛根誤食之，吐利不止，土漿解之，此真黃環也。今太常收劍南來者，乃雞屎葛根，非黃環也。其花紫色，其子名野狼跋子，角生似皂莢。交廣送入太常者，正是黃環子也。花實與葛同時。
時珍曰︰吳普所說甚詳，而唐宋本草不收何也？《范子計然》云︰黃環出魏郡，以黃色者爲善。
【氣味】苦，平，有毒。普曰︰神農、黃帝︰有毒；桐君、扁鵲︰苦。權曰︰大寒，有小毒。
之才曰︰鳶尾爲之使。惡茯苓、防己、乾薑。
【主治】蠱毒鬼疰鬼魅，邪氣在臟中，除咳逆寒熱治痰嗽，消水腫，利小便（時珍）。
【附方】新一。
野狼跋子
【氣味】苦，寒，有小毒。
【主治】惡瘡蝸疥。殺蟲魚（《別錄》）。苦酒摩，塗瘡疥效（弘景）。
天門冬
（《本經》上品）
【釋名】 冬（音門）、顛勒
禹錫曰︰按︰《爾雅》云︰薔蘼， 冬。注云︰門冬也，一名滿冬。《抱朴子》云︰一名顛棘，或名地門冬，或名筵門冬。在東岳名淫羊藿；在中岳名天門冬；在西岳名管松；在北岳，名無不愈；在南岳名百部；在京陸山阜名顛棘；在越人，名浣草。雖處處有之，其名不同，其實一也。別有百部草，其根有百許如一，而苗小異，其苗似菝 ，惟可治咳，不中服食，須分別之。
時珍曰︰草之茂者爲 ，俗作門。此草蔓茂，而功同麥門冬，故曰天門冬，或曰天棘。
《爾雅》云︰髦，顛棘也。因其細葉如髦，有細棘也。顛、天，音相近也。按︰《救荒本草》云︰俗名萬歲藤，又名娑蘿樹。其形與治肺之功頗同百部，故亦名百部也。薔蘼乃營實苗，而《爾雅》指爲 冬，蓋古書錯
【集解】《別錄》曰︰天門冬，生奉高山谷。二月、三月、七月、八月採根，曝乾。
弘景曰︰奉高，泰山下縣名也。今處處有之，以高地大根味甘者爲好。《桐君藥錄︰蔓生，葉有刺，五月花白，十月實黑，根連數十枚。張華《博物志》云︰天門冬莖間有逆刺。若葉滑者，名 體，一名顛棘。 根入湯，可以浣縑，素白如KT ， 類也。今越人名爲浣草，勝於用灰。此非門冬，乃相似爾。按︰此說與桐君之說相亂。今人所采皆是有刺者，本名顛勒，亦粗相似，用此浣衣則淨，不復更有門冬。恐門冬自一種，或即是浣草耶？又有百部，根亦相類，但苗異爾。
恭曰︰此有二種︰一種苗有刺而澀，一種無刺而滑，皆是門冬。俗云顛棘、浣草者，形貌之。雖作數名，終是一物。二根浣垢俱淨。門冬、浣草，互名也。 ，音命，目之也。
頌曰︰處處有之。春生藤蔓，大如釵股，高至丈餘。葉如茴香，極尖細而疏滑，有逆刺；亦有澀而無刺者，其葉如絲杉而細散，皆名天門冬。夏生細白花，亦有黃色及紫色者。秋結黑子，在其根枝旁。入伏後無花，暗結子。其根白或黃紫色，大如手指，圓實而長二、三寸，大者爲勝，一科一二十枚同撮，頗與百部根相類。洛中出者，大葉粗幹，殊不相類。嶺南者無花，餘無他異。
禹錫曰︰《抱朴子》言︰生高地，根短味甜氣香者爲上；生水側下地，葉細似蘊而微黃，根長而味多苦、氣臭者，次之。若以服食，令人下氣，爲益又遲也。入山便可蒸煮，啖之斷谷。或爲散，仍取汁作酒以服散尤佳。
時珍曰︰生苗時，亦可以沃地栽種。子亦堪種，但晚成。
根
【修治】弘景曰︰門冬采得蒸，剝去皮食之，甚甘美，止飢。雖曝乾，尤脂潤難搗，必須曝於日中或火烘之。今人呼苗爲棘刺，煮作飲宜人，而終非真棘刺也。
頌曰︰二、三、七、八月採根，蒸剝去皮，四破去心，曝乾用。曰︰采得去皮、心，用柳木甑及柳木柴蒸一伏時，洒酒令遍，更添火蒸。作小架去地二尺，攤於上，曝乾用。
【氣味】苦，平，無毒。《別錄》曰︰甘，大寒。
好古曰︰氣寒，味微苦而辛。氣薄味濃，陽中之陰。入手太陰、足少陰經氣分之藥。
之才曰︰垣衣、地黃、貝母爲之使。畏曾青。
損之曰︰服天門冬，禁食鯉魚。誤食中毒者，浮萍汁解之。搗汁，制雄黃、硇砂。
【主治】諸暴風濕、偏痺，強骨髓，殺三蟲，去伏尸。久服輕身、益氣、延年、不飢（《本經》）。保定肺氣，去寒熱，養肌膚，利小便，冷而能補（《別錄》）。肺氣咳逆，喘息促急，肺痿、生癰、吐膿，除熱，通腎氣，止消渴，去熱中風，治濕疥，宜久服。煮食之，令人肌體滑澤白淨，除身上一切惡氣不潔之疾（甄權）。鎮心，潤五臟，補五勞七傷，吐血，治嗽，消痰，去風熱、煩悶（大明）。主心病，嗌乾，心痛，渴而欲飲，痿蹶，嗜臥，足下熱而痛（好古）。潤燥滋陰，清金降火（時珍）。陽事不起，宜常服之（思邈）。
【發明】權曰︰天門冬冷而能補，患人體虛而熱者，宜加用之。和地黃爲使，服之耐老頭不白。
宗奭曰︰治肺熱之功爲多。其味苦，專泄而不專收，寒多人禁服之。
元素曰︰苦以泄滯血，甘以助元氣，及治血妄行，此天門冬之功也。保定肺氣，治血熱侵肺，上氣喘促，宜加人參、黃耆爲主，用之神效。
嘉謨曰︰天、麥門冬並入手太陰，祛煩解渴，止咳消痰。而麥門冬兼行手少陰，清心降火，使肺不犯邪，故止咳立效。天門冬復走足少陰，滋腎助元，全其母氣，故消痰殊功。蓋腎主津液，燥則凝而爲痰，得潤劑則化，所謂治痰之本也。
好古曰︰入手太陰、足少陰經。營衛枯涸，宜以濕劑潤之。二門冬、人參、五味、枸杞子同爲生脈之劑，此上焦獨取寸口之意。
趙繼宗曰︰五藥雖爲生脈之劑，然生地黃、貝母爲天門冬之使；地黃、車前，爲麥門冬之使；茯苓，爲人參之使。若有君無使，是獨行無功也。故張三丰與胡KT 尚書長生不方，用天門冬三斤，地黃一斤， 乃有君而有使也。
禹錫曰︰《抱朴子》言︰入山便可以天門冬蒸煮，啖之，取足以斷谷。若有力可餌之，或作散、酒服，或搗汁作液、膏服。至百日丁壯兼倍，快於朮及黃精也。二百日強筋髓，駐顏色。與煉成松脂同蜜丸服，尤善。杜紫微服之，御八十外家，一百四十歲，日行三百里。
慎微曰︰《列仙傳》云︰赤須子食天門冬，齒落更生，細發復出。太原甘始服天門冬，在人間三百餘年。《聖化經》云︰以天門冬、茯苓等分，爲末，日服方寸匕。則不畏寒，大寒時單衣汗出也。
時珍曰︰天門冬清金降火，益水之上源，故能下通腎氣，入滋補方，合群藥用之有效。若脾胃虛寒人，單餌既久，必病腸滑，反成痼疾。此物性寒而潤，能利大腸故也。
【附方】舊三，新十五。末。每服方寸匕，日三服。無問山中人間，久服補中益氣，治虛勞絕傷，年老衰損，偏枯不隨，風濕不仁，冷痺惡瘡，癰疽癩疾。鼻柱敗爛者，服之皮脫蟲出。釀酒服，去症瘕積聚，風痰顛狂，三蟲伏尸，除濕痺，輕身益氣，則香美，諸酒不及也。忌鯉魚。每服方寸匕。名仙人糧。
辟谷不飢︰天門冬二斤，熟地黃一斤，爲末，煉蜜丸彈子大。每溫酒化三丸，日三服。居山遠行，辟谷良。服至十日，身輕目明；二十日，百病愈，顏色如花；三十日，發白更黑，齒落重生；五十日，行及奔馬；百日，延年。又法︰天門冬搗汁，微火煎取五斗，入白蜜一斗，胡麻（炒末）二升，合煎至可丸，即止火。下大豆黃末，和作餅，徑三寸，濃半寸。一服一餅，一日三服，百日以上有益。又法︰天門冬末一升，松脂末一升，蠟、蜜一升和煎，丸如梧子大。每日早、午、晚各服三十丸。天門冬酒，補五臟，調六腑，令人無病︰天門冬三十斤，去心搗碎，以水二石，煮汁一石，糯米一斗，細曲十斤，如常炊釀，酒熟，日飲三杯。
天門冬膏，去積聚風痰，補肺，療咳嗽失血，潤五臟，殺三蟲伏尸，除瘟疫，輕身益氣，令人不飢︰以天門冬流水泡過，去皮心，搗爛取汁，砂鍋文武炭火煮，勿令大沸。以十斤爲率，熬至三斤，卻入蜜四兩，熬至滴水不散，瓶盛埋土中一七，去火毒。每日早、晚白湯調服一匙。若動大便，以酒服之。（《醫方摘要》）
肺痿咳嗽吐涎沫，心中溫溫，咽燥而不渴︰生天門冬（搗汁）一斗，酒一斗，飴一升，紫菀四合，銅器煎至可丸。每服杏仁大一丸，日三服。（《肘後方》）
陰虛火動有痰，不堪用燥劑者︰天門冬一斤（水浸洗去心，取肉十二兩，石臼搗爛），五味子（水洗去核，取肉四兩，晒乾，不見火）。共搗丸梧子大。每服二十丸，茶下，日三服。（《簡便方》）
酒洒之，九蒸九晒，待乾秤之）。人參一兩爲末，蒸棗肉搗和，丸梧子大。每服三十丸，食前溫酒下，日三服。（潔古《活法機要》）
虛勞體痛︰天門冬末，酒服方寸匕，日三。忌鯉魚。（《千金方》）
天門冬去皮心，煮食。或曝乾爲末，蜜丸服，尤佳。亦可洗面。（孟詵《食療》）
熱寢汗，口乾引飲，氣喘︰天門冬十兩，麥門冬八兩（並去心爲末）。以生地黃三斤，取汁熬膏，和丸梧子大。每服五十丸，以逍遙散去甘草，煎湯下。（《活法機要》）
耳如蟬鳴，引脅牽痛︰天門冬去心皮，曝搗爲末。酒服方寸匕，日三服，久服良。（《外台秘要》）
面黑令白︰天門冬曝乾，同蜜搗作丸。日用洗面。（《聖濟總錄》）
門冬、麥門冬（並去心）、玄參等分。爲末，煉蜜丸彈子大。每噙一丸，乃僧居寮所傳方也。（齊德之《外科精義》）
未效，再服必愈。此祖傳經驗方也。（虞摶《醫學正傳》）
百部
（《別錄》中品）
【釋名】婆婦草（《日華》）、野天門冬（《綱
時珍曰︰其根多者百十連屬，如部伍然，故以名之。
【集解】弘景曰︰山野處處有之。其根數十相連，似天門冬而苦強，但苗異爾。《博物志》云︰九真一種草似百部，但長大爾。懸火上令乾，夜取四、五寸切短，含咽汁，主暴嗽甚良，名爲嗽藥。疑此即百部也。其土肥潤，是以長大也。
藏器曰︰天門冬根有十餘莖，根圓短，實潤味甘；百部，多者五、六十莖，根長尖內虛，味苦不同，苗蔓亦別。今人以門冬當百部，說不明也。
頌曰︰今江、湖、淮、陝、齊、魯州郡皆有之。春生苗，作藤蔓。葉大而尖長，頗似竹葉，面青色而光。根下一撮十五、六枚，黃白色，二、三、八月採，曝乾用。
時珍曰︰百部亦有細葉如茴香者，其莖青，肥嫩時亦可煮食。其根長者近尺，新時亦肥實，但乾則虛瘦無脂潤爾。生時擘開去心曝之。鄭樵《通志》言葉如薯蕷者，謬矣。
根
【修治】 曰︰凡采得以竹刀劈，去心皮花，作數十條，懸檐下風乾。卻用酒浸一宿，漉出焙乾，銼用。或一窠八十三條者，號曰地仙苗。若修事餌之，可千
【氣味】甘，微溫，無毒。權曰︰甘，無毒。大明曰︰苦，無毒。恭曰︰微寒，有小毒。
時珍曰︰苦、微甘，無毒。
【主治】咳嗽上氣。火炙酒漬飲之（《別錄》）。治肺熱，潤肺（甄權）。治傳尸骨蒸勞，治疳，殺蛔蟲、寸白、蟯蟲，及一切樹木蛀蟲，燼之即死。殺虱及蠅蠓（大明。弘景曰︰作湯洗牛犬，去虱）。火炙酒浸空腹飲，治疥癬，去蟲蠶咬毒（藏器）。
【發明】時珍曰︰百部亦天門冬之類，故皆治肺病殺蟲。但百部氣溫而不寒，寒嗽宜之；天門冬性寒而不熱，熱嗽宜之。此爲異耳。
【附方】舊五，新五。
暴咳嗽︰張文仲方︰用百部根漬酒。每溫服一升，日三服。葛洪方︰用百部、生薑各搗汁等分，煎服二合。《續十全方》︰用百部藤根搗自然汁，和蜜等分，沸湯煎膏噙咽。《普濟方》
︰治卒咳不止。用百部根懸火上炙乾，每含咽汁，勿令人知。
小兒寒嗽︰百部丸︰用百部（炒）、麻黃（去節）各七錢半（爲末），杏仁（去皮尖炒，仍以水略煮三五沸，研泥）。入熟蜜和丸皂子大。每服二、三丸，溫水下。（錢乙《小兒》方）
嗽︰百部根二十斤，搗取汁，煎如飴。服方寸匕，日三服。深師加蜜二斤。《外台》加飴一斤。（《千金方》）
遍身黃腫︰掘新鮮百條根，洗搗，罨臍上。以糯米飯半升，拌水酒半合，揉軟蓋在藥上以帛包住。待一、二日後，口內作酒氣，則水從小便中出，腫自消也。百條根，一名野天門冬，一名百奶，狀如蔥頭，其苗葉柔細，一根下有百餘個數。（《楊氏經驗方》）
誤吞銅錢︰百部根四兩，酒一升，漬一宿。溫服一升，日再服。（《外台秘要》）
百蟲入耳︰百部炒研，生油調一字於耳門上。（《聖濟錄》）
熏衣去虱︰百部、秦艽，爲末。入竹籠燒煙熏之，自落。亦可煮湯洗衣。（《經驗方》）
【附錄】白並 《別錄》曰︰味苦，無毒。主肺咳上氣，行五藏，令百病不起。一名玉簫，一名箭杆。生山陵，葉如小竹，根黃皮白。三月、四月採根，曝乾。
時珍曰︰此物氣味、主治俱近百部，故附之。
何首烏
（宋《開寶》）
【釋名】交藤（《本傳》）、夜合（《本傳》）、肝石（《綱紅內消。
大明曰︰其藥本草無名，因何首烏見藤夜交，便即采食有功，因以采人爲名爾。
時珍曰︰漢武時，有馬肝石能烏人發，故後人隱此名，亦曰馬肝石。赤者能消腫毒，外科呼爲瘡帚、紅內消。《斗門方》云︰取根若獲九數者，服之乃仙。故名九真藤。
【集解】頌曰︰何首烏，本出順州南河縣，今在處有之，嶺外、江南諸州皆有，以西洛、嵩山及河南柘城縣者爲勝。春生苗，蔓延竹木牆壁間，莖紫色。葉葉相對如薯蕷，而不光澤。夏秋開黃白花，如葛勒花。結子有棱，似蕎麥而細小，才如粟大。秋冬取根，大者如拳，各有五棱瓣，似小甜瓜。有赤、白二種︰赤者雄，白者雌。一云︰春采根，秋采花。九蒸九曝，乃可服。此藥本名交藤，因何首烏服而得名也。唐元和七年，僧文象遇茅山老人，遂傳此事。
李翱乃著《何首烏傳》云︰何首烏者，順州南河縣人。祖名能嗣，父名延秀。能嗣本名田兒，生而閹弱，年五十八，無妻子，常慕道術，隨師在山。一日醉臥山野，忽見有藤二株，相去三尺餘，苗蔓相交，久而方解，解了又交。田兒驚訝其異，至旦遂掘其根歸。問諸人，無識者。後有山老忽來。示之。答曰︰子既無嗣，其藤乃異，此恐是神仙之藥，何不服之？遂杵爲末，空心酒服一錢。七日而思人道，數月似強健，因此常服，又加至二錢。經年舊疾皆痊，發烏容少。十年之內，即生數男，乃改名能嗣。又與其子延秀服，皆壽百六十歲。延秀生首烏。首烏服藥，亦生數子，年百三十歲，發猶黑。有李安期者，與首烏鄉里親善，竊得方服，其壽亦長，遂敘其事傳之云。何首烏，味甘性溫無毒，茯苓爲使。治五痔腰膝之病，冷氣心痛，積年勞瘦痰癖，風虛敗劣，長筋力，益精髓，壯氣駐顏，黑髮延年，婦人惡血痿黃，產後諸疾，赤白帶下，毒气入腹，久痢不止，其功不可具述。一名野苗，二名交藤，三名夜合，四名地精，五名何首烏。本出虔州，江南諸道皆有。苗如木 ，葉有光澤，形如桃柳，其背偏，皆單生不相對。有雌雄︰雄者苗色黃白，雌者黃赤。根遠不過三尺，夜則苗蔓相交，或隱化不見。春末、夏中、秋初三時，候晴明日兼雌雄采之。乘潤以布帛拭去泥土，勿損皮，烈日曝乾，密器貯之，每月再曝。用時去皮爲末，酒下最良。遇有疾，即用茯苓湯下爲使。
凡服用偶日二、四、六、八日，服訖，以衣覆汗出，導引尤良。忌豬肉血、羊血、無鱗魚，觸藥無力。其根形大如拳連珠，其有形如鳥獸山岳之狀者，珍也。掘得去皮生吃，得味甘甜，可休糧。
曰︰神效助道，著在仙書。雌雄相交，夜合晝疏。服之去谷，日居月諸。返老還少，變安病軀。有緣者遇，最爾自如。明州刺史李遠附錄云︰何首烏以出南河縣及嶺南恩州、韶州、潮州、賀州、廣州四會縣、潘州者爲上，邕州晉興縣、桂州、康州、春州、高州、勤州、循州出者次之，真仙草也。五十年者如拳大，號山奴，服之一年，發髭青黑；一百年者，如碗大，號山哥，服之一年，顏色紅悅；一百五十年者，如盆大，號山伯，服之一年，齒落更生；二百年者，如斗栲栳大，號山翁，服之一年，顏如童子，行及奔馬；三百年者，如三斗栲栳大，號山精，純陽之體，久服成地仙也。
時珍曰︰凡諸名山、深山產者，即大而佳也。
根
【修治】志曰︰春、夏、秋采其根，雌雄共用。乘濕以布拭去土，曝乾。臨時以苦竹刀切，米泔浸經宿，曝乾，木杵臼搗之。忌鐵器。
慎微曰︰方用新采者，去皮，銅刀切薄片，入甑內，以瓷鍋蒸之。旋以熱水從上淋下，勿令滿溢，直候無氣味，乃取出曝乾用。
時珍曰︰近時治法︰用何首烏、赤白各一斤，竹刀刮去粗皮，米泔浸一夜，切片。用黑豆三斗，每次用三升三合三勺，以水泡過。砂鍋內鋪豆一層，首烏一層，重重鋪盡，蒸之。豆熟，取出去豆，將何首烏晒乾，再以豆蒸。如此九蒸九晒，乃用。
【氣味】苦、澀，微溫，無毒。
時珍曰：茯苓為之使。忌諸血、無鱗魚、蘿蔔、蒜、蔥、鐵器，同於地黃。能伏硃砂。
【主治】瘰癧，消癰腫，療頭面風瘡，治五痔，止心痛，益血氣，黑髭發，悅顏色。久服長筋骨，益精髓，延年不老。亦治婦人產後及帶下諸疾（《開寶》）。久服令人有子，治腹臟一切宿疾，冷氣腸風（大明）。瀉肝風（好古）。
【發明】時珍曰︰何首烏，足厥陰、少陰藥也。白者入氣分，赤者入血分。腎主閉藏，肝主疏泄。此物氣溫，味苦澀。苦補腎，溫補肝，澀能收斂精氣。所以能養血益肝，固精益腎，健筋骨，烏髭髮，爲滋補良藥。不寒不燥，功在地黃、天門冬諸藥之上。氣血太和，則風虛癰腫瘰癧諸疾可知矣。此藥流傳雖久，服者尚寡。嘉靖初，邵應節真人，以七寶美髯丹方上進。世宗肅皇帝服餌有效，連生皇嗣。於是何首烏之方，天下大行矣。宋懷州知州李治，與一武臣同官。怪其年七十餘而輕健，面如渥丹，能飲食。叩其術，則服何首烏丸也。乃傳其方。後治得病，盛暑中半體無汗，已二年，竊自憂之。造丸服至年余，汗遂浹體。其活血治風之功，大有補益。其方用赤白何首烏各半斤，米泔浸三夜，竹刀刮去皮，切焙，石臼爲末，煉蜜丸梧子大。每空心溫酒下五十丸。亦可末服。
【附方】舊四，新十二。
何首烏各一斤（米泔水浸三、四日，瓷片刮去皮，用淘淨黑豆二升，以砂鍋木甑，鋪豆及首烏，重重鋪蓋蒸之。豆熟，取出去豆，曝乾，換豆再蒸，如此九次，曝乾爲末），赤白茯苓各一斤（去皮研末，以水淘去筋膜及浮者，取沉者捻塊，以人乳十碗浸勻，晒乾研末），牛膝八兩（去苗，酒浸一日，同何首烏第七次蒸之，至第九次止，晒乾），當歸八兩（酒浸晒），枸杞子八兩（酒浸晒），菟絲子八兩（酒浸生芽，研爛晒），補骨脂四兩（以黑脂麻炒香）。並忌鐵器，石臼爲末，煉蜜和丸彈子大，一百五十丸。每日三丸，侵晨溫酒下，午時薑湯下，臥時鹽湯下。其餘並丸梧子大，每日空心酒服一百丸，久服極驗。忌見前。（《積善堂方》）
服食滋補 《和劑局方》︰何首烏丸︰專壯筋骨，長精髓，補血氣。久服黑鬚髮，堅陽道，令人多子，輕身延年。月計不足，歲計有餘︰用何首烏三斤（銅刀切片，乾者以米泔水浸軟切之），牛膝（去苗）一斤（切）。以黑豆一斗，淘淨。用木甑鋪豆一層，鋪藥一層，重重鋪盡，瓦鍋蒸至豆熟。取出去豆曝乾，換豆又蒸，如此三次。爲末，蒸棗肉，和丸梧子大。每服三、五十丸，空心溫酒下。忌見前。鄭岩山中丞方︰只用赤白何首烏各半斤，去粗皮陰乾，石臼杵末。每旦無灰酒服二錢。《積善堂方》︰用赤去皮，切片，用米泔水浸一宿，晒乾；以壯婦男兒乳汁拌晒三度，候乾，木臼舂爲末；以密云棗肉和杵，爲丸如梧子大。每服二十丸，每十日加十丸，至百丸止，空心溫酒、鹽湯任下。
一方不用人乳。筆峰《雜興方》︰用何首烏雌雄各半斤，分作四分︰一分用當歸汁浸，一分生地黃汁浸，一分旱蓮汁浸，一分人乳浸。三日取出，各曝乾，瓦焙，石臼爲末，蒸棗肉，和丸梧子大。每服四十丸，空心百沸湯下。禁忌見前。
骨軟風疾，腰膝疼，行步不得，遍身瘙癢︰用何首烏（大而有花紋者），同牛膝各一斤，以好酒一升，浸七宿，曝乾，木臼杵末，棗肉和丸梧子大。每一服三、五十丸，空心酒下（《經驗方》）
寬筋治損︰何首烏十斤，生黑豆半斤（同煎熟），皂莢一斤（燒存性），牽牛十兩（炒取頭末），薄荷十兩，木香、牛膝各五兩，川烏頭（炮）二兩，爲末，酒糊丸梧子大。每服三十丸，茶湯下。（《永類方》）
皮裡作痛，不問何處︰用何首烏末，薑汁調成膏塗之，以帛裹住，火炙鞋底熨之。（《經驗方》）
自汗不止︰何首烏末，津調，封臍中。（《集簡方》）
腸風臟毒，下血不止︰何首烏二兩，爲末。食前米飲服二錢。（《聖惠方》）
小兒龜背︰龜尿調紅內消，點背上骨節，久久自安。
破傷血出︰何首烏末，敷之，即止，神效。（筆峰《雜興方》）
瘰癧結核，或破、或不破，下至胸前者，皆治之︰用九真藤，一名赤葛，即何首烏。其葉如杏，其根如雞卵，亦類 子。取根洗淨，日日生嚼，並取葉搗塗之，數服即止。其藥久服，延年黑髮，用之神效。（《斗門方》）
癰疽毒瘡︰紅內消不限多少，瓶中文武火熬煎，臨熟入好無灰酒相等，再煎數沸，時時飲之。其滓焙研爲末，酒煮麵糊丸梧子大。空心溫酒下三十丸，疾退宜常服之。即赤何首烏也，建昌產者，良。（陳自明《外科精要》）
大風癘疾︰何首烏（大而有花紋者）一斤（米泔浸一七，九蒸九晒），胡麻四兩（九蒸九晒）。爲末。每酒服二錢，日二。（《聖惠方》）
疥癬滿身，不可治者︰何首烏、艾葉等分。水煎濃湯洗浴。甚能解痛，生肌肉。（王袞
《博濟方》）
莖、葉
【主治】風瘡疥癬作癢，煎湯洗浴，甚效（時珍）。
萆薢
（《本經》中品）
【釋名】
赤節（《別錄》）、百枝（《吳普》）、竹木（《炮炙論》）、白菝 。
時珍曰︰萆薢名義未詳。《日華本草》言︰時人呼爲白菝 ，象形也。赤節、百枝，與狗脊同名。
【集解】
《別錄》曰︰萆 生真定山谷。二月、八月採根，曝乾。
弘景曰︰今處處有之。根似菝 而小異，根大，不甚有角節，色小淺。
恭曰︰此有二種︰莖有刺者根白實；無刺者根虛軟，軟者爲勝。蔓生，葉似薯蕷。
頌曰︰今河、陝、汴東、荊、蜀諸郡皆有之。作蔓生，苗葉俱青。葉作三叉，似山薯，又似綠豆葉。花有黃、紅、白數種，亦有無花結白子者。根黃白色，多節，三指許大。春秋采根，曝乾。今成德軍所產者，根亦如山薯而體硬，其苗引蔓，葉似蕎麥，子三棱，不拘時月採根，利刀切片，曝乾用。
時珍曰︰萆薢蔓生，葉似菝 而大如碗，其根長硬，大者如商陸而堅。今人皆以土茯苓爲萆 ，誤矣。莖、葉、根、苗皆不同。《吳普本草》又以萆薢爲狗脊，亦誤矣。詳狗脊下。《宋史》以懷慶萆薢充貢。
根
【氣味】
苦，平，無毒。《別錄》曰︰甘。
之才曰︰薏苡爲之使。畏葵根、大黃、柴胡、前胡、牡蠣。
【主治】
腰背痛強，骨節風寒濕周痺，惡瘡不瘳，熱氣（《本經》）。傷中恚怒，陰痿失溺，老人五緩，關節老血（《別錄》）。冷氣𤸷痺，腰腳癱緩不遂，手足驚掣，男子 腰痛，久冷，腎間有膀胱宿水（甄權）。中風失音（大明）。補肝虛（好古）。治白濁莖中痛，痔瘺壞瘡（時珍）。
【發明】
時珍曰：萆薢，足陽明、厥陰經藥也。厥陰主筋屬風，陽明主肉屬濕。萆薢之功，長於去風濕，所以能治緩弱𤸷痹、遺濁惡瘡諸病之屬風濕者。萆薢、菝葜、土茯苓三物，形雖不同，而主治之功不相遠，豈亦一類數種乎？雷斅《炮炙論》序云：囊皺漩多，夜煎竹木。竹木，萆薢也。漩多白濁，皆是濕氣下流。萆薢能除陽明之濕而固下焦，故能去濁分清。楊倓《家藏方》，治真元不足，下焦虛寒，小便頻數，白濁如膏，有萆薢分清飲，正此意也。又楊子建《萬全護命方》云：凡人小便頻數，不計度數，便時莖內痛不可忍者。此疾必先大腑秘熱不通，水液只就小腸，大腑愈加干竭，甚則渾身熱，心躁思涼水，如此即重證也。此疾本因貪酒色，積有熱毒、腐物、瘀血之類，隨虛水入於小腸，故便時作痛也。不飲酒者，必平生過食辛熱葷膩之物，又因色傷而然。此乃小便頻數而痛，與淋證澀而痛者不同也。宜用萆薢一兩，水浸少時，以鹽半兩同炒，去鹽為末。每服二錢，水一盞，煎八分，和滓服之，使水道轉入大腸。仍以蔥湯頻洗穀道，令氣得通，則小便數及痛自減也。
【附方】舊二，新三。
腰腳痹軟，行履不穩者：萆薢二十四分，杜仲八分。搗篩。每旦溫酒服三錢匕。禁牛肉。（唐德宗《貞元廣利方》）
小便頻數：川萆薢一斤。為末，酒糊丸梧子大。每鹽酒下七十丸。（《集玄方》）
白濁頻數，漩面如油，澄下如膏，乃真元不足，下焦虛寒。萆薢分清飲：用萆薢、石菖蒲、益智仁、烏藥等分。每服四錢，水一盞，入鹽一捻，煎七分，食前溫服，日一服，效乃止。
腸風痔漏︰如聖散︰用萆 、貫衆（去土）等分。爲末。每服三錢，溫酒空心服之。（孫尚藥《傳家秘寶方》）
尚藥頭痛發汗︰萆薢、旋覆花、虎頭骨（酥炙）等分，為散。欲發時，以溫酒服二錢，暖臥取汗，立瘥。（《聖濟錄》）
菝葜
（上蒲八切，下棄八切。《別錄》中品）
【釋名】菝 （同 ）、金剛根（《日華》
時珍曰：菝𦸉，猶𧓻𧴪也。𧓻𧴪，短也。此草莖蔓強堅短小，故名菝𦸉。而江浙人謂之菝葜根，亦曰金剛根，楚人謂之鐵菱角，皆狀其堅而有尖刺也。鄭樵《通志》云：其葉頗近王瓜，故名王瓜草。
【集解】《別錄》曰︰生山野。二月、八月採根，曝乾。
弘景曰︰此有三種，大略根苗並相類。菝 莖紫而短小，多細刺，小減萆 而色深，人用作飲。
恭曰︰陶云三種，乃狗脊、菝 、萆 相類，非也。萆 有刺者，葉粗相類，根不相類；萆細長而白色，菝根作塊結，黃赤色，殊非狗脊之流。
頌曰︰今近道及江浙州郡多有之。苗莖成蔓，長二、三尺，有刺。其葉如冬青、烏藥葉而差大。秋生黃花，結黑子如櫻桃大。其根作塊，人呼金剛根。
時珍曰︰菝 山野中甚多。其莖似蔓而堅強，植生有刺。其葉團大，狀如馬蹄，光澤似柿葉，不類冬青。秋開黃花，結紅子。其根甚硬，有硬須如刺。其葉煎飲酸澀。野人采其根葉，入染家用，名鐵菱角。《吳普本草》以菝 爲狗脊，非矣。詳見狗脊下。
根
【氣味】甘、酸，平、溫，無毒。
【主治】腰背寒痛，風痺，益血氣，止小便利（《別錄》）。治時疾瘟瘴（大明）。補肝經風虛（好古）。治消渴，血崩，下痢（時珍）。
【發明】時珍曰︰菝 ，足厥陰、少陰藥。氣溫味酸，性澀而收，與萆 仿佛。孫真人元旦所飲辟邪屠蘇酒中亦用之。
頌曰︰取根浸赤汁，煮粉食，辟瘴。
【附方】新五。
小便滑數︰金剛骨爲末。每服三錢，溫酒下，睡時。（《儒門事親》方）
取去根本︰用菝 二兩，爲末。每米飲服二錢。後以地椒煎湯浴腰腹，須臾即通也。（《聖濟錄》）
消渴不止︰菝谷即菝 ， 咀半兩，水三盞，烏梅一個，煎一盞，溫服。（《普濟方》）
下痢赤白︰金剛根、蠟茶等分。爲末，白梅肉搗丸芡子大。每服五、七丸，小兒三丸，白痢甘草湯下；赤痢烏梅湯下。（《衛
風毒腳弱，痺滿上氣，田舍貧家用此最良︰菝 （洗銼）一斛。以水三斛漬曲去滓，取一斛漬飲，如常釀酒。任意日飲之。（《肘後方》）
土茯苓
（《綱目》）
【校正】並入《拾遺》草禹余糧。
【釋名】土萆 （《綱目》）、刺豬苓（《圖經遺》
時珍曰︰按︰陶弘景注石部禹余糧云︰南中平澤有一種藤，葉如菝 ，根作塊有節，似菝而色赤，味如薯蕷，亦名禹余糧。言昔禹行山乏食，采此充糧而棄其餘，故有此名。觀陶氏此說，即今土茯苓也。故今尚有仙遺糧、冷飯團之名，亦其遺意。陳藏器《本草》草禹余糧，蘇頌《圖經》豬苓下刺豬苓，皆此物也，今皆並之。茯苓、豬苓、山地栗，皆象形也。俗又名過岡龍，謬稱也。
【集解】藏器曰︰草禹余糧生海畔山谷。根如盞連綴，半在土上，皮如茯苓，肉赤味澀。人取以當谷食，不飢。
頌曰︰施州一種刺豬苓，蔓生。春夏采根，削皮焙乾。彼土人用敷瘡毒，殊效。
時珍曰︰土茯苓，楚、蜀山箐中甚多。蔓生如 ，莖有細點。其葉不對，狀頗類大竹葉而質濃滑，如瑞香葉而長五、六寸。其根狀如菝 而圓，其大若雞鴨子，連綴而生，遠者離尺許，近或數寸，其肉軟，可生啖。有赤、白二種，入藥用白鐙之山有草焉，名曰榮草，其葉如柳，其本如雞卵，食之已風。近時弘治、正德間，因楊梅瘡盛行，率用輕粉藥取效，毒留筋骨，潰爲要藥。諸醫無從考証，往往指爲萆 及菝 。然其根苗迥然不同，宜參考之。但其功用亦頗相近，蓋亦萆 、菝 之類也。
根
【氣味】甘、淡，平，無毒。
時珍曰︰忌茶茗。
【主治】食之當谷不飢，調中止泄，健行不睡（藏器）。關節，止泄瀉，治拘攣骨痛，惡瘡癰腫。解汞粉、銀朱毒（時珍）。
【發明】機曰︰近有好淫之人，多病楊梅毒瘡，藥用輕粉，愈而復發，久則肢體拘攣，變爲癰漏，延綿歲月，竟致廢篤。惟銼土萆 三兩，或加皂莢、牽牛各一錢，水六碗，煎三碗，分三服，不數劑，多瘥。蓋此疾始由毒气干於陽明而發，加以輕粉燥烈，久而水衰，肝挾相火來凌脾土。土屬濕，主肌肉，濕熱郁蓄於肌腠，故發爲癰腫，甚則拘攣，《內經》所謂濕氣害人皮肉筋骨是也。土萆 甘淡而平，能去脾濕，濕去則營衛從拘攣癰漏愈矣。初病服之不效者，火盛而濕未郁也。此藥長於去濕，不能去熱，病久則熱衰氣耗而濕郁爲多故也。
時珍曰︰楊梅瘡古方不載，亦無病者。近時起於嶺表，傳及四方。蓋嶺表風土卑炎，嵐瘴熏蒸，飲啖辛熱，男女淫猥。濕熱之邪積蓄既深，發爲毒瘡，遂致互相傳染，自南而北，遍及海宇，然皆淫邪之人病之。其類有數種，治之則一也。其証多屬厥陰、陽明二經，而兼乎他經。邪之所在，則先發出，如兼少陰、太陰則發於咽喉；兼太陽、少陽則發於頭耳之類。蓋相火寄於厥陰，肌肉屬於陽明故也。醫用輕粉、銀朱劫劑，五、七日即愈。蓋水銀性走而不守，加以鹽、礬升爲輕粉、銀朱，其性燥烈，善逐痰涎。涎乃脾之液，此物入胃，氣歸陽明，故涎被劫，隨火上升，從喉頰齒縫而出，故瘡即乾痿而愈。若服之過劑，及用不得法，則毒氣竄入經絡筋骨之間，莫之能出。痰涎既去，血液耗涸，筋失所養，營衛不從，變爲筋骨攣痛，發爲癰毒疳漏。久則生蟲爲癬，手足皴裂，遂成廢痼。惟土茯苓氣平味甘而淡，爲陽明本藥。能健脾胃，去風濕。脾胃健則營衛從言之妙也。今醫家有搜風解毒湯，治楊梅瘡，不犯輕粉。病深者月餘，淺者半月即愈。服輕粉藥筋骨攣痛、癱瘓不能動履者，服之亦效。其方用土茯苓一兩，薏苡仁、金銀花、防風、木瓜、木通、白蘚皮各五分，皂莢子四分，氣虛加人參七分；血虛加當歸七分。水二大碗煎飲，一日三服。惟忌飲茶及牛、羊、雞
【附方】新六。
楊梅毒瘡︰鄧筆峰《雜興方》︰用冷飯團四兩，皂角子七個。水煎代茶飲。淺者二七，深者四七，見效。一方︰冷飯團一兩，五加皮、皂角子、苦參各三錢，金銀花一錢。用好酒煎，日一服。發揮》）
連年累物湯，水煎角子七個，瘰癧潰爛︰冷飯團切片或爲末，水煎服或入粥內食之。須多食爲妙。江西所出色白者良。忌鐵器、發物。（《陸氏積德堂方》）
白蘞
（《本經》下品）
【釋名】白草（《本經》）、白根（《別錄》）、兔核（《本經》）、貓兒卵（《綱目》）、昆侖（《別錄》）。
宗奭曰︰白蘞，服餌方少用，惟斂瘡方多用之，故名白蘞。
時珍曰︰兔核、貓兒卵，皆象形也。昆侖，言其皮黑也。
【集解】《別錄》曰︰白蘞生衡山山谷。二月、八月採根，曝乾。
弘景曰︰近道處處有之。作藤生，根如白芷，破片竹穿，日乾。
恭曰︰根似天門冬，一株下有十許根，皮赤黑，肉白，如芍藥，不似白芷。
保升曰︰蔓生，枝端有五葉，所在有之。
頌曰︰今江淮及荊、襄、懷、孟、商、齊諸州皆有之。二月生苗，多在林中作蔓，赤莖，葉如小桑。五月開花，七月結實。根如雞鴨卵而長，三、五枚同一窠，皮黑肉白。一種赤蘞，花實功用皆同，但表裡俱赤爾。
根
【氣味】苦，平，無毒。《別錄》曰︰甘，微寒。權曰︰有毒。
之才曰︰代赭爲之使。反烏頭。
【主治】癰腫疽瘡，散結氣，止痛除熱，目中赤，小兒驚癇溫瘧，女子陰中腫痛，帶下赤白（《本經》）。殺火毒（《別錄》）。治瘡，撲損，生
【發明】弘景曰︰生取根搗，敷癰腫，有效。
頌曰︰今醫治風及金瘡、面藥方多用之。往往與白芨相須而用。
【附方】舊四，新十。
發背初起︰水調白蘞末，塗之。（《肘後方》）
疔瘡初起︰方同上。（《聖惠方》）
一切癰腫︰權曰︰白蘞、赤小豆、藜蘆一分，爲末。酒和貼之。日三上。
面鼻酒渣︰白蘞、白石脂、杏仁各半兩，爲末，雞子清調塗，旦洗。（《御藥院方》）
面生粉刺︰白蘞二分，杏仁半分，雞屎白一分，爲末。蜜和雜水拭面。（《肘後方》）
凍耳成瘡︰白蘞、黃柏等分。爲末。生油調搽。（談野翁方）
湯火灼傷︰白蘞末敷之。（《外台》方）
諸物哽咽︰白蘞、白芷等分。爲末。水服二錢。（《聖惠方》）
鐵刺諸哽，及竹木哽在咽中︰白蘞、半夏（泡）等分。爲末。酒服半錢，日二服。（《聖惠方》）
胎孕不下︰白蘞、生半夏等分。爲末，滴水丸梧子大。每榆皮湯下五十丸。（《保命集》）
風痺筋急腫痛，展轉易常處︰白蘞二分，熟附子一分，爲末。每酒服半刀圭，日二服。以身中熱行爲候，十日便覺。忌豬肉、冷水。（《千金方》）
諸瘡不斂︰白蘞、赤蘞、黃柏各三錢（炒研），輕粉一錢，爲細末。先用蔥白漿水洗淨，敷之。（《瑞竹堂方》）
女萎
（《李當之本草》）
【集解】恭曰︰女萎葉似白蘞，蔓生，花白子細。荊襄之間名爲女萎，亦名蔓楚。用苗不用根。與葳蕤全別。今太常謬以爲白頭翁者是也。
時珍曰︰諸家誤以女萎解葳蕤，正誤見葳蕤下。
【修治】 曰︰凡采得陰乾，去頭並白蕊，於槐砧上銼，拌豆淋酒蒸之，從巳至未出，晒乾。
【氣味】辛，溫，無毒。
【主治】止下痢，消食（當之）。風寒洒洒，霍亂泄痢腸鳴，游氣上下無常，驚癇寒熱百病，出汗（《唐本》）。
【附方】新三。
下不止︰女萎、雲實各一兩，川烏頭二兩，桂心五錢。爲末，蜜丸梧子大。每服五丸，水下，一日三服。（《肘後方》）
身體 瘍斑駁︰女葳膏︰用魯國女葳、白芷各一分，附子一枚，雞舌香、木香各二分。爲末，臘豬脂
赭魁
（《別錄》下品）
【釋名】時珍曰︰其根如魁，有汁如赭，故名。魁乃酒器名。
【集解】《別錄》曰︰生山谷中。二月採。
弘景曰︰狀如小芋，肉白皮黃，近道亦有。
恭曰︰赭魁大者如斗，小者如升。蔓生草木上，葉似杜衡。陶所說乃土卵也。土卵不堪藥用。梁漢人蒸食之，名黃獨，非赭魁也。
保升曰︰苗蔓延生，葉似蘿 ，根若菝 ，皮紫黑，肉黃赤，大者輪 如升，小者如拳，所在有之。
時珍曰︰赭魁閩人用入染青缸中，云易上色。沈括《筆談》云︰本草所謂赭魁，皆未詳審。今南中極多，膚黑肌赤，似何首烏。切破中有赤理如檳榔，有汁赤如赭，彼人以染皮製靴。閩人謂之餘糧。本草石部禹余糧陶氏所引，乃此物也。謹按︰沈氏所說赭魁甚明，但謂是禹余糧者，非矣。禹余糧乃今之土茯苓，可食，故得糧名；赭魁不可食，豈得稱糧耶？土卵即土芋也，見菜部。
根
【氣味】甘，平，無毒。恭曰︰有小毒。
【主治】心腹積聚，除三蟲（《本經》）。
鵝抱
（宋《圖經》）
【集解】頌曰︰生宜州山林中。附石而生，作蔓，葉似大豆。其根形似萊菔，大者如三升器，小者如拳。二月、八月採根，切片，陰乾用。
【氣味】苦，寒，無毒。
【主治】風熱上壅，咽喉腫痛，及解蠻箭藥毒，搗末酒服有效。亦消風熱結毒赤腫。酒摩塗之，立愈（蘇頌）。
伏雞子根
（《拾遺》）
【釋名】承露仙。
【集解】藏器曰︰生四明天台山。蔓延生，葉圓薄似錢，根似鳥形者良。
【氣味】苦，寒，無毒。
【主治】解百藥毒，諸熱煩悶，急黃，天行黃膽，瘧瘴中惡，寒熱頭痛，疽瘡。馬黃牛疫。水磨服之，新者尤佳。亦敷癰腫，與陳家白藥同功（藏器）。
【附錄】仰盆（《拾遺》）
藏器曰︰味辛，溫，有小毒。水磨服少許，治蠱飛尸喉痺。亦磨敷皮膚惡腫。生東陽山谷。苗似承露仙，根圓如仰盆狀，大如雞卵。
藏器曰︰主解諸藥毒游風，手腳軟痺。並生研服之，塗之。生嶺南山石間。引蔓而生，葉有三丫，花紫色。與伏雞子同名承露仙，而伏雞子葉圓。
時珍曰︰以根三兩，磨汁或煎濃汁服。並解蠱毒。
千金藤
（宋《開寶》）
【校正】自木部移入此。
【集解】藏器曰︰千金藤有數種，南北名模不同，大略主療相似，或是皆近於藤也。生北地者，根大如指，色似漆；生南土者，黃赤如細辛。舒、廬間有一種藤，繞樹生，冬青，亦名千金藤。江西林間有草生葉，頭有癭子，似鶴膝，葉如柳，亦名千金藤。又一種似荷葉，只大如錢許，亦呼爲千金藤，又名古藤，主痢及小兒大腹。千金者，以貴爲名。豈俱一物，亦狀異而名同耶？若取的稱，未知孰是？又嶺南有陳思岌，亦名千金藤。
【氣味】缺
【主治】一切血毒諸氣，霍亂中惡，天行虛勞瘧瘴，痰嗽不利，癰腫大毒，藥石發，癲癇，悉主之（藏器）。
【附錄】陳思岌（《拾遺》）
藏器曰︰出嶺南山野。蔓生如小豆，根及葉辛香。一名石黃香，一名千金藤。其根味辛，平，無毒。解諸藥毒熱毒，丹毒癰腫，天行壯熱，喉痺蠱毒，並煮汁服之。亦磨塗瘡腫。曰︰味苦，平。浸酒服，治風，補益輕身。
九仙子
（《綱目》）
【釋名】仙女嬌
【集解】時珍曰︰九仙子，出均州太和山。一根連綴九枚，大者如雞子，小者如半夏，白色。二月生苗，蔓高六、七尺，莖細而光。葉如烏 葉，而短扁不團。每葉丫生子枝，或一或二，裊裊下垂。六、七月開碎青黃色花，隨即結實。碎子叢簇，如穀精草子狀。九月採根。
【氣味】苦，涼，無毒。
【主治】咽痛喉痺，散血。以新汲水或醋磨汁含咽，甚良（時珍）。
山豆根
（宋《開寶》）
【釋名】解毒（《綱目》）、黃結（《綱目》）、頌曰︰其蔓如大豆，因以爲名。
【集解】頌曰︰山豆根，生劍南及宜州、果州山谷，今廣西亦有，以忠州、萬州者爲佳。苗蔓如豆，葉青，經冬不凋，八月採根。廣南者如小槐，高尺餘，石鼠食其根。故嶺南人捕鼠，取腸胃曝乾，解毒攻熱效。
【氣味】甘，寒，無毒。
時珍曰︰按︰沈括《筆談》云︰山豆根味極苦，本草言味甘，大誤矣。
【主治】解諸藥毒，止痛，消瘡腫毒，發熱咳嗽，治人及馬急黃，殺小蟲（《開寶》）。含之咽汁，解咽喉腫毒，極妙（蘇頌）。氣腹脹，又下寸白諸蟲。丸服，止下痢。磨汁服，止卒患熱厥心腹痛，五種痔痛。研汁塗諸熱腫禿瘡，蛇狗蜘蛛傷（時珍）。
【附方】舊十，新三。
解中蠱毒︰密取山豆根和水研，服少許，未定再服。已禁聲者，亦愈。
五般急黃︰山豆根末，水服二錢。若帶蠱氣，以酒下。
霍亂吐利︰山豆根末，橘皮湯下三錢。
赤白下痢︰山豆根末，蜜丸梧子大。每服二十丸，空腹白湯下，三服自止。（以上並《備急方》）
卒患腹痛︰山豆根，水研半盞服，入口即定。
頭風熱痛︰山豆根末，油調，塗兩太陽。
頭上白屑︰山豆根末，浸油，日塗之。
牙齦腫痛︰山豆根一片，含於痛所。（以上並《備急方》）
喉中發癰︰山豆根，磨醋噙之，追涎即愈。勢重不能言者，頻以雞翎掃入喉中，引涎出，就能言語。（《永類方》）
麩豆諸瘡，煩熱甚者︰水研山豆根汁，服少許。（《經驗方》）
疥癬蟲瘡︰山豆根末，臘豬脂調塗。（《備急方》）
喉風急証，牙關緊閉，水穀不下︰山豆根、白藥等分，水煎噙之，咽下，二、三口即愈。（楊清叟《外科》）
黃藥子
（宋《開寶》）
【校正】自木部移入此。
【釋名】木藥子（《綱目》）、大苦（《綱目》）、赤藥（《圖經》）、紅藥子。時珍曰︰按︰沈括《筆談》云︰本草甘草注，引郭璞注《爾雅》云︰ ，大苦者，云即甘草也。蔓生，葉似薄荷而色青黃，莖赤有節，【集解】頌曰︰黃藥原出嶺南，今夔、峽州郡及明、越、秦、隴山中亦有之，以忠州、萬州者爲勝。藤生，高三、四尺，根及莖似小桑，十月採根。秦州出者之赤藥，葉似蕎麥，枝梗赤色，七月開白花。其根濕時紅赤色，曝乾即黃。《本經》有藥實根，云生蜀郡山谷。蘇恭云︰即藥子也，用其核仁。疑即黃藥之實。但言葉似杏，其花紅白色，子肉味酸，此爲不同。
時珍曰︰黃藥子，今處處人栽之。其莖高二、三尺，柔而有節，似藤，實非藤也。葉大如拳，長三寸許，亦不似桑。其根長者尺許，大者圍二、三肉色頗似羊蹄根。人皆搗其根入染藍缸中，云易變色也。唐蘇恭言，藥實根即藥子，宋蘇頌遂以爲黃藥之實。然今黃藥冬枯春生，開碎花無實。蘇恭所謂藥子，亦不專指黃藥。則蘇頌所以言，亦未可憑信也。
根
【氣味】苦，平，無毒。
大明曰︰涼。治馬心肺熱疾。
【主治】諸惡腫瘡 喉痺，蛇犬咬毒。研水服之，亦含亦塗（《開寶》）。涼血降火，消癭解毒（時珍）。
【發明】頌曰︰孫思邈《千金月令方》︰療忽生癭疾一、二年者。以萬州黃藥子半斤，須緊重者爲上。如輕虛，即是他州者，力慢，須用加倍。取無灰酒一斗，投藥入中，固濟瓶口。以糠火燒一復時，待酒冷乃開。時時飲一杯，不令絕酒氣。經三、五日後，常把鏡自照，覺消即停飲，不爾便令人項細也。劉禹錫《傳信方》亦著其效，云得之邕州從事張 。 目擊有效，復試其驗如神。其方並同，惟小有異處，是燒酒候香出外，瓶頭有津出即止，不待一宿，火不可過猛耳。
【附方】舊二，新五。項下癭氣 黃藥子一斤洗銼，酒一斗浸之。每日早晚常服一盞。忌一切毒物，及戒怒。仍以線逐日度之，乃知其效也。（《斗門方》
吐血不止︰藥子一兩，水煎服。（《聖惠方》）
咯血吐血︰《百一選方》︰用蒲黃、黃藥子等分，爲末，掌中舐之。王袞《博濟方》︰用黃
鼻衄不止︰黃藥子爲末。每服二錢，煎淡膠湯下。良久，以新水調面一匙頭服之。《兵部手集方》只以新汲水磨汁一碗，頓服。（《簡要濟衆方》）
產後血暈，惡物沖心，四肢冰冷，唇青腹脹，昏迷︰紅藥子一兩，頭紅花一錢，水二盞，婦人油釵二隻，同煎一盞服。大小便俱利，血自下也。（《禹講師經驗方》）
天泡水瘡︰黃藥子末，搽之。（《集簡方》）
解毒子
（《唐本草》）
【釋名】地不容（《唐本》）、苦藥子（《圖經》）。
【集解】恭曰︰地不容生川西山谷，采無時，鄉人呼爲解毒子也。
頌曰︰出戎州。蔓生，葉青如杏葉而大，濃硬，凌冬不凋，無花實。根黃白色，外皮微粗褐，累累相連，如藥實而圓大，采無時。又開州、興元府出苦藥子，大抵與黃藥相類，春采根，曝乾。亦入馬藥用。
時珍曰︰《四川志》云︰苦藥子出忠州。性寒，解一切毒。川蜀諸處皆有。即解毒子也。或云︰ 州苦藥子即黃藥子，方言稱呼不同耳。理
根
【氣味】苦，大寒，無毒。
【主治】解蠱毒，止煩熱，辟瘴癘，利喉閉及痰毒（《唐本》）。治五臟邪氣，清肺壓熱（蘇頌）。消痰降火，利咽喉，退目赤（時珍）。
【附方】新二。咽喉腫痛，水漿不下︰苦藥、山豆根、甘草、硝石各一分，射干、柑皮、升麻各半兩。爲末，蜜丸。噙之。（《聖惠方》）
眉棱骨痛，熱毒攻眼，頭痛眉痛，壯熱不止︰解毒子、木香、川大黃各三分，爲末，漿水調膏攤貼，乾即易之。（《普濟方》）
【附錄】奴會子（《海藥》）
曰︰味辛，平，無毒。主小兒無辜冷疳，虛渴脫肛，骨立瘦損，脾胃不磨。劉五娘方，用爲煎服。生西國諸戎。大小如苦藥子。
藥實根
《本經》曰︰味辛，溫，無毒。主邪氣諸痺疼酸，續絕傷，補骨髓。一名連木。
《別錄》曰︰生蜀郡山谷。采無時。
恭曰︰此藥子也，當今盛用，胡名那疏，出通州、渝州。其子味辛，平，無毒。主破血止痢消腫，除蠱疰蛇毒。樹生，葉似杏，花紅白色，子肉味酸，止用其仁，《本經》誤載根字。
時珍曰︰此藥子雖似黃藥、苦藥子，而稍有不同。二藥子不結子，此則樹之子也。葛洪
《肘後方》云︰婆羅門名那疏樹子，中國人名藥子。去皮取中仁，細研服，治諸病也。
白藥子
（《唐本草》）
【集解】恭曰︰白藥子出原州。三月生苗，葉似苦苣。四月抽赤莖，長似壺盧蔓。六月開白花。八月結子，亦名栝蔞。九月葉落枝折，采根洗切，日乾，根皮黃色，名白藥子。
頌曰︰今夔、施、合州、江西、嶺南亦有之。江西出者，葉似烏 ，子如綠豆，至八月變成赤色，治馬熱方用之。
根
【氣味】辛，溫，無毒。權曰︰苦，冷。
【主治】金瘡生肌（《唐本》）。消腫毒喉痺，消痰止嗽，治渴並吐血（大明）。治喉中熱塞不通，咽中常痛腫（甄權）。毒。
刀斧折傷，乾末敷之，能止血、痛（馬志）。散血降火，消痰解毒（時珍）。
【附方】舊三，新九。
天行熱病︰白藥爲末，漿水一盞，冷調二錢服，仰臥少頃，心悶或腹鳴 痛，當吐利數行。如不止，吃冷粥一碗止之。（崔元亮《海上方》）
心痛解熱︰白藥根、野豬尾（二味，洗去粗皮，焙乾）等分。搗篩。酒服一錢。甚效。黔人用之。（蘇頌《圖經》）
爲末），防風末三兩。和勻。每茶服一錢。（《聖惠方》）
喉中熱塞腫痛，散血消痰︰白藥、朴硝等分。爲末。吹之，日四、五次。（《直指方》）
咽喉腫痛︰白藥末一兩，龍腦一分，蜜和丸芡子大。每含咽一丸。（《聖惠方》）
吐血不止︰白藥燒存性糯米飲服三錢。（《聖惠方》）
衄血不止︰紅棗、白藥各（燒存性）等分。爲末。糯米飲服。或煎湯洗鼻，頻頻縮藥令入。（《經驗良方》）
湯下。心煩熱，入砂糖少許。（《聖惠方》）
肝一具，批開摻末五錢，煮熟食之。（《直指方》）
小兒疳瀉吐利︰方同上。
諸骨哽咽︰白藥，煎米醋細咽。在上即吐出，在下即下出。（《普濟方》）
癰腫不散︰生白藥根搗貼，乾則易之。無生者，研末水和貼。（《圖經》）
【附錄】陳家白藥（《拾遺》）
藏器曰︰味苦，寒，無毒。主解諸藥毒，水研服之。入腹與毒相攻，必吐出。未盡更服。亦去心胸煩熱，天行瘟瘴。出蒼梧陳家，故有陳家之號。明山有之。蔓及根並似土瓜，葉如錢，根似防己，緊小者良，人亦采食之。與婆羅門白藥及赤藥，功用並相似。
時珍曰︰按︰劉恂《嶺表錄》異云︰陳家白藥善解毒，諸藥皆不及之，救人甚多。封州、康州有種之者。廣府每歲充土貢。按︰此藥當時充貢，今無復有。或有之，古今名謂不同耳。
甘家白藥（《拾遺》）
藏器曰︰味苦，大寒，有小毒。解諸藥毒，水研服，即吐出。未盡再吐。與陳家白藥功相似。二物性冷，與霍亂下利人相反。出龔州以南，生陰處，葉似車前，根如半夏，其汁飲之如蜜。甘家亦因人而名。嶺南多毒物，亦多解毒物，豈天資之乎？
會州白藥
（《拾遺》）
藏器曰︰主金瘡，生膚止血，碎末敷之。出會州，葉如白蘞。
沖洞根
（《拾遺》）
藏器曰︰味苦，平，無毒。主熱毒，蛇、犬、蟲、癰瘡等毒。出嶺南恩州。取根陰乾。功用同陳家白藥，而苗蔓不相似。
曰︰苗蔓如土瓜，根亦相似。味辛，溫。主一切毒气及蛇傷。取根磨水服之，諸毒悉皆吐出也。
藏器曰︰味苦。主金瘡，生肉止血，補腰續筋。出突厥。色白如灰，乃云鍛石共諸藥合成者。
志曰︰今所用者，出潞州。其根黃白色，狀似茯苓而虛軟。苗高三、四尺，春夏葉如薄荷，花似牽牛而紫，上有白棱。二月、八月採根，曝乾。
威靈仙
（宋《開寶》）
【釋名】時珍曰︰威，言其性猛也。靈仙，言其功神也。
【集解】志曰︰出商州上洛山及華山並平澤，以不聞水聲者良。生先於衆草，方莖，數葉相對。冬月丙、丁、戊、己日采根用。
保升曰︰九月末至十二月，采根陰乾。餘月並不堪采。
頌曰︰今陝西及河東、河北、汴東、江湖州郡皆有之。初生作蔓，莖如釵股，四棱。葉似柳葉，作層，每層六、七葉，如車輪，有六層至七層者。七月內生花六出，淺紫或碧白色。作穗似莆台子，亦有似菊花頭者。實青色。根稠密多須似谷，每年朽敗，九月採根。
時珍曰︰其根每年旁引，年深轉茂。一根叢須數百條，長者二尺許。初時黃黑色，乾則深黑，俗稱鐵腳威靈仙以此。別有數種，根須一樣，但色或黃或白，皆不可用。
根
【氣味】苦，溫，無毒。
元素曰︰味甘純陽，入太陽經。
杲曰︰可升可降，陰中陽也。
時珍曰︰味微辛、鹹，不苦。忌茗、麵湯。
【主治】諸風，宣通五臟，去腹內冷滯，心膈痰水，久積症
胱宿膿惡水，腰膝冷疼，療折傷。久服無有溫疫瘧（《開寶》）。推新舊積滯，消胸中痰唾，散皮膚大腸風邪（李杲）。
【發明】頌曰︰唐貞元中，嵩陽子周君巢作《威靈仙傳》云︰威靈仙去衆風，通十二經
脈，朝服暮效。疏宣五臟冷膿宿水變病，微利，不瀉人。服此四肢輕健，手足微暖，並得清涼。先時，商州有人病手足不遂，不履地者數十年。良醫殫技莫能療。所親置之道旁，以求救者。遇一新羅僧見之，告曰︰此疾一藥可活，但不知此土有否？因爲之入山求索，果得，乃威靈仙也。使服之，數日能步履。其後山人鄧思齊知之，遂傳其事。此藥治丈夫、婦人中風不語，手足不遂，口眼 斜，言語蹇滯，筋骨節風，繞臍風，胎風頭風，暗大風，皮膚風癢，白癜風，熱毒風瘡，頭旋目眩，手足頑痺，腰膝疼痛，久立不得，曾經損墜， 腰痛，腎臟風壅，傷寒瘴氣，憎寒壯熱，頭痛流涕，黃膽黑疸，頭面浮腫，腹內宿滯，心頭痰水，膀胱宿膿，口中涎水，冷熱氣壅，肚腹脹滿，好吃茶滓，心痛，注氣膈氣，冷氣攻沖，脾肺諸氣，痰熱咳嗽氣急，坐臥不安，氣沖眼赤，攻耳成膿，陰汗盜汗，大小腸秘，服此立通，氣痢痔疾，瘰癧疥癬，婦人月水不來，動經多日，氣血沖心，產後秘澀，孩子無辜，並皆治之。其法︰采得根，陰乾月餘，搗末。溫酒調一錢匕，空腹服之。如人本性殺藥，可加及六錢。利過兩行則減之，病除乃停服。其性甚善，不觸諸藥，但惡茶及麵湯，以甘草、梔子代飲可也。又以一味洗焙爲末，以好酒和令微濕，入在竹筒內緊塞，九蒸九曝。如乾，添酒洒之。以白蜜和丸梧子大。每服二十至三十丸，溫酒下。崔元亮《海上集驗方》著其詳如此。
恭曰︰腰腎腳膝積聚，腸內諸冷病，積年不瘥者，服之無不立效。
宗奭曰︰其性快，多服疏人五臟真氣。
震亨曰︰威靈仙屬木，治痛風之要藥也，在上下者皆宜，服之尤效。其性好走，亦可橫行，故崔元亮言其去衆風，通十二經脈，朝服暮效。凡采得聞流水聲者，知其性好走也，須不聞水聲者乃佳。
時珍曰︰威靈仙氣溫，味微辛、鹹。辛泄氣，咸泄水。故風濕痰飲之病，氣壯者服之有捷效。其性大抵疏利，久服恐損真氣，氣弱者亦不可服之。
【附方】舊四，新一十五。腳氣入腹，脹悶喘急︰用威靈仙末，每服二錢，酒下。痛減
一分，則藥亦減一
腰腳諸痛︰《千金方》︰用威靈仙末，空心溫酒服一錢。逐日以微利爲度。《經驗方》︰用威靈仙一斤。洗乾，好酒浸七日，爲末，麵糊丸梧子大。以浸藥酒，每服二十丸。
腎臟風壅，腰膝沉重︰威靈仙末，蜜丸梧子大。溫酒服八十丸。平明微利惡物，如青膿膠，即是風毒積滯。如未利，夜再服一百丸。取下後，放杖丸。（《集驗》）
十瓶，封煮一炷香。出火毒。逐日飲之，以愈爲度。（《集簡方》）
破傷風病︰威靈仙半兩，獨頭蒜一個，香油一錢。同搗爛，熱酒沖服。汗出即愈。（《衛生易簡方》）
生川烏頭、五靈脂各四兩。爲末，醋糊丸梧子大。每服七丸，用鹽湯下。忌茶。（《普濟方》）
男婦氣痛，不拘久近︰威靈仙五兩，生韭根二錢半，烏藥五分。好酒一盞，雞子一個，灰火煨一宿，五更視雞子殼軟爲度。去渣溫服，以乾物壓之，側睡向塊邊。渣再煎，次日服，覺塊刺痛，是其驗也。（《摘玄方》）
噎塞膈氣︰威靈仙一把，醋、蜜各半碗，煎五分，服之。吐出宿痰，愈。（唐瑤《經驗方》）
停痰宿飲，喘咳嘔逆，全不入食︰威靈仙（焙）、半夏（薑汁浸焙）。爲末，用皂角水熬膏，丸綠豆大。每服七丸至十丸，薑湯下，一日三服，一月爲驗。忌茶、麵。
腹中痞積︰威靈仙、楮桃兒各一兩，爲末。每溫酒服三錢。名化鐵丸。（《普濟》）
大腸冷積︰威靈仙末，蜜丸梧子大。一更時，生薑湯下十丸至二十丸。（《經驗良方》）
腸風瀉血久者︰威靈仙、雞冠花各二兩。米醋二升，煮乾，炒爲末，以雞子白和作小餅，炙乾再研。每服二錢，陳米飲下，日二服。（《聖濟》）
痔瘡腫痛︰威靈仙三兩，水一斗，煎湯。先熏後洗，冷再溫之。（《外科精義》）
諸骨哽咽︰威靈仙一兩二錢，砂仁一兩，沙糖一盞，水二鐘，煎一鐘。溫服。《乾坤生意》︰用威靈仙米醋浸二日，晒研末，醋糊丸梧子大。每服二、三丸，半茶半湯下。如欲吐，以銅青末半匙，入油一、二點，茶服，探吐。《聖煎服，即軟如綿吞下也，甚效。
飛絲纏陰，腫痛欲斷︰以威靈仙搗汁，浸洗。一人病此得效。（李樓《怪証方》）
痘瘡黑陷︰鐵腳威靈仙（炒研）一錢，腦子一分。溫水調服，取下瘡痂爲效。意同百祥丸。（《儒門事親》）
茜草
（《本經》上品）
【校正】並入有名未用《別錄》苗根。
【釋名】 （音茜）、茅 （音搜）、茹 （音如閭）、地血（《別錄》）、染緋草（《蜀本》）、血見愁（《土宿》）、風車草（《土宿》）、過山龍（《補遺》）、牛蔓。
《本草》言東方有而少，不如西方多，則西草爲茜，又以此也。陸璣云︰齊人謂之茜，徐人謂之牛蔓。又草之盛者爲 ，牽引爲茹，連覆爲 ，則所化之說，恐亦俗傳耳。《土宿真君本草》云︰四補草，其根茜草也。一名西天王草，一名四
藏器曰︰有名未用，苗根，即茜根也。茜、苗二字相似，傳寫之誤爾。宜並之。
【集解】《別錄》曰︰茜根生喬山川谷。二月、三月採根曝乾。
又曰︰苗根生山陰谷中。蔓草木上。莖有刺，實如椒。
弘景曰︰此即今染絳茜草也。東間諸處乃有而少，不如西多。《詩》云茹 在阪者是也。
保升曰︰染緋草，葉似棗葉，頭尖下闊，莖葉俱澀，四、五葉對生節間，蔓延草木上。根紫赤色，所在皆有，八月採。
頌曰︰今圃人亦作畦種蒔。故《史記》云︰千畝梔、茜，其人與千戶侯等，言其利濃也。
時珍曰︰茜草，十二月生苗，蔓延數尺。方莖中空有筋，外有細刺，數寸一節。每節五葉，葉如烏藥葉而糙澀，面青背綠。七、八月開花，結實如小椒大，中有細子。
根
【修治】 曰︰凡使，用銅刀於槐砧上銼，日乾，勿犯鉛鐵器。勿用赤柳草根，真相似，只是味酸澀。誤服令人患內障眼，速服甘草水解之，即毒气散。
【氣味】苦，寒，無毒。權曰︰甘。大明曰︰酸。入藥炒用。震亨曰︰熱。
元素曰︰微酸、鹹，溫。陰中之陰。
《別錄》曰︰苗根︰鹹，平，無毒。
之才曰︰畏鼠姑。汁，製雄黃。
【主治】寒濕風痺，黃膽，補中（《本經》）。止血，內崩下血，膀胱不足， 跌蠱毒。
久服益精氣，輕身。可血瀉血（甄權）。
膿。
酒煎服（大明）。通經脈，治骨節風痛，活血行血（時珍）。
【發明】藏器曰︰茜草主蠱毒，煮汁服。《周禮》︰庶氏掌除蠱毒，以嘉草攻之。嘉草者，荷與茜也，主蠱爲最。
震亨曰︰俗人治痛風，用草藥取速效。如石絲爲君，過山龍等佐之。皆性熱而燥，不能養陰，卻能燥濕病之淺者。濕痰得燥而開，瘀血得熱而行，故亦暫效。若病深而血少者，則愈劫愈虛而病愈深矣。
時珍曰︰茜根赤色而氣溫，味微酸而帶咸。色赤入營，氣溫行滯，味酸入肝而咸走血，手足厥陰血分之藥也，專於行血活血。俗方用治女子經水不通，以一兩煎酒服之，一日即通，甚效。《名醫別錄》言其久服益精氣輕身，《日華子》言其泄精，殊不相合，恐未可憑。
【附方】舊三，新八。
吐血不定︰茜根一兩，搗末。每服二錢，水煎冷服。亦可水和二錢服。（周應《簡要濟衆方》）
吐血燥渴及解毒︰用茜根、雄黑豆（去皮）、甘草（炙）等分。爲末，井水丸彈子大。
每溫水化
鼻血不止︰茜根、艾葉各一兩，烏梅肉二錢半。爲末，煉蜜丸梧子大。每烏梅湯下五十丸。
（《本事方》）
阿膠、側柏葉（炙）、黃芩各五錢，生地黃一兩，小一盞半，煎七分，入髮灰服之。（唐瑤《經
女子經閉︰方見前發明。
心癉心煩內熱︰茜根，煮汁服。（《傷解中蠱毒，吐、下血如爛肝︰茜草根、 荷葉各三兩。水四升，煮二升，服即愈。自當呼蠱主姓名也。（陳延之《短劇方》）
黑髭烏髮︰茜草一斤，生地黃三斤（取汁）。以水五大碗，煎茜絞汁，將滓再煎三度。
以汁同地黃汁，微火煎如膏，以瓶盛之。每日空心溫酒服半匙，一月髭髮如漆也。忌蘿蔔、五辛。（《聖濟錄》方）
預解瘡疹，時行瘡疹正發，服此則可無患︰茜根煎汁，入少酒飲之。（《奇效良方》）
【附錄】血藤（宋《圖經》）
頌曰︰生信州。葉如 葉，根如大拇指，其色黃。彼人五月採用，攻血治氣塊。
時珍曰︰按︰虞摶云︰血藤，即過山龍，理亦相近，未知的否？姑附之。
剪草
（《日華》）
【集解】藏器曰︰剪草生山澤間，葉如茗而細，江東用之。
頌曰︰生潤州。二月、三月採，曝乾用。
時珍曰︰按︰許叔微《本事方》言︰剪草狀如茜草，又如細辛。婺、台二州皆有之，惟
婺州者可用。其說殊詳，今遍詢訪無識者。或云即茜草也，未有的據。
根
【氣味】苦，涼，無毒。頌曰︰平。
【主治】諸惡瘡、疥癬、風瘙， 蝕有蟲，浸酒服（大明）。
【發明】元素曰︰上部血，須用剪草、牡丹皮、天門冬，麥門冬。
時珍曰︰許學士《本事方》云︰剪草治勞瘵吐血損肺及血妄行，名曰神傳膏。其法︰每用一斤淨洗，晒爲末，入生蜜二斤，和爲膏，以器盛之，不得犯鐵器，一日一蒸，九蒸九曝乃止。病患五更起，面東坐，不得語言，以匙抄藥四匙食之，良久以稀粟米飲壓之。藥只冷服，米飲亦勿大熱，或吐或下不妨。如久病肺損咯血，只一服愈。尋常嗽血妄行，每服一匙可也。有一貴婦病瘵，得此方，九日藥成。前一夕，病者夢人戒令翌日勿亂服藥。次日將服藥，屋上土墜器中，不可用。再合成，將服，爲貓覆器，又不得食。再合未就，而夫人卒矣。
此藥之異有如此。若小小血妄行，只一啜而愈也。此藥絕妙若此，而世失傳，惜哉﹗
【附方】新二。
風蟲牙痛︰剪草、細辛、 本等分，煎水熱漱，少頃自止。（《中藏經》）
風瘡瘙癢︰滑肌散︰治風邪客於肌中，渾身瘙癢，致生瘡疥，及脾肺風毒攻沖，生瘡乾
濕，日久不瘥︰用剪草七兩（不見火），輕粉一錢。爲末。摻之。乾者，麻油調摻。（《和劑局方》）
防己
（《本經》中品）
【釋名】解離（《本經》）、石解。
時珍曰︰按︰東垣李杲云︰防己如險健之人，幸災樂禍，能首爲亂階，若善用之，亦可御敵。其名或取此義。解離，因其紋解也。
【集解】《別錄》曰︰防己生漢中川谷。二月、八月採根，陰乾。
當之曰︰其莖如葛蔓延。其根外白內黃，如桔梗，內有黑紋如車輻解者，良。
弘景曰︰今出宜都、建平。大而青白色、虛軟者好，黑點木強者不佳。服食亦須之。
頌曰︰今黔中亦有之。但漢中出者，破之紋作車輻解，黃實而香，莖梗甚嫩，苗葉小類牽牛。折其莖，一頭吹之，氣從中貫，如木通然。他處者青白虛軟，又有腥氣，皮皺，上有丁足子，名木防己。蘇恭言木防己不任用。而古方張仲景治傷寒有增減木防己湯，及防己地黃湯、五物防己湯、黃
藏器曰︰如陶所說，漢、木二防己，即是根苗爲名。
【修治】 曰︰凡使勿用木條，色黃、腥、皮皺、上有丁足子，不堪用。惟要心有花紋
黃色者，細銼，以車前草根相對蒸半日，晒乾取用。
時珍曰︰今人多去皮銼，酒洗晒乾用。
【氣味】辛，平，無毒。《別錄》曰︰苦，溫。普曰︰神農︰辛；黃帝、岐伯、桐君︰
苦，無毒；李當之︰大寒。權曰︰苦，有小毒。
元素曰︰大苦、辛，寒。陰也，泄也。
之才曰︰殷 爲之使。殺雄黃毒。惡細辛。畏萆 、女菀、鹵鹼。伏硝石。
【主治】風寒溫瘧，熱氣諸癇，除邪，利大小便（《本經》）。
傷寒寒熱邪氣，中風手腳攣急，通腠理，利九竅，止泄，散癰腫惡結，諸 疥癬蟲瘡（《別錄》）。治濕風，口面 斜，手治中下濕熱腫，泄腳氣，行十二木防己︰主治男子肢節中風，毒風不語，散結氣癰腫，溫瘧風水腫，治膀胱（甄權）。
【發明】弘景曰︰防己，是療風水要藥。
藏器曰︰治風用木防己；治水，用漢防己。
元素曰︰去下焦濕腫及痛，並泄膀胱火邪，必用漢防己、草龍膽爲君，黃柏、知母、甘草佐之，防己乃太陽本經藥也。
杲曰︰本草十劑云︰通可去滯，通草、防己之屬是也。夫防己大苦寒，能瀉血中濕熱，通其滯塞，亦能瀉大便，補陰瀉陽，助秋冬、瀉春夏之藥也。比之於人，則險而健者也。幸災樂禍，能首爲亂階。然善用之，亦可敵凶突險。此瞑眩之藥也，故聖人存而不廢。大抵聞其臭則可惡，下咽則令人身心煩亂，飲食減少。至於十二經有濕熱壅塞不通，及下注腳氣，除膀胱積熱而庇其基本，非此藥不可，真行經之仙藥，無可代之者。若夫飲食勞倦，陰虛生內熱，元氣谷食已虧，以防己泄大便，則重亡其血，此不可用一也。如人大渴引飲，是熱在上焦肺經氣分，宜滲泄，而防己乃下焦血分藥，此不可用二也。外傷風寒，邪傳肺經，氣分濕熱，而小便黃赤，乃至不通，此上焦氣病，禁用血藥，此不可用三也。大抵上焦濕熱者皆不可用。下焦濕熱流入十二經，致二陰不通者，然後審而用之。
【附方】舊三，新九。
皮水 腫，按之沒指，不惡風，水氣在皮膚中，四肢聶聶動者，防己茯苓湯主之︰防己、黃耆、桂枝各三兩，茯苓六兩，甘草二兩。每服一兩，水一升，煎半升服，日二服。
（張仲景方）
風水惡風，汗出身重，脈浮，防己黃耆主之︰防己一兩，黃耆一兩二錢半，白朮七錢半，炙甘草半兩。銼散。每服五錢，生薑四片，棗一枚，水一盞半，煎八分，溫服。良久再服。腹痛加芍藥。（仲景方）
小便淋澀︰三物木防己湯︰用木防己、防風、葵子各二兩。 咀。水五升，煮二升半，分三服。（《千金方》）
膈間支飲，其人喘滿，心下痞堅，面黧黑，其脈沉緊，得之數十日，醫吐、下之不愈，木防己湯主之。虛者即愈；實者，三日復發，復與之，不愈，去石膏，加茯苓芒硝主之︰用木防己三兩，人仲景方）
傷寒喘急︰防己、人參等分。爲末。桑白湯服二錢，不拘老小。
肺痿喘嗽︰漢防己末二錢。漿水一盞，煎七分，細呷。（《儒門事親》）
肺痿咯血多痰者︰漢防己、葶藶等分。爲末。糯米飲每服一錢。（《古今錄驗》）
鼻衄不止︰生防己末，新汲水服二錢，仍以少許搐之。（《聖惠方》）
霍亂吐利︰防己、白芷等分。爲末。新汲水服二錢。（《聖惠方》）
目睛暴痛︰防己酒浸三次，爲末。每一服二錢，溫酒下。（《摘玄方》）
解雄黃毒︰防己，煎汁服之。（《肘後方》）
實
【主治】脫肛。焙研，煎飲代茶（《肘後》）。
通草
（《本經》中品）
【釋名】木通（士良）、附支（《本經》）、時珍曰︰有細細孔，兩頭皆通，故名通草，即今所謂木通也。今之通草，乃古之通脫木也。宋本草混注爲一，名實相亂，今分出之。
【集解】《別錄》曰︰通草，生石城山谷及山陽。正月、二月採枝，陰乾。
弘景曰︰今出近道。繞樹藤生，汁白。莖有細孔，兩頭皆通。含一頭吹之，則氣出彼頭者良。或云即 藤莖也。
恭曰︰此物大者徑三寸，每節有二、三枝，枝頭有五葉。子長三、四寸，核黑瓤白，食之甘美。南人謂爲燕覆子，或名烏覆子。遇七、八月採之。
藏器曰︰江東人呼爲蓄 子，江西人呼爲拿子，如 袋，瓤黃子黑，食之去皮。蘇云色白者，乃猴 也。
頌曰︰今澤、潞、漢中、江淮、湖南州郡亦有之。藤生，蔓大如指，其莖幹大者徑三寸。
一枝五葉，頗類石葦，又似芍藥，三葉相對。夏秋開紫花，亦有白花者。結實如小木瓜，食之甘美，即陳士良本草所謂桴 子也。其枝，今人古方所用通草，皆今之木通，其通脫木稀有用者。或以木通爲葡萄苗者，非矣。按︰張氏《燕吳行紀》載︰揚州甘泉東院兩廊前有通草，其形如椿不同，或別一物也。
時珍曰︰今之木通，有紫、白二色︰紫者皮濃味辛；白者皮薄味淡。《本經》言味辛，《別錄》言味甘，是二者皆能通利也。
【氣味】辛，平，無毒。《別錄》曰︰甘。權曰︰微寒。
普曰︰神農、黃帝︰辛；雷公︰苦。
杲曰︰味甘而淡，氣平味薄。降也，陽中陰也。
【主治】除脾胃寒熱，通利九竅血脈關節，令人不忘，去惡蟲（《本經》）。療脾疸，常欲眠，心煩噦，出音聲，治耳聾，散癰腫諸結不消，及金瘡惡瘡，鼠折， 鼻息肉，墮胎，去三蟲（《別錄》）。治五淋，利小便，開關格，治人多睡，主水腫浮大（甄權）。利諸經脈寒熱不通之氣（孟詵）。理風熱，小便數急疼，小腹虛滿，宜煎湯並蔥食之，有效（士良）。安心除煩，止渴退熱，明耳目，治鼻塞，通小腸，下水，破積聚血塊，排膿，治瘡癤，止痛，催生下胞，女人血閉，月候不勻，天行時疾，頭痛目眩，羸劣乳結，及下乳（大明）。利大小便，令人心寬，下氣（藏器）。主諸 瘡，喉痺咽痛，濃煎含咽（珣）。通經利竅，導小腸火（杲）。
【發明】杲曰︰本草十劑︰通可去滯，通草、防己之屬是也。夫防己大苦寒，能瀉血中濕熱之滯，又通大便。通草甘淡，能助西方秋氣下降，利小便，專瀉氣滯也。肺受熱邪，津液氣化之原絕，則寒水斷流，膀胱受濕熱，癃閉約縮，小便不通，宜此治之。其症胸中煩熱，口燥舌乾，咽乾，大渴引飲，小便淋瀝，或閉塞不通，脛酸腳熱，並宜通草主之。凡氣味與之同者，茯苓、澤瀉、燈草、豬苓、琥珀、瞿麥、車前子之類，皆可以滲濕利小便，泄其滯氣也。又曰︰木通下行，泄小腸火，利小便，與琥珀同功，無他藥可比。
時珍曰︰木通手厥陰心包絡、手足太陽小腸、膀胱之藥也。故上能通心清肺，治頭痛，利九竅；下能泄濕熱，利小便，通大腸，治遍身拘痛。《本經》及《別錄》皆不言及利小便治淋之功，甄權、日華子輩始發揚之。蓋其能泄丙丁之火，則肺不受邪，能通水道。水源既清，則津液自化，而諸經之濕與熱，皆由小便泄去。故古方導赤散用之，亦瀉南補北、扶西抑東之意。楊仁齋《直指方》言︰人遍身胸腹隱熱，疼痛拘急，足冷，皆是伏熱傷血。血屬於心，宜木通以通心竅，則經絡流行也。
【附方】舊三，新一。心熱尿赤，面赤唇乾，切牙口渴︰導赤散︰用木通、生地黃、炙甘草等分，爲末。每服三錢，入竹葉七片，水煎服。（錢氏方）
金瘡 折︰通草，煮汁釀酒，日飲。
鼠 不消︰方同上。
根
【主治】項下癭瘤（甄權）。
子
【氣味】甘，寒，無毒。
詵曰︰平，南人多食之，北人不知其功。
【主治】濃腸胃，令人能食，下三焦惡氣，續五臟斷絕氣，使語聲足氣，通十二經脈。
和核食之（孟詵）。除三焦客熱，胃口熱閉，反胃不下食（士良）。止渴，利小便（時珍）。
通脫木
（《法象》）
【釋名】通草（《綱目》）、活 （音奪）、離南。
頌曰︰《爾雅》︰離南、活 ，即通脫也。《山海經》名寇脫。又名倚商。
杲曰︰陰竅澀而不利，水腫閉而不行，用之立通，因有通草之名。與木通同功。
嘉謨曰︰白瓤中藏，脫木得之，故名通脫。
【集解】藏器曰︰通脫木生山側。葉似蓖麻。其莖空心，中有白瓤，輕白可愛，女人取以飾物，俗名通草。
頌曰︰郭璞言︰生江南，高丈許，大葉似荷而肥，莖中瓤正白。今園圃亦有種蒔者，或作蜜煎充果，食之甘美。
時珍曰︰蔓生山中。莖大者圍數寸。
【氣味】甘、淡，寒，無毒。
杲曰︰甘，平。降也。陽中陰也。
【主治】利陰竅，治五淋，除水腫癃閉，瀉肺（李杲）。
解諸毒蟲痛（蘇頌）。明目退熱，下乳催生（汪機）。
【發明】杲曰︰通草瀉肺利小便，甘平以緩陰血也。與燈草同功。宜生用之。
時珍曰︰通草色白而氣寒，味淡而體輕，故入太陰肺經，引熱下降而利小便；入陽明胃經，通氣上達而下乳汁。其氣寒，降也；其味淡，升也。
【附方】新一。
洗頭風痛︰新通草瓦上燒存性，研末二錢，熱酒下。牙關緊者，斡口灌之。（王 《百一
花上粉
【主治】諸蟲 惡瘡痔疾，納之（藏器）。
【附錄】天壽根（《圖經》）
頌曰︰出台州，每歲土貢。其性涼，治胸膈煩熱，土人常用有效。
釣藤
（《別錄》下品）
【校正】自木部移入此。
【釋名】弘景曰︰出建平。亦作吊藤。療小兒，不入余方。
時珍曰︰其刺曲如釣鉤，故名。或作吊，從簡耳。
【集解】恭曰︰釣藤出梁州。葉細長，其莖間有刺，若釣鉤。
頌曰︰今秦中興元府有之。三月採。
宗奭曰︰湖南、湖北、江南、江西山中皆有之。藤長八九尺或一、二丈，大如拇指，其中空。小人用致酒瓮中，盜取酒，以氣吸之，涓涓不斷。
時珍曰︰狀如葡萄藤而有鉤，紫色。古方多用皮，後世多用鉤，取其力銳爾。
【氣味】甘，微寒，無毒。保升曰︰苦。權曰︰甘，平。時珍曰︰
【主治】小兒寒熱，十二驚癇（《別錄》）。小兒驚啼，螈 熱擁，客忤胎風（甄權）。大人頭旋目眩，平肝風，除心熱，小兒內釣腹痛，發斑疹（時珍）。
【發明】時珍曰︰釣藤，手足厥陰藥也。足厥陰主風，手厥陰主火。
驚癇眩暈，皆肝風相火之病。釣藤通心包於肝木，風靜火息，則諸証自除。或云︰入數寸
【附方】新三。
小兒驚熱︰釣藤一兩，硝石半兩，甘草（炙）一分。爲散。每服半錢，溫水服，日三服。名延齡散。（《聖濟錄》）
卒得癇疾︰釣藤、甘草（炙）各二錢。水五合，煎二合。每服棗許，日五、夜三度。（《聖惠
斑疹不快︰釣藤鉤子、紫草茸等分。爲末。每服一字或半錢，溫酒服。（錢氏方）
【附錄】倒掛藤（《拾遺》）
藏器曰︰味苦，無毒。主一切老血，及產後諸疾，結痛，血上欲死，煮汁服之。生深山，有逆刺如懸鉤，倒掛於樹，葉尖而長。
黃藤
（《綱目》）
【集解】時珍曰︰黃藤生嶺南，狀若防己。俚人常服此藤，縱飲食有毒，亦自然不發。
席辯刺史云︰甚有效。
【氣味】甘、苦，平，無毒。
【主治】飲食中毒，利小便，煮汁頻服即解（時珍）。
白兔藿
（《本經》上品）
【釋名】白葛（《本經》）。
【集解】《別錄》曰︰生交州山谷。
弘景曰︰此藥解毒，莫之與敵，而人不復用，不聞識者。
恭曰︰荊襄山谷大有之。蔓生，山南人謂之白葛。苗似蘿 ，葉圓濃，莖有白毛，與衆草異，用藿療毒有效。而交廣又有白花藤，亦解毒，用根不用苗。
保升曰︰蔓生，葉圓若 。今襄州北、汝州南岡上有。五月、六月採苗，日乾。
【氣味】苦，平，無毒。
【主治】蛇虺蜂蠆 狗、菜除之。又去血，可末著痛上，立搗末，敷諸毒，妙（李 ）。
白花藤
（《唐本草》）
【集解】恭曰︰生嶺南、交州、廣州平澤。苗似野葛。葉似女貞，莖葉俱無毛而白花。
其根似葛而骨柔，皮濃肉白，大療毒，用根不用苗。
保升曰︰蔓生白花，葉有細毛，根似牡丹，骨柔皮白而濃，凌冬不凋。
曰︰凡使勿用菜花藤，真相似，只是味酸澀。白花藤味甘香，采得去根細銼，陰乾用。
【氣味】苦，寒，無毒。
【主治】解諸藥、菜、肉中毒。漬酒，主虛勞風熱（《唐本》）。
【發明】時珍曰︰蘇言用根，雷言用苗，都可用爾。按︰葛洪《肘後云︰席辨刺史在嶺南日久，言俚人皆因飲食入毒，多不即覺，漸不能食，或心中漸脹，先寒似瘴。急含白銀，一宿變色者即是也。銀青是藍藥，銀黃赤是KT 藥。KT ，音混也。但取白花藤四兩，出 州者爲上，不得取近野葛生者，洗切，同干藍實四兩，水七升，煮取半，空腹頓服。少悶勿怪，其毒即解。
白英
（《本經》上品）
【校正】並入《別錄》鬼目。
【釋名】 菜（《本經》）、白草（別錄）、時珍曰︰白英，謂其花色； 菜，象其葉文；排風，言其功用；鬼目，象其子形。《別錄》有名未用，復出鬼目，雖苗子不同，實一物也。故並之。
【集解】《別錄》曰︰白英生益州山谷。春采葉，夏采莖，秋采花，冬采根。又曰︰鬼目，一名來甘。實赤如五味，十月採。
弘景曰︰鬼目，俗人呼爲白草子，是矣。又曰︰白英，方藥不復用。此有斛菜，生水中，可蒸食，非是此類。有白草，作羹飲，甚療勞，而不用根花。益州乃有苦菜，土人專食之，充健無病，疑或是此。
恭曰︰白英，鬼目草也。蔓生，葉似王瓜，小長而五丫。實圓，若龍葵子，生青，熟紫黑。東人謂之白草。陶云白草，似識之，而不的辨。
藏器曰︰白英，鬼目菜也。蔓生，三月延長。《爾雅》名苻。郭璞云︰似葛，葉有毛，子赤色如耳 珠。若云子熟黑，誤矣。江東夏月取其莖葉，煮粥食，極解熱毒。
時珍曰︰此俗名排風子是也。正月生苗，白色，可食。秋開小白花。子如龍葵子，熟時紫赤色。《吳志》云︰孫皓時有鬼目菜，緣棗樹，長丈餘，葉廣四寸，濃三分，人皆異之。即此物也。又羊蹄草一名鬼目。嶺南有木果，亦名鬼目，葉似楮，子大如鴨子，七、八
根、苗
【氣味】甘，寒，無毒。
【主治】寒熱八疸，消渴，補中益氣。久服輕身延年（《本經》）。葉︰作羹飲，甚療勞（弘景）。煩熱，風疹丹毒，瘴瘧寒熱，小兒結熱，煮汁飲之（藏器）。
鬼目（子也）
【氣味】酸，平，無毒。
【主治】明目（《別錄》）。
【附方】新一。目赤頭旋，眼花面腫，風熱上攻︰用排風子（焙）、甘草（炙）、菊花（焙）各一兩。爲末。每服二錢，臥時溫水下。（《聖濟錄》）
蘿
（《唐本草》）
【校正】
【釋名】 （音貫）、芄蘭（ （《拾遺》）、羊婆奶（《綱目》）、婆婆針線包。
藏器曰︰漢高帝用子敷軍士金瘡，故名斫合子。
時珍曰︰白環，即芄字之訛也。其實嫩時有漿，裂時如瓢，故有雀瓢、羊婆奶之稱。其中一子有一條白絨，長二寸許，故俗呼婆婆針線包，又名婆婆針袋兒也。
【集解】弘景曰︰蘿 作藤生，摘之有白乳汁，人家多種之，葉濃而大，可生啖，亦蒸煮食之。諺云︰去家千里，勿食蘿 、枸杞。言其補益精氣，強盛陰道，與枸杞葉同也。
恭曰︰按︰陸璣《詩疏》云︰蘿 ，一名芄蘭，幽州謂之雀瓢。然雀瓢，是女青別名也。蘿 葉似女青，故亦名雀瓢。女青葉似蘿 ，兩葉相對。子似瓢形，大如棗許，故名雀瓢。根似白薇，莖葉並臭，生平澤。《別錄》云︰葉嫩時似蘿 ，圓端，大莖，實黑。
藏器曰︰蘿 ，東人呼爲白環，藤生籬落間，折之有白汁，一名雀瓢。其女青終非白環，二物相似，不能分別。
又曰︰斫合子作藤生，蔓延籬落間。至秋霜，子如柳絮。一名雞腸，一名薰桑。
時珍曰︰斫合子，即蘿 子也。三月生苗，蔓延籬垣，極易繁衍。其根白軟。其葉長而後大前尖。根與莖葉，斷之皆有白乳如構汁。六、七月開小長花，如鈴狀，紫白色。結實長二、三寸，大如馬兜鈴，一頭尖。其殼青軟，中有白絨及漿。霜後枯裂則子飛，其子輕薄，亦如兜鈴子。商人取其絨作坐褥代綿，云甚輕暖。《詩》云︰芄蘭之支，童子佩葉，童子佩KT 。 ，音畦，解結角錐也。此物實尖，垂於支間似之。 ，音涉，張弓指也。此葉後彎似之。故以比興也。一種莖葉及花皆似蘿 ，但氣臭根紫，結子圓大如豆，生青熟赤爲異。此則蘇恭所謂女青似蘿 ，陳藏器所謂二物相似者也。蘇恭言其根似白薇，子似瓢形，則誤矣。當從陳說。此乃藤生女青，與蛇銜根之女青，名同物異，宜互考之。
子（葉同）
【氣味】甘、辛，溫，無毒。
時珍曰︰甘、微辛。
【主治】虛勞，補益精氣，強陰道。葉，煮食，功同子（《唐本》）。
搗子，敷金瘡，生膚止血。搗葉，敷腫毒（藏器）。取汁，敷丹毒赤腫，及蛇蟲毒，即消。蜘蛛傷，頻治不愈者，搗封二、三度，能爛絲毒，即化作膿也（時
【附方】新二。
補益虛損，極益房勞︰用蘿 四兩，枸杞根皮、五味子、柏子仁、酸棗仁、乾地黃各三兩。爲末。每服方寸匕，酒下，日三服。（《千金方》）
損傷血出，痛不可忍︰用籬上婆婆針袋兒，擂水服，渣罨瘡口，立效。（《袖珍》）
赤地利
（《唐本草》）
【校正】並入《拾遺》五毒草。
【釋名】赤薜荔（《綱目》）、五毒草（《拾遺麥（《圖經》）。
時珍曰︰並未詳。
【集解】恭曰︰所在山谷有之。蔓生，葉似蘿 。根皮赤黑，肉黃赤。二月、八月採根，日乾。
頌曰︰云所在皆有，今惟華山有之。春夏生苗，作蔓繞草木上，莖赤。葉青，似蕎麥葉。七月開白花，亦如蕎麥。結子青色。根若菝 ，皮紫赤，肉黃赤，八月採根，晒乾收。
藏器曰︰五毒草生江東平地。花葉並如蕎麥。根緊硬似狗脊。亦名蛇 ，名同物異。
時珍曰︰五毒草，即赤地利，今並爲一。
根
【修治】 曰︰凡采得細銼，用藍葉並根，同入生絹袋盛之，蒸一伏時，去藍，晒用。
【氣味】苦，平，無毒。
藏器曰︰酸，平。伏丹砂。
【主治】赤白冷熱諸痢，斷血破血，帶下赤白，生肌肉（《唐本》）。主癰疽惡瘡毒腫，赤白游疹，蟲蠶蛇犬咬，並醋摩敷之，亦搗莖葉敷之。恐毒入腹，煮汁飲（藏器）。
【發明】時珍曰︰唐張文仲《備急方》，治青赤黃白等痢，鹿茸丸方中用之。則其功長於涼血解毒，可知矣。
【附方】舊二。小兒熱瘡，身面皆有，如火燒者︰赤地利末，粉之。（外台）火瘡滅瘢︰赤地利末，油調塗。（《聖惠》）
紫葛
（《唐本草》）
【集解】恭曰︰生山谷中。苗似葡萄，長丈許。根紫色，大者徑二、三寸。
保升曰︰所在皆有，今出雍州。葉似 。其根、皮、肉月採根皮，日乾。
大明曰︰紫葛有二種，此是藤生者。
頌曰︰今惟江寧府及台州有之。春生冬枯，似葡萄而紫色。
根皮
【氣味】甘、苦，寒，無毒。
大明曰︰苦、滑，冷。燒灰，製硝石。
【主治】癰腫惡瘡，搗末醋和封之（蘇恭）。主癱緩攣急，並熱毒風，通小腸（大明）。生肌散血（時珍）。
【附方】舊二。
產後煩渴，血氣上沖也︰紫葛三兩。水二升，煎一升，去滓呷之。
金瘡傷損，生肌破血︰用紫葛二兩。順流水三盞，煎一盞半，分三服。酒煎亦妙。（並《經驗方》）
烏蘞莓
（《唐本草》）
【釋名】五葉莓（弘景）、蘢草（保升）、拔（《爾雅》）、蘢葛（同）、赤葛（《綱目》）、五爪龍（同）、赤潑藤。
時珍曰︰五葉如白蘞，故曰烏蘞，俗名五爪龍。江東呼龍尾，亦曰虎葛。曰龍、曰葛，並取蔓形。赤潑與赤葛及拔音相近。
【集解】弘景曰︰五葉莓生籬牆間，作藤。搗根敷癰癤有效。
恭曰︰蔓生平澤，葉似白蘞，四月、五月採之。
保升曰︰莖端五葉，開花青白色，所在有之，夏采苗用。
時珍曰︰塍塹間甚多。其藤柔而有棱，一枝一須，凡五葉。葉長而光，有疏齒，面青背淡。七、八月結苞成簇，青白色。花大如粟，黃色四出。結實大如龍葵子，生青熟紫，內有細子。其根白色，大者如指，長一、二尺，搗之多涎滑。傅滋《醫學集成》謂即紫葛，楊起《簡便方》謂即老鴉眼睛草，《斗門方》謂即何首烏，並誤矣。
【氣味】酸、苦，寒，無毒。
【主治】癰癤瘡腫蟲咬，搗根敷之（弘景）。風毒熱腫游丹，搗敷並飲汁（恭）。涼血解毒，利小便。根擂酒服，消癤腫，【附方】新五。
小便尿血︰五葉藤陰乾爲末。每服二錢，白湯下。（《衛生易簡方》）
喉痺腫痛︰五爪龍草、車前草、馬蘭菊各一握。搗汁，徐咽。祖傳方也。（《醫學正傳》）
項下熱腫，俗名蝦蟆瘟。五葉藤搗，敷之。（《丹溪纂要》）
一切腫毒，發背乳癰，便毒惡瘡，初起者︰並用五葉藤（或根）一握，生薑一塊。搗爛，入好酒一碗絞汁。熱服取汗，以渣敷之，即散。一用大蒜代薑，亦可。（《壽域神方》）
跌撲損傷︰五爪龍搗汁，和童尿、熱酒服之，取汗。（《簡便方》）
律草
（《唐本草》）
【校正】
【釋名】勒草（《別錄》）、葛勒蔓（《蜀圖經
時珍曰︰此草莖有細刺，善勒人膚，故名勒草。訛爲 草，又訛爲來莓，皆方音也。《別錄》勒草即此，今並爲一。
【集解】恭曰︰ 草生故墟道旁。葉似蓖麻而小且薄，蔓生，有細刺。亦名葛 蔓。古方亦時用之。
保升曰︰野處多有之。葉似大麻，花黃白色，子若大麻子。俗名葛勒蔓。夏采莖葉，曝乾用。
《別錄》曰︰勒草生山谷，如栝蔞。
時珍曰︰二月生苗，莖有細刺。葉對節生，一葉五尖，微似蓖麻而有細齒。八、九月開細紫花成簇。結子狀如黃麻子。
【氣味】甘、苦，寒，無毒。
【主治】勒草︰主瘀血，止精溢盛氣（《別錄》）。 草︰主五淋，利小便，止水痢，除瘧虛熱渴。煮汁或生搗汁服（恭）。生汁一合服，治傷寒汗後虛熱（宗 ）。療膏淋，久痢，疥癩（頌）。潤三焦，消五穀，益五臟，除九蟲，辟溫疫，敷蛇蠍傷（時珍）。
【附方】舊三，新六。
小便石淋︰葛 掘出根，挽斷，以杯於坎中承取汁。服一升，石當出。不出更服。（《范汪方》）
小便膏淋︰ 草，搗生汁三升，酢二合，合和頓服，當尿下白汁。
尿血淋瀝︰同上。產婦汗血，污衣赤色︰方同上。
久痢成疳︰葛勒蔓末，以管吹入肛門中，不過數次，如神。
新久瘧疾︰用葛 草一握（一名勒蔓，去兩頭，秋冬用乾者）、恆山末等分。以淡漿水二大盞，浸藥，星月下露一宿，遍體癩瘡︰ 草一擔。以水二石，煮取一石，漬之。不過三作愈。（並韋宙《獨行方》）
烏癩風瘡︰葛 草三秤（切洗），益母草一秤（切）。以水二石五斗，煮取一石五斗，去滓入瓮中，浸浴一時方出，坐密室中，又暖湯浴一時，乃出，暖臥取汗，勿令見風。明日又浴。如浴時瘙癢不可忍，切勿搔動，少頃漸定。後隔三日一作，以愈爲度。（《聖濟錄》）
羊桃
（《本經》下品）
【釋名】鬼桃（《本經》）、羊腸（同）、萇楚（《爾雅》）、銚芅（音姚弋，或作御弋。）、細子（並未詳）。
【集解】《別錄》曰︰羊桃生山林川谷及田野。二月採，陰乾。
弘景曰︰山野多有。甚似家桃，又非山桃。花甚赤。子小細而苦，不堪食。《詩》云︰隰有萇楚，即此。方藥不復用。
保升曰︰生平澤中，處處有之。苗長而弱，不能爲樹。葉花皆似桃，子細如棗核，今人呼爲細子，其根似牡丹。郭璞云︰羊桃，葉似桃，其花白色，子如小麥，亦似桃形。陸璣《詩疏》云︰葉長而狹，花紫赤色。其枝莖弱，過一尺引蔓於草上。今人以爲汲灌，重而善沒，不如楊柳也。近下根，刀切其皮，著熱灰中脫之，可韜筆管也。
時珍曰︰羊桃，莖大如指，似樹而弱如蔓，春長嫩條柔軟。葉大如掌，上綠下白，有毛，狀似苧麻而團。其條浸水有涎滑。
莖根
【氣味】苦，寒，有毒。藏器曰︰甘，無毒。
【主治】 熱，身暴赤色，除小兒熱，風水積聚，惡瘍（《本經》）。去五臟五水，大腹，利小便，益氣，可作浴湯（《別錄》）。煮汁，洗風癢及諸瘡腫，極效（恭）。
根︰浸酒服，治風熱羸老（藏器）。
【附方】舊一，新三。傷寒變 ，四肢煩疼，不食多睡︰羊桃十斤搗熟，浸熱湯三斗，日正午時，入坐一炊久。不過三次愈。（《千金》）
傷寒毒攻，手足腫痛︰羊桃煮汁，入少鹽豉漬之。（《肘後》）
水氣鼓脹，大小便澀︰羊桃根、桑白皮、木通、大戟（炒）各半斤（銼）。水一斗，煮五升，熬如稀餳。每空心茶服一匙。二便利，食粥補之。（《聖惠方》）
蜘蛛咬毒︰羊桃葉搗敷之，立愈。（《備急方》）
絡石
（《本經》上品）
【釋名】石鯪（《本經》吳普作鯪石）、石龍藤（《別錄》）、懸石（同）、耐冬（恭）、雲花（《普》）、雲英（《普》）、雲丹（《普》）、石血（恭）、雲珠（《普》。別錄又名略石、領石、明石、石磋）。恭曰︰俗名耐冬。以其包絡石木而生，故名絡石。山南人謂之石血，療產後血結，大良
【集解】《別錄》曰︰絡石生太山川谷，或石山之陰，或高山岩石上，或生人間。五月採。
弘景曰︰不識此藥，方法無用者。或云是石類，既生人間，則非石，猶如石斛等系石爲名
恭曰︰此物生陰濕處，冬夏常青，實黑而圓，其莖蔓延繞樹石側。若在石間者，葉細濃而圓短；繞樹生者，葉大而薄。人家亦種之爲飾。
保升曰︰所在有之，生木石間，凌冬不凋，葉似細橘葉。莖節著處，即生根須，包絡石旁。花白子黑。六月、七月採莖葉，日乾。
藏器曰︰在石者良，在木者隨木性有功，與薜荔相似。更有石血、地錦等十餘種藤，並是其類。大略皆主風血，暖腰腳，變白不老。蘇恭言石血即絡石，殊誤矣。絡石葉圓正青；石血葉尖，一頭赤色。
時珍曰︰絡石貼石而生。其蔓折之有白汁。其葉小於指頭，濃實木強，面青背淡，澀而不光。有尖葉、圓葉二種，功用相同，蓋一物也。蘇恭所說不誤，但欠詳耳。
莖葉
【修治】雷曰︰凡采得，用粗布揩去毛了，以熟甘草水浸一伏時，切晒用。
【氣味】苦，溫，無毒。《別錄》曰︰微寒。普曰︰神農︰苦，小溫；雷公︰苦，平，無毒；扁鵲、桐君︰甘，無毒。當之曰︰大寒。藥中君也。采無時。
時珍曰︰味甘、微酸、不苦。
之才曰︰杜仲、牡丹爲之使。惡鐵落，畏貝母、菖蒲。殺殷 毒。
【主治】風熱死肌癰傷，口乾舌焦，癰腫不消，喉舌腫閉，水漿不下（《本經》）。大驚入腹，除邪氣，養腎，主腰髖痛，堅筋骨，利關節。久服輕身明目，潤澤好顏色，不老延年。通神（《別錄》）。主一切風，變白宜老（藏器）。蝮蛇瘡毒，心悶，服汁並洗之。刀斧傷瘡，敷之立瘥（恭）。
【發明】時珍曰︰絡石性質耐久，氣味平和。神農列之上品，李當之稱爲藥中之君。其功主筋骨關節風熱癰腫，變白耐老。即醫家鮮知用者，豈以其近賤而忽之耶？服之當浸酒耳。《仁存堂方》云︰小便白濁，緣心腎不濟，或由酒色，遂至已甚，謂之上淫。蓋有虛熱而腎不足，故土邪干水。史載之言︰夏則土燥水濁，冬則土堅水清，即此理也。醫者往往峻補，其疾反甚。惟服博金散，則水火既濟，源潔而流清矣。用絡石、人參、茯苓各二兩，龍骨（）一兩。爲末。每服二錢，空心米飲下，日二服。
【附方】舊一，新二。
小便白濁︰方同上。
喉痺腫塞，喘息不通，須臾欲絕，神驗︰方︰用絡石草一兩。水一升，煎一大盞。細細呷之，少頃即通。（《外台秘要》）
癰疽 痛，止痛︰靈寶散︰用鬼系腰（生竹籬陰濕石岸間，絡石而生者，好；絡木者，無用。其藤柔細，兩葉相對，形生三角，用莖葉）一兩（洗晒，勿見火），皂莢刺一兩（新瓦炒黃），甘草節半兩，大栝蔞一個（取仁炒香），乳香、沒藥各三錢。每服二錢，水一盞，酒半盞，慢火煎至一盞，溫服。（《外科精要》）
木蓮
（《拾遺》）
【釋名】薜荔（《拾遺》）、木饅頭（《綱目》）、鬼饅頭。
時珍曰︰木蓮、饅頭，象其實形也。薜荔（音壁利），未詳。《山海經》作草荔。
【集解】藏器曰︰薜荔夤緣樹木，三、五十年漸大，枝葉繁茂。葉圓，長二、三寸，濃若石葦。生子似蓮房，打破有白汁，停久如漆。中有細子，一年一熟，子亦入藥，采無時。
頌曰︰薜荔、絡石極相類，莖葉粗大如藤狀。木蓮更大於絡石，其實若蓮房。
時珍曰︰木蓮，延樹木垣牆而生，四時不凋，濃葉莖強，大於絡石。不花而實，實大如杯，微似蓮蓬而稍長，正如無花果之生者。六、七月，實內空而紅；八月後，則滿腹細子，大如稗子，一子一須。其味微澀，其殼虛輕，烏、鳥、童兒皆食之。
葉
【氣味】酸，平，無毒。
【主治】背癰，乾末服之，下利即愈（頌）。主風血，暖腰腳，變白不衰（藏器）。治血淋痛澀。藤葉一握，甘草（炙）一分，日煎服之（時珍）。
【發明】艾晟曰︰《圖經》言薜荔治背瘡。近見宜興縣一老舉人，年七十餘，患發背。村中無醫藥，急取薜荔葉爛研絞汁，和蜜飲數升，以滓敷之，後用他藥敷貼遂愈。其功實在薜荔，乃知《圖經》之言不妄。
藤汁
【主治】白癜風， 瘍風，惡瘡疥癬，塗之（大明）。
木蓮
【氣味】甘，平，澀，無毒。
時珍曰︰嶺南人言︰食之發瘴。
【主治】壯陽道，尤勝（頌）。固精消腫，散毒止血，下乳，治久痢腸痔，心痛陰 （時珍）。
【附方】新八。
驚悸遺精︰木饅頭（炒）、白牽牛等分，爲末。每服二錢，用米飲調下。 （《乾坤秘韞》）
陰 囊腫︰木蓮（即木饅頭），燒研，酒服二錢。又方︰木饅頭子、小茴香等分。爲末。每空心酒服二錢，取效。（《集簡》）
酒痢腸風︰黑散子︰治風入臟，或食毒積熱，大便鮮血，疼痛肛出，或久患酒痢︰木饅頭（燒存性）、棕櫚皮（燒存性）、烏梅（去核）、粉草（炙）等分。爲末。每服二錢，水一盞，煎服腸風下血，大便更澀︰木饅頭（燒）、枳殼（炒）等分。爲末。每服二錢，槐花酒下。（楊
《家藏方》）。
大腸脫下︰木饅頭（連皮子切炒）、茯苓、豬苓等分，爲末。每服二錢，米飲下。亦治夢遺，名鎖陽丹。（《普濟方》）
一切癰疽初起，不問發於何處︰用木蓮四十九個。揩去毛，研細，酒解開，溫服。功與忍冬草相上下。（陳自明《外科精要》）
乳汁不通︰木蓮二個，豬前蹄一個。爛煮食之，並飲汁盡，一日即通。無子婦人食之，亦
【附錄】地錦（《拾遺》）
藏器曰︰味甘，溫，無毒。主破老血，產後血結，婦人瘦損，不能飲食，腹中有塊，淋瀝不盡，赤白帶下，天行心悶。並煎服之，亦浸酒。生淮南林下，葉如鴨掌，藤蔓著地，節處有根，亦緣樹石，冬月不死。山人產後用之。一名地噤。
時珍曰︰別有地錦草，與此不同，見草之六。
扶芳藤
（《拾遺》）
【釋名】滂藤。
【集解】藏器曰︰生吳郡。藤苗小時如絡石，蔓延樹木。山人取楓樹上者用，亦如桑上寄生之意。忌采塚墓間者。隋朝稠禪師作青飲進煬帝止渴者，即此。
莖、葉
【氣味】苦，小溫，無毒。
【主治】一切血，一切氣，一切冷，大主風血腰腳，去百病。久服延年，變白不老。銼細，浸酒飲（藏器）。
常春藤
（《拾遺》）
【釋名】土鼓藤（《拾遺》）、龍鱗薜荔（《日華》）。
藏器曰︰小兒取其藤，於地打作鼓聲，故名土鼓。李邕改爲常春藤。
【集解】藏器曰︰生林薄間，作蔓繞草木上。其葉頭尖。結子正圓，熟時如珠，碧色。
【氣味】莖葉︰苦；子︰甘，溫，無毒。
【主治】風血羸老，腹內諸冷血閉，強腰腳，變白。煮服、浸酒皆宜（藏器）。凡一切癰疽腫毒初起，取莖葉一握，研汁和酒溫服，利下惡物，去其根本（時珍。《外科精要》）。
【附方】新二。
疔瘡黑凹︰用發繩扎住，將尖葉薜荔搗汁，和蜜一盞服之。外以蔥、蜜搗敷四圍。（《聖惠方》）
衄血不止︰龍鱗薜荔，研水飲之。（《聖濟錄》）
千歲
（《別錄》上品）
【校正】並入有名未用《別錄》 根。
【釋名】 蕪（《別錄》）、苣瓜（《拾遺》）。
藏器曰︰此藤冬只凋葉，大者盤薄，故曰千歲 。
【集解】《別錄》曰︰千歲 生太山川谷。
弘景曰︰藤生如葡萄，葉似鬼桃，蔓延木上，汁白。今俗人方藥都不識用，《仙經》數處須之。
藏器曰︰蔓似葛，葉下白，其子赤，條中有白汁。陸璣《草木疏》云︰一名苣瓜。邊蔓而生，蔓白，子赤可食，酢而不美。幽州人謂之推 。《毛詩》云葛 ，注雲似葛之草。蘇恭謂爲 ，深是妄言。
頌曰︰處處有之。藤生，蔓延木上，葉如葡萄而小。四月摘其莖，汁白而味甘。五月開花。七月結實。八月採子，青黑微赤。冬惟凋葉。春夏間取汁用。陶、陳二氏所說得之。
宗奭曰︰唐開元末，訪隱民姜撫，年幾百歲。召至集賢院，言服常春藤使白髮還黑，長生可致。藤生太湖、終南。帝遣使多取，以賜老臣。詔天下使自求之。擢撫銀青光祿大夫，號沖和先生。又言終南山有旱藕，餌之延年，狀類葛粉。帝取之作湯餅，賜大臣。右驍騎將軍甘守誠云︰常春藤乃千歲 也。旱藕乃牡蒙也。方家久不用，故撫易名以神之。民以酒漬藤飲之，多暴死，乃止。撫內慚，乃請求藥牢山，遂逃去。今書此以備世疑。
時珍曰︰按︰千歲 ，原無常春之名。惟陳藏器《本草》土鼓藤下言李邕名爲常春藤，浸酒服，羸老變白。則撫所用乃土鼓藤也。其葉與千歲 不同，或名同耳。
【正誤】見果部 下。
【氣味】甘，平，無毒。
【主治】補五臟，益氣，續筋骨，長肌肉，去諸痺。久服，輕身不飢耐老，通神明（《錄》）。
根
【主治】緩筋，令不痛（《別錄》）。
忍冬
（《別錄》上品）
【釋名】金銀藤（《綱目》）、鴛鴦藤（《綱目》）、鷺鷥藤（《綱目》）、老翁須（《綱目》）、左纏藤（《綱目》）、金釵股（《綱目》）、通靈草（《土宿》）、蜜桶藤。
弘景曰︰處處有之。藤生，凌冬不凋，故名忍冬。
時珍曰︰其花長瓣垂須，黃白相半，而藤左纏，故有金銀、鴛鴦以下諸名。金釵股，貴其功也。土宿真君云︰蜜桶藤，陰草也。取汁能伏硫製汞，故有通靈之稱。
【集解】《別錄》曰︰忍冬，十二月採，陰乾。
恭曰︰藤生，繞覆草木上。莖苗紫赤色，宿蔓有薄皮膜之，其嫩蔓有毛。葉似胡豆，亦上下有毛。花白蕊紫。今人或以絡石當之，非矣。
時珍曰︰忍冬在處有之。附樹延蔓，莖微紫色，對節生葉。葉似薜荔而青，有澀毛。三、四月開花，長寸許，一蒂兩花二瓣，一大一小，如半邊狀。長蕊。花初開者，蕊瓣俱色白；經二、三日，則色變黃。新舊相參，黃白相映，故呼金銀花，氣甚芬芳。四月採花，陰乾，藤葉不拘時采，陰乾。
【氣味】甘，溫，無毒。權曰︰辛。藏器曰︰小寒。云溫者，非也。
【主治】寒熱身腫。久服輕身長年益壽（《別錄》）。治腹脹滿，能止氣下 （甄權）。熱毒血痢水痢，濃煎服（藏器）。治飛尸遁尸，風尸沉尸，尸注鬼擊，一切風濕氣，及諸腫毒。癰疽疥癬，楊梅諸惡瘡，散熱解毒（時珍）。
【發明】弘景曰︰忍冬，煮汁釀酒飲，補虛療風。此既長年益壽，可常采服，而《仙經》少用。凡易得之草，人多不肯爲之，更求難得者，貴遠賤近，庸人之情也。
時珍曰︰忍冬，莖葉及花，功用皆同。昔人稱其治風除脹，解痢逐尸爲要藥，而後世不復知用，後世稱其消腫散毒治瘡爲要藥，而昔人並未言及。乃知古今之理，萬變不同，未可一轍論也。按︰陳自明《外科精要》云︰忍冬酒，治癰疽發背，初發便當服此，其效甚奇，勝於紅內消。洪內翰邁、沈內翰括諸方，所載甚詳。如瘍醫丹陽僧、江西僧鑒清、金陵王琪、王尉子駿、海州劉秀才純臣等，所載療癰疽發背經效奇方，皆是此物。故張相公云︰誰知至賤之中，乃有殊常之效，正此類也。
【附方】舊一，新十七。
忍冬酒︰治癰疽發背，不問發在何處，發眉發頤，或頭或項，或背或腰，或脅或乳，或手足，皆有奇效。鄉落之間，僻陋之所，貧乏之中，藥材難得，但虔心服之，俟其疽破，仍以神異膏貼之，其效甚妙︰用忍冬藤（生取）一把，以葉入砂盆研爛，入生餅子酒少許，稀稠得所，塗於四圍，中留一口泄氣。其藤只用五兩（木槌槌損，不可犯鐵），大甘草節（生用）一兩。同入沙瓶內，以水二碗，文武火慢煎至一碗，入無灰好酒一大碗，再煎十數沸，去滓分爲三服，一日一夜吃盡。病勢重者，一日二劑。服至大小腸通利，則藥力到。沈內翰云︰如無生者，只用乾者，然力終不及生者效速。（陳自明《外科精要》）
忍冬圓︰治消渴愈後，預防發癰疽，先宜服此︰用忍冬草根、莖、花、葉皆可，不拘多少。入瓶內，以無灰好酒浸，以糠火煨一宿，取出晒乾，入甘草少許，碾爲細末，以浸藥酒打面糊，丸梧子大。每服五十丸至百丸，湯酒任下。此藥不特治癰疽，大能止渴。（《外科精要》）
五痔諸 ︰方同上。
一切腫毒，不問已潰未潰，或初起發熱︰用金銀花（俗名甜藤，采花連莖葉）自然汁半碗。煎八分，服之，以滓敷上。敗毒托裡，散氣和血，其功獨勝。（萬表《積善堂方》）
疔瘡便毒︰方同上。
喉痺乳蛾︰方同上。
敷腫拔毒︰金銀藤（大者，燒存性）、葉（焙乾爲末）各三錢，大黃（焙爲末）四錢。
凡腫毒初發，以水酒調搽四圍，留心泄氣。（楊誠《經驗方》）
癰疽托裡，治癰疽發背，腸癰奶癰，無名腫毒， 痛寒熱，狀類傷寒，不問老幼虛實服之，未成者內消，已成者即潰︰忍冬葉、黃 各五兩，當歸一兩，甘草八錢。爲細末。每服二錢，酒一盞半，煎一盞，隨病上下服，日再服，以渣敷之。（《和劑局方》）
惡瘡不愈︰左纏藤一把（搗爛），入雄黃五分。水二升，瓦罐煎之，以紙封七重，穿一孔，輕粉毒癰︰方同上。
瘡久成漏︰忍冬草浸酒，日日常飲之。（戴原禮《要訣》）
熱毒血痢︰忍冬藤濃煎飲。（《聖惠方》）
五種尸注︰飛尸者，游走皮膚，洞穿臟腑，每發刺痛，變動不常也。遁尸者，附骨入肉，攻鑿血脈，每發不可見死尸，聞哀哭便作也。風尸者，淫躍四末，不知痛之所在，每發恍惚，得風雪便作也。沉尸者，纏結臟腑，沖引心脅，每發絞切，遇寒冷便作也。尸注者，舉身沉重，精神錯雜，常覺昏廢，每節氣至則大作也。並是身中尸鬼，引接外邪︰宜用忍冬（莖葉，銼）數斛，煮取濃汁煎稠。每服雞子大許，溫酒化下，一日二、三服。（《肘後方》）
鬼擊身青作痛︰用金銀花一兩。水煎飲之。（李樓《怪病奇方》）
腳氣作痛，筋骨引痛︰鷺鷥藤（即金銀花）爲末。每服二錢，熱酒調下。（《衛生易簡方》）
中野菌毒︰急采鴛鴦藤啖之，即今忍冬草也。（洪邁《夷堅志》）
口舌生瘡︰赤梗蜜桶藤、高腳地銅盤、馬蹄香等分，以酒搗汁，雞毛刷上，取涎出即愈。（《普濟方》）
忍冬膏，治諸般腫痛，金刃傷瘡惡瘡︰用金銀藤四兩，吸鐵石三錢。香油一斤，熬枯去滓
甘藤
（宋《嘉 》）
【校正】自木部移入此。
【釋名】甜藤（《嘉 》）、感藤。
時珍曰︰甘、感音相近也。又有甜藤、甘露藤，皆此類，並附之。忍冬一名甜藤，與此不同。
【集解】藏器曰︰生江南山谷。其藤大如雞卵，狀如木防己。斫斷吹之，氣出一頭。其汁甘美如蜜。
汁
【氣味】甘，平，無毒。
【主治】調中益氣，通血氣，解諸熱，止渴（藏器）。除煩悶，利五臟，治腎釣氣。其葉研敷蛇蟲咬（大明）。解熱痢及膝腫（時珍）。
【附錄】甘露藤（《嘉 》）
藏器曰︰生嶺南。藤蔓如箸。人服之得肥，一名肥藤。味甘，溫，無毒。主風血氣諸病。久服，調中溫補，令人肥健，好顏色。
大明曰︰止消渴，潤五臟，除腹內諸冷。
甜藤
（《拾遺》）
藏器曰︰生江南山林下，蔓如葛。味甘，寒，無毒。主去熱煩解毒，調中氣，令人肥健。搗汁和米粉，作糗餌食，甜美，止泄。又治剝馬血毒入肉，及狂犬、牛、馬熱黃。敷蛇咬瘡。又有小葉尖長，氣辛臭者，搗敷小兒腹，除痞滿閃癖。
含水藤
（《海藥》）
【校正】自木部移入此。並入《拾遺》大瓠藤。
【釋名】大瓠藤
【集解】 曰︰按︰劉欣期《交州記》云︰含水藤生嶺南及諸海邊山谷。狀若葛，葉似枸杞。多在路旁，行人乏水處便吃此藤，故以爲名。
藏器曰︰越南、朱 、儋耳無水處，皆種大瓠藤，取汁用之。藤狀如瓠，斷之水出，飲之清美。
時珍曰︰顧微《廣州記》云︰水藤，去地一丈，斷之更生，根至地水不絕。山行口渴，斷取汁飲之。陳氏所謂大瓠藤，蓋即此物也。
藤中水
【氣味】甘，平，無毒。藏器曰︰寒。
【主治】解煩渴心燥，瘴癘丹石發動，亦宜服之（李 ）。止渴，潤五臟，去濕痺，天行時氣，利小便。其葉搗，敷中水爛瘡皮皸（藏器）。治人體有損痛，沐發令長（時珍。《廣州記》）。
【附錄】鼠藤（《拾遺》）
曰︰顧微《廣州記》云︰鼠愛食此藤，故名。其咬處人取爲藥。
藏器曰︰生南海海畔山谷。作藤繞樹，莖葉滑淨似枸杞，花白，有節心虛，苗頭有毛。彼人食之如甘蔗。味甘，溫，無毒。主丈夫五勞七傷，陰痿，益陽道，小便數白，腰腳痛冷，除風氣，壯筋骨，補衰老，好顏色。濃煮服之，取微汗。亦浸酒服。性溫，稍令人悶，無苦也。
天仙藤
（宋《圖經》）
【集解】頌曰︰生江淮及浙東山中。春生苗蔓，延作藤。葉似葛葉，圓而小，有白毛，四
【氣味】苦，溫，無毒。
【主治】解風勞。同麻黃，治傷寒，發汗。同大黃，墮胎氣（蘇頌）。流氣活血，治心腹
【附方】新六。
疝氣作痛︰天仙藤一兩，好酒一碗，煮至半碗，服之神效。（孫天仁《集效方》）
痰注臂痛︰天仙藤、白朮、羌活、白芷梢各三錢，片子薑黃六錢，半夏（製）五錢。每服五錢，薑五片，水煎服。仍間服千金五套丸。（楊仁齋《直指方》）
妊娠水腫，始自兩足，漸至喘悶，似水，足趾出水，謂之子氣。乃婦人素有風氣，或沖任甘草、烏藥等分，爲末。每服三錢，水一大盞，薑三片，木瓜三片，紫蘇三葉，煎至七分，空心服，一日三服。小便利，氣脈通，腫漸消，不須多服。此乃淮南名醫陳景初秘方也，得於李伯時家。（陳自明《婦人良方》）
產後腹痛兒枕痛︰天仙藤五兩，炒焦爲末。每服二錢，炒生薑汁、童子小便和細酒調服。（《經驗婦人方》）
一切血氣腹痛︰即上方，用溫酒調服。
肺熱鼻渣 桐油入黃連末，用天仙藤燒熱油敷之。（《摘玄方》）
紫金藤
（宋《圖經》）
【釋名】山甘草
【集解】頌曰︰生福州山中。春初單生葉青色，至冬凋落。其藤似枯條，采皮晒乾。
【氣味】缺
【主治】丈夫腎氣（蘇頌）。消損傷瘀血。搗敷惡瘡腫毒（時珍）。
【附方】新二。
紫金藤丸，補腎臟，暖丹田，興陽道，減小便，填精髓，駐顏色，潤肌肉，治元氣虛憊，面目黧黑，口乾舌澀，夢想虛驚，耳鳴目淚，腰胯沉重，百節酸疼，項筋緊急，背胛勞倦，陰汗盜汗，及婦人子宮久冷，月水不調，或多或少，赤白帶下，並宜服之︰用紫金藤十六兩、巴戟天（去心）三兩，吳茱萸、高良薑、肉桂、青鹽各二兩。爲末，酒糊丸梧子大。每溫酒下二十丸，日三服。（《和劑方》）
死胎不下︰紫金藤、葵根各七錢，土牛膝三兩，土當歸四錢，肉桂二錢，麝香三分。爲末，米糊丸梧子大，朱砂爲衣。每服五十丸，乳香湯下，極驗。（葛靜觀方）
南藤
（宋《開寶》）
【校正】自木部移入此。並入有名未用《別錄》丁公寄、《圖經》石南藤。
【釋名】石南藤（《圖經》）、丁公藤（《開寶》）、丁公寄（《別錄》）、丁父（《別錄》）、風藤。
志曰︰生依南樹，故號南藤。
藏器曰︰丁公寄，即丁公藤也。始因丁公用有效，因以得名。
【集解】《別錄》曰︰丁公寄生石間，蔓延木上。葉細，大枝赤莖，母大如磧黃有汁。七月七日采。
頌曰︰南藤，即丁公藤也。生南山山谷，今泉州、榮州有之。生依南木，莖如馬鞭，有節紫褐色，葉如杏葉而尖。采無時。又曰︰天台石南藤，四時不凋。土人采葉，治腰痛。
時珍曰︰今江南、湖南諸大山有之。細藤圓膩，紫綠色，一節一葉。葉深綠色，似杏葉而微短濃。其莖貼樹處，有小紫瘤疣，中有小孔。四時不凋，莖葉皆臭而極辣。白花蛇食其葉。
【氣味】辛，溫，無毒。《別錄》曰︰甘。
【主治】金瘡痛。延年（《別錄》）。主風血，補衰老，起陽，強腰腳，除痺，變白，逐冷氣，排風邪。煮汁服，冬月浸酒服（藏器）。煮汁服，治上氣咳嗽（時珍）。
【發明】志曰︰按︰《南史》云︰解叔謙，雁門人。母有疾，夜禱，聞空中語云︰得丁公藤治之即瘥。訪醫及本草皆無此藥。至宜都山中，見一翁伐木，云是丁公藤，療風。乃拜泣求。翁並示以漬酒法。受畢，失翁所在。母服之遂愈也。
時珍曰︰近俗醫治諸風，以南藤和諸藥熬膏市之，號南藤膏。白花蛇喜食其葉，故治諸風尤捷。
【附錄】烈節（宋《圖經》）
頌曰︰生榮州，多在林箐中。春生蔓苗，莖葉俱似丁公藤，而纖細無花實。九月採莖，晒乾。味辛，溫，無毒。主肢節風冷，筋脈急痛。作湯浴之佳
時珍曰︰楊 《家藏經驗方》有烈節酒，治歷節風痛。用烈節、松節、牛膝、熟地黃、當歸各一兩。爲粗末，絹袋盛之，以無灰酒二百盞，浸三日。每用一盞，入生酒一盞，溫服。表弟武東叔，年二十餘，患此痛不可忍。涪城馬東之，以此治之而安。
清風藤
（宋《圖經》）
【釋名】青藤（《綱目》）、尋風藤（《綱目》）。
【集解】頌曰︰生台州天台山中。其苗蔓延木上，四時常青。土人采莖用。
【氣味】缺
【主治】風疾（蘇頌）。治風濕流注，歷節鶴膝，麻痺瘙癢，損傷瘡腫。入酒藥中用（時珍）。
【附方】新二。
風濕痺痛︰青藤根三兩，防己一兩， 咀。入酒一瓶煮飲。（《普濟方》）
一切諸風︰青藤膏︰用青藤，出太平荻港上者，二、三月採之，不拘多少，入釜內，微火熬七日夜成膏，收入瓷器內。用時先備梳三、五把，量人虛實，以酒服一茶匙畢，將患人身上拍一掌，其後遍身發癢，不可當，急以梳梳之。要癢止，即飲冷水一口便解，風病皆愈也。避風數日良。（《集簡方》）
百棱藤
（宋《圖經》）
【釋名】百靈藤（《綱目》）
【集解】頌曰︰生台州山中。春生苗蔓，延木上，無花葉。冬采皮入藥，土人用。
【氣味】缺
【主治】盜汗（蘇頌）。治一切風痛風瘡。以五斤銼，水三斗，煮汁五升，熬膏。每酒服
【附方】新三。
頭風腦痛︰百靈藤十斤，水一石，煎汁三斗，入糯米三斗作飯。候冷，拌神曲炒末九兩，同入瓮中，如常釀酒。經三、五日，看沫盡，更炊一斗糯米飯冷投之，待熟澄清。每溫飲一小盞，服後渾身汗出爲效。（《聖惠方》）
一切風痺，不拘久近︰百靈藤五斤，水三斗，煎一斗，濾汁再煎至三升，入牛膝、附子、仙靈脾、赤箭、何首烏、乳香、鹿角膠各二兩，爲末，同煎，別入白蜜五合，熬如餳狀，瓷瓶收之。每服一匙，溫酒下，一日二服。忌毒物、滑物。（《聖惠方》）
大風瘡疾︰百靈藤四兩。水一斗，煮三升，去滓，入粳米四合煮粥。於密室中浴畢乃食，曖臥取汗。汗後，皮膚起如麩片。每隔日一作，五、六十日後漸愈，毛發即生。（《聖惠方》）
省藤
（《拾遺》）
【校正】自木部移入此。
【釋名】赤藤（《綱目》）、紅藤（《綱目》）
【集解】藏器曰︰生南地深山。皮赤，大如指，堪縛物，片片自解也。
【氣味】苦，平，無毒。
【主治】蛔蟲，煮汁服之。齒痛，打碎含之。煮粥飼狗，去 （藏器）。治諸風，通五淋
【發明】時珍曰︰赤藤，善殺蟲，利小便。洪邁《夷堅志》云︰趙子山苦寸白蟲病。醫令戒酒，而素性耽之。一日寓居邵武天王寺，夜半醉歸，口渴甚。見廡間瓮水，映月瑩然，即連酌飲之，其甘如飴。迨曉蟲出盈席，心腹頓寬，宿疾遂愈。皆驚異之，視所飲水，乃寺仆織草履，浸紅藤根水也。
【附方】新一。
五淋澀痛︰赤藤（即做草鞋者）、白茯苓、苧麻根等分，爲末。百沸湯下，每服一錢，如神
紫藤
（宋《開寶》）
【集解】藏器曰︰藤皮著樹，從心重重有皮。四月生紫花可愛，長安人亦種之以飾庭池，江東呼爲招豆藤。其子作角，角中仁，熬香著酒中，令酒不敗。敗酒中用之，亦正。其花碎，拭酒醋白腐壞。
【氣味】甘，微溫，有小毒。
【主治】作煎如糖服，下水。主水 病（藏器）。
落雁木
（《海藥》）
【校正】自木部移入此。
【釋名】 曰︰藤蘿高丈餘，雁過皆綴其中，或云雁銜至代州雁門而生，以此爲名。
【集解】 曰︰按︰徐表《南州記》云︰落雁木生南海山野中。蔓生，四邊如刀削。代州雁門亦有之，蜀中雅州亦有。
頌曰︰雅州出者，苗作蔓纏繞大木，苗葉形色大都似茶，無花實。彼人四月採苗，入藥用。
莖葉
【氣味】甘，平、溫，無毒。
【主治】風痛傷折，腳氣腫，腹滿虛脹。以 木皮同煮汁洗之，立效。又婦人陰瘡浮泡，以椿木皮同煮汁洗之（李 ）。產後血氣痛，並折傷內損諸疾，煮汁服（蘇頌）。
【附錄】折傷木（《唐本草》）
恭曰︰生資州山谷。藤繞樹木上，葉似莽草葉而光濃。八月、九月採莖，日乾。味甘、鹹，平，無毒。主傷折，筋骨疼痛，散血補血，產後血悶，止痛。酒水各半，煮濃汁飲。每始王木（《唐本草》）
恭曰︰生資州。藤繞樹木上，葉似蘿 葉。二月、八月採莖，陰乾。味苦，平，無毒。主傷折跌筋骨，生肌破血止痛。以酒水各半，煮濃汁飲之。
風延母
（《拾遺》）
藏器曰︰生南海山野中，他處無有也。蔓繞草木上，細葉。《南都賦》云「風衍蔓延於衡皋」是也。味苦，寒，無毒。主小兒發熱發強，驚癇寒熱，熱淋，利小便，解煩明目，並煮服之。曰︰主三消五淋，下痰，小兒赤白毒痢，蛇毒瘴溪毒，一切瘡腫，並宜煎服。千里及（《拾遺》）
【校正】並入《圖經》千里光。
【集解】藏器曰︰千里及，藤生道旁籬落間，葉細而濃。宣湖間有之。
頌曰︰千里急，生天台山中。春生苗，秋有花。土人采花葉入眼藥。又筠州有千里光，生淺山及路旁。葉似菊葉而長，背有毛。枝幹圓而青。春生苗，秋有黃花，不結實。采莖葉入眼藥，名黃花演。蓋一物也。
【氣味】苦，平，有小毒。頌曰︰苦、甘，寒，無毒。
【主治】天下疫氣結黃，瘴瘧蠱毒，煮汁服，取吐下。亦搗敷蛇犬咬（藏器）。同甘草煮汁飲，退熱明目，不入衆藥（蘇頌）。同小青煎服，治赤痢腹痛（時珍）。
【附方】新一。
爛弦風眼︰千里光草，以筍殼葉包煨熟，捻汁滴入目中。（《經驗良方》）
藤黃
（《海藥》）
【校正】自木部移入此。
【釋名】樹名海藤。
曰︰按︰郭義恭《廣志》云︰出岳、鄂等州諸山崖。樹名海藤。花有蕊，散落石上，彼人收之，謂之沙黃。就樹采者輕妙，謂之臘黃。今人訛爲銅黃，銅、藤音謬也。此與石淚采之無異。畫家及丹灶家時用之。
時珍曰︰今畫家所用藤黃，皆經煎煉成者，舐之麻人。按︰周達觀《真臘記》云︰國有畫黃，乃樹脂。番人以刀斫樹枝滴下，次年收之。似與郭氏說微不同，不知即一物否也？
【氣味】酸、澀，有毒。
【主治】 牙蛀齒，點之便落（李 ）。
附錄諸藤一十九種
地龍藤（《拾遺》）
藏器曰︰生天目山。繞樹蟠屈如龍，故名。吳中亦有，而小異。味苦，無毒。主風血羸老，腹內腰腳諸冷，食不調，不作肌膚。浸酒服之。
龍手藤
藏器曰︰出安荔浦石上向陽者。葉如龍手。采無時。味甘。溫，無毒。主偏風口，手足癱緩，補虛益陽，去冷氣風痺。以醇酒浸，近火令溫，空心服之，取微汗。
牛領藤
藏器曰︰生嶺南高山。形褊如牛領。取之陰乾。味甘，溫，無毒。主腹內冷，腰膝痛弱，小便白數，陽道乏。煮汁或浸酒服。
牛奶藤
藏器曰︰生深山，大如樹，牛好食之，其中有粉。味甘，溫，無毒。主救荒，令人不飢。其根食之，令人發落。
鬼膊藤
藏器曰︰生江南林澗邊。葉如梨葉，子如楂子。藤︰味苦，溫，無毒。浸酒服，去風血。同葉搗，敷癰腫。
斑珠藤
藏器曰︰生山谷中，不凋。子如珠而斑，冬月取之。味甘，溫，無毒。浸酒服，主風血羸瘦，婦人諸疾。
息王藤
藏器曰︰生嶺南山谷。冬月不凋。味苦，溫，無毒。主產後腹痛，血露不盡。濃煮汁服。
萬一藤
藏器曰︰生嶺南。蔓如小豆。一名萬吉。主蛇咬，杵末，水和敷之。
曼游藤
藏器曰︰生犍爲牙門山谷。狀如寄生，著大樹。葉如柳，春花色紫。蜀人謂之沉花藤。味甘，溫，無毒。久服長生延年，去久嗽，治癬。
百丈青
藏器曰︰生江南林澤。藤蔓緊硬。葉如薯蕷，對生。味苦，寒，平，無毒。解諸毒物，天行瘴瘧疫毒。並煮汁服，亦生搗汁服。其根令人下痢。
溫藤
藏器曰︰生江南山谷。著樹不凋。莖葉︰味甘，溫，無毒。浸酒服，主風血積冷
藍藤
藏器曰︰生新羅國。根如細辛。味辛，溫，無毒。主冷氣咳嗽。煮汁服。瓜藤（宋《圖經》）
頌曰︰生施州。四時有葉無花。采皮無時。味甘，涼，無毒。主諸熱毒惡瘡。同刺豬苓（洗，去粗皮，焙乾）等分。搗羅。用甘草水調貼之。
金棱藤
頌曰︰生施州。四時有葉無花。采無時。味辛，溫，無毒。主筋骨疼痛。與續筋根、馬接腳（同洗，去粗皮，焙乾）等分爲末。酒服二錢。無所忌。
含春藤
頌曰︰生台州。其苗延木，冬夏常青。采葉，治諸風有效。
獨用藤
頌曰︰生施州。四時有葉無花，葉上有倒刺。采皮無時。味苦、辛，熱，無毒。主心氣痛。和小赤藥頭（焙）等分。研末。酒服一錢。
祁婆藤
頌曰︰生天台山中。蔓延木上。四時常有。土人采葉，治諸風有效。
野豬尾
頌曰︰生施州。藤纏大木，四時有葉無花。味苦、澀，涼，無毒。主心氣痛，解熱毒。同白藥頭等分，焙研爲末。每酒服二錢。
石合草
頌曰︰生施州。藤纏木上，四時有葉無花。土人采葉。味甘，涼，無毒。主一切惡瘡，斂瘡口。焙研，溫水調貼。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

草之八（水草類二十三種）
澤瀉
（《本經》上品）
【釋名】水瀉（《本經》）、鵠瀉（《本經》）、及瀉（《別錄》）、蕍（音俞）、芒芋（《本經》）、禹孫。時珍曰︰去水曰瀉，如澤水之瀉也。禹能治水，故曰禹孫。餘未詳。
【集解】《別錄》曰︰澤瀉生汝南池澤。五月採葉，八月採根，九月採實，陰乾。弘景曰︰汝南郡屬豫州。今近道亦有，不堪用。惟用漢中、南鄭、青州、代州者。形大而長，尾間必有兩歧爲好。此物易朽蠹，常須密藏之。叢生淺水中，葉狹而長。恭曰︰今汝南不復采，惟以涇州、華州者爲善。頌曰︰今山東、河陝、江淮亦有之，漢中者爲佳。春生苗，多在淺水中。葉似牛舌，獨莖而長。秋時開白花，作叢似穀精草。秋末采根曝乾。
根
【修治】斆曰︰不計多少，細銼，酒浸一宿，取出曝乾，任用。
【氣味】甘，寒，無毒。《別錄》曰︰鹹。權曰︰苦。元素曰︰甘，平。沉而降，陰也。
杲曰︰甘、鹹，寒，降，陰也。
好古曰︰陰中微陽。入足太陽、少陰經。扁鵲曰︰多服，病人眼。
之才曰︰畏海蛤、文蛤。
【主治】風寒，濕痺，乳難，養五臟，益氣力，肥健，消水。久服耳目聰明、不飢、延年、輕身、面生光、能行水上。（《本經》）補虛損、五勞，除五臟痞滿，起陰氣，止泄精、消渴、淋瀝，逐膀胱、三焦停水（《別錄》）。主腎虛精自出，治五淋，利膀胱熱，宣通水道（甄權）。主頭旋耳虛鳴，筋骨攣縮，通小腸，止尿血，主難產，補女人血海，令人有子（大明）。入腎經，去舊水，養新水，利小便，消腫脹，滲泄止渴（元素）。去脬中留垢，心下水痞（李杲）。滲濕熱，行痰飲，止嘔吐瀉痢，疝痛腳氣（時珍）。
【發明】頌曰︰《素問》治酒風身熱汗出，用澤瀉、術；《深師方》治支飲，亦用澤瀉、術，但煮法小別爾。張仲景治雜病，心下有支飲苦冒，有澤瀉湯，治傷寒有大小澤瀉湯、五苓散輩，皆用澤瀉，行利停水，爲最要藥。元素曰︰澤瀉乃除濕之聖藥，入腎經，治小便淋瀝，去陰間汗。無此疾服之，令人目
宗奭曰︰澤瀉之功，長於行水。張仲景治水蓄渴煩，小便不利，或吐或瀉，五苓散主之，方用澤瀉，故知其長於行水。本草引扁鵲云︰多服病患眼。誠爲行去其水也。凡服澤瀉散人，未有不小便多者。小便既多，腎氣焉得復實？今人止泄精，多不敢用之。仲景八味丸用之者，亦不過引接桂、附等，歸就腎經，別無他意。
好古曰︰《本經》云久服明目，扁鵲云多服昏目，何也？易老云︰去脬中留垢，以其味鹹能瀉伏水故也。瀉伏水，去留垢，故明目；小便利，腎氣虛，故昏目。
王履曰︰寇宗奭之說，王好古韙之。竊謂八味丸以地黃爲君，余藥佐之，非止補血，兼補氣也，所謂陽旺則能生陰血也。地黃、山茱萸、茯苓、牡丹皮皆腎經之藥，附子、官桂乃右腎命門之藥，皆不待澤瀉之接引而後至也。則八味丸之用此，蓋取其瀉腎邪，養五臟，益氣力，起陰氣，補虛損五勞之功而已。雖能瀉腎，從於諸補藥群衆之中，則亦不能瀉矣。
時珍曰︰澤瀉氣平，味甘而淡。淡能滲泄，氣味俱薄，所以利水而泄下。脾胃有濕熱，則頭重而目昏耳鳴。澤瀉滲去其濕，則熱亦隨去，而土氣得令，清氣上行，天氣明爽，故澤瀉有養五臟、益氣力、治頭旋、聰明耳目之功。若久服，則降令太過，清氣不升，真陰潛耗，安得不目昏耶？仲景地黃丸用茯苓、澤瀉者，乃取其瀉膀胱之邪氣，非引接也。古人用補藥必兼瀉邪，邪去則補藥得力，一辟一闔，此乃玄妙。後世不知此理，專一於補，所以久服必致偏勝之害也﹗
【正誤】弘景曰︰《仙經》服食斷谷皆用之。亦云身輕，能步行水上。
頌曰︰仙方亦單服澤瀉一物，搗篩取末，水調，日分服六兩，百日體輕而健行。
時珍曰︰神農書列澤瀉於上品，復云久服輕身，面生光，能行水上。《典術》云︰澤瀉久服，令人身輕，日行五百里，走水上。一名澤芝。陶、蘇皆以爲信然。愚竊疑之。澤瀉行水瀉腎，久服且不可，又安有此神功耶？其謬可知。
【附方】舊三，新四。
酒風汗出︰方見麋銜下。
水濕腫脹︰白朮、澤瀉各一兩，爲末，或爲丸。每服三錢，茯苓湯下。（《保命集》）
冒暑霍亂，小便不利，頭運引飲。三白散︰用澤瀉、白朮、白茯苓各三錢，水一盞，薑五片，燈心十莖，煎八分，溫服。（《局方》）
支飲苦冒︰仲景澤瀉湯︰用澤瀉五兩，白朮二兩，水二升，煮一升，分二服。《深師方》︰
先以水二升煮二物，取一升，又以水一升，煮澤瀉取五合，合此二汁分再服。病甚欲眩者，服之必瘥。
腎臟風瘡︰澤瀉，皂莢（水煮爛），焙研，煉蜜丸如梧子大。空心溫酒下十五丸至二十丸。
（《經驗方》）
瘧後怪症，口鼻中氣出，盤旋不散，凝如黑蓋色，過十日漸至肩胸，與肉相連，堅勝金石
葉
【氣味】鹹，平，無毒。
【主治】大風，乳汁不出，產難，強陰氣。久服輕身（《別錄》）。壯水臟，通血脈（大明）。
實
【氣味】甘，平，無毒。
【主治】風痺消渴，益腎氣，強陰，補不足，除邪濕。久服面生光，令人無子（《別錄
【發明】時珍曰︰《別錄》言澤瀉葉及實，強陰氣，久服令人無子；而《日華子》言澤瀉催生，補女人血海，令人有子，似有不同。既云強陰，何以令人無子？既能催生，何以令人有子？蓋澤瀉同補藥，能逐下焦濕熱邪垢，邪氣既去，陰強海淨，謂之有子可也；若久服則腎氣大泄，血海反寒，謂之無子可也。所以讀書不可執一。
【附錄】酸惡 《別錄》有名未用曰︰主惡瘡，去白蟲。生水旁，狀如澤瀉。
蔛草
（《唐本草》）
【釋名】蔛菜（恭）、蔛榮。
【集解】恭曰︰蔛菜所在有之，生水旁。葉似澤瀉而小。花青白色。亦堪蒸啖，江南人用蒸魚食甚美。五、六月採莖，曝乾用。
【氣味】甘，寒，無毒。
【主治】暴熱喘息，小兒丹腫（恭）。
羊蹄
（《本經》下品）
【釋名】蓄（《別錄》）、禿菜（弘景）、敗毒菜（《綱目》）、牛舌菜（同）、羊蹄大黃（《庚辛玉冊》）、鬼目（《本經》）、東方宿（同）、連蟲陸（同）、水黃芹（俗），子名金蕎麥。
弘景曰︰今人呼爲禿菜，即蓄字音訛也。
時珍曰︰羊蹄以根名，牛舌以葉形，名禿菜以治禿瘡名也。《詩‧小雅》云︰言采其𦼯。
陸璣注云︰𦼯即蓄字，今之羊蹄也。幽州人謂之，𦼯根似長蘆菔而莖赤。亦可瀹爲茹，滑美。鄭樵《通志》指𦼯爲《爾雅》之菲及蕢者，誤矣。金蕎麥以相似名。
【集解】《別錄》曰︰羊蹄生陳留川澤。
保升曰︰所在有之，生下濕地。春生苗，高者三、四尺。葉狹長，頗似萵苣而色深。莖節間紫赤。開青白花成穗，結子三棱，夏中即枯。根似牛蒡而堅實。
宗奭曰︰葉如菜中波稜，但無歧而色差青白，葉厚，花與子亦相似。葉可潔擦䃋石。子名金蕎麥，燒煉家用以製鉛、汞。
時珍曰︰近水及濕地極多。葉長尺餘，似牛舌之形，不似波稜。入夏起苔，開花結子，花葉一色。夏至即枯，秋深即生，凌冬不死。根長近尺，赤黃色，如大黃胡蘿蔔形。
根
【氣味】苦，寒，無毒。恭曰︰辛、苦，有小毒。
時珍曰︰能製三黃、砒石、丹砂、水銀。
【主治】頭禿疥瘙，除熱，女子陰蝕（《本經》）。浸淫疽痔，殺蟲（《別錄》）。療蠱毒（恭）。治癬，殺一切蟲。醋磨，貼腫毒（大明）。搗汁二、三匙，入水半盞煎之，空腹溫服，治產後風秘，殊驗（宗奭）。
【發明】震亨曰︰羊蹄根屬水，走血分。
頌曰︰新采者，磨醋塗癬速效。亦煎作丸服。采根不限多少，搗絞汁一大升，白蜜半升，同熬如稠餳，更用防風末六兩，搜和令可丸，丸如梧子大。用栝蔞、甘草煎酒下三、二十丸，日二、三服。
【附方】舊六，新七。
大便卒結︰羊蹄根一兩，水一大盞，煎六分，溫服。（《聖惠方》）
腸風下血︰敗毒菜根（洗切），用連皮老薑各半盞，同炒赤，以無灰酒淬之，碗蓋少頃，去滓，任意飲。（《永類方》）。
喉痺不語︰羊蹄獨根者，勿見風日及婦人、雞、犬，以三年醋研如泥，生布拭喉外令赤，塗之。（《千金方》）。
面上紫塊：如錢大，或滿面俱有。野大黃四兩（取汁），穿山甲十片（燒存性），川椒末五錢，生薑四兩取汁和研，生絹包擦。如乾，入醋潤濕。數次如初，累效。（《陸氏積德堂方》）
癧瘍風駁︰羊蹄草根，於生鐵上磨好醋，旋旋刮塗。入硫黃少許，更妙。日日用之。（《聖惠》）
汗斑癜風︰羊蹄根二兩，獨科掃帚頭一兩，枯礬五錢，輕粉一錢，生薑半兩，同杵如泥。以湯澡浴，用手抓患處起粗皮。以布包藥，著力擦之。暖臥取汗，即愈也。乃鹽山劉氏方，比用硫黃者更妙。（《藺氏經驗方》）
頭風白屑︰羊蹄草根曝乾杵末，同羊膽汁塗之，永除。（《聖惠方》）
頭上白禿︰獨根羊蹄，勿見婦女、雞、犬、風日，以陳醋研如泥，生布擦赤敷之，日一次。（《肘後》）。
癬久不瘥︰《簡要濟衆方》︰用羊蹄根杵絞汁，入輕粉少許，和如膏，塗之。三、五次即愈。《永類方》︰治癬經年者。敗毒菜根（獨生者），即羊蹄根，搗三錢，入川百藥煎二錢，白梅肉擂勻，以井華水一盞，濾汁澄清。天明空心服之。不宜食熱物。其滓抓破擦之。三次即愈。《千金方》︰治細癬。用羊蹄根五升，桑柴灰汁煮四、五沸，取汁洗之。仍以羊蹄汁和礬末塗之。 疥，濕癬浸淫日廣，癢不可忍，愈後復發，出黃水︰羊蹄根搗，和大醋，洗淨塗上
疥瘡有蟲︰羊蹄根搗，和豬脂，入鹽少許，日塗之。（《外台秘要》）
葉
【氣味】甘，滑，寒，無毒。
【主治】小兒疳蟲，殺胡夷魚、 魚、檀胡魚毒，作菜。多食，滑大腑（大明。時珍曰︰胡夷、 魚皆河豚名。檀胡未詳）。作菜，止癢。不宜多食，令人下氣（詵）。連根爛蒸一碗食，治腸痔瀉血甚效（時珍）。
【附方】舊一。
實
【氣味】苦，澀，平，無毒。
【主治】赤白雜痢（恭）。婦人血氣（時珍）。
酸模
（《日華》）
【釋名】山羊蹄（《綱目》）、山大黃（《拾遺》）、薞蕪（《爾雅》）、酸母（《綱目》）、蓚（同）、當藥。
時珍曰︰薞蕪，乃酸模之音轉，酸模又酸母之轉，皆以味而名，與三葉酸母草同名。掌禹錫以薞蕪爲蔓菁菜，誤矣。
【集解】弘景曰︰一種極似羊蹄而味酸，呼爲酸模，根亦療疥也。
大明曰︰所在有之，生山岡上。狀似羊蹄葉而小黃。莖葉俱細。節間生子，若茺蔚子。
藏器曰︰即是山大黃，一名當藥。其葉酸美，人亦采食其英。《爾雅》︰須，薞蕪。郭璞注云︰似羊蹄而稍細，味酸可食。一名蓚也。
時珍曰︰平地亦有。根葉花形並同羊蹄，但葉小味酸爲異。其根赤黃色。連根葉取汁煉霜，可製雄、汞。
【氣味】酸，寒，無毒。時珍曰︰葉酸，根微苦。
【主治】暴熱腹脹，生搗汁服，當下利。殺皮膚小蟲（藏器）。治疥（弘景）。療痢乃佳（保升）。去汗斑，同紫萍搗擦，數日即沒（時珍）。
【附方】新一。
瘭疽毒瘡，肉中忽生黯子如粟豆，大者如梅李，或赤或黑，或青或白，其中有核，核有深根，應心。腫泡紫黑色，能爛筋骨，毒入臟腑殺人︰宜灸黯上百壯。以酸模葉薄其四面，防其長也。內服葵根汁，其毒自愈。（《千金方》）
【附錄】牛舌實 《別錄》有名未用曰︰味鹹，溫，無毒。主輕身益氣。生水中澤旁。實大，葉長尺。五月採實。一名豕首。
器曰︰今東土人呼田水中大葉如牛耳者，爲牛耳菜。
時珍曰︰今人呼羊蹄爲牛舌菜，恐羊蹄是根，此是其實。否則是羊蹄之生水中者也。
𢋵舌《別錄》曰︰味辛，微溫，無毒。主霍亂腹痛，吐逆心煩。生水中。五月採之。
弘景曰︰生小小水中。今人五月五日采幹，以治霍亂甚良。
蛇舌《別錄》有名未用曰︰味酸，平，無毒。主除留血、驚氣、蛇癇。生大水之陽。四月
龍舌草
（《綱目》）
【集解】時珍曰︰龍舌，生南方池澤湖泊中。葉如大葉菘菜及芣苡狀。根生水底，抽莖出水，開白花。根似胡蘿蔔根而香，杵汁能軟鵝鴨卵，方家用煮丹砂，煅白礬，制三黃。
【氣味】甘、鹹，寒，無毒。
【主治】癰疽，湯火灼傷，搗塗之（時珍）。
【附方】新一。
乳癰腫毒︰龍舌草、忍冬藤，研爛，蜜和傅之。（《多能鄙事》）
菖蒲
（《本經》上品）
【釋名】昌陽（《本經》）、堯韭（普）、水劍草。
時珍曰︰菖蒲，乃蒲類之昌盛者，故曰菖蒲。又《呂氏春秋》云︰冬至後五十七日，菖始生。菖者百草之先生者，於是始耕。則菖蒲、昌陽又取此義也。《典術》云︰堯時天降精於庭爲韭，感百陰之氣爲菖蒲。故曰堯韭。方士隱爲水劍，因葉形也。
【集解】《別錄》曰︰菖蒲生上洛池澤及蜀郡嚴道。一寸九節者良。露根不可用。五月、十二月採根，陰乾。
弘景曰︰上洛郡屬梁州，嚴道縣在蜀郡，今乃處處有。生石磧上， 節爲好。在下濕地，大根者名昌陽，不堪服食。真菖蒲葉有脊，一如劍刃，四月、五月亦作小厘花也。東間溪澤又有名溪蓀者，根形氣色極似石上菖蒲，而葉正如蒲，無脊。俗人多呼此爲石上菖蒲者，謬矣。此止主咳逆，斷蚤虱，不入服食用。詩詠多云蘭蓀，正謂此也。
大明曰︰菖蒲，石澗所生堅小，一寸九節者上。出宣州。二月、八月採。
頌曰︰處處有之，而池州、戎州者佳。春生青葉，長一、二尺許，其葉中心有脊，狀如劍。無花實。今以五月五日收之。其根盤屈有節，狀如馬鞭大。一根旁引三、四根，旁根節尤密，亦有一寸十二節者。采之初虛軟，曝乾方堅實。折之中心色微赤，嚼之辛香少滓。人多植於乾燥砂石土中，臘月移之尤易活。黔蜀蠻人常將隨行，以治卒患心痛。其生蠻谷中者尤佳。人家移種者亦堪用，但乾後辛香堅實不及蠻人持來者。此皆醫方所用石菖蒲也。又有水菖蒲，生溪澗水澤中，不堪入藥。今藥肆所貨，多以二種相雜，尤難辨也。
承曰︰今陽羨山中生水石間者，其葉逆水而生，根須絡石，略無少泥土，根葉極緊細，一寸不啻九節，入藥極佳。二浙人家，以瓦石器種之，旦暮易水則茂，水濁及有泥滓則萎。近方多用石菖蒲，必此類也。其池澤所生，肥大節疏粗慢，恐不可入藥。唯可作果盤，氣味不烈而和淡爾。
時珍曰︰菖蒲凡五種︰生於池澤，蒲葉肥，根高二、三尺者，泥菖蒲，白菖也；生於溪澗，蒲葉瘦，根高二、三尺者，水菖蒲，溪蓀也；生於水石之間，葉有劍脊，瘦根密節，高尺餘者，石菖蒲也；人家以砂栽之一年，至春剪洗，愈剪愈細，高四、五寸，葉如韭，根如匙柄粗者，亦石菖蒲也；甚則根長二、三分，葉長寸許，謂之錢蒲是矣。服食入藥須用二種石菖蒲，餘皆不堪。此草新舊相代，四時常青。《羅浮山記》言︰山中菖蒲一寸二十節。
《抱朴子》言︰服食以一寸九節紫花者尤善。蘇頌言︰無花實。然今菖蒲，二、三月間抽莖開細黃花成穗，而昔人言菖蒲難得見花，非無花也。應劭《風俗通》云︰菖蒲放花，人得食之長年。是矣。
根
【修治】 曰︰凡使勿用泥菖、夏菖二件，如竹根鞭，形黑、氣穢味腥。惟石上生者，根條嫩黃，緊硬節稠，一寸九節者，是真也。采得以銅刀刮去黃黑硬節皮一重，以嫩桑枝條相拌蒸熟，曝乾銼用。
時珍曰︰服食須如上法制。若常用，但去毛微炒耳。
【氣味】辛，溫，無毒。權曰︰苦、辛，平。
之才曰︰秦皮、秦艽爲之使。惡地膽、麻黃。
大明曰︰忌飴糖、羊肉。勿犯鐵器，令人吐逆。
【主治】風寒濕痺，咳逆上氣，開心孔，補五臟，通九竊，明耳目，出音聲。主耳聾癰瘡，溫腸胃，止小便利。久服輕身，不忘不迷惑，延年。益心智，高志不老（《本經》）。四肢濕痺，不得屈伸，小兒溫瘧，身積熱不解，可作浴湯（《別錄》）。治耳鳴頭風淚下，鬼氣，殺諸蟲，惡瘡疥瘙（甄權）。除風下氣，丈夫水臟，女人血海冷敗，多忘，除煩悶，止心腹痛，霍亂轉筋，及耳痛者，作末炒，乘熱裹 ，甚驗（大明）。心積伏梁（好古）。治中惡卒死，客忤癲癇，下血崩中，安胎漏，散癰腫。搗汁服，解巴豆、大戟毒（時珍）。
【發明】頌曰︰古方有單服菖蒲法。蜀人治心腹冷氣 痛者，取一、二寸捶碎，同吳茱萸煎湯飲之。亦將隨行，卒患心痛，嚼一、二寸，熱湯或酒送下，亦效。
時珍曰︰國初周顛仙對太祖高皇帝常嚼菖蒲飲水。問其故。云服之無腹痛之疾。高皇御製碑中載之。菖蒲氣溫味辛，乃手少陰、足厥陰之藥。心氣不足者用之，虛則補其母也。肝苦急以辛補之，是矣。《道藏經》有《菖蒲傳》一卷，其語粗陋。今略節其要云︰菖蒲者，水草之精英，神仙之靈藥也。其法采緊小似魚鱗者一斤，以水及米泔浸各一宿，刮去皮切，曝乾搗篩，以糯米粥和勻，更入熟蜜搜和，丸如梧子大，稀葛袋盛，置當風處令乾。每旦酒、飲任下三十丸，臨臥更服三十丸。服至一月，消食；二月，痰除；服至五年，骨髓充，顏色澤，白髮黑，落齒更生。其藥以五德配五行︰葉青，花赤，節白，心黃，根黑。能治一切諸風，手足頑痺，癱緩不遂，五勞七傷，填血補腦，堅骨髓，長精神，潤五臟，裨六腑，開胃口，和血脈，益口齒，明耳目，澤皮膚，去寒熱，除三尸九蟲，天行時疾，瘴疫瘦病，瀉痢痔漏，婦人帶下，產後血運。並以酒服。河內葉敬母中風，服之一年而百病愈。寇天師服之得道，至今廟前猶生菖蒲。鄭魚、曾原等，皆以服此得道也。
又按︰葛洪《抱朴子》云︰韓衆服菖蒲十三年，身上生毛，冬袒不寒，日記萬言。商丘子不娶，惟食菖蒲根，不飢不老，不知所終。《神仙傳》云︰咸陽王典食菖蒲得長生。安期生采一寸九節菖蒲服，仙去。又按︰ 仙《神隱書》云︰石菖蒲置一盆於幾上，夜間觀書，則收煙無害目之患。或置星露之下，至旦取葉尖露水洗目，大能明視，久則白晝見星。端午日以酒服，尤妙。蘇東坡云︰凡草生石上，必須微土以附其根。惟石菖蒲濯去泥土，漬以清水，置盆中，可數十年不枯。節葉堅瘦，根須連絡，蒼然於几案間，久更可喜。其延年輕身之功，既非昌陽可比；至於忍寒淡泊，不待泥土而生，又豈昌陽所能仿佛哉？
楊士瀛曰︰下痢噤口，雖是脾虛，亦熱氣閉隔心胸所致。俗用木香失之溫，用山藥失之閉。惟參苓白朮散加石菖蒲，粳米飲調下。或用參、苓、石蓮肉，少入菖蒲服。胸次一開，自然思食。
【附方】舊十，新一十七。
服食法︰甲子日，取菖蒲一寸九節者，陰乾百日，爲末。每酒服方寸匕，日三服。久服耳
健忘益智︰七月七日，取菖蒲爲末，酒服方寸匕，飲酒不醉，好事者服而驗之。久服聰明三十六風有不治者，服之悉效菖蒲（薄切日乾）三斤，盛以絹袋，玄水一斛，即清酒也，懸浸之，密封一百日，視之如菜綠色，以一斗熟黍米納中，封十四日，取出日飲。（夏禹《神仙經》）
癲癇風疾︰九節菖蒲不聞雞犬聲者，去毛，木臼搗末。以黑 豬心一個批開，砂罐煮湯。調服三錢，日一服。（《醫學正傳》）
尸厥魘死，尸厥之病，卒死脈猶動，聽其耳中如微語聲，股間暖者，是也。魘死之病，臥忽不寤。勿以火照，但痛嚙其踵及足拇趾甲際，唾其面即蘇。仍以菖蒲末吹鼻中，桂末納舌下，並以菖蒲根汁灌之。（《肘後方》）。
卒中客忤︰菖蒲生根搗汁灌之，立瘥。（《肘後方》）。
除一切惡︰端午日，切菖蒲漬酒飲之。或加雄黃少許。（《洞天保生錄》）。
喉痺腫痛︰菖蒲根嚼汁，燒鐵秤錘淬酒一杯，飲之。（《聖濟總錄》）。
霍亂脹痛︰生菖蒲（銼）四兩，水和搗汁，分溫四服。（《聖惠方》）。諸積鼓脹，食積、氣積、血積之類︰石菖蒲八兩（銼），斑蝥四兩（去翅足），同炒黃，去斑蝥不用。以布袋盛，拽去蝥末，爲末，醋糊丸梧子大。每服三、五十丸，溫白湯下。治腫脹尤妙。或入香附末二錢。（《奇效方》）。
肺損吐血︰九節菖蒲末、白面等分。每服三錢，新汲水下，一日一服。（《聖濟錄》）。
解一切毒︰石菖蒲、白礬等分，爲末，新汲水下。（《事林廣記》）。
赤白帶下︰石菖蒲、破故紙等分，炒爲末。每服二錢，更以菖蒲浸酒調服，日一。（《婦人良方》）。
胎動半產卒動不安，或腰痛胎轉搶心，下血不止，或日月未足而欲產。並以菖蒲根搗汁一、二升，服之。（《千金》）。
產後崩中，下血不止。菖蒲一兩半，酒二盞，煎取一盞，去滓分三服，食前溫服。（《千金方》）。
耳卒聾閉︰菖蒲根一寸，巴豆一粒（去心），同搗作七丸。綿裹一丸，塞耳，日一換。
一方不用巴豆，用蓖麻仁。（《肘後方》）。
病後耳聾︰生菖蒲汁，滴之。（《聖惠方》）
蚤虱入耳︰菖蒲末炒熱，袋盛，枕之即愈。（《聖濟錄》）。
諸般赤眼，攀睛雲翳。菖蒲擂自然汁，文武火熬作膏，日點之效。（《聖濟錄》）。
眼瞼挑針︰獨生菖蒲根，同鹽研敷。（《壽域神方》）。
飛絲入目︰石菖蒲捶碎。左目塞右鼻，右目塞左鼻。百發百中。（危氏《得效方》）。
頭瘡不瘥︰菖蒲末，油調敷之，日三、夜二次。（《法天生意》）。
癰疽發背︰生菖蒲，搗貼之。瘡乾者，爲末，水調塗之。（孫用和《秘寶方》）。
露岐便毒︰生菖蒲根搗敷之。（《証治要訣》）。
熱毒濕瘡︰宗奭曰︰有人遍身生瘡，痛而不癢，手足尤甚，粘著衣被，曉夕不得睡。有人教以菖蒲三斗，日乾爲末，布席上臥之，仍以衣被覆之。既不粘衣，又復得睡，不五、七日，其瘡如失。後以治人，應手神驗。（《本草衍義》）。
風癬有蟲︰菖蒲末五斤。以酒三升漬，釜中蒸之，使味出。先絕酒一日，每服一升或半升
陰汗濕癢︰石菖蒲、蛇床子等分。爲末。日搽二、三次。（《濟急仙方》）。
葉
【主治】洗疥、大風瘡（時珍）。
白菖
（《別錄》有名未用）
【釋名】水菖（《別錄》）、水宿（《別錄》）、莖蒲（《別錄》）、菖陽（《拾遺》）、溪蓀（《拾遺》）、蘭蓀（弘景）。
時珍曰︰此即今池澤所生菖蒲，葉無劍脊，根肥白而節疏慢，故謂之白菖。古人以根爲菹食，謂之菖本，亦曰菖 ，文王好食之。其生溪澗者，名溪蓀。
【集解】《別錄》曰︰白菖十月採。
藏器曰︰即今之溪蓀也。一名菖陽。生水畔。人亦呼爲菖蒲。與石上菖蒲都別。根大而臭，色正白。
頌曰︰水菖蒲，生溪澗水澤中甚多，失水則枯。葉似石菖，但中心無脊。其根幹後，輕虛多滓，不堪入藥。
時珍曰︰此有二種︰一種根大而肥白節疏者，白菖也，俗謂之泥菖蒲；一種根瘦而赤節稍密者，溪蓀也，俗謂之水菖蒲。葉俱無劍脊。溪蓀氣味勝似白菖，並可殺蟲，不堪服食
【氣味】甘，無毒。
《別錄》曰︰甘、辛，溫。汁製雄黃、雌黃、砒石。
【主治】食諸蟲（《別錄》）。主風濕咳逆，去蟲，斷蚤虱（弘景）。研末，油調，塗疥瘙（蘇頌）。
香蒲
（《本經》上品）蒲黃（《本經》上品）
【釋名】甘蒲（蘇恭）、醮石（《吳普》），花上黃粉名蒲黃。
恭曰︰香蒲即甘蒲，可作薦者。春初生，取白爲菹，亦堪蒸食。山南人謂之香蒲，以菖蒲爲臭蒲也。蒲黃即此蒲之花也。
【集解】《別錄》曰︰香蒲生南海池澤。蒲黃生河東池澤，四月採之。
頌曰︰香蒲，蒲黃苗也。處處有之，以泰州者爲良。春初生嫩葉，未出水時，紅白色茸茸然。取其中心入地白 ，大如匕柄者，生啖之，甘脆。又以醋浸，如食筍，大美。《周禮》謂之蒲菹，今人罕有食之者。至夏抽梗於叢葉中，花抱梗端，如武士棒杵，故俚俗謂之蒲槌，亦曰蒲厘花。其蒲黃，即花中蕊屑也。細若金粉，當欲開時便取之。市𠪨以蜜搜作果食貨賣。
時珍曰︰蒲叢生水際，似莞而褊，有脊而柔，二、三月苗。采其嫩根，瀹過作 ，一宿可食。亦可炸食、蒸食及晒乾磨粉作餅食。《詩》云︰其蔌伊芳何？惟筍及蒲。是矣。八、九月收葉以爲席，亦可作扇，軟滑而溫。
【正誤】弘景曰︰香蒲方藥不復用，人無采者，南海人亦不復識。江南貢菁茅，一名香茅，以供宗廟縮酒。或云是薰草，又云是燕麥，此蒲亦相類耳。
恭曰︰陶氏所引菁茅，乃三脊茅也。香茅、燕麥、薰草，野俗皆識，都非香蒲類也。
蒲蒻
一名蒲筍（《食物》）、蒲兒根（《野菜譜》）。
【氣味】甘，平，無毒。時珍曰︰寒。
【主治】五臟心下邪氣，口中爛臭，堅齒明目聰耳。久服輕身耐老（《本經》）。去熱燥，利小便（寧原）。生啖，止消渴（汪穎）。補中益氣，和血脈（《正要》）。搗汁服，治妊婦勞熱煩躁，胎動下血（時珍。出《產乳》）。
【附方】舊一新一。
妒乳乳癰︰蒲黃草根搗封之，並煎汁飲及食之。（昝殷《產寶》）
熱毒下痢︰蒲根二兩，粟米二合，水煎服，日二次。（《聖濟總錄》）
蒲黃
（《本經》上品）
【修治】斆曰︰凡使勿用松黃並黃蒿。其二件全似，只是味跙及土人。真蒲黃須隔三重紙焙令色黃，蒸半日，卻再焙乾用之妙。
大明曰︰破血消腫者，生用之；補血止血者，須炒用。
【氣味】甘，平，無毒。
【主治】心腹膀胱寒熱，利小便，止血，消瘀血。久服輕身益氣力，延年神仙（《本經》）。治痢血，鼻衄吐血，尿血瀉血，利水道，通經脈，止女子崩中（甄權）。婦人帶下，月候不勻，血氣心腹痛，妊婦下血墜胎，血運血症，兒枕急痛，顛撲血悶，排膿，瘡癤游風腫毒，下乳汁，止泄精（大明）。涼血活血，止心腹諸痛（時珍）。
【發明】弘景曰︰蒲黃，即蒲厘花上黃粉也。甚療血。《仙經》亦用之。
宗奭曰︰汴人初得，羅去滓，以水調爲膏，擘爲塊。人多食之，以解心臟虛熱，小兒尤嗜之。過月則燥，色味皆淡，須蜜水和。不可多食，令人自利，極能虛人。
時珍曰︰蒲黃，手足厥陰血分藥也，故能治血治痛。生則能行，熟則能止。與五靈脂同用，能治一切心腹諸痛，詳見禽部寒號蟲下。按許叔微《本事方》云︰有士人妻舌忽脹滿口，不能出聲。一老叟教以蒲黃頻摻，比曉乃愈。又《芝隱方》云︰宋度宗欲賞花，一夜忽舌腫滿口。蔡御醫用蒲黃、乾薑末等分，乾搽而愈。據此二說，則蒲黃之涼血活血可証矣。蓋舌乃心之外候，而手厥陰相火乃心之臣使，得乾薑是陰陽相濟也。
【附方】舊十四，新十一。
舌脹滿口︰方見上。
重舌生瘡︰蒲黃末，敷之。不過三上瘥。（《千金方》）
肺熱衄血︰蒲黃、青黛各一錢，新汲水服之。或去青黛，入油髮灰等分，生地黃汁調下。
（《簡便單方》）
吐血唾血︰蒲黃末二兩，每日溫酒或冷水服三錢妙。（《簡要濟衆方》）
幼兒吐血︰蒲黃末，每服半錢，生地黃汁調下，量兒大小加減。或入髮灰等分。（《同上》）。
小便出血︰方同上。
小便轉胞︰以布包蒲黃裹腰腎，令頭致地，數次取通。（《肘後方》）。
金瘡出血悶絕︰蒲黃半兩，熱酒灌下。（危氏方）
瘀血內漏︰蒲黃末二兩，每服方寸匕，水調下，服盡止。（《肘後方》）。
腸痔出血︰蒲黃末方寸匕，水服之，日三服。（《肘後方》）。
鼠奶痔瘡︰蒲黃末，空心溫酒服方寸匕，日三。（《塞上方》）。
脫肛不收︰蒲黃，和豬脂敷，日三、五度。（《子母秘錄》）。
胎動欲產︰日月未足者蒲黃二錢，井華水服。（《同上》）。
產婦催生︰蒲黃、地龍（洗焙）、陳橘皮等分，爲末，另收。臨時各抄一錢，新汲水調
服，立產。此常親用甚妙。（唐慎微方）。
胞衣不下︰蒲黃二錢。井水服之。（《集驗方》）。
產後下血，羸瘦迨死。蒲黃二兩，水二升，煎八合，頓服。（《產寶方》）。
產後血瘀︰蒲黃三兩。水三升，煎一升，頓服。（《梅師方》）。
兒枕血瘕︰蒲黃三錢。米飲服。（《產寶》）。
產後煩悶︰蒲黃方寸匕，東流水服，極良。（《產寶》）。
墜傷撲損︰瘀血在內，煩悶者。蒲黃末，空心溫酒服三錢。（《塞上方》）。
關節疼痛︰蒲黃八兩，熟附子一兩。爲末。每服一錢，涼水下，日一。（《肘後方》）。
陰下濕癢︰蒲黃末，敷三、四度瘥。（《千金方》）。
耳出膿︰蒲黃末，摻之。（《聖惠》）。
口耳大衄︰蒲黃、阿膠（炙）各半兩。每用二錢，水一盞，生地黃汁一合，煎至六分，溫服耳中出血︰蒲黃炒黑研末，摻入。（《簡便方》）。
滓大明曰︰蒲黃中篩出赤滓，名曰蒲萼也。
【主治】炒用澀腸，止瀉血、血痢，妙（大明）。
菰
（《別錄》下品）
【釋名】茭草（《說文》）、蔣草。
時珍曰︰按︰許氏《說文》︰菰本作 ，從瓜諧聲也。有米謂之凋菰，已見穀部菰米下。江南人呼菰爲茭，以其根交結也。蔣義未詳。
【集解】保升曰︰菰根生水中，葉如蔗、荻，久則根盤而濃。夏月生菌堪啖，名菰菜。三年者，中心生白苔如藕狀，似小兒臂而白軟，中有黑脈，堪啖者，名菰首也。
藏器曰︰菰首小者，擘之內有黑灰如墨者，名烏郁，人亦食之。晉張翰思吳中 、菰，即此也。
頌曰︰菰根，江湖陂澤中皆有之。生水中，葉如蒲、葦輩，刈以秣馬甚肥。春末生白茅如筍，即菰菜也，又謂之茭白，生熟皆可啖，甜美。其中心如小兒臂者，名菰手。作菰首者，非矣。《爾雅》云︰出隧，蘧蔬。注云︰生菰草中，狀似土菌，江東人啖之，甜滑。即此也。故南方人至今謂菌爲菰，亦緣此義。其根亦如蘆根，冷利更甚。二浙下澤處，菰草最多。其根相結而生，久則並土浮於水上，彼人謂之菰葑。刈去其葉，便可耕蒔，又名葑田。其苗有莖梗者，謂之菰蔣草。至秋結實，乃雕胡米也。歲飢，人以當糧。
宗奭曰︰菰乃蒲類。河朔邊人，止以飼馬作薦。八月開花如葦。結青子，合粟爲粥食，甚濟飢。杜甫所謂「波漂菰米沉雲黑」者，是也。
菰筍
一名茭筍（《日用》）、茭白（《圖經》）、菰菜（同）。
【氣味】甘，冷，滑，無毒。
詵曰︰滑中，不可多食。
頌曰︰菰之種類皆極冷，不可過食，甚不益人，惟服金石人相宜耳。
【主治】利五臟邪氣，酒 面赤，白癩 瘍，目赤。熱毒風氣，卒心痛，可鹽、醋煮食之（孟詵）。去煩熱，止渴，除目黃，利大小便，止熱痢。雜鯽魚爲羹食，開胃口，解酒毒，壓丹石毒發（藏器）。
菰手
一名菰菜（《日用》）、茭白（《通志》）、茭粑（俗名）、蘧蔬（音氍 ）。
【氣味】甘，冷，滑，無毒。大明曰︰微毒。
詵曰︰性滑，發冷氣，令人下焦寒，傷陽道。禁蜜食，發痼疾。服巴豆人不可食。
【主治】心胸中浮熱風氣，滋人齒（孟詵）。煮食，止渴及小兒水痢（藏器）。
菰根
【氣味】甘，大寒，無毒。
頌曰︰菰根亦如蘆根，冷利更甚。
【主治】腸胃痼熱，消渴，止小便利。搗汁飲之（《別錄》）。燒灰，和雞子白，塗火燒瘡（藏器）。
【附方】舊二。
小兒風瘡︰久不愈者。用菰蔣節燒研，敷之。（《子母秘錄》）。
毒蛇傷嚙︰菰蔣草根燒灰，敷之。（《廣濟方》）。
葉
【主治】利五臟（大明）。
菰米 見穀部。
苦草
（《綱目》）
【集解】時珍曰︰生湖澤中，長二、三尺，狀如茅、蒲之類。
【氣味】（缺）
【主治】婦人白帶，煎湯服。又主好嗜干茶不已，面黃無力，爲末，和炒脂麻不時乾嚼之（時珍）。
水萍
（《本經》中品）
【釋名】水花《本經》、水白《別錄》、水蘇《別錄》、水廉《吳普》。
【集解】《別錄》曰︰水萍生雷澤池澤。三月採，曝乾。
弘景曰︰此是水中大萍，非今浮萍子。《藥錄》云︰五月有花白色。即非今溝渠所生者。楚王渡江所得，乃斯實也。
藏器曰︰水萍有三種。大者曰蘋，葉圓，闊寸許。小萍子是溝渠間者。《本經》云水萍，應是小者。
頌曰︰《爾雅》云︰萍， 。其大者蘋。蘇恭言有三種︰大者曰蘋，中者曰荇，小者即水上浮萍。今醫家鮮用大蘋，惟用浮萍。
時珍曰︰本草所用水萍，乃小浮萍，非大蘋也。陶、蘇俱以大蘋注之，誤矣。萍之與蘋，音雖相近，字卻不同，形亦迥別，今厘正之，互見蘋下。浮萍處處池澤止水中甚多，季春始生。或云楊花所化。一葉經宿即生數葉。葉下有微須，即其根也。一種背面皆綠者。一種面青背紫赤若血者，謂之紫萍，入藥爲良，七月採之。《淮南萬畢術》云︰老血化爲紫萍。恐自有此種，不盡然也。《小雅》「呦呦鹿鳴，食野之蘋」者，乃蒿屬。陸佃指爲此萍
【修治】時珍曰︰紫背浮萍，七月採之，揀淨，以竹篩攤晒，下置水一盆映之，即易乾也。
【氣味】辛，寒，無毒。《別錄》曰︰酸。
【主治】暴熱身癢，下水氣，勝酒，長鬚髮，止消渴。久服輕身（《本經》）
下氣。以沐浴，生毛發（《別錄》）。治熱毒、風熱、熱狂， 腫毒、湯火傷、風疹（大明）。搗汁服，主水腫，利小便。爲末，酒服方寸匕，治人中毒。爲膏，敷面 （藏器）。主風濕麻痺，腳氣，打撲傷損，目赤翳膜，口舌生瘡，吐血衄血，癜風丹毒（時珍）。
【發明】震亨曰︰浮萍發汗，勝於麻黃。
頌曰︰俗醫用治時行熱病，亦堪發汗，甚有功。其方用浮萍一兩（四月十五日采之），麻黃（去根節）、桂心，附子（炮裂，去臍皮）各半兩，四物搗細篩。每服一錢，以水一中盞，生薑半分，煎至六分，和滓熱服，汗出乃瘥。又治惡疾癘瘡遍身者，濃煮汁漬浴半日，多效，此方甚奇古也。
時珍曰︰浮萍其性輕浮，入肺經，達皮膚，所以能發揚邪汗也。世傳宋時東京開河，掘得石碑，梵書大篆一詩，無能曉者。真人林靈素逐字辨譯，乃是治中風方，名去風丹也。《詩》云︰天生靈草無根幹，不在山間不在岸。始因飛絮逐東風，泛梗青青飄水面。神仙一味去沉，采時須在七月半。選甚癱風與大風，些小微風都不算。豆淋酒化服三丸，鐵鏷頭上也出汗。其法︰以紫色浮萍晒乾爲細末，煉蜜和丸彈子大。每服一粒，以豆淋酒化下。治左癱右瘓，三十六種風，偏正頭風，口眼 斜，大風癩風，一切無名風及腳氣，並打撲傷折，及胎孕有傷。服過百粒，即爲全人。此方，後人易名紫萍一粒丹。
【附方】舊七，新十八。
夾驚傷寒︰紫背浮萍一錢，犀角屑半錢，釣藤鉤三七個，爲末。每服半錢，蜜水調下，連
消渴飲水︰日至一石者。浮萍搗汁服之。又方︰用乾浮萍、栝蔞根等分，爲末，人乳汁和丸梧子大。空腹飲服二十丸。三年者，數日愈。（《千金方》）。
小便不利，膀胱水氣流滯。浮萍日乾爲末。飲服方寸匕，日二服。（《千金翼》）。
水氣洪腫︰小便不利。浮萍日乾爲末。每服方寸匕，白湯下，日二服。（《聖惠方》）。
霍亂心煩︰蘆根（炙）一兩半，水萍（焙）、人參、枇杷葉（炙）各一兩。每服五錢，入薤白四寸，酒煎溫服。（《聖惠方》）。
吐血不止︰紫背浮萍（焙）半兩，黃 （炙）二錢半，爲末。每服一錢，薑、蜜水調下。（《鼻衄不止︰浮萍末，吹之。（《聖惠方》）
中水毒病︰手足指冷至膝肘，即是。以浮萍日乾爲末。飲服方寸匕良。（《千金方》）。
大腸脫肛︰水聖散︰用紫浮萍爲末，乾貼之。（危氏《得效方》）
身上虛癢︰浮萍末一錢，以黃芩一錢同四物湯煎湯調下。（《丹溪纂要》）。
風熱癮疹︰浮萍（蒸過焙乾），牛蒡子（酒煮晒乾炒）各一兩，爲末。每薄荷湯服一、二錢，風熱丹毒︰浮萍搗汁，遍塗之。（《子母秘錄》）。
汗斑癜風︰端午日收紫背浮萍晒乾。每以四兩煎水浴，並以萍擦之。或入漢防己二錢亦可。（《袖珍方》）
少年面 ︰《聖惠方》︰用浮萍日 之，並飲汁少許。《普濟方》︰用紫背萍四兩，防己一兩，煎濃汁洗之。仍以萍於斑 上熱擦，日三、五次。物雖微末，其功甚大，不可小看。（《普濟方》）。
粉滓面 ︰溝渠小萍爲末。日敷之。（《聖惠方》）。
大風癘疾︰浮萍草三月採，淘三、五次，窨三、五日，焙爲末，不得見日。每服三錢，食前溫酒下。常持觀音聖號。忌豬、魚、雞、蒜。又方︰七月七日，取紫背浮萍（日乾爲末）半升，入好消風散五兩。每服五錢，水煎頻飲，仍以煎湯洗浴之。（《十便良方》）。
瘡入目︰浮萍陰乾爲末，以生羊子肝半個，同水半盞煮熟，搗爛絞汁，調末服。甚者，不過一服；已傷者，十服見效。（危氏《得效方》）。
弩肉攀睛︰青萍少許，研爛，入片腦少許，貼眼上效。（危氏《得效方》）。
毒腫初起︰水中萍子草，搗敷之。（《肘後方》）。
發背初起，腫 赤熱。浮萍搗和雞子清貼之。（《聖惠方》）。
楊梅瘡癬︰水萍煎汁，浸洗半日。數日一作。（《集簡方》）。
燒煙去蚊︰五月取浮萍陰乾用之。（孫真人方）
蘋
（《吳普本草》）
【釋名】 菜（《拾遺》）、四葉菜（《卮言》）、田字草。
時珍曰︰蘋，本作 。《左傳》︰蘋蘩蘊藻之菜，可薦於鬼神，可羞於王公。則 有賓之之義，故字從賓。其草四葉相合，中折十字，故俗呼爲四葉菜、田字草、破銅錢，皆象形也。諸家本草皆以蘋注水萍，蓋由蘋、萍二字，音相近也。按韻書︰蘋在真韻，蒲真切；萍在庚韻，蒲經切。切腳不同，爲物亦異。今依《吳普本草》別出於此。
【集解】普曰︰水萍，一名水廉，生池澤水上。葉圓小，一莖一葉，根入水底，五月花白。三月採，日乾之。
弘景曰︰水中大萍，五月有花白色，非溝渠所生之萍。楚王渡江所得，即斯實也。
恭曰︰萍有三種︰大者名蘋，中者名荇，葉皆相似而圓；其小者，即水上浮萍也。
藏器曰︰蘋葉圓，闊寸許。葉下有一點，如水沫。一名 菜。曝乾可入藥用。小萍是溝渠間者。
禹錫曰按︰《爾雅》云︰萍， 也。其大者曰蘋。又《詩》云︰於以采蘋，於澗之濱。
陸璣注云︰其粗大者謂之蘋，小者爲萍。季春始生。可糝蒸爲茹，又可以苦酒淹之按酒。今醫家少用此蘋，惟用小萍耳。
時珍曰︰蘋，乃四葉菜也。葉浮水面，根連水底。其莖細於 、荇。其葉大如指頂，面青背紫，有細紋，頗似馬蹄決明之葉，四葉合成，中折十字。夏秋開小白花，故稱白蘋。其葉攢簇如萍，故《爾雅》謂大者爲蘋也。《呂氏春秋》云︰菜之美者，有昆侖之蘋。即此。
《韓詩外傳》謂浮者爲 ，沉者爲蘋。 仙謂︰白花者爲蘋，黃花者爲荇，即金蓮也。蘇恭謂大者爲蘋，小者爲荇。楊慎《卮言》謂四葉菜爲荇。陶弘景謂楚王所得者爲蘋。皆無一定之言。蓋未深加體審，惟據紙上猜度而已。時珍一一采視，頗得其真云。其葉徑一、二寸，有一缺而形圓如馬蹄者， 也。似 而稍尖長者，荇也。其花並有黃白二色。葉徑四、五寸如小荷葉而黃花，結實如小角黍者，萍蓬草也。楚王所得萍實，乃此萍之實也。四葉合成一葉，如田字形者，蘋也。如此分別，自然明白。又項氏言︰白蘋生水中，青蘋生陸地。按今之田字草，有水、陸二種。陸生者多在稻田沮洳之處，其葉四片合一，與白蘋一樣。但莖生地上，高三、四寸，不可食。方士取以 硫結砂煮汞，謂之水田翁。項氏所謂青蘋，蓋即此也。或以青蘋爲水草，誤矣。
【氣味】甘，寒，滑，無毒。
【主治】暴熱，下水氣，利小便（《吳普》）。搗塗熱瘡。搗汁飲，治蛇傷毒入腹內。曝乾，栝蔞等分爲末，人乳和丸服，止消渴（藏器）。食之已勞（《山海經》）。
萍蓬草
（《拾遺》）
【釋名】水粟（《綱目》）、水栗子。
時珍曰︰陳藏器《拾遺》︰萍蓬草，即今水粟也。其子如粟，如蓬子也。俗人呼水粟包，又云水栗子，言其根味也。或作水笠。
【集解】藏器曰︰萍蓬草，生南方池澤。葉大如荇。花亦黃，未開時狀如 袋。其根如
時珍曰︰水粟，三月出水。莖大如指。葉似荇葉而大，徑四、五寸，初生如荷葉。六、七月開黃花，結實狀如角黍，長二寸許，內有細子一包，如罌粟。澤農采之，洗擦去皮，蒸曝，舂取米，作粥飯食之。其根大如栗，亦如雞頭子根，儉年人亦食之，作藕香，味如栗子。昔楚王渡江得萍實，大如斗，赤如日，食之甜如蜜者，蓋此類也。若水萍，安得有實耶？三、四月採莖葉取汁，煮硫黃能拒火。又段公路《北戶錄》有睡蓮，亦此類也。其葉如荇而大。其花布葉數重，當夏晝開花，夜縮入水，晝復出也。
子
【氣味】甘，澀，平，無毒。
【主治】助脾濃腸，令人不飢（時珍）。
根
【氣味】甘，寒，無毒。
【主治】煮食，補虛，益氣力。久食，不飢，濃腸胃（藏器）。
莕菜
（《唐本草》）
【釋名】鳧葵（《唐本》）、水葵（《馬融傳》）、水鏡草（《土宿本草》）、靨子菜（《野菜譜》）、金蓮子。接余。
時珍曰︰按《爾雅》云︰荇，接余也。其葉苻。則鳧葵當作苻葵，古文通用耳。或鳧喜食之，故稱鳧葵，亦通。其性滑如葵，其葉頗似荇，故曰葵，曰荇。《詩經》作荇，俗呼荇絲菜。池人謂之荇公須，淮人謂之靨子菜，江東謂之金蓮子。許氏《說文》謂之KT ，音戀。《楚詞》謂之屏風，云︰「紫莖屏風文綠波」是矣。
【集解】恭曰︰鳧葵即荇菜也。生水中。
頌曰︰處處池澤有之。葉似 而莖澀，根甚長，花黃色。郭璞注《爾雅》云︰叢生水中。葉圓在莖端，長短隨水深淺。江東人食之。陸璣《詩疏》云︰荇莖白，而葉紫赤色，正圓，徑寸余，浮在水上。根在水底，大如釵股，上青下白，可以按酒。用苦酒浸其白莖，肥美。今人不食，醫方亦鮮用之。
時珍曰︰荇與 ，一類二種也。並根連水底，葉浮水上。其葉似馬蹄而圓者， 也；葉似而微尖長者，荇也。夏月俱開黃花，亦有白花者。結實大如棠梨，中有細子。按︰寧獻王《庚辛玉冊》云︰鳧葵，黃花者是荇菜，白花者是白蘋即水鏡草，一種泡子名水鱉。雖有數種，其用一也。其莖葉根花，並可伏硫、煮砂、製礬。此以花色分別蘋、荇，似亦未穩，詳見蘋下。
【正誤】恭曰︰鳧葵，南人名豬 ，堪食，有名未用條中載也。
志曰︰鳧葵即荇菜，葉似 ，根極長。江南人多食之。今云是豬 ，誤矣。今以春夏細長肥滑者爲絲 ，至冬粗短者爲豬 ，亦呼爲龜 ，與鳧葵殊不相似也。而有名未用類，即無鳧葵、豬 之名，蓋後人刪去也。
時珍曰︰楊慎《卮言》以四葉菜爲荇者，亦非也。四葉菜乃蘋也。
【氣味】甘，冷，無毒。
【主治】消渴，去熱淋，利小便（《唐本》）。搗汁服，療寒熱（《開寶》）。搗敷諸腫毒，火丹游腫（時珍）。
【附方】新四。
一切癰疽及瘡癤。用荇絲菜或根，馬蹄草莖或子（即 也），各取半碗，同苧麻根五寸去皮，以石器搗爛，敷毒四圍。春夏秋日換四、五次，冬換二、三次，換時以薺水洗之，甚效。（《保生余錄》）
谷道生瘡︰荇葉搗爛，綿裹納之下部，日三次。（《范汪方》）
毒蛇螫傷，牙入肉中，痛不可堪者。勿令人知，私以荇葉覆其上穿，以物包之，一時折牙
點眼去翳︰荇絲菜根一錢半（搗爛。即葉如馬蹄開黃花者），川楝子十五個，膽礬七分，石次，七日見效也。（孫氏《集效方》）
蓴
（《別錄》下品）
【釋名】茆（卯、柳二音）。水葵（《詩疏》）、露葵（《綱目》）、馬蹄草。
時珍曰︰ 字，本作 ，從純。純乃絲名，其莖似之故也。《齊民要術》云︰ 性純而易生。種以淺深爲候，水深則莖肥而葉少，水淺則莖瘦而葉多。其性逐水而滑，故謂之 菜，並得葵名。顏之推《家訓》云︰蔡朗父諱純，改 爲露葵。北人不知，以綠葵爲之。《詩》
云︰薄采其茆，即 也。或諱其名，謂之錦帶。
【集解】保升曰︰ 葉似鳧葵，浮在水上。采莖堪啖。花黃白色，子紫色。三月至八月，莖細如釵股，黃赤色，短長隨水深淺，名爲絲 ，味甜體軟。九月至十月漸粗硬。十一月萌在泥中，粗短，名瑰 ，味苦體澀。人惟取汁作羹，猶勝雜菜。
時珍曰︰ 生南方湖澤中，惟吳越人善食之。葉如荇菜而差圓，形似馬蹄。其莖紫色，大如箸，柔滑可羹。夏月開黃花。結實青紫色，大如棠梨，中有細子。春夏嫩莖未葉者名稚，稚者小也。葉稍舒長者名絲 ，其莖如絲也。至秋老則名葵 ，或作豬 ，言可飼豬也。又訛爲瑰 、黽 焉。余見鳧葵下。
【氣味】甘，寒，無毒。
藏器曰︰ 雖水草，而性熱擁。
詵曰︰ 雖冷補，熱食及多食亦擁氣不下，甚損人胃及齒，令人顏色惡，損毛發。和醋食，令人骨痿。
李廷飛曰︰多食性滑發痔。七月有蟲著上，食之令人霍亂。
【主治】消渴熱痺（《別錄》）。和鯽魚作羹食，下氣止嘔。多食，壓丹石。補大小腸虛氣，不宜過多（孟詵）。治熱疸，濃腸胃，安下焦，逐水，解百藥毒並蠱氣（大明）。
【發明】弘景曰︰ 性冷而補，下氣。雜鱧魚作羹食，亦逐水。而性滑，服食家不可多用。
恭曰︰ 久食大宜人。合鮒魚作羹食，主胃弱不下食者，至效。又宜老人，應入上品。故張翰《臨秋風》思吳中之鱸魚 羹也。
藏器曰︰ 體滑，常食發氣，令關節急，嗜睡。《腳氣論》中令人食之，此誤極深也。
溫病後脾弱不能磨化，食者多死。予所居近湖，湖中有 、藕。年中疫甚，飢人取 食之，雖病瘥者亦死。至秋大旱，人多血痢，湖中水竭，掘藕食之，闔境無他。 、藕之功，於斯見矣。
【附方】新三。
一切癰疽︰馬蹄草即 菜，春夏用莖，冬月用子，就於根側尋取，搗爛敷之。未成即消，已成即毒散。用葉亦可。（《保生余錄》）。
頭上惡瘡︰以黃泥包豆豉煨熟，取出爲末，以 菜汁調敷之。（《保幼大全》）
數種疔瘡︰馬蹄草（又名缺盆草）、大青葉、臭紫草各等分，擂爛，以酒一碗浸之，去滓溫
水藻
（《綱目》）
【釋名】時珍曰︰藻乃水草之有紋者，潔淨如澡浴，故謂之藻。
【集解】頌曰︰藻生水中，處處有之。《周南》詩云「於以采藻，於沼於 ，於彼行潦」是也。陸璣注云︰藻生水底，有二種︰一種葉如雞蘇，莖如箸，長四、五尺；一種葉如蓬蒿，莖如釵股，謂之聚藻。二藻皆可食，煮熟 去腥氣，米麵糝蒸爲茹，甚滑美。荊揚人飢荒以當谷食。
藏器曰︰馬藻生水中，如馬齒相連。
時珍曰︰藻有二種，水中甚多。水藻，葉長二、三寸，兩兩對生，即馬藻也；聚藻，葉細如絲及魚鰓狀，節節連生，即水蘊也，俗名鰓草，又名牛尾蘊，是矣。《爾雅》云︰ ，牛藻也。郭璞注云︰細葉蓬茸，如絲可愛，一節長數寸，長者二、三十節，即蘊也。二藻皆可食，入藥，以藻爲勝。《左傳》云︰蘋蘩蘊藻之菜，即此。
【氣味】甘，大寒，滑，無毒。
【主治】去暴熱熱痢，止渴，搗汁服之。小兒赤白游疹，火焱熱瘡，搗爛封之（藏器）。
【發明】思邈曰︰凡天下極冷，無過藻菜。但有患熱毒腫並丹毒者，取渠中藻菜切搗敷之，濃三分，乾即易，其效無比。
海藻
（《本經》中品）
【釋名】 （音單，出《爾雅》，《別錄》作 ）、落首（《本經》）、海蘿（《爾雅注》
【集解】《別錄》曰︰海藻生東海池澤，七月七日采，曝乾。
弘景曰︰生海島上，黑色如亂髮而大少許，葉大都似藻葉。
藏器曰︰此有二種︰馬尾藻生淺水中，如短馬尾細，黑色，用之當浸去鹹味；大葉藻生深海中及新羅，葉如水藻而大。海人以繩系腰，沒水取之。五月以後，有大魚傷人，不可取也。《爾雅》云，綸似綸，組似組，東海有之，正爲二藻也。
頌曰︰此即水藻生於海中者，今登、萊諸州有之，陶隱居引《爾雅》綸、組注昆布，謂昆布似組，青苔、紫菜似綸；而陳藏器以綸、組爲二藻。陶說似近之。
時珍曰︰海藻近海諸地采取，亦作海菜，乃立名目，貨之四方云。
【修治】 曰︰凡使須用生烏豆，並紫背天葵，三件同蒸伏時，日乾用。
時珍曰︰近人但洗淨鹹味，焙乾用。
【氣味】苦、鹹，寒，無毒。
權曰︰鹹，有小毒。
之才曰︰反甘草。
時珍曰︰按東垣李氏治瘰癧、馬刀，散腫潰堅湯，海藻、甘草兩用之。蓋以堅積之病，非平和之藥所能取捷，必令反奪以成其功也。
【主治】癭瘤，結氣，散頸下硬核痛、癰腫、症瘕、堅氣，腹中上下雷鳴，下十二水腫（《本經》）。療皮間積聚暴㿉，瘤氣結熱，利小便（《別錄》）。辟百邪鬼魅，治氣急心下滿，氣下墜，疼痛卵腫，去腹中幽幽作聲（甄權）。治奔豚氣腳氣，水氣浮腫，宿食不消，五膈痰壅（李珣）。
【發明】元素曰︰海藻氣味俱濃，純陰，沉也。治癭瘤馬刀諸瘡，堅而不潰者。《經》云︰鹹能軟堅。營氣不從，外爲浮腫。隨各引經藥治之，腫無不消。
成無己曰︰鹹味涌泄。故海藻之鹹，以泄水氣也。
詵曰︰海藻起男子陰，消男子 疾，宜常食之。南方人多食，北方人效之，倍生諸疾，更不宜矣。
時珍曰︰海藻鹹能潤下，寒能泄熱引水，故能消癭瘤、結核陰 之堅聚，而除浮腫腳氣留飲痰氣之濕熱，使邪氣自小便出也。
【附方】舊二，新二。
海藻酒，治癭氣。用海藻一斤，絹袋盛之，以清酒二升浸之，春夏二日，秋冬三日。每服兩合，日三。酒盡再作。其滓曝乾爲末，每服方寸匕，日三服。不過兩劑即瘥。（《肘後方》）
癭氣初起︰海藻一兩，黃連二兩，爲末。時時舐咽。先斷一切濃味。（丹溪方）。項下瘰，如梅李狀。宜連服前方海藻酒消之。（《肘後方》）。
蛇盤瘰癧︰頭項交接者。海藻菜（以蕎面炒過），白僵蠶（炒）等分爲末，以白梅泡湯和丸
海蘊
（溫、 、醞三音。《拾遺》）
【校正】自草部移入此。
【釋名】時珍曰︰ ，亂絲也。其葉似之，故名。
【氣味】鹹，寒，無毒。
【主治】癭瘤結氣在喉間，下水（藏器）。主水 （蘇頌）。
海帶
（宋《嘉 》）
【集解】禹錫曰︰海帶，出東海水中石上，似海藻而粗，柔韌而長。今登州人乾之以束器物。醫家用以下水，勝於海藻、昆布。
【氣味】鹹，寒，無毒。
【主治】催生，治婦人病，及療風下水（《嘉 》）。治水病癭瘤，功同海藻（時珍）。
昆布
（《別錄》中品）
【釋名】綸布。
時珍曰︰按《吳普本草》，綸布一名昆布，則《爾雅》所謂綸似綸，東海有之者，即昆布也。綸音關，青絲綬也，訛而爲昆耳。陶弘景以綸爲青苔、紫菜輩，謂組爲昆布；陳藏器又謂綸、組是二種藻。不同如此。
【集解】《別錄》曰︰昆布生東海。
弘景曰︰今惟出高麗。繩把索之如卷麻，作黃黑色，柔韌可食。《爾雅》云︰綸似綸，組似組，東海有之。今青苔、紫菜皆似綸，而昆布亦似組，恐即是也。
藏器曰︰昆布生南海，葉如手，大似薄葦，紫赤色。其細葉者，海藻也。曰︰其草順流而生。出新羅者葉細，黃黑色。胡人搓之爲索，陰乾，從舶上來中國。
時珍曰︰昆布生登、萊者，搓如繩索之狀。出閩、浙者，大葉似菜。蓋海中諸菜性味相近，主療一致。雖稍有不同，亦無大異也。
【修治】 曰︰凡使昆布，每一斤，用甑箅大小十個，同銼細，以東流水煮之，從巳至亥，待鹹味去，乃晒焙用。
【氣味】鹹，寒，滑，無毒。普曰︰酸、鹹，寒，無毒。權曰︰溫，有小毒。
【主治】十二種水腫，癭瘤聚結氣， 瘡（《別錄》）。破積聚（思邈）。治陰 腫，含之咽汁（藏器）。利水道，去面腫，治惡瘡鼠 （甄權）。
【發明】杲曰︰鹹能軟堅，故癭堅如石者非此不除，與海藻同功。
詵曰︰昆布下氣，久服瘦人，無此疾者不可食。海島之人愛食之，爲無好菜，只食此物，服久相習，病亦不生，遂傳說其功於北人。北人食之皆生病，是水土不宜耳。凡是海中菜，皆損人，不可多食。
【附方】舊四。
昆布 ，治膀胱結氣，急宜下氣。用高麗昆布一斤，白米泔浸一宿，洗去鹹味。以水一斛，煮熟劈細。入蔥白一握，寸斷之。更煮極爛，乃下鹽酢豉糝薑橘椒末調和食之。仍宜食粱米、粳米飯。極能下氣。無所忌。海藻亦可依此法作之。（《廣濟方》）
癭氣結核 ，腫硬。以昆布一兩，洗去鹹，晒乾爲散。每以一錢綿裹，好醋中浸過，含之咽津，味盡再易之。（《聖惠方》）
項下五癭︰方同上。（《千金翼》）。
項下卒腫，其囊漸大，欲成癭者。昆布、海藻等分，爲末，蜜丸杏核大。時時含之，咽汁
越王餘算
（《拾遺》）
【釋名、集解】 曰︰越王余算生南海水中，如竹算子，長尺許。劉敬叔《異苑》云︰昔晉安越王渡南海，將黑角白骨作算籌，其有餘者，棄於水中而生此。故葉白者似骨，黑者似角，遂名之。相傳可食。
【氣味】鹹，溫，無毒。
【主治】水腫浮氣結聚，宿滯不消，腹中虛鳴，並煮服之（李 ）。
【附錄】沙箸
時珍曰︰按︰劉恂《嶺表錄》異有沙箸，似是余算之類，今附於此。云︰海岸沙中生沙箸，春吐苗，其心若骨，白而且勁，可爲酒籌。凡欲采者，須輕步向前拔之。不然，聞行聲遽縮入沙中，不可得也。
石帆
（《日華》）
【集解】弘景曰︰石帆狀如柏，水松狀如松。
藏器曰︰石帆生海底，高尺餘。根如漆色，至梢上漸軟，作交羅紋。
大明曰︰石帆紫色，梗大者如箸，見風漸硬，色如漆，人以飾作珊瑚裝。
頌曰︰左思《吳都賦》︰草則石帆、水松。劉淵林注云︰石帆生海嶼石上，草類也。無葉，高尺許，其花離樓相貫連。若死則浮水中，人於海邊得之，稀有見其生者。
【氣味】甜、鹹，平，無毒。
【主治】石淋（弘景）。煮汁服，主婦人血結月閉（藏器）。
水松
（《綱目》）
【集解】弘景曰︰水松狀如松。
頌曰︰出南海及交趾，生海水中。
【氣味】甘、鹹，寒，無毒。
【主治】溪毒（弘景）。水腫，催生（藏器）。
此作品在全世界都属于公有领域，因为作者逝世已经超过100年，且作品于1931年1月1日之前出版。

姊妹计划: 数据项
草之九 （石草類一十九種）
石斛
（《本經》上品）
【釋名】石斛（《別錄》）、金釵（《綱目》）、禁生（《別錄》）、林蘭（《本經》）、杜蘭
時珍曰︰石斛名義未詳。其莖狀如金釵之股，故古有金釵石斛之稱。今蜀人栽之，呼為金釵花。盛弘之《荊州記》云︰耒陽龍石山多石斛，精好如金釵，是矣。林蘭、杜蘭，與木部木蘭同名，恐誤。
【集解】《別錄》曰︰石斛生六安山谷水旁石上。七月、八月採莖，陰乾。
弘景曰︰今用石斛，出始興。生石上，細實，以桑灰湯沃之，色如金，形如蚱蜢髀者佳。
近道亦有，次於宣城者。其生櫟木上者，名木斛。其莖至虛，長大而色淺。不入丸散，惟可為酒漬煮之用。俗方最以補虛，療腳膝。
恭曰︰今荊襄及漢中、江左又有二種︰一種似大麥，累累相連，頭生一葉，而性冷，名麥斛；一種莖大如雀髀，葉在莖頭，名雀髀斛。其他斛如竹，而節間生葉也。
作乾石斛法︰
以酒洗蒸曝成，不用灰湯。或言生者漬酒，勝於乾者。
頌曰︰今荊州、光州、壽州、廬州、江州、溫州、台州亦有之，以廣南者為佳。多在山谷中。五月生苗，莖似小竹節，節間出碎葉。七月開花，十月結實。其根細長，黃色。惟生石上者為勝。
宗奭曰︰石斛細若小草，長三、四寸，柔韌，折之如肉而實。今人多以木斛混之，亦不能明。木斛中虛如禾草，長尺餘，但色深黃光澤耳。
時珍曰︰石斛叢生石上。其根糾結甚繁，乾則白軟。其莖葉生皆青色，乾則黃色。開紅花。節上自生根須。人亦折下，以砂石栽之，或以物盛掛屋下，頻澆以水，經年不死，俗稱為千年潤。石斛短而中實，木斛長而中虛，甚易分別。處處有之，以蜀中者為勝。
【修治】 曰︰凡使，去根頭，用酒浸一宿，曝乾，以酥拌蒸之，從巳至酉，徐徐焙乾，用
【氣味】甘，平，無毒。普曰︰神農︰甘，平。扁鵲︰酸。李當之︰寒。時珍曰︰甘、淡、微鹹。
之才曰︰陸英為之使，惡凝水石、巴豆，畏雷丸、僵蠶。
【主治】傷中，除痺下氣，補五臟虛勞羸瘦，強陰益精。久服，濃腸胃（《本經》）。補內絕不足，平胃氣，長肌肉，逐皮膚邪熱痱氣，腳膝疼冷痺弱，定志除驚。輕身延年（《別錄》）。益氣除熱，治男子腰腳軟弱，健陽，逐皮肌風痺，骨中久冷，補腎益力（權）。壯筋骨，暖水臟，益智清氣（《日華》）。治發熱自汗，癰疽排膿內塞（時珍）。
【發明】 曰︰石斛鎮涎，澀丈夫元氣。酒浸酥蒸，服滿一鎰，永不骨痛也。
宗奭曰︰石斛治胃中虛熱有功。
時珍曰︰石斛氣平，味甘、淡、微鹹，陰中之陽，降也。乃足太陰脾、足少陰右腎之藥。
深師云︰囊濕精少，小便餘瀝者，宜加之。一法︰每以二錢入生薑一片，水煎代茶飲，甚清肺補脾也。
【附方】新二。
睫毛倒入︰川石斛、川芎 等分，為末。口內含水，隨左右鼻，日二次。（《袖珍方》）。
飛蟲入耳︰石斛數條，去根如筒子，一邊 入耳中，四畔以蠟封閉，用火燒石斛，盡則止。
骨碎補
（宋《開寶》）
【釋名】
猴薑（《拾遺》）、胡孫薑（志）、石毛薑（《蘇頌》）、石庵䕡。
藏器曰：骨碎補本名猴薑。開元皇帝以其主傷折，補骨碎，故命此名。或作骨碎布，訛矣。江西人呼為胡孫薑，象形也。
時珍曰：庵䕡主折傷破血。此物功同，故有庵䕡之名。
【集解】
志曰︰骨碎補生江南。根寄樹石上，有毛。葉如庵䕡。
藏器曰︰嶺南虔、吉州亦有之。葉似石韋而一根，餘葉生於木。
大明曰︰是樹上寄生草，根似薑而細長。
頌曰︰今淮、浙、陝西、夔路州郡皆有之。生木或石上。多在背陰處，引根成條，上有黃赤毛及短葉附之。又抽大葉成枝。葉面青綠色，有青黃點；背青白色，有赤紫點。春生葉，至冬乾黃。無花實。采根入藥。
宗奭曰︰此苗不似薑，亦不似庵䕡。每一大葉兩旁，小葉叉牙，兩兩相對，葉長有尖瓣也。
時珍曰︰其根扁長，略似薑形。其葉有丫缺，頗似貫眾葉。謂葉如庵 者，殊謬；如石韋者，亦差。
根
【修治】
斆曰：凡採得，用銅刀刮去黃赤毛，細切，蜜拌潤，甑蒸一日，曬乾用。急用只焙乾，不蒸亦得也。
【氣味】
苦，溫，無毒。大明曰︰平。
【主治】
破血止血，補傷折（《開寶》）。主骨中毒氣，風血疼痛，五勞六極，足手不收，上熱下冷（甄權）。惡瘡，蝕爛肉，殺蟲（大明）。研末，豬腎夾煨，空心食，治耳鳴，及腎虛久泄，牙疼（時珍）。
【發明】
頌曰︰骨碎補，入婦人血氣藥。蜀人治閃折筋骨傷損，取根搗篩，煮黃米粥，和裹傷處有效。
時珍曰︰骨碎補，足少陰藥也。故能入骨，治牙，及久泄痢。昔有魏刺史子久泄，諸醫不效，垂殆。予用此藥末入豬腎中煨熟與食，頓住。蓋腎主大小便，久泄屬腎虛，不可專從脾胃也。《雷公炮炙論》用此方治耳鳴，耳亦腎之竅也。案戴原禮《証治要訣》云︰痢後下虛，不善調養，或遠行，或房勞，或外感，致兩足痿軟，或痛或痺，遂成痢風。宜用獨活寄生湯吞虎骨四斤丸，仍以骨碎補三分之一，同研取汁，酒解服之。外用杜仲、牛膝、杉木節、萆薢、白芷、南星煎湯，頻頻熏洗。此亦從腎虛骨痿而治也。
【附方】舊二，新三。
虛氣攻牙︰齒痛血出，或癢痛。骨碎補二兩，銅刀細銼，瓦鍋慢火炒黑，為末。如常揩齒，良久吐之，咽下亦可。劉松石云︰此法出《靈苑方》，不獨治牙痛，極能堅骨固牙，益精髓，去骨中毒瓦斯疼痛。牙動將落者，數擦立住，再不復動，經用有神。
風蟲牙痛︰骨碎補、乳香等分，為末糊丸，塞孔中。名金針丸。（《聖濟總錄》）
耳鳴耳閉︰骨碎補削作細條，火炮，乘熱塞之。（蘇氏《圖經》）。
病後發落︰胡孫薑、野薔薇嫩枝煎汁，刷之。
腸風失血︰胡孫薑（燒存性）五錢，酒或米飲服。（《仁存方》）
石韋
（《本經》中品）
【釋名】石䩾（音蔗）、石皮（《別錄》）、石蘭。
弘景曰︰蔓延石上，生葉如皮，故名石韋。
時珍曰︰柔皮曰韋，䩾亦皮也。
【集解】《別錄》曰︰石韋生華陰山谷石上，不聞水聲及人聲者良。二月採葉，陰乾。
弘景曰︰處處有之。出建平者，葉長大而濃。
恭曰︰此物叢生石旁陰處，亦不作蔓。其生古瓦屋上者名瓦韋，療淋亦好。
頌曰︰今晉、絳、滁、海、福州，江寧皆有之。叢生石上，葉如柳，背有毛，而斑點如皮。福州別有一種石皮，三月有花，采葉作浴湯，治風。
時珍曰︰多生陰崖險罅處。其葉長者近尺，闊寸餘，柔韌如皮，背有黃毛。亦有金星者，名金星草。葉凌冬不凋。又一種如杏葉者，亦生石上，其性相同。
【修治】《別錄》曰︰凡用去黃毛。毛射人肺，令人咳，不可療。
大明曰︰入藥去梗，須微炙用。一法︰以羊脂炒乾用。
【氣味】苦，平，無毒。《別錄》曰︰甘。權曰︰微寒。
之才曰︰滑石、杏仁、射干為之使，得菖蒲良。製丹砂、礬石。
【主治】勞熱邪氣，五癃閉不通，利小便水道（《本經》）。止煩下氣，通膀胱滿，補五勞，安五臟，去惡風，益精氣（《別錄》）。治淋瀝遺溺（《日華》）。炒末，冷酒調服，治發背（頌）。主崩漏金瘡，清肺氣（時珍）。
【附方】新五。
小便淋痛︰石韋、滑石等分，為末。每飲服刀圭，最快。（《聖惠》）。
小便轉脬︰石韋（去毛）、車前子各二錢半，水二盞，煎一盞，食前服。（《指迷方》）。
崩中漏下︰石韋為末。每服三錢，溫酒服，甚效。
便前有血︰石皮為末。茄子枝煎湯下二錢。（《普濟方》）。
氣熱咳嗽︰石韋、檳榔等分，為末。薑湯服二錢。（《聖濟錄》）。
金星草
（宋《嘉祐》）
【釋名】金釧草（《圖經》）、鳳尾草（《綱目》）、七星草。
時珍曰︰即石韋之有金星者。《圖經》重出七星草，並入。
【集解】禹錫曰︰金星草，西南州郡多有之，以戎州者為上。喜生背陰石上淨處，及竹箐中少日色處，或生大木下，及背陰古瓦屋上。初出深綠色，葉長一、二尺，至深冬背生黃星點子，兩兩相對，色如金，因得金星之名。無花實，凌冬不凋。其根盤屈如竹根而細，折之有筋，如豬馬鬃。五月和根采之，風乾用。
頌曰︰七星草生江州山谷石上。葉如柳而長，作蔓延，長二、三尺。其葉堅硬，背上有黃點如七星。采無時。
【氣味】苦，寒，無毒。頌曰︰微酸。
崔 曰︰製三黃、砂、汞、礬石。
【主治】發背癰瘡結核，解硫黃丹石毒，連根半斤，酒五升，銀器煎服，先服石藥悉下。
亦可作末，冷水服方寸匕。塗瘡腫，殊效。根浸油塗頭，大生毛發（《嘉祐》）。烏髭髮（頌）。解熱，通五淋，涼血（時珍）。
【發明】頌曰︰但是瘡毒，皆可服之。然性至冷，服後下利，須補治乃平復。老年不可輒服。
宗奭曰︰丹石毒發於背，及一切癰腫。以其根葉二錢半，酒一大盞，煎服，取下黑汁。
不惟下所服石藥，兼毒去瘡愈也。如不飲酒，則為末，以新汲水服，以知為度。
時珍曰︰此藥大抵治金石發毒者。若憂郁氣血凝滯而發毒者，非所宜也。
【附方】舊一，新二。
五毒發背︰金星草和根淨洗，慢火焙乾。每四兩入生甘草一錢，搗末，分作四服。每服用酒一升，煎二、三沸，更以溫酒三、二升相和，入瓶器內封固，時時飲之。忌生冷油肥毒物。（《經驗方》）。
熱毒下血︰金星草、陳乾薑各三兩，為末。每服一錢，新汲水下。（《本事方》）。
腳膝爛瘡︰金星草背上星，刮下敷之，即乾。（《集簡方》）。
石長生
（《本經》下品）
【釋名】丹草（《本經》）、丹沙草。
時珍曰︰四時不凋，故曰長生。
【集解】《別錄》曰︰石長生，生咸陽山谷。
弘景曰︰俗中時有采者，方藥不復用。近道亦有，是細細草葉，花紫色。南中多生石岩
下，葉似蕨，而細如龍須，黑如光漆，高尺餘，不與餘草雜也。
恭曰︰苗高尺許，五、六月採莖葉用。今市人用罨 筋草為之，葉似青葙，莖細勁紫色，今太常用者是也。
時珍曰︰宋祁《益部方物記》︰長生草生山陰蕨地，修莖茸葉，色似檜而澤，經冬不凋
【氣味】咸，微寒，有毒。普曰︰神農︰苦。雷公︰辛。桐君︰甘。權曰︰酸，有小毒
【主治】寒熱惡瘡大熱，辟鬼氣不祥（《本經》）。下三蟲（《別錄》）。治疥癬，逐諸風，治百邪魅（權）。
【附錄】紅茂草（《圖經》）
頌曰︰味苦，大涼，無毒。主癰疽瘡腫。焙研為末，冷水調貼。一名地沒藥，一名長生草。生施州，四季枝葉繁，故有長生之名。春采根葉。
時珍曰︰案《庚辛玉冊》云︰通泉草一名長生草，多生古道丘壟荒蕪之地。葉似地丁，中心抽一莖，開黃白花如雪，又似麥飯，摘下經年不槁。根入地至泉，故名通泉。俗呼禿瘡花。此草有長生之名，不知與石長生及紅茂草亦一類否？故並附之。
石莧
（宋《圖經》）
【集解】頌曰︰生筠州，多附河岸沙石上。春生苗，莖青，高一尺以來，葉如水柳而短。
八、九月土人采之。
【氣味】辛、苦，有小毒。
【主治】同甘草煎服，主𪖙䶎，又吐風涎（頌）。
【附錄】石垂 頌曰︰生福州山中。三月花，四月採子，生搗為末，丸服，治蠱毒。
景天
（《本經》上品）
【釋名】慎火（《本經》）、戒火（同）、救火（《別錄》）、據火（同）、護火（《綱目》）、辟火（同）、火母（《別錄》）。
弘景曰︰眾藥之名，景天為麗。人皆盆盛，養於屋上，云可辟火，故曰慎火。方用亦希。
【集解】《別錄》曰︰景天生太山川谷。四月四日、七月七日采，陰乾。
頌曰︰今南北皆有之。人家種於中庭，或盆置屋上。春生苗，葉似馬齒莧而大，作層而上，莖極脆弱。夏中開紅紫碎花，秋後枯死。亦有宿根者。苗、葉、花並可用。
宗奭曰︰極易種，折枝置土中，澆溉旬日便生也。
時珍曰︰景天，人多栽於石山上。二月生苗，脆莖，微帶赤黃色，高一、二尺，折之有汁。葉淡綠色，光澤柔濃，狀似長匙頭及胡豆葉而不尖。夏開小白花，結實如連翹而小，中有黑子如粟粒。其葉味微甘苦，炸熟水淘可食。
【正誤】弘景曰︰廣州城外有一樹，大三、四圍，名慎火樹。
志曰︰嶺表人言，並無此說。蓋錄書者篡入謬言，非陶氏語也。
【氣味】苦，平，無毒。《別錄》曰︰酸。大明曰︰寒，有小毒。可鍛朱砂。
【主治】大熱火瘡，身熱煩，邪惡氣（《本經》）。諸蠱毒痂疕，寒熱風痺，諸不足（《別錄》）。療金瘡止血。煎水浴小兒，去煩熱驚氣（弘景）。風疹惡癢，小兒丹毒及發熱（權）。
熱狂赤眼，頭痛寒熱游風，女人帶下（《日華》）。
【附方】舊四，新五。
驚風煩熱︰慎火草煎水浴之。（《普濟方》）。
小兒中風︰汗出中風，一日頭頸腰背熱，二日即腹熱，手足不屈。用慎火草（乾者）半兩，麻
嬰孺風疹︰在皮膚不出，及瘡毒。取慎火苗葉五大兩，和鹽三大兩，同研絞汁。以熱手摩塗，日再上之。（《圖經》）。
熱毒丹瘡 《千金》︰用慎火草搗汁拭之。日夜拭一、二十遍。一方︰入苦酒搗泥塗之。
楊氏《產乳》︰治煙火丹毒，從兩股兩脅起，赤如火。景天草、真珠末一兩，搗如泥。塗之，乾則易。
漆瘡作癢︰挼慎火草塗之。（《外台》）。
眼生花翳，澀痛難開。景天搗汁，日點三、五次。（《聖惠》）。
產後陰脫︰慎火草一斤（陰乾），酒五升，煮汁一升，分四服。（《子母秘錄》）。
花
【主治】女人漏下赤白。輕身明目（《本經》）。
佛甲草
（宋《圖經》）
【集解】頌曰︰佛甲草生筠州。多附石向陽而生，似馬齒莧而細小且長，有花黃色，不結實，四季皆有。
時珍曰︰二月生苗成叢，高四、五寸，脆莖細葉，柔澤如馬齒莧，尖長而小。夏開黃花，經霜則枯。人多栽於石山瓦牆上，呼為佛指甲。《救荒本草》言︰高一、二尺，葉甚大者，乃景天，非此也。
【氣味】甘，寒，微毒。
【主治】湯火灼瘡，研貼之（頌）。
虎耳草
（《綱目》）
【釋名】石荷葉（見下）。
【集解】時珍曰︰虎耳生陰濕處，人亦栽於石山上。莖高五、六寸，有細毛，一莖一葉，如荷蓋狀。人呼為石荷葉。葉大如錢，狀似初生小葵葉，及虎之耳形。夏開小花，淡紅色
【氣味】微苦、辛，寒，有小毒。
獨孤滔曰︰汁煮砂子。
【主治】瘟疫，擂酒服。生用吐利人，熟用則止吐利。又治 耳，搗汁滴之。痔瘡腫痛者，陰乾，燒煙桶中熏之（時珍）。
石胡荽
（《四聲本草》）
【校正】自菜部移入此。
【釋名】天胡荽（《綱目》）、野園荽（同）、鵝不食草（《食性》）、雞腸草（詳見下名）。
【集解】時珍曰︰石胡荽，生石縫及陰濕處小草也。高二、三寸，冬月生苗，細莖小葉，形狀宛如嫩胡荽。其氣辛熏不堪食，鵝亦不食之。夏開細花，黃色，結細子。極易繁衍，僻地則鋪滿也。案︰孫思邈《千金方》云︰一種小草，生近水渠中濕處，狀類胡荽，名天胡荽，亦名雞腸草。即此草也。與繁縷之雞腸，名同物異。
【氣味】辛，寒，無毒。
時珍曰︰辛，溫。汁製砒石、雄黃。
【主治】通鼻氣，利九竅，吐風痰（炳）。去目翳，挼塞鼻中，翳膜自落（藏器）。療痔病（詵）。解毒，明目，散目赤腫雲翳，耳聾頭痛腦酸，治痰瘧齁䶎，鼻窒不通，塞鼻息自落，又散瘡腫（時珍）。
【發明】時珍曰︰鵝不食草，氣溫而升，味辛而散，陽也，能通於天。頭與肺皆天也，故能上達頭腦，而治頂痛目病，通鼻氣而落息肉；內達肺經，而治 痰瘧，散瘡腫。其除可謂務博已乎？案︰倪維德《原機啟微集》云︰治目翳㗜鼻碧雲散︰用鵝不食草解毒為君，青黛去熱為佐，川芎大辛破留除邪為使，升透之藥也。大抵如開鍋蓋法，常欲邪毒不閉，令有出路。然力小而銳，宜常㗜以聚其力。凡目中諸病，皆可用之。生挼更神。王璽《集要》詩云︰赤眼之餘翳忽生，草中鵝不食為名。塞於鼻內頻頻換，三日之間復舊明。
【附方】新十。
寒痰齁喘︰野園荽研汁，和酒服，即住。（《集簡方》）。
鼻去翳︰碧雲散︰治目赤腫脹，羞明昏暗，隱澀疼痛，眵淚風癢，鼻塞頭痛腦酸，外翳扳睛諸病。鵝不食草（晒乾）二錢，青黛、川芎各一錢，為細末。噙水一口，每以米許入鼻內，淚出為度。
一方︰去青黛。（倪氏《啟微集》）。
貼目取翳︰鵝不食草（搗汁熬膏）一兩，爐甘石（火煅，童便淬三次）三錢，上等瓷器末一錢半，熊膽二錢，硇砂少許，為極細末，和作膏。貼在翳上，一夜取下。用黃連、黃柏煎湯洗淨，看如有，再貼。（孫天仁《集效方》）
塞鼻治翳︰詩見發明。
牙疼㗜鼻︰鵝不食草綿裹懷乾為末。含水一口，隨左右㗜之。亦可挼塞。（《聖濟》）。
一切腫毒︰野園荽一把，穿山甲（燒存性）七分，當歸尾三錢，擂爛，入酒一碗，絞汁服。
濕毒脛瘡︰磚縫中生出野園荽，夏月採取，晒收為末。每以五錢，汞粉五分，桐油調作隔紙膏，周遭縫定。以茶洗淨，縛上膏藥，黃水出，五、六日愈。此吳竹卿方也。（《簡便方》）。
脾寒瘧疾︰石胡荽一把。杵汁半碗，入酒半碗和服，甚效。（《集簡方》）。
痔瘡腫痛︰石胡荽搗，貼之。（同上）
螺厴草
（《拾遺》）
【釋名】鏡面草。
時珍曰︰皆象形也。
【集解】藏器曰︰蔓生石上，葉狀似螺厴，微帶赤色，而光如鏡，背有少毛，小草也。
【氣味】辛。
【主治】癰腫風疹，腳氣腫，搗爛敷之。亦煮湯洗腫處（藏器）。治小便出血，吐血衄
血，齲齒痛（時珍）。
【發明】時珍曰︰案︰陳日華《經驗方》云︰年二十六，忽病小便後出鮮血數點而不疼，如是一月，飲酒則甚。市醫張康，以草藥汁一器，入少蜜水進兩服而愈。求其方，乃鏡面草也。
【附方】新七。
吐血衄血︰鏡面草水洗，擂酒服。（《朱氏集驗方》）。
牙齒蟲痛︰《乾坤生意》︰用鏡面草不拘多少，以水缸下泥同搗成膏，入香油二、三點，研勻。貼於痛處腮上。《楊氏家藏方》︰用鏡面草半握，入麻油二點，鹽半捻，挼碎。左疼右耳，右疼塞左耳。以薄泥餅貼耳門閉其氣，仍仄臥。泥耳一、二時，去泥取草放水中，看有蟲浮出，久者黑，次者褐，新者白。須於午前用之。徐克安一乳婢，苦此不能食，用之，出數蟲而安。
小兒頭瘡︰鏡面草晒乾為末，和輕粉、麻油敷之，立效。（《楊氏家藏方》）。
手指腫毒，又指惡瘡，消毒止痛︰鏡面草搗爛，敷之。（《壽域神方》）。
蛇纏惡瘡︰鏡面草，入鹽杵爛，敷之妙。
解鼠莽毒︰鏡面草自然汁、清油各一杯和服，即下毒三、五次。以肉粥補之，不可遲。（張杲《醫說》）。
酢漿草
（《唐本草》）
【校正】並入《圖經》赤孫施。
【釋名】酸漿（《圖經》）、三葉酸（《綱目》）、三角酸（《綱目》）、酸母（《綱目》）、醋母（蘇恭）、酸箕（李當之）、鳩酸（蘇恭）、雀兒酸（《綱目》）、雀林草（《綱目》）、小酸茅
時珍曰︰此小草三葉酸也，其味如醋。與燈籠草之酸漿，名同物異。唐慎微《本草》以此草之方收入彼下，誤矣。閩人鄭樵《通志》言︰福人謂之孫施。則蘇頌《圖經》︰赤孫施
生福州，葉如浮萍者，即此也。孫施亦酸箕之訛耳。今並為一。
【集解】恭曰︰酢漿生道旁陰濕處，叢生。莖頭有三葉，葉如細萍。四月、五月採，陰乾。
保升曰︰葉似水萍，兩葉並大葉同枝，黃花黑實。
頌曰︰南中下濕地及人家園圃中多有之，北地亦或有生者。初生嫩時，小兒喜食之。南人用揩鍮石器，令白如銀。
時珍曰︰苗高一、二寸，叢生布地，極易繁衍。一枝三葉，一葉兩片，至晚自合帖，整
整
礬、砒石。
【氣味】酸，寒，無毒。
【主治】殺諸小蟲。惡瘡 ，搗敷之。食之，解熱渴（《唐本》）。主小便諸淋，赤白帶下。同地錢、地龍，治沙石淋。煎湯洗痔痛脫肛甚效。搗塗湯火蛇蠍傷（時珍）。
赤孫施︰治婦人血結，用一搦洗，細研，暖酒服之（蘇頌）。
【附方】舊二，新六。
小便血淋︰酸草搗汁，煎五苓散服之。俗名醋啾啾是也。（王璆《百一選方》）。
諸淋赤痛︰三葉酸漿草洗，研取自然汁一合，酒一合和勻。空心溫服，立通。（沈存中《靈苑方》）。
二便不通︰酸草一大把，車前草一握，搗汁，入砂糖一錢，調服一盞。不通再服。（《摘玄方》）。
赤白帶下︰三葉酸草，陰乾為末。空心溫酒服三錢匕。（《千金方》）。
痔瘡出血︰雀林草一大握，水二升，煮一升服。日三次，見效。（《外台秘要》）。
癬瘡作癢︰雀兒草（即酸母草），擦之。數次愈。（《永類方》）
蛇虺螫傷︰酸草，搗敷。（崔氏方）。
牙齒腫痛︰酸漿草一把（洗淨），川椒四十九粒（去目），同搗爛，絹片裹定如箸大，切成豆
【附錄】酸草 《別錄》有名未用曰︰主輕身延年。生名山醴泉上陰崖。莖有五葉青澤，根赤黃。可以消玉。一名丑草。
弘景曰︰李當之云︰是今酸箕草，布地生者，處處有之。然恐非也。
三葉
《別錄》有名未用曰︰味辛。主寒熱，蛇蜂螫人。生田中，莖小黑白，高三尺，根黑。三月採，陰乾。一名三石，一名當田，一名赴魚。
地錦
（宋《嘉祐》）
【校正】並入有名未用《別錄》地朕。
【釋名】地朕（《吳普》）、地噤（《拾遺》）、夜光（《吳普》）、承夜（《吳普》）、草血竭（《綱目》）、血見愁（《綱目》）、血風草（《綱目》）、馬蟻草（《綱目》）、雀兒臥單（《綱目》）、醬瓣草（《玉冊》）、猢猻頭草。
《別錄》曰︰地朕，三月採之。
藏器曰︰地朕，一名地錦，一名地噤。蔓延著地，葉光淨，露下有光。
時珍曰︰赤莖布地，故曰地錦。專治血病，故俗稱為血竭、血見愁。馬蟻、雀兒喜聚之，故有馬蟻、雀單之名。醬瓣、猢猻頭，象花葉形也。
【集解】禹錫曰︰地錦草生近道田野，出滁州者尤良。莖葉細弱，蔓延於地。莖赤，葉青紫色，夏中茂盛。六月開紅花，結細實。取苗子用之。絡石注有地錦，是藤蔓之類，與此同名異物。
時珍曰︰田野寺院及階砌間皆有之小草也。就地而生，赤莖黃花黑實，狀如蒺藜之朵，斷莖有汁。方士秋月採，煮雌雄、丹砂、硫黃。
【氣味】辛，平，無毒。《別錄》曰︰地朕︰苦，平，無毒。
【主治】地朕︰主心氣，女子陰疝血結（《別錄》）。地錦︰通流血脈，亦可治氣（《嘉祐》）。主癰腫惡瘡，金刃撲損出血，血痢下血崩中，能散血止血，利小便（時珍）。
【附方】舊一，新十一。
臟毒赤白︰地錦草洗，曝乾為末。米飲服一錢，立止。（《經驗方》）。
血痢不止︰地錦草晒研。每服二錢，空心米飲下。（《乾坤生意》）。
大腸瀉血︰血見愁少許，薑汁和搗，米飲服之。（戴原禮《証治要訣》）。
婦人血崩︰草血竭（嫩者）蒸熟，以油、鹽、薑淹食之，飲酒一、二杯送下。或陰乾為末，薑酒調服一、二錢，一服即止。生於磚縫井砌間，少在地上也。（危亦林《得效方》）。
小便血淋︰血風草，井水擂服，三度即愈。（劉長春《經驗方》）。
金瘡出血不止。血見愁草研爛塗之。（危氏《得效方》）。
惡瘡見血︰方同上。
瘡瘍刺骨︰草血竭搗罨之，自出。（《本草權度》）。
癰腫背瘡︰血見愁一兩，酸漿草半兩（焙），當歸二錢半（焙），乳香、沒藥各一錢二分半，為末。每服七錢，熱酒調下。如有生者，擂酒熱服，以渣敷之亦效。血見愁惟雄瘡用之，雌瘡不用。（楊清叟《外科方》）。
風瘡疥癬︰血見愁草同滿江紅草搗末，敷之。（《乾坤秘韞》）。
趾間雞眼，割破出血︰以血見愁草搗敷之妙。（《乾坤秘韞》）。
脾勞黃膽︰如聖丸︰用草血竭、羊膻草、桔梗、蒼朮各一兩，甘草五錢，為末。先以陳醋二碗入鍋，下皂礬四兩煎熬，良久下藥末，再入白面不拘多少，和成一塊，丸如小豆大。每服三、五十丸，空腹醋湯下，一日二服。數日面色復舊也。（《乾坤秘韞》）
【附錄】金瘡小草（《拾遺》）
藏器曰︰味甘，平，無毒。主金瘡，止血長肌，斷鼻中衄血，取葉 敷。亦煮汁服，斷血瘀及卒下血。又預和鍛石杵為丸，日乾，臨時刮敷之。生江南村落田野間下濕地，高一、二寸許，如薺而葉短。春夏間有淺紫花，長一粳米許。
離鬲草
（《拾遺》）
【集解】藏器曰︰生人家階庭濕處，高三、二寸，苗葉似冪罨。江東有之，北土無也。
【氣味】辛，寒，有小毒。
【主治】瘰癧丹毒，小兒無辜寒熱，大腹痞滿，痰飲膈上熱。生研汁服一合，當吐出宿物。去瘧為上（藏器）。
仙人草
（《拾遺》）
【集解】藏器曰︰生階庭間，高二、三寸，葉細有雁齒，似離鬲草。北地不生。
【氣味】缺。
【主治】小兒酢瘡，頭小而硬者，煮湯浴，並搗敷。丹毒入腹者必危，可飲冷藥，及用此洗之。又 汁滴目，明目去翳（藏器）。
仙人掌草
（宋《圖經》）
【集解】頌曰︰生合州、筠州，多於石上貼壁而生。如人掌形，故以名之。葉細而長，春生，至冬猶有。四時采之。
【氣味】微苦，澀，寒，無毒。
【主治】腸痔瀉血，與甘草浸酒服（蘇頌）。焙末油調，摻小兒白禿瘡（時珍）。
崖㯶
（宋《圖經》）
【集解】頌曰︰生施州石崖上。苗高一尺以來，其狀如棕，四季有葉無花。土人采根去粗皮，入藥。
【氣味】甘、辛，溫，無毒。
【主治】婦人血氣並五勞七傷。以根同半天回、雞翁藤、野蘭根四味洗焙為末。每服二錢，溫酒下。丈夫無所忌，婦人忌雞、魚、濕面（蘇頌）。
【附錄】雞翁藤 頌曰︰生施州。蔓延大木上，有葉無花。味辛，性溫，無毒。采無時半天回
頌曰︰生施州。春生苗，高二尺以來，赤斑色，至冬苗枯。土人夏月採根，味苦、澀，性溫，無毒。
野蘭根
頌曰︰生施州。叢生，高二尺以來，四時有葉無花。其根味微苦，性溫，無毒。采無時。方並見上。
紫背金盤
（宋《圖經》）
【集解】頌曰︰生施州。苗高一尺以來，葉背紫，無花。土人采根用。
時珍曰︰湖湘水石處皆有之，名金盤藤。似醋筒草而葉小，背微紫。軟莖引蔓似黃絲，搓之即斷，無汁可見。方士用以製汞。他處少有。醋筒草︰葉似木芙蓉而偏，莖空而脆，味酸，開白花。廣人以鹽醋淹食之。
【氣味】辛，澀，熱，無毒。
【主治】婦人血氣痛，洗焙研末，酒服半錢。孕婦勿服，能消胎氣。忌雞、魚、羊血、濕面（蘇頌）。
白龍鬚
（《綱目》）
【集解】時珍曰︰劉松石《保壽堂方》云︰白龍鬚生近水旁有石處，寄生搜風樹節，乃樹之餘精也。細如棕絲，直起無枝葉，最難得真者。一種萬纏草，生於白線樹根，細絲相類，但有枝莖，稍粗為異。誤用不效。愚案︰所云二樹名皆隱語，無從考証。
【氣味】缺平，無毒。
【主治】男子婦人風濕腰腿疼痛，左癱右瘓，口目喎斜，及產後氣血流散，脛骨痛，頭目昏暗，腰腿痛不可忍，並宜之。惟虛勞癱痿不可服。研末，每服一錢，氣弱者七分，無灰酒下。密室隨左右貼床臥，待汗出自乾，勿多蓋被，三日勿下床見風。一方︰得疾淺者，用末三錢，瓷瓶煮酒一壺。每日先服桔梗湯少頃，飲酒二盞。早一服，晚一服（《保壽堂方》）。
【發明】時珍曰︰《保壽方》云︰成化十二年，盧玄真道士六十七歲，六月偶得癱瘓，服白花蛇丸，牙齒盡落。三年扶病入山，得此方，服百日，復舊，壽至百歲乃卒。凡男婦風濕腰腿痛，先服小續命湯及滲濕湯後，乃服此。凡女人產後腰腿腫痛，先服四物湯二服，次日服此。若癱瘓年久，痰老氣微者，服前藥出汗，三日之後，則日服龍須末一分，好酒下。隔一日服二分，又隔一日服三分，又隔一日服四分，又隔一日服五分。又隔一日，復從一分起，如前法，周而復始。至月餘，其病漸愈。謂之升陽降氣，調髓蒸骨，追風逐邪，排血安神。忌房事、魚、鵝、雞、羊、韭、蒜、蝦、蟹，及寒冷動風之物。又不可過飲酒及面食，只宜米粥、菜蔬。
【附方】新一。
諸風癱瘓，筋骨不收︰用白龍鬚根皮一兩，鬧羊花（即老虎花）七分，好燒酒三斤，封固，煮一炷香，埋土中一夜。能飲者三杯，不能飲者一杯，臥時服。服至三、五杯，見效。但知痛者可治。（坦仙《皆效方》）
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

草之十 （苔類一十六種）
陟釐
（《別錄》中品）
【釋名】側梨（恭）、水苔（《開寶》）、石發（同）、石衣（《廣雅》）、水衣（《說文》）、水綿（《綱目》）、藫（音覃）。
恭曰︰《藥對》云︰河中側梨。側梨、陟釐，聲相近也。王子年《拾遺記》︰晉武帝賜張華側理紙，乃水苔為之，後人訛陟釐為側理耳。此乃水中粗苔，作紙青黃色，名苔紙，青澀。
《范東陽方》云︰水中石上生者，如毛，綠色。石發之名以此。
時珍曰︰郭璞曰︰ ，水苔也。一名石發。江東食之。案︰石發有二︰生水中者為陟釐，生陸地者為烏韭。
【集解】《別錄》曰︰陟釐生江南池澤。
弘景曰︰此即南人用作紙者，惟合斷下藥用之。
志曰︰此即石發也。色類苔而粗澀為異。水苔性冷，浮水中；陟釐性溫，生水中石上。
宗奭曰︰陟釐，今人乾之，治為苔脯，堪 ，青苔亦可作脯食，皆利人。汴京市中甚多
頌曰︰石發乾之作菜，以齏 之尤美。苔之類有井中苔、垣衣、昔邪、屋游，大抵主療略同。陸龜蒙《苔賦》云︰高有瓦松，卑有澤葵。散岩竇者曰石發，補空田者曰垣衣。在屋曰昔邪，在藥曰陟釐。是矣。澤葵，鳧葵也。雖異類，而皆感瓦石之氣而生，故推類而云耳。
時珍曰︰陟釐有水中石上生者，蒙茸如發；有水污無石而自生者，纏牽如絲綿之狀，俗名水綿。其性味皆同。《述異記》言︰苔錢謂之澤葵，與鳧葵同名異物。蘇氏指為鳧葵者，誤矣。《苔賦》所述，猶未詳盡。蓋苔衣之類有五︰在水曰陟釐，在石曰石濡，在瓦曰屋游，在牆曰垣衣，在地曰地衣。其蒙翠而長數寸者亦有五︰在石曰烏韭，在屋曰瓦松，在牆曰土
馬鬃，在山曰卷柏，在水，曰 也。
【氣味】甘，大溫，無毒。
【主治】心腹大寒，溫中消穀，強胃氣，止泄痢（《別錄》）。搗汁服，治天行病心悶（《日華》）。
作脯食，止渴疾，禁食鹽（宗奭）。搗塗丹毒赤游。（時珍）
乾苔
（《食療》）
【集解】藏器曰︰乾苔，海族之流也。
時珍曰︰此海苔也。彼人乾之為脯。海水咸，故與陟釐不同。張華《博物志》云︰石發生海中者，長尺餘，大小如韭葉，以肉雜蒸食極美。張勃《吳錄》云︰江蘺生海水中，正青似亂髮，乃海苔之類也。蘇恭以此為水苔者，不同。水苔不甚咸。
【氣味】鹹，寒，無毒。大明曰︰溫。弘景曰︰柔苔寒乾苔熱。
詵曰︰苔脯食多，發瘡疥，令人痿黃少血色。瑞曰︰有飲嗽人不可食。
【主治】癭瘤結氣（弘景）。治痔殺蟲，及霍亂嘔吐不止，煮汁服（孟詵）。心腹煩悶者，冷水研如泥，飲之即止（藏器）。下一切丹石，殺諸藥毒。納木孔中，殺蠹（《日華》）。消茶積（瑞）。燒末吹鼻，止衄血。湯浸搗，敷手背腫痛（時珍）。
【發明】時珍曰︰洪氏《夷堅志》云︰河南一寺僧盡患癭疾。有洛陽僧共寮，每食取苔脯同餐。經數月，僧項贅皆消。乃知海物皆能除是疾也。
井中苔
（《別錄》中品）
【集解】弘景曰︰廢井中多生苔萍，及磚土間多生雜草萊。藍既解毒，在井中者尤佳，非別一物也。
【氣味】甘，大寒，無毒。
【主治】漆瘡熱瘡水腫。井中藍︰殺野葛、巴豆諸毒（《別錄》）。療湯火灼瘡（弘景）
舩底苔
（《食療》）
【氣味】甘，冷，無毒。
【主治】鼻洪吐血淋疾，同炙甘草、豉汁，濃煎湯呷之（孟詵）。解天行熱病伏熱，頭目不清，神志昏塞，及諸大毒。以五兩，和酥餅末一兩半，麵糊丸梧子大。每溫酒下五十丸（時珍）。
【發明】時珍曰︰案方賢《奇效方》云︰水之精氣，漬船板木中，累見風日，久則變為青色，蓋因太陽晒之，中感陰陽之氣。故服之能分陰陽，去邪熱，調臟腑。物之氣味所宜也。
【附方】舊二。小便五淋︰船底苔一團，雞子大，水煮飲。（陳藏器）。
乳石發動，小便淋瀝，心神悶亂︰船底青苔半雞子大，煎汁溫服，日三、四次。（《聖惠
石蕊
（《拾遺》）
【校正】並入有名未用《別錄》石濡。
【釋名】石濡（《別錄》）、石芥（同）、雲茶（《綱目》）、蒙頂茶。
時珍曰︰其狀如花蕊，其味如茶，故名。石芥乃茶字之誤。
【集解】藏器曰︰石蕊生太山石上，如花蕊，為丸散服之。今時無複有此也，王隱《晉書》︰庾褒入林慮山，食木實，餌石蕊，遂得長年，即此也。又曰︰石濡生石之陰，如屋游、垣衣之類，得雨即展，故名石濡。早春青翠，端開四葉。山人名石芥。
時珍曰︰《別錄》石濡，具其功用，不言形狀。陳藏器言是屋游之類，複出石蕊一條，功同石濡。蓋不知其即一物也。此物惟諸高山石上者為良。今人謂之蒙頂茶，生兗州蒙山石上，乃煙霧熏染，日久結成，蓋苔衣類也，彼人春初刮取曝乾饋人，謂之云茶。其狀白色輕薄如花蕊，其氣香如蕈，其味甘澀如茗。不可煎飲，止宜咀嚼及浸湯啜，清涼有味。庾褒入山餌此，以代茗而已。長年之道，未必盡緣此物也。
【氣味】甘，溫，無毒。時珍曰︰甘、澀，涼。
【主治】石濡︰明目益精氣。令人不飢渴，輕身延年（《別錄》）。石蕊︰主長年不飢（藏器）。生津潤咽，解熱化痰（時珍）。
地衣草
（《目華》）
【校正】並入《拾遺》土部仰天皮。
【釋名】仰天皮（《拾遺》）、掬天皮（《綱目》）。
【集解】大明曰此乃陰濕地被日晒起苔蘚也。
藏器曰︰即濕地上苔衣如草狀者耳。
【氣味】苦，冷，微毒。藏器曰︰平，無毒。
【主治】卒心痛中惡，以人垢膩為丸，服七粒。又主馬反花瘡，生油調敷（大明）。明目（藏器）。研末，新汲水服之，治中暑（時珍）。
【附方】新三。
身面丹腫，如蛇狀者︰以雨滴階上苔痕水花，塗蛇頭上，即愈。（危氏《得效方》）。
雀目夜昏︰七月七日、九月九日取地衣草，陰乾為末。酒服方寸匕，日三服，一月愈。（崔知悌方）。
陰上粟瘡︰取停水濕處乾卷皮，為末。敷之，神效。（《外台秘要》）
垣衣
（《別錄》中品）
【釋名】垣嬴（《別錄》）、天韭（《別錄》）、鼠韭（《別錄》）、昔邪（《別錄》）。
【集解】《別錄》曰︰垣衣生古垣牆陰或屋上。三月三日采，陰乾。
恭曰︰此即古牆北陰青苔衣也。其生石上者名昔邪，一名烏韭；生屋上者名屋游。形並相似，為療略同。江南少牆，故陶弘景云︰方不複用，俗中少見也。
時珍曰︰此乃磚牆城垣上苔衣也。生屋瓦上者，即為屋游。
【氣味】酸，冷，無毒。
【主治】黃膽心煩，咳逆血氣，暴熱在腸胃，暴風口噤，金瘡內塞，酒漬服之。久服補中益氣，長肌肉，好顏色（《別錄》）。搗汁服，止衄血。燒灰油和，敷湯火傷（時珍）。
屋游
（《別錄》下品）
【釋名】瓦衣（《綱目》）、瓦苔（《嘉 》）、瓦蘚（《綱目》）、博邪。
【集解】《別錄》曰︰屋游生屋上陰處。八月、九月採。
弘景曰︰此古瓦屋上青苔衣也。剝取用之。
時珍曰︰其長數寸者，即為瓦松也。
【氣味】甘，寒，無毒。
【主治】浮熱在皮膚，往來寒熱，利小腸膀胱氣（《別錄》）。止消渴（之才）。小兒癇熱，時氣煩悶（《開寶》）。煎水入鹽漱口，治熱毒牙齦宣露。研末，新汲水調服二錢，止鼻衄
（時珍）。
【發明】時珍曰︰《別錄》主治之証，與《本經》烏韭文相同，蓋一類，性氣不甚遼遠
也。
【附方】新一。
犬咬︰舊屋瓦上刮下青苔屑，按之即止。（《經驗方》）
昨葉何草
（《唐本草》
【釋名】瓦松（《唐本》）、瓦花（《綱目》）、向天草（《綱目》）
，赤者名鐵腳婆羅門草（《綱目》）、天王鐵塔草。
時珍曰︰其名殊不可解。
頌曰︰瓦松，如松子作層，故名。
【集解】恭曰︰昨葉何草生上黨屋上，如蓬。初生高尺餘，遠望如松栽。
志曰︰處處有之。生年久瓦屋上。六月、七月採苗，晒乾。
【氣味】酸，平，無毒。
時珍曰︰按︰《庚辛玉冊》云︰向天草即瓦松，陰草也。生屋瓦上及深山石縫中。莖如漆圓銳，葉背有白毛。有大毒。燒灰淋汁沐發，發即落。誤入目，令人瞽。搗汁能結草砂，伏雌、雄、砂、汞、白礬。其說與本草無毒及生眉發之說相反，不可不知。
【主治】口中乾痛，水穀血痢，止血（《唐本》）。生眉發膏為要藥（馬志）。行女子經絡
（蘇頌）。大腸下血，燒灰，水服一錢。又塗諸瘡不斂（時珍）。
【附方】舊一，新九。
小便沙淋︰瓦松（即屋上無根草），煎濃湯乘熱熏洗小腹，約兩時即通。（《經驗良方》）。
通經破血︰舊屋陰處瓦花（活者）五兩（熬膏），當歸須、干漆一兩（燒煙盡），當門子二錢。為末，棗肉和丸梧子大。每服七十丸，紅花湯下。（《摘玄方》）。
染烏髭髮︰乾瓦松一斤半，生麻油二斤，同煎令焦，為末。另以生麻油浸塗，甚妙。（《聖濟錄》）。
頭風白屑︰瓦松曝乾，燒灰淋汁熱洗，不過六、七次。（《聖惠方》）。
牙齦腫痛︰瓦花、白礬等分，水煎。漱之立效。（《摘玄方》）。
唇裂生瘡︰瓦花、生薑，入鹽少許，搗塗。（《摘玄方》）。
湯火灼傷︰瓦松、生柏葉，同搗敷。乾者為末。（《醫方摘要》）。
灸瘡不斂︰瓦松，陰乾為末。先以槐枝、蔥白湯洗，後摻之。立效。（《濟生秘覽》）。
惡瘡不斂︰方同上。
風狗咬傷︰瓦松、雄黃，研貼，即不發。（《生生編》）
【附錄】紫衣（《拾遺》）
藏器曰︰味苦，無毒。主黃膽暴熱，目黃沉重，下水 ，亦止熱痢，煮服之。作灰淋汁，沐頭長發。此古木錦花也，石、瓦皆有之，堪染褐。
烏韭
（《本經》下品）
【校正】移入有名未用《別錄》鬼 。
【釋名】石發（《唐本》）、石衣（《日華》）、石苔（《唐本》）、石花（《綱目》）、石馬鬃（《綱目》）、鬼 與麗同。
弘景曰︰垣衣，亦名烏韭，而為療異，非此種類也。
時珍曰︰《別錄》主療之証，與垣衣相同，則其為一類，通名烏韭，亦無害也。但石發與陟釐同名，則有水、陸之性，稍有不同耳。
【集解】《別錄》曰︰烏韭生山谷石上。又曰︰鬼麗，生石上。 之日柔，為沐。
恭曰︰石苔也。又名石發。生岩石之陰，不見日處，與卷柏相類。
藏器曰︰生大石及木間陰處，青翠茸茸者，似苔而非苔也。
大明曰︰此即石衣也。長者可四、五寸。
【氣味】甘，寒，無毒。
大明曰︰冷，有毒。垣衣為之使。
【主治】皮膚往來寒熱，利小腸膀胱氣（《本經》）。療黃膽，金瘡內塞，補中益氣（《別錄》）。燒灰沐頭，長發令黑（大明）。
【附方】新三。
腰腳風冷︰石花，浸酒飲之。（《聖惠方》）。
婦人血崩︰石花、細茶（焙為末）、舊漆碟（燒存性）各一匙。以碗盛酒，放鍋內煮一滾。
乃湯火傷灼︰石苔焙研，敷之。（《海上方》）
【附錄】百蕊草（宋《圖經》）
頌曰︰生河中府、秦州、劍州。根黃白色，形如瓦松，莖葉俱青，有如松葉。無花。三月生苗，四月長及五、六寸許。四時采根，晒用。下乳汁，順血脈，調氣甚佳。
時珍曰︰烏韭，是瓦松之生於石上者；百蕊草，是瓦松之生於地下者也。
土馬鬃
（宋《嘉 》）
【集解】禹錫曰︰所在背陰古牆垣上有之。歲多雨則茂盛。或以為垣衣，非也。垣衣、生垣牆之側。此生垣牆之上，比垣衣更長，故謂之馬鬃，苔之類也。
時珍曰︰垣衣乃磚牆上苔衣，此乃土牆上烏韭也。
【氣味】甘、酸，寒，無毒。
【主治】骨熱敗煩，熱毒壅衄鼻（《嘉 》）。沐發令長黑，通大小便（時珍）。
【附方】新五。
九竅出血︰牆頭苔， 塞之。（《海上方》）。
鼻衄不止︰寸金散︰用牆上土馬鬃二錢半，石州黃藥子五錢。為末。新水服二錢，再服立止。（《衛生寶鑒》）。
二便不通︰土馬鬃，水淘淨，瓦爆過，切。每服二錢，水一盞，煎服。（《普濟》）。
耳上濕瘡︰土馬鬃、井中苔等分。為末。燈盞內油和，塗之。（《聖濟錄》）。
少年髮白︰土馬鬃、石馬鬃、五倍子、半夏各一兩，生薑二兩，胡桃十個，膽礬半兩為末，搗作一塊。每以絹袋盛一彈子，用熱酒入少許，浸汁洗發。一月神效。（《聖濟錄》）
卷柏
（《本經》上品）
【釋名】萬歲（《本經》）、長生不死草（《綱目》）、豹足（《吳普》）、求股（《別錄》）、交時（《別錄》）。
時珍曰︰卷柏、豹足，象形也。萬歲、長生，言其耐久也。
【集解】《別錄》曰︰卷柏生常山山谷石間。五月、七月採，陰乾。
弘景曰︰今出近道。叢生石土上，細葉似柏，屈藏如雞足，青黃色。用之，去下近沙石處。
禹錫曰︰出建康。
《范子計然》曰︰出三輔。
頌曰︰今關陝及沂、兗諸州亦有之。宿根紫色多須。春生苗，似柏葉而細，拳攣如雞足，高三、五寸。無花、子，多生石上。
【修治】時珍曰︰凡用，以鹽水煮半日，再以井水煮半日，晒乾焙用。
【氣味】辛，溫，無毒。《別錄》曰︰甘，平。普曰︰神農︰辛，平；桐君、雷公︰甘，微寒。
【主治】五臟邪氣，女子陰中寒熱痛，症瘕血閉絕子。久服輕身和顏色（《本經》）。止咳逆，治脫肛，散淋結，頭中風眩，痿蹶，強陰益精，令人好容顏（《別錄》）。通月經，治尸疰鬼疰腹痛，百邪鬼魅啼泣（甄權）。鎮心，除面 頭風，暖水臟。生用破血，炙用止血（大明）。
【附方】新二。
大腸下血︰卷柏、側柏、棕櫚等分。燒存性為末。每服三錢，酒下。亦可飯丸服。（《仁
存方》）
遠年下血︰卷柏、地榆（焙）等分。每用一兩，水一碗，煎數十沸，通口服。（《百一選
方
【附錄】地柏（宋《圖經》）
頌曰︰主臟毒下血。與黃 等分為末，米飲每服二錢。蜀人甚神此方。其草生蜀中山谷，河中府亦有之。根黃，狀如絲，莖細，上有黃點子，無花、葉。三月生，長四、五寸許，四月採，曝乾用。蜀中九月採，市多貨之。
時珍曰︰此亦卷柏之生於地上者耳。
含生草（《拾遺》）
藏器曰︰生 國。葉如卷柏而大。性平，無毒。主婦人難產，含之咽汁，即生。
玉柏
（《別錄》有名未用）
【釋名】玉遂（《別錄》）。
藏器曰︰舊作玉伯，乃傳寫之誤。
【集解】《別錄》曰︰生石上，如松。高五、六寸，紫花。用莖葉。
時珍曰︰此即石松之小者也。人皆采置盆中養，數年不死，呼為千年柏、萬年松。
【氣味】酸，溫，無毒。
【主治】輕身，益氣，止渴（《別錄》）。
石松
（《拾遺》）
【集解】藏器曰︰生天台山石上。似松，高一、二尺。山人取根莖用。
時珍曰︰此即玉柏之長者也。名山皆有之。
【氣味】苦、辛，溫，無毒。
【主治】久患風痺，腳膝疼冷，皮膚不仁，氣力衰弱。久服去風血風瘙，好顏色，變白不老。浸酒飲，良（藏器）。
桑花
（《日華》）
【釋名】桑蘚（《綱目》）、桑錢。
【集解】大明曰︰生桑樹上白蘚，如地錢花樣。刀刮取炒用。不是桑椹花也。
【氣味】苦，暖，無毒。
【主治】健脾澀腸，止鼻洪吐血，腸風，崩中帶下（大明）。治熱咳（時珍）。
【附方】新一。
大便後血︰桑樹上白蘚花，水煎服，或末服。亦止吐血。（《聖惠方》）
【附錄】艾納
時珍曰︰艾納，生老松樹上綠苔衣也。一名松衣。和合諸香燒之，煙清而聚不散。別有艾納香，與此不同。又嶺南海島中，檳榔木上有苔，如松之艾納。單 極臭，用合泥香，則能發香，如甲香也。《霏雪錄》云︰金華山中多樹衣，僧家以為蔬，味極
馬勃
（《別錄》下品）
【釋名】馬 （音屁）、馬 （ ，音庀）、灰菰（《綱目》）、牛屎菰。
【集解】《別錄》曰︰馬勃，生園中久腐處。
弘景曰︰俗呼馬 勃是也。紫色虛軟，狀如狗肺，彈之粉出，宗奭曰︰生濕地及腐木上，夏秋采之。有大如斗者，小亦如升杓。韓退之所謂牛溲、馬勃
【修治】時珍曰︰凡用以生布張開，將馬勃於上摩擦，下以盤承，取末用。
【氣味】辛，平，無毒。
【主治】惡瘡馬疥（《別錄》）。敷諸瘡，甚良（弘景）。去膜，以蜜拌揉，少以水調呷，治喉痺咽疼（宗 ）。清肺，散血，解熱毒（時珍）。
【發明】時珍曰︰馬勃輕虛，上焦肺經藥也。故能清肺熱、咳嗽、喉痺、衄血、失音諸病。李東垣治大頭病，咽喉不利，普濟消毒飲亦用之。
【附方】新九。
咽喉腫痛，咽物不得︰馬勃一分，蛇蛻皮一條燒，細研為末。綿裹一錢，含咽立瘥。（《聖惠方》）
走馬喉痺︰馬屁勃（即灰菰）、焰硝一兩。為末。每吹一字，吐涎血即愈。（《經驗良方》）。
聲失不出︰馬 勃、馬牙硝等分，研末，沙糖和丸芡子大。噙之。（《摘玄方》）。
久嗽不止︰馬勃為末，蜜丸梧子大。每服二十丸，白湯下，即愈。（《普濟方》）。
魚骨哽咽︰馬勃末，蜜丸彈子大。噙咽。（《聖濟錄》）。
積熱吐血︰馬屁勃為末，沙糖丸如彈子大。每服半丸，冷水化下。（《袖珍方》）。
妊娠吐衄不止。馬勃末，濃米飲服半錢。（《聖惠方》）。
斑瘡入眼︰馬屁勃、蛇皮各五錢，皂角子十四個，為末，入罐內，鹽泥固濟，燒存性，研
瘡不斂︰蔥鹽湯洗淨拭乾，以馬屁勃末敷之，即愈。（仇遠《稗史》）。
此作品在全世界都属于公有领域，因为作者逝世已经超过100年，且作品于1931年1月1日之前出版。

雜草九種
時珍曰︰諸草尾瑣。或無從考証，不可附屬，並《本經》及《別錄》有名未用諸草難遺者，通匯於此以備考。
百草
（《拾遺》）
藏器曰︰五月五日采一百種草，陰乾燒灰，和鍛石為團， 研，敷金瘡止血，亦敷犬咬。
又主腋臭，燒灰和井華水作團， 白，以釅醋和作餅，腋下夾之，乾即易，當抽一身盡痛悶，瘡出即止，以小便洗之，不過三度愈。
時珍曰︰按︰《千金方》治洞注下痢，以五月五日百草灰吹入下部。又治瘰癧已破，五月五日采一切雜草，煮汁洗之。
百草花
（《拾遺》）
藏器曰︰主治百病，長生神仙，亦煮汁釀酒服。按《異類》云︰鳳剛者，漁陽人。常采
百花水漬，泥封埋百日，煎為丸。卒死者，納口中即活也。剛服
井口邊草（《拾遺》）
藏器曰︰小兒夜啼，私著席下，勿令母知。
思邈曰︰五月五
樹孔中草
（《綱目》）
時珍曰︰主小兒腹痛夜啼，暗著戶上即止。（出《聖惠方》）
產死婦人塚上草
（《拾遺》）
藏器曰︰小兒醋瘡。取之勿回顧，作湯浴之，不過三度瘥
燕蓐草
（宋《嘉 》）
藏器曰︰即燕窠中草也。無毒。主眠中遺尿。燒黑研末，水進方寸匕。亦止噦 。
時珍曰︰《千金方》︰治丈夫婦人無故尿血。用胡燕窠中草，燒末，酒服半錢匕。《聖惠方》
︰消渴飲水。燕窠中草（燒灰）一兩，牡蠣（ ）二兩，白羊肺一具。切晒研末。每於食後，新汲水調下三錢。又一切瘡痕不滅。用燕蓐草（燒灰）、鷹屎白等分。人乳和塗，日三、五次。
又浸淫瘡出黃水，燒灰敷之。
雞窠草
（宋《嘉 》）
大明曰︰小兒夜啼。安席下，勿令母知。
藏器曰︰小兒白禿瘡。和白頭翁花燒灰，臘月豬脂和敷之。瘡先以酸泔洗淨。
時珍曰︰《千金方》︰治產後遺尿。燒末，酒服一錢。又《不自秘方》︰治天絲入目。燒灰淋汁，洗之。
豬窠草
大明曰︰小兒夜啼。密安席下，勿令母知。
牛 草
見獸部牛下。
《神農本經》（已下有名未用）
屈草
《本經》曰︰味苦，微寒，無毒。主胸脅下痛，邪氣，腸間寒熱，陰痺。久服輕身益氣耐老。
《別錄》曰︰生漢中川澤。五月採。
別羈
《本經》曰︰味苦，微溫，無毒。主風寒濕痺身重，四肢疼酸，寒邪歷節痛。
《別錄》曰︰一名別枝。生藍田川谷。二月、八月採。弘景曰︰方家時有用處，今亦絕矣。
此作品在全世界都属于公有领域，因为作者逝世已经超过100年，且作品于1931年1月1日之前出版。

《名醫別錄》（七十八種）
離樓草
《別錄》曰︰味鹹，平，無毒。主益氣力，多子，輕身長年。生常山，七月八月採實。
神護草
《別錄》曰︰生常山北。八月採。可使獨守，叱咄人，寇盜不敢入門。
時珍曰︰《物類志》謂之護門草，一名靈草。彼人以置門上，人衣過，草必叱之。王筠詩云︰霜被守宮槐，風驚護門草。即此也。而不著其形狀，惜哉。
黃護草
《別錄》曰︰無毒。主痺，益氣，令人嗜食。生隴西。
雀醫草
《別錄》曰︰味苦，無毒。主輕身益氣，洗爛瘡，療風水。一名白氣。春生，秋花白，冬實黑。
木甘草
《別錄》曰︰主療癰腫盛熱，煮洗之。生木間，三月生，大葉如蛇狀，四四相值。但折枝種之便生。五月花白，實核赤。三月三日采之。
益決草
《別錄》曰︰味辛，溫，無毒。主欬肺傷。生山陰。根如細辛。
九熟草
《別錄》曰︰味甘，溫，無毒。主出汗，止洩療悶。一名烏粟，一名雀粟。生人家庭中，葉如棗，一歲九熟。七月採。
兌草
《別錄》曰︰味酸，平，無毒。主輕身益氣長年。冬生蔓草木上，葉黃有毛。
異草
《別錄》曰︰味甘，無毒，主痿痺寒熱，去黑子。生籬木上，葉如葵，莖旁有角，汁白。
灌草
《別錄》曰︰一名鼠肝。葉滑青白。主癰腫。
䒻草
《別錄》曰︰味辛，無毒。主傷金瘡。䒻 ，音起。
莘草
《別錄》曰︰味甘，無毒。主盛傷痺腫。生山澤，如蒲黃，葉如芥。
英草華
《別錄》曰︰味辛，平，無毒。主痺氣，強陰，療女勞疸，解煩，堅筋骨。療風頭，可作沐藥。生蔓木上。一名鹿英。九月採，陰乾。
封華
《別錄》曰︰味甘，有毒。主疥瘡，養肌去惡肉。夏至日采。
㥏華
（音腆）
《別錄》曰︰味甘，無毒。主上氣，解煩，堅筋骨。
節華
《別錄》曰︰味苦，無毒。主傷中，痿痺，浮腫。皮主脾中客熱氣。一名山節，一名達節，一名通漆。十月採，曝乾。
讓實
《別錄》曰︰味酸。主喉痺，止洩痢。十月採，陰乾。
羊實
《別錄》曰︰味苦，寒。主頭禿惡瘡，疥瘙痂㿅。生蜀郡。
桑莖實
《別錄》曰︰味酸，溫，無毒。主乳孕餘病。輕身益氣。一名草王。葉如荏。方莖大葉。生園中。十月採。
可聚實
《別錄》曰︰味甘，溫，無毒。主輕身益氣，明目。一名長壽。生山野道中，穗如麥，葉如艾。五月採。
蒲陰實
《別錄》曰︰味酸，平，無毒。主益氣，除熱止渴，利小便，輕身長年。生深山及園中，莖如芥，葉小，實如櫻桃。七月成。普曰︰蔓如瓜。
馬顛
《別錄》曰︰味甘，有毒。療浮腫。不可多食。
馬逢
《別錄》曰︰味辛，無毒。主癬蟲。
兔棗
《別錄》曰︰味酸，無毒。主輕身益氣。生丹陽陵地，高尺許，實如棗。
鹿良
《別錄》曰︰味鹹，臭。主小兒驚癇、賁豚、瘛㿅、大人痓 。五月採。
雞湼
《別錄》曰︰味甘，平，無毒。主明目，中寒風，諸不足，水腫邪氣，補中，止洩痢，療女子白沃。一名陰洛，生雞山。采無時。
犀洛
《別錄》曰︰味甘，無毒。主癃疾。一名星洛，一名泥洛。
雀梅
《別錄》曰︰味酸，寒，有毒。主蝕惡瘡。一名千雀。生海水石谷間。
弘景曰︰葉與實俱如麥李。
燕齒
《別錄》曰︰主小兒癇、寒熱。五月五日采。
土齒
《別錄》曰︰味甘，平，無毒。主輕身，益氣長年。生山陵地中，狀如馬牙。
金莖
《別錄》曰︰味苦，平，無毒。主金瘡內漏。一名葉金草，生澤中高處。
白背
《別錄》曰︰味苦，平，無毒。主寒熱，洗惡瘡疥。生山陵，根似紫葳，葉如燕盧。采無時。
青雌
《別錄》曰︰味苦。主惡瘡禿敗瘡火氣，殺三蟲。一名蟲損，一名孟推。生方山山谷。
白辛
《別錄》曰︰味辛，有毒。主寒熱。一名脫尾，一名羊草。生楚山。三月採，根白而香。
赤舉
《別錄》曰︰味甘，無毒。主腹痛。一名羊飴，一名陵渴。生山陰，二月花銳蔓草上，五月實黑中有核。三月三日採葉，陰乾。
赤涅
《別錄》曰︰味甘，無毒。主疰崩中，止血益氣。生蜀郡山石陰地濕處，采無
赤赫
《別錄》曰︰味苦，寒，有毒。主痂瘍惡敗瘡，除三蟲邪氣。生益州川谷。二月、八月採。
黃秫
《別錄》曰︰味苦，無毒。主心煩，止汗出。生如桐根。
黃辯
《別錄》曰︰味甘，平，無毒。主心腹疝瘕、口瘡臍傷。一名經辯。
紫給
《別錄》曰︰味鹹。主毒風頭洩注。一名野葵。生高陵下地。三月三日采根，根如烏頭。
紫藍
《別錄》曰︰味鹹，無毒。主食肉得毒，能消除之。
糞藍
《別錄》曰︰味苦。主身癢瘡、白禿、漆瘡，洗之。生房陵。
巴朱
《別錄》曰︰味甘，無毒。主寒上、血帶下。生洛陽。
七紫
《別錄》曰︰味苦。主小腹痛，利小腹，破積聚，長肌肉，久服輕身長年。生冤句。二月、七月採。
文石
《別錄》曰︰味甘。主寒熱心煩。一名黍石。生東郡山澤中水下，五色，有汁潤澤。
路石
《別錄》曰︰味甘、酸，無毒。主心腹，止汗，生肌、酒痂，益氣耐寒，實骨髓。一名陵石。生草石上，天雨獨乾，日出獨濡，花黃莖赤黑，三歲一實，赤如麻子。五月、十月採莖葉，陰乾。
曠石
《別錄》曰︰味甘，平，無毒。主益氣養神，除熱止渴。生江南，如石草。
敗石
《別錄》曰︰味苦，無毒。主渴、痺。
石劇
《別錄》曰︰味甘，無毒。止渴、消中。
石芸
《別錄》曰︰味甘，無毒。主目痛淋露，寒熱溢血。一名螫烈，一名顧啄。三月、五月採莖葉，陰乾。
竹付
《別錄》曰︰味甘，無毒。止痛除血。
秘惡
《別錄》曰︰味酸，無毒。主療肝邪氣。一名杜逢。
盧精
《別錄》曰︰味平。治蟲毒。生益州。
唐夷
《別錄》曰︰味苦，無毒。主療踒折。
知杖
《別錄》曰︰味甘，無毒。療疝。
河煎
《別錄》曰︰味酸。主結氣癰在喉頸者。生海中。八月、九月採。
區余
《別錄》曰︰味辛，無毒。主心腹熱癃。
王明
《別錄》曰︰味苦。主身熱邪氣，小兒身熱，以浴之。生山谷。一名王草。
師系
《別錄》曰︰味甘，無毒。主癰腫惡瘡，煮洗之。一名臣堯，一名巨骨，一名鬼芭。生平澤。八月採。
並苦
《別錄》曰︰主咳逆上氣，益肺氣，安五臟。一名蜮熏，一名玉荊。三月採。陰乾。蜮音或。
索千
《別錄》曰︰味苦，無毒。主易耳。一名馬耳。
良達
《別錄》曰︰主齒痛，止渴輕身。生山陰，莖蔓延，大如葵，子滑小。
弋共
《別錄》曰︰味苦，寒，無毒。主驚氣傷寒，腹痛羸瘦，皮中有邪氣，手足寒無色。生益州山谷。惡蜚臁。
舩虹
《別錄》曰︰味酸，無毒。主下氣，止煩滿。可作浴湯，藥色黃。生蜀郡。立秋取。
姑活
《別錄》曰︰味甘，溫，無毒。主大風邪氣，濕痺寒痛，久服輕身益氣耐老。一名冬葵子。生河東。
弘景曰︰藥無用者，乃有固活丸，即是野葛之名。冬葵，亦非菜之冬葵子也。
恭曰︰《別本》一名雞精。
白女腸
《別錄》曰︰味辛，溫，無毒。主洩痢腸澼，療心痛，破疝瘕。生深山谷，葉如藍，實赤，赤女腸同。
白扇根
《別錄》曰︰味苦，寒，無毒。主瘧，皮膚寒熱，出汗，令人變。
黃白支
《別錄》曰︰生山陵。三月、四月採根，曝乾。
父陛根
《別錄》曰︰味辛，有毒。以熨癰腫膚脹。一名膏魚，一名梓藻。
疥拍腹
《別錄》曰︰味辛，溫，無毒。主輕身療痺。五月採，陰乾。
五母麻
《別錄》曰︰味苦，有毒。主痿痺不便，下痢。一名鹿麻，一名歸澤麻，一名天麻，一名若草。生田野。五月採。時珍曰︰茺蔚之白花者，亦名天麻草。
五色符
《別錄》曰︰味苦，微溫。主咳逆，五臟邪氣，調中益氣，明目殺蟲。青符、白符、赤符、黑符、黃符，各隨色補其臟。白符，一名女木，生巴山谷。
救赦人者
《別錄》曰︰味甘，有毒。主疝痺，通氣，諸不足。生人家宮室。五月、十月採，暴乾。
常吏之生（《蜀本》，吏作更）
《別錄》曰︰味苦，平，無毒。主明目。實有刺，大如稻梁。
載
《別錄》曰︰味酸，無毒。主諸惡氣。
慶
《別錄》曰︰味苦，無毒。主咳嗽。
腂
（音戶瓦切）
《別錄》曰︰味甘，無毒。主益氣延年。生山谷中。白順理，十月採
芥
《別錄》曰︰味苦，寒，無毒。主消渴，止血，婦人痰，除痺。一名梨。葉如大青
《本草拾遺》（一十三種）
鴆鳥漿
藏器曰︰生江南林木下，高一、二尺，葉陰紫色，冬不凋，有赤子如珠。味甘，溫，無毒。能解諸毒，故名。山人浸酒服，主風血羸老。
頌曰︰鴆鳥威，生信州山野中，春生青葉，九月有花如蓬蒿菜，花淡黃色，不結實。療癰腫癤毒。采無時。
七仙草
藏器曰︰生山足。葉尖細長。主杖瘡，搗枝葉敷之。
吉祥草
藏器曰︰生西國，胡人將來也。味甘，溫，無毒。主明目強記，補心力。
時珍曰︰今人種一種草，葉如漳蘭，四時青翠，夏開紫花成穗，易繁。亦名吉祥草。非此吉祥也。
雞腳草
藏器曰︰生澤畔，赤莖對葉，如百合苗。味苦，平，無毒。主赤白久痢成疳。
兔肝草
藏器曰︰初生細葉，軟似兔肝。一名雞肝。味甘，平，無毒。主金瘡，止血生肉，解丹石發熱。
斷罐草
藏器曰︰主疔瘡。合白牙荲菜、半夏、地骨皮、青苔、蜂窠、小兒發、緋帛等分。五月五日燒灰。每湯服一錢。拔根也。荲音畜，羊蹄根也。
千金鎘草
藏器曰︰生江南，高二、三尺。主蛇蠍蟲咬毒，搗敷瘡上，生肌止痛。
土落草
藏器曰︰生嶺南山谷，葉細長。味甘，溫，無毒。主腹冷氣痛 癖。酒煎服，亦搗汁溫服。
倚待草
藏器曰︰生桂州如安山谷。葉圓，高二、三尺。八月採。味甘，溫，無毒。主血氣虛勞，腰膝疼弱，風緩羸瘦，無顏色，絕陽無子，婦人老血。浸酒服，逐病極速，故名
藥王草
藏器曰︰苗莖青色，葉摘之有乳汁。味甘，平，無毒。解一切毒，止鼻衄、吐血，祛煩躁。
筋子根
藏器曰︰生四明山，苗高尺餘，葉圓濃光潤，冬不凋，根大如指。亦名根子。味苦，溫，無毒。主心腹痛，不問冷熱遠近，惡鬼氣注刺痛，霍亂蠱毒暴下血。酒飲磨服。
頌曰︰根子生威州山中。味苦、辛，溫。主心中結塊，久積氣攻臍下痛。
廅藥
藏器曰︰生胡地，似乾茅，黃赤色。味鹹，溫，無毒。主折傷內損血瘀，生膚止痛，治五臟，除邪氣，補虛損，產後血病。水煮服之，亦搗敷傷處。
時珍曰︰《外台秘要》︰治墮馬內損，取 藥末一兩，牛乳一盞，煎服。
無風獨搖草（《拾遺》）
曰︰生大秦國及嶺南，五月五日采，諸山野亦往往有之。頭若彈子，尾若鳥尾，兩片開合，見人自動，故曰獨搖。性溫，平，無毒。主頭面游風，遍身癢，煮汁淋洗。
藏器曰︰帶之令夫婦相愛。
時珍曰︰羌活、天麻、鬼臼、薇銜四者，皆名無風獨搖草，而物不同也。段成式《酉陽雜俎》言︰雅州出舞草，獨莖三葉，葉如決明，一葉在莖端，兩葉居莖之半相對。人近之歌謳及抵掌，則葉動如舞。按此即虞美人草，亦無風獨搖之類也。又按︰《山海經》云︰姑媱之山，帝女死焉，化為䔄草。其葉相重，花黃，實如兔絲。服之媚人。郭璞注云︰一名荒夫草。此說與陳藏器佩之相愛之語相似，豈即一物歟？
唐《海藥本草》
（一種）
宜南草
曰︰生廣南山谷。有莢長二尺許，內有薄片似紙，大小如蟬翼。主邪。小男女以緋絹
袋盛，佩之臂上，辟惡止驚。此草生南方，故名。與萱草之宜男不同。
宋《開寶本草》
（一種）
陀得花
志曰︰味甘，溫，無毒。主一切風血，浸酒服。生西域，胡人將來，胡人采此花以釀酒，呼為三勒漿。
宋《圖經》外類
（二十種）
建水草
頌曰︰生福州。枝葉似桑，四時常有。土人取葉焙乾研末，溫酒服，治走注風
百藥祖
頌曰︰生天台山中，冬夏常青。土人冬採葉，治風有效。
催風使
頌曰︰生天台山中，冬夏常青。土人秋採葉，治風有效。
時珍曰︰五加皮，亦名催風使。
刺虎
頌曰︰生睦州，凌冬不凋。采根、葉、枝入藥。味甘。主一切腫痛風疾，銼焙為末，酒服一錢。時珍曰︰《壽域方》︰治丹瘤，用虎刺（即壽星草），搗汁塗之。又伏牛花，一名隔虎刺。
石逍遙草
頌曰︰生常州，冬夏常有，無花實。味苦，微寒，無毒。主癱瘓諸風，手足不遂。為末，煉蜜丸梧子大。酒服二十丸，日二服，百日瘥。久服，益氣輕身。初服時微有
黃寮郎
頌曰︰生天台山中，冬夏常青。土人采根，治風有效。
時珍曰︰按《醫學正傳》云︰黃寮郎，俗名倒摘刺。治喉痛，用根擂汁，入少酒，滴之即愈。又《醫學集成》云︰牙痛者，取倒摘刺刀上燒之，取煙煤，綿蘸塞痛處，即止。
黃花了
頌曰︰生信州，春生青葉，三月開花，似辣菜花，黃色，秋中結實。采無時，治咽喉口齒病，效。
百兩金
頌曰︰生戎州、河中府、雲安軍。苗高二、三尺，有幹如木，凌冬不凋，葉似荔枝，初生背面俱青，秋後背紫面青；初秋開花青碧色。結實如豆大，生青、熟赤。無時采根，去心用。味苦，性平，無毒。治壅熱，咽喉腫痛，含一寸咽汁。其河中出者，根赤如蔓菁，莖細青色，四月開碎黃花，似星宿花。五月採根，長及一寸，晒乾用。治風涎。
地茄子
頌曰︰生商州，三月開花結子。五、六月採，陰乾。味微辛，溫，有小毒。主中風痰涎麻痺，下熱毒气，破堅積，利膈，消癰腫瘡癤，散血墮胎。
田母草
頌曰︰生臨江軍，無花實。三月採根。性涼。主煩熱，及小兒風熱，尤效。
田麻
頌曰︰生信州田野及溝澗旁。春夏生青葉，七八月中生小莢。冬三月採葉。治癰
芥心草
頌曰︰生淄州，引蔓白色，根黃色。四月採苗葉。搗末，治瘡疥，甚效。
苦芥子
頌曰︰生秦州，苗長一尺餘，莖青，葉如柳，開白花似榆莢，其子黑色。味苦，大寒，無毒。明目，治血風煩躁。
布里草
頌曰︰生南恩州原野中，莖高三、四尺，葉似李而大，至夏不花而實，食之瀉人。采根皮，焙為末。味苦，寒，有小毒。油和塗治瘡疥、殺蟲。
茆質汗
頌曰︰生信州，葉青花白。七月採根。治風腫行血，有效。
胡堇草
頌曰︰生密州東武山田中，科葉似小堇菜，花紫色，似翹軺花，一科七葉，花出兩、三莖。春采苗。味辛，滑，無毒。主五臟營衛肌肉皮膚中瘀血，止痛散血，搗汁塗金瘡。凡打撲損傷筋骨，惡癰癤腫破。用同松枝、乳香、亂髮灰、花桑柴炭同搗，丸彈子大。每酒服一丸，其痛立止。
小兒群
頌曰︰生施州，叢高一尺以來，春夏生苗葉，無花，冬枯。其根味辛，性涼，無毒。同左纏草（即旋花根）焙乾，等分為末。每酒服一錢。治淋疾，無忌。
獨腳仙
頌曰︰生福州，山林旁陰泉處多有之。春生苗，葉圓，上青下紫，腳長三、四寸，秋冬葉落。夏連根葉采，焙為末。酒煎半錢服。治婦人血塊。
撮石合草
頌曰︰生眉州平田中，莖高二尺以來，葉似谷葉，十二月萌芽，二月有花，不結實。其苗味甘，無毒。二月採，療金瘡。
露筋草
頌曰︰生施州，株高三尺以來，春生苗，隨即開花，結子碧綠色，四時不凋。其根味辛、澀，性涼，無毒。主蜘蛛、蜈蚣傷。焙研，以白礬水調貼之。
《本草綱目》（三十八種）
九龍草
時珍曰︰生平澤，生紅子，狀如楊梅。其苗解諸毒，治喉痛，搗汁灌之。折傷骨筋者，搗罨患處。蛇虺傷者，搗汁，入雄黃二錢服，其痛立止。又楊清叟《外科》云︰喉風重舌，牙關緊閉者，取九龍草，一名金釵草，單枝上者為妙，只用根不用皮，打碎，綿裹箸上，擦牙關，即開。乃插深喉中，取出痰涎。乃以火炙熱，帶鹽點之，即愈。
荔枝草
時珍曰︰《衛生易簡方》︰治蛇咬犬傷及破傷風。取草一握，約三兩，以酒二碗，煎一碗
服，取汗出效。
水銀草
時珍曰︰《衛生易簡方》︰治眼昏。每服三錢，入木賊少許，水一盞，煎八分
透骨草
時珍曰︰治筋骨一切風濕，疼痛攣縮，寒濕腳風。孫氏《集效方》︰治癘風，遍身瘡癬。用透骨草、苦參、大黃、雄黃各五錢。研末煎湯，於密室中席圍，先熏至汗出如雨，淋洗之。
《普濟方》︰治反胃吐食。透骨草、獨科蒼耳、生牡蠣各一錢，薑三片。水煎服。楊誠《經驗方》︰治一切腫毒初起。用透骨草、漏盧、防風、地榆等分。煎湯，綿蘸乘熱不住蕩之，二、三日即消。
蛇眼草
時珍曰︰生古井及年久陰下處，形如淡竹葉，背後皆是紅圈，如蛇眼狀。唐瑤《經驗方》︰治蛇咬，搗爛敷患處。
鵝項草
時珍曰︰ 仙《壽域方》︰治咽喉生瘡。取花，同白芷、椒根皮研末，吹瘡口
蛇魚草
時珍曰︰戴原禮《証治要訣》云︰治金瘡血出不止。搗敷之。
九里香草
時珍曰︰傅滋《醫學集成》︰治肚癰。搗碎，浸酒服。
白筵草
時珍曰︰香草也，蟲最畏之。孫真人《千金方》︰治諸蟲瘡疥癩。取根葉煎水，隔日一洗。
環腸草
時珍曰︰張子和《儒門事親》方︰治蠱脹。晒乾煎水，日服，以小便利為度。
紮耳草
時珍曰︰王執中《資生經》︰治氣聾方中用之。
銅鼓草
時珍曰︰范成大《虞衡志》云︰出廣西，其實如瓜，治瘍毒。
蠶繭草
時珍曰︰《摘玄方》︰治腫脹。用半斤，同冬瓜皮半斤，紫蘇根葉半斤，生薑皮三兩。煎湯熏洗，暖臥取汗。洗三次，小便清長，自然脹退。
野芕草
時珍曰︰《摘玄方》︰治痞滿。用五斤，以一半安烏盆內，置雞子十個在草上，以草一半蓋之，米醋浸二宿，雞子殼軟，乃取於飯上蒸熟頓食之，塊漸消也。（經驗）
纖霞草
時珍曰︰陳巽《經驗方》︰元臟虛冷，氣攻臍腹痛。用 砂一兩，生烏頭（去皮）二兩，纖霞草二兩。為末，以小沙罐固濟，慢火燒赤，以此草拌 入內，不蓋口，頂火一秤 之。爐冷取出，同烏頭末，蒸餅丸梧子大，每服三丸，醋湯下。
牛脂艻
時珍曰︰《經驗良方》︰治七孔出血。為粗末，每服一勺，瓦器煎服。以紗蓋頭項，並紮小指根。
鴨腳青
時珍曰︰《普濟方》︰治疔瘡如連珠者，同魚蘇研爛，糖水拌，刷之。
天仙蓮
時珍曰︰《衛生易簡方》︰治惡毒、瘡癤，搗葉敷之。
雙頭蓮
時珍曰︰一名催生草。主婦人產難，左手把之，即生。又主腫脹，利小便。《衛生易簡
方》︰治大人小兒牙疳，搗爛，貼之。
豬藍子
時珍曰︰《衛生易簡方》︰治耳內有膿，名通耳。用子為末，筒吹入，不過二
天芥菜
時珍曰︰生平野。小葉如芥狀。味苦。一名雞 粘。主蛇傷，同金沸草，入鹽搗敷之。
王璽《醫林集要》︰治腋下生腫毒，以鹽、醋同搗、敷之。散腫止痛，膿已成者亦安。亦治一切腫毒。
佛掌花
時珍曰︰《普濟方》︰治疔瘡如櫻桃者。用根，同生薑、蜜，研汁服之。外以郭公刺
時珍曰︰一名光骨刺，取葉搗細，油調敷天泡瘡。虞摶《醫學正傳》︰治哮喘，取根銼，水煎服，即止。
籩箕柴
時珍曰︰生山中。王永輔《惠濟方》︰治 瘡，取皮煎湯服，須臾癢不可忍，以手爬破，出毒气即愈。
碎米柴
時珍曰︰主癰疽發背，取葉，入敷藥用。
羊屎柴
時珍曰︰一名牛屎柴，生山野，葉類鶴虱，四月開白花，亦有紅花者，結子如羊屎狀，名鐵草子。根可毒魚。夏用苗葉，冬用根。主癰疽發背，搗爛敷之，能合瘡口，散膿血。乾者為末，漿水調敷。又治下血如傾水。取生根一斤，生白酒二斗，煮一斗，空心隨量飲。
山枇杷柴
時珍曰︰危亦林《得效方》︰治湯火傷。取皮焙研末，蜜調敷之。
三角風
時珍曰︰一名三角尖。取石上者尤良。主風濕流注疼痛，及癰疽腫毒。
葉下紅
時珍曰︰主飛絲入目，腫痛。同鹽少許，絹包滴汁入目，仍以塞鼻，左，塞右；右，塞左。
滿江紅
時珍曰︰主癰疽，入膏用。
隔山消
時珍曰︰出太和山，白色。主腹脹積滯。
孫天仁《集效方》︰治氣膈噎食轉食。用隔山消二兩，雞肫皮一兩，牛膽南星、朱砂各一兩，急性子二錢。為末，煉蜜丸小豆大。每服一錢，淡薑湯下。
石見穿
時珍曰︰主骨痛，大風癰腫。
醒醉草
時珍曰︰《天寶遺事》︰玄宗於興慶池邊植之。叢生，葉紫而心殷，醉客摘草嗅之，立醒。故名。
墓頭回
時珍曰︰董炳《集驗方》︰治崩中，赤白帶下。用一把，酒水各半盞，童尿半盞，新紅花一捻，煎七分，臥時溫服。日近者一服，久則三服愈，其效如神。一僧用此治蔡
大
羊茅
時珍曰︰羊喜食之，故名。《普濟方》︰治喉痺腫痛，搗汁咽之。
阿只兒
時珍曰︰劉郁《西使記》云︰出西域，狀如苦參。主打撲傷損，婦人損胎。用豆許咽之，自
阿息兒
時珍曰︰《西使記》云︰出西域，狀如地骨皮。治婦人產後衣不下，又治金瘡膿不出。嚼爛塗之，即出。
奴哥撒兒
時珍曰︰《西使記》云︰出西域，狀如桔梗。治金瘡，及腸與筋斷者。嚼爛敷之，自續也。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
穀之一
草之十雜草名醫別錄 ◄ 
本草綱目
穀之一
 ► 穀之二
姊妹计划: 数据项
李時珍曰︰太古民無粒食，茹毛飲血。神農氏出，始嘗草別穀，以教民耕 ；又嘗草別藥，以救民疾夭。軒轅氏出，教以烹飪，製為方劑，而後民始得遂養生之道。周官有五穀、六穀、九穀之名，詩人有八穀、百穀之詠，穀之類可謂繁矣。《素問》云︰五穀為養。麻、麥、稷、黍、豆，以配肝、心、脾、肺、腎。職方氏辨九州之穀，地官辨土宜KT 之種，以教稼穡樹 ，皆所以重民天也。五方之氣，九州之產，百穀各異其性，豈可終日食之而不知其氣味損益乎？於是集草實之可粒食者為穀部，凡七十三種，分為四類︰曰麻麥稻，曰稷粟，曰菽豆，曰造釀。舊本米穀部三品共五十九種。今並入九種，移一種入菜部，自草部移入一種。
《神農本草經》七種（梁陶弘景注） 《名醫別錄》一十九種（陶弘景注） 《唐本草》
三本草》一種（唐李 ） 《食療本草》三種（唐孟詵） 《開寶本草》二種（宋馬志） 《嘉
本草》三種（宋掌禹錫） 《圖經本草》二種（宋蘇頌） 《日用本草》一種（元吳瑞） 《本草補遺》一種（元朱震亨） 《救荒本草》一種（周定王） 《食鑒本草》一種（明寧原） 《食物本草》三種（明汪穎） 《本草綱目》一十五種（明李時珍）
【附注】魏李當之《藥錄》 《吳普本草》 宋雷斆《炮炙》 齊徐之才《藥對》 唐楊損之《刪繁》 蕭炳《四聲》 孫思邈《千金》 南唐陳士良《食性》 蜀韓保升《重注》宋寇宗奭《衍義》 金張元素《珍珠囊》 元李杲《法象》 王好古《湯液》 明王綸《集要》 汪機《會編》 陳嘉謨《蒙筌》
穀之一 （麻麥稻類十二種）
胡麻
（《別錄》上品）
【校正】今據沈存中、寇宗奭二說，併入《本經》青蘘及《嘉祐》新立白油麻、胡麻油為一條。
【釋名】巨勝（《本經》）、方莖（《吳普》）、狗虱（《別錄》）、油麻（《食療》）、脂麻（《衍義》。俗作芝麻，非）。葉名青蘘（音箱）。莖名麻䕸（音皆，亦作稽）。
時珍曰︰按︰沈存中《筆談》云︰胡麻即今油麻，更無他說。古者中國止有大麻，其實為蕡。漢使張騫始自大宛得油麻種來，故名胡麻，以別中國大麻也。寇宗奭《衍義》，亦據此釋胡麻，故今併入油麻焉。巨勝即胡麻之角巨如方勝者，非二物也。方莖以莖名，狗虱以形名，油麻、脂麻謂其多脂油也。按張揖《廣雅》︰胡麻一名藤弘，弘亦巨也。《別錄》一名鴻藏者，乃藤弘之誤也。又杜寶《拾遺記》云︰隋大業四年，改胡麻曰交麻。
【集解】《別錄》曰︰胡麻一名巨勝，生上黨川澤，秋采之。青蘘，巨勝苗也，生中原川谷。
弘景曰︰胡麻，八穀之中，惟此為良。純黑者名巨勝。巨者，大也。本生大宛，故名胡麻。又以莖方者為巨勝，圓者為胡麻。
恭曰︰其角作八棱者為巨勝，四棱者為胡麻。都以烏者為良，白者為劣。
詵曰︰沃地種者八棱，山田種者四棱。土地有異，功力則同。
斆曰︰巨勝有七棱，色赤味酸澀者，乃真。其八棱者，兩頭尖者，色紫黑者，及烏油麻，並呼胡麻，誤矣。
頌曰︰胡麻處處種之，稀復野生。苗梗如麻，而葉圓銳光澤。嫩時可作蔬，道家多食之。
《本經》謂胡麻一名巨勝。陶弘景以莖之方圓分別，蘇恭以角棱多少分別，仙方有服胡麻、巨勝二法，功用小別，是皆以為二物矣。或云即今油麻，本生胡中，形體類麻，故名胡麻。八穀之中最為大勝，故名巨勝，乃一物二名。如此則是一物而有二種，如天雄、附子之類。故葛洪云︰胡麻中有一葉兩尖者為巨勝。《別錄》序例云︰細麻即胡麻也，形扁扁爾。其莖方者名巨勝，是也。今人所用胡麻之葉，如荏而狹尖。莖高四、五尺。黃花，生子成房，如胡麻角而小。嫩時可食，甚甘滑，利大腸。皮亦可作布，類大麻，色黃而脆，俗亦謂之黃麻。其實黑色，如韭子而粒細，味苦如膽，杵末略無膏油。其說各異。此乃服食家要藥，乃爾差誤，豈復得效也？
宗奭曰︰胡麻諸說參差不一，止是今人脂麻，更無他義。以其種來自大宛，故名胡麻。今胡地所出者皆肥大，其紋鵲，其色紫黑，取油亦多。《嘉祐本草》白油麻與此乃一物，但以色言之，比胡地之麻差淡，不全白爾。今人通呼脂麻，故二條治療大同。如川大黃、上黨人參之類，特以其地所宜立名，豈可與他土者為二物乎？
時珍曰︰胡麻即脂麻也。有遲、早二種，黑、白、赤三色，其莖皆方。秋開白花，亦有帶紫艷者。節節結角，長者寸許。有四棱、六棱者，房小而子少；七棱、八棱者，房大而子多，皆隨土地肥瘠而然。蘇恭以四棱為胡麻，八棱為巨勝，正謂其房勝巨大也。其莖高者三、四尺，有一莖獨上者，角纏而子少；有開枝四散者，角繁而子多，皆因苗之稀稠而然也。其葉有本團而末銳者。有本團而末分三丫如鴨掌形者，葛洪謂一葉兩尖為巨勝者指此。蓋不知烏麻、白麻，皆有二種葉也。
按︰《本經》胡麻一名巨勝，《吳普本草》一名方莖，《抱朴子》及《五符經》並云巨勝一名胡麻，其說甚明。至陶弘景始分莖之方圓。雷斆又以赤麻為巨勝，謂烏麻非胡麻。《嘉祐本草》復出白油麻，以別胡麻。並不知巨勝即胡麻中丫葉巨勝而子肥者，故承誤啟疑如此。惟孟詵謂四棱、八棱為土地肥瘠。寇宗奭據沈存中之說，斷然以脂麻為胡麻，足以証諸家之誤矣。又賈思勰《齊民要術》種收胡麻法，即今種收脂麻之法，則其為一物尤為可據。
今市肆間，因莖分方圓之說，遂以茺蔚子偽為巨勝，以黃麻子及大藜子偽為胡麻，誤而又誤矣。茺蔚子長一分許，有三棱。黃麻子黑如細韭子，味苦。大藜子狀如壁虱及酸棗核仁，味辛甘，並無脂油，不可不辨。梁簡文帝《勸醫文》有云︰世誤以灰滌菜子為胡麻。則胡麻之訛，其來久矣。
慎微曰︰俗傳胡麻須夫婦同種則茂盛。故《本事詩》云︰胡麻好種無人種，正是歸時又不歸。
【胡麻修治】弘景曰︰服食胡麻，取烏色者，當九蒸九曝，熬搗餌之。斷穀，長生，充飢。雖易得，而學者未能常服，況余藥耶？蒸不熟，令人髪落。其性與茯苓相宜。俗方用之甚少，時以合湯丸爾。
斆曰︰凡修事，以水淘去浮者，晒乾，以酒拌蒸，從巳至亥，出攤晒乾。臼中舂去粗皮，留薄皮。以小豆對拌，同炒，豆熟，去豆用之。
【氣味】甘，平，無毒。
士良曰︰初食利大小腸，久食即否，去陳留新。
《鏡源》曰︰巨勝可煮丹砂。
【主治】傷中虛羸，補五內，益氣力，長肌肉，填髓腦。久服，輕身不老（《本經》）。堅筋骨，明耳目，耐飢渴，延年。療金瘡止痛，及傷寒溫瘧大吐後，虛熱羸困（《別錄》）。補中益氣，潤養五臟，補肺氣，止心驚，利大小腸，耐寒暑，逐風濕氣、游風、頭風，治勞氣，產後羸困，催生落胞。細研塗髪令長。白蜜蒸餌，治百病（《日華》）。炒食，不生風。病風人久食，則步履端正，語言不蹇（李廷飛）。生嚼塗小兒頭瘡，煎湯浴惡瘡、婦人陰瘡，大效（蘇恭）。
白油麻
（《嘉祐》）
【氣味】甘，大寒，無毒。
宗奭曰︰白脂麻，世用不可一日闕者，亦不至於大寒也。
原曰︰生者性寒而治疾，炒者性熱而發病，蒸者性溫而補人。
詵曰︰久食抽人肌肉。其汁停久者，飲之發霍亂。
【主治】治虛勞，滑腸胃，行風氣，通血脈，去頭上浮風，潤肌肉。食後生啖一合，終身勿輟。又與乳母服之，孩子永不生病。客熱，可作飲汁服之。生嚼，敷小兒頭上諸瘡，良（孟詵）。仙方蒸以辟穀（蘇頌）。
【發明】甄權曰︰巨勝乃《仙經》所重。以白蜜等分合服，名靜神丸。治肺氣，潤五臟，其功甚多。亦能休糧，填人精髓，有益於男子。患人虛而吸吸者，加而用之。
時珍曰︰胡麻取油以白者為勝。服食以黑者為良，胡地者尤妙。取其黑色入通於腎，而能潤燥也。赤者狀如老茄子，殼濃油少，但可食爾，不堪服食。唯錢乙治小兒痘疹變黑歸腎，百祥丸，用赤脂麻煎湯送下，蓋亦取其解毒耳。《五符經》有巨勝丸，云︰即胡麻，本生大宛，五穀之長也。服之不息，可以知萬物，通神明，與世常存。《參同契》亦云︰巨勝可延年，還丹入口中。古以胡麻為仙藥，而近世罕用，或者未必有此神驗，但久服有益而已耶？劉、阮入天台，遇仙女，食胡麻飯。亦以胡麻同米作飯，為仙家食品焉爾。又按蘇東坡與程正輔書云︰凡痔疾，宜斷酒肉與鹽酪、醬菜、濃味及粳米飯，唯宜食淡麵一味。及以九蒸胡麻（即黑脂麻），同去皮茯苓，入少白蜜為 食之。日久氣力不衰而百病自去，而痔漸退。此乃長生要訣，但易知而難行爾。據此說，則胡麻為脂麻尤可憑矣。其用茯苓，本陶氏注胡麻之說也。近人以脂麻擂爛去滓，入綠豆粉作腐食。其性平潤，最益老人。
【附方】舊十六，新十五。
服食胡麻︰《抱朴子》云︰用上黨胡麻三斗，淘淨甑蒸，令氣遍，日乾，以水淘去沫再
蒸，如此九度，以湯脫去皮，簸淨，炒香為末，白蜜或棗膏丸彈子大。每溫酒化下一丸，日三服。忌毒魚、狗肉、生菜。服至百日，能除一切痼疾；一年，身面光澤不飢；二年，白髮返黑；三年，齒落更生；四年，水火不能害；五年，行及奔馬；久服，長生。若欲下之，飲葵菜汁。孫真人云︰用胡麻三升，去黃褐者，蒸三十遍，微炒香為末。入白蜜三升，杵三百下，丸梧桐子大。每旦服五十丸。人過四十以上，久服明目洞視，腸柔如筋也。
《神仙傳》云︰魯女生服胡麻餌術，絕穀八十餘年，甚少壯，日行三百裡，走及獐鹿。
服食巨勝，治五臟虛損，益氣力，堅筋骨。用巨勝，九蒸九曝，收貯。每服二合，湯浸布
去皮再研，水濾汁煎飲，和粳米煮粥食之。時珍曰︰古有服食胡麻、巨勝二法。方不出於一人，故有二法，其實一物也。
白髮返黑︰烏麻，九蒸九晒，研末，棗膏丸，服之。（《千金方》）。
腰腳疼痛︰新胡麻一升，熬香杵末。日服一小升，服至一斗永瘥。溫酒、蜜湯、薑汁皆可手腳酸痛微腫︰用脂麻五升熬研，酒一升，浸一宿。隨意飲。（《外台》）
入水肢腫作痛︰生胡麻搗塗之。（《千金》）
偶感風寒︰脂麻炒焦，乘熱擂酒飲之，暖臥取微汗出良。
中暑毒死︰救生散︰用新胡麻一升，微炒令黑，攤冷為末，新汲水調服三錢。或丸彈子大嘔 不止︰白油麻一大合，清酒半升，煎取三合，去麻頓服。（《近效方》）。
牙齒痛腫︰胡麻五升，水一斗，煮汁五升。含漱吐之，不過二劑，神良。（《肘後》）。
熱淋莖痛︰烏麻子、蔓荊子各五合，炒黃，緋袋盛，以井華水三升浸之。每食前服一錢。
（《聖惠方》）。
小兒下痢赤白︰用油麻一合搗，和蜜湯服之。（《外台》）。
解下胎毒︰小兒初生，嚼生脂麻，綿包，與兒咂之，其毒自下。
小兒急疳︰油麻嚼敷之。（《外台》）。
小兒軟癤︰油麻炒焦，乘熱嚼爛敷之。（譚氏《小兒方》）。
頭面諸瘡︰脂麻生嚼敷之。（《普濟》）
小兒瘰癧︰脂麻、連翹等分。為末。頻頻食之。（《簡便方》）
疔腫惡瘡︰胡麻（燒灰）、針砂等分，為末。醋和敷之，日三。（《普濟方》）。
痔瘡風腫作痛︰胡麻子煎湯洗之，即消。
坐板瘡疥︰生脂麻嚼敷之。（筆峰《雜興》）。
陰癢生瘡︰胡麻嚼爛敷之，良。（《肘後》）
乳瘡腫痛︰用脂麻炒焦，研末。以燈窩油調塗，即安。
婦人乳少︰脂麻炒研，入鹽少許，食之。（唐氏）。
湯火傷灼︰胡麻生研如泥，塗之。（《外台》）。
蜘蛛咬瘡︰油麻研爛敷之。（《經驗後方》）。
諸蟲咬傷︰同上。
蚰蜒入耳︰胡麻炒研，作袋枕之。（《梅師》）
穀賊尸咽，喉中痛癢，此因誤吞穀芒，搶刺癢痛也。穀賊屬咽，馬喉風屬喉，不可不分︰
用癰瘡不合︰烏麻炒黑，搗敷之。（《千金》）。
小便尿血︰胡麻三升杵末，以東流水二升浸一宿，平旦絞汁，頓熱服。（《千金方》）。
胡麻油
（即香油）
弘景曰︰生榨者良。若蒸炒者，止可供食及然燈耳，不入藥用。
宗奭曰︰炒熟乘熱壓出油，謂之生油，但可點照；須再煎煉，乃為熟油，始可食，不中點照，亦一異也。如鐵自火中出而謂之生鐵，亦此義也。
時珍曰︰入藥以烏麻油為上，白麻油次之，須自榨乃良。若市肆者，不惟已經蒸炒，而又雜之以偽也。
【氣味】甘，微寒，無毒。
【主治】利大腸，產婦胞衣不落。生油摩瘡腫，生禿髪（《別錄》）。去頭面游風（孫思邈）。主天行熱 ，腸內結熱。服一合，取利為度（藏器）。主喑啞，殺五黃，下三焦熱毒气，通少時，即瀉下熱毒，甚良（孟詵）。陳油︰煎膏，生肌長肉止痛，消癰腫，補皮裂（《日華》）。治癰疽熱病（蘇頌）。解熱毒、食毒、蟲毒，殺諸蟲螻蟻（時珍）。
【發明】藏器曰︰大寒，乃常食所用。而發冷疾，滑精髓，發臟腑渴，困脾臟。令人體重損聲。
士良曰︰有牙齒疾及脾胃疾人，切不可吃。治飲食物，須逐日熬熟用之。若經宿，即動氣也。
劉完素曰︰油生於麻，麻溫而油寒，同質而異性也。
震亨曰︰香油乃炒熟脂麻所出，食之美，且不致疾。若煎煉過，與火無異矣。
時珍曰︰張華《博物志》言︰積油滿百石，則自能生火。陳霆《墨談》言︰衣絹有油，蒸熱則出火星。是油與火同性矣。用以煎煉食物，尤能動火生痰。陳氏謂之大寒，珍意不然。但生用之，有潤燥解毒、止痛消腫之功，似乎寒耳。且香油能殺蟲，而病發症者嗜油；煉油能自焚，而氣盡則反冷。此又物之玄理也。
【附方】舊十，新二十七。發症飲油︰《外台》云︰病發症者，欲得飲油。用油一升，入香澤煎之。盛置病患頭邊，令氣入口鼻，勿與飲之。疲極眠睡，蟲當從口出。急以鍛石粉手捉取抽盡，即是發也。初出，如不流水中濃菜形。又云︰治胸喉間覺有症蟲上下，嘗聞蔥、豉食香，此乃發症蟲也。二日不食，開口而臥。以油煎蔥、豉令香，置口邊。蟲當出，以物引去之，必愈。
發瘕腰痛︰《南史》云︰宋明帝宮人腰痛牽心，發則氣絕。徐文伯診曰︰發瘕也。以油灌之。吐物如發，引之長三尺，頭已成蛇，能動搖，懸之滴盡，唯一發爾。
吐解蠱毒︰以清油多飲，取吐。（《嶺南方》）。
解河豚毒︰一時倉卒無藥。急以清麻油多灌，取吐出毒物，即愈。（《衛生易簡方》）。
解砒石毒︰麻油一碗，灌之。（《衛生方》）。
大風熱疾︰《近效方》云︰婆羅門僧療大風疾，並熱風手足不遂，壓丹石熱毒。用硝石一兩，生烏麻油二大升，同納鐺中。以土墼蓋口，紙泥固濟，細火煎之。初煎氣腥，藥熟則香氣發。更以生脂麻油二大升和合，微煎之。以意斟量得所，即內不津器中。凡大風人，用紙屋子坐病患，外面燒火發汗，日服一大合，壯者日二服。三七日，頭面 瘡皆滅也。（《圖經》）。
傷寒發黃︰生烏麻油一盞，水半盞，雞子白一枚，和攪服盡。（《外台》）。
小兒發熱︰不拘風寒飲食時行痘疹，並宜用之︰以蔥涎入香油內，手指蘸油摩擦小兒五心、頭面、項背諸處，最能解毒涼肌。（《直指》）。
預解痘毒︰《外台》云︰時行暄暖，恐發痘瘡。用生麻油一小盞，水一盞，旋旋傾下油
內，柳枝攪稠如蜜。每服二、三蜆殼，大人二合，臥時服之。三、五服，大便快利，瘡自不生小兒初生大小便不通。用真香油一兩，皮硝少許，同煎滾。冷定，徐徐灌入口中，咽下即通。（《藺氏經驗方》）。
卒熱心痛︰生麻油一合，服之良。（《肘後方》）。
鼻衄不止︰紙條蘸真麻油入鼻取嚏，即愈。有人一夕衄血盈盆，用此而效。（《普濟方》）。
胎死腹中︰清油和蜜等分，入湯頓服。（《普濟方》）。
漏胎難產︰因血乾澀也。用清油半兩，好蜜一兩，同煎數十沸，溫服，胎滑即下。他藥無產腸不收︰用油五斤，煉熟盆盛。令婦坐盆中，飯久。先用皂角（炙，去皮）研末。吹少許
癰疽發背，初作即服此，使毒气不內攻︰以麻油一斤，銀器煎二十沸，和醇醋二碗。分五腫毒初起︰麻油煎蔥黑色，趁熱通手旋塗，自消。（《百一選方》）
喉痺腫痛生油一合灌之，立愈。（《總錄》）。
丹石毒發，發熱者︰不得食熱物，不用火為使。但著濃衣暖臥，取油一匙，含咽。戒怒
二去滓。合酒每服三合，百日氣血充盛也。
身面瘡疥︰方同下。
梅花禿癬︰用清油一碗，以小竹子燒火入內煎沸，瀝豬膽汁一個，和勻，剃頭擦之，二、三日即愈。勿令日晒。（《普濟方》）。
赤禿髮落︰香油、水等分，以銀釵攪和。日日擦之，髮生乃止。（《普濟方》）。
髮落不生︰生胡麻油塗之。（《普濟方》）。
令髮長黑︰生麻油、桑葉煎過，去滓。沐髮，令長數尺。（《普濟》）。
滴耳治聾︰生油日滴三、五次。候耳中塞出，即愈。（《總錄》）。
蚰蜒入耳︰劉禹錫《傳信方》︰用油麻油作煎餅，枕臥，須臾自出。李元淳尚書在河陽日，蚰蜒入耳，無計可為。腦悶有聲，至以頭擊門柱。奏狀危困，因發御藥療之，不驗。忽有人獻此方，乃愈。（《圖經》）。
蜘蛛咬毒︰香油和鹽，摻之。（《普濟方》）。
冬月唇裂︰香油頻頻抹之。（《相感志》）。
身面白癜︰以酒服生胡麻油一合，一日三服，至五斗瘥。忌生冷、豬、雞、魚、蒜等百日。（《千金》）。
小兒丹毒︰生麻油塗之。（《千金》）。
打撲傷腫︰熟麻油和酒飲之，以火燒熱地臥之，覺即疼腫俱消。松陽民相毆，用此法，經官驗之，了無痕跡。（趙葵《行營雜錄》）。
虎爪傷人︰先吃清油一碗，仍以油淋洗瘡口。（趙原陽《濟急方》）。
毒蜂螫傷︰清油搽之妙。（同上）。
毒蛇螫傷︰急飲好清油一二盞解毒，然後用藥也。（《濟急良方》）
燈盞殘油
【主治】能吐風痰食毒，塗癰腫熱毒。又治 犬咬傷，以灌瘡口，甚良（
麻枯餅
時珍曰︰此乃榨去油麻滓也。亦名麻籸 （音辛）。荒歲人亦食之。可以養魚肥田，亦《周禮》草人疆𪲹用蕡之義。
【附方】新二。
揩牙烏髪︰麻枯八兩，鹽花三兩，用生地黃十斤取汁，同入鐺中熬乾。以鐵蓋覆之，鹽泥泥之，煆赤，取研末。日用三次，揩畢，飲薑茶。先從眉起，一月皆黑也。（《養老書》）。
疽瘡有蟲︰生麻油滓貼之，綿裹，當有蟲出。（《千金方》）。
青蘘
（音穰。《本經》上品） 恭曰︰自草部移附此。
【釋名】夢神，巨勝苗也。生中原山谷。（《別錄》）。
【氣味】甘，寒，無毒。
【主治】五臟邪氣，風寒濕痺，益氣，補腦髓，堅筋骨。久服，耳目聰明，不飢不老增壽（《本經》）。主傷暑熱（思邈）。作湯沐頭，去風潤髮，滑皮膚，益血色（《日華》）。治崩中血凝注者，生搗一升，熱湯絞汁半升服，立愈（甄權）。祛風解毒潤腸。又治飛絲入咽喉者，嚼之即愈（時珍）。
【發明】宗奭曰︰青蘘即油麻葉也。以湯浸，良久涎出，稠黃色，婦人用之梳髮，與《日華》作湯沐髮之說相符，則胡麻之為脂麻無疑。
弘景曰︰胡麻葉甚肥滑，可沐頭。但不知云何服之？《仙方》並無用此，亦當陰乾為丸散爾。
時珍曰︰按︰服食家有種青蘘作菜食法，云︰秋間取巨勝子種畦中，如生菜之法。候苗出采食，滑美不減於葵。則本草所著者，亦茹蔬之功，非入丸散也。
胡麻花
思邈曰︰七月採最上標頭者，陰乾用之。
藏器曰︰陰乾漬汁，溲麵食，至韌滑。
【主治】生禿髮（思邈）。潤大腸。人身上生肉疔者，擦之即愈（時珍）。
【附方】新一。
眉毛不生：烏麻花陰乾為末，以烏麻油漬之，日塗。（《外臺秘要》）。
麻𥟠
【主治】燒灰，入點痣去惡肉方中用（時珍）。
【附方】新二。
小兒鹽哮︰脂麻稭，瓦內燒存性，出火毒，研末。以淡豆腐蘸食之。（《摘玄方》）。
耳出膿︰白麻稭刮取一合，花胭脂一枚，為末。綿裹塞耳中。（《聖濟總錄》）。
亞麻
（宋《圖經》）
【釋名】鵶麻（《圖經》）、壁虱胡麻（《綱目》）。
【集解】頌曰︰亞麻子出兗州、威勝軍。苗葉俱青，花白色。八月上旬采其實用。
時珍曰︰今陝西人亦種之，即壁虱胡麻也。其實亦可榨油點燈，氣惡不堪食。其莖穗頗似茺蔚，子不同。
亞麻子
【氣味】甘，微溫，無毒。
【主治】大風瘡癬（蘇頌）。
大麻
（《本經》上品）
【釋名】火麻（《日用》）、黃麻（俗名）、漢麻（《爾雅翼》），雄者名枲麻（《詩疏》）、牡麻（同上），雌者名苴麻（同上）、茡麻（音字）。花名麻蕡（《本經》）、麻勃。
時珍曰︰麻從兩木在广下，象屋下泒麻之形也。木音泒，广音儼。餘見下注。云漢麻者，以別胡麻也。
【集解】
【正誤】《本經》曰︰麻蕡一名麻勃、麻花、上勃勃者。七月七日采之良。麻子九月采。入土者損人。生太山川谷。
弘景曰︰麻蕡即牡麻，牡麻則無實。今人作布及履用之。
恭曰︰蕡即麻實，非花也。《爾雅》云︰蕡，枲實。《儀禮》云︰苴，麻之有蕡者。注云︰有子之麻為苴。皆謂子也。陶以蕡為麻勃，謂勃勃然如花者，復重出麻子，誤矣。既以蕡為米穀上品，花豈堪食乎？
藏器曰︰麻子，早春種為春麻子，小而有毒；晚春種為秋麻子，入藥佳。壓油可以油物。
宗奭曰︰麻子，海東毛羅島來者，大如蓮實，最勝；其次出上郡、北地者，大如豆；南地者，子小。
頌曰︰麻子處處種之，績其皮以為布者。農家擇其子之有斑黑文者，謂之雌麻，種之則結子繁。他子則不然也。《本經》麻蕡、麻子所主相同，而麻花非所食之物，蘇恭之論似當矣。然《本草》朱字云：麻蕡味辛，麻子味甘，又似二物。疑《本草》與《爾雅》、《禮記》稱謂有不同者。又《藥性論》用麻花云：味苦，主諸風、女經不利。然則蕡也、子也、花也，其三物乎？
時珍曰︰大麻即今火麻，亦曰黃麻。處處種之，剝麻收子。有雌有雄︰雄者為 ，雌者為苴。大科如油麻。葉狹而長，狀如益母草葉，一枝七葉或九葉。五、六月開細黃花成穗，隨即結實，大如胡荽子，可取油。剝其皮作麻。其秸白而有棱，輕虛可為燭心。《齊民要術》云︰麻子放勃時，拔去雄者。若未放勃，先拔之，則不成子也。其子黑而重，可搗治為燭。即此也。《本經》有麻蕡、麻子二條，謂蕡即麻勃，謂麻子入土者殺人。蘇恭謂：蕡是麻子，非花也。蘇頌謂：蕡、子、花為三物。疑而不決。謹按︰《吳普本草》云︰麻勃一名麻花，味辛無毒。麻藍一名麻蕡，一名青葛，味辛甘有毒。麻葉有毒，食之殺人。麻子中仁無毒，先藏地中者，食之殺人。據此說則麻勃是花，麻蕡是實，麻仁是實中仁也。普三國時人，去古未遠，說甚分明。
《神農本經》以花為蕡，以藏土入土殺人，其文皆傳寫脫誤爾。陶氏及唐宋諸家，皆不考究而臆度疑似，可謂疏矣。今依吳氏改正於下。
麻勃
普曰︰一名麻花。
時珍曰︰觀《齊民要術》有放勃時拔去雄者之文，則勃為花明矣。
【氣味】辛，溫，無毒。
甄權曰︰苦，微熱，無毒。畏牡蠣。入行血藥，以䗪蟲為之使。
【主治】一百二十種惡風，黑色遍身苦癢，逐諸風惡血，治女人經候不通（《藥性》）。治健忘及金瘡內漏（時珍）。
【發明】弘景曰︰麻勃方藥少用。術家合人參服之，逆知未來事。
時珍曰︰按︰《范汪方》有治健忘方︰七月七日收麻勃一升，人參二兩，為末，蒸令氣遍。每臨臥服一刀圭，能盡知四方之事。此乃治健忘，服之能記四方事也。陶云逆知未來事，過言矣。又《外台》言生疔腫人，忌見麻勃，見之即死者，用胡麻、針砂、燭燼為末，醋和敷之。不知麻勃與疔何故相忌？亦如人有見漆即生瘡者，此理皆不可曉。
【附方】舊一，新二。
瘰癧初起︰七月七日麻花、五月五日艾葉，等分，作炷，灸之百壯。（《外台秘要》）。
金瘡內漏︰麻勃一兩，蒲黃二兩，為末。酒服一錢匕，日三，夜一。（同上）。
風病麻木︰麻花四兩，草烏一兩，炒存性為末，煉蜜調成膏。每服三分，白湯調下。
麻蕡
普曰︰一名麻藍，一名青葛。
時珍曰︰此當是麻子連殼者，故《周禮》朝事之籩供 、《月令》食麻，與大麻可食、可供稍有分別，殼有毒而仁無毒也。
【氣味】辛，平，有毒。
普曰︰神農︰辛。雷公︰甘。岐伯︰有毒。畏牡蠣、白薇。
【主治】五勞七傷。多服，令人見鬼狂走（《本經》。詵曰︰要見鬼者，取生麻子、菖蒲、鬼臼等分，杵丸彈子大。每朝向日服一丸。滿百日即見鬼也）。利五臟，下血，寒氣，破積止痺散膿。久服，通神明，輕身（《別錄》）。
【附方】舊一。風癲百病︰麻子四升，水六升，猛火煮令芽生，去滓煎取二升，空心服之。或發或不發，或多言語，勿怪之。但令人摩手足，頃定。進三劑愈。（《千金》）。
麻仁
【修治】宗奭曰︰麻仁極難去殼。取帛包置沸湯中，浸至冷出之。垂井中一夜，勿令著水。次日日中曝乾，就新瓦上 去殼，簸揚取仁，粒粒皆完。張仲景麻仁丸，即此大麻子中仁也。
【氣味】甘，平，無毒。詵曰︰微寒。
普曰︰先藏地中者，食之殺人。
士良曰：多食損血脈，滑精氣，痿陽氣。婦人多食即髮帶疾。　畏牡蠣、白薇，惡茯苓。
【主治】補中，益氣。久服肥健、不老、神仙（《本經》）。治中風汗出，逐水氣，利小便，破積血，復血脈，乳婦產後余疾。沐髮長潤（《別錄》）。下氣，去風痺、皮頑，令人心歡，炒香浸小便，絞汁服之。婦人倒產，吞二、七枚即正（藏器）。潤五臟，利大腸風熱結燥及熱淋（士良）。補虛勞，逐一切風氣，長肌肉，益毛髮，通乳汁，止消渴，催生難產（《日華》）。取汁煮粥，去五臟風，潤肺，治關節不通，髮落（孟詵）。利女人經脈，調大腸下痢。塗諸瘡癩，殺蟲。取汁煮粥食，止嘔逆（時珍）。
【發明】弘景曰︰麻子中仁，合丸藥並釀酒，大善。但性滑利。
劉完素曰︰麻，木穀也而治風，同氣相求也。
好古曰︰麻仁，手陽明、足太陰藥也。陽明病汗多、胃熱、便難，三者皆燥也。故用之以通潤也。
成無己曰︰脾欲緩，急食甘以緩之。麻仁之甘，以緩脾潤燥。
【附方】舊十九，新十九。
服食法︰麻子仁一升，白羊脂七兩，蜜蠟五兩，白蜜一合，和杵蒸食之，不飢耐老。（《食療》）。
耐老益氣，久服不飢︰麻子仁二升，大豆一升，熬香為末，蜜丸。日二服。（《藥性論》）。
大麻仁酒，治骨髓風毒疼痛，不可運動︰用大麻仁水浸，取沉者一大升曝乾，於銀器中旋旋慢炒香熟，入木臼中搗至萬杵，待細如白粉即止，平分為十帖。每用一帖，取家釀無灰酒一大碗，同麻粉，用柳槌蘸入砂盆中擂之，濾去殼，煎至減半。空腹溫服一帖。輕者四五帖見效，甚者不出十帖，必失所苦，效不可言。（《篋中方》）。
麻子仁粥，治風水腹大，腰臍重痛，不可轉動︰用冬麻子半斤，研碎，水濾取汁，入粳米老人風痺︰麻子煮粥，上法食之。
五淋澀痛︰麻子煮粥，如上法食之。（同上）。
大便不通︰麻子煮粥，如上法服之。（《肘後方》）。
麻子仁丸治脾約，大便秘而小便數︰麻子仁二升，芍藥半斤，濃朴一尺，大黃、枳實各一斤，杏仁一升，熬研，煉蜜丸梧桐子大。每以漿水下十丸，日三服。不知再加。（張仲景方）。
產後秘塞︰許學士云︰產後汗多則大便秘，難於用藥，惟麻子蘇子粥最穩。不惟產後可服，凡老人諸虛風秘，皆得力也。用大麻子仁、紫蘇子各二合，洗淨研細，再以水研，濾取汁一產後瘀血不盡︰麻子仁五升，酒一升漬一夜，明旦去滓溫服一升，先食服不瘥，夜再服一升，不吐不下。不得與男子通一月，將養如初產法。（《千金方》）。
胎損腹痛︰冬麻子一升，杵碎熬香，水二升煮汁，分服。（《心鏡》）。
妊娠心痛煩悶︰麻子仁一合（研），水二盞，煎六分，去滓服。（《聖惠》）。
月經不通，或兩三月，或半年、一年者用麻子仁二升，桃仁二兩，研勻，熟酒一升，浸一夜。日服一升。（《普濟》）。
嘔逆不止︰麻仁三合杵熬，水研取汁，著少鹽，吃立效。李諫議常用，極妙。（《外台》）。
虛勞內熱，下焦虛熱，骨節煩疼，肌肉急，小便不利，大便數，少氣吸吸，口燥熱淋︰
用大麻仁五合（研），水二升，煮減半，分服。四五劑瘥。（《外台》）。
補下治渴︰麻子仁一升，水三升，煮四五沸去滓，冷服半升，日二。（《藥性論》）。
消渴飲水，日至數斗，小便赤澀︰用秋麻子仁一升，水三升，煮三、四沸。飲汁，不過五
乳石發渴︰大麻仁三合，水三升，煮二升，時時呷之。（《外台》）。
飲酒咽爛，口舌生瘡︰大麻仁一升，黃芩二兩，為末，蜜丸。含之。（《千金方》）。
腳氣腫渴︰大麻仁熬香，水研取一升，別以水三升，煮一升赤小豆，取一升汁，即內麻汁，更煎三五沸。食豆飲汁。（《外台秘要》）。
腳氣腹痺︰大麻仁一升（研碎）。酒三升，漬三宿，溫服大良。（《外台》）。
血痢不止︰《必效方》︰用麻子仁汁煮綠豆。空心食，極效。（《外台》）。
小兒痢下赤白，體弱大困者︰麻子仁三合，炒香研細末。每服一錢，漿水服，立效。（《子母秘錄》）。
截腸怪病，大腸頭出寸餘，痛苦，乾則自落，又出，名為截腸病，若腸盡即不治︰但初覺截時，用器盛脂麻油坐浸之，飲大麻子汁數升，即愈也。（夏子益《奇疾方》）。
金瘡瘀血在腹中︰用大麻仁三升，蔥白十四枚，搗熟，水九升，煮一升半，頓服。血出不盡，更服。（《千金》）。
腹中蟲病︰大麻子仁三升，東行茱萸根八升，漬水。平旦服二升，至夜蟲下。（《食療》）。
小兒疳瘡︰嚼麻子敷之，日六、七度。（《子母秘錄》）。
小兒頭瘡︰麻子五升。研細，水絞汁，和蜜敷之。（《千金》）。
白禿無髮︰麻子三升炒焦研末，豬脂和塗，髮生為度。（《普濟方》）。
髮落不生︰ 麻子汁煮粥，頻食之。（《聖濟總錄》）。
耳出膿︰麻子一合，花胭脂一分。研勻，作梃子，綿裹塞之。（《聖惠方》）。
大風癩疾︰大麻仁三升淘晒，以酒一斗浸一夜，研取白汁，濾入瓶中，重湯煮數沸收之。
每飲一小盞，兼服茄根散、乳香丸，取效。（《聖惠方》。
卒被毒箭︰麻仁數升，杵汁飲。（《肘後》）。
解射罔毒︰大麻子汁，飲之良。（《千金》）。
辟禳溫疫︰麻子仁、赤小豆各二七枚，除夜著井中。飲水良。（《龍魚河圖》）。
赤游丹毒︰麻仁搗末，水和敷之。（《千金方》）。
濕癬肥瘡︰大麻 敷之，五日瘥。（《千金方》）。
瘭疽出汁，生手足肩背，累累如赤豆狀︰剝淨，以大麻子炒研末摩之。（《千金方》）。
油
【主治】熬黑壓油，敷頭，治髮落不生。煎熟，時時啜之，治硫黃毒發身熱（時珍。出《千金方》、《外台秘要》）。
【附方】新一。
尸咽痛癢︰麻子燒取脂，酒調一錢服之。（《聖濟總錄》）。
葉
【氣味】辛，有毒。
【主治】搗汁服五合，下蛔蟲；搗爛敷蠍毒，俱效（蘇恭）。浸湯沐髮長潤，令白髮不生
甄權曰︰以葉一握，同子五升搗和，浸三日，去滓沐髮。
【發明】時珍曰︰按︰郭文《瘡科心要》︰烏金散治癰疽疔腫，時毒惡瘡。方中用火麻頭，同麻黃諸藥發汗，則葉之有毒攻毒可知矣。《普濟方》用之截瘧，尤可推焉。
【附方】新二。
治瘧不止︰火麻葉，不問榮枯，鍋內文武火慢炒香，連鍋取下，以紙蓋之，令出汗盡，為臨發前用茶或酒下。移病患原睡處，其狀如醉，醒即愈。又方︰火麻葉（如上法為末）一兩，加縮砂、丁香、陳皮、木香各半兩，酒糊丸梧子大。每酒、茶任下五七丸。能治諸瘧，壯元氣。（《普濟方》）
黃麻
【主治】破血，通小便（時珍）。
【附方】新二。
熱淋脹痛︰麻皮一兩，炙甘草三分，水二盞，煎一盞服，日二，取效。（《聖惠方》）。
跌撲折傷疼痛︰接骨方︰黃麻（燒灰）、頭髮灰各一兩，乳香五錢，為末。每服三錢，溫
麻根
【主治】搗汁或煮汁服，主瘀血石淋（陶弘景）。治產難衣不出，破血壅脹，帶下崩中不止者，以水煮服之，效（蘇恭）。治熱淋下血不止，取三、九枚，洗淨，水五升，煮三升，分服，血止神驗（《藥性》）。根及葉搗汁服，治撾打瘀血，心腹滿氣短，及 折骨痛不可忍者，皆效。無則以麻煮汁代之（蘇頌。出韋宙《獨行方》）。
漚麻汁
【主治】止消渴，治瘀血（蘇恭）。
小麥
（《別錄》中品）
【校正】《拾遺》麥、苗併歸為一。
【釋名】來。
時珍曰︰來亦作䅘。許氏《說文》云︰天降瑞麥，一來二麰，象芒刺之形，天所來也。如足行來，故麥字從來從夊。夊音綏，足行也。《詩》云︰“貽我來牟”是矣。又云︰來象其實，夊象其根。《梵書》名麥曰迦師錯。
【集解】頌曰︰大、小麥秋種冬長，春秀夏實，具四時中和之氣，故為五穀之貴。地暖處亦可春種，至夏便收。然比秋種者，四氣不足，故有毒。
時珍曰︰北人種麥漫撒，南人種麥撮撒。北麥皮薄麵多，南麥反此。或云︰收麥以蠶沙和之，辟蠹。或云︰立秋前以蒼耳銼碎同晒收，亦不蛀。秋後則蟲已生矣。蓋麥性惡濕，故久雨水潦，即多不熟也。
【小麥氣味】甘，微寒，無毒。入少陰、太陽之經。
甄權曰︰平，有小毒。
恭曰︰小麥作湯，不許皮坼。坼則性溫，不能消熱止煩也。
藏器曰︰小麥秋種夏熟，受四時氣足，兼有寒熱溫涼。故麥涼、曲溫、麩冷、麵熱，宜其然也。河渭之西，白麥麵亦涼，以其春種，闕二氣也。
時珍曰︰新麥性熱，陳麥平和。
【主治】除客熱，止煩渴咽燥，利小便，養肝氣，止漏血唾血。令女人易孕（《別錄》）。養心氣，心病宜食之（思邈）。煎湯飲，治暴淋（宗奭）。熬末服，殺腸中蛔蟲（《藥性》）。陳者煎湯飲，止虛汗。燒存性，油調，塗諸瘡湯火傷灼（時珍）。
【發明】時珍曰︰按︰《素問》云︰麥屬火，心之穀也。鄭玄云︰麥有孚甲，屬木。許慎云︰麥屬金，金王而生，火王而死。三說各異。而《別錄》云︰麥養肝氣，與鄭說合。孫
邈云︰麥養心氣，與《素問》合。夷考其功，除煩、止渴、收汗、利溲、止血，皆心之病也，當以《素問》為準。蓋許以時，鄭以形，而《素問》以功性，故立論不同爾。
震亨曰︰飢年用小麥代穀，須晒燥，以少水潤，舂去皮，煮為飯食，可免麵熱之患。
【附方】舊二，新五。
消渴心煩︰用小麥作飯及粥食。（《心鏡》）
老人五淋，身熱腹滿︰小麥一升，通草二兩，水三升，煮一升，飲之即愈。（《奉親書》）
項下癭氣︰用小麥一升，醋一升，漬之，晒乾為末。以海藻洗，研末三兩，和勻。每以酒服方寸匕，日三。（《短劇》）。
眉煉頭瘡︰用小麥燒存性，為末。油調敷。（《儒門事親》）。
白癜風癬︰用小麥攤石上，燒鐵物壓出油，搽之甚效。（《醫學正傳》）。
湯火傷灼，未成瘡者︰用小麥炒黑，研入膩粉，油調塗之。勿犯冷水，必致爛。（《袖珍方》）。
金瘡腸出︰用小麥五升，水九升，煮取四升，綿濾取汁，待極冷。令病患臥席上，含汁使腸自入。十日中，但略食羹物。慎勿驚動，即殺人。（《劉涓子鬼遺方》）。
浮麥
（即水淘浮起者，焙用）。
【氣味】甘、鹹，寒，無毒。
【主治】益氣除熱，止自汗盜汗，骨蒸虛熱，婦人勞熱（時珍）。
麥麩
【主治】時疾熱瘡，湯火瘡爛，撲損傷折瘀血，醋炒 貼之（《日華》）。和麵作餅，止泄痢，調中去熱健人。以醋拌蒸熱，袋盛，包熨人馬冷失腰腳傷折處，止痛散血（藏器）。醋蒸，熨手足風濕痺痛，寒濕腳氣，互易至汗出，並良。末服，止虛汗（時珍）。
【發明】時珍曰︰麩乃麥皮也。與浮麥同性，而止汗之功次於浮麥，蓋浮麥無肉也。凡人身體疼痛及瘡瘍腫爛沾漬，或小兒暑月出痘瘡，潰爛不能著席睡臥者，並用夾褥盛麩縫合藉臥，性涼而軟，誠妙法也。
【附方】新七。
虛汗盜汗︰《衛生寶鑒》︰用浮小麥（文武火炒），為末。每服二錢半，米飲下，日三服。
或煎湯代茶飲。一方︰以豬觜唇煮熟切片，蘸食亦良。
產後虛汗︰小麥麩、牡蠣等分，為末。以豬肉汁調服二錢，日二服。（胡氏《婦人方》）。
走氣作痛︰用釅醋拌麩皮炒熱，袋盛熨之。（《生生編》）。
滅諸瘢痕︰春夏用大麥麩，秋冬用小麥麩，篩粉和酥敷之。（《總錄》）。
小兒眉瘡︰小麥麩炒黑，研末，酒調敷之。
小便尿血︰麵麩炒香，以肥豬肉蘸食之。《集玄》。
麵
【氣味】甘，溫，有微毒。不能消熱止煩（《別錄》）。
大明曰︰性壅熱，小動風氣，發丹石毒。
思邈曰︰多食，長宿 ，加客氣。畏漢椒、蘿蔔。
【主治】補虛。久食，實人膚體，濃腸胃，強氣力（藏器）。養氣，補不足，助五臟（《日華》）。水調服，治人中暑，馬病肺熱（宗奭）。敷癰腫損傷，散血止痛。生食，利大腸。水調服，止鼻衄吐血（時珍）。
【發明】詵曰︰麵有熱毒者，多是陳黝之色，又為磨中石末在內故也。但杵食之，即良
藏器曰︰麵性熱，惟第二磨者涼，為其近麩也。河渭以西，白麥麵性涼，以其春種，闕二氣也。
穎曰︰東南卑濕，春多雨水，麥已受濕氣，又不曾出汗，故食之作渴，動風氣，助濕發熱。西北高燥，春雨又少，麥不受濕，復入地窖出汗，北人稟濃少濕，故常食而不病也。
時珍曰︰北面性溫，食之不渴；南面性熱，食之煩渴；西邊面性涼，皆地氣使然也。吞漢椒、食蘿蔔，皆能解其毒，見蘿蔔條。醫方中往往用飛羅麵，取其無石末而性平易爾。陳麥麵，水煮食之，無毒。以糟發脹者，能發病發瘡，惟作蒸餅和藥，取其易消也。按︰李鵬飛《延壽書》云︰北多霜雪，故麵無毒；南方雪少，故麵有毒。顧元慶《檐曝偶談》云︰江南麥花夜發，故發病；江北麥花晝發，故宜人。又曰︰魚稻宜江淮，羊麵宜京洛，亦五方有宜不宜也。麵性雖熱，而寒食日以紙袋盛懸風處，數十年亦不壞，則熱性皆去而無毒矣，入藥尤良。
【附方】舊六，新二十三。
熱渴心悶︰溫水一盞，調麵一兩，飲之。（《聖濟總錄》）。
中暍卒死︰井水和麵一大抄，服之。（《千金》）。
夜出盜汗︰麥麵作彈丸，空心、臥時煮食之。次早服妙香散一帖取效。
內損吐血︰飛羅麵略炒，以京墨汁或藕節汁，調服二錢。（《醫學集成》）。
大衄血出︰口耳皆出者。用白麵入鹽少許，冷水調服三錢。（《普濟方》）。
中蠱吐血︰小麥麵二合，水調服。半日當下出。（《廣記》）。
嘔噦不止︰醋和麵，作彈丸二、三十枚，以沸湯煮熟，漉出投漿水中，待溫吞三、兩枚。
噦定，即不用再吞。未定，至晚再吞。（《兵部手集》）。
寒痢白色︰炒麵，每以方寸匕入粥中食之。能療日瀉百行，師不救者。（《外台》）。
泄痢不固︰白麵一斤，炒焦黃。每日空心溫水服一、二匙。（《正要》）。
諸瘧久瘧︰用三姓人家寒食麵各一合，五月五日午時采青蒿，擂自然汁，和丸綠豆大。
臨頭皮虛腫，薄如蒸餅，狀如裹水︰以口嚼麵敷之良。（《梅師方》）。
咽喉腫痛，卒不下食︰白麵和醋，塗喉外腫處。（《普濟方》）。
婦人吹奶︰水調麵煮糊，欲熟，即投無灰酒一盞，攪勻熱飲。令人徐徐按之，藥行即瘳。
（《經驗方》）。
乳癰不消︰白麵半斤炒黃，醋煮為糊，塗之即消。（《聖惠方》）。
破傷風病︰白麵、燒鹽各一撮。新水調，塗之。（《普濟方》）。
金瘡血出不止︰用生麵乾敷，五、七日即愈。（《藺氏經驗方》）。
遠行腳趼成泡者︰水調生麵塗之，一夜即平。（《海上》）。
折傷瘀損︰白麵、梔子仁同搗，以水調，敷之即散。
火燎成瘡︰炒麵，入梔子仁末，和油敷之。（《千金》）。
瘡中惡肉︰寒食麵二兩，巴豆五分。水和作餅，燒末摻之。（《仙傳外科》）。
白禿頭瘡︰白麵、豆豉和研，酢和敷之。（《普濟方》）。
小兒口瘡︰寒食麵五錢，硝石七錢，水調半錢，塗足心，男左女右。（《普濟方》）。
婦人斷產︰白麵一升，酒一升，煮沸去渣，分三服。經水至時前日夜、次日早及天明服之陰冷悶痛，漸入腹腫滿︰醋和麵熨之。（《千金方》）。
一切漏瘡︰鹽、麵和團，燒研敷之。（《千金方》）。
瘭疽出汁，生手足肩背，累累如赤豆︰剝淨，以酒和麵敷之。（《千金方》）。
一切疔腫︰麵和臘豬脂封之良。（《梅師方》）。
傷米食積︰白麵一兩，白酒曲二丸，炒為末。每服二匙，白湯調下。如傷肉食，山楂湯下。（《簡便方》）
麥粉
【氣味】甘，涼，無毒。
【主治】補中，益氣脈，和五臟，調經絡。又炒一合，湯服，斷下痢（孟詵）。醋熬成膏，消一切癰腫、湯火傷（時珍）。
【發明】時珍曰︰麥粉乃是麩麵，麵洗筋澄出漿粉。今人漿衣多用之，古方鮮用。按︰萬表《積善堂方》云︰烏龍膏︰治一切癰腫發背，無名腫毒，初發 熱未破者，取效如神。用隔年小粉，愈久者愈佳，以鍋炒之。初炒如餳，久炒則乾，成黃黑色，冷定研末。陳米醋調成糊，熬如黑漆，瓷罐收之。用時攤紙上，剪孔貼之，即如冰冷，疼痛即止。少頃覺癢，乾亦不能動。久則腫毒自消，藥力亦盡而脫落，甚妙。此方蘇州杜水庵所傳，屢用有驗。藥易而功大，濟生者宜收藏之。
麵筋
【氣味】甘，涼，無毒。
【主治】解熱和中，勞熱人宜煮食之（時珍）。寬中益氣（寧原）。
【發明】時珍曰︰麵筋，以麩與麵水中揉洗而成者。古人罕知，今為素食要物，煮食甚良。今人多以油炒，則性熱矣。
宗奭曰︰生嚼白麵成筋，可粘禽、蟲。
麥麨
（即糗也。以麥蒸，磨成屑）
【氣味】甘，微寒，無毒。
【主治】消渴，止煩（《蜀本》）。
麥苗
（《拾遺》）
【氣味】辛，寒，無毒。
【主治】消酒毒暴熱，酒疸目黃，並搗爛絞汁日飲之。又解蠱毒，煮汁濾服（藏器）。除煩悶，解時疾狂熱，退胸膈熱，利小腸，作虀食甚益顏色（日華）
麥奴
藏器曰︰麥穗將熟時，上有黑霉者也。
【主治】熱煩，天行熱毒。解丹石毒（藏器）。治陽毒溫毒，熱極發狂大渴，及溫瘧（時珍）。
【發明】時珍曰︰朱肱《南陽活人書》︰治陽毒溫毒熱極發狂發斑大渴倍常者，用黑奴丸，水化服一丸，汗出或微利即愈。其方用小麥奴、梁上塵、釜底煤、灶突墨，同黃芩、麻黃、硝、黃等分為末，蜜丸彈子大。蓋取火化者從治之義也。麥乃心之穀，屬火，而奴則麥實將成，為濕熱所蒸，上黑霉者，與釜煤、灶墨同一理也。其方出陳延之《短劇方》，名麥奴丸，初虞世《古今錄驗》名高堂丸、水解丸，誠救急良藥也。
稈
【主治】燒灰，入去疣痣、蝕惡肉膏中用（時珍）。
大麥
（《別錄》中品）
【釋名】牟麥。
時珍曰︰麥之苗粒皆大於來，故得大名。牟亦大也。通作麰。
【集解】弘景曰︰今稞麥一名牟麥，似穬麥，惟皮薄爾。
恭曰︰大麥出關中，即青稞麥，形似小麥而大，皮濃，故謂大麥，不似穬麥也。
頌曰︰大麥今南北皆能種蒔。穬麥有二種︰一種類小麥而大，一種類大麥而大。
藏器曰︰大穬、 二麥，前後兩出。蓋穬麥是連皮者，大麥是麥米，但分有殼、無殼也。蘇以青稞為大麥，非矣。青稞似大麥，天生皮肉相離，秦隴巴西種之。今人將當大麥米之，不能分也。
陳承曰︰小麥，今人以磨麵日用者為之。大麥，今人以粒皮似稻者為之，作飯滑，飼馬良。 麥，今人以似小麥而大粒，色青黃，作麵脆硬，食多脹人，汴洛、河北之間又呼為黃稞。關中一種青稞，比近道者粒微小，色微青，專以飼馬，未見入藥用。然大、 二麥，其名差互。今之 麥似小麥而大者，當謂之大麥；今之大麥不似小麥而礦脆者，當謂之 麥。不可不審。
時珍曰︰大、 二麥，注者不一。按︰《吳普本草》︰大麥一名 麥，五穀之長也。
王禎《農書》云︰青稞有大、小二種，似大、小麥，而粒大皮薄，多麵無麩，西人種之，不過與大、小麥異名而已。郭義恭《廣志》云︰大麥有黑 麥。有KT 麥（出涼州，似大麥）。
有赤麥（赤色而肥）。據此則 麥是大麥中一種皮濃而青色者也。大抵是一類異種，如粟、粳
之種近百，總是一類，但方土有不同爾。故二麥主治不甚相遠。大麥亦有粘者，名糯麥，可以釀酒。
【氣味】鹹，溫、微寒，無毒。為五穀長，令人多熱。
詵曰︰暴食似腳弱，為下氣故也。久服宜人。熟則有益，帶生則冷而損人。石蜜為之使。
【主治】消渴除熱，益氣調中（《別錄》）。補虛劣，壯血脈，益顏色，實五臟，化穀食，止泄，不動風氣。久食，令人肥白，滑肌膚。為麵，勝於小麥，無躁熱（士良）。麵︰平胃止渴，消食療脹滿（蘇恭）。久食，頭髮不白。和針砂、沒石子等，染發黑色（孟詵）。寬
胸下【發明】宗奭曰︰大麥性平涼滑膩。有人患纏喉風，食不能下。用此麵作稀糊，令咽以助胃氣而平。三伏中，朝廷作 ，以賜臣下。
震亨曰︰大麥初熟，人多炒食。此物有火，能生熱病，人不知也。
時珍曰︰大麥作飯食，響而有益。煮粥甚滑。磨麵作醬甚甘美。
【附方】舊三，新六。
食飽煩脹，但欲臥者︰大麥麵熬微香，每白湯服方寸匕，佳。（《肘後方》）。
膜外水氣︰大麥麵、甘遂末各半兩，水和作餅，炙熟食，取利。（《總錄》）。
小兒傷乳，腹脹煩悶欲睡︰大麥麵生用，水調一錢服。白麵微炒亦可。（《保幼大全》）。
蠷 尿瘡︰大麥嚼敷之，日三上。（《傷寒類要》）。
腫毒已破︰青大麥（去須，炒），暴花為末，敷之。成靨，揭去又敷。數次即愈。
麥芒入目︰大麥煮汁洗之，即出。（孫真人方）。
湯火傷灼︰大麥炒黑，研末，油調搽之。
被傷腸出︰以大麥粥汁洗腸推入，但飲米糜，百日乃可。（《千金》）。
卒患淋痛︰大麥三兩煎湯，入薑汁、蜂蜜，代茶飲。（《聖惠方》）。
麥
（見 米下）。
苗
【主治】諸黃，利小便，杵汁日日服（《類要》）。冬月面目手足皴瘃，煮汁洗之（《時珍》）。
【附方】新一。
小便不通︰陳大麥秸，煎濃汁，頻服。（《簡便方》）
大麥奴
【主治】解熱疾，消藥毒（藏器）。
穬麥
（音礦。《別錄》中品）
【釋名】時珍曰︰ 之殼濃而粗礦也。
【集解】弘景曰︰ 麥是馬所食者。服食家並食大、 二麥，令人輕健。
炳曰︰ 麥西川人種食之。山東、河北人正月種之，名春 。形狀與大麥相似。
時珍曰︰ 麥有二種︰一類小麥而大，一類大麥而大。
頌曰︰ 麥，即大麥一種皮濃者。陳藏器謂即大麥之連殼者，非也。按︰《別錄》自有麥功用，其皮豈可食乎？詳大麥下。
【氣味】甘，微寒，無毒。
弘景曰︰此麥性熱而云微寒，恐是作屑與合殼異也。
恭曰︰ 麥性寒，陶云性熱，非矣。江東少有故也。
大明曰︰暴食似動冷氣，久即益人。
【主治】輕身除熱。久服，令人多力健行。作 ，溫中消食（《別錄》）。補中，不動風氣。作餅食，良（蕭炳）。
【發明】時珍曰︰《別錄》麥 附見 麥下，而大麥下無之，則作 當以 為良也。今人通用，不復分別矣。
雀麥
（《唐本草》）
【校正】自草部移入此。
【釋名】燕麥（《唐本》）、 （音藥）、杜姥草（《外台》）、牛星草。
時珍曰︰此野麥也。燕雀所食，故名。《日華本草》謂此為瞿麥者，非矣。
【集解】恭曰︰雀麥在處有之，生故墟野林下。苗葉似小麥而弱，其實似 麥而細。
宗奭曰︰苗與麥同，但穗細長而疏。唐‧劉夢得所謂“菟葵燕麥，動搖春風”者也。周
定王曰︰燕麥穗極細，每穗又分小叉十數個，子亦細小。舂去皮，作面蒸食，及作餅食，皆可救荒。
【附方】舊三。
胎死腹中，胞衣不下上搶心︰用雀麥一把，水五升，煮二升，溫服。（《子母秘錄》）。
齒 並蟲，積年不瘥，從少至老者︰用雀麥，一名杜姥草，俗名牛星草。用苦瓠葉三十枚，洗淨。取草剪長二寸，以瓠葉作五包包之，廣一寸，濃五分。以三年酢漬之。至日中，以兩包火中炮令熱，納口中，熨齒外邊，冷更易之。取包置水中解視，即有蟲長三分。老者黃色，少者白色。多即二、三十枚，少即一、二十枚。此方甚妙。（《外台秘要》）
米
【氣味】甘，平，無毒。
【主治】充飢滑腸（時珍）。
苗
【氣味】甘，平，無毒。
【主治】女人產不出，煮汁飲之（蘇恭）。
蕎麥
（宋《嘉祐》）
【釋名】 麥（音翹）、烏麥（吳瑞）、花蕎。
時珍曰︰蕎麥之莖弱而翹然，易長易收，磨面如麥，故曰蕎曰 ，而與麥同名也。俗亦呼為甜蕎，以別苦蕎。楊慎《丹鉛錄》，指烏麥為燕麥，蓋未讀《日用本草》也。
【集解】炳曰︰蕎麥作飯，須蒸使氣餾，烈日曝令開口，舂取米仁作之。
時珍曰︰蕎麥南北皆有。立秋前後下種，八、九月收刈，性最畏霜。苗高一、二尺，赤莖綠葉，如烏 樹葉。開小白花，繁密粲粲然。結實累累如羊蹄，實有三棱，老則烏黑色。
王禎《農書》云︰北方多種。磨而為麵，作煎餅，配蒜食。或作湯餅，謂之河漏，以供常食，滑細如粉，亞於麥麵。南方亦種，但作粉餌食，乃農家居冬穀也。
【氣味】甘，平，寒，無毒。
思邈曰︰酸，微寒。食之難消。久食動風，令人頭眩。作面和豬、羊肉熱食，不過八、九頓，即患熱風，須眉脫落，還生亦希。涇、 以北，多此疾。又不可合黃魚食。
【主治】實腸胃，益氣力，續精神，能煉五臟滓穢（孟詵）。作飯食，壓丹石毒，甚良
（蕭炳）。以醋調粉，塗小兒丹毒赤腫熱瘡（吳瑞）。降氣寬腸，磨積滯，消熱腫風痛，除白濁白帶，脾積泄瀉。以沙糖水調炒面二錢服，治痢疾。炒焦，熱水沖服，治絞腸沙痛（時珍）。
【發明】穎曰︰本草言蕎麥能煉五臟滓穢。俗言一年沉積在腸胃者，食之亦消去也。
時珍曰︰蕎麥最降氣寬腸，故能煉腸胃滓滯，而治濁帶泄痢腹痛上氣之疾，氣盛有濕熱者宜之。若脾胃虛寒人食之，則大脫元氣而落須眉，非所宜矣。孟詵云︰益氣力者，殆未然也。
按︰楊起《簡便方》云︰肚腹微微作痛，出即瀉，瀉亦不多，日夜數行者。用蕎麥麵一味作飯，連食三、四次即愈。予壯年患此兩月，瘦怯尤甚。用消食化氣藥俱不效，一僧授此而愈，轉用皆效，此可征其煉積滯之功矣。《普濟》治小兒天吊及歷節風方中亦用之。
【附方】新十六。
咳嗽上氣︰蕎麥粉四兩，茶末二錢，生蜜二兩，水一碗，順手攪千下。飲之，良久下氣不十水腫喘︰生大戟一錢，蕎麥麵二錢，水和作餅，炙熟為末。空心茶服，以大小便利為度
男子白濁︰魏元君濟生丹︰用 麥炒焦為末，雞子白和，丸梧子大。每服五十丸，鹽湯下，日三服。
赤白帶下︰方同上。
禁口痢疾︰蕎麥麵每服二錢，沙糖水調下。（坦仙方）。
癰疽發背，一切腫毒︰ 麥麵、硫黃各二兩，為末，井華水和作餅，晒收。每用一餅，磨
瘡頭黑凹︰蕎麥麵煮食之，即發起。（《直指》）。
痘瘡潰爛︰用蕎麥粉頻頻敷之。（《痘疹方》）。
湯火傷灼︰用蕎麥麵，炒黃研末，水和敷之，如神。（《奇效方》）。
蛇盤瘰癧，圍接項上︰用蕎麥（炒去殼）、海藻、白僵蠶（炒去絲）等分，為末。白梅
浸湯，取肉減半，和丸綠豆大。每服六、七十丸，食後、臨臥米飲下，日五服。其毒當從大便泄
去積聚敗血︰通仙散︰治男子敗積，女人敗血，不動真氣。用 麥麵三錢，大黃二錢半，為頭風畏冷︰李樓云︰一人頭風，首裹重綿，三十年不愈。予以蕎麥粉二升，水調作二餅，更互合頭上，微汗即愈。（《怪証奇方》）。
頭風風眼︰蕎麥作錢大餅，貼眼四角，以米大艾炷灸之，即效如神。
染髮令黑︰蕎麥、針砂各二錢，醋和，先以漿水洗淨塗之，荷葉包至一更，洗去。再以無去即黑。（《普濟》）
絞腸沙痛︰蕎麥麵一撮，炒黃，水烹服。（《簡便方》）。
小腸疝氣︰蕎麥仁（炒去尖）、胡盧巴（酒浸，晒乾）各四兩，小茴香（炒）一兩。為末，酒糊
葉
【主治】作茹食，下氣，利耳目。多食即微泄（士良。孫思邈曰︰生食，動刺風，令人身癢）。
秸
【主治】燒灰淋汁取鹼熬乾，同鍛石等分，蜜收。能爛癰疽，蝕惡肉，去靨痣，最
良。穰作荐，辟壁虱（時珍。《日華》曰︰燒灰淋汁，洗六畜瘡，並驢、馬躁蹄。）。
【附方】新二。
噎食︰蕎麥秸（燒灰淋汁，入鍋內煎取白霜）一錢，入蓬砂一錢。研末。每酒服半錢。
（《壁虱蜈蚣︰蕎麥秸作荐，並燒煙熏之。
苦蕎麥
（《綱目》）
【集解】時珍曰︰苦蕎出南方，春社前後種之。莖青多枝，葉似蕎麥而尖，開花帶綠色，結實亦似蕎麥，稍尖而棱角不峭。其味苦惡，農家磨搗為粉，蒸使氣餾，滴去黃汁，乃可作為糕餌食之，色如豬肝。穀之下者，聊濟荒爾。
【氣味】甘、苦，溫，有小毒。
時珍曰︰多食傷胃，發風動氣，能發諸病，黃疾人尤當禁之。
【附方】新一。
明目枕︰苦蕎皮、黑豆皮、綠豆皮、決明子、菊花，同作枕，至老明目。（鄧才《雜興》）
稻
（《別錄》下品）
【釋名】 （音杜）、糯（亦作 ）。
時珍曰︰稻 者，粳、糯之通稱。《物理論》所謂“稻者溉種之總稱”是矣。本草則專
指糯以為稻也。稻從舀（音函），象人在臼上治稻之義。 則方言稻音之轉爾。其性粘軟，故謂之糯。
穎曰︰糯米緩筋，令人多睡，其性懦也。
【集解】弘景曰︰道家方藥有稻米、粳米俱用者，此則兩物也。稻米白如霜，江東無此，故通呼粳為稻耳，不知色類復云何也？
恭曰︰稻者， 、穀之通名。《爾雅》云︰ ，稻也。粳者不粘之稱，一曰 。 勝之云︰三月種粳稻，四月種秫稻。即並稻也，陶謂為二，蓋不可解也。
志曰︰此稻米即糯米也。其粒大小似 米，細糠白如雪。今通呼 、糯二穀為稻，所以惑之。按︰李含光《音義》引《字書》解粳字云︰稻也。 字云︰稻屬也，不粘。粢字云︰
稻餅也。粢蓋糯也。
禹錫曰︰《爾雅》云︰ ，稻。郭璞注云︰別二名也。今沛國呼 。周頌云︰豐年多黍多。《禮記》云︰牛宜 。《幽風》云︰十月獲稻。皆是一物也。《說文》云︰ ，稻屬也。沛國謂稻為糯。《字林》云︰糯，粘稻也。 ，不粘稻也。然 、糯甚相類，以粘不粘為異爾。當依《說文》以稻為糯。顏師古《刊謬正俗》云︰本草稻米，即今之糯米也。或通呼粳、糯為稻。孔子云︰食夫稻。周官有稻人。漢有稻田使者。並通指 、糯而言。所以後人混稱，不知稻即糯也。
宗奭曰︰稻米，今造酒糯稻也。其性溫，故可為酒。酒為陽，故多熱。西域記︰天竺國土溽熱，稻歲四熟，亦可驗矣。
時珍曰︰糯稻，南方水田多種之。其性粘，可以釀酒，可以為粢，可以蒸糕，可以熬餳，可以炒食。其類亦多，其穀殼有紅、白二色，或有毛，或無毛。其米亦有赤、白二色，赤者酒多糟少，一種粒白如霜，長三、四分者。《齊民要術》糯有九格、雉木、大黃、馬首、虎皮、火色等名是矣。古人釀酒多用秫，故諸說論糯稻，往往費辯也。秫乃糯粟，見本條。
稻米
【氣味】苦，溫，無毒。思邈曰︰味甘。宗奭曰︰性溫。
頌曰︰糯米性寒，作酒則熱，糟乃溫平，亦如大豆與豉、醬之性不同也。
詵曰︰涼。發風動氣，使人多睡，不可多食。
藏器曰︰久食令人身軟，緩人筋也。小貓、犬食之，亦腳屈不能行。馬食之，足重。妊婦雜肉食之，令子不利。
蕭炳曰︰擁諸經絡氣，使四肢不收，發風昏昏。
士良曰︰久食發心悸，及癰疽瘡癤中痛。合酒食之，醉難醒。
時珍曰︰糯性粘滯難化，小兒、病患最宜忌之。
【主治】作飯溫中，令人多熱，大便堅（《別錄》）。能行營衛中血積，解芫青、斑蝥毒（士良）。益氣止泄（思邈）。補中益氣。止霍亂後吐逆不止，以一合研水服之（大明）。以駱駝脂作煎餅食，主痔疾（蕭炳）。作糜一斗食，主消渴（藏器）。暖脾胃，止虛寒泄痢，縮
小便，收自汗，發痘瘡（時珍）。
【發明】思邈曰︰糯米味甘，脾之穀也，脾病宜食之。
楊士瀛曰︰痘疹用 米，取其解毒，能釀而發之也。
時珍曰︰糯米性溫，釀酒則熱，熬餳尤甚，故脾肺虛寒者宜之。若素有痰熱風病，及脾病不能轉輸，食之最能發病成積。孟詵、蘇頌或言其性涼、性寒者，謬說也。《別錄》已謂其溫中堅大便，令人多熱，是豈寒涼者乎？今人冷泄者，炒食即止。老人小便數者，作粢糕
或丸子，夜食亦止。其溫肺暖脾可驗矣。痘証用之，亦取此義。
【附方】舊五，新十六。
霍亂煩渴不止︰糯米三合，水五升，蜜一合，研汁分服，或煮汁服。（楊氏《產乳》）。
消渴飲水︰方同上。
三消渴病︰梅花湯︰用糯穀（炒出白花）、桑根白皮等分。每用一兩，水二碗，煎汁飲之。
下痢禁口︰糯穀一升（炒出白花去殼，用薑汁拌濕再炒），為末。每服一匙，湯下，三服久泄食減︰糯米一升。水浸一宿瀝乾，慢炒熟，磨篩，入懷慶山藥一兩。每日清晨用半盞，入砂糖二匙，胡椒末少許，以極滾湯調食。其味極佳，大有滋補。久服令人精暖有子，秘方也。（《松篁經驗方》）。
鼻衄不止，服藥不應︰獨聖散︰用糯米微炒黃，為末。每服二錢，新汲水調下。仍吹少許
勞心吐血︰糯米半兩，蓮子心七枚，為末，酒服。孫仲盈云︰曾用多效。或以墨汁作丸服自汗不止︰糯米、小麥麩同炒，為末。每服三錢，米飲下。或煮豬肉點食。
小便白濁︰白糯丸︰治人夜小便腳停白濁，老人、虛人多此証，令人卒死，大能耗人精液，主頭昏重。用糯米五升（炒赤黑），白芷一兩，為末，糯粉糊丸梧子大。每服五十丸，木饅頭煎湯下。無此，用《局方》補腎湯下。若後生稟賦怯弱，房室太過，小便太多，水管蹇澀，小便如膏脂，入石菖蒲、牡蠣粉甚效。（《經驗良方》）。
女人白淫︰糙糯米、花椒等分。炒為末，醋糊丸梧子大。每服三、四十丸，食前醋湯下。
（楊起《簡便方》）。
胎動不安，下黃水︰用糯米一合，黃 、芎 各五錢，水一升，煎八合，分服。（《產寶》）。
小兒頭瘡︰糯米飯燒灰，入輕粉，清油調敷。（《普濟方》）。
纏蛇丹毒︰糯米粉和鹽，嚼塗之。（《濟急方》）。
打撲傷損諸瘡︰寒食日浸糯米，逐日易水，至小滿取出，日乾為末，用水調塗之。（《便民圖纂》）。
金瘡癰腫，及竹木簽刺等毒︰用糯米三升，於端午前四十九日，以冷水浸之，一日兩換
水，輕淘轉，勿令攪碎。至端午日取出陰乾，絹袋盛，掛通風處。每用旋取，炒黑為末，冷水調如膏藥，隨瘡大小，裹定瘡口，外以布包定勿動，直候瘡瘥。若金瘡犯生水作膿腫甚者，急裹一、二食久，即不作膿腫也。若癰疽初發，才覺 腫，急貼之，一夜便消。（《靈苑方》）。
喉痺吒腮︰用前膏貼項下及腫處，一夜便消。乾即換之，常令濕為妙。
竹木簽刺︰用前膏貼之，一夜刺出在藥內也。
顛犬咬傷︰糯米一合，斑蝥七枚同炒，蝥黃去之；再入七枚，再炒黃去之；又入七枚，待米出煙，去蝥為末。油調敷之，小便利下佳。（《醫方大成》）。
荒年代糧︰稻米一斗淘汰，百蒸百曝，搗末。日食一飧，以水調之。服至三十日止，可一年不食。（《肘後》）。
虛勞不足︰糯米，入豬肚內蒸乾，搗作丸子，日日服之。
腰痛虛寒︰糯米二升，炒熟，袋盛，拴靠痛處。內以八角茴香研酒服。（談野翁《試驗方》）
米泔
【氣味】甘，涼，無毒。
【主治】益氣，止煩渴霍亂，解毒。食鴨肉不消者，頓飲一盞，即消（時珍）。
【附方】舊一。
煩渴不止︰糯米泔任意飲之，即定。研汁亦可。（《外台》）
糯稻花
【主治】陰乾，入揩牙、烏須方用（時珍）。
稻穰
（即稻稈）
【氣味】辛、甘，熱，無毒。
【主治】黃病如金色，煮汁浸之；仍以穀芒炒黃為末，酒服（藏器）。燒灰，治墜撲傷損
【發明】頌曰︰稻稈灰方，出劉禹錫《傳信方》。云︰湖南李從事墜馬撲傷損，用稻稈燒灰，以新熟酒連糟入鹽和，淋取汁，淋痛處，立瘥也。
時珍曰︰稻穰煮治作紙，嫩心取以為 ，皆大為民利。其紙不可貼瘡，能爛肉。按︰《江湖紀聞》云︰有人壁虱入耳，頭痛不可忍，百藥不效。用稻稈灰煎汁灌入，即死而出也。
【附方】舊一，新八。
消渴飲水︰取稻穰中心燒灰。每以湯浸一合，澄清飲之。（危氏）
喉痺腫痛︰稻草燒取墨煙，醋調吹鼻中，或灌入喉中，滾出痰，立愈。（《普濟》）。
熱病餘毒，攻手足疼痛欲脫︰用稻穰灰，煮汁漬之。（《肘後方》）。
下血成痔︰稻 燒灰淋汁，熱漬三、五度，瘥。（崔氏《纂要》）。
湯火傷瘡︰用稻草灰，冷水淘七遍，帶濕攤上，乾即易。若瘡濕者，焙乾油敷，二、三次
惡蟲入耳︰香油合稻稈灰汁，滴入之。（《聖濟總錄》）。
噎食不下︰赤稻細梢，燒灰，滾湯一碗，隔絹淋汁三次，取汁，入丁香一枚，白豆蔻半枚，米一盞，煮粥食，神效。（《摘玄妙方》）。
小便白濁︰糯稻草，煎濃汁，露一夜，服之。（同上）。
解砒石毒︰稻草燒灰，淋汁，調青黛三錢服。（《醫方摘要》）。
穀穎（穀芒也。作穩，非）
【主治】黃病，為末酒服。（藏器）又解蠱毒，煎汁飲（《日
糯糠
【主治】齒黃，燒取白灰，旦旦擦之（時珍）。
粳
（音庚。《別錄》中品）
【釋名】 （與粳同）。
時珍曰︰粳乃穀稻之總名也，有早、中、晚三收。諸本草獨以晚稻為粳者，非矣。粘者為糯，不粘者為粳。糯者懦也，粳者硬也。但入解熱藥，以晚粳為良爾。
【集解】弘景曰︰粳米，即今人常食之米，但有白、赤、小、大異族四、五種，猶同一類也。可作廩米。
詵曰︰淮、泗之間最多。襄、洛土粳米，亦堅實而香。南方多收火稻，最補益人。諸處雖多粳米，但充飢耳。
時珍曰︰粳有水、旱二稻。南方土下塗泥，多宜水稻。北方地平，惟澤土宜旱稻。西南夷亦有燒山地為 田種旱稻者，謂之火米。古者惟下種成畦，故祭祀謂稻為嘉蔬，今人皆拔秧栽插矣。其種近百，名各不同，俱隨土地所宜也。其穀之光、芒、長、短、大、細，百不同也。其米之赤、白、紫、烏、堅、松、香、否，不同也。其性之溫、涼、寒、熱，亦因土產形色而異也。真臘有水稻，高丈許，隨水而長。南方有一歲再熟之稻。蘇頌之香粳，長白如玉，可充御貢。皆粳之稍異者也。
粳米
【氣味】甘、苦，平，無毒。
思邈曰︰生者寒，燔者熱。
時珍曰︰北粳涼，南粳溫。赤粳熱，白粳涼，晚白粳寒。新粳熱，陳粳涼。凡人嗜生米，久成米瘕，治之以雞屎白。
穎曰︰新米乍食，動風氣。陳者下氣，病患尤宜。
詵曰︰常食乾粳飯，令人熱中，唇口乾。不可同馬肉食，發痼疾。不可和蒼耳食，令人卒心痛，急燒倉米灰和蜜漿服之，不爾即死。
【主治】益氣，止煩止渴止泄（《別錄》）。溫中，和胃氣，長肌肉（《蜀本》）。補中，壯筋骨，益腸胃（《日華》）。煮汁，主心痛，止渴，斷熱毒下痢（孟詵）。合芡實作粥食，益精強志，聰耳明目（好古）。通血脈，和五臟，好顏色（時珍。出《養生集要》）。常食乾粳飯
【發明】詵曰︰粳米赤者粒大而香，水漬之有味益人。大抵新熟者動氣，經再年者亦發病。惟江南人多收火稻貯倉，燒去毛，至春舂米食之，即不發病宜人，溫中益氣，補下元也。
宗奭曰︰粳以白晚米為第一，早熟米不及也。平和五臟，補益胃氣，其功莫逮。然稍生則復不益脾，過熟乃佳。
穎曰︰粳有早、中、晚三收，以晚白米為第一。各處所產，種類甚多，氣味不能無少異，而亦不大相遠也。天生五穀，所以養人，得之則生，不得則死。惟此穀得天地中和之氣，同造化生育之功，故非他物可比。入藥之功在所略爾。
好古曰︰《本草》言粳米益脾胃，而張仲景白虎湯用之入肺。以味甘為陽明之經，色白為西方之象，而氣寒入手太陰也。少陰証桃花湯，用之以補正氣。竹葉石膏湯，用之以益不足。
時珍曰︰粳稻六、七月收者為早粳（止可充食），八、九月收者為遲粳，十月收者為晚粳。北方氣寒，粳性多涼，八、九月收者即可入藥。南方氣熱，粳性多溫，惟十月晚稻氣涼乃可入藥。遲粳、晚粳得金氣多，故色白者入肺而解熱也。早粳得土氣多，故赤者益脾而白者益胃。若滇、嶺之粳則性熱，惟彼土宜之耳。
【附方】舊二，新十。
霍亂吐瀉，煩渴欲絕︰用粳米二合研粉，入水二盞研汁，和淡竹瀝一合，頓服。（《普濟》）。
赤痢熱躁︰粳米半升，水研取汁，入油瓷瓶中，蠟紙封口，沉井底一夜，平旦服之。吳
內翰家乳母病此，服之有效。（《普濟方》）。
自汗不止︰粳米粉絹包，頻頻撲之。
五種尸病︰粳米二升，水六升，煮一沸服，日三。（《肘後方》）。
卒心氣痛︰粳米二升。水六升，煮六、七沸，服。（《肘後方》）。
米症嗜米，有人好啞米，久則成症，不得米則吐出清水，得米即止，米不消化，久亦斃人︰用白米五合，雞屎一升，同炒焦為末。水一升，頓服。少時吐出症，如研米汁，或白沫淡水，乃愈也。（《千金方》）。
小兒初生三日，應開腸胃、助穀神者︰碎米濃作汁飲，如乳酪，頻以豆許與兒飲之。二七日可與哺，慎不得與雜藥也。（《肘後方》）。
初生無皮色赤，但有紅肉，乃受胎未足也︰用早白米粉撲之，肌膚自生。（《普濟方》）。
小兒甜瘡，生於面耳︰令母頻嚼白米，臥時塗之。不過三、五次，即愈。
荒年辟穀︰粳米一斗，酒三升漬之，曝乾又漬，酒盡止。取出稍食之，可辟三十日。
足一斛三升，辟穀一年。（《肘後方》）。
胎動腹痛，急下黃汁︰用粳米五升，黃 六兩，水七升，煎二升，分四服。（《聖惠》）。
赤根疔腫︰白粉熬黑，和蜜敷之。（《千金方》）。
淅二泔
【釋名】米瀋。
時珍曰︰淅，音錫，洗米也。瀋，汁也。泔，甘汁也。第二次者，清而可用，故曰淅二泔。
【氣味】甘，寒，無毒。
【主治】清熱，止煩渴，利小便，涼血（時珍）。
【發明】戴原禮曰︰風熱赤眼，以淅二泔睡時冷調洗肝散、菊花散之類，服之。
【附方】新四。
吐血不止︰陳紅米泔水，溫服一鐘，日三次。（《普濟方》）
鼻出衄血︰頻飲淅二泔，仍以真麻油或蘿蔔汁滴入之。（《証治要訣》）
鼻上酒 ︰以淅二泔食後冷凍飲料。外以硫黃入大菜頭內，煨碾塗之。（《証治要訣》）。
服藥過劑，悶亂者︰粳米瀋飲之。（《外台》）。
炒米湯
【主治】益胃除濕。不去火毒，令人作渴（時珍）。
粳穀奴（穀穗煤黑者）
【主治】走馬喉痺，燒研，酒服方寸匕，立效（時珍。出《千金方》）。
禾稈
【主治】解砒毒，燒灰，新汲水淋汁濾清，冷服一碗，毒當下出（時珍。出《衛生易簡方》）。
秈
（音仙。《綱目》）
【釋名】占稻（《綱目》）、早稻。
時珍曰︰ ，亦粳屬之先熟而鮮明之者，故謂之 。種自占城國，故謂之占。俗作粘者，非矣。
【集解】時珍曰︰ 似粳而粒小，始自閩人，得種於占城國。宋真宗遣使就閩取三萬斛，分給諸道為種，故今各處皆有之。高仰處俱可種，其熟最早，六、七月可收。品類亦多，有赤、白二色，與粳大同小異。
米
【氣味】甘，溫，無毒。
【主治】溫中益氣，養胃和脾，除濕止泄（時珍）。
稈
【主治】反胃，燒灰淋汁溫服，令吐。蓋胃中有蟲，能殺之也（《普濟》）。
此作品在全世界都属于公有领域，因为作者逝世已经超过100年，且作品于1931年1月1日之前出版。

穀之二 （稷粟類一十八種）
稷
（《別錄》下品）
【釋名】穄（音祭）、粢（音咨）。
時珍曰︰稷，從禾從畟。畟音即，諧聲也。又進力治稼也。《詩》云畟畟良耜是矣。種稷者必畟，畟進力也。南人承北音，呼稷為穄，謂其米可供祭也。《禮記》︰祭宗廟稷曰明粢。
《爾雅》云︰粢，稷也。羅願云︰稷、穄、粢皆一物，語音之輕重耳。赤者名𪎭，白者名芑，黑者名秬。注見黍下。
【集解】弘景曰︰稷米人亦不識，書記多云黍與稷相似。又注黍米云︰ 米與黍米相似，而粒殊大，食之不宜人，言發宿病。《詩》云︰黍稷稻粱，禾麻菽麥。此八穀也，俗猶莫能辨証，況芝英乎？
蘇恭曰︰《呂氏春秋》云︰飯之美者，有陽山之 。高誘注云︰關西謂之𪎭，音糜），冀州謂之䵖（音牽，去聲）。《廣雅》云︰䵖，穄也。《禮記》云︰稷曰明粢。《爾雅》云︰粢，稷也。《說文》云︰“稷乃五穀長”，田正也。此乃官名，非谷號也。先儒以稷為粟類，或言粟之上者，皆說其義，而不知其實也。按︰ 勝之《種植書》，有黍不言稷本草有稷不載， 即稷也。楚人謂之稷，關中謂之糜，呼其米為黃米。其苗與黍同類，故呼黍為 秫。陶言與黍相似者，得之矣。
藏器曰︰稷、穄，一物也，塞北最多，如黍黑色。
詵曰︰稷在八穀之中，最為下苗。黍乃作酒，此乃作飯，用之殊塗。
頌曰︰稷米，出粟處皆能種之。今人不甚珍此，惟祠事用之。農家惟以備他谷之不熟，則為糧耳。
宗奭曰︰稷米，今謂之 米，先諸米熟，其香可愛，故取以供祭祀。然發故疾，只堪作飯，不粘，其味淡。
時珍曰︰稷與黍，一類二種也。粘者為黍，不粘者為稷。稷可作飯，黍可釀酒。猶稻之有粳與糯也。陳藏器獨指黑黍為稷，亦偏矣。稷黍之苗似粟而低小有毛，結子成枝而殊散，其粒如粟而光滑。三月下種，五、六月可收，亦有七、八月收者。其色有赤、白、黃、黑數種，黑者禾稍高，今俗通呼為黍子，不複呼稷矣。北邊地寒，種之有補。河西出者，顆粒尤硬。稷熟最早，作飯疏爽香美，為五穀之長而屬土，故祠谷神者以稷配社。五穀不可遍祭，祭其長以該之也。上古以厲山氏之子為稷主，至成湯始易以後稷，皆有功於農事者云。
【正誤】吳瑞曰︰稷苗似蘆，粒亦大，南人呼為蘆 。孫炎《正義》云︰稷即粟也。
時珍曰︰稷黍之苗雖頗似粟，而結子不同。粟穗叢聚攢簇，稷黍之粒疏散成枝。孫氏謂稷為粟，誤矣。蘆 即蜀黍也，其莖苗高碩如蘆。而今之祭祀者，不知稷即黍之不粘者，往往以蘆 為稷，故吳氏亦襲其誤也。今並正之。
稷米
【氣味】甘，寒，無毒。
詵曰︰多食，發三十六種冷病氣。不與瓠子同食，發冷病，但飲黍穰汁即瘥。又不可與附子同服。
【主治】益氣，補不足（《別錄》）。治熱，壓丹石毒發熱，解苦瓠毒（《日華》）。作飯食，安中利胃宜脾（《心鏡》）。涼血解暑（時珍。《生生編》）。
【發明】時珍曰︰按︰孫真人云︰稷，脾之谷也。脾病宜食之。 勝之云︰燒黍稷則瓠
死，此物性相製也。稷米、黍穰，能解苦瓠之毒。《淮南萬畢術》云︰祠塚之黍，啖兒令不思母。此亦有所厭耶？
【附方】新四。
補中益氣︰羊肉一腳，熬湯，入河西稷米、蔥、鹽，煮粥食之。（《飲膳正要》）。
卒 不止︰粢米粉，井華水服之良。（《肘後》）。
癰疽發背︰粢米粉熬黑，以雞子白和塗練上，剪孔貼之，乾則易，神效。（葛氏方）。
辟除瘟疫，令不相染︰以 米為末，頓服之。（《肘後方》）
根
【主治】心氣痛，產難（時珍）。
【附方】新二。
心氣疼痛︰高粱根煎湯溫服，甚效。
橫生難產︰重陽日取高粱根（名瓜龍）陰乾，燒存性，研末。酒服二錢，即下。
黍
（《別錄》中品）
【校正】《別錄》中品丹黍米，今並為一。
【釋名】赤黍曰虋（音門）、曰𪎭（音糜），白黍曰芑（音起），黑黍曰秬（音距），一稃二米曰秠（音疕。並《爾雅》）。
時珍曰︰按︰許慎《說文》云︰黍可為酒，從禾入水為意也。魏子才《六書精蘊》云︰
禾下從汆，象細粒散垂之形。 勝之云︰黍者暑也。待暑而生，暑後乃成也。《詩》云︰誕降嘉種，維秬維秠，維𪎭維芑。𪎭即 虋音轉也。郭璞以虋芑為粱粟，以秠即黑黍之二米者，羅願以秠為來牟，皆非矣。
【集解】弘景曰︰黍，荊、郢州及江北皆種之。其苗如蘆而異於粟，粒亦大。今人多呼秫粟為黍，非矣。北人作黍飯，方藥釀黍米酒，皆用秫黍也。《別錄》丹黍米，即赤黍米也。亦出北間，江東時有，而非土所宜，多入神藥用。又有黑黍名 ，釀酒，供祭祀用。
恭曰︰黍有數種。其苗亦不似蘆，雖似粟而非粟也。
頌曰︰今汴、洛、河、陝間皆種之。《爾雅》云︰ ，赤苗。芑，白苗。 ，黑黍。是也。李巡云︰ 是黑黍中一稃有二米者。古之定律者，以上黨 黍之中者累之，以生律度
衡量。後人取此黍定之，終不能協律。或云︰ 乃黍之中者，一稃二米之黍也。此黍得天地中和之氣而生，蓋不常有。有則一穗皆同，二米粒並均勻無小大，故可定律。他黍則不然。
地有肥瘠，歲有凶穰，故米有大小不常矣。今上黨民間，或值豐歲，往往得二米者。但稀闊，故不以充貢爾。
時珍曰︰黍乃稷之粘者。亦有赤、白、黃、黑數種，其苗色亦然。郭義恭《廣志》有赤黍、白黍、黃黍、大黑黍、牛黍、燕頷、馬革、驢皮、稻尾諸名。俱以三月種者為上時，五月即熟。四月種者為中時，七月即熟。五月種者為下時，八月乃熟。《詩》云 鬯一卣，則黍之為酒尚也。白者亞於糯，赤者最粘，可蒸食，俱可作餳。古人以黍粘履，以黍雪桃，皆取其粘也。菰葉裹成粽食，謂之角黍。《淮南萬畢術》云︰獲黍置溝，【正誤】頌曰︰粘者為秫，可以釀酒，北人謂為黃米，亦曰黃糯；不粘者為黍，可食。
如稻之有粳、糯也。
時珍曰︰此誤以黍為稷，以秫為黍也。蓋稷之粘者為黍，粟之粘者為秫，粳之粘者為糯。《別錄》本文著黍、秫、糯、稻之性味功用甚明，而注者不諳，往往謬誤如此。今俗不知
分別，通呼秫與黍為黃米矣。
黍米（此通指諸黍米也）
【氣味】甘，溫，無毒。久食令人多熱煩（《別錄》）。
詵曰︰性寒，有小毒，發故疾。久食昏五臟，令人好睡，緩人筋骨，絕血脈。小兒多食，令久不能行。小貓、犬食之，其腳 屈。合葵菜食，成痼疾。合牛肉、白酒食，生寸白李鵬飛曰︰五種黍米，多食閉氣。
【主治】益氣，補中（《別錄》）。燒灰和油，塗杖瘡，止痛，不作瘢（孟詵）。嚼濃汁，塗小兒鵝口瘡，有效（時珍）。
【發明】思邈曰︰黍米，肺之谷也。肺病宜食之。主益氣。
時珍曰︰按︰羅願云︰黍者，暑也。以其象火，為南方之谷。蓋黍最粘滯，與糯米同性，其氣溫暖，故功能補肺，而多食作煩熱，緩筋骨也。孟氏謂其性寒，非矣。
【附方】舊二，新二。
男子陰易︰黍米二兩，煮薄粥，和酒飲，發汗即愈。（《聖濟總錄》）。
心痛不瘥，四十年者︰黍米淘汁，溫服隨意。（《經驗方》）
湯火灼傷，未成瘡者︰黍米、女曲等分，各炒焦研末，雞子白調塗之。煮粥亦可。（《肘後方》）。
閃肭脫臼，赤黑腫痛︰用黍米粉、鐵漿粉各半斤，蔥一斤，同炒存性，研末。以醋調服三
丹黍米
（《別錄》中品）
即赤黍也。《爾雅》謂之 。
瑞曰︰浙人呼為紅蓮米。江南多白黍，間有紅者，呼為赤蝦米。
宗奭曰︰丹黍皮赤，其米黃。惟可為糜，不堪為飯，粘著難解。
原曰︰穗熟色赤，故屬火。北人以之釀酒作糕。
【氣味】甘，微寒，無毒。思邈曰︰微溫。
大明曰︰溫，有小毒。不可合蜜及葵同食。
宗奭曰︰動風性熱，多食難消。余同黍米。
【主治】咳逆上氣，霍亂，止泄利，除熱，止煩渴（《別錄》）。下氣，止咳嗽，退熱（
大明）。治鱉瘕，以新熟者淘泔汁，生服一升，不過三、二度愈（孟詵）。
【附方】舊二，新二。
男子陰易︰用丹黍米三兩，煮薄飲，酒和飲之，令發汗即愈。（《傷寒類要》）。
小兒鵝口，不乳者︰丹黍米嚼汁塗之。（《子母秘錄》）。
飲酒不醉︰取赤黍漬以狐血，陰乾。酒飲時，取一丸置舌下含之，令人不醉。（《萬畢術》方）。
令婦不妒︰取 （即赤黍也），同薏苡等分，為丸。常服之。（同上）。
穰莖並根
【氣味】辛，熱，有小毒。
詵曰︰醉臥黍穰，令人生厲。人家取其莖穗作提拂掃地，用以煮汁入藥，更佳。
【主治】煮汁飲之，解苦瓠毒。浴身，去浮腫。和小豆煮汁服，下小便（孟詵）。燒灰酒
【附方】舊一，新三。
通身水腫︰以黍莖掃帚煮湯浴之。
腳氣沖心︰黍穰一石，煮汁，入椒目一升，更煎十沸，漬腳，三四度愈。（《外台秘要》）。
天行豌瘡，不拘人畜︰用黍穰濃煮汁洗之。一莖者是 穰，不可用。（《千金》）。
瘡腫傷風，中水痛劇者︰黍穰燒煙，熏令汗出，愈。（《千金方》）
蜀黍
（《食物》）
【釋名】蜀秫（俗名）、蘆 （《食物》）、蘆粟（並俗）、木稷（《廣雅》）、荻粱（同上）、高粱。
時珍曰︰蜀黍不甚經見，而今北方最多。按︰《廣雅》︰荻粱，木稷也。蓋此亦黍稷之類，而高碩如蘆荻者，故俗有諸名。種始自蜀，故謂之蜀黍。
【集解】穎曰︰蜀黍北地種之，以備缺糧，余及牛馬。谷之最長者。南人呼為蘆 。
時珍曰︰蜀黍宜下地。春月布種，秋月收之。莖高丈許，狀似蘆荻而內實。葉亦似蘆。
穗大如帚。粒大如椒，紅黑色。米性堅實，黃赤色。有二種︰粘者可和糯秫釀酒作餌；不粘者可以作糕煮粥。可以濟荒，可以養畜，梢可作帚，莖可織箔席、編籬、供爨，最有利於民者。今人祭祀用以代稷者，誤矣。其谷殼浸水色紅，可以紅酒。《博物志》云︰地種蜀黍，年久多蛇。
米
【氣味】甘，澀，溫，無毒。
【主治】溫中，澀腸胃，止霍亂。粘者與黍米功同（時珍）。
根
【主治】煮汁服，利小便，止喘滿。燒灰酒服，治產難有效（時珍）。
【附方】新一。
小便不通，止喘︰紅秫散︰用紅秫黍根二兩，扁蓄一兩半，燈心百莖，上搗羅。每服半兩
玉蜀黍
（《綱目》）
【釋名】玉高粱。
【集解】時珍曰︰玉蜀黍種出西土，種者亦罕。其苗葉俱似蜀黍而肥矮，亦似薏苡。
苗高三、四尺。六、七月開花成穗如秕麥狀。苗心別出一苞，如棕魚形，苞上出白須垂垂。
久則苞拆子出，顆顆攢簇。子亦大如棕子，黃白色。可炸炒食之。炒拆白花，如炒拆糯谷之狀。
米
【氣味】甘，平，無毒。
【主治】調中開胃（時珍）。
根葉
【氣味】原缺【主治】小便淋瀝沙石，痛不可忍，煎湯頻飲（時珍）。
粱
（《別錄》中品）
【校正】《別錄》中品有青粱米、黃粱米、白粱米，今並為一。
【釋名】時珍曰︰粱者，良也，谷之良者也。或云種出自梁州，或云粱米性涼，故得粱
名，皆各執己見也。粱即粟也。考之《周禮》，九谷、六谷之名，有粱無粟可知矣。自漢以後，始以大而毛長者為粱，細而毛短者為粟。今則通呼為粟，而粱之名反隱矣。今世俗稱粟
中之大穗長芒，粗粒而有紅毛、白毛、黃毛之品者，即粱也。黃、白、青、赤，亦隨色命名耳。郭義恭《廣志》有解粱、貝粱、遼東赤粱之名，乃因地命名也。
【集解】弘景曰︰凡云粱米，皆是粟類，惟其牙頭色異為分別耳。 勝之云︰粱是秫粟，則不爾也。黃粱出青、冀州，東間不見有。白粱處處有之，襄陽竹根者為佳。青粱江東少有。
又漢中一種 粱，粒如粟而皮黑可食，釀酒甚消玉。
恭曰︰粱雖粟類，細論則別。黃粱出蜀、漢、商、浙間，穗大毛長，谷米俱粗於白粱。
而收子少，不耐水旱。食之香美，勝於諸粱，人號竹根黃。陶以竹根為白粱，非矣。白粱穗
大多毛且長，而谷粗扁長，不似粟圓也。米亦白而大，食之香美，亞於黃粱。青粱谷穗有毛
而粒青，米亦微青而細於黃、白粱，其粒似青稞而少粗，早熟而收薄。夏月食之，極為清涼。但味短色惡，不如黃、白粱，故人少種之。作餳清白，勝於余米。
頌曰︰粱者，粟類也。粟雖粒細而功用則無別也。今汴、洛、河、陝間多種白粱，而青、黃稀有，因其損地力而斬獲少也。
宗奭曰︰黃粱、白粱，西洛農家多種，為飯尤佳。余用不甚相宜。
黃粱米
（《別錄》中品）
【氣味】甘，平，無毒。
【主治】益氣，和中，止泄（《別錄》）。去客風頑痺（《日華》）。止霍亂下痢，利小便，除煩熱（時珍）。
【發明】宗奭曰︰青粱、白粱，性皆微涼。獨黃粱性味甘平，豈非得土之中和氣多耶？
頌曰︰諸粱比之他谷，最益脾胃。
【附方】舊四，新一。
霍亂煩躁︰黃粱米粉半升，水升半，和絞如白飲，頓服。（《外台》）。
霍亂大渴不止，多飲則殺人︰黃粱米五升。水一斗，煮清三升，稍稍飲之。（《肘後》）。
小兒鼻乾無涕，腦熱也︰用黃米粉、生礬末各一兩。每以一錢，水調貼囟上，日二次。
（《普濟》）。
小兒赤丹︰用土番黃米粉，和雞子白塗之。（《兵部手集》）。
小兒生瘡，滿身面如火燒︰以黃粱米一升研粉，和蜜水調之，以瘥為度。（《外台》）。
白粱米
（《別錄》中品）
【氣味】甘，微寒，無毒。
【主治】除熱，益氣（《別錄》）。除胸膈中客熱，移五臟氣，緩筋骨。凡患胃虛並嘔吐食及水者，以米汁二合，生薑汁一合，和服之，佳（孟詵）。炊飯食之，和中，止煩渴（時珍）
【附方】舊二。
霍亂不止︰白粱米粉五合。水一升，和煮粥食。（《千金翼》）。
手足生疣︰取白粱米粉，鐵銚炒赤研末。以眾人唾和塗之，濃一寸，即消。（《肘後》）
青粱米
（《別錄》中品）
【氣味】甘，微寒，無毒。
【主治】胃痺，熱中消渴，止泄痢，利小便，益氣補中，輕身長年。煮粥食之（《別錄
》）。健脾，治泄精（大明）。
【發明】時珍曰︰今粟中有大而青黑色者是也。其谷芒多米少，稟受金水之氣，其性最涼，而宜病患。
詵曰︰青粱米可辟谷。以純苦酒浸三日，百蒸百晒，藏之。遠行，日一餐之，可度十日；若重餐之，四百九十日不飢也。又方︰以米一斗，赤石脂三斤，水漬置暖處，一、二日，上青白衣，搗為丸如李大。日服三丸，亦不飢也。
掌禹錫曰︰按︰《靈寶五符經》中，白鮮米，九蒸九曝，作辟谷糧，而此用青粱米，未見出處。
【附方】新七。
補脾益胃︰羊肉湯入青粱米、蔥、鹽，煮粥食。（《正要》）
脾虛泄痢︰青粱米半升，神曲炙搗羅為末一合，日日煮粥食，即愈。（《養老書》）。
冷氣心痛︰桃仁二兩去皮尖，水研絞汁，入青粱米四合，煮粥常食。（《養老書》）。
五淋澀痛︰青粱米四合，入漿水二升煮粥，下土蘇末三兩，每日空心食之。（同上）。
老人血淋︰車前五合，綿裹煮汁，入青粱米四合，煮粥飲汁。亦能明目，引熱下行。（同上）。
乳石發渴︰青粱米，煮汁飲之。（《外台》）。
一切毒藥及鴆毒，煩懣不止︰用甘草三兩（水五升，煮取二升，去滓），入黍米粉一兩，白蜜三兩。煎如薄粥食之。（《外台》）
粟
（《別錄》中品）
【釋名】 粟。
時珍曰︰粟，古文作 ，象穗在禾上之形。而《春秋說》題辭云︰西乃金所立，米為陽之精，故西字合米為粟。此鑿說也。許慎云︰粟之為言續也。續於谷也。古者以粟為黍、稷、粱、秫之總稱，而今之粟，在古但呼為粱。後人乃專以粱之細者名粟，故唐孟詵《本草》
言人不識粟，而近世皆不識粟也。大抵粘者為秫，不粘者為粟。故呼此為 粟，以別秫而配。北人謂之小米也。
【集解】弘景曰︰粟，江南西間所種皆是。其粒細於粱，熟舂令白，亦當白粱，呼為白粱粟，或呼為粢米。
恭曰︰粟類多種，而並細於諸粱。北土常食，與粱有別。粢乃稷米，陶注非矣。
詵曰︰粟，顆粒小者是，今人多不識之。其粱米粒粗大，隨色別之。南方多 田，種之極易。舂粒細香美，少虛怯，只於灰中種之，又不鋤治故也。北田所種多鋤之，即難舂；不鋤即草翳死。都由土地使然爾。
時珍曰︰粟，即粱也。穗大而毛長粒粗者為粱，穗小而毛短粒細者為粟。苗俱似茅。種類凡數十，有青、赤、黃、白、黑諸色，或因姓氏地名，或因形似時令，隨義賦名。故早則有趕麥黃、百日糧之類，中則有八月黃、老軍頭之類，晚則有雁頭青、寒露粟之類。按︰賈思勰《齊民要術》云︰粟之成熟有早、晚，苗稈有高、下，收實有息耗，質性有強弱，米味有美惡，山澤有異宜。順天時，量地利，則用力少而成功多；任性返道，勞而無獲。大抵早粟皮薄米實，晚粟皮濃米少。
粟米
（即小米）
【氣味】鹹，微寒，無毒。時珍曰︰鹹、淡。
宗奭曰︰生者難化。熟者滯氣，隔食，生蟲。
藏器曰︰胃冷者不宜多食。粟浸水至敗者，損人。
瑞曰︰與杏仁同食，令人吐瀉。雁食粟，翼重不能飛。
【主治】養腎氣，去脾胃中熱，益氣。陳者︰苦，寒。治胃熱消渴，利小便（《別錄》）。止痢，壓丹石熱（孟詵）。水煮服，治熱腹痛及鼻衄。為粉，和水濾汁，解諸毒，治霍
亂及轉筋入腹，又治卒得鬼打（藏器）。解小麥毒，發熱（士良）。治反胃熱痢。煮粥食，益丹田，【發明】弘景曰︰陳粟乃三、五年者，尤解煩悶，服食家亦將食之。
宗奭曰︰粟米利小便，故能益脾胃。
震亨曰︰粟屬水與土。陳者最硬難化，得漿水乃化也。
時珍曰︰粟之味鹹淡，氣寒下滲，腎之谷也，腎病宜食之。虛熱消渴泄痢，皆腎病也。
滲利小便，所以泄腎邪也。降胃火，故脾胃之病宜食之。
【附方】舊五，新五。
胃熱消渴︰以陳粟米炊飯，食之，良。（《食醫心鏡》）
反胃吐食，脾胃氣弱，食不消化，湯飲不下︰用粟米半升杵粉，水丸梧子大。七枚煮熟，入少鹽，空心和汁吞下。或云︰納醋中吞之，得下便已。（《心鏡》）。
鼻衄不止︰粟米粉，水煮服之。（《普濟》）。
嬰孩初生七日，助谷神以導達腸胃︰研粟米煮粥如飴。每日哺少許。（姚和眾方）。
孩子赤丹︰嚼粟米敷之。（《兵部手集》）。
小兒重舌︰嚼粟米哺之。（《秘錄》）。
雜物瞇目不出︰用生粟米七粒，嚼爛取汁，洗之即出。（《總錄》）。
湯火灼傷︰粟米炒焦投水，澄取汁，煎稠如糖。頻敷之，能止痛，滅瘢痕。一方︰半生半炒，研末，酒調敷之。（崔行功《纂要》）。
熊虎爪傷︰嚼粟塗之。（葛氏方）。
粟泔汁
【主治】霍亂卒熱，心煩渴，飲數升立瘥。臭泔︰止消渴，尤良（蘇恭）。酸泔及澱︰
洗皮膚瘙疥，殺蟲。飲之，主五痔。和臭樗皮煎服，治小兒疳痢（藏器）。
【附方】新二。
眼熱赤腫︰粟米泔澱（極酸者）、生地黃等分，研勻攤絹上，方圓二寸，貼目上熨之。
乾即疳瘡月蝕︰寒食泔澱，敷之良。（《千金》）。
粟糖
【主治】痔漏脫肛，和諸藥薰之（時珍）。
粟奴
【主治】利小腸，除煩懣（時珍）。
【發明】時珍曰︰粟奴，即粟苗成穗時生黑煤者。古方不用。《聖惠》治小腸結澀不通，心煩悶亂，有粟奴湯︰用粟奴、苦竹須、小豆葉、炙甘草各一兩，燈心十寸，蔥白五寸，銅
錢七文，水煎分服。取效乃止。
粟廩米
見後陳廩米下。
粟 米
見後 米下。
粟糗
見後 下。
秫
（音術。《別錄》中品）
【釋名】眾（音終。《爾雅》）、糯秫（《唐本》）、糯粟（《唐本》）、黃糯。
時珍曰︰秫字篆文，象其禾體柔弱之形，俗呼糯粟是矣。北人呼為黃糯，亦曰黃米。釀
酒劣於糯也。
【集解】恭曰︰秫是稻秫也。今人呼粟糯為秫。北土多以釀酒，而汁少於黍米。凡黍、稷、粟、秫、粳、糯，三谷皆有 、糯也。
禹錫曰︰秫米似黍米而粒小，可作酒。
宗奭曰︰秫米，初搗出淡黃白色，亦如糯，不堪作飯，最粘，故宜作酒。
時珍曰︰秫即粱米、粟米之粘者。有赤、白、黃三色，皆可釀酒、熬糖、作 糕食之。
蘇頌《圖經》謂秫為黍之粘者，許慎《說文》謂秫為稷之粘者，崔豹《古今注》謂秫為稻之粘者，皆誤也。惟蘇恭以粟、秫分 、糯，孫炎注《爾雅》謂秫為粘粟者，得之。
秫米（即黃米）
【氣味】甘，微寒，無毒。
詵曰︰性平。不可常食，擁五臟氣，動風，迷悶人。
時珍曰︰按︰《養生集》云︰味酸性熱，粘滯，易成黃積病，小兒不宜多食。
【主治】寒熱，利大腸，療漆瘡（《別錄》）。治筋骨攣急，殺瘡疥毒熱。生搗，和雞子白，敷毒腫，良（孟詵）。主犬咬，凍瘡，嚼敷之（《日華》）。治肺瘧，及陽盛陰虛，夜不得眠，及食鵝鴨成症，妊娠下黃汁（時珍）。
【發明】弘景曰︰北人以此米作酒煮糖，肥軟易消。方藥不正用，惟嚼以塗漆瘡及釀諸藥醪爾。
時珍曰︰秫者，肺之谷也，肺病宜食之。故能去寒熱，利大腸。大腸者肺之合，而肺
病多作皮寒熱也。《千金》治肺瘧方用之，取此義也。《靈樞經》岐伯治陽盛陰虛，夜不得瞑，半夏湯中用之，取其益陰氣而利大腸也。大腸利則陽不盛矣。方見半夏條。又《異苑》
云︰宋元嘉中，有人食鴨成症瘕。醫以秫米研粉調水服之。須臾煩躁，吐出一鴨雛而瘥也。
《千金方》治食鴨肉成病，胸滿面赤，不能食，以秫米湯一盞飲之。
【附方】舊三，新三。
赤痢不止︰秫米一把，鯽魚 二臠，薤白一虎口，煮粥食之。（《普濟方》）。
筋骨攣急︰詵曰︰用秫米一石，曲三斗，地黃一斤，茵陳蒿（炙黃）半斤。一依釀酒法服之肺瘧寒熱，痰聚胸中，病至令人心寒，寒甚乃熱，善驚如有所見︰恆山三錢，甘草半錢，秫米三十五粒，水煎。未發時，分作三次服。（《千金》）。
妊娠下水，黃色如膠，或如小豆汁︰秫米、黃 各一兩，水七升，煎三升，分三服。（《梅師》）。
浸淫惡瘡有汁，多發於心，不早治，周身則殺人︰熬秫米令黃黑，杵末敷之。（《肘後方》）。
久泄胃弱︰黃米炒為粉。每用數匙，沙糖拌食。（《簡便》）
根
【主治】煮湯，洗風（孟詵）。
參子
（衫、慘二音。《救荒》）
【釋名】龍爪粟、鴨爪稗。
時珍曰︰ 乃不粘之稱也。又不實之貌也。龍爪、鴨爪，象其穗歧之形。
【集解】周定王曰︰ 子生水田中及下濕地。葉似稻，但差短。梢頭結穗，仿佛稗子穗。其子如黍粒大，茶褐色。搗米，煮粥、炊飯、磨面皆宜。
時珍曰︰ 子，山東、河南亦五月種之。苗如茭黍，八、九月抽莖，有三棱，如水中草之莖。開細花，簇簇結穗如粟穗，而分數歧，如鷹爪之狀。內有細子如黍粒而細，赤色。其稃甚薄，其味粗澀。
【氣味】甘，澀，無毒。
【主治】補中益氣，濃腸胃，濟飢。
稗
（音敗。《綱目》）
【釋名】時珍曰︰稗乃禾之卑賤者也，故字從卑。
【集解】弘景曰︰稗子亦可食。又有烏禾，生野中如稗，荒年可代糧而殺蟲，煮以沃地，螻、蚓皆死。
藏器曰︰稗有二種︰一種黃白色，一種紫黑色。紫黑者似芑有毛，北人呼為烏禾。
時珍曰︰稗處處野生，最能亂苗。其莖葉穗粒並如黍稷。一斗可得米三升。故曰︰五穀不熟，不如 稗。 苗似稗而穗如粟，有紫毛，即烏禾也。《爾雅》謂之 （音迭）。周定王曰︰稗有水稗、旱稗。水稗生田中。旱稗苗葉似 子，色深綠，根下葉帶紫色。梢頭出扁穗，結子如黍粒，茶褐色，味微苦，性溫。以煮粥、炊飯、磨面食之皆宜。
稗米
【氣味】辛、甘、苦，微寒，無毒。
穎曰︰辛、脆。
【主治】作飯食，益氣宜脾，故曹植有芳菰精稗之稱（時珍）。
苗根
【主治】金瘡及傷損，血出不已。搗敷或研末摻之即止，甚驗（時珍）。
野狼尾草
（《拾遺》）
【釋名】稂（音郎）、 （《爾雅》作童粱）、野狼茅（《爾雅》）、孟（《爾雅》）、宿田翁
（《詩疏》）、守田（《詩疏》）。
時珍曰︰野狼尾，其穗象形也。秀而不成，嶷然在田，故有宿田、守田之稱。
【集解】藏器曰︰野狼尾生澤地，似茅作穗。《廣志》云︰子可作黍食。《爾雅》云︰孟，野狼尾。似茅，可以覆屋，是也。
時珍曰︰野狼尾莖、葉、穗、粒並如粟，而穗色紫黃，有毛。荒年亦可采食。許慎《說文
》云︰禾粟之穗，生而不成者，謂之 。其秀而不實者，名狗尾草，見草部。
米
【氣味】甘，平，無毒。
【主治】作飯食之，令人不飢（藏器）。
【附錄】蒯草 藏器曰︰蒯草苗似茅，可織席為索。子亦堪食，如粳米。
東
（音牆。《拾遺》）
【釋名】
【集解】藏器曰︰東 生河西。苗似蓬，子似葵。九月、十月熟，可為飯食。河西人語
曰︰貸我東 ，償我田粱。《廣志》云︰東 子粒似葵，青黑色。並、涼間有之。
時珍曰︰相如賦“東 雕胡”，即此。《魏書》云︰烏丸地宜東 ，似 ，可作白酒。
又《廣志》云︰粱禾，蔓生，其子如葵子，其米粉白如面，可作 粥。六月種，九月收。
牛食之尤肥。此亦一谷似東 者也。
子
【氣味】甘，平，無毒。
【主治】益氣輕身。久服，不飢，堅筋骨，能步行（藏器）。
菰米
（《綱目》）
【釋名】茭米（《文選》）、雕蓬（《爾雅》）、雕 （《說文》。《唐韻》作KT 胡）、雕
胡時珍曰︰菰本作 ，茭草也。其中生菌如瓜形，可食，故謂之 。其米須霜雕時采之，故謂之凋 。或訛為雕胡。枚乘《七發》謂之安胡。《爾雅》︰嚙，雕蓬；荐，黍蓬。孫
炎注云︰雕蓬即茭米。古人以為五飯之一者。鄭樵《通志》云︰雕蓬即米茭，可作飯食，故謂之嚙。其黍蓬即茭之不結實者，惟堪作荐，故謂之荐。楊慎《卮言》云︰蓬有水、陸二種︰雕蓬乃水蓬，雕 是也。黍蓬乃旱蓬，青科是也。青科結實如黍，羌人食之，今松州有焉。珍按︰鄭、楊二說不同，然皆有理，蓋蓬類非一種故也。
【集解】弘景曰︰菰米一名雕胡，可作餅食。
藏器曰︰雕胡，是菰蔣草米，古人所貴。故《內則》云︰魚宜 。皆水物也。曹子建《七啟》云︰芳菰精稗。謂二草之實，可以為飯也。
頌曰︰菰生水中，葉如蒲葦。其苗有莖梗者，謂之菰蔣草。至秋結實，乃雕胡米也。古人以為美饌。今飢歲，人猶采以當糧。葛洪《西京雜記》云︰漢太液池邊，皆是雕胡、紫籜、綠節、蒲叢之類。蓋菰之有米者，長安人謂之雕胡；菰之有首者，謂之綠節；葭蘆之未解
葉者，謂之紫籜也。
宗奭曰︰菰蔣，花如葦。結青子，細若青麻黃，長幾寸。野人收之，合粟為粥食之，甚濟飢也。
時珍曰︰雕胡，九月抽莖，開花如葦 。結實長寸許，霜後采之，大如茅針，皮黑褐色。
其米甚白而滑膩，作飯香脆。杜甫詩“波漂菰米沉雲黑”者，即此。《周禮》供御乃六谷、九谷之數，《管子書》謂之雁膳，故收米入此。其茭筍、菰根，別見菜部。
【氣味】甘，冷，無毒。
【主治】止渴（藏器）。解煩熱，調腸胃（時珍）。
蓬草子
（《拾遺》）
【釋名】
【集解】時珍曰︰陳藏器《本草》載蓬草子，不具形狀。珍按︰蓬類不一︰有雕蓬，即菰草也，見菰米下；有黍蓬，即青科也；又有黃蓬草、飛蓬草。不識陳氏所指果何蓬也？以理推之，非黃蓬即青柯爾。黃蓬草生湖澤中，葉如菰蒲，秋月結實成穗，子細如雕胡米。飢
年人采食之，須浸洗曝舂，乃不苦澀。青科西南夷人種之，葉如茭黍，秋月結實成穗，有子如赤黍而細，其稃甚薄，曝舂炊食。又粟類有七棱青科、八棱青科，麥類有青稞、黃稞，皆非此類，乃物異名同也。其飛蓬乃藜蒿之類，末大本小，風易拔之，故號飛蓬。子如灰 菜
子，亦可濟荒。又《魏略》云︰鮑出遇飢歲，采蓬實，日得數斗，為母作食。《西京雜記》
云︰宮中正月上辰，出池邊盥濯，食蓬餌，以祓邪氣。此皆不知所采乃何蓬也？大抵三種蓬
子，亦不甚相遠。
子
【氣味】酸、澀，平，無毒。
【主治】作飯食之，益飢，無異粳米（藏器）。
草
（音網。《拾遺》）
【釋名】皇（《爾雅》）、守田（同上）、守氣（同）。
時珍曰︰皇、 ，音相近也。
【集解】藏器曰︰ 草生水田中，苗似小麥而小。四月熟，可作飯。
時珍曰︰《爾雅》︰皇，守田。郭璞云︰一名守氣，生廢田中，似燕麥，子如雕胡，可食。
米
【氣味】甘，寒，無毒。
【主治】作飯，去熱，利腸胃，益氣力。久食，不飢（藏器）。
草
（《海藥》）
【釋名】自然谷（《海藥》）、禹余糧。
【集解】藏器曰︰《博物志》云︰東海洲上有草名曰 。有實，食之如大麥。七月熟，民斂獲至冬乃訖。呼為自然谷，亦曰禹余糧。此非石之禹余糧也。
曰︰ 實如球子，八月收之。彼民常食，中國未曾見也。
時珍曰︰按︰《方孝孺集》有海米行，蓋亦 草之類也。其詩云︰海邊有草名海米，大非蓬蒿小非薺。婦女攜籃晝作群，采摘仍於海中洗。歸來滌釜燒松枝，煮米為飯充朝飢。莫
辭苦澀咽不下，性命聊假須臾時。
子
【氣味】甘，平，無毒。
【主治】不飢，輕身（藏器）。補虛羸損乏，溫腸胃，止嘔逆。久食健人（李 ）。
薏苡仁
（《本經》上品）
【校正】據《千金方》，自草部移入此。
【釋名】解蠡（音禮。《本經》）、芑實（音起。《別錄》）、贛米（《別錄》。音感。陶氏作珠，雷氏作 米）、回回米（《救荒本草》）、薏珠子（《圖經》）。
時珍曰︰薏苡名義未詳。其葉似蠡實葉而解散，又似芑黍之苗，故有解蠡、芑實之名。
贛米乃其堅硬者，有贛強之意。苗名屋 。《救荒本草》云︰回回米又呼西番蜀秫。俗名草珠兒。
【集解】《別錄》曰︰薏苡仁生真定平澤及田野。八月採實，采根無時。
弘景曰︰真定縣屬常山郡。近道處處多有，人家種之。出交趾者，子最大，彼土呼為珠。故馬援在交趾餌之，載還為種，人讒以為珍珠也。實重累者為良。取仁用。
志云︰今多用梁漢者，氣劣於真定。取青白色者良。
藏器云︰取子於甑中蒸使氣餾，曝乾 之，得仁矣。亦可磨取之。
頌曰︰薏苡所在有之。春生苗莖，高三、四尺。葉如黍葉。開紅白花，作穗。五、六月結實，青白色，形如珠子而稍長，故人呼為薏珠子。小兒多以線穿如貫珠為戲。九月、十月採其實。
斆曰︰凡使，勿用𥽇米，顆大無味，時人呼為粳𥽇是也。薏苡仁顆小、色青、味甘，咬著粘人齒也。
時珍曰︰薏苡，人多種之。二、三月宿根自生。葉如初生芭茅。五、六月抽莖開花結實。
有二種︰一種粘牙者，尖而殼薄，即薏苡也。其米白色如糯米，可作粥飯及磨面食，亦可同米釀酒。一種圓而殼濃堅硬者，即菩提子也。其米少，即粳 也。但可穿作念經數珠，故人亦呼為念珠云。其根並白色，大如匙柄， 結而味甘也。
薏苡仁
【修治】贛曰︰凡使，每一兩，以糯米一兩同炒熟，去糯米用。亦有更以鹽湯
【氣味】甘，微寒，無毒。詵曰︰平。
【主治】筋急拘攣，不可屈伸，久風濕痺，下氣。久服，輕身益氣（《本經》）。除筋骨中邪氣不仁，利腸胃，消水腫，令人能食（《別錄》）。炊飯作面食，主不飢，溫氣。煮飲，止消渴，殺蛔蟲（藏器）。治肺痿肺氣，積膿血，咳嗽涕唾，上氣。煎服，破毒腫（甄權）。
去乾濕腳氣，大驗（孟詵）。健脾益胃，補肺清熱，去風勝濕。炊飯食，治冷氣。煎飲，利小便
【發明】宗奭曰︰薏苡仁《本經》云︰微寒，主筋急拘攣。拘攣有兩等︰《素問》注中，大筋受熱，則縮而短，故攣急不伸，此是因熱而拘攣也，故可用薏苡；若《素問》言因寒則筋急者，不可更用此也。
蓋受寒使人筋急；寒熱使人筋攣；若但受熱不曾受寒，亦使人筋緩；受濕則又引長無力
也。此藥力勢和緩，凡用須加倍即見效。
震亨曰︰寒則筋急，熱則筋縮。急因於堅強，縮因於短促。若受濕則弛，弛則引長。然寒與濕未嘗不挾熱。三者皆因於濕，然外濕非內濕啟之不能成病。故濕之為病，因酒而魚肉繼之。甘滑、陳久、燒炙並辛香，皆致濕之因也。
時珍曰︰薏苡仁屬土，陽明藥也，故能健脾益胃。虛則補其母，故肺痿、肺癰用之。筋骨之病，以治陽明為本，故拘攣筋急風痺者用之。土能勝水除濕，故泄痢水腫用之。按︰古方小續命湯注云︰中風筋急拘攣，語遲脈弦者，加薏苡仁。亦扶脾抑肝之義。又《後漢書》云︰馬援在交趾常餌薏苡實，云能輕身省欲以勝瘴氣也。又張師正《倦游錄》云︰辛稼軒忽患疝疾，重墜大如杯。一道人教以薏珠用東壁黃土炒過，水煮為膏服，數服即消。程沙隨病此，稼軒授之亦效。《本草》薏苡乃上品養心藥，故此有功。
頌曰︰薏苡仁，心肺之藥多用之。故范汪治肺癰，張仲景治風濕、胸痺，並有方法。《濟生方》治肺損咯血，以熟豬肺切，蘸薏苡仁末，空心食之。薏苡補肺，豬肺引經也。趙君猷言屢用有效。
【附方】舊七，新七。
薏苡仁飯，治冷氣︰用薏苡仁舂熟，炊為飯食。氣味欲如麥飯乃佳。或煮粥亦好。（《廣濟方》）
薏苡仁粥，治久風濕痺，補正氣，利腸胃，消水腫，除胸中邪氣，治筋脈拘攣︰薏苡仁為末，同粳米煮粥，日日食之，良。（《食醫心鏡》）
風濕身疼，日晡劇者，張仲景麻黃杏仁薏苡仁湯主之︰麻黃三兩，杏仁二十枚，甘草、薏水腫喘急︰用郁李仁三兩（研）。以水濾汁，煮薏苡仁飯，日二食之。（《獨行方》）。
沙石熱淋，痛不可忍︰用玉秫，即薏苡仁也，子、葉、根皆可用，水煎熱飲。夏月冷凍飲料。
以通為度。（《楊氏經驗方》）。
消渴飲水︰薏苡仁煮粥飲，並煮粥食之。
周痺緩急偏者︰薏苡仁十五兩，大附子十枚（炮），為末。每服方寸匕，日三。（張仲景方）。
肺痿，咳唾膿血︰薏苡仁十兩（杵破），水三升，煎一升，酒少許，服之。（《梅師》）。
肺癰咳唾，心胸甲錯者︰以淳苦酒煮薏苡仁令濃，微溫頓服。肺有血，當吐出愈。（《范汪方》）。
肺癰咯血︰薏苡仁三合（搗爛），水二大盞，煎一盞，入酒少許，分二服。（《濟生》）
喉卒癰腫︰吞薏苡仁二枚，良。（《外台》）。
癰疽不潰︰薏苡仁一枚，吞之。（姚僧坦方）。
孕中有癰︰薏苡仁煮汁，頻頻飲之。（《婦人良方補遺》）。
牙齒 痛︰薏苡仁、桔梗生研末。點服。不拘大人、小兒。（《永類方》）。
根
【氣味】甘，微寒，無毒。
【主治】下三蟲（《本經》）。煮汁糜食甚香，去蛔蟲，大效（弘景）。煮服，墮胎（藏器）。
治卒心腹煩滿及胸脅痛者，銼煮濃汁，服三升乃定（蘇頌。出《肘後方》）。搗汁和酒服，治黃膽有效（時珍）。
【附方】舊二，新二。
黃膽如金︰薏苡根煎湯頻服。
蛔蟲心痛︰薏苡根一斤（切），水七升，煮三升服之，蟲死盡出也。（《梅師》）。
經水不通︰薏苡根一兩，水煎服之。不過數服，效。（《海上方》）。
牙齒風痛︰薏苡根四兩，水煮含漱，冷即易之。（《延年秘錄》）
葉
【主治】作飲氣香，益中空膈（蘇頌）。暑月煎飲，暖胃益氣血。初生小兒浴之，無病（時珍。出《瑣碎錄》）。
罌子粟
（宋《開寶》）
【釋名】米囊子（《開寶》）、御米（同上）、象谷。
時珍曰︰其實狀如罌子，其米如粟，乃象乎谷，而可以供御，故有諸名。
【集解】藏器曰︰嵩陽子云︰罌粟花有四葉，紅白色，上有淺紅暈子。其囊形如箭頭，中有細米。
頌曰︰處處有之，人多蒔以為飾。花有紅、白二種，微腥氣。其實形如瓶子，有米粒極細。圃人隔年糞地，九月布子，涉冬至春，始生苗，極繁茂。不爾則不生，生亦不茂。俟瓶
焦黃，乃采之。
宗奭曰︰其花亦有千葉者。一罌凡數千萬粒，大小如葶藶子而色白。
時珍曰︰罌粟秋種冬生，嫩苗作蔬食甚佳。葉如白苣，三、四月抽苔結青苞，花開則苞
脫。花凡四瓣，大如仰盞，罌在花中，須蕊裹之。花開三日即謝，而罌在莖頭，長一、二寸，大如馬兜鈴，上有蓋，下有蒂，宛然如酒罌。中有白米極細，可煮粥和飯食。水研濾漿，同綠豆粉作腐食尤佳。亦可取油。其殼入藥甚多，而本草不載，乃知古人不用之也。江東人呼
千葉者為麗春花。或謂是罌粟別種，蓋亦不然。其花變態，本自不常。有白者、紅者、紫者、粉紅者、杏黃者、半紅者、半紫者、半白者，艷麗可愛，故曰麗春，又曰賽牡丹，曰錦被花。
詳見游默齋《花譜》。
米
【氣味】甘，平，無毒。
頌曰︰性寒。多食利二便，動膀胱氣。
【主治】丹石發動，不下飲食，和竹瀝煮作粥食，極美（《開寶》）。寇曰︰服石人研此水煮，加蜜作湯飲，甚宜）。行風氣，逐邪熱，治反胃胸中痰滯（頌）。治瀉痢，潤燥（時珍）
【附方】舊一，新一。
反胃吐食︰罌粟粥︰用白罌粟米三合，人參末三大錢，生山芋五寸（細切，研）。三物以水一升二合，煮取六合，入生薑汁及鹽花少許，和勻分服。不計早晚，亦不妨別服湯丸。
（《泄痢赤白︰罌粟子（炒）、罌粟殼（炙）等分為末，煉蜜丸梧子大。每服三十丸，米飲下。有人經驗。（《百一選方》）。
殼
【修治】時珍曰︰凡用以水洗潤，去蒂及筋膜，取外薄皮，陰乾細切，以米醋拌炒入藥。
亦有蜜炒、蜜炙者。
【氣味】酸、澀，微寒，無毒。
時珍曰︰得醋、烏梅、橘皮良。
【主治】止瀉痢，固脫肛，治遺精久咳，斂肺澀腸，止心腹筋骨諸痛（時珍）。
【發明】杲曰︰收斂固氣。能入腎，故治骨病尤宜。
震亨曰︰今人虛勞咳嗽，多用粟殼止劫；及濕熱泄痢者，用之止澀。其治病之功雖急，殺人如劍，宜深戒之。又曰︰治嗽多用粟殼，不必疑，但要先去病根，此乃收後藥也。治痢
亦同。凡痢須先散邪行滯，豈可遽投粟殼、龍骨之藥，以閉塞腸胃。邪氣得補而愈甚，所以變症作而淹延不已也。
時珍曰︰酸主收澀，故初病不可用之。泄瀉下痢既久，則氣散不固，而腸滑肛脫。咳嗽
諸痛既久，則氣散不收，而肺脹痛劇。故俱宜此澀之固之，收之斂之。按︰楊氏《直指方》
云︰粟殼治痢，人皆薄之，固矣。然下痢日久，腹中無積痛，當止澀者，豈容不澀？不有此劑，何以對治乎？但要有輔佐耳。又王碩《易簡方》云︰粟殼治痢如神。但性緊澀，多令嘔
逆，故人畏而不敢服。若用醋製，加以烏梅，則用得法矣。或同四君子藥，尤不致閉胃妨食而獲奇功也。
【附方】新八。
熱痢便血︰粟殼（醋炙）一兩，陳皮半兩，為末。每服三錢，烏梅湯下。（《普濟方》）。
久痢不止︰罌粟殼（醋炙）為末，蜜丸彈子大。每服一丸，水一盞，薑三片，煎八分，溫服。又方︰粟殼十兩（去膜），分作三分，一分醋炒，一分蜜炒，一分生用。並為末，蜜丸芡子大。每服三十丸，米湯下。《集要》百中散︰用粟殼（蜜炙）、濃朴（薑製），各四兩，為細末
小兒下痢︰神仙救苦散︰治小兒赤白痢下，日夜百行不止。用罌粟殼半兩（醋炒為末，再以銅器炒過），檳榔半兩（炒赤，研末），各收。每用等分，赤痢蜜湯服，白痢沙糖湯下。
忌口味。（《全幼心鑒》）。
水泄不止︰罌粟殼一枚（去蒂膜），烏梅肉、大棗肉各十枚，水一盞，煎七分，溫服。（《經驗》）。
久嗽不止，穀氣素壯人用之即效︰粟殼去筋，蜜炙為末。每服五分，蜜湯下。（危氏方）。
久咳虛嗽︰賈同知百勞散︰治咳嗽多年，自汗。用罌粟殼二兩半（去蒂膜，醋炒取一兩），烏梅半兩，焙為末。每服二錢，臥時白湯下。（《宣明方》）。
嫩苗
【氣味】甘，平，無毒。
【主治】作蔬食，除熱潤燥，開胃濃腸（時珍）。
阿芙蓉
（《綱目》）
【釋名】阿片。
時珍曰︰俗作鴉片，名義未詳。或云︰阿，方音稱我也。以其花色似芙蓉而得此名。
【集解】時珍曰︰阿芙蓉前代罕聞，近方有用者，云是罌粟花之津液也。罌粟結青苞時，午後以大針刺其外面青皮，勿損裡面硬皮，或三、五處，次早津出，以竹刀刮，收入瓷器，陰乾用之。故今市者猶有苞片在內。王氏《醫林集要》言是天方國種紅罌粟花，不令水淹頭，七、八月花謝後，刺青皮取之者。案︰此花五月實枯，安得七、八月後尚有青皮？或方土不同乎？
【氣味】酸，澀，溫，微毒。
【主治】瀉痢脫肛不止，能澀丈夫精氣（時珍）。
【發明】時珍曰︰俗人房中術用之。京師售一粒金丹，云通治百病，皆方伎家之術耳。
【附方】新四。
久痢︰阿芙蓉小豆許，空心溫水化下，日一服。忌蔥、蒜、漿水。若渴，飲蜜水解之。
（
赤白痢下︰鴉片、木香、黃連、白朮各一分，研末，飯丸小豆大。壯者一分，老幼半分，空心米飲下。忌酸物、生冷、油膩、茶、酒、面，無不止者。口渴，略飲米湯。一方︰罌粟花未開時，外有兩片青葉包之，花開即落，收取為末。每米飲服一錢，神效。赤痢用紅花者；白痢用白花者。
一粒金丹︰真阿芙蓉一分，粳米飯搗作三丸。每服一丸，未效再進一丸，不可多服。忌醋，令人腸斷。風癱，熱酒下；口目 邪，羌活湯下；百節痛，獨活湯下。正頭風，羌活湯下。偏頭風，川芎湯下。眩暈，防風湯下。陰毒，豆淋酒下。瘧疾，桃、柳枝湯下。痰喘，葶藶湯下。久嗽，乾薑、阿膠湯下；勞嗽，款冬花湯下。吐泄，藿香湯下。赤痢，黃連湯下。
白痢，乾薑湯下。禁口痢，白朮湯下。諸氣痛，木香酒下。熱痛，梔子湯下。臍下痛，燈湯下。小腸氣，川楝子湯下。膀胱氣，小茴香湯下。血氣痛，乳香湯下。脅痛，熱酒下。噎食（龔雲林《醫鑒》）。
此作品在全世界都属于公有领域，因为作者逝世已经超过100年，且作品于1931年1月1日之前出版。

穀之三 （菽豆類一十四種）
大豆
（《本經》中品）
【校正】禹錫曰︰原附大豆黃卷下，今分出。
【釋名】 尗（俗作菽。時珍曰︰豆、尗皆莢穀之總稱也。篆文尗，象莢生附莖下垂之形。豆象子在莢中之形。《廣雅》云︰大豆，菽也。小豆， 也），角曰莢，葉曰藿，莖曰萁。
【集解】《別錄》曰︰大豆生太山平澤，九月採之。
頌曰︰今處處種之。有黑、白二種，入藥用黑者。緊小者爲雄，用之尤佳。
宗奭曰︰大豆有綠、褐、黑三種。有大、小兩類︰大者出江、浙、湖南、湖北；小者生他處，入藥力更佳。又可 爲腐食。
時珍曰︰大豆有黑、白、黃、褐、青、斑數色︰黑者名烏豆，可入藥，及充食，作豉；黃者可作腐，榨油，造醬；余但可作腐及炒食而已。皆以夏至前後下種，苗高三、四尺，葉團有尖，秋開小白花成叢，結莢長寸余，經霜乃枯。按︰《呂氏春秋》云︰得時之豆，長莖短足，其莢二七爲族，多枝數節，競葉蕃實，大菽則圓，小菽則團。先時者，必長以蔓、浮葉疏節、小莢不實。後時者，必短莖疏節、本虛不實。又 勝之《種植書》云︰夏至種豆，不用深耕。豆花憎見日，見日則黃爛而根焦矣。知歲所宜，以囊盛豆子，平量埋陰地，冬至
後十五日發取量之，最多者種焉。蓋大豆保歲易得，可以備凶年，小豆不保歲而難得也。
黑大豆
【氣味】甘，平，無毒。久服，令人身重。
岐伯曰︰生溫，熟寒。
藏器曰︰大豆生平，炒食極熱，煮食甚寒，作豉極冷，造醬及生黃卷則平。牛食之溫，馬食之冷。一體之中，用之數變。
之才曰︰惡五參、龍膽，得前胡、烏喙、杏仁、牡蠣、諸膽汁良。
詵曰︰大豆黃屑忌豬肉。小兒以炒豆、豬肉同食，必壅氣致死，十有八、九。十歲已上不畏也。
時珍曰︰服蓖麻子者，忌炒豆，犯之脹滿致死。服濃朴者亦忌之，動氣也。
【主治】生研，塗癰腫。煮汁飲，殺鬼毒，止痛（《本經》）。逐水脹，除胃中熱痺，傷中淋露，下瘀血，散五臟結積內寒，殺烏頭毒。炒爲屑，主胃中熱，除痺去腫，止腹脹消穀
（《別錄》）。煮食，治溫毒水腫（《蜀本》）。調中下氣，通關脈，製金石藥毒、治牛馬溫毒（《日華》）。煮汁，解 石、砒石、甘遂、天雄、附子、射罔、巴豆、芫青、斑蝥、百藥之毒及蠱毒。入藥，治下痢臍痛。沖酒，治風痙及陰毒腹痛。牛膽貯之，止消渴（時珍）。炒黑，熱投酒中飲之，治風痺癱緩口噤，產後頭風。食罷生吞半兩，去心胸煩熱，熱風恍惚，明目鎮心，溫補。久服，好顏色，變白不老。煮食性寒，下熱氣腫，壓丹石煩熱，汁消腫（藏器）。主中風腳弱，產後諸疾。同甘草煮湯飲，去一切熱毒气，治風毒腳氣。煮食，治心痛筋攣膝痛脹滿。同桑柴灰汁煮食，下水鼓腹脹。和飯搗，塗一切毒腫。療男女陰腫，以綿裹
納之（孟詵）。治腎病，利水下氣，製諸風熱，活血，解諸毒（時珍）。
【發明】頌曰︰《仙方》修治末服之，可以辟谷度飢。然多食令人體重，久則如故也。
詵曰︰每食後磨拭吞三十粒，令人長生。初服時似身重，一年以後，便覺身輕，又益陽
道也。
穎曰︰陶華以黑豆入鹽煮，常時食之，云能補腎。蓋豆乃腎之谷，其形類腎，而又黑色通腎，引之以鹽，所以妙也。
時珍曰︰按︰《養老書》云︰李守愚每晨水吞黑豆二七枚，謂之五臟谷，到老不衰。夫
豆有五色，各治五臟。惟黑豆屬水性寒，爲腎之谷，入腎功多，故能治水消脹下氣，製風熱而活血解毒，所謂同氣相求也。又按︰古方稱大豆解百藥毒，予每試之大不然；又加甘草，其驗乃奇。如此之事，不可不知。
【附方】舊三十一，新三十六。
服食大豆，令人長肌膚，益顏色，填骨髓，加氣力，補虛能食，不過兩劑︰大豆五升，如作醬法，取黃搗末，以豬肪煉膏和丸梧子大。每服五十丸至百丸，溫酒下。神驗秘方也。
肥人不可服之。（《延年秘錄》）。
救荒濟飢︰《博物志》云︰左慈荒年法︰用大豆粗細調勻者，生熟 令光，暖徹豆內。
先日不食，以冷水頓服訖。一切魚肉菜果，不得復經口。渴即飲冷水。初小困，十數日後，體力壯健，不復思食也。 黃山谷救荒法︰黑豆、貫衆各一升，煮熟去衆，晒乾。每日空心啖五、七粒。食百木枝葉皆有味，可飽也。王氏《農書》云︰辟谷之方，見於石刻。水旱蟲荒，國有代有，甚則懷金立鵠，易子炊骸，爲民父母者，不可不知此法也。
昔晉惠帝永寧二年，黃門侍郎劉景先表奏︰臣遇太白山隱士，傳濟飢辟谷仙方。臣家大小七十餘口，更不食別物。若不如斯，臣一家甘受刑戮。其方︰用大豆五斗淘淨，蒸三遍，去皮。用大麻子三斗浸一宿，亦蒸三遍，令口開取仁。各搗爲末，和搗作團如拳大。入甑內蒸，從戌至子時止，寅時出甑，午時晒乾爲末。乾服之，以飽爲度。不得食一切物。第一頓得七日不飢，第二頓得四十九日不飢，第三頓三百日不飢，第四頓得二千四百日不飢，更不必服，永不飢也。不問老少，但依法服食，令人強壯，容貌紅白，永不憔悴。口渴，即研大麻子湯飲之，轉更滋潤臟腑。
若要重吃物，用葵子三合研末，煎湯冷服，取下藥如金色，任吃諸物，並無所損。前知隨州朱頌教民用之有驗，序其首尾，勒石於漢陽大別山太平興國寺。又方︰用黑豆五斗淘淨，蒸三遍，晒乾，去皮爲末。秋麻子三升，浸去皮，晒研。糯米三斗作粥，和搗爲劑如拳大，入甑中蒸一宿，取晒爲末。用紅小棗五斗，煮去皮核，和爲劑如拳大，再蒸一夜。服之，至飽爲度。如渴，飲麻子水，便滋潤臟腑也。脂麻亦可。但不得食一切之物。
炒豆紫湯︰頌曰︰古方有紫湯，破血去風，除氣防熱，產後兩日尤宜服之。用烏豆五升，清酒一斗，炒豆令煙絕，投酒中，待酒紫赤色，去豆。量性服之，可日夜三盞，神驗。中風口噤，加雞屎白二升，和炒，投之。
豆淋酒法︰宗奭曰︰治產後百病，或血熱，覺有餘血水氣，或中風困篤，或背強口噤，或但煩熱螈 口渴，或身頭皆腫，或身癢嘔逆直視，或手足頑痺，頭旋眼眩，此皆虛熱中風也。用大豆三升熬熟，至微煙出，入瓶中，以酒五升沃之，經一日以上。服酒一升，溫覆令少汗出，身潤即愈。口噤者，加獨活半斤，微微捶破，同沃之。產後宜常服，以防風氣，又消結血。
中風口 ︰即上方，日服一升。（《千金》）。
頭風頭痛︰即上方，密封七日，溫服。（《千金》）。
破傷中風口噤︰《千金方》︰用大豆一升，熬去腥氣，勿使太熟，杵末，蒸令氣遍，取下甑，以酒一升淋之。溫服一升，取汗。敷膏瘡上，即愈。《經驗方》︰用黑豆四十枚，朱砂二十文，同研末。以酒半盞，調一字服之。
頸項強硬，不得顧視︰大豆一升，蒸變色，囊裹枕之。（《千金》）。
暴得風疾，四肢攣縮不能行。取大豆三升，淘淨濕蒸，以醋二升，傾入瓶中，鋪於地上，更蒸豆再作，並飲荊瀝湯。如此三日三夜即休。（崔氏《纂要》）。
風入臟中，治新久腫，風入臟中︰以大豆一斗，水五斗，煮取一斗二升，去滓。入美酒斗半，煎取九升。旦服三升取汗，神驗。（《千金翼》）。
風毒攻心，煩躁恍惚︰大豆半升淘淨，以水二升，煮取七合，食後服之。（《心鏡》）。
卒風不語︰大豆煮汁，煎稠如飴，含之，並飲汁。（《肘後方》）。
喉痺不語︰同上法。（《千金》）。
卒然失音︰詵曰︰用生大豆一升，青竹 子四十九枚（長四寸，闊一分），水煮熟，日
夜二熱毒攻眼，赤痛臉浮︰用黑豆一升，分作十袋，沸湯中蒸過，更互熨之，三遍則愈。（《普濟方》）。
卒然中惡︰大豆二七枚，雞子黃一個，酒半升，和勻頓服。（《千金》）。
陰毒傷寒，危篤者︰用黑豆炒乾，投酒，熱飲或灌之。吐則復飲，汗出爲度。（（《居家必用》）。
脅痛如打︰大豆半升熬焦，入酒一升煮沸，飲取醉。（《肘後》）。
腰脅卒痛︰大豆（炒）二升，酒三升，煮二升，頓服。（《肘後》）。
卒然腰痛︰大豆六升，水拌濕，炒熱，布裹熨之，冷即易。乃張文仲所處方也。（《延年
腳氣沖心，煩悶不識人︰以大豆一升，水三升，濃煮汁服半升。未定，再服半升。（《廣利方》）。
身面浮腫︰《千金》︰用烏豆一升，水五升，煮汁三升，入酒五升，更煮三升，分溫三服。不瘥再合。王 《百一選方》︰用烏豆煮至皮乾，爲末。每服二錢，米飲下。建炎初，吳
內翰女孫忽發腫凸，吳檢《外台》得此方，服之立效。
新久水腫︰大豆一斗，清水一斗，煮取八升，去豆，入薄酒八升，再煎取八升服之。再三服，水當從小便中出。（《范汪方》）。
腹中痞硬，夏秋之交，露坐夜久，腹中痞，如群石在腹。用大豆半升，生薑八分。水三升，煎一升已來，頓服瘥。（《經驗方》）。
霍亂脹痛︰大豆生研，水服方寸匕。（《普濟》）。
水痢不止︰大豆一升，炒白朮半兩，爲末。每服三錢，米飲下。（《指南方》）。
赤痢臍痛︰黑豆、茱萸子二件，搓摩，吞咽之，良。（《經驗》）。
赤白下痢︰方見豬膽。
男子便血︰黑豆一升，炒焦研末，熱酒淋之，去豆飲酒，神效。（《活人心統》）。
一切下血︰雄黑豆緊小者，以皂角湯微浸，炒熟去皮爲末，煉豬脂和，丸梧子大。每服三十丸，陳米飲下。（華佗《中藏經》）。
小兒沙淋︰黑豆一百二十個，生甘草一寸，新水煮熱，入滑石末，乘熱飲之，良。（《全幼心鑒》）。
腎虛消渴，難治者︰黑大豆（炒）、天花粉等分，爲末，麵糊丸梧子大。每黑豆湯下七十丸，日二。名救活丸。（《普濟方》）。
消渴飲水︰烏豆置牛膽中，陰乾百日，吞盡即瘥。（《肘後方》）。
晝夜不眠︰以新布火炙熨目，並蒸大豆，更番囊盛枕之，冷即易，終夜常枕之，即愈。
（《肘後方》）。
疫癘發腫︰大黑豆二合（炒熟），炙甘草一錢，水一盞煎汁，時時飲之。《夷堅志》云︰靖康二年春，京師大疫。有異人書此方於壁間，用之立驗也。
乳石發熱︰烏豆二升，水九升，銅器煮五升汁，熬稠一升，飲之。（《外台秘要》）。
解 砒毒︰大豆煮汁飲之，良。（《肘後》）。
酒食諸毒︰大豆一升，煮汁服，得吐即愈。（《廣記》）。
解諸魚毒︰大豆，煮汁飲之。（《衛生方》）。
解巴豆毒，下利不止︰大豆，煮汁一升，飲之。（《肘後方》）。
惡刺瘡痛︰大豆，濃煮汁漬之，取瘥。（《千金方》）。
湯火灼瘡︰大豆，煮汁塗之，易愈，無斑。（《子母秘錄》）。
打頭青腫︰豆黃末水和敷之。（《千金方》）。
折傷墮墜，瘀血在腹，氣短︰大豆五升，水一斗，煮汁二升，頓服。劇者不過三作。（《千金方》）。
豌瘡煩躁︰大豆，煮汁飲之，佳。（《子母秘錄》）。
痘瘡濕爛︰黑大豆，研末，敷之。
小兒頭瘡︰黑豆炒存性研，水調敷之。（《普濟方》）。
身面疣目︰七月七日，以大豆拭疣上三過。使本人種豆於南向屋東頭第二溜中。豆生葉，以熱湯沃殺，即愈。（《外台秘要》）。
染髮令烏︰醋煮黑大豆，去豆煎稠，染之。（《千金》）。
牙齒不生，不拘大人、小兒，年多者︰用黑豆三十粒，牛糞火內燒令煙盡，研入麝香少許。先以針挑破血出，以少許揩之。不得見風，忌酸鹹物。（《經驗方》）。
牙齒疼痛︰黑豆煮酒，頻頻漱之，良。（周密《浩然齋視聽抄》）。
月經不斷︰用前紫湯服之，佳。
妊娠腰痛︰大豆一升。酒三升，煮七合，空心飲之。（《心鏡》）。
子死腹中，月數未足，母欲悶絕者︰用大豆三升，以醋煮濃汁，頓服，立出。（《產乳》）。
胞衣不下︰大豆半升，醇酒三升，煮一升半，分三服。（《產書》）。
辟禳時氣︰以新布盛大豆一斗，納井中一宿取出。每服七粒，佳。（《類要》）。
菜中蛇蠱︰蛇毒入菜果中，食之令人得病，名蛇蠱。大豆爲末，酒漬絞汁，服半升。
身如蟲行︰大豆水漬絞漿，旦旦洗之，或加少面，沐發亦良。（《千金方》）。
小兒丹毒︰濃煮大豆汁，塗之甚良。（《千金》）。
風疽瘡疥，凡腳 及 中癢，搔則黃汁出者，是也︰以青竹筒三尺，著大豆一升在內，千金》）。
肝虛目暗，迎風下淚︰用臘月牯牛膽，盛黑豆懸風處。取出，每夜吞三、七粒，久久自明。（《龍木論》）。
小兒胎熱︰黑豆二錢，甘草一錢，入燈心七寸，淡竹葉一片，水煎，不拘時候服。（《全幼心鑒》）。
天蛇頭指。痛，臭甚者︰黑豆生研末，入繭內，籠之。（《濟急方》）
大豆皮
【主治】生用，療痘瘡目翳。嚼爛，敷小兒尿灰瘡（時珍）。
豆葉
【主治】搗敷蛇咬，頻易即瘥（時珍。出《廣利方》）。
【發明】時珍曰︰按︰《抱朴子‧內篇》云︰相國張文蔚莊內有鼠野狼穴，養四子爲蛇所吞。鼠野狼雌雄情切，乃於穴外 土壅穴。俟蛇出頭，度其回轉不便，當腰咬斷而劈腹，銜出四子，尚有氣。置於穴外，銜豆葉嚼而敷之，皆活。後人以豆葉治蛇咬，蓋本於此。
【附方】新二。
止渴急方︰大豆苗（嫩者）三、五十莖，塗酥炙黃爲末。每服二錢，人參湯下。（《聖濟總錄》）。
小便血淋︰大豆葉一把，水四升，煮二升，頓服。（《千金方》）。
花
【主治】主目盲，翳膜（時珍）。
大豆黃卷
（《本經》中品）
【釋名】豆 。
弘景曰︰黑大豆爲 牙，生五寸長，便乾之，名爲黃卷，用之熬過，服食所須。
時珍曰︰一法︰壬癸日以井華水浸大豆，候生芽，取皮，陰乾用。
【氣味】甘，平，無毒。
普曰︰得前胡、杏子、牡蠣、烏喙、天雄、鼠屎，共蜜和良。惡海藻、龍膽。
【主治】濕痹，筋攣膝痛（《本經》）。五臟不足，胃氣結積，益氣止痛，去黑皯，潤肌膚皮毛（《別錄》）。破婦人惡血（孟詵。頌曰：古方蓐婦藥中多用之）。宜腎（思邈）。除胃中積熱，消水病脹滿（時珍）。
【附方】新四。
大豆 散︰治周痺在血脈之中，隨脈上下，本痺不痛，今能上下周身，故名。治周痺注，五臟留滯，胃中結聚，益氣出毒，潤皮毛，補腎氣。用大豆 一斤（炒香），爲末。每服半錢，溫酒調下，空心，加至一錢，日三服。（《宣明方》）。
諸風濕痺，筋攣膝痛，胃中積熱口瘡煩悶，大便秘澀︰黃卷散︰用大豆黃卷（炒熟搗末）
一水病腫滿喘急，大小便澀︰大豆黃卷（醋炒）、大黃（炒）等分。爲細末。蔥、橘皮湯服二小兒撮口︰初生豆芽研爛，絞汁和乳，灌少許，良。（《普濟方》）
黃大豆
（《食鑒》）
【集解】時珍曰︰大豆有黑、青、黃、白、斑數色，惟黑者。入藥，而黃、白豆炒食作腐豆葉而大，結角比黑豆角稍肥大，其莢、葉嫩時可食，甘美。
【氣味】甘，溫，無毒。
時珍曰︰生溫，炒熱微毒。多食，壅氣生痰動嗽，令人身重，發面黃瘡疥。
【主治】寬中下氣，利大腸，消水脹腫毒（寧原）。研末，熟水和，塗痘後癰（時珍）。
【附方】新一。
痘後生瘡︰黃豆燒黑研末，香油調塗。
豆油
【氣味】辛、甘，熱，微毒。
【主治】塗瘡疥，解發 （時珍）。
秸
【主治】燒灰，入點痣、去惡肉藥（時珍）。
赤小豆
（《本經》）
中品）
【校正】自大豆分出。
【釋名】赤豆（恭）、紅豆（俗）、 （《廣雅》）
，葉名藿。
時珍曰︰案︰《詩》云︰黍稷稻粱，禾麻菽麥。此即八穀也。董仲舒注云︰菽是大豆，有兩種。小豆名 ，有三、四種。王禎云︰今之赤豆、白豆、綠豆、萱豆，皆小豆也。此則入藥用赤小者也。
【集解】頌曰︰赤小豆，今江淮間多種之。
宗奭曰︰關西、河北、汴洛多食之。
時珍曰︰此豆以緊小而赤黯色者入藥，其稍大而鮮紅、淡紅色者，並不治病。俱於夏至
後下種，苗科高尺許，枝葉似豇豆，葉微圓峭而小。至秋開花，似豇豆花而小淡，銀褐色，有腐氣。結莢長二、三寸，比綠豆莢稍大，皮色微白帶紅。三青二黃時即收之，可煮可炒，可作粥、飯、餛飩餡並良也。
【氣味】甘、酸，平，無毒。
思邈曰︰甘、鹹，冷。合魚 食成消渴，作醬同飯食成口瘡。
藏器曰︰驢食足輕，人食身重。
【主治】下水腫，排癰腫膿血（《本經》）。療寒熱熱中消渴，止泄痢，利小便，下腹脹
滿，吐逆卒 （《別錄》）。消熱毒，散惡血，除煩滿，通氣，健脾胃，令人美食。搗末同雞子白，塗一切熱毒癰腫。煮汁，洗小兒黃爛瘡，不過三度（權）。縮氣行風，堅筋骨，抽肌肉。久食瘦人（士良）。散氣，去關節煩熱，令人心孔開。暴痢後，氣滿不能食者，煮食一頓即辟瘟疫，治產難，下胞衣，通乳汁。和鯉魚、蠡魚、鯽魚、黃雌雞煮食，並能利水消腫（時珍）。
【發明】弘景曰︰小豆逐津液，利小便。久服令人肌膚枯燥。
頌曰︰水氣、腳氣最爲急用。有人患腳氣，以袋盛此豆，朝夕展轉踐踏之，久久遂愈。
好古曰︰治水者惟知治水，而不知補胃，則失之壅滯。赤小豆，消水通氣而健脾胃，乃其藥也。
藏器曰︰赤小豆，和桑根白皮煮食，去濕氣痺腫；和通草煮食，則下氣無限，名脫氣丸時珍曰︰赤小豆，小而色赤，心之谷也。其性下行，通乎小腸，能入陰分，治有形之病。故行津液，利小便，消脹除腫止吐，而治下痢腸 ，解酒病，除寒熱癰腫，排膿散血，而通乳汁，下胞衣產難，皆病之有形者。久服則降令太過，津血滲泄，所以令人肌瘦身重也。其吹鼻瓜蒂散以辟瘟疫用之，亦取其通氣除濕散熱耳。或言共工氏有不才子，以冬至死爲疫鬼，而畏赤豆，故於是日作小豆粥厭之，亦傅會之妄說也。又案︰陳自明《婦人良方》云︰予婦食素，產後七日，乳脈不行，服藥無效。偶得赤小豆一升，煮粥食之，當夜遂行。因
閱本草載此，謾記之。又《朱氏集驗方》云︰宋仁宗在東宮時，患 腮，命道士贊寧治之。
取小豆七十粒爲末，敷之而愈。中貴人任承亮後患惡瘡近死，尚書郎傅永授以藥立愈。叩其方，赤小豆也。予苦脅疽，既至五臟，醫以藥治之甚驗。承亮曰︰得非赤小豆耶？醫謝曰︰某用此活三十口，願勿復言。有僧發背如爛瓜，鄰家乳婢用此治之如神。此藥治一切癰疽瘡疥及赤腫，不拘善惡，但水調塗之，無不愈者。但其性粘，乾則難揭，入苧根末即不粘，此法尤佳。
【附方】舊十五，新十九。
水氣腫脹︰頌曰︰用赤小豆五合，大蒜一顆，生薑五錢，商陸根一條，並碎破，同水煮爛，去藥，空心食豆，旋旋啜汁令盡，腫立消也。韋宙《獨行方》︰治水腫從腳起，入腹則殺人。赤小豆一斗，煮極爛，取汁五升，溫漬足膝。若已入腹，但食小豆，勿雜食，亦愈。
《梅師》︰治水腫。以東行花桑枝燒灰一升，淋汁，煮赤小豆一升，以代飯，良。水蠱腹大，動搖有聲，
皮膚黑者︰用赤小豆三升，白茅根一握，水煮食豆，以消爲度。
辟禳瘟疫︰《五行書》云︰正月朔旦及十五日，以赤小豆二七枚，麻子七枚，投井中，辟瘟疫甚效。又正月七日，新布囊盛赤小豆置井中，三日取出，男吞七枚，女吞二七枚，竟年無病也。（《肘後方》）
辟厭疾病︰正月元旦，面東，以齏水吞赤小豆三七枚，一年無諸疾。又七月立秋日，面
西
傷寒狐惑︰張仲景曰︰狐惑病，脈數，無熱微煩，默默但欲臥，汗出。初得三、四日，目赤如鳩眼；七、八日，目四 黃黑。若能食者，膿已成也。赤豆當歸散主之。赤小豆三升（
下部卒痛，如鳥啄之狀︰用小豆、大豆各一升，蒸熟，作二囊，更互坐之，即止。（《肘後方》）。
水穀痢疾︰小豆一合，熔蠟三兩，頓服取效。（《必效方》）
熱毒下血，或因食熱物發動︰赤小豆末，水服方寸匕。（《梅師方》）
腸痔下血︰小豆二升，苦酒五升，煮熟日乾，再浸至酒盡乃止，爲末。酒服一錢，日三服。（《肘後方》）。
舌上出血，如簪孔︰小豆一升，杵碎，水三升和，絞汁服。（《肘後方》）。
熱淋血淋，不拘男女︰用赤小豆三合，慢火炒爲末，煨蔥一莖，擂酒熱調二錢服。（《修真秘旨》）。
重舌鵝口︰赤小豆末，醋和塗之。（《普濟方》）。
小兒不語，四、五歲不語者︰赤小豆末，酒和，敷舌下。（《千金》）。
牙齒疼痛︰紅豆末，擦牙吐涎，及吹鼻中。一方入銅青少許。一方入花鹼少許。（《家寶方》 ）。
中酒嘔逆︰赤小豆煮汁，徐徐飲之。（《食鑒本草》）。
頻致墮胎︰赤小豆末，酒服方寸匕，日二服。（《千金》）。
妊娠行經︰方同上。
婦人難產︰《產寶》︰用赤小豆生吞七枚，佳。《集驗》︰治難產日久氣乏。用赤小豆一升，以水九升，煮取汁，入炙過黃明膠一兩，同煎少時。一服五合，不過三、四服，即產
胞衣不下︰用赤小豆，男七枚，女二七枚，東流水吞服之。（《救急方》）。
產後目閉心悶︰赤小豆生研，東流水服方寸匕。不瘥更服。（《肘後方》）。
產後悶滿，不能食︰用小豆三、七枚，燒研，冷水頓服，佳。（《千金方》）。
乳汁不通︰赤小豆煮汁飲之。（《產書》）。
婦人吹奶︰赤小豆，酒研，溫服，以滓敷之。（熊氏）。
婦人乳腫︰小豆、莽草等分。爲末。苦酒和敷，佳。（《梅師》）。
癰疽初作︰赤小豆末，水和塗之，毒即消散，頻用有效。（《短劇方》）。
石癰諸癰︰赤小豆五合，納苦酒中五宿，炒研，以苦酒和塗即消。加栝蔞根等分。（《范汪方》）
痘後癰毒︰赤小豆末，雞子白調塗敷之。
腮頰熱腫︰赤小豆末，和蜜塗之，一夜即消。或加芙蓉葉末尤妙。
丹毒如火赤小豆末，和雞子白，時時塗之不已，逐手即消。（《短劇方》）。
風瘙癮疹︰赤小豆、荊芥穗等分，爲末，雞子清調塗之。
金瘡煩滿︰赤小豆一升，苦酒浸一日，熬燥再浸，滿三日，令黑色，爲末。每服方寸匕，日三服。（《千金》）。
六畜肉毒︰小豆一升，燒研。水服三方寸匕，神良。（《千金方》）。
葉
【主治】去煩熱，止小便數（《別錄》）。煮食，明目（《日華》）。
【發明】時珍曰︰小豆利小便，而藿止小便，與麻黃髮汗而根止汗同意，物理之異如此
【附方】舊一，新一。
小便頻數︰小豆葉一斤，入豉汁中煮，調和作羹食之。（《心鏡》）。
小兒遺尿︰小豆葉搗汁服之。（《千金》）
芽
【主治】妊娠數月，經水時來，名曰漏胎；或因房室，名曰傷胎。用此爲末，溫酒服方寸匕，日三，得效乃止（時珍。出《普濟》）。
腐婢
（《本經》下品）
【集解】《別錄》曰︰腐婢生漢中，小豆花也。七月採之，陰乾四十日。
弘景曰︰花與實異用，故不同品。方家不用。未解何故有腐婢之名？《本經》不言是小豆花，《別錄》乃云，未審是否？今海邊有小樹，狀如梔子，莖條多曲，氣似腐臭。土人呼爲腐婢，療瘧有效。以酒漬皮服，療心腹疾。此當是真，此條應入木部也。
恭曰︰腐婢，相承以爲葛花。葛花消酒大勝，而小豆全無此效，當以葛花爲真。
禹錫曰︰按︰《別本》云︰小豆花亦有腐氣。與葛花同服，飲酒不醉。與《本經》治酒病相合。陶、蘇二說並非。
甄權曰︰腐婢即赤小豆花也。
頌曰︰海邊小樹、葛花、赤小豆花，三物皆有腐婢之名，名同物異也。
宗奭曰︰腐婢既在穀部，豆花爲是，不必多辯。
時珍曰︰葛花已見本條。小豆能利小便，治熱中，下氣止渴，與腐婢主療相同，其爲豆花無疑。但小豆有數種，甄氏《藥性論》獨指爲赤小豆，今姑從之。
【氣味】辛，平，無毒。
【主治】 瘧，寒熱邪氣，泄痢，陰不起。止消渴。病酒頭痛（《本經》。《心鏡》云︰上証，用花同豉汁五味，煮羹食之）。消酒毒，明目，下水氣，治小兒丹毒熱腫，散氣滿不能食，煮一頓食之（《藥性》）。治熱中積熱，痔 下血（時珍。《宣明》葛花丸中用之）。
【附方】新二。
飲酒不醉︰小豆花、葉，陰乾百日爲末，水服方寸匕。或加葛花等分。（《千金》）。
疔瘡惡腫︰小豆花末，敷之。（《普濟方》）
綠豆
（宋《開寶》）
【釋名】時珍曰︰綠以色名也。舊本作KT 者，非矣。
【集解】志曰︰綠豆圓小者佳。粉作餌炙食之良。大者名 豆，苗、子相似，亦能下氣治霍亂也。
瑞曰︰有官綠、油綠，主療則一。
時珍曰︰綠豆，處處種之。三、四月下種，苗高尺許，葉小而有毛，至秋開小花，莢如赤豆莢。粒粗而色鮮者爲官綠；皮薄而粉多、粒小而色深者爲油綠；皮濃而粉少早種者，呼爲摘綠，可頻摘也；遲種呼爲拔綠，一拔而已。北人用之甚廣，可作豆粥、豆飯、豆酒，炒食、 食，磨而爲面，澄濾取粉，可以作餌頓糕，蕩皮搓索，爲食中要物。以水浸濕生白芽，又爲菜中佳品。牛馬之食亦多賴之。真濟世之良谷也。
【氣味】甘，寒，無毒。
藏器曰︰用之宜連皮，去皮則令人小壅氣，蓋皮寒而肉平也。反榧子殼，害人。合鯉魚
【主治】煮食，消腫下氣，壓熱解毒。生研絞汁服，治丹毒煩熱風疹，藥石發動，熱氣奔豚（《開寶》）。治寒熱熱中，止泄痢卒 ，利小便脹滿（思邈）。濃腸胃。作枕，明目，治頭風頭痛。除吐逆（《日華》）。補益元氣，和調五臟，安精神，行十二經脈，去浮風，潤皮膚，宜常食之。煮汁，止消渴（孟詵）。解一切藥草、牛馬、金石諸毒（寧原）。治痘毒，利腫
【發明】時珍曰︰綠豆肉平皮寒，解金石、砒霜、草木一切諸毒，宜連皮生研水服。
按︰《夷堅志》云︰有人服附子酒多，頭腫如斗，唇裂血流。急求綠豆、黑豆各數合嚼食，並煎湯飲之，乃解也。
【附方】新十一。
扁鵲三豆飲，治天行痘瘡。預服此飲，疏解熱毒，縱出亦少︰用綠豆、赤小豆、黑大豆各一升，甘草節二兩，以水八升，煮極熟。任意食豆飲汁，七日乃止。一方︰加黃大豆、白大痘後癰毒初起，以三豆膏治之，神效︰綠豆、赤小豆、黑大豆等分，爲末。醋調時時掃塗，即消。（《醫學正傳》）
防痘入眼︰用綠豆七粒，令兒自投井中，頻視七遍，乃還。
小兒丹腫︰綠豆五錢，大黃二錢。爲末。用生薄荷汁入蜜調塗。（《全幼心鑒》）。
赤痢不止︰以大麻子，水研濾汁，煮綠豆食之，極效。粥食亦可。（《必效方》）。
老人淋痛︰青豆二升，橘皮二兩，煮豆粥，下麻子汁一升。空心漸食之，並飲其汁，甚驗。（《養老書》）。
消渴飲水︰綠豆煮汁，並作粥食。（《普濟方》）。
心氣疼痛︰綠豆廿一粒，胡椒十四粒。同研，白湯調服即止。多食易飢綠豆、黃麥、糯米各一升，炒熟磨粉。每以白湯服一杯，三、五日見效。
十種水氣︰用綠豆二合半，大附子一隻（去皮臍，切作兩片）。水三碗，煮熟，空心臥時食豆。次日將附子兩片作四片，再以綠豆二合半，如前煮食。第三日別以綠豆、附子如前煮食。第四日如第二日法煮食。水從小便下，腫自消。未消再服。忌生冷、毒物、鹽、酒六十日，無不效者。（《朱氏集驗方》）。
綠豆粉
【氣味】甘，涼、平，無毒。
原曰︰其膠粘者，脾胃虛人不可多食。
瑞曰︰勿近杏仁，則爛不能作索。
【主治】解諸熱，益氣，解酒食諸毒，治發背癰疽瘡腫，及湯火傷灼（吳瑞）。痘瘡濕爛不結痂 者，乾撲之良（寧原）。新水調服，治霍亂轉筋，解諸藥毒死，心頭尚溫者（時珍）。解菰菌、砒毒（汪穎）。
【發明】時珍曰︰綠豆色綠，小豆之屬木者也，通於厥陰、陽明。其性稍平，消腫治痘
之功雖同赤豆，而壓熱解毒之力過之。且益氣，濃腸胃，通經脈，無久服枯人之忌。但以作涼粉，造豆酒，或偏於冷，或偏於熱，能致人病，皆人所爲，非豆之咎也。豆粉須以綠色粘膩者爲真。外科治癰疽有內托護心散，極言其神效，丹溪朱氏有論發揮。
震亨曰︰《外科精要》謂內托散，一日至三日進十數服，可免毒气內攻臟腑。竊詳綠豆解丹毒，治石毒，味甘，入陽明，性寒能補，爲君。以乳香去惡腫，入少陰，性溫善竄爲佐。甘草性緩，解五金、八石、百藥毒爲使。想此方專爲服丹石發疽者設也。若夫年老者、病深者、証備者、體虛者，綠豆雖補，將有不勝其任之患。五香連翹湯亦非必用之劑。必
當助氣壯胃，使根本堅固，而行經活血爲佐，參以經絡時令，使毒气外發，此則內托之本意，治施之早，可以內消也。
【附方】新十二。
護心散又名內托散、乳香萬全散。凡有疽疾，一日至三日之內，宜連進十餘服，方免變証，使毒气出外。服之稍遲，毒气內攻，漸生嘔吐，或鼻生瘡菌，不食即危矣。四、五日後，亦宜間服之︰用真綠豆粉一兩，乳香半兩，燈心同研和勻，以生甘草濃煎湯調下一錢，時時呷之。若毒气沖心，有嘔逆之証，大宜服此。蓋綠豆壓熱下氣，消腫解毒。乳香消諸癰腫毒。服至一兩，則香徹瘡孔中，真聖藥也。（李嗣立《外科方》）。
瘡氣嘔吐︰綠豆粉三錢，乾胭脂半錢，研勻。新汲水調下，一服立止。（《普濟》）。
霍亂吐利︰綠豆粉、白糖各二兩，新汲水調服，即愈。（《生生編》）。
解燒酒毒︰綠豆粉蕩皮，多食之即解。
解鴆酒毒︰綠豆粉三合。水調服。
解砒石毒︰綠豆粉、寒水石等分，以藍根汁調服三、五錢。（《衛生易簡》）。
解諸藥毒已死，但心頭溫者︰用綠豆粉調水服。（《衛生易簡方》）。
打撲損傷︰用綠豆粉新銚炒紫，新汲井水調敷，以杉木皮縛定，其效如神。此汀人陳氏夢傳之方。（《澹寮方》）。
杖瘡疼痛︰綠豆粉，炒研，以雞子白和塗之，妙。（《生生編》）。
外腎生瘡︰綠豆粉、蚯蚓糞等分。研塗之。
暑月痱瘡︰綠豆粉二兩，滑石一兩。和勻撲之。一加蛤粉二兩。（《簡易方》）。
一切腫毒初起︰用綠豆粉（炒黃黑色），豬牙皂莢一兩，爲末，用米醋調敷之。皮破者油調之。（邵真人《經驗方》）。
豆皮
【氣味】甘，寒，無毒。
【主治】解熱毒，退目翳（時珍）。
【附方】新一。
通神散︰治 痘目生翳︰綠豆皮、白菊花、穀精草等分，爲末。每用一錢，以乾柿餅一枚，粟米泔一盞，同煮乾。食柿，日三服。淺者五、七日見效，遠者半月見效。（《直指方
豆莢
【主治】赤痢經年不愈，蒸熟，隨意食之良（時珍。出《普濟》）。
豆花
【主治】解酒毒（時珍）。
豆芽
【氣味】甘，平，無毒。
【主治】解酒毒熱毒，利三焦（時珍）。
【發明】時珍曰︰諸豆生芽皆腥韌不堪，惟此豆之芽白美獨異。今人視爲尋常，而古人未知者也。但受濕熱郁 之氣，故頗發瘡動氣，與綠豆之性稍有不同。
豆葉
【主治】霍亂吐下，絞汁和醋少許，溫服（《開寶》）。
白豆
（宋《嘉 》）
【釋名】飯豆。
【集解】詵曰︰白豆苗，嫩者可作菜食，生食亦妙。
穎曰︰浙東一種味甚勝，用以作醬、作腐極佳。北方水白豆，相似而不及也。
原曰︰白豆即飯豆也，粥飯皆可拌食。
時珍曰︰飯豆，小豆之白者也，亦有土黃色者。豆大如綠豆而長。四、五月種之。苗葉似赤小豆而略大，可食，莢亦似小豆。一種 豆，葉如大豆，可作飯、作腐，亦其類也。
【氣味】甘，平，無毒。原曰︰鹹，平。
【主治】補五臟，調中，助十二經脈（孟詵）。暖腸胃（《日華》）。殺鬼氣。腎之谷，腎病宜食之（思邈）。
葉
【主治】煮食，利五臟，下氣（《日華》）。
穭豆
（《拾遺》，音呂）
【釋名】時珍曰︰ 乃自生稻名也。此豆原是野生，故名。今人亦種之於下地矣。
【集解】藏器曰︰ 豆生田野，小而黑，堪作醬。《爾雅》戎菽一名驢豆，古名 豆，是也。
瑞曰︰ 豆，即黑豆中最細者。
時珍曰︰此即黑小豆也。小科細粒，霜後乃熟。陳氏指爲戎菽，誤矣。《爾雅》亦無此文。戎菽乃胡豆。 豆乃鹿豆，見菜部。並四月熟。
【氣味】甘，溫，無毒。
【主治】去賊風風痺，婦人產後冷血，炒令焦黑，及熱投酒中，漸漸飲之（藏器）。
豌豆
（《拾遺》）
【釋名】胡豆（《拾遺》）、戎菽（《爾雅》）、回鶻豆（《遼志》。《飲膳正要》作回回豆。回回，即回鶻也）、畢豆（《唐史》。崔寔《月令》作𧰆豆）、青小豆（《千金》）、青斑豆（《別錄》）、麻累。
時珍曰︰胡豆，豌豆也。其苗柔弱宛宛，故得豌名。種出胡戎，嫩時青色，老則斑麻，故有胡、戎、青斑、麻累諸名。陳藏器《拾遺》雖有胡豆，但云苗似豆，生田野間，米中往
往有之。然豌豆、蠶豆皆有胡豆之名。陳氏所云，蓋豌豆也。豌豆之粒小，故米中有之。《爾雅》︰戎菽謂之荏菽。《管子》︰山戎出荏菽，布之天下。並注云︰即胡豆也。《唐史》
︰畢豆出自西戎回鶻地面。
張揖《廣雅》︰畢豆、豌豆，留豆也。《別錄》序例云︰丸藥如胡豆大者，即青斑豆也。孫思邈《千金方》云︰青小豆一名胡豆，一名麻累。《鄴中記》云︰石虎諱胡，改胡豆爲國豆。此數說，皆指豌豆也。蓋古昔呼豌豆爲胡豆，今則蜀人專呼蠶豆爲胡豆，而豌豆名胡豆，人不知矣。又鄉人亦呼豌豆大者爲淮豆，蓋回鶻音相近也。
【集解】時珍曰︰豌豆種出西胡，今北土甚多。八、九月下種，苗生柔弱如蔓，有鬚。
葉似蒺藜葉，兩兩對生，嫩時可食。三、四月開小花如蛾形，淡紫色。結莢長寸許，子圓如藥丸，亦似甘草子。出胡地者大如杏仁。煮、炒皆佳，磨粉面甚白細膩。百谷之中，最爲先登。又有野豌豆，粒小不堪，惟苗可茹，名翹搖，見菜部。
【氣味】甘，平，無毒。思邈曰︰甘、鹹，溫、平，澀。
瑞曰︰多食發氣病。
【主治】消渴，淡煮食之，良（藏器）。治寒熱熱中，除吐逆，止泄痢 下，利小便、腹脹滿（思邈）。調營衛，益中平氣。煮食，下乳汁。可作醬用（瑞）。煮飲，殺鬼毒心病，解乳石毒發。研末，塗癰腫痘瘡。作澡豆，去 ，令人面光澤（時珍）。
【發明】時珍曰︰豌豆屬土，故其所主病多系脾胃。元時飲膳，每用此豆搗去皮，同羊肉治食，云補中益氣。今爲日用之物，而唐、宋本草見遺，可謂缺典矣。《千金》、《外台》洗面澡豆方，盛用畢豆面，亦取其白膩耳。
【附方】新三。
四聖丹︰治小兒痘中有疔，或紫黑而大，或黑壞而臭，或中有黑線，此症十死八九，惟牛都御史得秘傳此方點之最妙。用豌豆四十九粒（燒存性），頭髮灰三分，真珠十四粒炒研
服石毒發︰胡豆半升搗研，以水八合絞汁飲之，即愈。（《外台》）。
霍亂吐利︰豌豆三合，香 三兩，爲末，水三盞，煎一盞，分二服。（《聖惠》）
蠶豆
（《食物》）
【釋名】胡豆。
時珍曰︰豆莢狀如老蠶，故名。王禎《農書》謂其蠶時始熟故名，亦通。吳瑞《本草》
以此爲豌豆，誤矣。此豆種亦自西胡來，雖與豌豆同名、同時種，而形性迥別。《太平御覽》
云︰張騫使外國，得胡豆種歸。指此也。今蜀人呼此爲胡豆，而豌豆不復名胡豆矣。
【集解】時珍曰︰蠶豆南土種之，蜀中尤多。八月下種，冬生嫩苗可茹。方莖中空。
葉狀如匙頭，本圓末尖，面綠背白，柔濃，一枝三葉。二月開花如蛾狀，紫白色，又如豇豆花。結角連綴如大豆，頗似蠶形。蜀人收其子以備荒歉。
【氣味】甘、微辛，平，無毒。
【主治】快胃，和臟腑（汪穎）。
【發明】時珍曰︰蠶豆本草失載。萬表《積善堂方》言︰一女子誤吞針入腹，諸醫不能治。一人教令煮蠶豆同韭菜食之，針自大便同出。此亦可驗其性之利臟腑也。
苗
【氣味】苦、微甘，溫。
【主治】酒醉不省，油鹽炒熟，煮湯灌之，效（穎）。
豇豆
〈《綱目》，江、絳二音〉
【釋名】 {豆夅}{豆雙}。〈音絳雙。【時珍曰】︰此豆紅色居多，莢必雙生，故有豇、{豆夅}、{豆雙}之名。《廣雅》指爲胡豆，誤矣。〉
【集解】〈時珍曰︰豇豆處處三、四月種之。一種蔓長丈餘，一種蔓短。其葉俱本大末尖，嫩時可茹。其花有紅、白二色。莢有白、紅、紫、赤、斑駁數色，長者至二尺，嫩時充菜，老則收子。此豆可菜、可果、可谷，備用最多，乃豆中之上品，而本草失收，何哉？〉
【氣味】甘、鹹，平，無毒。
【主治】理中益氣，補腎健胃，和五臟，調營衛，生精髓，止消渴、吐逆泄痢，小便數，解鼠莽毒（時珍）。
【發明】〈時珍曰︰豇豆開花結莢，必兩兩並垂，有習坎之義。豆子微曲，如人腎形，所謂豆爲腎谷者，宜以此當之。昔盧廉夫教人補腎氣，每日空心煮豇豆，入少鹽食之，蓋得此理。與諸疾無禁，但水腫忌補腎，不宜多食耳。又《袖珍方》云︰中鼠莽毒者，以豇豆煮汁飲即解。欲試者，先刈鼠莽苗，以汁潑之，便根爛不生。此則物理然也。〉
藊豆
（音扁，《別錄》中品）
【釋名】沿籬豆（俗）、蛾眉豆。
時珍曰︰ ，本作扁，莢形扁也。沿籬，蔓延也。蛾眉，象豆脊白路之形也。
【集解】弘景曰︰ 豆人家種之於籬垣，其莢蒸食甚美。
頌曰︰蔓延而上，大葉細花，花有紫、白二色，莢生花下。其實有黑、白二種，白者溫而黑者小冷，入藥用白者。黑者名鵲豆，蓋以其黑間有白道，如鵲羽也。
時珍曰︰扁豆，二月下種，蔓生延纏。葉大如杯，團而有尖。其花狀如小蛾，有翅尾形。其莢凡十餘樣，或長或團，或如龍爪、虎爪，或如豬耳、刀鐮，種種不同，皆累累成枝。白露後實更繁衍，嫩時可充蔬食茶料，老則收子煮食。子有黑、白、赤、斑四色。一種莢硬不堪食。惟豆子粗圓而色白者可入藥，本草不分別，亦缺文也。
白扁豆
【修治】時珍曰︰凡用取硬殼扁豆子，連皮炒熟，入藥。亦有水浸去皮及生用者，從本方。
【氣味】甘，微溫，無毒。
詵曰︰微寒，患冷人勿食。
弘景曰︰患寒熱者不可食。
【主治】和中，下氣（《別錄》）。補五臟，主嘔逆。久服頭不白（孟詵）。療霍亂吐利不止，研末和醋服之（同上）。行風氣，治女子帶下，解酒毒、河豚魚毒（蘇頌）。解一切草木毒，生嚼及煮汁飲，取效（甄權）。止泄痢，消暑，暖脾胃，除濕熱，止消渴（時珍）。
【發明】時珍曰︰硬殼白扁豆，其子充實，白而微黃，其氣腥香，其性溫平，得乎中和，脾之穀也。入太陰氣分，通利三焦，能化清降濁，故專治中宮之病，消暑除濕而解毒也。其軟殼及黑鵲色者，其性微涼，但可供食，亦調脾胃。
【附方】新九。
霍亂吐利︰扁豆、香薷各一升，水六升，煮二升，分服。（《千金》）。
霍亂轉筋︰白扁豆爲末，醋和服。（《普濟方》）。
消渴飲水︰金豆丸︰用白扁豆浸去皮，爲末，以天花粉汁同蜜和丸梧子大，金箔爲衣。
每赤白帶下︰白扁豆炒爲末，用米飲，每服二錢。
毒藥墮胎︰女人服草藥墮胎腹痛者。生白扁豆去皮，爲末，米飲服方寸匕，濃煎汁飲，亦可丸服。若胎氣已傷未墮者，或口噤手強，自汗頭低，似乎中風，九死一生。醫多不識，作
中砒霜毒︰白扁豆生研，水絞汁飲。（並《永類方》）。
六畜肉毒︰白扁豆燒存性研，冷水服之，良。（《事林廣記》）。
諸鳥肉毒︰生扁豆末，冷水服之。（同上）。
惡瘡痂癢作痛︰以扁豆搗封，痂落即愈。（《肘後》）。
花
【主治】女子赤白帶下，乾末，米飲服之（蘇頌）。焙研服，治崩帶。作餛飩食，治泄
痢。擂水飲，解中一切藥毒垂死。功同扁豆（時珍）。
【附方】新二。
血崩不止︰白扁豆花焙乾，爲末。每服二錢，空心炒米煮飲，入鹽少許，調下即效。（
《奇效良方》）。
一切泄痢︰白扁豆花正開者，擇淨勿洗，以滾湯瀹過，和小豬脊KT 肉一條，蔥一根，胡椒七粒，醬汁拌勻，就以瀹豆花汁和面，包作小餛飩，炙熟食之。（《必用食治方》）。
葉
【主治】霍亂吐下不止（《別錄》）。吐利後轉筋，生搗一把，入少酢絞汁服，立瘥。醋炙研服，治瘕疾（孟詵）。杵敷蛇咬（大明）。
藤
【主治】霍亂，同蘆 、人參、倉米等分，煎服（時珍）。
刀豆
（《綱目》）
【釋名】挾劍豆。
時珍曰︰以莢形命名也。案︰段成式《酉陽雜俎》云︰樂浪有挾劍豆，莢生橫斜，如人挾劍。即此豆也。
【集解】穎曰︰刀豆長尺許，可入醬用。
時珍曰︰刀豆，人多種之。三月下種，蔓生引一、二丈，葉如豇豆葉而稍長大，五、六、七月開紫花如蛾形。結莢，長者近尺，微似皂莢，扁而劍脊，三棱宛然。嫩時煮食、醬食、蜜煎皆佳。老則收子，子大如拇指頭，淡紅色。同豬肉、雞肉煮食，尤美。
【氣味】甘，平，無毒。
【主治】溫中下氣，利腸胃，止呃逆，益腎補元（時珍）。
【發明】時珍曰︰刀豆本草失載，惟近時小書載其暖而補元陽也。又有人病後呃逆不止，聲聞鄰家。或令取刀豆子燒存性，白湯調服二錢即止。此亦取其下氣歸元，而逆自止也
黎豆
（《拾遺》）
【校正】自草部移入此。
【釋名】狸豆（《綱目》）、虎豆。
藏器曰︰豆子作狸首文，故名。
時珍曰︰黎亦黑色也。此豆莢老則黑色，有毛露筋，如虎、狸指爪，其子亦有點，如虎、狸之斑，煮之汁黑，故有諸名。
【集解】藏器曰︰黎豆生江南，蔓如葛，子如皂莢子，作狸首文。人炒食之，別無功用。陶氏注蚺蛇膽云如黎豆者，即此也。《爾雅》云︰諸慮一名虎涉。又注 根云︰苗如豆。
《爾雅》︰攝，虎 。郭璞注云︰江東呼 爲藤，似葛而粗大。纏蔓林樹，莢有毛刺。一名豆搜，今虎豆也，千歲 是矣。
時珍曰︰《爾雅》虎 ，即狸豆也。古人謂藤爲 ，後人訛 爲狸矣。《爾雅》山 、虎，原是二種。陳氏合而爲一，謂諸慮一名虎涉，又以爲千歲 ，並誤矣。千歲 見草部。狸豆野生，山人亦有種之者。三月下種生蔓。其葉如豇豆葉，但文理偏斜。六、七月開花成簇，紫色，狀如扁豆花。一枝結莢十餘，長三、四寸，大如拇指，有白茸毛。老則黑而露筋，宛如乾熊指爪之狀。其子大如刀豆子，淡紫色，有斑點如狸文。煮去黑汁，同豬、雞肉再煮食，味乃佳。
【氣味】甘、微苦，溫，有小毒。多食令人悶。
【主治】溫中，益氣（時珍）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

穀之四 （造釀類二十九種）
大豆豉
（《別錄》中品）
【釋名】時珍曰︰按︰劉熙《釋名》云︰豉，嗜也。調和五味，可甘嗜也。許慎《說文》謂豉爲配鹽幽菽者，乃鹹豉也。
【集解】弘景曰︰豉出襄陽、錢塘者香美而濃，入藥取中心者佳。
藏器曰︰蒲州豉味鹹，作法與諸豉不同，其味烈。陝州有豉汁，經十年不敗，入藥並不如今之豉心，爲其無鹽故也。
詵曰︰陝府豉汁，甚勝常豉。其法以大豆爲黃蒸，每一斗，加鹽四升，椒四兩，春三日、夏二日、冬五日即成。半熟加生薑五兩，既潔淨且精也。時珍曰︰豉，諸大豆皆可爲之，以黑豆者入藥。有淡豉、鹹豉，治病多用淡豉汁及鹹者其中心者，非剝皮取心也。此說見《外台秘要》。造淡豉淨，水浸一宿瀝乾，蒸熟取出攤席上，候微溫蒿覆。取晒簸淨，以水拌乾濕得所，以汁出指間爲準。安瓮中，築實，桑葉蓋濃三寸，密封泥，於日中晒七日，取出，曝一時，又以水拌入瓮。如此七次，再蒸過，攤去火氣，瓮收築封即成矣。造鹹豉法︰用大豆一斗，水浸三日，淘蒸攤 ，候上黃取出簸淨，水淘晒乾。每四斤，入鹽一斤，薑絲半斤，椒、橘、蘇、茴、杏仁拌勻，入瓮。上面水浸過一寸，以葉蓋封口，晒一月乃成也。造豉汁法︰十月至正月，用好豉三斗，清麻油熬令煙斷，以一升拌豉蒸過，攤冷晒乾，拌再蒸，凡三遍以白鹽一斗搗和，以湯橘絲同煎，三分減一，貯於不津器中，香美絕勝也。有麩豉、瓜豉、醬豉諸品皆可爲之，但充食品，不入藥用也。
淡豉
【氣味】苦，寒，無毒。
思邈曰︰苦、甘，寒，澀。得醯良。
杲曰︰陰中之陰也。
【主治】傷寒頭痛寒熱，瘴氣惡毒，煩躁滿悶，虛勞喘吸，兩腳疼冷。殺六畜胎子諸毒（《別錄》）。治時疾熱病發汗。熬末，能止盜汗，除煩躁。生搗爲丸服，治寒熱風，胸中生瘡。煮服，治血痢腹痛。研塗陰莖生瘡（《藥性》）。治瘧疾骨蒸，中毒藥蠱氣，犬咬（大明）。下氣調中，治傷寒溫毒發 嘔逆（時珍。《千金》治溫毒黑膏用之）。
蒲州豉
【氣味】鹹，寒，無毒。
【主治】解煩熱，熱毒，寒熱虛勞，調中發汗，通關節，殺腥氣，傷寒鼻塞。陝州豉汁亦除煩熱（藏器）。
【發明】弘景曰︰豉，食中常用。春夏之氣不和，蒸炒以酒漬服之至佳。依康伯法，先以醋、酒溲蒸曝燥，麻油和，再蒸曝之，凡三過，末椒、薑治和進食，大勝今時油豉也。患腳人，常將漬酒飲之，以滓敷腳，皆瘥。
頌曰︰古今方書用豉治病最多，江南人善作豉，凡得時氣，即先用蔥豉湯服之取汗，往往便瘥也。
時珍曰︰陶說康伯豉法，見《博物志》，云原出外國，中國謂之康伯，乃傳此法之姓名耳。其豉調中下氣最妙。黑豆性平，作豉則溫。既經蒸 ，故能升能散。得蔥則發汗，得鹽則能吐，得酒則治風，得薤則治痢，得蒜則止血，炒熟則又能止汗，亦麻黃根節之義也。
【附方】舊三十一，新一十九。
傷寒發汗︰頌曰︰葛洪《肘後方》云︰傷寒有數種，庸人卒不能分別者，今取一藥兼療之。凡初覺頭痛身熱，脈洪，一、二日，便以蔥豉湯治之。用蔥白一虎口，豉一升，綿裹，水三升，煮一升，頓服。不汗更作，加葛根三兩；再不汗，加麻黃三兩。《肘後》又法︰用蔥湯煮米粥，入鹽豉食之，取汗。又法︰用豉一升，小男溺三升，煎一升，分服取汗。
傷寒不解，傷寒汗出不解，已三、四日，胸中悶惡者︰用豉一升，鹽一合，水四升，煮一升半，分服取吐，此秘法也。（《梅師方》）。
辟除溫疫︰豉和白朮浸酒，常服之。（《梅師》）。
傷寒懊 ，吐下後心中懊 ，大下後身熱不去，心中痛者，並用梔子豉湯吐之︰肥梔子十傷寒餘毒，傷寒後毒气攻手足，及身體虛腫︰用豉五合微炒，以酒一升半，同煎五七沸，任性飲之。（《簡要濟衆》）。
傷寒目翳︰燒豉二、七枚，研末吹之。（《肘後》）。
傷寒暴痢︰《藥性論》曰︰以豉一升，薤白一握，水三升，煮薤熟，納豉更煮，色黑去豉
血痢不止︰用豉、大蒜等分。杵丸梧子大。每服三十丸，鹽湯下。（王氏《博濟》）。
血痢如刺︰《藥性論》曰︰以豉一升，水漬相淹，煎兩沸，絞汁頓服。不瘥再作。
赤白重下︰葛氏︰用豆豉熬小焦，搗服一合，日三。或炒焦，以水浸汁服，亦驗。《外台》︰用豉心（炒爲末）一升，分四服，酒下，入口即斷也。
臟毒下血︰烏犀散︰用淡豉十文，大蒜二枚（煨）。同搗丸梧子大。煎香菜湯服二十丸，日二服，安乃止，永絕根本，無所忌。廬州彭大祥云︰此藥甚妙，但大蒜九蒸乃佳，仍以冷齏
小便血條︰淡豆豉一撮。煎湯空腹飲。或入酒服。（危氏《得效方》）。
瘧疾寒熱︰煮豉湯飲數升，得大吐即愈。（《肘後方》）。
小兒寒熱，惡氣中人︰以濕豉研丸雞子大，以摩腮上及手足心六、七遍，又摩心、臍上，旋
盜汗不止︰詵曰︰以豉一升微炒香，清酒三升漬三日，取汁冷暖任服。不瘥更作，三兩劑即止。
喘痰積︰凡天雨便發，坐臥不得，飲食不進，乃肺竅久積冷痰，遇陰氣觸動則發也。
用此一服即愈，服至七、八次，即出惡痰數升，藥性亦隨而出，即斷根矣︰用江西淡豆豉一兩，蒸搗如泥，入砒霜末一錢，枯白礬三錢，丸綠豆大。每用冷茶、冷水送下七丸，甚者九丸，小兒五丸，即高枕仰臥。忌食熱物等。（《皆效方》）。
風毒膝攣，骨節痛︰用豉心、五升，九蒸九曝，以酒一斗浸經宿，空心隨性溫飲。（《食醫心鏡》）。
手足不隨︰豉三升，水九升，煮三升，分三服。又法︰豉一升微熬，囊貯漬三升酒中三宿。溫服，常令微醉爲佳。（《肘後》）。
頭風疼痛︰豉湯洗頭，避風取瘥。（孫真人方）。
卒不得語︰煮豉汁，加入美酒，服之。（《肘後》）。
喉痺不語︰煮豉汁一升，服，覆取汗，仍著桂末於舌下，漸咽之。（《千金》）。
咽生息肉︰鹽豉和搗塗之。先刺破出血乃用，神效。（《聖濟總錄》）。
口舌生瘡，胸膈疼痛者︰用焦豉末，含一宿即瘥。（《聖惠方》）。
舌上血出，如針孔者︰豉三升，水三升，煮沸。服一升，日三服。（葛氏方）。
墮胎血下煩滿︰用豉一升，水三升，煮三沸，調鹿角末服方寸匕。（《子母秘錄方》）。
妊娠動胎︰豉汁服妙。（華佗方也。同上）。
婦人難產，乃兒枕破與敗血裹其子也，以勝金散逐其敗血，即順矣︰用鹽豉一兩，以舊青
小兒胎毒︰淡豉煎濃汁，與三、五口，其毒自下。又能助脾氣，消乳食。（《聖惠》）。
小兒 乳︰用鹹豉七個（去皮），膩粉一錢，同研，丸黍米大。每服三、五丸，藿香湯下小兒丹毒，作瘡出水︰豉炒煙盡爲末，油調敷之。（姚和衆方）。
小兒頭瘡︰以黃泥裹，煨熟取研，以 菜油調敷之。（《勝金》）。
發背癰腫，已潰、未潰︰用香豉三升，入少水搗成泥，照腫處大小作餅，濃三分。瘡有孔，勿覆孔上。鋪豉餅，以艾列於上灸之。但使溫溫，勿令破肉。如熱痛，即急易之，患當減
一切惡瘡︰熬豉爲末，敷之，不過三、四次。（出楊氏《產乳》）。
陰莖生瘡，痛爛者︰以豉一分，蚯蚓濕泥二分，水研和塗上，乾即易之。禁熱食、酒、蒜、芥菜。（《藥性論》）。
蠷螋尿瘡︰杵豉敷之。良。（《千金》）。
蟲刺螫人︰豉心嚼敷，少頃見豉中有毛即瘥。不見再敷，晝夜勿絕，見毛爲度。（《外台》）。
蹉跌破傷筋骨︰用豉三升，水三升，漬濃汁飲之，止心悶。（《千金》）。
毆傷瘀聚，腹中悶滿︰豉一升，水三升，煮三沸，分服。不瘥再作。（《千金》）。
解蜀椒毒︰豉汁飲之。（《千金方》）。
中牛馬毒︰豉汁，和人乳頻服之，效。（《衛生易簡》）。
小蛤蟆毒：小蛤蟆有毒，食之令人小便秘澀，臍下悶痛，有至死者︰以生豉一合，投新汲水半椀，浸濃汁，頓飲之即愈。(《茆亭客諮》)
中酒成病︰豉、蔥白各半升，水二升，煮一升，頓服。（《千金方》）。
服藥過劑：悶亂者，豉汁飲之。（《千金》）
雜物眯目︰不出，用豉三、七枚，浸水洗目，視之即出。（《總錄方》）。
刺在肉中︰嚼豉塗之。（《千金方》）。
小兒病淋︰方見蒸餅發明下。
腫從腳起︰豉汁飲之，以滓敷之。（《肘後方》）。
豆黃
（《食療》）
【校正】原附大豆下，今分出。
【釋名】時珍曰︰造法︰用黑豆一斗蒸熟，鋪席上，以蒿覆之，如𨠭醬法，待上黃，取出晒乾，搗末收用。
【氣味】甘，溫，無毒。
詵曰︰忌豬肉。
【主治】濕痺膝痛，五臟不足氣，胃氣結積，壯氣力，潤肌膚，益顏色，填骨髓，補虛損，能食，肥健人。以煉豬脂和丸，每服百丸，神驗秘方也。肥人勿服（詵。出《延年秘錄》方）。生嚼塗陰癢汗出（時珍）。
【附方】新二。
脾弱不食，餌此當食︰大豆黃二升，大麻子三升。熬香，爲末。每服一合，飲下，日四、五服，任意。（《千金方》）。
打擊青腫︰大豆黃爲末，水和塗之。（《外台秘要》）。
豆腐
（《日用》）
【集解】時珍曰︰豆腐之法，始於漢淮南王劉安。凡黑豆、黃豆及白豆、泥豆、豌豆、綠豆之類，皆可爲之。造法︰水浸 碎，濾去滓，煎成，以鹽鹵汁或山礬葉或酸漿、醋澱就釜收之。又有入缸內，以石膏末收者。大抵得鹹、苦、酸、辛之物，皆可收斂爾。其面上凝結者，揭取晾乾，名豆腐皮，入饌甚佳也。
【氣味】甘、鹹，寒，有小毒。原曰︰性平。
頌曰︰寒而動氣。
瑞曰︰發腎氣、瘡疥、頭風，杏仁可解。
時珍曰︰按︰《延壽書》云︰有人好食豆腐中毒，醫不能治。作腐家言︰萊菔入湯中則腐不成。遂以萊菔湯下藥而愈。大抵暑月恐有人汗，尤宜慎之。
【主治】寬中益氣，和脾胃，消脹滿，下大腸濁氣（寧原）。清熱散血（時珍）。
【附方】新四。
休息久痢︰白豆腐醋煎，食之即愈。（《普濟方》）。
赤眼腫痛：有數種，皆肝熱血凝也︰用消風熱藥服之。夜用鹽收豆腐片貼之，酸漿者勿用。（《証治要訣》）。
杖瘡青腫︰豆腐切片貼之，頻易。一法︰以燒酒煮貼之，色紅即易，不紅乃已。（《拔萃方》）。
燒酒醉死：心頭熱者，用熱豆腐細切片，遍身貼之，貼冷即換之，甦省乃止。
陳廩米
（《別錄》下品）
【釋名】陳倉米（古名）、老米（俗名）、火米。
時珍︰有屋曰廩，無屋曰倉，皆官積也。方曰倉，圓曰囷，皆私積也。老亦陳也。火米有三，有火蒸治成者，有火燒治成者，又有畬田火米，與此不同。
【集解】弘景曰︰陳廩米即粳米久入倉陳赤者。以廩軍人，故曰廩爾。方中多用之。人以作醋，勝於新粳米也。
藏器曰︰廩米，吳人以粟爲良，漢地以粳爲善。亦猶吳 鄭縞，貴遠賤近之意。確論其功，粟當居前。
宗奭曰︰諸家注說不言是粳是粟，然二米陳者性皆冷，煎煮亦無膏膩，頻食令人自利，與經說稍戾。
時珍曰︰廩米，北人多用粟，南人多用粳及秈，並水浸蒸晒爲之，亦有火燒過治成者。入倉陳久，皆氣過色變，故古人謂之紅粟紅腐，陳陳相因也。
【氣味】鹹、酸，溫，無毒。
藏器曰︰廩米熱食即熱，冷食即冷，假以火氣也，體自溫平。同馬肉飧，發痼疾。
時珍曰︰廩米年久，其性多涼，但炒食則溫爾，豈有熱食即熱者乎？
【主治】下氣，除煩渴，調胃止泄（《別錄》）。補五臟，澀腸胃（《日華》）。暖脾，去憊氣，宜作湯食（士良）。炊飯食，止痢，補中益氣，堅筋骨，通血脈，起陽道。以飯和酢搗封毒腫惡瘡，立瘥。北人以飯置瓮中，水浸令酸，食之，暖五臟六腑之氣。研取汁服，去卒心痛（孟詵）。寬中消食。多食易飢（寧原）。調腸胃，利小便，止渴除熱（時珍）。
【發明】時珍曰︰陳倉米煮汁不渾，初時氣味俱盡，故沖淡可以養胃。古人多以煮汁煎藥，亦取其調腸胃、利小便、去濕熱之功也。《千金方》治洞注下利，炒此米研末飲服者，亦取此義。《日華子》謂其澀腸胃，寇氏謂其冷利，皆非中論。
【附方】新五。
霍亂大渴︰能殺人，以黃倉米三升，水一斗，煮汁澄清飲，良。（《永類鈐方》）。
反胃膈氣︰不下食者，太倉散用倉米或白米，日西時以水微拌濕，自想日氣如在米中。次日晒乾，袋盛掛風處。每以一撮，水煎，和汁飲之，即時便下。　
又方︰陳倉米炊飯焙研，每五兩入沉香末半兩，和勻。每米飲服二、三錢。（《普濟方》）。
諸般積聚︰太倉丸治脾胃飢飽不時生病，及諸般積聚，百物所傷。陳倉米四兩，以巴豆梧子大。每薑湯服五丸，日二服。（《百一選方》）。
暑月吐瀉︰陳倉米二升，麥芽四兩，黃連四兩（切），同蒸熟焙研爲末，水丸梧子大。每服百丸，白湯送下。
飯
（《拾遺》）
【釋名】缺
【集解】時珍曰︰飯食，諸谷皆可爲之，各隨米性，詳見本條。然有入藥諸飯，不可類從者，應當別出。大抵皆取粳、秈、粟米者爾。
新炊飯
【主治】人尿床，以熱飯一盞，傾尿床處，拌與食之，勿令病者知。又乘熱敷腫毒，良（時珍）。
寒食飯
饋飯也。
【主治】滅瘢痕及雜瘡，研末敷之（藏器）。燒灰酒服，治食本米飲成積，黃瘦腹痛者，甚效（孫思邈）。傷寒食，復用此飯燒研，米飲服二、三錢，效（時珍）。
祀竈飯
【主治】卒噎，取一粒食之，即下。燒研，搽鼻中瘡（時珍）。
盆邊零飯
【主治】鼻中生瘡，燒研敷之（時珍）。
齒中殘飯
【主治】蠍咬毒痛，敷之即止（時珍）。
飧飯
飧音孫，即水飯也。
【主治】熱食，解渴除煩（時珍）。
荷葉燒飯
【主治】濃脾胃，通三焦，資助生發之氣（時珍）。
【發明】李杲曰︰易水張潔古枳朮丸，用荷葉裹燒飯爲丸。蓋荷之爲物，色青中空，象乎震卦風木。在人爲足少陽膽同手少陽三焦，爲生化萬物之根蒂。用此物以成其化，胃氣何由不上升乎？更以燒飯和藥，與白朮協力，滋養穀氣，令胃濃不致再傷，其利廣矣大矣。
時珍曰︰按︰韓𢘅《醫通》云︰東南人不識北方炊飯無甑，類呼爲燒，如燒菜之意，遂訛以荷葉包飯入灰火燒煨，雖丹溪亦未之辯。但以新荷葉煮湯，入粳米造飯，氣味亦全也。凡粳米造飯，用荷葉湯者寬中，芥葉湯者豁痰，紫蘇湯者行氣解肌，薄荷湯者去熱，淡竹葉湯者辟暑，皆可類推也。
青精乾石𩛓飯
（宋《圖經》）
【釋名】烏飯。
頌曰︰按︰陶隱居《登真隱訣》載︰太極真人青精乾石 飯法。𩛓音信。𩛓之爲言飧也，謂以酒、蜜、藥草輩溲而曝之也。亦作𨑏。凡內外諸書並無此字，惟施於此飯之名耳。陳藏器《本草》名烏飯。
【集解】頌曰︰《登真隱訣》載南燭草木名狀，注見木部本條下。其作飯法︰以生白粳米一斛五斗舂治，淅取一斛二斗。用南燭木葉五斤，燥者三斤亦可，雜莖皮煮取汁，極令清冷，以溲米，米釋炊之。從四月至八月末，用新生葉，色皆深；九月至三月，用宿葉，色皆淺，可隨時進退其斤兩。又采軟枝莖皮，於石臼中搗碎。假令四、五月中作，可用十許斤熟舂，以斛二斗湯浸染得一斛也。比來只以水漬一、二宿，不必用湯，漉而炊之，初米正作綠色，蒸過便如紺色。若色不好，亦可淘去，更以新汁漬之。洒濩皆用此汁，惟令飯作正青色乃止。高格曝乾，當三蒸曝，每蒸輒以葉汁溲令浥。每日可服二升，勿復血食。填胃補髓，消滅三蟲。《上元寶經》云：子服草木之王，氣與神通；子食青燭之津，命不復殞。此之謂也。今茅山道士亦作此飯，或以寄遠。重蒸過食之，甚香甘也。
藏器曰︰烏飯法︰取南燭莖葉搗碎，漬汁浸粳米九浸，九蒸九曝，米粒緊小，黑如瑿珠，袋盛，可以適遠方也。
時珍曰︰此飯乃仙家服食之法，而今之釋家多於四月八日造之，以供佛耳。造者又入柿葉、白楊葉數十枝以助色，或又加生鐵一塊者，止知取其上色，不知乃服食家所忌也。
【氣味】甘，平，無毒。
【主治】日進一合，不飢，益顏色，堅筋骨，能行（藏器）。益腸胃，補髓，滅三蟲，久服變白，卻老。（蘇頌《出太極》）
粥
（《拾遺》）
【釋名】糜。
時珍曰︰粥字象米在釜中相屬之形。《釋名》云︰煮米爲糜，使糜爛也。粥濁於糜，育育然也。厚曰饘，薄曰酏。
小麥粥
【主治】止消渴煩熱（時珍）。
寒食粥（用杏仁和諸花作之）
【主治】咳嗽下血，氣調中（藏器）
糯米、秫米、黍米粥
【氣味】甘，溫，無毒。
【主治】益氣，治脾胃虛寒，泄痢吐逆，小兒痘瘡白色（時珍）。
粳米、秈米、粟米、粱米粥
【氣味】甘，溫、平，無毒。
【主治】利小便，止煩渴，養脾胃（時珍）。
【發明】時珍曰︰按︰羅天益《寶鑒》云︰粳、粟米粥，氣薄味淡，陽中之陰也。所以淡滲下行，能利小便。韓𢘅《醫通》云︰一人病淋，素不服藥。予令專啖粟米粥，絕去他味。旬餘減，月餘痊。此五穀治病之理也。又張耒《粥記》云︰每晨起，食粥一大碗。空腹胃虛，穀氣便作，所補不細。又極柔膩，與腸胃相得，最爲飲食之良。妙齊和尚說︰山中僧，每將旦一粥，甚系利害。如不食，則終日覺臟腑燥涸。蓋粥能暢胃氣，生津液也。大抵養生求安樂，亦無深遠難知之事，不過寢食之間爾。故作此勸人每日食粥，勿大笑也。又《蘇軾帖》云︰夜飢甚。吳子野勸食白粥，云能推陳致新，利膈益胃。粥既快美，粥後一覺，妙不可言也。此皆著粥之有益如此。諸谷作粥，詳見本條。古方有用藥物、粳、粟、粱米作粥，治病甚多。今略取其可常食者，集於下方，以備參考云。
赤小豆粥 利小便，消水腫腳氣，辟邪癘。
綠豆粥 解熱毒，止煩渴。
御米粥 治反胃，利大腸。
薏苡仁粥 除濕熱，利腸胃。
蓮子粉粥 健脾胃，止泄痢。
芡實粉粥 固精氣，明耳目。
菱實粉粥 益腸胃，解內熱。
栗子粥 補腎氣，益腰腳。
薯蕷粥 補腎精，固腸胃。
芋粥 寬腸胃，令人不飢。
百合粉粥 潤肺調中。
蘿蔔粥 消食利膈。
胡蘿蔔粥 寬中下氣。
馬齒莧粥 治痺消腫。
油菜粥 調中下氣。
菜粥 健胃益脾。
菠薐菜粥 和中潤燥。
薺菜粥 明目利肝。
芹菜粥 去伏熱，利大小腸。
芥菜粥 豁痰辟惡。
葵菜粥 潤燥寬腸。
韭菜粥 溫中暖下。
蔥豉粥 發汗解肌。
茯苓粉粥 清上實下。
松子仁粥 潤心肺，調大腸。
酸棗仁粥 治煩熱，益膽氣。
枸杞子粥 補精血，益腎氣。
薤白粥 治老人冷利。
生薑粥 溫中辟惡。
花椒粥 辟瘴御寒。
茴香粥 和胃治疝。
胡椒粥、茱萸粥、辣米粥 並治心腹疼痛。
麻子粥、胡麻粥、郁李仁粥 並潤腸治痺。
蘇子粥 下氣利膈。
竹葉湯粥 止渴清心。
豬腎粥、羊腎粥、鹿腎粥 並補腎虛諸疾。
羊肝粥、雞肝粥 並補肝虛，明目。
羊汁粥、雞汁粥 並治勞損。
鴨汁粥、鯉魚汁粥 並消水腫。
牛乳粥 補虛羸。
酥蜜粥 養心肺。
鹿角膠入粥食 助元陽，治諸虛。
炒面入粥 食止白痢。
燒鹽入粥 食。止血痢
麨
（尺沼切《拾遺》）
【校正】原附粟下，今分出。
【釋名】糗（去九切）。
時珍曰︰麨以炒成，其臭香。故糗從臭，麨從炒省也。劉熙《釋名》云︰糗，齲也。飯而磨之，使齲碎也。
【集解】恭曰︰麨，蒸米、麥熬過，磨作之。
藏器曰︰河東人以麥爲之，北人以粟爲之，東人以粳米爲之，炒乾飯磨成也。粗者爲乾糗糧。
米麥麨
【氣味】甘、苦，微寒，無毒。
藏器曰︰酸，寒。
【主治】寒中，除熱渴，消石氣（蘇恭）。和水服，解煩熱，止泄，實大腸（藏器）。炒米湯止煩渴（時珍）
糕
（《綱目》）
【釋名】粢。
時珍曰︰糕以黍、糯合粳米粉蒸成，狀如凝膏也。單糯粉作者，曰粢。米粉合豆末、糖、蜜蒸成者曰餌。《釋名》云︰粢，慈軟也。餌，而也，相粘而也。揚雄《方言》云︰餌謂之糕，或謂之粢，或謂之KT （音令），或謂之 （音 ）。然亦微有分別，不可不知之也。
【氣味】甘，溫，無毒。
時珍曰︰粳米糕易消導。粢糕最難克化，損脾成積，小兒尤宜禁之。
【主治】粳糕︰養脾胃，濃腸，益氣和中。粢糕︰益氣暖中，縮小便，堅大便，效（時珍）。
【發明】時珍曰︰晚粳米糕，可代蒸餅，丸脾胃藥，取其易化也。糯米粢，可代糯糊，丸丹藥，取其相粘也。九日登高米糕，亦可入藥。按︰《聖惠方》治山瘴瘧有糕角飲︰九月九日取米糕角（陰乾）半兩，寒食飯二百粒，豉一百粒，獨蒜一枚，恆山一兩，以水二盞，浸
【附方】新一。
老人泄瀉︰乾糕一兩，薑湯泡化，代飯。（《簡便方》）
粽
（《綱目》）
【釋名】角黍。
時珍曰︰ 俗作粽。古人以菰蘆葉裹黍米煮成，尖角，如棕櫚葉心之形，故曰粽，曰角
黍。近世多用糯米矣。今俗五月五日以爲節物相饋送。或言爲祭屈原，作此投江，以飼蛟龍也。
【氣味】甘，溫，無毒。
【主治】五月五日取粽尖，和截瘧藥，良（時珍）。
寒具
（《綱目》）
【釋名】捻頭（錢乙）、環餅（《要術》）、 。
時珍曰︰寒具，冬春可留數月，及寒食禁煙用之，故名寒具。捻頭，捻其頭也。環餅，象環釧形也。 ，易消散也。服虔《通俗文》謂之 ，張揖《廣雅》謂之 KT ，《楚辭》謂之 ，《雜字解詁》謂之膏環。
【集解】時珍曰︰錢乙方中有捻頭散，葛洪《肘後》有捻頭湯，醫書不載。按︰鄭玄注
《周禮》云︰寒具，米食也。賈思勰《要術》云︰環餅一名寒具，以水搜，入牛羊脂和作之，入口即碎。林洪《清供》云︰寒具，捻頭也。以糯粉和面，麻油煎成，以糖食之。可留月餘，宜禁煙用。觀此，則寒具即今 子也。以糯粉和面，入少鹽，牽索紐捻成環釧之形，油
煎食之。蘇東坡《寒具詩》云︰纖手搓成玉數尋，碧油煎出嫩黃深。夜來春睡無輕重，壓扁
佳人纏臂金。
【氣味】甘、鹹，溫，無毒。
【主治】利大小便，潤腸，溫中益氣（時珍）。
【附方】新二。
錢氏捻頭散，治小兒小便不通︰用延胡索、苦楝子等分，爲末。每服半錢或一錢，以捻頭湯食前調下。如無捻頭，滴油數點代之。（錢氏小兒方）。
血痢不止︰地榆晒研爲末。每服二錢，摻在羊血上，炙熱食之，以捻頭煎湯送下。或以地
蒸餅
（《綱目》）
【釋名】時珍曰︰按︰劉熙《釋名》云︰餅者，並也，溲面使合並也。有蒸餅、湯餅、胡餅、索餅、酥餅之屬，皆隨形命名也。
【集解】時珍曰︰小麥麵修治食品甚多，惟蒸餅其來最古，是酵糟發成單面所造，丸藥所須，且能治疾，而本草不載，亦一缺也。惟臘月及寒食日蒸之，至皮裂，去皮懸之風乾。
臨時以水浸脹，擂爛濾過，和脾胃及三焦藥，甚易消化。且面已過性，不助濕熱。其以果菜、油膩諸物爲餡者，不堪入藥。
【氣味】甘，平，無毒。
【主治】消食，養脾胃，溫中化滯，益氣和血，止汗，利三焦，通水道（時珍）。
【發明】時珍曰︰按︰《愛竹談藪》云︰宋寧宗爲郡王時，病淋，日夜凡三百起。國醫罔措，或舉孫琳治之。琳用蒸餅、大蒜、淡豆豉三物搗丸，令以溫水下三十丸。曰︰今日進三服，病當減三之一，明日亦然，三日病除。已而果然。賜以千緡。或問其說。琳曰︰小兒
何緣有淋，只是水道不利，三物皆能通利故爾。若琳者，其可與語醫矣。
【附方】新六。
積年下血︰寒食蒸餅、烏龍尾各一兩，皂角七挺（去皮酥炙），爲末，蜜丸。米飲每服二十丸。（《聖惠方》）。
下痢赤白，治營衛氣虛，風邪襲入腸胃之間，便痢赤白，臍腹 痛，裡急後重，煩渴脹滿，不進飲食︰用乾蒸餅（蜜拌，炒）二兩，御米殼（蜜炒）四兩，爲末，煉蜜丸芡子大。每服一丸，水一盞，煎化熱服。（《傳信適用妙方》）。
崩中下血︰陳年蒸餅，燒存性，米飲服二錢。
盜汗自汗︰每夜臥時，帶飢吃蒸餅一枚，不過數日即止。（《醫林集要》）。
一切折傷︰寒食蒸餅爲末。每服二錢，酒下，甚驗。（《肘後方》）。
湯火傷灼︰饅頭餅燒存性，研末，油調塗敷之。（《肘後方》）。
女曲
（《唐本》）
【校正】原附小麥下，今分出。
【釋名】 子（音桓）、黃子。
時珍曰︰此乃女人以完麥罨成黃子，故有諸名。
【集解】恭曰︰女曲，完小麥爲飯，和成罨之，待上黃衣，取晒。
【氣味】甘，溫，無毒。
【主治】消食下氣，止泄痢，下胎，破冷血（蘇恭）。
黃蒸
（《唐本》）
【校正】原附小麥下，今分出。
【釋名】黃衣（蘇恭）、麥黃。
時珍曰︰此乃以米、麥粉和罨，待其熏蒸成黃，故有諸名。
【集解】恭曰︰黃蒸，磨小麥粉拌水和成餅，麻葉裹，待上黃衣，取晒。
藏器曰︰黃蒸與 子不殊。北人以小麥，南人以粳米，六、七月作之，生綠塵者佳。
時珍曰︰女曲蒸麥飯罨成，黃蒸磨米、麥粉罨成，稍有不同也。
【氣味】
【主治】並同女曲（蘇恭）。溫補，能消諸生物（藏器）。溫中下氣，消食除煩（《日華》）。治食黃、黃汗（時珍）。
【附方】新一。
黃膽疾，或黃汗染衣，涕唾皆黃︰用好黃蒸二升，每夜以水二升，浸微暖，於銅器中，平旦絞汁半升飲之，極效。（《必效方》）
曲
（宋《嘉 》）
【釋名】酒母。
時珍曰︰曲以米、麥包罨而成，故字從麥、從米、從包省文，會意也。酒非曲不生，故曰酒母。《書》云︰若作酒醴，爾惟曲 。是矣。劉熙《釋名》云︰曲，朽也，郁使生衣
敗朽也。
【集解】藏器曰︰曲，六月作者良。入藥須陳久者，炒香用。
時珍曰︰曲有麥、面、米造者不一，皆酒醋所須，俱能消導，功不甚遠。造大小麥曲法︰用大麥米或小麥連皮，井水淘淨，晒乾。六月六日磨碎，以淘麥水和作塊，楮葉包扎，懸風處，七十日可用矣。造面曲法︰三伏時，用白面五斤，綠豆五升，以蓼汁煮爛。辣蓼末五兩，杏仁泥十兩，和踏成餅，楮葉裹懸風處，候生黃收之。造白曲法︰用麵五斤，糯米粉一斗，水拌微濕，篩過踏餅，楮葉包掛風處，五十日成矣。又米曲法︰用糯米粉一斗，自然蓼汁和作圓丸，楮葉包掛風處，七七日晒收。此數種曲皆可入藥。其各地有入諸藥草及毒藥者，皆有毒，惟可造酒，不可入藥也。
小麥曲
【氣味】甘，溫，無毒。
震亨曰︰麩皮曲︰涼，入大腸經。
【主治】消穀止痢（《別錄》）。平胃氣，消食痔，治小兒食癇（蘇恭）。調中下氣，開胃，療臟腑中風寒（藏器）。主霍亂、心膈氣、痰逆，除煩，破症結（孟詵）。補虛，去冷氣，除腸胃中塞，不下食，令人有顏色（吳瑞）。落胎，並ㄊ下鬼胎（《日華》）。止河魚之腹疾（梁簡文帝《勸醫文》）。
大麥曲
【氣味】同前。
【主治】消食和中，下生胎，破血。取五升，以水一斗煮三沸，分五服，其子如糜，令母肥盛（時珍）。
面曲、米曲
【氣味】同前。
【主治】消食積、酒積、糯米積，研末酒服立愈。余功同小麥曲（時珍。出《千金》）。
【附方】舊五，新四。
米穀食積︰炒曲末，白湯調服二錢，日三服。
三焦滯氣︰陳曲（炒）、萊菔子（炒）等分。每用三錢，水煎，入麝香小腹堅大如盤，胸滿，食不能消化︰用曲末，湯服方寸匕，日三。（《千金》）。
水痢百起︰六月六日曲（炒黃）、馬藺子等分，爲末，米飲服方寸匕。無馬藺子，用牛骨灰代之。（《普濟方》）。
赤白痢下，水穀不消︰以曲熬粟米粥，服方寸匕，日四、五服。（《肘後方》）。
酒毒便血︰曲一塊，濕紙包煨，爲末。空心米飲服二錢，神效。
傷寒食復︰曲一餅，煮汁飲之，良。（《類要方》）。
胎動不安，或上搶心，下血者︰生曲餅研末，水和絞汁，服三升。（《肘後》）。
狐刺尿瘡︰曲末和獨頭蒜，杵如麥粒，納瘡孔中，蟲出愈。（《》）。
神曲
（《藥性論》）
【釋名】
【集解】時珍曰︰昔人用曲，多是造酒之曲。後醫乃造神曲，專以供藥，力更勝之。蓋取諸神聚會之日造之，故得神名。賈思勰《齊民要術》雖有造神曲古法，繁瑣不便。近時造法，更簡易也。
葉氏《水雲錄》云︰五月五日，或六月六日，或三伏日，用白面百斤，青蒿自然汁三升，赤小豆末、杏仁泥各三升，蒼耳自然汁、野蓼自然汁各三升，以配白虎、青龍、朱雀、玄武、勾陳、 蛇六神，用汁和面、豆、杏仁作餅，麻葉或楮葉包 ，如造醬黃法，待生黃衣，晒收之。
【氣味】甘、辛，溫，無毒。
元素曰︰陽中之陽也，入足陽明經。凡用須火炒黃，以助土氣。陳久者良。
【主治】化水穀宿食，症結積滯，健脾暖胃（《藥性》）。養胃氣，治赤白痢（元素）。消食下氣，除痰逆霍亂，泄痢脹滿諸疾，其功與曲同。閃挫腰痛者， 過淬酒溫服有效。婦人產後欲回乳者，炒研，酒服二錢，日二即止，甚驗（時珍）。
【發明】
時珍曰︰按︰倪維德《啟微集》云︰神曲治目病，生用能發其生氣，熟用能斂其
【附方】舊一，新六。
胃虛不克︰神曲半斤，麥芽五升，杏仁一升，各炒爲末，煉蜜丸彈子大。每食後嚼化一丸。（《普濟方》）。
壯脾進食，療痞滿暑泄︰曲朮丸︰用神曲（炒）、蒼朮（泔製炒）等分爲末，糊丸梧子大。每米飲服五十丸。冷者加乾薑或吳茱萸。（《肘後百一健胃思食︰消食丸︰治脾胃俱虛，不能消化水穀，胸膈痞悶，腹脅膨脹，連年累月，食減嗜臥，口苦無味。神曲六兩，麥 （炒）三兩，乾薑（炮）四兩，烏梅肉（焙）四兩，爲末，蜜丸梧子大。每米飲服五十丸，日三服。（《和劑局方》）。
虛寒反胃︰方同上。
暴泄不止︰神曲（炒）二兩，茱萸（湯泡，炒）半兩，爲末，醋糊丸梧子大。每服五十丸，米飲下。（《百一選方》）。
產後運絕︰神曲（炒）爲末，水服方寸匕。（《千金方》）。
食積心痛︰陳神曲一塊燒紅，淬酒二大碗服之。（《摘玄方》）。
紅曲
（丹溪《補遺》）
【集解】時珍曰︰紅曲《本草》不載，法出近世，亦奇術也。
其法白粳米一石五斗，水淘浸一宿，作飯。分作十五處，入曲母三斤，搓揉令勻，並作一處，以帛密覆。熱即去帛攤開，覺溫急堆起，又密覆。次日日中又作三堆，過一時分作五堆，再一時合作一堆，又過一時分作十五堆，稍溫又作一堆，如此數次。第三日，用大桶盛
新汲水，以竹籮盛曲作五、六分，蘸濕完又作一堆，如前法作一次。第四日，如前又蘸。若曲半沉半浮，再依前法作一次，又蘸。若盡浮則成矣，取出日乾收之。其米過心者謂之生黃，入酒
【氣味】甘，溫，無毒。
瑞曰︰釀酒則辛熱，有小毒，發腸風痔 、腳氣、哮喘痰嗽諸疾。
【主治】消食活血，健脾燥胃，治赤白痢下水穀（震亨）。
釀酒，破血行藥勢，殺山嵐瘴氣，治打撲傷損（吳瑞）。治女人血氣痛，及產後惡血不盡，擂酒飲之，良（時珍）。
【發明】時珍曰︰人之水穀入於胃，受中焦濕熱熏蒸，游溢精氣，日化爲紅，散布臟腑
經絡，是爲營血，此造化自然之微妙也。造紅曲者，以白米飯受濕熱郁蒸變而爲紅，即成真色，久亦不渝，此乃人窺造化之巧者也。故紅曲有治脾胃營血之功，得同氣相求之理。
【附方】新四。
濕熱泄痢︰丹溪青六丸︰用六一散，加炒紅曲五錢，爲末，蒸餅和丸梧子大。每服五、七十丸，白湯下，日三服。（《丹溪心法》）。
小兒吐逆頻並，不進乳食，手足心熱︰用紅曲（年久者）三錢半，白朮（麩炒）一錢半，甘草（炙）一錢，爲末。每服半錢，煎棗子、米湯下。（《經濟》）。
小兒頭瘡︰因傷濕入水成毒，濃汁不止︰用紅曲嚼罨之，甚效。（《百一選方》）。
心腹作痛 赤曲、香附、乳香等分爲末，酒服。（《摘玄方》）
櫱米（粟芽、穀芽、麥芽）
（《別錄》中品）
【釋名】弘景曰：此是以米作櫱，非別米名也。
恭曰：櫱猶孽也，生不以理之名也。皆當以可生之物生之，取其櫱中之米入藥。按《食經》用稻櫱，稻即穬谷之總名。陶謂以米作櫱，非矣。米豈能更生乎？
【集解】宗奭曰：櫱米，粟櫱也。
時珍曰：《別錄》止云櫱米，不云粟作也。蘇恭言凡谷皆可生者，是矣。有粟、黍、谷、麥、豆諸櫱，皆水浸脹，候生芽曝干去須，取其中米，炒研面用。其功皆主消導。今並集於左方。《日華子》謂櫱米為作醋黃子者，亦誤矣。
粟櫱
（一名粟芽）　
【氣味】苦，溫，無毒。
宗奭曰：今穀神散中用之，性溫於麥櫱。
【主治】寒中，下氣，除熱（《別錄》）。除煩，消宿食，開胃（《日華》）。為末和脂敷面，令皮膚悅澤（陶弘景）。
稻櫱
（一名穀芽）　
【氣味】甘，溫，無毒。
【主治】快脾開胃，下氣和中，消食化積（時珍）。
【附方】新一。
啟脾進食：穀神丸：用谷櫱四兩為末，入薑汁、鹽少許，和作餅，焙乾，入炙甘草、砂仁、白朮（麩炒）各一兩，為末。白湯點服之，或丸服。（《澹寮方》）
穬麥櫱
（一名麥芽）　
【氣味】咸，溫，無毒。
【主治】消食和中（《別錄》）。破冷氣，去心腹脹滿（《藥性》）。開胃，止霍亂，除煩悶，消痰飲，破癥結，能催生落胎（《日華》）。補脾胃虛，寬腸下氣，腹鳴者用之（元素）。消化一切米、面、諸果食積（時珍）。
【發明】好古曰：麥芽、神麯二藥，胃氣虛人宜服之，以代戊己腐熟水穀。豆蔻、縮砂、烏梅、木瓜、芍藥、五味子為之使。
時珍曰：麥櫱、穀芽、粟櫱，皆能消導米、面、諸果食積。觀造餳者用之，可以類推矣。但有積者能消化，無積而久服，則消人元氣也，不可不知。若久服者，須同白朮諸藥兼用，則無害也矣。
【附方】舊二，新六。
快膈進食：麥櫱四兩，神麯二兩，白朮、橘皮各一兩，為末，蒸餅丸梧子大。每人參湯下三、五十丸，效。（《肘後》）。
谷勞嗜臥，飽食便臥，得谷勞病，令人四肢煩重，嘿嘿欲臥，食畢輒甚：用大麥櫱一升，椒一兩（並炒），乾薑三兩，搗末。每服方寸匕，白湯下，日三。（《肘後》）。
腹中虛冷，食輒不消，羸瘦弱乏，因生百疾：大麥櫱五升，小麥面半斤，豉五合，杏仁二升，皆熬黃香，搗篩糊丸彈子大。每服一丸，白湯下。（《肘後方》）。
產後腹脹不通，轉氣急，坐臥不安：以麥櫱一合，為末。和酒服，良久通轉，神驗。此乃供奉輔太初傳與崔郎中方也。（李絳《兵部手集》方）。
產後青腫，乃血水積也：乾漆、大麥櫱等分，為末。新瓦中鋪漆一層，櫱一層，重重令滿，鹽泥固濟，煅赤研末。熱酒調服二錢。產後諸疾並宜。（《婦人經驗方》）。
產後秘塞五、七日不通，不宜妄服藥丸：宜用大麥芽炒黃為末，每服三錢，沸湯調下，與粥間服。（《婦人良方》）。
妊娠去胎：《外臺》治妊娠欲去胎。麥櫱一升，蜜一升，服之即下。《小品》用大麥芽一升，水三升，煮二升，分三服，神效。
產後回乳，產婦無子食乳，乳不消，令人發熱惡寒：用大麥櫱二兩。炒為末。每服五錢，白湯下，甚良。（《丹溪纂要》方）。
飴糖
（《別錄》上品）
【釋名】餳（音徐盈切）。
時珍曰︰按︰劉熙《釋名》云︰糖之清者曰飴，形怡怡然也。稠者曰餳，強硬如 也。
如餳而濁者曰 。《方言》謂之 （音長皇）。
《楚辭》云︰ 蜜餌有 ，是也。
嘉謨曰︰因色紫類琥珀，方中謂之膠飴，乾枯者名餳。
【集解】
弘景曰︰方家用飴，乃云膠飴，是濕糖如濃蜜者。其凝強及牽白者餳糖，不入
韓保升曰︰飴，即軟糖也。北人謂之餳。糯米、粳米、秫粟米、蜀秫米、大麻子、枳
子、黃精、白朮並堪熬造。惟以糯米作者入藥，粟米者
時珍曰︰飴餳，用麥 或谷芽同諸米熬煎而成，古人寒食多食餳，故醫方亦收用之
【氣味】甘，大溫，無毒。入太陰經。
宗奭曰︰多食動脾風。
震亨曰︰飴糖屬土而成於火，大發濕中之熱。寇氏謂其動脾風，言末而遺本矣。
時珍曰︰凡中滿吐逆、秘結牙 、赤目疳病者，切宜忌之，生痰動火最甚。甘屬土，腎
病毋多食甘，甘傷腎，骨痛而齒落，皆指此類也。
【主治】補虛乏，止渴去血（《別錄》）。補虛冷，益氣力，止腸鳴咽痛，治唾血，消痰
潤肺止嗽（思邈）。健脾胃，補中，治吐血。打損瘀血者，熬焦酒服，能下惡血。又傷寒大毒嗽，於蔓菁、薤汁中煮一沸，頓服之，良（孟詵）。脾弱不思食人少用，能和胃氣。亦用和藥
【發明】弘景曰︰古方建中湯多用之。糖與酒皆用米 ，而糖居上品，酒居中品。是糖
以和潤爲優，酒以醺亂爲劣也。
成無己曰︰脾欲緩，急食甘以緩之。膠飴之甘以緩中也。
好古曰︰飴乃脾經氣分藥也。甘能補脾之不足。
時珍曰︰《集異記》云︰邢曹進，河朔健將也。爲飛矢中目，拔矢而鏃留於中，鉗之不動，痛困俟死。忽夢胡僧令以米汁注之必愈。廣詢於人，無悟者。一日一僧丐食，肖所夢者。
叩
旬日而瘥。
【附方】舊二，新十。
老人煩渴︰寒食大麥一升，水七升，煎五升，入赤餳二合，渴即飲之。（《奉親書》）。
蛟龍症病，凡人正二月食芹菜，誤食蛟龍精面色青黃︰每服寒食餳五合，日三服。吐出蛟龍，有兩頭可驗。吐蛔者勿用。（《金匱
要略》）。
魚臍疔瘡︰寒食餳塗之，良。乾者燒灰。（《千金方》）。
瘭疽毒瘡︰臘月飴糖，晝夜塗之，數日則愈。（《千金方》）。
誤吞稻芒︰白餳頻食。（《簡便方》）。
魚骨 咽，不能出︰用飴糖丸雞子黃大吞之。不下再吞。（《肘誤吞錢釵及竹木︰取飴糖一斤，漸漸食盡，便出。（《外台》）。
箭鏃不出︰見發明。
服藥過劑，悶亂者︰飴糖食之。（《千金》）。
草烏頭毒及天雄、附子毒︰並食飴糖即解。（《總錄》）。
手足 瘡︰炒臘月糖，敷之。（《千金方》）。
火燒成瘡︰白糖燒灰，粉之即燥，易瘥。（《短劇方》）。
醬
（《別錄》下品）
【釋名】時珍曰︰按︰劉熙《釋名》云︰醬者，將也。能製食物
【集解】時珍曰︰面醬有大麥、小麥、甜醬、麩醬之屬，豆醬有大豆、小豆、豌豆及豆油之屬。豆油法︰用大豆三斗，水煮糜，以面二十四斤，拌罨成黃。每十斤，入鹽八斤，井
水四十斤，攪晒成油收取之。大豆醬法︰用豆炒磨成粉，一斗入面三斗和勻，切片罨黃，晒
之。每十斤入鹽五斤，井水淹過，晒成收之。小豆醬法︰用豆磨淨，和面罨黃，次年再磨。
每十斤，入鹽五斤，以臘水淹過，晒成收之。豌豆醬法︰用豆水浸，蒸軟晒乾去皮。每一斗
入小麥一斗，磨面和切，蒸過 黃，晒乾。每十斤入鹽五斤，水二十斤，晒成收之。麩醬法︰
用小麥麩蒸熟罨黃，晒乾磨碎。每十斤入鹽三斤，熟湯二十斤，晒成收之。甜面醬︰用小麥
面和劑，切片蒸熟， 黃晒簸。每十斤入鹽三斤，熟水二十斤，晒成收之。小麥麵醬︰用生面水和，布包踏餅罨黃晒松。每十斤入鹽五斤，水二十斤，晒成收之。大麥醬用黑豆一斗
炒熟，水浸半日，同煮爛，以大麥麵二十斤拌勻，篩下面，用煮豆汁和劑，切片蒸熟，罨黃晒搗。每一斗入鹽二斤，井水八斤，晒成黑甜而汁清。又有麻滓醬︰用麻枯餅搗蒸，以面
和勻罨黃如常，用鹽水晒成，色味甘美也。
【氣味】鹹，冷利，無毒。
時珍曰︰面醬︰鹹。豆醬、甜醬、豆油、大麥醬、麩醬︰皆鹹、甘。
詵曰︰多食發小兒無辜，生痰動氣。妊娠合雀肉食之，令兒面黑。
頌曰︰麥醬和鯉魚食，生口瘡。
【主治】除熱，止煩滿，殺百藥及熱湯火毒（《別錄》）。
殺一切魚、肉、菜蔬、蕈毒，並治蛇、蟲、蜂、蠆等毒（《日華》）。
醬汁灌入下部，治大便不通。灌耳中，治飛蛾、蟲、蟻入耳。塗 犬咬及湯、火傷灼未成瘡者，有效
【發明】
弘景曰︰醬多以豆作，純麥者少。入藥當以豆醬，陳久者彌好也。又有魚醬、肉醬，皆呼爲醯，不入藥用。
詵曰︰小麥醬殺藥力，不如豆醬。又有獐、鹿、兔、雉及鱧魚醬，皆不可久食也。
宗奭曰︰聖人不得醬不食，意欲五味和，五臟悅而受之，此亦安樂之一端也。
時珍曰︰不得醬不食，亦兼取其殺飲食百藥之毒也。
【附方】舊一，新五。
手指掣痛︰醬清和蜜，溫熱浸之，愈乃止。（《千金》）。
瘍風駁︰醬清和石硫黃細末，日日揩之。（《外台秘要》）。
妊娠下血︰豆醬二升，去汁取豆，炒研。酒服方寸匕，日三。（《妊娠尿血︰豆醬一大盞（熬乾），生地黃二兩，爲末。每服一錢，米浸淫瘡癬︰醬瓣和人尿，塗之。（《千金翼》）。
解輕粉毒，服輕粉口破者︰以三年陳醬化水，頻漱之。（《瀕湖集
榆仁醬
（《食療》）
【校正】原附醬下，今分出。
【集解】
時珍曰︰造法︰取榆仁水浸一伏時，袋盛，揉洗去涎，以蓼汁拌晒，如此七次，同發過
面曲，如造醬法下鹽晒之。每一升，曲四斤，鹽一斤，水五斤。崔 《月令》謂之KT
KT，是也。音牟偷。
【氣味】辛美，溫，無毒。
【主治】利大小便、心腹惡氣，殺諸蟲。不宜多食（孟詵）。
蕪荑醬
（《食療》）
【校正】原附醬下，今分出。
【集解】
時珍曰︰造法與榆仁醬同。
【氣味】辛美微臭，溫，無毒。多食落發。
【主治】殺三蟲，功力強於榆仁醬（孟詵）。
【發明】張從正曰︰北人亦多食乳酪酥脯甘美之物，皆生蟲之萌也。而不生蟲者，蓋食中多胡荽、蕪荑、鹵汁，殺九蟲之物也。
醋
（《別錄》下品）
【釋名】酢（音醋）、醯（音兮）、弘景曰︰醋酒爲用，無所不入，愈久愈良，亦謂之醯。以有苦味，俗呼苦酒。丹家又加
余物，謂爲華池左味。
時珍曰︰劉熙《釋名》云︰醋，措也。能措置食毒也。古方多用酢字也。
【集解】
恭曰︰醋有數種︰有米醋、麥醋、曲醋、糠醋、糟醋、餳醋、桃醋、葡萄、大棗、等諸雜果醋，會意者亦極酸烈。惟米醋二、三年者入藥。余
詵曰︰北人多爲糟醋，江外人多爲米醋，小麥醋、不及。糟醋爲多妨忌也。大麥醋良。
藏器曰︰蘇言葡萄、大棗諸果堪作醋，緣渠是荊楚人，土地儉嗇，果敗則以釀酒也。糟
醋猶不入藥，況於果乎？
時珍曰︰米醋︰三伏時用倉米一斗，淘淨蒸飯，攤冷 黃，晒簸，水淋淨。別以倉米二斗蒸飯，和勻入瓮，以水淹過，密封暖處，三七日成矣。糯米醋︰秋社日，用糯米一斗淘蒸，用六月六日造成小麥大曲和勻，用水二斗，入瓮封釀，三七日成矣。粟米醋︰用陳粟米一斗，淘浸七日，再蒸淘熟，入瓮密封，日夕攪之，七日成矣。小麥醋︰用小麥水浸三日，蒸熟 黃，入瓮水淹，七七日成矣。大麥醋︰用大麥米一斗，水浸蒸飯， 黃晒乾，水淋過，再以麥飯二斗和勻，入水封閉，三七日成矣。餳醋︰用餳一斤，水三升煎化，入白曲末二兩，瓶封晒成。其餘糟、糠等醋，皆不入藥，不能盡紀也。
米醋
【氣味】酸、苦，溫，無毒。
詵曰︰大麥醋︰微寒。余醋並同。
弘景曰︰多食損人肌臟。
藏器曰︰多食損筋骨，亦損胃。不益男子，損人顏色。醋發諸藥，不可同食。
時珍曰︰酸屬木，脾病毋多食酸。酸傷脾，肉服茯苓、丹參人，不可食醋。《鏡源》曰︰米醋煮製四黃、丹砂、膽礬、常山諸藥也。
【主治】消癰腫，散水氣，殺邪毒（《別錄》）。理諸藥，消毒（扁鵲）。治產後血運，除症塊堅
並產後及傷損金瘡出血昏運，殺一切魚、肉、菜毒（《日華》）。醋磨青木香，止卒心痛、血氣痛。浸黃柏含之，治口瘡。調大黃末，塗腫毒。煎生大黃服，治 癖甚良（孟詵）。散瘀血，治黃膽、黃汗（好古曰︰張仲景治黃汗，有黃 芍藥桂枝苦酒湯；治黃膽，有麻黃醇酒湯，用苦酒清酒。方見《金匱
【發明】
宗奭曰︰米醋比諸醋最釅，入藥多用之，穀氣全也，故勝糟醋。產婦房中，常以火炭沃
醋氣爲佳，酸益血也。以磨雄黃，塗蜂蠆毒，亦取其收而不散之義。今人食酸則齒軟，謂其水生木，水氣弱，木氣強，故如是。造靴皮者，須得醋而紋皺，故知其性收斂，不負酸收之意。
時珍曰︰按︰孫光憲《北夢瑣言》云︰一婢抱兒落炭火上燒灼，以醋泥敷之，旋愈無痕。又一甚，見台上一甌芥醋，旋旋啜之，遂覺胸中豁然，眼花不見。卿云︰君吃魚 太多，魚畏芥
醋，故權誑而愈其疾也。觀此二事，可証《別錄》治癰腫、殺邪毒之驗也。大抵醋治諸瘡腫積塊，心腹疼痛，痰水血病，殺魚、肉、菜及諸蟲毒气，無非取其酸收之義，而又有散瘀解
毒之功。李鵬飛云︰醋能少飲，辟寒勝酒。王戩自幼不食醋，年逾八十，猶能傳神也。
【附方】舊二十一，新十二。
身體卒腫︰醋和蚯蚓屎敷之。（《千金》）。
白虎風毒︰以三年釅醋五升，煎五沸，切蔥白三升，煎一沸漉出，以布染乘熱裹之，痛止乃已。（《外台秘要》）。
霍亂吐利︰鹽、醋，煎服甚良。（《如宜方》）。
霍亂煩脹，未得吐下︰以好苦酒三升飲之。（《千金方》）。
足上轉筋︰以故綿浸醋中，甑蒸熱裹之，冷即易，勿停，取瘥止。
出汗不滴，瘦卻腰腳，並耳聾者︰米醋浸荊三棱，夏四日，冬六日，爲末。醋湯調下二錢，即瘥。（《經驗後方》）。
腋下胡臭︰三年釅酢，和鍛石敷之。（《外台》）。
瘍風病︰酢和硫黃末敷之。（《外台秘要》）。
癰疽不潰︰苦酒和雀屎如小豆大，敷瘡頭上，即穿也。（《肘後方舌腫不消︰以酢和釜底墨，濃敷舌之上下，脫則更敷，須臾即消。（《千金方》）。
木舌腫強︰糖醋，時時含漱。（《普濟方》）。
牙齒疼痛︰米醋一升，煮枸杞白皮一升，取半升，含漱即瘥。（《肘後鼻中出血︰酢和胡粉半棗許服。又法︰用醋和土，塗陰囊，乾即易
塞耳治聾︰以醇酢微火炙附子，削尖塞之。（《千金方》）。
面 雀卵︰苦酒漬術，常常
中砒石毒︰飲釅醋，得吐即愈。不可飲水。（《廣記》）。
服硫發癰︰酢和豉，研膏敷之，燥則易。（《千金方》）。
食雞子毒︰飲醋少許即消。（《廣記》）。
渾身虱出︰方見石部食鹽。
毒蜂傷螫︰清醋急飲一、二碗，令毒气不散，然後用藥。（《濟急方》）。
蠍刺螫人︰酢磨附子汁敷之。（《食醫心鏡》）。
蜈蚣咬毒︰醋磨生鐵敷之。（《篋中方》）。
蜘蛛咬毒︰同上方。
蠷 尿瘡︰以醋和胡粉敷之。（《千金方》）。
諸蟲入耳︰凡百節、蚰蜒、蟻入耳，以苦酒注入，起行即出。（錢
湯火傷灼︰即以酸醋淋洗，並以醋泥塗之甚妙，亦無瘢痕也。。
野狼煙入口︰以醋少許飲之。（《秘方》）。
足上凍瘡︰以醋洗足，研藕敷之。
胎死不下，月未足者︰大豆煮醋服三升，立便分解。未下再服。（
胞衣不下，腹滿則殺人︰以水入醋少許， 面
鬼擊卒死︰吹醋少許入鼻中。（《千金》）。
乳癰堅硬︰以罐盛醋，燒熱石投之二次，溫漬之。冷則更燒石投之，不過三次即愈。（《千金》）。
疔腫初起︰用面圍住，以針亂刺瘡上，銅器煎醋沸，傾入圍中，令容一盞。冷即易，三度。根即出也。
酒
（《別錄》中品）
【校正】《拾遺》糟筍酒、社酒，今並爲一。
【釋名】時珍曰︰按︰許氏《說文》云︰酒，就也。所以就人之善惡也。一說︰酒字篆
文，象酒在卣中之狀。《飲膳》標題云︰酒之清者曰釀，濁者曰盎；濃曰醇，薄曰 醨；重釀
曰酎，一宿曰醴；美曰醑，未榨曰醅；紅曰醍，綠曰 ，白曰 。
【集解】恭曰︰酒有秫、黍、粳、糯、粟、曲、蜜、葡萄等色。凡作酒醴須曲，而葡萄、蜜等酒獨不用曲。諸酒醇
藏器曰︰凡好酒欲熟時，皆能候風潮而轉，此是合陰陽也。
詵曰︰酒有紫酒、薑酒、桑椹酒、蔥豉酒、葡萄酒、蜜酒，及地黃、牛膝、虎骨、牛蒡、大豆、枸杞、通草、仙靈脾、狗肉汁等，皆可和釀作酒，俱各有方。
宗奭曰︰《戰國策》云︰帝女儀狄造酒，進之於禹。《說文》云︰少康造酒，即杜康也。然《本草》已著酒名，《素問》亦有酒漿，則酒自黃帝始，非儀狄矣。古方用酒，有醇酒、春酒、白酒、清酒、美酒、糟下酒、粳酒、秫黍酒、葡萄酒、地黃酒、蜜酒、有灰酒、新熟無灰酒、社壇余胙酒。今人所用，有糯酒、煮酒、小豆曲酒、香藥曲酒、鹿頭酒、羔兒等酒。
江浙、湖南北又以糯粉入衆藥，和爲曲，曰餅子酒。至於官務中，亦有四夷酒，中國不可取以爲法。今醫家所用，正宜斟酌。但飲家惟取其味，罔顧入藥何如爾，然久之未見不作疾者。
蓋此物損益兼行，可不慎歟？漢賜丞相上尊酒，糯爲上，稷爲中，粟爲下。今入藥佐使，專
用糯米，以清水白面曲所造爲正。古人造曲未見入諸藥，所以功力和濃，皆勝余酒。今人又以造者，蓋止是醴，非酒也。《書》云︰若作酒醴，爾惟曲 。酒則用曲，醴則用 ，氣味甚相遼，治療豈不殊也？
穎曰︰入藥用東陽酒最佳，其酒自古擅名。《事林廣記》所載釀法，其曲亦用藥。今則絕無，惟用麩面、蓼汁拌造，假其辛辣之力，蓼亦解毒，清香遠達，色復金黃，飲之至醉，不頭痛，不口乾，不作瀉。其水秤之重於他水，鄰邑所造俱不然，皆水土之美也。處州金盆
露，水和薑汁造曲，以浮飯造釀，醇美可尚，而色香劣於東陽，以其水不及也。江西麻姑酒，以泉得名，而曲有群藥。金陵瓶酒，曲米無嫌，而水有鹼，且用灰，味太甘，多能聚痰。山東秋露白，色純味烈。蘇州小瓶酒，曲有蔥及紅豆、川烏之類，飲之頭痛口渴。淮南綠豆酒，曲有綠豆，能解毒，然亦有灰不美。
時珍曰︰東陽酒即金華酒，古蘭陵也，李太白詩所謂蘭陵美酒郁金香即此，常飲入藥俱
良。山西襄陵酒、薊州薏苡酒皆清烈，但曲中亦有藥物。黃酒有灰。秦、蜀有咂嘛酒，用稻、麥、黍、秫、藥曲，小罌封釀而成，以筒吸飲。穀氣既雜，酒不清美，並不可入藥。
米酒
【氣味】苦、甘、辛，大熱，有毒。
詵曰︰久飲傷神損壽，軟筋骨，動氣痢。醉臥當風，則成癜風。醉浴冷水成痛痺。服丹砂人飲之，頭痛吐熱。
士良曰︰凡服丹砂、北庭、石亭脂、鐘乳、諸 石、生薑，並不可長用酒下，能引石藥氣藏器曰︰凡酒，忌諸甜物。酒漿照人無影，不可飲。祭酒自耗，不可飲。酒合乳飲，令人氣結。同牛肉食，令人生蟲。酒後臥黍穰，食豬肉，患大風。
時珍曰︰酒後食芥及辣物，緩人筋骨。酒後飲茶，傷腎臟，腰腳重墜，膀胱冷痛，兼患痰飲水腫、消渴攣痛之疾。一切毒藥，因酒得者難治。又酒得鹹而解者，水製火也，酒性上而鹹潤下也。又畏枳 、葛花、赤豆花、綠豆粉者
【主治】行藥勢，殺百邪惡毒气（《別錄》）。通血脈，濃腸胃，潤皮膚，散濕氣，消憂
發怒，宣言暢意（藏器）。養脾氣，扶肝，除風下氣（孟詵）。解馬肉、桐油毒，丹石發動諸病，熱飲之糟底酒（三年臘糟下取之） 開胃下食，暖水臟，溫腸胃，消宿食，御風寒，殺一切蔬
菜毒（《日華》）。止嘔噦，摩風瘙、老酒（臘月釀造者，可經數十年不壞） 和血養氣，春酒（清明釀造者亦可經久） 常服令人肥白（孟詵）。蠷 尿瘡，飲之至醉，須臾蟲出如米也（李絳《兵部手集》）
社壇余胙酒（《拾遺》）
治小兒語遲，納口中佳。
又以噴屋四角，辟蚊子（藏器）。飲之治聾。
時珍曰︰按︰《海錄碎事》云︰俗傳社酒治聾，故李濤有「社翁今日沒心情，爲寄治聾
酒一瓶」之句。
糟筍節中酒
【氣味】鹹，平，無毒。
【主治】飲之，主噦氣嘔逆，或加小兒乳及牛乳同服。又摩 瘍風（藏器）。
東陽酒
【氣味】甘、辛，無毒。
【主治】用製諸藥良。
【發明】弘景曰︰大寒凝海，惟酒不冰，明其性熱，獨冠群物。
藥家多用以行其勢，人飲多則體弊神昏，是其有毒故也。《博物志》云︰王肅、張衡、馬均三人，冒霧晨行。一人飲酒，一人飽食，一人空腹。空腹者死，飽食者病，飲酒者健。
此酒勢辟惡，勝於作食之效也。
好古曰︰酒能行諸經不止，與附子相同。味之辛者能散，苦者能下，甘者居中而緩。
用爲導引，可以通行一身之表，至極高之分。味淡者則利小便而速下也。古人惟以麥造曲釀
黍，已爲辛熱有毒。今之醞者加以烏頭、巴豆、砒霜、薑、桂、鍛石、灶灰之類大毒大熱之藥，以增其氣味。豈不傷沖和，損精神，涸榮衛，竭天癸，而夭夫人壽耶？
震亨曰︰《本草》止言酒熱而有毒，不言其濕中發熱，近於相火，醉後振寒戰栗可見矣。又性喜升，氣必隨之，痰郁於上，溺澀於下，恣飲寒涼，其熱內郁，肺氣大傷。其始也病淺，或嘔吐，或自汗，或瘡疥，或鼻 ，或泄利，或心脾痛，尚可散而去之。其久也病深，或消渴，或內疽，或肺痿，或鼓脹，或失明，或哮喘，或勞瘵，或癲癇，或痔漏，爲難名之病，非具眼未易處也。夫醇酒性大熱，飲者適口，不自覺也。理宜冷凍飲料，有三益焉。過於肺，入於胃，然後微溫。肺先得溫中之寒，可以補氣。次得寒中之溫，可以養胃。冷酒行遲，傳
化以漸，人不得恣飲也。今則不然，圖取快喉舌焉爾。
穎曰︰人知戒早飲，而不知夜飲更甚。既醉既飽，睡而就枕，熱擁傷心傷目。夜氣收斂，酒以發之，亂其清明，勞其脾胃，停濕生瘡，動火助欲，因而致病者多矣。朱子云︰以醉
爲節可也。
機曰︰按︰扁鵲云︰過飲腐腸爛胃，潰髓蒸筋，傷神損壽。昔有客訪周 ，出美酒二石。
飲一石二斗，客飲八斗。次明，時珍曰︰酒，天之美祿也。面曲之酒，少飲則和血行氣，壯神御寒，消愁遣興；痛飲則傷神耗血，損胃亡精，生痰動火。《邵堯夫詩》云︰美酒飲教微醉後。此得飲酒之妙，所謂醉中趣、壺中天者也。若夫沉湎無度，醉以爲常者，輕則致疾敗行，甚則喪邦亡家而隕軀命，其害可勝言哉？此大禹所以疏儀狄，周公所以著酒誥，爲世范戒也。
【附方】舊十，新七。
驚怖卒死︰溫酒灌之即醒。
鬼擊諸病，卒然著人，如刀刺狀，胸脅腹內切痛，不可抑按，或吐血、鼻血、下血，一名鬼排︰以醇酒吹兩鼻內，良。（《肘後》）
馬氣入瘡或馬汗、馬毛入瘡，皆致腫痛煩熱，入腹則殺人。多飲醇酒，至醉即愈，妙。
（《虎傷人瘡︰但飲酒，常令大醉，當吐毛出。（《梅師》）。
蛇咬成瘡︰暖酒淋洗瘡上，日三次。（《廣利方》）。
蜘蛛瘡毒︰同上方。
毒蜂螫人︰方同上。
咽傷聲破︰酒一合，酥一匕，乾薑末二匕，和服，日二次。（《十三十年耳聾︰酒三升，漬牡荊子一升，七日去滓，任性飲之。（《天行餘毒，手足腫痛欲斷︰作坑深三尺，燒熱灌酒，著屐踞坑上，以衣壅之，勿令泄氣。
（《類要方》）。
下部痔瘡︰掘地作小坑，燒赤，以酒沃之，納吳茱萸在內坐之。不產後血悶︰清酒一升，和生地黃汁煎服。（《梅師》）。
身面疣目，盜酸酒浮，洗而咒之曰︰疣疣，不知羞。酸酒浮，洗你頭。急急如律令。咒
七遍，自愈。（《外台》）。
斷酒不飲︰酒七升，朱砂半兩，瓶浸緊封，安豬圈內，任豬搖動，七日取出，頓飲。又方︰正月一日酒五升，淋碓頭杵下，取飲之。千止。（《千金方》）。
丈夫腳冷不隨，不能行者︰用淳酒三斗，水三斗，入瓮中，灰火溫之，漬腳至膝。常著
灰火，勿令冷，三日止。（《千金方》）。
海水傷裂，凡人爲海水鹹物所傷，及風吹裂，痛不可忍︰用蜜半斤，水酒三十斤，防風、當歸、羌活、荊芥各二兩。爲末。煎湯浴之。一夕即愈。（《使琉球錄》）。
【附諸藥酒方】
時珍曰︰《本草》及諸書，並有治病釀酒諸方。今輯其簡要者，以備參考。藥品多者，不能盡錄。
愈瘧酒
治諸瘧疾，頻頻溫飲之。四月八日，水一石，曲一斤爲末，俱 水中。待酢煎之，一石取七斗。待冷民（《要術》）
屠蘇酒
陳延之《短劇方》云︰此華佗方也。元旦飲之，辟疫癘一切不正之氣。造法︰用赤木桂心七錢五分，防風一兩，菝 五錢，蜀椒、桔梗、大黃五錢七分，烏頭二錢五分，赤小豆十四枚，以三角絳囊盛之，除夜懸井底，元旦取出置酒中，煎數沸。舉家東向，從少至長，次第飲之。藥滓還投井中，歲飲此水，一世無病。
時珍曰︰蘇虺 ，鬼名。此藥屠割鬼爽，故名
逡巡酒
補虛益氣，去一切風痺濕氣。久服益壽耐老，好顏色。
造法︰三月三日收桃花三兩三錢，五月五日收馬藺花五兩五錢，六月六日收脂麻花六兩六錢，九月九日收黃甘菊花九兩九錢，陰乾。十二月八日取臘水三斗。待春分，取桃仁四十九枚好者（去皮尖），白面十斤正，同前花和作曲，紙包四十九日。用時白水一瓶，曲一丸，面一塊，封良久成矣。如淡，再加一丸。
五加皮酒
去一切風濕痿痺，壯筋骨，填精髓。用五加皮洗刮去骨煎汁，和曲、米釀成，飲之。或切碎袋盛，浸酒煮飲。或加當歸、牛膝、地榆諸藥。
白楊皮酒
治風毒腳氣，腹中痰癖如石。以白楊皮切片，浸酒起
女貞皮酒
治風虛，補腰膝。女貞皮切片，浸酒煮飲之。
仙靈脾酒
治偏風不遂，強筋堅骨。仙靈脾一斤，袋盛，浸無灰（《經惠方》）。
薏苡仁酒
去風濕，強筋骨，健脾胃。用絕好薏苡仁粉，同曲、米釀酒，或袋盛煮酒飲之。
天門冬酒
潤五臟，和血脈。久服除五勞七傷，癲癇惡疾。常令酒氣相接，勿令大醉，忌生冷。十日當出風疹毒气，三十日乃已，五十日不知風吹也。冬月用天門冬去心煮汁，同曲、米釀成。
初熟微酸，久乃味佳。（《千金》）。
百靈藤酒
治諸風。百靈藤十斤，水一石，煎汁三斗，入糯米三斗，神曲九兩，如常釀成。三五日，更炊一斗糯飯候冷投之，即熟。澄清日飲，以汗出爲效。（《經惠方》）
白石英酒
治風濕周痺，肢節中痛，及腎虛耳聾。用白石英、磁石（ 醋淬七次）各五兩，絹袋盛，浸酒一升中，五、六日，溫飲。酒少更添之。（《經濟總錄》）
地黃酒
補虛弱，壯筋骨，通血脈，治腹痛，變白髮。用生肥地黃絞汁，同曲、米封密器中。春夏三七日，秋冬五七日啟之，中有綠汁，真精英也，宜先飲之，乃濾汁藏貯。加牛膝汁效更速，亦有加群藥者。
牛膝酒
壯筋骨，治痿痺，補虛損，除久瘧。用牛膝煎汁，和曲、米釀酒。或切碎，袋盛浸酒，煮飲。
當歸酒
和血脈，堅筋骨，止諸痛，調經水。當歸煎汁，或釀或浸，並如上法。
菖蒲酒
治三十六風，一十二痺，通血脈，治骨痿，久服耳目聰明。石菖蒲煎汁，或釀或浸，並如上法。
枸杞酒
補虛弱，益精氣，去冷風，壯陽道，止目淚，健腰腳。
用甘州枸杞子煮爛搗汁，和曲、米釀酒。或以子同生地黃袋盛，浸酒煮飲。
人參酒
補中益氣，通治諸虛。用人參末，同曲、米釀酒。或袋盛浸酒，煮飲。
薯蕷酒
治諸風眩運，益精髓，壯脾胃。用薯蕷粉，同曲、米釀酒。或同山茱萸、五味子、人參
諸藥，浸酒煮飲。
茯苓酒
治頭風虛眩，暖腰膝，主五勞七傷。用茯苓粉同曲、
菊花酒
治頭風，明耳目，去痿痺，消百病。用甘菊花煎汁，同曲、米釀酒。或加地黃、當歸、枸杞諸藥亦佳。
黃精酒
壯筋骨，益精髓，變白髮，治百病。用黃精、蒼朮各四斤，枸杞根、柏葉各五斤，天門
冬三斤，煮汁一石，同曲十斤，糯米一石，如常釀酒飲。
桑椹酒
補五臟，明耳目。治水腫，不下則滿，下之則虛，入腹則十無一活。用桑椹搗汁煎過，同曲、米如常釀酒飲。
術酒
治一切風濕筋骨諸病，駐顏色，耐寒暑。用術三十斤，去皮搗，以東流水三石，漬三十日，取汁，露一夜，浸曲、米釀成飲。
蜜酒
孫真人曰︰治風疹風癬。用沙蜜一斤，糯飯一升，面曲五兩，熟水五升，同入瓶內，封
七日成酒。尋常以蜜入酒代之，亦良。
蓼酒
久服聰明耳目，脾胃健壯。以蓼煎汁，和曲、米釀酒飲。
薑酒
詵曰︰治偏風，中惡疰忤，心腹冷痛。以薑浸酒，暖服一碗即止。 一法︰用薑汁和曲，造酒如常，服之佳。
蔥豉酒
詵曰︰解煩熱，補虛勞，治傷寒頭痛寒熱，及冷痢腸痛酒煮飲。
茴香酒
治卒腎氣痛，偏墜牽引，及心腹痛。茴香浸酒煮飲之
縮砂酒
消食和中，下氣，止心腹痛。砂仁炒研，袋盛浸酒，煮
莎根酒
治心中客熱，膀胱脅下氣郁，常憂不樂。以莎根一斤切常令酒氣相續。
茵陳酒
治風疾，筋骨攣急。用茵陳蒿（炙黃）一斤，秫米一石，
青蒿酒
治虛勞久瘧。青蒿搗汁，煎過，如常釀酒飲。
百部酒
治一切久近咳嗽。百部根切炒，袋盛浸酒，頻頻飲之。
海藻酒
治癭氣。海藻一斤，洗淨浸酒，日夜細飲。
黃藥酒
治諸癭氣。萬州黃藥切片，袋盛浸酒，煮飲。
仙茆酒
治精氣虛寒，陽痿膝弱，腰痛痺緩，諸虛之病。用仙茆
通草酒
續五臟氣，通十二經脈，利三焦。通草子煎汁，同曲、米釀酒
南藤酒
治風虛，逐冷氣，除痺痛，強腰腳。石南藤煎汁，同曲
松液酒
治一切風痺腳氣。於大松下掘坑，置瓮承取其津液，一
松節酒
治冷風虛弱，筋骨攣痛，腳氣緩痺。松節煮汁，同曲、
柏葉酒
治風痺歷節作痛。東向側柏葉煮汁，同曲、米釀酒飲。
椒柏酒
元旦飲之，辟一切疫癘不正之氣。除夕以椒三七粒，東
竹葉酒
治諸風熱病，清心暢意。淡竹葉煎汁，如常釀酒飲。
槐枝酒
治大麻痿痺。槐枝煮汁，如常釀酒飲。
枳茹酒
治中風身直，口僻眼急。用枳殼刮茹，浸酒飲之。
牛蒡酒
治諸風毒，利腰腳。用牛蒡根切片，浸酒飲之。
巨勝酒
治風虛痺弱，腰膝疼痛。用巨勝子二升（炒香），薏苡仁二升，生地黃半斤，袋盛浸酒飲。
麻仁酒
治骨髓風毒痛，不能動者。取大麻子中仁炒香，袋盛浸酒飲之。
桃皮酒
治水腫，利小便。桃皮煎汁，同秫米釀酒飲。
紅曲酒
治腹中及產後瘀血。紅曲浸酒煮飲。
神曲酒
治閃肭腰痛。神曲燒赤，淬酒飲之。
柘根酒
治耳聾。方具柘根下。
磁石酒
治腎虛耳聾。用磁石、木通、菖蒲等分，袋盛酒浸日
蠶沙酒
治風緩頑痺，諸節不隨，腹內宿痛。用原蠶沙炒黃，袋
花蛇酒
治諸風，頑痺癱緩，攣急疼痛，惡瘡疥癩。用白花蛇肉飯蓋之，三七日，取酒飲。又有群藥煮酒方甚多。
烏蛇酒
治療、釀法同上。
蚺蛇酒
治諸風痛痺，殺蟲辟瘴，治癩風疥癬惡瘡。用蚺蛇肉一缸底，糯飯蓋之，釀成酒飲。亦可浸酒。詳見本條。
穎曰︰廣西蛇酒︰壇上安蛇數寸，其曲則采山中草藥，不能無毒也。
蝮蛇酒
治惡瘡諸 ，惡風頑痺癲疾。取活蝮蛇一條，同醇酒一已消化。每服數杯，當身體習習而愈也。
紫酒
治卒風，口偏不語，及角弓反張，煩亂欲死，及鼓脹不消待紫色，去滓頻飲。
豆淋酒
破血去風，治男子中風口
炒焦，以酒淋之，溫飲。
霹靂酒
治疝氣偏墜，婦人崩中下血，胎產不下。以鐵器燒赤，
龜肉酒
治十年咳嗽。釀法詳見龜條。
虎骨酒
治臂脛疼痛，歷節風，腎虛，膀胱寒痛。虎脛骨一具，亦可浸酒。詳見虎條。
麋骨酒
治陰虛腎弱，久服令人肥白。麋骨煮汁，同曲、米如常
鹿頭酒
治虛勞不足，消渴，夜夢鬼物，補益精氣。鹿頭煮爛搗蔥、椒。
鹿茸酒
治陽虛痿弱，小便頻數，勞損諸虛。用鹿茸、山藥浸酒服
戊戌酒
詵曰︰大補元陽。穎曰︰其性大熱，陰虛人及無冷病患不宜飲之。用黃狗肉一隻煮糜，連汁和曲、米釀酒
羊羔酒
大補元氣，健脾胃，益腰腎。宣和化成殿真方︰用米一石（如常浸蒸），嫩肥羊肉七斤，曲十四兩，杏仁一斤（同煮爛，連汁拌末），入木香一兩同釀，勿犯水，十日熟，極甘滑。
一法︰羊肉五斤蒸爛，酒浸一宿，入消梨七個，同搗取汁，和曲、米釀酒飲之。
膃肭臍酒
助陽氣，益
燒酒
（《綱目》）
【釋名】火酒（《綱目》）、阿剌吉酒（《飲膳藥正》）
【集解】
時珍曰︰燒酒非古法也。自元時始創其法，用濃酒和糟入甑，蒸令氣上，用器
凡酸壞之酒，皆可蒸燒。近時惟以糯米或粳米或黍或秫或大麥蒸熟，和曲
蒸取。其清如水，味極濃烈，蓋酒露也。
穎曰︰暹邏酒以燒酒復燒二次，入珍寶異香。其壇每個以檀香十數斤燒煙熏令如漆，然
後入酒蠟封，埋土中二、三年，絕去燒氣，取出用之。曾有人攜至舶，能飲三、四杯即醉，價值數倍也。有積病，飲一、二杯即愈，且殺蠱。予親見二人飲此，打下活蟲長二寸許，謂之魚蠱云。
【氣味】辛、甘，大熱，有大毒。
時珍曰︰過飲敗胃傷膽，喪心損壽，甚則黑腸腐胃而死。與薑、蒜同食，令冷水、綠豆粉解其毒。
【主治】消冷積寒氣，燥濕痰，開郁結，止水泄，治霍亂瘧疾噎膈，心腹死，殺蟲辟瘴，利小便，堅大便，洗赤目腫痛，有效（時珍）。
【發明】
時珍曰︰燒酒，純陽毒物也。面有細花者爲真。與火同性，得火即燃，同乎焰消。北人四時飲之，南人止暑月飲之。其味辛甘，升揚發散；其氣燥熱，勝濕祛寒。故能開怫郁而消沉積，通膈噎而散痰飲，治泄瘧而止冷痛也。辛先入肺，和水飲之，則抑使下行，通調水道，而小便長白。熱能燥金耗血，大腸受刑，故令大便燥結，與薑、蒜同飲即生痔也。
飲之，汗出而膈快身涼；赤目洗之，淚出而腫消赤散，此乃從治之方焉。過飲不節，殺人頃
刻。近之市沽，又加以砒石、草烏、辣灰、香藥，助而引之，是假盜以方矣。善攝生者宜戒
之。按︰劉克用《病機賦》云︰有人病赤目，以燒酒入鹽飲之，而痛止腫消。蓋燒酒性走，引鹽通行經絡，使郁結開而邪熱散，此亦反治劫劑也。
【附方】新七。
冷氣心痛︰燒酒入飛鹽飲，即止。
陰毒腹痛︰燒酒溫飲，汗出即止。
嘔逆不止︰真火酒一杯，新汲井水一杯，和服甚妙。（瀕湖）
寒濕泄瀉，小便清者︰以頭燒酒飲之，即止。
耳中有核，如棗核大，痛不可動者︰以火酒滴入，仰之半時，即可風蟲牙痛︰燒酒浸花椒，頻頻漱之。
寒痰咳嗽︰燒酒四兩，豬脂、蜜、香油、茶末各四兩，同浸酒內，以茶下之，取效。
葡萄酒
（《綱目》）
【集解】詵曰︰葡萄可釀酒，藤汁亦佳。
時珍曰︰葡萄酒有二樣︰釀成者味佳，有如燒酒法者有大毒。釀者，取汁同曲，如常釀
糯米飯法。無汁，用乾葡萄末亦可。魏文帝所謂葡萄釀酒，甘於曲米，醉而易醒者也。燒者，取葡萄數十斤，同大曲釀酢，取入甑蒸之，以器承其滴露，紅色可愛。古者西域造之，唐時破高昌，始得其法。按︰梁《四公子記》云︰高昌獻葡萄乾凍酒。傑公曰︰葡萄皮薄者味美，皮濃者味苦。八風谷凍成之酒，終年不壞。葉子奇《草木子》云︰元朝於冀寧等路造葡萄酒，八月其餘皆冰，獨此不冰，乃酒之精液也，飲之令人透腋而死。酒至二、三年，亦有大毒。《飲膳正要》云︰酒有數等，出哈喇火者最烈，西番者次之，平陽、太原者又次之。或云︰葡萄
久貯，亦自成酒，芳甘酷烈，此真葡萄酒也。
釀酒
【氣味】甘、辛，熱，微毒。
時珍曰︰有熱疾、齒疾、瘡疹人，不可飲之。
【主治】暖腰腎，駐顏色，耐寒（時珍）。
燒酒
【氣味】辛、甘，大熱，有大毒。
時珍曰︰大熱大毒，甚於燒酒。北人習而不覺，南人切不可輕生飲之。
【主治】益氣調中，耐飢強志（《正要》）。消痰破
糟
（《綱目》）
【釋名】粕（《綱目》）。
【集解】時珍曰︰糯、秫、黍、麥，皆可蒸釀酒、醋，熬煎餳、飴，化成糟粕。酒糟須用臘月及清明、重陽造者，瀝乾，入少鹽收之。藏物不敗，揉物能軟。若榨乾者，無味矣。
醋糟用三伏造者良。
酒糟
【氣味】甘、辛，無毒。
【主治】溫中消食，除冷氣，殺腥，去草、菜毒，潤皮膚，調臟腑（藏器）。 撲損瘀血，浸水洗凍瘡，搗敷蛇咬、蜂叮毒（《日華》）
【發明】時珍曰︰酒糟有曲 之性，能活血行經止痛，故治傷損有功。按︰許叔微《本事方》云︰治 折，傷筋骨，痛不可忍者。用生熱，布裹罨傷處，冷即易之。曾有人傷折，醫令捕一生龜，將殺用之。夜夢龜傳此方，用之而愈也。又《類編》所載，只用藏瓜薑糟一物，入赤小豆末和勻，罨於斷傷處，以杉片或白桐片夾之，云不過三日即痊可也。
【附方】新四。
手足皸裂︰紅糟、臘豬脂、薑汁、鹽等分，研爛，炒熱擦之，裂內甚痛，少頃即合，再
擦數次即安。（《袖珍方》）。
鶴膝風病︰酒醅糟四兩，肥皂一個（去子），芒硝一兩，五味子一兩，砂糖一兩，薑汁半甌。研勻，日日塗之。加入燒酒尤妙也。
暴發紅腫，痛不可忍者︰臘糟糟之。（談野翁《試驗方》）。
杖瘡青腫︰用濕綿紙鋪傷處，以燒過酒糟搗爛，濃鋪紙上。良久，升即散。（《簡便方》）。
大麥醋糟
【氣味】酸，微寒，無毒。
【主治】氣滯風壅，手臂腳膝痛，炒熱布裹慰之，三兩換當愈（孟詵）。
乾餳糟
【氣味】甘，溫，無毒。
【主治】反胃吐食，暖脾胃，化飲食，益氣緩中（時珍）。
【發明】時珍曰︰餳以 成，暖而消導，故其糟能化滯緩中，養脾止吐也。按︰繼洪《澹
寮方》云︰甘露湯︰治反胃嘔吐不止，服此利胸膈，養脾胃，進飲食。用乾餳糟六兩，生薑四兩，二味同搗作餅，或焙或晒，入炙甘草末二兩，鹽少許，點湯服之。常熟一富人病反胃，往京口甘露寺設水陸，泊舟岸下。夢一僧持湯一杯與之，飲罷，便覺胸快。次早入寺，供湯者乃夢中所見僧，常以此湯待賓，故易名曰甘露湯。予在臨汀療一小吏旋愈，切勿忽之。
【附方】新一。
脾胃虛弱︰平胃散（等分）末一斤，入乾糖糟（炒）二斤半，生薑一斤半，紅棗三百個
（煮取肉焙乾），通爲末。逐日點湯服。（《摘玄》）。
米秕
（《食物》）
【釋名】米皮糠。
時珍曰︰秕，亦紕薄之義也。
【集解】穎曰︰米秕，即精米上細糠也。昔陳平食糠核而肥也。
時珍曰︰糠，諸粟谷之殼也。其近米之細者爲米秕，味極甜。儉年人多以豆屑或草木花
實可食者，和劑蒸煮，以救飢云。
【氣味】甘，平，無毒。
【主治】通腸開胃，下氣，磨積塊。作糗食不飢，充滑膚體，可以頤養（汪穎
舂杵頭細糠
（《別錄》中品）
【校正】禹錫曰︰自草部移入此。
【集解】
時珍曰︰凡谷皆有糠，此當用粳、稻、粟、秫之糠也。北方多用杵，南方多用碓，入藥並同。丹家言糠火煉物，力倍於常也。
【氣味】辛、甘，熱。
震亨曰︰谷殼屬金，糠之性則熱也。
【主治】卒噎，刮取含之（《別錄》。亦可煎湯呷之）。
燒研，水服方寸匕，令婦人易產（時珍。出《子母秘錄》）。
【發明】弘景曰︰治噎用此，亦是舂搗義爾。天下事理，多相影
【附方】舊一，新一。
膈氣噎塞，飲食不下︰用碓觜上細糠，蜜丸彈子大，時時含咽津液
咽喉妨礙，如有物吞吐不利︰杵頭糠、人參各一錢，石蓮肉（炒）一錢，水煎服，日三次。《聖濟總錄》）
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
菜之一
穀之四 ◄ 
本草綱目
菜之一
 ► 菜之二
姊妹计划: 数据项
李時珍曰：凡草木之可茹者謂之菜。韭、薤、葵、蔥、藿，五菜也。《素問》云：五穀為養，五菜為充。所以輔佐穀氣，疏通壅滯也。古者三農生九谷，場圃藝草木，以備飢饉，菜固不止於五而已。我國初周定王圖草木之可濟生者四百餘種，為《救荒本草》，厥有旨哉。夫陰之所生，本在五味；陰之五宮，傷在五味。謹和五味，臟腑以通，氣血以流，骨正筋柔，腠理以密，可以長久。是以內則有訓，食醫有方，菜之於人，補非小也。但五氣之良毒各不同，五味之所入有偏勝，民生日用而不知。乃搜可茹之草，凡一百五種為菜部。分為五類：曰薰辛，曰柔滑，曰 ，曰水，曰芝 。舊本菜部三品，共六十五種。今並入五種，移十三種入草部，六種入果部。自草部移入及並二十三種，自穀部移入一種，果部移入一種，外類有名未用移入三種。
《神農本草經》一十三種（梁陶弘景注） 《名醫別錄》一十八種（梁陶弘景注） 《唐本草》七種（唐蘇恭） 《千金食治》二種（唐孫思邈） 《本草拾遺》一十三種（唐陳藏器） 《食療本草》三種（唐孟詵、張鼎） 《食性本草》一種（南唐陳士良） 《蜀本草》
二種（蜀韓保升） 《日華本草》二種（宋人大明） 《開寶本草》六種（宋馬志） 《嘉本草》九種（宋掌禹錫） 《圖經本草》四種（宋蘇頌） 《証類本草》一種（宋唐慎微）《日用本草》三種（元吳瑞） 《食物本草》二種（明汪穎） 《食鑒本草》一種（明寧原）《救荒本草》二種（明周王） 《本草綱目》一十六種（明李時珍）
【附注】
魏李當之《藥錄》 《吳普本草》 宋雷 《炮炙》 齊徐之才《藥對》 唐甄權《藥性》 蕭炳《四聲》 唐李 《海藥》 楊損之《刪繁》 宋寇宗奭《衍義》 金張元素《珍珠囊》 元李杲《法象》 王好古《湯液》 元朱震亨《補遺》 明汪機《會編》明陳嘉謨《蒙筌》
菜之一 （葷菜類三十二種。）
韭
（《別錄》中品）
【釋名】
草鐘乳（《拾遺》）、起陽草（侯氏《藥譜》）。
頌曰：案：許慎《說文》：韭字，象葉出地上形。一種而久生，故謂之韭。一歲三、四割，其根不傷，至冬壅培之，先春複生，信乎久生者也。
藏器曰：俗謂韭葉是草鐘乳，言其溫補也。
時珍曰：韭之莖名韭白，根名韭黃，花名韭菁。《禮記》謂韭為豐本，言其美在根也。薤之美在白，韭之美在黃，黃乃未出土者。
【集解】
時珍曰：韭叢生豐本，長葉青翠。可以根分，可以子種。其性內生，不得外長。葉高三寸便剪，剪忌日中。一歲不過五剪，收子者只可一剪。八月開花成叢，收取腌藏供饌，謂之長生韭，言剪而複生，久而不乏也。九月收子，其子黑色而扁，須風處陰乾，勿令郁。北人至冬移根於土窖中，培以馬屎，暖則即長，高可尺許，不見風日，其葉黃嫩，謂之韭黃，豪貴皆珍之。韭之為菜，可生可熟，可菹可久，乃菜中最有益者也。羅願《爾雅翼》云：物久必變，故老韭為莧。
頌曰：鄭玄言政道得則陰物變為陽，故蔥變為韭，可驗蔥冷而韭溫也。
【氣味】
辛、微酸，溫，澀，無毒。時珍曰：生：辛、澀；熟：甘、酸。大明曰：熱。
宗奭曰：春食則香，夏食則臭，多食則能昏神暗目，酒後尤忌。
詵曰：熱病後十日食之，即發困。五月多食，乏氣力。冬月多食，動宿飲，吐水。不可與蜜及牛肉同食。
【主治】
歸心，安五臟，除胃中熱，利病患，可久食（《別錄》。時珍曰：案：《千金方》作可久食，不利病患。）
葉：煮鯽魚酢食，斷卒下痢。根：入生發膏用（弘景）。
根、葉：煮食，溫中下氣，補虛益陽，調和臟腑，令人能食，止泄血膿，腹中冷痛。生搗汁服，主胸痺骨痛不可觸者，又解藥毒，療狂狗咬人數發者，亦塗諸蛇虺、蠍蠆、惡蟲毒（藏器）。煮食，充肺氣，除心腹痼冷 癖。搗汁服，治肥白人中風失音（《日華》）。煮食，歸腎壯陽，止泄精，暖腰膝（寧原）。炸熟，以鹽、醋空心吃十頓，治胸膈噎氣。搗汁服，治胸痺刺痛如錐，即吐出胸中惡血甚驗。又灌初生小兒，吐去惡水、惡血，永無諸病（詵）。主吐血唾血，衄血尿血，婦人經脈逆行，打撲傷損及膈噎病。搗汁澄清，和童尿飲之，能消散胃脘瘀血，甚效（震亨）。飲生汁，主上氣喘息欲絕，解肉脯毒。煮汁飲，止消渴盜汗。熏產婦血運，洗腸痔脫肛（時珍）。
【發明】
弘景曰：此菜殊辛臭，雖煮食之，便出猶熏灼，不如蔥、薤熟即無氣，最是養生所忌。
頌曰：菜中此物最溫而益人，宜常食之。昔人正月節食五辛以辟癘氣，謂韭、薤、蔥、蒜、薑也。
宗奭曰：韭黃未出糞土，最不益人，食之滯氣，蓋含抑郁未申之氣故也。
孔子曰：“不時不食”，正謂此類。花食之亦動風。
思邈曰：韭味酸，肝病宜食之，大益人心。
時珍曰：韭，葉熱根溫，功用相同。生則辛而散血，熟則甘而補中。入足厥陰經，乃肝之菜也。《素問》言，心病宜食韭，《食鑒本草》言：歸腎，文雖異而理則相貫。蓋心乃肝之子，腎乃肝之母，母能令子實，虛則補其母也。道家目為五葷之一，謂其能昏人神而動虛陽也。有一貧叟病噎膈，食入即吐，胸中刺痛。或令取韭汁，入鹽、梅、鹵汁少許，細呷，得入漸加，忽吐稠涎數升而愈。此亦仲景治胸痺用薤白，皆取其辛溫能散胃脘痰飲惡血之義也。
震亨曰：心痛有食熱物及怒郁，致死血留於胃口作痛者，宜用韭汁、桔梗加入藥中，開提氣血。有腎氣上攻以致心痛者，宜用韭汁和五苓散為丸，空心茴香湯下。蓋韭性急，能散胃口血滯也。又反胃宜用韭汁二杯，入薑汁、牛乳各一杯，細細溫服。蓋韭汁消血，薑汁下氣消痰和胃，牛乳能解熱潤燥補虛也。一人臘月飲刮剁酒三杯，自後食必屈曲下膈，硬澀微痛，右脈甚澀，關脈沉。此污血在胃脘之口，氣因郁而成痰，隘塞食道也。遂以韭汁半盞，細細冷呷，盡半斤而愈。
【附方】舊十二，新二十。
胸痺急痛：詵曰：胸痺痛如錐刺，不得俯仰，自汗出，或痛徹背上，不治或至死。可取生韭或根五斤，洗搗汁，服之。（《食療本草》）
陰陽易病，男子陰腫，小腹絞痛，頭重眼花，宜 鼠屎湯煮之：用 鼠屎十四枚，韭根一大把，水二盞，煮七分，去滓再煎二沸，溫服，得汗愈。未汗再服。（《南陽活人書》）。
傷寒勞複：方同上。
卒然中惡：搗韭汁，灌鼻中，便蘇。（《食醫心鏡》）。
臥忽不寤，勿以火照之，但痛嚙拇指甲際而唾其面則活：取韭搗汁吹入鼻中。冬月則用韭根。（《肘後方》）。
風忤邪惡：韭根一把，烏梅十四個，吳茱萸（炒）半升，水一斗煮之。仍以病患櫛內入，煮三沸。櫛浮者生，沉者死。煮至三升，分三服。（《金匱要略》）。
喘息欲絕：韭汁飲一升，效。（《肘後》）。
夜出盜汗：韭根四十九根。水二升，煮一升，頓服。（《千金方》）
消渴引飲：韭苗日用三、五兩，或炒或作羹，勿入鹽，入醬無妨。吃至十斤即住，極效。過清明勿吃。有人病此，引飲無度，得此方而愈。（秦憲副方）。
喉腫難食：韭一把，搗熬敷之。冷即易。（《千金方》）。
水穀痢疾：韭葉作羹、粥、炸、炒，任食之，良。（《食醫心鏡》）。
脫肛不收：生韭一斤（切），以酥拌炒熟，綿裹作二包，更互熨之，以入為度。（《聖惠》）。
痔瘡作痛：用盆盛沸湯，以器蓋之，留一孔。用洗淨韭菜一把，泡湯中。乘熱坐孔上，先熏後洗，數次自然脫體也。（《袖珍方》）
小兒胎毒：初生時，以韭汁少許灌之，即吐出惡水惡血，永無諸疾。（《四聲本草》）。
小兒腹脹：韭根搗汁，和豬脂煎服一合。間日一服，取愈。（《秘錄》）。
小兒患黃：韭根搗汁，日滴鼻中，取黃水取效。（同上）。
痘瘡不發：韭根煎湯服之。（《海上方》）。
產後嘔水，產後因怒哭傷肝，嘔青綠水：用韭葉一斤取汁，入薑汁少許，和飲，遂愈。（《摘玄方》）。
產後血運：韭菜切，安瓶中，沃以熱醋，令氣入鼻中，即省。（《丹溪心法》）。
赤白帶下：韭根搗汁，和童尿露一夜，空心溫服取效。（《海上仙方》）。
鼻衄不止：韭根、蔥根同搗棗大，塞入鼻中，頻易，兩三度即止。（《千金方》）。
五般瘡癬：韭根炒存性，搗末，以豬脂和塗之。數度愈。（《經驗方》）。
金瘡出血：韭汁和風化鍛石晒乾。每用為末敷之效。（《瀕湖集簡方》）。
刺傷中水腫痛：煮韭熱拓之。（《千金》）。
漆瘡作癢：韭葉杵敷。（《斗門方》）。
狗咬傷：七日一發。三七日不發，乃脫也。急於無風處，以冷水洗淨，即服韭汁一碗。隔七日又一碗，四十九日共服七碗。須百日忌食酸、鹹，一年忌食魚腥，終身忌食狗肉，方得保全。否則十有九死。徐本齋云：此法出《肘後方》。有瘋犬一日咬三人，只一人用此得活，親見有效。（《簡便》）。
百蟲入耳：韭汁灌之即出。（《千金方》）。
耳出汁：韭汁日滴三次。（《聖惠方》）。
牙齒蟲 ：韭菜連根洗搗，同人家地板上泥和，敷痛處腮上，以紙蓋住。一時取下，有細蟲在泥上，可除根。又方：韭根十個，川椒二十粒，香油少許，以水桶上泥同搗，敷病牙頰上。良久有蟲出，數次即愈也。。
解肉脯毒：凡肉密器蓋過夜者為郁肉，屋漏沾著者為漏脯，皆有毒。搗韭汁飲之。（張文仲《備急方》）
食物中毒：生韭汁服數升良。（《千金》）。
韭子
【修治】
大明曰：入藥揀淨，蒸熟曝乾，簸去黑皮，炒黃用。
【氣味】
辛、甘，溫，無毒。
時珍曰：陽也。伏石鐘乳、乳香。
【主治】
夢中泄精，溺白（《別錄》）。暖腰膝，治鬼交，甚效（《日華》）。補肝及命門，治小便頻數、遺尿，女人白淫、白帶（時珍）。
【發明】
頌曰：韭子得龍骨、桑螵蛸，主漏精補中。葛洪、孫思邈諸方多用之。
弘景曰：韭子入棘刺諸丸，主漏精。
時珍曰：棘刺丸方見《外台秘要》，治諸勞泄，小便數，藥多不錄。案《梅師方》治遺精。用韭子五合，白龍骨一兩，為末，空心酒服方寸匕。《千金方》治夢遺，小便數。用韭子二兩，桑螵蛸一兩，微炒研末，每旦酒服二錢。《三因方》治下元虛冷，小便不禁，或成白濁，有家韭子丸。蓋韭乃肝之菜，入足厥陰經。腎主閉藏，肝主疏泄。《素問》曰：足厥陰病則遺尿。思想無窮，入房太甚，發為筋痿，及為白淫。男隨溲而下，女子綿綿而下。韭子之治遺精漏泄、小便頻數、女人帶下者，能入厥陰，補下焦肝及命門之不足。命門者藏精之府，故同治云。
【附方】舊四，新三。
夢遺溺白：藏器曰：韭子，每日空心生吞一、二十粒，鹽湯下。《聖惠》：治虛勞傷腎，夢中泄精。用韭子二兩，微炒為末。食前溫酒服二錢匕。
虛勞溺精：用新韭子二升（十月霜後采之），好酒八合漬一宿。以晴明日，童子向南搗一萬杵。平旦溫酒服方寸匕，日再服之。（《外台秘要》）
夢泄遺尿：韭子二升，稻米三升，水一斗七升，煮粥取汁六升，分三服。（《千金方》）。
玉莖強中：玉莖強硬不痿，精流不住，時時如針刺，捏之則痛，其病名強中，乃腎滯漏疾也。用韭子、破故紙各一兩，為末。每服三錢，水一盞，煎服。日三即住。（《夏子益奇方》）。
腰腳無力：韭子一升（揀淨，蒸兩炊久，曝乾，簸去黑皮，炒黃搗粉）。安息香二大兩，水煮一，二百沸，慢火炒赤色，和搗為丸梧子大。如乾，入少蜜。每日空腹酒下三十丸。以飯三，五匙壓之，大佳。（崔元亮《海上方》）。
女人帶下，及男子腎虛冷，夢遺。用韭子七升，醋煮千沸，焙研末，煉蜜丸梧子大。每服三十丸，空心溫酒下。（《千金方》）
煙熏蟲牙：用瓦片煅紅，安韭子數粒，清油數點，待煙起，以筒吸引至痛處。良久以溫水漱，吐有小蟲出為效。未盡再熏。（《救急易方》）
山韭
（《千金》）
【釋名】
（音育）、 （音纖，並未詳）。
【集解】
頌曰： ，山韭也。山中往往有之，而人多不識。形性亦與家韭相類，但根白，葉如燈心苗耳。《韓詩》云，六月食郁及 ，謂此也。
時珍曰：案：《爾雅》云： ，山韭也，許慎《說文》云： ，山韭也。金幼孜《北征錄》云：北邊云台戍地，多野韭、沙蔥，人皆采而食之。即此也。蘇氏以詩之郁即此，未知是否？又呂忱《字林》云： （音嚴），水韭也。野生水涯，葉如韭而細長，可食。觀此，則知野韭又有山、水二種，氣味或不相遠也。
【氣味】
鹹，寒，澀，無毒。
【主治】
宜腎，主大小便數，去煩熱，治毛發（《千金》）。
【發明】
時珍曰： ，腎之菜也，腎病宜食之。諸家本草不載，而孫思邈《千金方》收
之。他書“ ”字多訛作“藿”字，藿乃豆葉也。陳直《奉親養老書》有 菜羹，即此也。其方治老人脾胃氣弱，飲食不強。用 菜四兩，鯽魚肉五兩，煮羹，下五味並少麵食。每三五日一作之。云極補益。
【附錄】
孝文韭（《拾遺》）
藏器曰：辛，溫，無毒。主腹內冷脹滿，泄痢腸 ，溫中補虛，令人能行。生塞北山谷，狀如韭，人多食之，云是後魏孝文帝所種。又有諸葛韭，孔
明所種，此韭更長，彼人食之。時珍曰：此亦山韭也，但因人命名耳。
蔥
（《別錄》中品）
【釋名】
芤（《綱目》）、菜伯（同）、和事草（同）、鹿胎。
時珍曰：蔥從囪。外直中空，有囪通之象也。芤者，草中有孔也，故字從孔，芤脈象之。蔥初生曰蔥針，葉曰蔥青，衣曰蔥袍，莖曰蔥白，葉中涕曰蔥苒。諸物皆宜，故云菜伯、和事。
【集解】
恭曰：蔥有數種，山蔥曰 蔥，療病似胡蔥。其人間食蔥有二種：一種凍蔥，經冬不死，分莖栽蒔而無子；一種漢蔥，冬即葉枯。食用入藥，凍蔥最善，氣味亦佳也。
保升曰：蔥凡四種：冬蔥即凍蔥也，夏衰冬盛，莖葉俱軟美，山南、江左有之；漢蔥莖實硬而味薄，冬即葉枯；胡蔥莖葉粗短，根若金燈； 蔥生於山谷，不入藥用。
頌曰：入藥用山蔥、胡蔥，食品用冬蔥、漢蔥。又有一種樓蔥，亦冬蔥類，江南人呼為龍角蔥，荊楚間多種之，其皮赤，每莖上出歧如八角，故云。
瑞曰：龍角即龍爪蔥，又名羊角蔥。莖上生根，移下蒔之。
時珍曰：冬蔥即慈蔥，或名太官蔥。謂其莖柔細而香，可以經冬，太官上供宜之，故有數名。漢蔥一名木蔥，其莖粗硬，故有木名。冬蔥無子。漢蔥春末開花成叢，青白色。其子味辛色黑，有皺紋，作三瓣狀。收取陰乾，勿令 郁，可種可栽。
蔥莖白
【氣味】
辛，平。葉：溫。根須：平。並無毒。
弘景曰：蔥有寒熱，白冷青熱，傷寒湯中不得用青也。
宗奭曰：蔥主發散，多食昏人神。
詵曰：蔥宜冬月食。不可過多，損鬚髮，發人虛氣上沖，五臟閉絕，為其開骨節出汗之故也。
思邈曰：正月食生蔥，令人面上起游風。生蔥同蜜食，作下利。燒蔥同蜜食，壅氣殺人。
張仲景曰：生蔥合棗食，令人病；合犬、雉肉食，多令人病血。
時珍曰：服地黃、常山人，忌食蔥。
【主治】
作湯，治傷寒寒熱，中風面目浮腫，能出汗（《本經》）。傷寒骨肉碎痛，喉痺
不通，安胎，歸目益目睛，除肝中邪氣，安中利五臟，殺百藥毒。根：治傷寒頭痛（《別錄
》）。主天行時疾，頭痛熱狂，霍亂轉筋，及奔豚氣、腳氣，心腹痛，目眩，止心迷悶（大明）。通關節，止衄血，利大小便（孟詵）。治陽明下痢、下血（李杲）。達表和裡，止血（寧
原）。除風濕，身痛麻痺，蟲積心痛，止大人陽脫，陰毒腹痛，小兒盤腸內釣，婦人妊娠溺血，通乳汁，散乳癰，利耳鳴，塗 犬傷，製蚯蚓毒（時珍）。
殺一切魚、肉毒（士良）。
【發明】
元素曰：蔥莖白，味辛而甘平，氣濃味薄，升也，陽也。入手太陰、足陽明經，專主發散，以通上下陽氣。故《活人書》治傷寒頭痛如破，用連鬚蔥白湯主之。張仲景治少陰病，下利清谷，裡寒外熱，厥逆脈微者，白通湯主之，內用蔥白。若面色赤者，四逆湯加蔥白。腹中痛者，去蔥白。成無己解之云：腎惡燥，急食辛以潤之。蔥白辛溫以通陽氣也。
時珍曰：蔥乃釋家五葷之一。生辛散，熟甘溫，外實中空，肺之菜也，肺病宜食之。肺
主氣，外應皮毛，其合陽明。故所治之症多屬太陰、陽明，皆取其發散通氣之功，通氣故能解毒及理血病。氣者血之帥也，氣通則血活矣。金瘡磕損，折傷血出，疼痛不止者，王
《百一選方》用蔥白、砂糖等分研封之。云痛立止，更無痕瘢也。蔥葉亦可用。又蔥管吹鹽入玉莖內，治小便不通及轉脬危急者，極有捷效。余常用治數人得驗。
【附方】
舊十二，新三十六。
感冒風寒初起：即用蔥白一握，淡豆豉半合，泡湯服之，取汗。（《瀕湖集簡方》）
傷寒頭痛如破者：連鬚蔥白半斤，生薑二兩，水煮溫服。（《活人書》）。
時疾頭痛，發熱者：以連根蔥白二十根，和米煮粥，入醋少許，熱食取汗即解。（《濟生秘覽》）。
數種傷寒，初起一、二日，不能分別者：用上法取汗。
傷寒勞複，因交接者，腹痛卵腫：用蔥白搗爛，苦酒一盞，和服之。（《千金方》）。
風濕身痛：生蔥擂爛，入香油數點，水煎，調川芎 、郁金末一錢服，取吐。（《丹溪心法》）。
妊娠傷寒，赤斑變為黑斑，尿血者：以蔥白一把，水三升，煮熱服汁，食蔥令盡，取汗。（《傷寒類要》）。
六月孕動，困篤難救者：蔥白一大握，水三升，煎一升，去滓頓服。（楊氏《產乳》）。
胎動下血，腰痛搶心：楊氏產乳方：用蔥白煮濃汁飲之。未死即安，已死即出。未效再服。
一方：加川芎。一方：用銀器同米煮粥及羹食。（《梅師方》）。
卒中惡死或先病，或平居寢臥，奄忽而死，皆是中惡（《肘後方》）
急取蔥心黃刺入鼻孔中，男左女右，入七、八寸，鼻、目血出即蘇。又法：用蔥刺入耳中五寸，以鼻中血出即活也。如無血出，即不可治矣。相傳此扁鵲秘方也。（崔氏《纂要》）。
小兒卒死無故者：取蔥白納入下部，及兩鼻孔中，氣通或嚏即活。（《陳氏經驗方》）。
小兒盤腸，內釣腹痛：用蔥湯洗兒腹，仍以炒蔥搗貼臍上。良久，尿出痛止。（湯氏《嬰孩寶書》）。
陰毒腹痛，厥逆唇青卵縮，六脈欲絕者：用蔥一束，去根及青，留白二寸，烘熱安臍上，以熨斗火熨之，蔥壞則易。良久熱氣透入，手足溫有汗即瘥，乃服四逆湯。若熨而手足不溫，不可治。（朱肱《南陽活人書》）。
脫陽危症：凡人大吐大泄之後，四肢厥冷，不省人事，或與女子交後，小腹腎痛，外腎搐縮，冷汗出厥逆，須臾不救：先以蔥白炒熱熨臍，後以蔥白三七莖擂爛，用酒煮灌之，陽氣即回。（此華佗救卒病方也）。
卒心急痛，牙關緊閉欲絕：以老蔥白五莖去皮須，搗膏，以匙送入咽中，灌以麻油四兩，但得下咽即蘇。少頃，蟲積皆化黃水而下，永不再發。累得救人。（《瑞竹堂方》）。
霍亂煩躁，坐臥不安：蔥白二十莖，大棗二十枚，水三升，煎二升，分服。（《梅師方》）。
蛔蟲心痛：用蔥莖白二寸，鉛粉二錢，搗丸服之，即止。蔥能通氣，粉能殺蟲也。（楊氏《經驗方》）。
腹皮麻痺，不仁者：多煮蔥白食之，即自愈。（危氏方）。
小便閉脹，不治殺人：蔥白三斤，銼炒，帕盛，二個更互熨小腹，氣透即通也。（許學士《本事方》）。
大小便閉：搗蔥白和酢，封小腹上。仍灸七壯。（《外台秘要》）。
大腸虛閉勻氣散：用連鬚蔥一根，薑一塊，鹽一捻，淡豉三七粒，搗作餅，烘掩臍中，扎定。良久，氣通即通。不通再作。（楊氏《直指方》）。
小兒虛閉：蔥白三根煎湯，調生蜜、阿膠末服。仍以蔥頭染蜜，插入肛門，少頃即通。（《全幼心鑒》）。
急淋陰腫：泥蔥半斤，煨熱杵爛，貼臍上。（《外台》）。
小便淋澀或有血者：以赤根樓蔥近根截一寸許，安臍中，以艾灸七壯。（《經驗方》）。
小兒不尿，乃胎熱也：用大蔥白切四片，用乳汁半盞，同煎片時，分作四服即通。不飲乳者，服之即飲乳。若臍四旁有青黑色及口撮者，不可救也。（《全幼心鑒》）。
腫毒尿閉，因腫毒未潰，小便不通：用蔥切，入麻油煎至黑色，去蔥取油，時塗腫處，即通。（《普濟》）。
水 病腫：蔥根白皮煮汁，服一盞，當下水出。病已困者，取根搗爛，坐之取氣，水自下。（《聖濟錄》）。
陰囊腫痛：蔥白、乳香搗塗，即時痛止腫消。又方：用煨蔥入鹽，杵如泥，塗之。
小便溺血：蔥白一握，郁金一兩，水一升，煎二合，溫服。一日三次。（《普濟方》）。
腸痔有血：蔥白三斤，煮湯熏洗立效。（《外台》）。
赤白下痢：蔥白一握細切，和米煮粥，日日食之。（《食醫心鏡》）。
便毒初起：蔥白炒熱，布包熨數次，乃用敷藥，即消。《永類方》：用蔥根和蜜搗敷，以紙密護之。外服通氣藥，即愈。
癰疽腫硬：烏金散：治癰癤腫硬無頭，不變色者。米粉四兩，蔥白一兩，同炒黑，研末，醋調，貼一伏時又換，以消為度。（《外科精義》）。
一切腫毒：蔥汁漬之，日四、五度。
乳癰初起：蔥汁一升，頓服即散。（並《千金》）。
疔瘡惡腫刺破：以老蔥、生蜜杵貼。兩時疔出，以醋湯洗之，神效。（《聖濟錄》）。
小兒禿瘡：冷泔洗淨，以羊角蔥搗泥，入蜜和塗之，神效。（楊氏）。
刺瘡金瘡，百治不效：蔥煎濃汁漬之，甚良。
金瘡瘀血，在腹者：大蔥白二十枚，麻子三升，杵碎，水九升，煮一升半，頓服。當吐出膿血而愈。未盡再服。（並《千金方》）。
血壅怪病，人遍身忽然肉出如錐，既癢且痛，不能飲食，名血壅。不速治，必潰膿血：以赤皮蔥燒灰淋洗，飲豉湯數盞自安。（夏子益《怪病奇方》）
解金銀毒：蔥白煮汁飲之。（《外台秘要》）。
腦破骨折：蜜和蔥白搗勻，濃封立效。（《肘後方》）。
自縊垂死：蔥心刺耳，鼻中有血出，即蘇。（《肘後方》）
葉
【主治】
煨研，敷金瘡水入皸腫。鹽研，敷蛇、蟲傷及中射工、溪毒（《日華》）。
主水病足腫（蘇頌）。利五臟，益目精，發黃膽（思邈）。
【發明】
頌曰：煨蔥治打撲損，見劉禹錫《傳信方》，云得於崔給事。取蔥新折者，火煨熱剝皮，其間有涕，便將罨損處。仍多煨，續續易熱者。崔云：頃在澤潞，與李抱真作判官。李相方以球杖按球子。其軍將以杖相格，因傷李相拇指並爪甲掰裂。遽索金創藥裹之，強索酒飲，而面色愈青，忍痛不止。有軍吏言此方，遂用之。三易面色卻赤，斯須云已不痛。
凡十數度，用熱蔥並涕纏裹其指，遂畢席笑語。
時珍曰：按：張氏《經驗方》云：金創折傷血出，用蔥白連葉煨熱，或鍋烙炒熱，搗爛
敷之，冷即再易。石城尉戴堯臣，試馬損大指，血出淋漓。余用此方，再易而痛止。翌日洗
面，不見痕跡。宋推官、鮑縣尹皆得此方，每有殺傷氣未絕者，亟令用此，活人甚眾。又凡人頭目重悶疼痛，時珍每用蔥葉插入鼻內二、三寸，並耳內，氣通即便清爽也。
【附方】
舊三，新二。
水病足腫：蔥莖葉煮湯漬之，日三、五次妙。（韋宙《獨行方》）。
小便不通：蔥白連葉搗爛，入蜜，合外腎上，即通。（《永類鈐方》）
瘡傷風水腫疼。取蔥青葉和乾薑、黃柏等分，煮湯浸洗，立愈。（《食療》）。
蜘蛛咬瘡，遍身生瘡：青蔥葉一莖去尖，入蚯蚓一條在內，待化成水，取點咬處即愈。（李絳《兵部手集》）。
代指毒痛：取萎黃蔥葉煮汁，熱漬之。（《千金方》）。
汁
【氣味】
辛，溫，滑，無毒
【主治】
溺血，飲之。解藜蘆及桂毒（《別錄》）。散瘀血，止衄止痛，治頭痛耳聾，消痔漏，解眾藥毒（時珍）。能消桂為水，化五石，仙方所用（弘景）。
【發明】
時珍曰：蔥汁即蔥涕，功同蔥白。古方多用蔥涎丸藥，亦取其通散上焦風氣也。
《勝金方》取汁入酒少許滴鼻中，治衄血不止，云即覺血從腦散下也。
又唐瑤《經驗方》以蔥汁和蜜少許服之，亦佳。云鄰媼用此甚效，老仆試之亦驗。二物同食害人，何以能治此疾？恐人脾胃不同，非甚急不可輕試也。
慎微曰：《三洞要錄》云：蔥者，菜之伯也，能消金、錫、玉、石。神仙消金玉漿法：
於冬至日，以壺蘆盛蔥汁及根莖，埋庭中。次年夏至發出，盡化為水。以法漬金、玉、銀青
石各三分，自消矣。曝乾如飴，食之可休糧，亦曰金漿也。
【附方】
舊二，新三。
衄血不止：方見上。
金瘡出血不止：取蔥炙熱， 汁塗之即止。（《梅師方》）
火焰丹毒，從頭起者：生蔥汁塗之。
痔 作痛：蔥涎、白蜜和塗之，先以木鱉子煎湯熏洗，其冷如冰即效。一人苦此，早間
用之，午刻即安也。（《唐仲舉方》）。
解鉤吻毒，面青口噤欲死：以蔥涕啖之，即解。（《千金》）。
須
【主治】
通氣（孟詵）。療飽食房勞，血滲入大腸，便血腸 成痔，晒乾，研末，每服二錢，溫酒下（時珍）。
【附方】
舊一。
喉中腫塞，氣不通者：蔥鬚陰乾為末，每用二錢，入蒲州膽礬末一錢，和勻。每用一字，吹之。（杜壬方）
花
【主治】
心脾痛如錐刀刺，腹脹。用一升，同吳茱萸一升，水一大升八合，煎七合，去滓，分三服，立效（頌，出崔元亮方）。
實
【氣味】
辛，大溫，無毒。
【主治】
明目，補中氣不足（《本經》）。溫中益精（《日華》）。宜肺，歸頭（思邈）。
【附方】
舊一。
眼暗補中：蔥子半斤、為末，每取一匙，水二升，煎湯一升半，去滓，入米煮粥食之。亦可為末，蜜丸梧子大，食後米湯服一、二十丸，日三服。（《食醫心鏡》）
蔥
（音格。《千金》）
【釋名】
山蔥。
【集解】
保升曰： 蔥生山谷，不入藥用。
頌曰：《爾雅》云： ，山蔥也。《郭注》云： 蔥生山中，細莖大葉。食之香美於常蔥，宜入藥用。
時珍曰： 蔥，野蔥也，山原平地皆有之。生沙地者名沙蔥，生水澤者名水蔥，野人皆食之。開白花，結子如小蔥頭。世俗不察胡蔥即蒜蔥，誤指此為胡蔥（詳見胡蔥下）。保升
言
不入藥用，蘇頌言入藥宜用山蔥、胡蔥。今考思邈《千金食性》，自有 蔥功用，而諸本失收，今采補之。
【氣味】
辛，微溫，無毒。
時珍曰：佛家以 蔥為五葷之一（見蒜下）。
【主治】
除瘴氣惡毒。久食，強志益膽氣（思邈）。主諸惡 、狐尿刺毒，山溪中沙虱、射工等毒。煮汁浸，或搗敷，大效。亦兼小蒜、茱萸輩，不獨用也（蘇恭）。
子
【氣味】
同蔥。
【主治】
泄精（思邈）。
胡蔥
（宋《開寶》）
【釋名】
蒜蔥（《綱目》）、回回蔥。
時珍曰：按：《孫真人食忌》作葫蔥，因其根似葫蒜故也。俗稱蒜蔥，正合此義。元人《飲膳正要》作回回蔥，似言其來自胡地，故曰胡蔥耳。
【集解】
志曰：胡蔥生蜀郡山谷。狀似大蒜而小，形圓皮赤，梢長而銳。五月、六月採。
保升曰：蔥凡四種：冬蔥夏枯；漢蔥冬枯；胡蔥莖葉粗短，根若金燈； 蔥生於山谷。
頌曰：胡蔥類食蔥，而根莖皆細白。或云：莖葉微短如金燈。或云：似大蒜而小，形圓皮赤，梢長而銳。
時珍曰：胡蔥即蒜蔥也，馬志、韓保升所說是矣，非野蔥也。野蔥名 蔥，似蔥而小。胡蔥乃人種蒔，八月下種，五月收取，葉似蔥而根似蒜，其味如薤，不甚臭。江西有水晶蔥，蒜根蔥葉，蓋其類也。李鵬飛《延壽書》言胡蔥即 子，蓋因相似而誤爾。今俗皆以野蔥為胡蔥，因不識蒜蔥，故指 蔥為之，謬矣。
【修治】
曰：凡采得依紋擘碎，用綠梅子相對拌蒸一伏時，去梅子，砂盆中研如膏，瓦器晒乾用。
【氣味】
辛，溫，無毒。
時珍曰：生則辛平，熟則甘溫。
詵曰：亦是薰物。久食，傷神損性，令人多忘，損目明，絕血脈，發痼疾。患胡臭、齒人，食之轉甚。
思邈曰：四月勿食胡蔥，令人氣喘多驚。
【主治】
溫中下氣，消穀能食，殺蟲，利五臟不足氣（孟詵）。
療腫毒（保升）。
【發明】
時珍曰：方術煮溪澗白石為糧，及煮牛、馬、驢骨令軟，皆用胡蔥，則亦軟堅
之物也。陶弘景言蔥能化五石，消桂為水，則是諸蔥皆能軟石。故今人采 蔥煮石，謂之胡蔥也。
【附方】
新一。
身面浮腫，小便不利，喘急：用胡蔥十莖，赤小豆三合，硝石一兩，以水五升，煮蔥、豆至熟，候水乾，入硝石，同擂成膏。每空心溫酒服半匙。（《聖惠方》）
子
【主治】
中諸肉毒，吐血不止，萎黃悴者，以一升，水煮，冷服半升，日一夜一，血定乃止（孟詵）。
薤
（音械《別錄》中品）
【釋名】
藠子（音叫，或作蕎者非）、莜子（音釣）、火蔥（《綱目》）、菜芝（《別錄》）、鴻薈（音會）。
時珍曰：薤本文作𧐆，韭類也。故字從韭，從㕢（音概），諧聲也。今人因其根白，呼為藠子，江南人訛為莜子。其葉類蔥而根如蒜，收種宜火熏，故俗人稱為火蔥。羅願云：物莫美於芝，故薤為菜芝。蘇頌復附莜子於蒜條，誤矣。
【集解】
《別錄》曰：薤生魯山平澤。
恭曰：薤是韭類。葉似韭而闊，多白而無實。有赤、白二種：白者補而美，赤者苦而無味。
頌曰：薤處處有之。春秋分蒔，至冬葉枯。《爾雅》云：葝，山薤也。生山中，莖葉與家薤相類，而根差長，葉差大，僅若鹿蔥，體性亦與家薤同。今人少用。
宗奭曰：薤葉如金燈葉，差狹而更光。故古人言薤露者，以其光滑難佇之義。
時珍曰：薤八月栽根，正月分蒔，宜肥壤。數枝一本，則茂而根大。葉狀似韭。韭葉中實而扁，有劍脊。薤葉中空，似細蔥葉而有稜，氣亦如蔥。二月開細花，紫白色。根如小蒜，一本數顆，相依而生。五月葉青則掘之，否則肉不滿也。其根煮食、芼酒、糟藏、醋浸皆宜。故《內則》云：切蔥、薤實諸醯以柔之。白樂天詩云，酥暖薤白酒，謂以酥炒薤白投酒中也。一種水晶蔥，蔥葉蒜根，與薤相似，不臭，亦其類也。按王禎《農書》云：野薤俗名天薤。生麥原中，葉似薤而小，味益辛，亦可供食，但不多有。即《爾雅》山薤是也。
薤白
【氣味】
辛、苦，溫，滑，無毒。好古曰：入手陽明經。頌曰：薤宜去青留白，白冷而青熱也。詵曰：發熱病，不宜多食。三、四月勿食生者。大明曰：生食引涕唾。不可與牛肉同食，令人作症瘕。
【主治】
金瘡、瘡敗。輕身，不飢，耐老（《本經》）。歸骨，除寒熱，去水氣，溫中，散結氣。作羹食，利病人。諸瘡、中風寒、水氣腫痛，搗塗之（《別錄》）。煮食，耐寒，調中補不足，止久痢冷瀉，肥健人（《日華》）。治泄痢下重，能泄下焦陽明氣滯（李杲。好古曰：下重者，氣滯也。四逆散加此以泄氣滯）。治少陰病厥逆泄痢，及胸痹刺痛，下氣散血，安胎（時珍）。心病宜食之。利產婦（思邈）。治女人帶下赤白，作羹食之。骨哽在咽不去者，食之即下（孟詵）。補虛解毒（蘇頌）。白者補益，赤者療金瘡及風，生肌肉（蘇恭）。與蜜同搗，塗湯火傷，效甚速（宗奭）。溫補，助陽道（時珍）。
【發明】
弘景曰：薤性溫補，仙方及服食家皆須之，偏入諸膏用。不可生啖，葷辛為忌。
詵曰：薤，白色者最好，雖有辛，不葷五臟。學道人長服之，可通神安魂魄，益氣續筋力。
頌曰：白薤之白，性冷而補。又曰：莜子，煮與蓐婦飲，易產。亦主腳氣。
時珍曰：薤，味辛氣溫。諸家言其溫補，而蘇頌《圖經》獨謂其冷補。按杜甫《薤詩》云：束比青芻色，圓齊玉箸頭。衰年關膈冷，味暖並無憂。亦言其溫補，與經文相合。則冷補之說，蓋不然也。又按王禎云：薤生則氣辛，熟則甘美。種之不蠹，食之有益。故學道人資之，老人宜之。然道家以薤為五葷之一，而諸氏言其不葷何耶？薛用弱《齊諧志》云：安陸郭坦兄，得天行病後，遂能大餐，每日食至一斛。五年，家貧行乞。一日大飢，至一園，食薤一畦，大蒜一畦。便悶極臥地，吐一物如龍，漸漸縮小。有人撮飯於上，即消成水，而病尋瘳也。按此亦薤散結、蒜消症之驗也。
宗奭曰：薤葉光滑，露亦難佇。《千金》治肺氣喘急方中用之，亦取其滑泄之義。
【附方】
舊十五，新八。
胸痺刺痛：張仲景栝蔞薤白湯：治胸痺，痛徹心背，喘息咳唾短氣，喉中燥癢，寸脈沉遲，關脈弦數，不治殺人。用栝蔞實一枚，薤白半升，白酒七升，煮二升，分二服。《千金》
治胸痺，半夏薤白湯：用薤白四兩，半夏一合，枳實半兩，生薑一兩，栝蔞實半枚， 咀，以白 漿三升，煮一升，溫服，日三。《肘後》治胸痺，瘥而複發。薤根五升，搗汁飲之，立瘥。 音在，酢漿也。
卒中惡死卒死，或先病，或平居寢臥奄忽而死，皆是中惡。以薤汁灌入鼻中，便省。（《肘後》）。
霍亂乾嘔不止者：以薤一虎口，以水三升，煮取一半，頓服。不過三作即已。（韋宙《獨行方》）。
奔豚氣痛：薤白搗汁飲之。（《肘後方》）。
赤痢不止：薤同黃柏煮汁服之。（陳藏器）。
赤白痢下：薤白一握，同米煮粥，日食之。（《食醫心鏡》）。
小兒疳痢：薤白生搗如泥，以粳米粉和蜜作餅，炙熟與食。不過三兩服。（楊氏《產乳》）。
產後諸痢：多煮薤白食，仍以羊腎脂同炒食之。（《范汪方》）
妊娠胎動，腹內冷痛：薤白一升，當歸四兩。水五升，煮二升，分三服。（《古今錄驗》）。
郁肉脯毒：杵薤汁，服二、三升良。（葛洪方）。
瘡犯惡露，甚者殺人：薤白搗爛，以帛裹煨極熱，去帛敷之，冷即易換。亦可搗作餅，以艾灸之，熱氣入瘡，水出即瘥也。（《梅師方》）。
手指赤色，隨月生死：以生薤一把，苦酒煮熟，搗爛塗之，愈乃止。（《肘後方》）。
疥瘡痛癢：煮薤葉，搗爛塗之。（同上）
灸瘡腫痛：薤白一升，豬脂一斤。切，以苦酒浸一宿，微火煎三上三下，去滓塗之。（《梅師方》）。
手足 瘡：生薤一把，以熱醋投入，以封瘡上取效。（《千金》）。
毒蛇螫傷：薤白搗敷。（徐王方）。
虎犬咬傷：薤白搗汁一升飲之，並塗之。日三服，瘥乃止。（葛洪方）。
諸魚骨哽：薤白嚼柔，以繩系中，吞到哽處，引之即出。（同上）。
誤吞釵 ：取薤白曝萎，煮熟勿切，食一大束，釵即隨出。（葛洪方）。
目中風腫作痛：取薤白截斷，安膜上令遍。痛作複為之。（《范汪方》）。
咽喉腫痛：薤根醋搗敷腫處。冷即易之。（《聖濟》）。
【附錄】
蓼蕎（《拾遺》）
藏器曰：味辛，溫，無毒。主霍亂腹冷脹滿，冷氣攻擊，腹滿不調，產後血攻胸膈刺痛，服之。生平澤，其苗如蔥、韭。
時珍曰：此亦山薤之類，方名不同耳。
蒜
（《別錄》下品）
【釋名】
小蒜（《別錄》）、茆蒜（音卯）、葷菜。
時珍曰：蒜字從 （音蒜），諧聲也。又象蒜根之形。中國初惟有此，後因漢人得胡蒜
於西域，遂呼此為小蒜以別之。故崔豹《古今注》云：蒜，茆蒜也，俗謂之小蒜。胡國有蒜，十子一株，名曰胡蒜，俗謂之大蒜是矣。蒜乃五葷之一，故許氏《說文》謂之葷菜。五葷即五辛，謂其辛臭昏神伐性也。練形家以小蒜、大蒜、韭、芸苔、胡荽為五葷，道家以韭、薤、蒜、芸苔、胡荽為五葷，佛家以大蒜、小蒜、興渠、慈蔥、 蔥為五葷。興渠，即阿魏也。
雖各不同，然皆辛熏之物，生食增恚，熟食發淫，有損性靈，故絕之也。
【集解】
《別錄》曰：蒜，小蒜也。五月五日采之。
弘景曰：小蒜生葉時，可煮和食。至五月葉枯，取根名 子，正爾啖之，亦甚熏臭。
保升曰：小蒜野生，處處有之。小者一名 （音亂），一名 （音力）。苗、葉、根、子皆似葫，而細數倍也。《爾雅》云： ，山蒜也。《說文》云：蒜，葷菜也。菜之美者，云夢之葷菜。生山中者，名 。
頌曰：本草謂大蒜為葫，小蒜為蒜，而《說文》所謂葷菜者，乃大蒜也， 即小蒜也。
書傳載物之別名不同如此，用藥不可不審。
宗奭曰：小蒜即 也。苗如蔥針，根白，大者如烏芋子。兼根煮食，謂之宅蒜。
時珍曰：家蒜有二種：根莖俱小而瓣少，辣甚者，蒜也，小蒜也；根莖俱大而瓣多，辛而帶甘者，葫也，大蒜也。按：孫炎《爾雅正義》云：帝登 山，遭蕕芋毒，將死，得蒜嚙食乃解，遂收植之，能殺腥膻蟲魚之毒。又孫 《唐韻》云：張騫使西域，始得大蒜種歸。
據此則小蒜之種，自 移栽，從古已有。故《爾雅》以 為山蒜，所以別家蒜也。大蒜之種，自胡地移來，至漢始有。故《別錄》以葫為大蒜，所以見中國之蒜小也。
又王禎《農書》云：一種澤蒜，最易滋蔓，隨 隨合。熟時采子，漫散種之。吳人調鼎多用此根作菹，更勝蔥、韭也。按：此正《別錄》所謂小蒜是也。其始自野澤移來，故有澤名，而寇氏誤作宅字矣。諸家皆以野生山蒜、澤蒜解家蒔之小蒜，皆失於詳考。小蒜雖出於 ，既經人力栽培，則性氣不能不移。故不得不辨。
蒜（小蒜根也）
【氣味】
辛，溫，有小毒。
弘景曰：味辛性熱。損人，不可長食。
思邈曰：無毒。三月勿久食，傷人志性。黃帝書云：同生魚食，令人奪氣，陰核疼。
瑞曰：腳氣風病患，及時病後，忌食之。
【主治】
歸脾腎，主霍亂，腹中不安，消穀，理胃溫中，除邪痺毒气（《別錄》）。主溪毒（弘景）。下氣，治蠱毒，敷蛇、蟲、沙虱瘡（《日華》。恭曰：此蒜與胡蔥相得。主惡毒、山溪中沙虱、水毒，大效。山人、俚獠時用之）。塗疔腫甚良（孟詵）。
葉
【主治】
心煩痛，解諸毒，小兒丹疹（思邈）。
【發明】
頌曰：古方多用小蒜治中冷霍亂，煮汁飲之。南齊褚澄治李道念雞瘕，便瘥。
宗奭曰：華佗用蒜齏，即此蒜也。
時珍曰：按：李延壽《南史》云：李道念病已五年。吳郡太守褚澄診之。曰：非冷非熱，當是食白瀹雞子過多也。取蒜一升煮食，吐出一物涎裹，視之乃雞雛，翅足俱全。澄曰：未盡也。更吐之，凡十二枚而愈。或以“蒜”字作“蘇”字者，誤矣。
范曄《後漢書》云：華佗見一人病噎，食不得下，令取餅店家蒜齏大酢二升飲之，立吐一蛇。病者懸蛇於車，造佗家，見壁北懸蛇數十，乃知其奇。又夏子益《奇疾方》云：人頭面上有光，他人手近之如火熾者，此中蠱也。用蒜汁半兩，和酒服之，當吐出如蛇狀。觀三書所載，則蒜乃吐蠱要藥，而後人鮮有知者。
【附方】
舊七，新七。
時氣溫病，初得頭痛，壯熱脈大：即以小蒜一升，杵汁三合，頓服。不過再作便愈。（《肘後方》）。
霍亂脹滿，不得吐下，名乾霍亂：小蒜一升，水三升，煮一升，頓服。（《肘後方》）。
霍亂轉筋，入腹殺人：以小蒜、鹽各一兩，搗敷臍中，灸七壯，立止。（《聖濟錄》）。
積年心痛不可忍，不拘十年、五年者，隨手見效：濃醋煮小蒜食飽，勿著鹽。曾用之有效，再不發也。（《兵部手集》）。
水毒中人：一名中溪，一名中濕，一名水病，似射工而無物。初得惡寒，頭目微疼，旦
醒暮劇，手足逆冷。三日則生蟲，食人下部，肛中有瘡，不癢不痛。過六、七日蟲食五臟，注下不禁：以小蒜三升，煮微熱（大熱即無力）以浴身。若身發赤斑紋者，毋以他病治之也。（《肘後方》）。
射工中人成瘡者：取蒜切片，貼瘡上，灸七壯。（《千金》）。
止截瘧疾：小蒜不拘多少，研泥，入黃丹少許，丸如芡子大。每服一丸，面東新汲水下，至妙。（唐慎微）。
陰腫如刺汗出者：小蒜一升，韭根一升，楊柳根二斤，酒三升，煎沸乘熱熏之。（《永類方》）。
惡核腫結：小蒜、吳茱萸等分，搗敷即散。（《肘後》）。
丹毒五色無常，及發足踝者：杵蒜濃敷，頻易。（葛氏）。
小兒白禿，頭上團團白色：以蒜（切）口揩之。（《子母秘錄》）。
蛇蠍螫人：小蒜搗汁服，以滓敷之。（《肘後》）。
蜈蚣咬瘡：嚼小蒜塗之，良。（《肘後方》）。
蚰蜒入耳：小蒜洗淨，搗汁滴之。未出再滴。（李絳《兵部手集》）
山蒜
（《拾遺》）
【釋名】
（音歷）、澤蒜。
【集解】
頌曰：江南一種山蒜，似大蒜而臭。
藏器曰：澤蒜根如小蒜，葉如韭。又生石間者名石蒜，與蒜無異。
時珍曰：山蒜、澤蒜、石蒜，同一物也，但分生於山、澤、石間不同耳。人間栽蒔小蒜，始自三種移成，故猶有澤蒜之稱。《爾雅》云： ，山蒜也。今京口有蒜山，產蒜是也。處處有之，不獨江南。
又呂忱《字林》云： ，水中蒜也。則蒜不但產於山，而又產於水也。別有山慈菇、水仙花、老鴉蒜、石蒜之類，根葉皆似蒜而不可食，其花亦異。並見草部下。
【氣味】
辛，溫，無毒。
【主治】
山蒜：治積塊，及婦人血瘕，用苦醋磨服多效（蘇頌）。澤蒜、石蒜：並溫補下氣，滑水源（藏器）。
葫
（《別錄》下品）
【釋名】
大蒜（弘景）、葷菜。
弘景曰：今人謂葫為大蒜，蒜為小蒜，以其氣類相似也。
時珍曰：按：孫 《唐韻》云：張騫使西域，始得大蒜、胡荽。則小蒜乃中土舊有，而大蒜出胡地，故有胡名。二蒜皆屬五葷，故通可稱葷。詳見蒜下。
【集解】
《別錄》曰：葫，大蒜也。五月五日采，獨子者入藥尤佳。
保升曰：葫出梁州者，大徑二寸，最美少辛；涇陽者，皮赤甚辣。
頌曰：今處處園圃種之。每顆六、七瓣，初種一瓣，當年便成獨子葫，至明年則複其本矣。其花中有實，亦作葫瓣狀而極小，亦可種之。
時珍曰：大、小二蒜皆八月種。春食苗，夏初食苔，五月食根，秋月收種。北人不可一日無者也。
【氣味】
辛，溫，有毒。久食損人目。弘景曰：性最熏臭，不可食。俗人作齏以啖 肉，損性伐命，莫此之甚。惟可生食，不中煮也。恭曰：此物煮羹 為饌中之俊，而陶云不中煮，當是未經試耳。
藏器曰：初食不利目，多食卻明。久食令人血清，使毛發白。
時珍曰：久食傷肝損眼。故嵇康《養生論》云：葷辛害目，此為甚耳。今北人嗜蒜宿炕，故盲瞽最多。陳氏乃云多食明目，與《別錄》相左，何耶？
震亨曰：大蒜屬火，性熱喜散，快膈，善化肉，暑月人多食之。傷氣之禍，積久自見，養生者忌之。化肉之功，不足論也。
瑞曰：多食傷肺、傷脾、傷肝膽，生痰助火昏神。
思邈曰：四月、八月食葫，傷神，令人喘悸，脅肋氣急，口味多爽。多食生葫行房，傷肝氣，令人面無色。生葫合青魚 食，令人腹內生瘡，腸中腫，又成疝瘕，發黃疾。合蜜食，殺人。凡服一切補藥，不可食之。
【主治】
歸五臟，散癰腫 瘡，除風邪，殺毒气（《別錄》）。
下氣，消穀，化肉（蘇恭）。去水惡瘴氣，除風濕，破冷氣，爛 癖，伏邪惡，宣通溫補，療瘡癬，殺鬼去痛（藏器）。健脾胃，治腎氣，止霍亂轉筋腹痛，除邪祟，解溫疫，去盅毒，療勞瘧冷風，敷風損冷痛，惡瘡、蛇蟲、溪毒、沙虱，並搗貼之。熟醋浸，經年者良（《日華》）。溫水搗爛服，治中暑不醒。搗貼足心，止鼻衄不止。和豆豉丸服，治暴下血，通水道（宗 ）。搗汁飲，治吐血心痛。煮汁飲，治角弓反張。同鯽魚丸，治膈氣。同蛤粉丸，治水腫。同黃丹丸，治痢瘧、孕痢。同乳香丸，治腹痛。搗膏敷臍，能達下焦，消水，利大小便。貼足心，能引熱下行，治泄瀉暴痢及乾濕霍亂，止衄血。納肛中，能通幽門，治關格不通（時珍）。
【發明】
宗奭曰：葫氣極葷，置臭肉中反能掩臭。凡中暑毒人，爛嚼三、兩瓣，溫水送
之，下咽即知，但禁飲冷水。又鼻衄不止者，搗貼足心，衄止即拭去。
時珍曰：葫蒜入太陰、陽明，其氣熏烈，能通五臟，達諸竅，去寒濕，辟邪惡，消癰腫，化症積肉食，此其功也。故王禎稱之云：味久不變，可以資生，可以致遠，化臭腐為神奇，調鼎俎，代醯醬。攜之旅塗，則炎風瘴雨不能加，食 臘毒不能害。夏月食之解暑氣。北方食肉面尤不可無。乃食經之上品，日用之多助者也。蓋不知其辛能散氣，熱能助火，傷肺損目，昏神伐性之害，荏苒受之而不悟也。嘗有一婦，衄血一晝夜不止，諸治不效。時珍令以蒜敷足心，即時血止，真奇方也。又葉石林《避暑錄》話云：一仆暑月馳馬，忽仆地欲絕。
同舍王相教用大蒜及道上熱士各一握研爛，以新汲水一盞和取汁，抉齒灌之，少頃即蘇。相傳徐州市門，忽有版書此方，咸以為神仙救人云。藏器曰：昔有患 癖者，夢人教每日食大蒜三顆。初服遂至瞑眩吐逆，下部如火。後有人教取數片，合皮截卻兩頭吞之，名曰內灸，果獲大效也。
頌曰：《經》言葫散癰腫。按：李絳《兵部手集方》云：毒瘡腫毒，號叫臥眠不得，人不能別者。取獨頭蒜兩顆搗爛，麻油和，濃敷瘡上，乾即易之。屢用救人，無不神效。盧坦
侍郎肩上瘡作，連心痛悶，用此便瘥。又李仆射患腦癰久不瘥，盧與此方亦瘥。又葛洪《肘後方》云：凡背腫，取獨顆蒜橫截一分，安腫頭上，炷艾如梧子大，灸蒜百壯，不覺漸消，多灸為善。勿令大熱，若覺痛即擎起蒜。蒜焦更換新者，勿令損皮肉。洪嘗苦小腹下患一大腫，灸之亦瘥。數用灸人，無不應效。又江寧府紫極宮刻石記其事云，但是發背及癰疽惡瘡腫核初起有異，皆可灸之，不計壯數。惟腰痛者灸至不痛，不痛者灸至痛極而止。疣贅之類灸之，亦便成痂自脫，其效如神。乃知方書無空言者。但人不能以意詳審，則不得盡應耳。
時珍曰：按：李迅《論蒜錢灸法》云：治疽之法，著灸勝於用藥。緣熱毒中鬲，上下不通。必得毒气發泄，然後解散。凡初發一日之內，便用大獨頭蒜切如小錢濃，貼頂上灸之。三壯一易，大概以百壯為率。一使瘡不開大，二使內肉不壞，三瘡口易合，一舉而三得之。但頭及項以上，切不可用此，恐引氣上，更生大禍也。又史源記蒜灸之功云：母氏背胛作癢，有赤暈半寸，白粒如黍。灸二七壯，其赤隨消。信宿，有赤流下長二寸。舉家歸咎於灸。外醫用膏護之，日增一暈，二十二日，橫斜約六、七寸，痛楚不勝。或言一尼病此，得灸而愈。
予奔問之。尼云：劇時昏不知人，但聞范奉議坐守灸八百餘壯方蘇，約艾一篩。予亟歸，以炷如銀杏大，灸十數，殊不覺；乃灸四旁赤處，皆痛。每一壯燼則赤隨縮入，三十餘壯，赤暈收退。蓋灸遲則初發處肉已壞，故不痛，直待灸到好肉方痛也。至夜則火 滿背，瘡高阜而熱，夜得安寢矣。至曉如覆一甌，高三、四寸，上有百數小竅，色正黑，調理而安。蓋高阜者，毒外出也。小竅多，毒不聚也。色正黑，皮肉壞也。非艾火出其毒於壞肉之裡，則內逼五臟而危矣。庸醫敷貼涼冷消散之說，何可信哉？
【附方】
舊十五，新三十二。
背瘡灸法：凡覺背上腫硬疼痛，用濕紙貼尋瘡頭。用大蒜十顆，淡豉半合，乳香一錢，細研。隨瘡頭大小，用竹片作圈圍定，填藥於內，二分濃，著艾灸之。痛灸至癢，癢灸至痛，以百壯為率。與蒜錢灸法同功。（《外科精要》）
疔腫惡毒：用門臼灰一撮羅細，以獨蒜或新蒜苔染灰擦瘡口，候瘡自然
出少汁，再擦，少頃即消散也。雖發背癰腫，亦可擦之。
五色丹毒無常色，及發足踝者：搗蒜濃敷，乾即易之。（《肘後方》）。
關格脹滿，大小便不通：獨頭蒜燒熟去皮，綿裹納下部，氣立通也。（《外台秘要》）。
乾濕霍亂轉筋：用大蒜搗塗足心，立愈。（《永類鈐方》）。
水氣腫滿：大蒜、田螺、車前子等分。熬膏。攤貼臍中，水從便漩而下，數日即愈。象山民人患水腫，一卜者傳此，用之有效。（仇遠《稗史》）。
山嵐瘴氣：生、熟大蒜各七片，共食之。少頃腹鳴，或吐血，或大便泄，即愈。（《攝
生眾妙方》）
瘧疾寒熱《肘後》：用獨頭蒜炭上燒之，酒服方寸匕。《簡便》：用桃仁半片，放內關穴上，將獨蒜搗爛罨之，縛住（男左女右），即止。鄰嫗用此治人屢效。
《普濟方》：端午日，取獨頭蒜煨熟，入礬紅等分，搗丸芡子大，每白湯嚼下一丸。
寒瘧冷痢：端午日，以獨頭蒜十個，黃丹二錢，搗丸梧子大。每服九丸，長流水下，甚妙。（《普濟方》）。
泄瀉暴痢：大蒜搗貼兩足心。亦可貼臍中。（《千金方》）。
下痢禁口及小兒泄痢方：並同上。
腸毒下血：蒜連丸：用獨蒜煨搗，和黃連末為丸，日日米湯服之。（《濟生方》）。
暴下血病：用葫五、七枚，去皮研膏，入豆豉搗，丸梧子大。每米飲下五、六十丸，無不愈者。（寇宗奭《本草衍義》）。鼻血不止，服藥不應：用蒜一枚，去皮，研如泥，作錢大餅子，濃一豆許。左鼻血出，貼左足心；右鼻血出，貼右足心；兩鼻俱出，俱貼之，立瘥。（《簡要濟眾方》）。
血逆心痛：生蒜搗汁，服二升即愈。（《千金》）。
鬼疰腹痛，不可忍者：獨頭蒜一枚，香墨如棗大，搗和醬汁一合，頓服。（《永類鈐方》）。
心腹冷痛：法醋浸至二、三年蒜，食至數顆，其效如神。（李時珍《瀕湖集簡方》）。
夜啼腹痛面青，冷証也：用大蒜一枚（煨研，日乾），乳香五分，搗丸芥子大。每服七丸，乳汁下。（危氏《得效方》）。
寒濕氣痛：端午日收獨蒜，同辰粉搗，塗之。（唐瑤《經驗方》）。
鬼毒風氣：獨頭蒜一枚，和雄黃、杏仁研為丸，空腹飲下三丸。靜坐少時，當下毛出即安。（孟詵《食療本草》）。
狗咽氣塞，喘息不通，須臾欲絕：用獨頭蒜一枚，削去兩頭，塞鼻中。
左患塞右，右患塞左。候口中膿血出，立效。（《聖濟》）。
喉痺腫痛：大蒜塞耳、鼻中，日二易之。（《肘後方》）。
魚骨哽咽：獨頭蒜塞鼻中，自出。（《十便良方》）。
牙齒疼痛：獨頭蒜煨乘熱切熨痛處，轉易之。亦主蟲痛。（《外台秘要》）。
眉毛動搖，目不能交睫，喚之不應，但能飲食：用蒜三兩杵汁，調酒飲，即愈。（夏子益《奇疾方》）。
腦瀉鼻淵：大蒜切片貼足心，取效止。（《摘玄方》）。
頭風苦痛《易簡方》：用大蒜研汁 鼻中。《聖濟錄》：用大蒜七個去皮，先燒紅地，以蒜逐個於地上磨成膏子。卻以僵蠶一兩，去頭足，安蒜上，碗覆一夜，勿令透氣。只取蠶研末， 入鼻內，口中含水，甚效。
小兒驚風《總錄》：方同上。
小兒臍風：獨頭蒜切片，安臍上，以艾灸之。口中有蒜氣，即止。（黎居士《簡易方論》）。
小兒氣淋：宋寧宗為郡王時病淋，日夜凡三百起。國醫罔措。或舉孫琳治之。琳用大蒜、淡豆豉、蒸餅三物搗丸，令以溫水下三十丸。曰：今日進三服，病當減三之一，明日亦然，三日病除。已而果然，賜以千緡。或問其說。琳曰：小兒何緣有淋？只是水道不利，三物皆能通利故也。（愛竹翁《談藪》）。
產後中風，角弓反張，不語：用大蒜三十瓣，以水三升，煮一升，灌之即蘇。（張傑《子母秘錄》）。
金瘡中風，角弓反張：取蒜一升去心，無灰酒四升煮極爛，並滓服之。須臾得汗即瘥。（《外台秘要》）。
婦人陰腫作癢：蒜湯洗之，效乃止。（《永類鈐方》）。
陰汗作癢：大蒜、淡豉。搗丸梧子大，朱砂為衣，每空腹燈心湯下三十丸。
小便淋瀝，或有或無：用大蒜一個，紙包煨熟，露一夜，空心新水送下。（《朱氏集驗方》）。
小兒白禿團團然：切蒜日日揩之。（《秘錄》）
閉口椒毒，氣閉欲絕者：煮蒜食之。（張仲景方）
射工溪毒：獨頭蒜切三分濃，貼上灸之，令蒜氣射入即瘥。（《梅師方》）。
蜈蠍螫傷：獨頭蒜摩之，即止。（《梅師》）
蛇虺螫傷：孟詵曰：即時嚼蒜封之，六、七易。仍以蒜一升去皮，以乳二升煮熟，空心頓服。明日又進。外以去皮蒜一升搗細，小便一升煮三、四沸，浸損處。
《梅師》：用獨頭蒜、酸草搗絞敷咬處。
腳肚轉筋：大蒜擦足心令熱，即安。仍以冷水食一瓣。（《攝生方》）
食蟹中毒：乾蒜煮汁飲之。（《集驗方》）。
蛇瘕面光，發熱，如火炙人：飲蒜汁一碗，吐出如蛇狀，即安。（危氏
方）
五辛菜
（《拾遺》）
【集解】
時珍曰：五辛菜，乃元旦立春，以蔥、蒜、韭、蓼、蒿、芥辛嫩之菜，雜和食之，取迎
新之義，謂之五辛盤，杜甫詩所謂：“春日春盤細生菜”是矣。
【氣味】
辛，溫，無毒。
藏器曰：熱病後食，多損目。
【主治】
歲朝食之，助發五臟氣。常食，溫中去惡氣，消食下氣（藏器）。
芸苔
（《唐本草》）
【釋名】
寒菜（胡居士方）、胡菜（同上）、苔菜（《埤雅》）、苔芥（《沛志》）、油菜（《綱
目》）。
時珍曰：此菜易起苔，須采其苔食，則分枝必多，故名芸苔，而淮人謂之苔芥，即今油
菜，為其子可榨油也。羌隴氐胡，其地苦寒，冬月多種此菜，能歷霜雪，種自胡來，故服虔
《通俗文》謂之胡菜，而胡洽居士《百病方》謂之寒菜，皆取此義也。或云塞外有地名云台戍，始種此菜，故名，亦通。
【集解】
恭曰：《別錄》云：芸苔乃人間所啖菜也。
宗奭曰：芸苔不甚香，經冬根不死，辟蠹，於諸菜中亦不甚佳。
時珍曰：芸苔方藥多用，諸家注亦不明，今人不識為何菜？珍訪考之，乃今油菜也。九月、十月下種，生葉形色微似白菜。冬、春采苔心為茹，三月則老不可食。開小黃花，四瓣，如芥花。結莢收子，亦如芥子，灰赤色。炒過榨油黃色，燃燈甚明，食之不及麻油。近人因有油利，種者亦廣云。
莖葉
【氣味】
辛，溫，無毒。大明曰：涼。
《別錄》曰：春月食之，能發膝痼疾。
詵曰：先患腰腳者，不可多食，食之加劇。又損陽氣，發瘡及口齒病。胡臭人不可食。
又能生腹中諸蟲。道家特忌，以為五葷之一。
【主治】
風游丹腫，乳癰（《唐本草》）。破症瘕結血（《開寶》）。治產後血風及瘀血（《日華》）。
煮食，治腰腳痺。搗葉，敷女人吹奶（藏器）。治瘭疽、豌豆瘡，散血消腫。伏蓬砂（時珍）。
【發明】
藏器曰：芸苔破血，故產婦宜食之。
馬志曰：今俗方言病患得吃芸苔，是宜血病也。
思邈曰：貞觀七年三月，予在內江縣飲多，至夜覺四體骨肉疼痛。至曉頭痛，額角有丹如彈丸，腫痛。至午通腫，目不能開。經日幾斃。予思《本草》芸苔治風游丹腫，遂取葉搗敷，隨手即消，其驗如神也。亦可搗汁服之。
【附方】
新七。
赤火丹毒：方見上。
天火熱瘡，初起似痱，漸如水泡，似火燒瘡，赤色，急速能殺人：芸苔葉搗汁，調大黃、芒硝、生鐵衣等分，塗之。（《近效方》）。
風熱腫毒：芸苔苗葉根、蔓荊根各三兩，為末，以雞子清和貼之，即消。無蔓荊，即以商陸根代之，甚效也。（《近效方》）。
手足瘭疽，此疽喜著手足肩背，累累如赤豆，剝之汁出：用芸苔葉煮汁服一升，並食乾熟菜數頓，少與鹽、醬。冬月用子研水服。（《千金方》）
異疽似癰，而小有異，膿如小豆汁，今日去，明日滿：用芸苔搗熟，濕布袋盛，於熱灰中煨熟，更互熨之，不過三、二度。無葉用乾者。（《千金》）。
豌豆斑瘡：芸苔葉煎湯洗之。（《外台秘要》）。
血痢腹痛，日夜不止：以芸苔葉搗汁二合，入蜜一合，溫服。（《聖惠方》）。
腸風下血
子
【氣味】
辛，溫，無毒。
【主治】
夢中泄精，與鬼交（思邈）。取油敷頭，令發長黑（藏器）。行滯血，破冷氣，消腫散結，治產難、產後心腹諸疾，赤丹熱腫，金瘡血痔（時珍）。
【發明】
時珍曰：芸苔菜子、葉同功。其味辛氣溫，能溫能散。其用長於行血滯，破結氣。故古方消腫散結，治產後一切心腹氣血痛，諸游風丹毒熱腫瘡痔諸藥咸用之。經水行後，加入四物湯服之，云能斷產。又治小兒驚風，貼其頂囟，則引氣上出也。《婦人方》治產難
歌云：黃金花結粟米實，細研酒下十五粒。靈丹功效妙如神，難產之時能救急。
【附方】
新十二。
芸苔散：治產後惡露不下，血結沖心刺痛。將來才遇冒寒踏冷，其血必往來心腹間，刺
痛不可忍，謂之血母。並治產後心腹諸疾。產後三日，不可無此。用芸苔子（炒）、當歸、桂心、赤芍藥等分。每酒服二錢，趕下惡物。（楊氏《產乳》）。
產後血暈：芸苔子、生地黃等分，為末。每服三錢，薑七片，酒、水各半盞，童便半盞，煎七分，溫服即蘇。（溫隱居《海上仙方》）
補血破氣：追氣丸：治婦人血刺，小腹痛不可忍。亦可常服，補血虛、破氣塊甚效。用芸苔子（微炒）、桂心各一兩，高良薑半兩，為末，醋糊丸梧子大，每淡醋湯下五丸。（沈存中《靈苑方》）。
腸風臟毒下血：芸苔子生用，甘草炙，為末。每服二錢，水煎服之。（《聖惠方》）。
頭風作痛：芸苔子一分，大黃三分，為末， 鼻。
風熱牙痛：芸苔子、白芥子、角茴香等分，為末。 鼻，左 右，右 左。（《聖惠》）。
小兒天釣：芸苔子、生烏頭（去皮、尖）各二錢，為末。每用一錢，水調塗頂上。名塗頂散。（《聖濟總錄》）。
風瘡不愈：陳菜子油，同穿山甲末熬成膏，塗之即愈。（《攝生眾妙方》）。
熱癤腫毒：芸苔子、狗頭骨等分，為末，醋和敷之。（《千金方》）。
傷損接骨：芸苔子一兩，小黃米（炒）二合，龍骨少許，為末，醋調成膏，攤紙上貼之。（《乾坤秘韞》）。
湯火傷灼：菜子油調蚯蚓屎，搽之。（楊起《簡便單方》）。
蜈蚣螫傷：菜子油傾地上，擦地上油摻之即好。勿令四眼人見。（陸氏《積德堂方》）
菘
（《別錄》上品）
【釋名】
白菜
時珍曰：按：陸佃《埤雅》云：菘性凌冬晚凋，四時常見，有松之操，故曰菘。今俗謂之白菜，其色青白也。
【集解】
弘景曰：菘有數種，猶是一類，只論其美與不美，菜中最為常食。
宗奭曰：菘葉如蕪菁，綠色差淡，其味微苦，葉嫩稍闊。
頌曰：揚州一種菘葉，圓而大，或若 ，啖之無渣，絕勝他土者，疑即牛肚菘也。
時珍曰：菘（即今人呼為白菜者）有二種：一種莖圓濃微青，一種莖扁薄而白。其葉皆淡青白色。燕、趙、遼陽、揚州所種者，最肥大而濃，一本有重十餘斤者。南方之菘畦內過冬，北方者多入窖內。燕京圃人又以馬糞入窖壅培，不見風日，長出苗葉皆嫩黃色，脆美無滓，謂之黃芽菜，豪貴以為嘉品，蓋亦仿韭黃之法也。菘子如芸苔子而色灰黑，八月以後種之。
二月開黃花，如芥花，四瓣。三月結角，亦如芥。其菜作菹食尤良，不宜蒸晒。
【正誤】
恭曰：菘有三種：牛肚菘葉最大濃，味甘；紫菘葉薄細，味少苦；白菘似蔓荊也。菘菜
不生北土。有人將子北種，初一年即半為蕪菁，二年菘種都絕；將蕪菁子南種，亦二年都變。土地所宜如此。
頌曰：菘，今南北皆有之。與蔓荊相類，梗長葉不光者為蕪菁，梗短葉闊濃而肥腴者為菘。舊說北土無菘，今京洛種菘都類南種，但肥濃差不及爾。
機曰：蔓荊、菘菜恐是一種。但在南土，葉高而大者為菘，秋冬有之；在北土，葉短而小者為蔓荊，春夏有之。
時珍曰：白菘，即白菜也。牛肚菘，即最肥大者。紫菘即蘆菔也，開紫花，故曰紫菘。蘇恭謂白菘似蔓荊者，誤矣。根葉俱不同，而白菘根堅小，不可食。又言南北變種者，蓋指蔓荊、紫菘而言。紫菘根似蔓荊而葉不同，種類亦別。又言北土無菘者，自唐以前或然，近則白菘、紫菘南北通有。惟南土不種蔓荊，種之亦易生也。蘇頌漫為兩可之言，汪機妄起
臆斷之辨，俱屬謬誤，今悉正之。
莖葉
【氣味】
甘，溫，無毒。
大明曰：涼，微毒。多食發皮膚風瘙癢。
詵曰：發風冷內虛人不可食，有熱人食亦不發病，性冷可知。《本草》言性溫，未解其意。
弘景曰：性和利人，多食似小冷。張仲景言藥中有甘草，食菘即令病不除也。
頌曰：有小毒不可食多，多則以生薑解之。
瑞曰：夏至前食，發氣動疾。有足疾者忌之。
時珍曰：氣虛胃冷人多食，惡心吐沫，氣壯人則相宜。
【主治】
通利腸胃，除胸中煩，解酒渴（《別錄》）。
消食下氣，治瘴氣，止熱氣嗽。冬汁尤佳（蕭炳）。和中，利大小便（寧原）。
【附方】
舊一，新二。
小兒赤游，行於上下，至心即死：菘菜搗敷之，即止。（張傑《子母秘錄》）。
漆毒生瘡：白菘菜搗爛塗之。
飛絲入目：白菜揉爛帕包，滴汁三、二點入目，即出。（《普濟方》）。
子
【氣味】
甘，平，無毒。
【主治】
作油，塗頭長發，塗刀劍不 （音秀。弘景）。
【附方】
舊一。
酒醉不醒：菘菜子二合細研，井華水一盞調，為二服。（《聖惠方》）
芥
（《別錄》上品）
【釋名】
時珍曰：按：王安石《字說》云：芥者，界也。發汗散氣，界我者也。王禎《農
書》云：其氣味辛烈，菜中之介然者，食之有剛介之象，故字從介。
【集解】
弘景曰：芥似菘而有毛，味辣，可生食及作菹。其子可以藏冬瓜。又有莨（音
郎），作菹甚辣。
恭曰：芥有三種：葉大子粗者，葉可食，子入藥用；葉小子細者，葉不堪食，子但作齏
；又有白芥子，粗大白色，如白粱米，甚辛美，從西戎來。
頌曰：芥處處有之。有青芥，似菘，有毛，味極辣。紫芥，莖葉純紫可愛，作齏最美。有白芥，見本條。其餘南芥、旋芥、花芥、石芥之類，皆菜茹之美者，不能悉錄。大抵南土多芥。相傳嶺南無蕪菁，有人攜種至彼種之，皆變作芥，地氣使然耳。
時珍曰：芥有數種：青芥，又名刺芥，似白菘，有柔毛。有大芥，亦名皺葉芥，大葉皺紋，色尤深綠，味更辛辣。二芥宜入藥用。有馬芥，葉如青芥。有花芥，葉多缺刻，如蘿蔔英。有紫芥，莖葉皆紫如蘇。有石芥，低小。皆以八、九月下種。冬月食者，俗呼臘菜；春月食者，俗呼春菜；四月食者，謂之夏芥。芥心嫩苔，謂之芥藍，瀹食脆美。其花三月開，黃色四出。結莢一、二寸。子大如蘇子，而色紫味辛，研末泡過為芥醬，以侑肉食，辛香可愛。《嶺南異物志》云：南土芥高五、六尺，子大如雞子。此又芥之異者也。
莖葉
【氣味】
辛，溫，無毒。
詵曰：煮食動氣與風，生食發丹石，不可多食。大葉者良，細葉有毛者害人。
寧原曰：有瘡瘍、痔疾、便血者忌之。
思邈曰：同兔肉食，成惡邪病。同鯽魚食，發水腫。
【主治】
歸鼻，除腎經邪氣，利九竊，明耳目，安中。久食溫中（《別錄》）。止咳嗽上氣，除冷氣（《日華》）。主咳逆下氣，去頭面風（孟詵）。通肺豁痰，利膈開胃（時珍）。
【發明】
時珍曰：芥性辛熱而散，故能通肺開胃，利氣豁痰。久食則積溫成熱，辛散太
盛，耗人真元，肝木受病，昏人眼目，發人瘡痔，而《別錄》謂其能明耳目者，蓋知暫時之快，而不知積久之害也。《素問》云：辛走氣，氣病無多食辛。多食辛則筋急而爪枯。此類是矣。陸佃云：望梅生津，食芥墮淚，五液之自外至也。慕而涎垂，愧而汗出，五液之自內生也。
【附方】
新四。
牙齦腫爛，出臭水者：芥菜稈燒存性，研末，頻敷之，即愈。
飛絲入目：青菜汁點之如神。（《摘玄方》）。
漆瘡搔癢：芥菜煎湯，洗之。（《千金方》）。
痔瘡腫痛：芥葉搗餅，頻坐之。（談野翁《經效方》）。
子
【氣味】
辛，熱，無毒。
時珍曰：多食昏目動火，泄氣傷精。
【主治】
歸鼻，去一切邪惡疰氣，喉痺（弘景）。疰
氣發無常處，及射工毒，丸服之，或搗末醋和塗之，隨手有驗（蘇恭）。
治風毒腫及麻痺，醋研敷之。撲損瘀血，腰痛腎冷，和生薑研塗貼之。又治心痛，酒調服之（《日華》）。研末作醬食，香美，通利五臟（孟詵）。研末水調，塗頂囟，止衄血（吳瑞）。
溫中散寒，豁痰利竅，治胃寒吐食，肺寒咳嗽，風冷氣痛，口噤唇緊，消散癰腫瘀血（時珍）。
【發明】
時珍曰：芥子，功與菜同。其味辛，其氣散，故能利九竅，通經絡，治口噤、耳聾、鼻衄之証，消瘀血、癰腫、痛痺之邪。其性熱而溫中，故又能利氣豁痰，治嗽止吐，主心腹諸痛。白芥子辛烈更甚，治病尤良。見後本條。
【附方】
舊八，新十六。
感寒無汗：水調芥子末填臍內，以熱物隔衣熨之，取汗出妙。（楊起《簡便單方》）。
身體麻木：芥菜子末，醋調塗之。（《濟生秘覽》）。
中風口噤，舌本縮者：用芥菜子一升研，入醋二升，煎一升，敷頷頰下，效。（《聖惠方》）。
小兒唇緊：用馬芥子搗汁曝濃，揩破，頻塗之。（崔氏《纂要方》）。
喉痺腫痛：芥子末，水和敷喉下，乾即易之。又用辣芥子研末，醋調取汁，點入喉內。
待喉內鳴，卻用陳麻骨燒煙吸入，立愈。（並《聖惠方》）。
耳卒聾閉：芥子末，人乳汁和，以綿裹塞之。（《外台秘要》）。
雀目不見：真紫芥菜子，炒黑為末，用羊肝一具，分作八服。每用芥末三錢，捻肝上，筍籜裹定，煮熟冷食，以汁送下。（《聖濟總錄》）。
目中翳膜：芥子一粒，輕手 入眼中。少頃，以井華水、雞子清洗之。（《總錄》）。
眉毛不生：芥菜子、半夏等分，為末，生薑自然汁調搽，數次即生。（孫氏《集效方》）。
鬼疰勞氣：芥子三升，研末，絹袋盛，入三斗酒中七日，溫服，一日三次。（《廣濟方》）。
熱痰煩運：方見白芥。
霍亂吐瀉：芥子搗細，水和敷臍上。（《聖濟總錄》）。
反胃吐食：芥子末，酒服方寸匕，日三服。（《千金方》）。
上氣嘔吐：芥子末，蜜丸梧子大，井華水寅時下七丸，申時再服。（《千金方》）。
臍下絞痛：方同上。
腰脊脹痛：芥子末調酒，貼之立效。（《摘玄方》）。
走注風毒作痛：用小芥子末，和雞子白塗之。（《聖惠》）。
一切癰腫：豬膽汁和芥子末貼之，日三上。豬脂亦可。（《千金翼》）。
癰腫熱毒：家芥子末同柏葉搗塗，無不愈者，大驗。得山芥更妙。（《千金翼》）。
熱毒瘰癧：小芥子末，醋和貼之。看消即止，恐損肉。（《肘後》）。五種 疾：芥子末，以水、蜜和敷，乾即易之。（《廣濟方》）。
射工中人有瘡：用芥子末和苦酒濃塗之。半日痛即止。（《千金方》）。
婦人經閉不行，至一年者，臍腹痛，腰腿沉重，寒熱往來：用芥子二兩，為末。每服二錢，熱酒食前服。（《仁存方》）。
陰証傷寒，腹痛厥逆：芥菜子研末，水調貼臍上。（《生生編》）
白芥
（宋《開寶》附）
【釋名】
胡芥（《蜀本草》）、蜀芥。
時珍曰：其種來自胡戎而盛於蜀，故名。
【集解】
恭曰：白芥子粗大白色，如白粱米，甚辛美，從戎中來。
藏器曰：白芥生太原、河東。葉如芥而白，為茹食之甚美。
保升曰：胡芥，近道亦有之，葉大子白且粗，入藥及啖最佳，而人間未多用之。
時珍曰：白芥處處可種，但人知蒔之者少爾。以八、九月下種，冬生可食。至春深莖高二、三尺，其葉花而有丫，如花芥葉，青白色。莖易起而中空，性脆，最畏狂風大雪，須謹護之，乃免折損。三月開黃花，香郁。結角如芥角，其子大如粱米，黃白色。又有一種莖大而中實者尤高，其子亦大。此菜雖是芥類，迥然別種也，然入藥勝於芥子。
莖葉
【氣味】
辛，溫，無毒。
時珍曰：《肘後方》言熱病患不可食胡芥，為其性暖也。
【主治】
冷氣（藏器）。安五臟，功與芥同（《日華》）。
子
【氣味】
辛，溫，無毒。
【主治】
發汗，主胸膈痰冷，上氣，面目黃赤。又醋研，敷射工毒（《別錄》）。御惡氣遁尸飛尸，及暴風毒腫流四肢疼痛（弘景）。燒煙及服，辟邪魅（《日華》。藏器曰：入鎮宅方用。咳嗽，胸脅支滿，上氣多唾者，每用溫酒吞下七粒（思邈）。利氣豁痰，除寒暖中，散腫止痛，治喘嗽反胃，痺木腳氣，筋骨腰節諸痛（時珍）。
【發明】
震亨曰：痰在脅下及皮裡膜外，非白芥子莫能達。古方控涎丹用白芥子，正此義也。
時珍曰：白芥子辛能入肺，溫能發散，故有利氣豁痰、溫中開胃、散痛消腫辟惡之功。
按：韓 《醫通》云：凡老人苦於痰氣喘嗽，胸滿懶食，不可妄投燥利之藥，反耗真氣。因人求治其親，靜中處三子養親湯治之，隨試隨效。蓋白芥子白色主痰，下氣寬中。紫蘇子紫色主氣，定喘止嗽。蘿蔔子白種者主食，開痞降氣。各微炒研破，看所主為君。每劑不過三、四錢，用生絹袋盛入，煮湯飲之。勿煎太過，則味苦辣。若大便素實者，入蜜一匙。冬月加薑一片尤良。南陵末齋子有辭贊之。
【附方】
新八。
反胃上氣：白芥子末，酒服一、二錢。（《普濟方》）。
熱痰煩運：白芥子、黑芥子、大戟、甘遂、芒硝、朱砂等分為末，糊丸梧子大。每服二十丸，薑湯下。名白芥丸。（《普濟》）
冷痰痞滿：黑芥子、白芥子、大戟、甘遂、胡椒、桂心等分，為末，糊丸梧子大。每服十丸，薑湯下。名黑芥丸。（《普濟方》）。
腹冷氣起：白芥子一升。微炒研末，湯浸蒸餅丸小豆大。每薑湯吞十丸，甚妙。（《續傳信方》）。
腳氣作痛：方見白芷。
小兒乳癖：白芥子研末，水調攤膏貼之，以平為期。（《本草權度》）。
防痘入目：白芥子末，水調塗足心，引毒歸下，令瘡疹不入目。（《全幼心鑒》）。
腫毒初起：白芥子末，醋調塗之。（《瀕湖集簡方》）
胸脅痰飲：白芥子五錢，白朮一兩。為末，棗肉和搗，丸梧子大，每白湯服五十丸。（《摘玄方》）。
蕪菁
（《別錄》上品）
【釋名】
蔓荊（《唐本》）、九英菘（《食療》）、諸葛菜。
藏器曰：蕪菁，北人名蔓荊。今汾、河朔間燒食其根，呼為蕪根，猶是蕪菁之號。蕪
菁，南北之通稱也。塞北、河西種者，名九英蔓荊，亦曰九英菘。根葉長大而味不美，人以為軍糧。
禹錫曰：《爾雅》云：須， 蕪。《詩‧谷風》云：采葑采菲。毛萇注云：葑，須也。孫
炎云：須，一名葑蓯。《禮坊記》注云：葑，蔓荊也。陳、宋之間謂之葑。
陸璣云：葑，蕪菁也。幽州人謂之芥。郭璞云： 蕪似羊蹄，葉細，味酢可食。揚雄《方言》云： 、蕘，蔓荊也。
陳、楚謂之 ，齊、魯謂之蕘，關西謂之蕪菁，趙、魏之部謂之大芥。然則葑也，須也，蕪菁也，蔓荊也， 蕪也，蕘也，芥也，七者一物也。
時珍曰：按：孫 云： 、蔓荊苗也。其說甚通。掌禹錫以 蕪釋蔓荊，陳藏器謂 蕪
是酸模，當以陳說為優。詳見草部酸模下。劉禹錫《嘉話錄》云：諸葛亮所止令兵士獨種蔓
荊者，取其才出甲，可生啖，一也；葉舒可煮食，二也；久居則隨以滋長，三也；棄不令惜，四也；回則易尋而采，五也；冬有根可食，六也。比諸蔬其利甚博。至今蜀人呼為諸葛菜，江陵亦然。又朱輔《溪蠻叢笑》云：苗、僚、瑤、佬地方產馬王菜，味澀多刺，即諸葛菜也。
相傳馬殷所遺，故名。又蒙古人呼其根為沙吉木兒。
【集解】
弘景曰：《別錄》蕪菁、蘆菔同條。蘆菔是今溫菘，其根可食，葉不中啖。
蕪菁根細於溫菘而葉似菘，好食，西川惟種此。其子與溫菘甚相似，而俗方無用，惟服食家煉餌之，而不言蘆菔子，恐不用也。俗人蒸其根及作菹食，但小薰臭爾。
恭曰：蕪菁，北人名蔓荊，根、葉及子皆是菘類，與蘆菔全別，體用亦殊。陶言蕪菁似蘆菔，蘆菔葉不堪食，是江表不產二物，理喪其真也。菘子黑色，蔓荊子紫赤色，大小相似。蘆菔子黃赤色，而大數倍，且不圓也。
大明曰：蔓荊比蘆菔梗短而細，葉大，連地上生，濃闊短肥，其色紅。
頌曰：蕪菁南北皆有，北土尤多。四時常有，春食苗，夏食心（亦謂之苔子），秋食莖，冬食根。河朔多種，以備飢歲。菜中之最有益者惟此爾。其子夏秋熟時采之。
宗奭曰：蔓荊，夏月則枯。當此之時，蔬圃複種，謂之雞毛菜。食心，正在春時。諸菜
之中，有益無損，於世有功。采擷之餘，收子為油，燃燈甚明，西人食之。河東、太原所出，其根極大，他處不及也。又出西番吐谷渾地。
機曰：葉是蔓荊，根是蘆菔。
時珍曰：《別錄》以蕪菁、蘆菔同條，遂致諸說猜度。或以二物為一種，或謂二物全別，或謂在南為萊菔，在北為蔓荊，殊無定見。今按：二物根、葉、花、子都別，非一類也。
蔓荊是芥屬，根長而白，其味辛苦而短，莖粗葉大而濃闊；夏初起苔，開黃花，四出如芥，結角亦如芥，其子均圓，似芥子而紫赤色。蘆菔是菘屬，根圓，亦有長者，有紅、白二色；其味辛甘而永；葉不甚大而糙，亦有花葉者；夏初起苔，開淡紫花；結角如蟲狀，腹大尾尖；子似葫蘆巴，不均不圓，黃赤色。如此分之，自明白矣。其蔓荊六月種者，根大而葉蠹；八月種者，葉美而根小；惟七月初種者，根葉俱良。擬賣者純種九英，九英根大而味短，削淨為菹甚佳。今燕京人以瓶腌藏，謂之閉瓮菜。
根葉
【氣味】
苦，溫，無毒。時珍曰：辛、甘、苦。
宗奭曰：多食動氣。
【主治】
利五臟，輕身益氣，可長食之（《別錄》）。
常食通中，令人肥健（蘇頌）。消食，下氣治嗽，止消渴，去心腹冷痛，及熱毒風腫，乳癰妒乳寒熱（孟詵）。
【發明】
詵曰：九英菘出河西，葉大根亦粗長。和羊肉食甚美，常食都不見發病。冬日作菹煮羹食，消宿食，下氣治嗽。諸家商略其性冷，而《本草》云溫，恐誤也。
【附方】
舊七，新七。
預禳時疾：立春後遇庚子日，溫蔓荊汁，合家大小並服之，不限多少，一年可免時疾。（《神仙教子法》）。
鼻中衄血：諸葛菜，生搗汁飲。（《十便良方》）。
大醉不堪，連日病困者：蔓荊菜，入少米煮熟，去滓，冷凍飲料之良。（《肘後方》）。
飲酒辟氣：乾蔓荊根二七枚，蒸三遍，碾末。酒後水服二錢，即無酒氣也。（《千金》）。
一切腫毒：孫真人食忌：生蔓荊根一握，入鹽花少許，同搗封之，日三易之。《肘後方》：
用蔓荊葉不中水者，燒灰和臘豬脂封之。
疔腫有根：用大針刺作孔，削蔓荊根如針大，染鐵生衣刺入孔中。再以蔓荊根、鐵生衣
等分，搗塗於上。有膿出即易，須臾根出立瘥。忌油膩、生冷、五辛、粘滑、陳臭。（《肘後》）。
乳癰寒熱：蔓荊根並葉，去土，不用水洗，以鹽和搗塗之。熱即換，不過三、五次即瘥。
冬月只用根。此方已救十數人。須避風。（李絳《兵部手集》）。
女子妒乳：生蔓荊根搗，和鹽、醋、漿水煮汁洗之，五、六度良。又搗：和雞子白封之亦妙。（《食療》）。
陰腫如斗：生蔓荊根搗封之，治人所不能治者。（《集療方》）
豌豆斑瘡：蔓荊根搗汁，挑瘡研塗之。三食頃，根出矣。（《肘後方》）。
犬咬傷瘡重發者：用蔓荊根搗汁服之，佳。（《肘方》）。
小兒頭禿：蕪菁葉燒灰，和脂敷之。（《千金》）。
飛絲入眼：蔓荊菜揉爛帕包，滴汁三、兩點，即出也。（《普濟方》）
子
【氣味】
苦、辛，平，無毒。
【主治】
明目（《別錄》）。療黃膽，利小便。水煮汁服，主症瘕積聚。少少飲汁，治霍
亂心腹脹。末服之，主目暗。為油入面膏，去黑 皺紋（蘇恭）。和油敷蜘蛛咬（藏器）。壓油塗頭，能變蒜發（孟詵）。入丸藥服，令人肥健，尤宜婦人（蕭炳）。
【發明】
藏器曰：《仙經》言：蔓荊子，九蒸九曝，搗末長服，可斷谷長生。蜘蛛咬者，恐毒入內，搗末酒服，亦以油和敷之。蔓荊園中無蜘蛛，是其相畏也。
時珍曰：蔓荊子，可升可降，能汗能吐，能下能利小便，又能明目解毒，其功甚偉，而世罕知用之何哉？夏初采子，炒過榨油，同麻油煉熟一色無異，西人多食之。點燈甚明，但煙亦損目。北魏祖 囚地窖中，因蕪菁子油燈傷明，即此也。
【附方】
舊十二，新十。
明目益氣：蕪菁子一升，水九升，煮汁盡，晒乾。如此三度，研細。水服方寸匕，日三。
亦可研水和米煮粥食。（《外台秘要》）
常服明目，使人洞視充肥：用蕪菁子三升，以苦酒三升，煮熟晒乾，研篩末。以井華水服方寸匕，日三，無所忌。《抱朴子》云：服盡一斗，能夜視有所見物。（《千金方》）
青盲眼障，但瞳子不壞者，十得九愈：用蔓荊子六升，蒸之氣遍，合甑取下，以釜中熱湯淋之，乃曝乾，還淋，如是三遍，即收杵為末。食上清酒服方寸匕，日再服。（崔元亮《海上方》）。
虛勞目暗：方同上法。（《普濟方》）。
補肝明目：蕪菁子淘過一斤，黃精二斤同和，九蒸九晒為末。每空心米飲服二錢，日再
服。又方：蔓荊子二升，決明子一升和勻，以酒五升煮乾，曝為末。每服二錢，溫水調下，日二。（並《聖惠》）。
風邪攻目，視物不明，肝氣虛者：用蔓荊子四兩（入瓷瓶中燒黑，無聲取出），入蛇蛻二兩（又燒成灰）。為末。每服半錢，食後酒下，日三服。（《聖濟總錄》）。
服食辟谷：蕪菁子，熟時采之，水煮三過，令苦味盡，曝搗為末。每服二錢，溫水下，日三次。久可辟谷。（蘇頌《圖經本草》）。
黃汗染衣，涕唾皆黃：用蔓荊子搗末，平旦以井華水服一匙，日再服。
加至兩匙，以知為度。每夜以帛浸小便，逐日看之，漸白則瘥，不過服五升已來也。（《外台秘要》）。
黃膽如金，睛黃，小便赤：用生蔓荊子末，熟水服方寸匕，日三服。（《孫真人食忌》）。
急黃黃膽及內黃，腹結不通：用蔓荊子搗末，水絞汁服。當得嚏，鼻中出黃水，及下利則愈。以子壓油，每服一盞更佳。（陳藏器《本草拾遺》）。
熱黃便結：用蕪菁子搗末，水和絞汁服。少頃當瀉一切惡物，沙、石、草、發並出。（孟
詵《食療本草》）。
二便關格，脹悶欲絕：蔓荊子油一合，空腹服之即通。通後汗出勿怪。（《聖惠方》）。
心腹作脹：蔓荊子一大合，揀淨搗爛，水一升和研，濾汁一盞，頓服。少頃自利，或自吐，或得汗，即愈。（《外台秘要》）。
霍亂脹痛：蕪菁子，水煮汁，飲之。（《瀕湖集簡方》）。
妊娠溺澀：蕪菁子末，水服方寸匕，日二服。（《子母秘錄》）。
風疹入腹，身體強，舌乾硬：用蔓荊子三兩。為末。每溫酒服一錢。（《聖惠方》）。
瘭疽發熱，疽著手、足、肩、背，累累如米起，色白，刮之汁出，複發熱：用蕪菁子熟搗帛裹，展轉其上，日夜勿止。（《肘後方》）。
骨疽不愈：愈而複發，骨從孔中出者。蕪菁子，搗敷之，用帛裹定，日一易之。（《千金方》）。
小兒頭禿：蔓荊子末，和酢敷之。一日三上。（《千金方》）。
眉毛脫落：蔓荊子四兩。炒研，醋和塗之。（《聖惠》）。
面 痣點：蔓荊子研末，入面脂中，夜夜塗之。亦去面皺。（《聖惠方》）。
花
【氣味】
辛，平，無毒。
【主治】
虛勞眼暗。久服長生，可夜讀書。三月三日采花，陰乾為末，每服二錢，空心井華水下（慎微）。
萊菔
（音來北。《唐本草》）
【釋名】
蘆 （郭璞云：蘆音羅。 ，音北，與菔同。蘿蔔（音羅北）、雹突（《爾雅注》）、紫花菘（同上）、溫菘（同上）、土酥。
保升曰：萊菔俗名蘿蔔。按：《爾雅》云：突，蘆 。孫炎注云：紫花菘也，俗呼溫菘。
似蕪菁，大根。俗名雹突，一名蘆菔是矣。
頌曰：紫花菘、溫菘，皆南人所呼。吳人呼楚菘。廣南人呼秦菘。
時珍曰：按：孫 《廣韻》言：魯人名 （音拉答）。秦人名蘿蔔。王禎《農書》言：北人蘿蔔，一種四名：春曰破地錐，夏曰夏生，秋曰蘿蔔，冬曰土酥，謂其潔白如酥也。珍按：菘乃菜名，因其耐冬如松、柏也。萊菔乃根名，上古謂之蘆 ，中古轉為萊菔，後世訛為蘿蔔，南人呼為蘿 ，與雹同，見晉灼《漢書注》中。陸佃乃言萊菔能製面毒，是來之所服，以菔音服，蓋亦就文起義耳。王氏《博濟方》稱乾蘿蔔為仙人骨，亦方土謬名也。
【集解】
弘景曰：蘆菔是今溫菘，其根可食。俗人蒸其根及作菹食，但小熏臭爾。葉不中啖。又有突，根細而過辛，不宜服之。
恭曰：萊菔，即蘆菔也。嫩葉為生菜食，大葉可熟啖。陶氏言不中食，理喪其真也。江北、河北、秦、晉最多，登、萊亦好。
頌曰：萊菔，南北通有，北土尤多。有大、小二種：大者肉堅，宜蒸食；小者白而脆，宜生啖。
河朔極有大者，而江南、安州、洪州、信陽者甚大，重至五、六斤，或近一秤，亦一時種蒔之力也。
瑞曰：夏月複種者，名夏蘿蔔。形小而長者，名蔓荊蘿蔔。
時珍曰：萊菔，今天下通有之。昔人以蕪菁、萊菔二物混注，已見蔓荊條下。圃人種萊菔，六月下種，秋采苗，冬掘根。春末抽高苔，開小花紫碧色。夏初結角。其子大如大麻子，圓長不等，黃赤色。五月亦可再種。其葉有大者如蕪菁，細者如花芥，皆有細柔毛。其根有紅、白二色，其狀有長、圓二類。大抵生沙壤者脆而甘，生瘠地者堅而辣。根、葉皆可生可熟，可菹可醬，可豉可醋，可糖可臘，可飯，乃蔬中之最有利益者，而古人不深詳之，豈因其賤而忽之耶？抑未諳其利耶？
【氣味】
根辛、甘，葉辛、苦，溫，無毒。
詵曰：性冷。
思邈曰：平。不可與地黃同食，令人發白，為其澀營衛也。
時珍曰：多食萊菔動氣，惟生薑能製其毒。又伏 砂。
【主治】
散服及炮煮服食，大下氣，消穀和中，去痰癖，肥健人；生搗汁服，止消渴，試大有驗（《唐本》）。利關節，理顏色，練五臟惡氣，製面毒，行風氣，去邪熱氣（蕭炳）。
利五臟，輕身，令人白淨肌細（孟詵）。消痰止咳，治肺痿吐血，溫中補不足。同羊肉、銀魚煮食，治勞瘦咳嗽（《日華》）。同豬肉食，益人。生搗服，治禁口痢（汪穎）。搗汁服，治吐血衄血（吳瑞）。寬胸膈，利大小便。生食，止渴寬中；煮食，化痰消導（寧原）。殺魚腥氣，治豆腐積（汪機）。主吞酸，化積滯，解酒毒，散瘀血，甚效。末服，治五淋。丸服，治白濁。煎湯，洗腳氣。飲汁，治下痢及失音，並煙熏欲死。生搗，塗打撲、湯火傷（時珍）。
【發明】
頌曰：萊菔功同蕪菁，然力猛更出其右。斷下方亦用其根，燒熟入藥。尤能製面毒。昔有婆羅門僧東來，見食麥麵者，驚云：此大熱，何以食之？又見食中有蘆菔，乃云：賴有此以解其性。自此相傳，食面必啖蘆菔。
炳曰：搗爛製面，作 食之最佳，飽食亦不發熱。酥煎食之，下氣。凡人飲食過度，生嚼咽之便消。
慎微曰：按：楊億《談苑》云：江東居民言種芋三十畝，計省米三十斛；種蘿蔔三十畝，計益米三十斛。則知蘿蔔果能消食也。
宗奭曰：服地黃、何首烏人食萊菔，則令人髭髮白。世皆以為此物味辛、下氣速也。然生薑、芥子更辛，何止能散而已。蓋萊菔辛而又甘，故能散緩，而又下氣速也。所以散氣用生薑，下氣用萊菔。
震亨曰：萊菔根屬土，有金與水。寇氏言其下氣速。人往往煮食過多，停滯成溢飲，豈非甘多而辛少乎？
時珍曰：萊菔，根、葉同功，生食升氣，熟食降氣。蘇、寇二氏止言其下氣速，孫真人言久食澀營衛，亦不知其生則噫氣，熟則泄氣，升降之不同也。大抵入太陰、陽明、少陽氣分，故所主皆肺、脾、腸、胃、三焦之病。李九華云：萊菔多食滲人血。則其白人髭髮，蓋亦由此，非獨因其下氣、澀營衛也。按：《洞微志》云：齊州有人病狂，云夢中見紅裳女子引入宮殿中，小姑令歌，每日遂歌云：五靈樓閣曉玲瓏，天府由來是此中。惆悵悶懷言不盡，一丸蘿蔔火吾宮。有一道士云：此犯大麥毒也。少女心神，小姑脾神。《醫經》言蘿蔔製面毒，故曰“火吾宮”。火者，毀也。遂以藥並蘿蔔治之果愈。又按：張杲《醫說》云：饒民李七病鼻衄甚危，醫以蘿蔔自然汁和無灰酒飲之即止。蓋血隨氣運，氣滯故血妄行，蘿蔔下氣而酒導之故也。又云：有人好食豆腐中毒，醫治不效。忽見賣豆腐人言其妻誤以蘿蔔湯入鍋中，遂致不成。其人心悟，乃以蘿蔔湯飲之而瘳。物理之妙如此。又《延壽書》載：李師逃難入石窟中，賊以煙熏之垂死，摸得蘿蔔菜一束，嚼汁咽下即蘇。此法備急，不可不知。
【附方】
舊二，新二十四。
食物作酸：蘿蔔，生嚼數片，或生菜嚼之亦佳，絕妙。乾者、熟者、鹽腌者，及人胃冷者，皆不效。（《瀕湖集簡方》）。
反胃噎疾：蘿蔔，蜜煎浸，細細嚼咽良。（《普濟方》）
消渴飲水：獨勝散：用出了子蘿蔔三枚，淨洗切片，晒乾為末。每服二錢，煎豬肉湯澄清調下，日三服，漸增至三錢。生者搗汁亦可，或以汁煮粥食之。（《圖經本草》）。
肺痿咳血：蘿蔔，和羊肉或鯽魚，煮熟頻食。（《普濟方》）。
鼻衄不止：蘿蔔，搗汁半盞，入酒少許熱服，並以汁注鼻中皆良。或以酒煎沸，入蘿蔔再煎，飲之。（《衛生易簡方》）。
下痢禁口：蘿蔔（搗汁）一小盞，蜜一盞。水一盞，同煎。早一服，午一服。日晡米飲吞阿膠丸百粒。如無蘿蔔，以子擂汁亦可。一方：加枯礬七分，同煎。一方：只用蘿蔔菜煎湯，日日飲之。《普濟方》：用蘿蔔片，不拘新舊，染蜜噙之，咽汁。味淡再換。覺思食，以肉煮粥與食，不可過多。痢後腸痛：方同上。大腸便血：大蘿蔔皮（燒存性）、荷葉（燒存性）、蒲黃（生用）等分為末。每服一錢，米飲下。（《普濟》）。
腸風下血：蜜炙蘿蔔，任意食之。昔一婦人服此有效。（《百一選方》）。
酒疾下血，連旬不止：用大蘿蔔二十枚，留青葉寸余，以井水入罐中，煮十分爛，入淡醋，空心任食。（《壽親養老方》）。
大腸脫肛：生萊菔搗，實臍中束之。覺有瘡，即除。（《摘玄方》）。
小便白濁：生蘿蔔剜空留蓋，入吳茱萸填滿，蓋定簽住，糯米飯上蒸熟，取去茱萸，以蘿蔔焙研末，糊丸梧子大。每服五十丸，鹽湯下，日三服。（《普濟》）。
沙石諸淋，疼不可忍：用蘿蔔切片，蜜浸少時，炙乾數次，不可過焦。
細嚼鹽湯下，日三服。名瞑眩膏。（《普濟》）。
遍身浮腫：出了子蘿蔔、浮麥等分。浸湯飲之。（《聖濟總錄》）。
腳氣走痛：蘿蔔煎湯洗之。仍以蘿蔔晒乾為末，鋪襪內。（《聖濟總錄》）。
偏正頭痛：生蘿蔔汁一蜆殼，仰臥，隨左右注鼻中，神效。王荊公病頭痛，有道人傳此方，移時遂愈也。以此治人，不可勝數。（《如宜方》）。
失音不語：蘿蔔生搗汁，入薑汁同服。（《普濟方》）。
喉痺腫痛：蘿蔔汁和皂莢漿服，取吐。（同上）。
滿口爛瘡：蘿蔔自然汁，頻漱去涎，妙。（《瀕湖集簡方》）。
煙熏欲死：方見發明下。
湯火傷灼：生蘿蔔搗塗之。子亦可。（《聖濟總錄》）。
花火傷肌：方同上。
打撲血聚，皮不破者：用蘿蔔或葉搗封之。（邵氏方）。
子
【氣味】
辛、甘，平，無毒。
【主治】
研汁服，吐風痰。同醋研，消腫毒（《日華》）。下氣定喘治痰，消食除脹，利大小便，止氣痛，下痢後重，發瘡疹（時珍）。
【發明】
震亨曰：萊菔子治痰，有推牆倒壁之功。
時珍曰：萊菔子之功，長於利氣。生能升，熟能降。升則吐風痰，散風寒，發瘡疹；降則定痰喘咳嗽，調下痢後重，止內痛，皆是利氣之效。予曾用，果有殊績。
【附方】
舊三，新十三。
上氣痰嗽，喘促唾膿血：以萊菔子一合，研細煎湯，食上服之。（《食醫心鏡》）。
肺痰咳嗽：萊菔子半升淘淨焙乾，炒黃為末，以糖和，丸芡子大。綿裹含之，咽汁甚妙。（《勝金方》）。
喘痰促，遇濃味即發者：蘿蔔子淘淨，蒸熟晒研，薑汁浸蒸餅丸綠豆大。每服三十丸，以口津咽下，日三服。名清金丸。（《醫學集成》）。
痰氣喘息：蘿蔔子（炒）、皂莢（燒存性）等分為末，薑汁和，煉蜜丸梧子大。每服五七十丸，白湯下。（《簡便單方》）。
久嗽痰喘：蘿蔔子（炒）、杏仁（去皮尖炒）等分。蒸餅丸麻子大。每服三、五丸，時時津咽。（《醫學集成》）。
高年氣喘：蘿蔔子炒，研末，蜜丸梧子大。每服五十丸，白湯下。（《濟生秘覽》）。
宣吐風痰：《勝金方》：用蘿蔔子末，溫水調服三錢。良久吐出涎沫。如是攤瘓風者，以此吐後用緊疏藥，疏後服和氣散取瘥。丹溪吐法：用蘿蔔子半升擂細，漿水一碗濾取汁，入香油及蜜些須，溫服。後以桐油浸過晒乾鵝翎探吐。
中風口禁：蘿蔔子、牙皂莢各二錢，以水煎服，取吐。（丹溪方）。
小兒風寒：蘿蔔子（生研末）一錢，溫蔥酒服之，取微汗大效。（《衛生易簡方》）。
風秘氣秘：蘿蔔子（炒）一合擂水，和皂莢末二錢服，立通。（《壽域神方》）
氣脹氣蠱：萊菔子研，以水濾汁，浸縮砂一兩一夜，炒乾又浸又炒，凡七次，為末。每米飲服一錢，如神。（《朱氏集驗方》）。
小兒盤腸氣痛：用蘿蔔子炒黃研末，乳香湯服半錢。（楊仁齋《直指方》）。
年久頭風：萊菔子、生薑等分，搗取汁，入麝香少許，搐入鼻中，立止。（《普濟方》）。
牙齒疼痛：蘿蔔子十四粒生研，以人乳和之。左疼點右鼻，右疼點左鼻。
瘡疹不出：蘿蔔子生研末，米飲服二錢，良。（《衛生易簡方》）
花
【主治】
用糟下酒藏，食之甚美，明目（士良）。
生薑
（《別錄》中品）
【校正】
原附乾薑下，今分出。今自草部移入此。
【釋名】
時珍曰：按：許慎《說文》：薑作䕬，云御濕之菜也。王安石《字說》云：薑能強御百邪，故謂之薑。初生嫩者，其尖微紫，名紫薑，或作子薑；宿根謂之母薑也。
【集解】
《別錄》曰：生薑，乾薑生犍為山谷及荊州、揚州。九月採之。
頌曰：處處有之，以漢、溫、池州者為良。苗高二、三尺。葉似箭竹葉而長，兩兩相對。苗青根黃。無花實。秋時采根。
時珍曰：薑宜原隰沙地。四月取母薑種之。五月生苗如初生嫩蘆，而葉稍闊似竹葉，對生，葉亦辛香。秋社前後新芽頓長，如列指狀，采食無筋，謂之子薑。秋分後者次之，霜後則老矣。性惡濕洳而畏日，故秋熱則無薑。《呂氏春秋》云：和之美者，有楊朴之薑。楊朴地名，在西蜀。《春秋運斗樞》云：璇星散而為薑。
【氣味】
辛，微溫，無毒。
藏器曰：生薑溫，要熱則去皮，要冷則留皮。
元素曰：辛而甘溫，氣味俱濃，浮而升，陽也。
之才曰：秦椒為之使。殺半夏、莨菪毒。惡黃芩、黃連、天鼠糞。
弘景曰：久服少志少智，傷心氣。今人啖辛辣物，惟此最常。故《論語》云：每食不撤薑。言可常食，但不可多爾。有病者是所宜矣。
恭曰：《本經》言薑久服通神明，主痰氣，即可常啖。陶氏謬為此說，檢無所據。
思邈曰：八、九月多食薑，至春多患眼，損壽減筋力。孕婦食之，令兒盈指。
杲曰：古人言：秋不食薑，令人瀉氣。蓋夏月火旺，宜汗散之，故食薑不禁。辛走氣瀉肺，故秋月則禁之。《晦庵語錄》亦有秋薑夭人天年之語。
時珍曰：食薑久，積熱患目，珍屢試有準。凡病痔人多食兼酒，立發甚速。癰瘡人多食，則生惡肉。此皆昔人所未言者也。《相感志》云：糟薑瓶內入蟬蛻，雖老薑無筋，亦物性有所伏耶？
【主治】
久服去臭氣，通神明（《本經》）。歸五臟，除風邪寒熱，傷寒頭痛鼻塞，咳逆上氣，止嘔吐，去痰下氣（《別錄》）。去水氣滿，療咳嗽時疾。和半夏，主心下急痛。又汁和杏仁作煎，下一切結氣實，心胸擁隔冷熱氣，神效。搗汁和蜜服，治中熱嘔逆不能下食（甄權）。散煩悶，開胃氣。汁作煎服，下一切結實，沖胸膈惡氣，神驗（孟詵）。破血調中，去冷氣。汁，解藥毒（藏器）。除壯熱，治痰喘脹滿，冷痢腹痛，轉筋心滿，去胸中臭氣、狐臭，殺腹內長蟲（張鼎）。益脾胃，散風寒（元素）。解菌蕈諸物毒（吳瑞）。生用發散，熟用和中。解食野禽中毒成喉痺。浸汁，點赤眼。搗汁和黃明膠熬，貼風濕痛甚妙（時珍）。
乾生薑
【主治】
治嗽溫中，治脹滿，霍亂不止，腹痛，冷痢，血閉。病患虛而冷，宜加之（甄權）。薑屑，和酒服，治偏風（孟詵）。肺經氣分之藥，能益肺（好古）。
【發明】
成無己曰：薑、棗味辛、甘，專行脾之津液而和營衛。藥中用之，不獨專於發散也。
杲曰：生薑之用有四：製半夏、濃朴之毒，一也；發散風寒，二也；與棗同用，辛溫益脾胃元氣，溫中去濕，三也；與芍藥同用，溫經散寒，四也。孫真人云：薑為嘔家聖藥，蓋辛以散之。嘔乃氣逆不散，此藥行陽而散氣也。或問：生薑辛溫入肺，何以云入胃口？曰：俗以心下為胃口者，非矣。咽門之下，受有形之物，乃胃之系，便是胃口，與肺系同行，故能入肺而開胃口也。曰：人云夜間勿食生薑，令人閉氣，何也？曰：生薑辛溫主開發。夜則氣本收斂，反開發之，則違天道矣。若有病患，則不然也。生薑屑，比之乾薑則不熱，比之生薑則不濕。以乾生薑代乾薑者，以其不僭故也。俗言上床蘿蔔下床薑。薑能開胃，蘿蔔消食也。
時珍曰：薑，辛而不葷，去邪辟惡，生啖熟食，醋、醬、糟、鹽、蜜煎調和，無不宜之。可蔬可和，可果可藥，其利博矣。凡早行山行，宜含一塊，不犯霧露清濕之氣，及山嵐不正之邪。案：方廣《心法附余》云：凡中風、中暑、中氣、中毒、中惡、乾霍亂、一切卒暴之病，用薑汁與童尿服，立可解散。蓋薑能開痰下氣，童尿降火也。
頌曰：崔元亮《集驗方》載：敕賜薑茶治痢方：以生薑切細，和好茶一、兩碗，任意呷之，便瘥。若是熱痢，留薑皮；冷痢，去皮，大妙。
楊士瀛曰：薑能助陽，茶能助陰，二物皆消散惡氣，調和陰陽，且解濕熱及酒食暑氣之毒，不問赤、白通宜用之。蘇東坡治文潞公有效。
【附方】
舊二十，新三十。
痰 卒風：生薑二兩，附子（生用）一兩，水五升，煮取二升，分再服。忌豬肉、冷水。（《千金》）。
胃虛風熱不能食：用薑汁半杯，生地黃汁少許，蜜一匙，水二合，和服之。（《食療本草》）。
瘧疾寒熱，脾胃聚痰，發為寒熱：生薑四兩，搗自然汁一酒杯，露一夜。於發日五更面北立，飲即止。未止再服。（《易簡》）。
寒熱痰嗽初起者：燒薑一塊，含咽之。（《本草衍義》）。
咳嗽不止：生薑五兩，餳半升。微火煎熟，食盡愈。段侍御用之有效。（孟詵《必效方》）
久患咳噫：生薑汁半合，蜜一匙，煎熟，溫呷三服愈。（《外台秘要方》）。
小兒咳嗽：生薑四兩，煎湯浴之。（《千金方》）。
暴逆氣上：嚼薑兩、三片，屢效。（寇氏《衍義》）。
乾嘔厥逆：頻嚼生薑，嘔家聖藥也。（《千金》）。
嘔吐不止：生薑一兩，醋漿七合。銀器中煎取四合，連滓呷之。又殺腹內長蟲。（《食醫心鏡》）。
心痞嘔噦，心下痞堅：生薑八兩（水三升，煮一升）。半夏五合（洗）（水五升，煮一升）。
二味同煮一升半，分再服。（《千金》）。
反胃羸弱《兵部手集》：用母薑二斤。搗汁作粥食。《傳信適用方》：用生薑切片，麻油煎過為末，軟柿蘸末嚼咽。
霍亂欲死：生薑五兩，牛兒屎一升。水四升，煎二升，分再服，即止。（《梅師方》）。
霍亂轉筋，入腹欲死：生薑三兩搗，酒一升，煮三、兩沸服。仍以薑搗貼痛處。（《外台秘要》）。
霍亂腹脹，不得吐下：用生薑一斤，水七升，煮二升，分三服。（《肘後方》）。
腹中脹滿，不能服藥：綿裹煨薑，納下部。冷即易之。（《梅師》）。
胸脅滿痛，凡心胸脅下有邪氣結實，硬痛脹滿者：生薑一斤，搗渣留汁，慢炒待潤，以絹包於患處，款款熨之。冷再以汁炒再熨，良久豁然寬快也。（陶華《傷寒槌法》）。
大便不通：生薑，削如小脂，長二寸，塗鹽納下部，立通。（《外台》）。
冷痢不止：生薑煨研為末，共乾薑末等分，以醋和面作餛飩，先以水煮，又以清飲煮過，停冷，吞二七枚，以粥送下，日一度。（《食療》）。
消渴飲水：乾生薑末一兩，以鯽魚膽汁和，丸梧子大。每服七丸，米飲下。（《聖惠》）。
濕熱發黃：生薑，時時周身擦之，其黃自退也。一方：加茵陳蒿，尤妙。（《傷寒槌法》）。
暴赤眼腫：宗奭曰：用古銅錢刮薑取汁，於錢唇點之，淚出。今日點，明日愈，勿疑。
一治暴風客熱，目赤睛痛腫者。臘月取生薑搗絞汁，陰乾取粉，入銅青末等分。每以少許沸湯泡，澄清溫洗，淚出妙。舌上生胎，諸病舌胎，以布染井水抹，後用薑片時時擦之，自去。（陶華方）。
滿口爛瘡：生薑自然汁，頻頻漱吐。亦可為末擦之，甚效。
牙齒疼痛：老生薑瓦焙，入枯礬末同擦之。有人日夜呻吟，用之即愈。（《普濟方》）。
喉痺毒气：生薑二斤搗汁，蜜五合，煎勻。每服一合，日五服。（《千金》）。
食鳩中毒、食竹雞毒、食鷓鴣毒：方並見禽部本條。
中萵苣毒、中諸藥毒、 犬傷人：並飲生薑汁即解。（《短劇》）。
虎傷人瘡：內服生薑汁。外以汁洗之，用白礬末敷上。（《秘覽》）。
蝮蛇螫人：薑末敷之，乾即易。（《千金》）。
蜘蛛咬人：炮薑切片貼之，良。（《千金》）。
刀斧金瘡：生薑嚼敷，勿動。次日即生肉，甚妙。（《扶壽方》）。
閃拗手足：生薑、蔥白搗爛，和面炒熱， 之。
跌撲傷損：薑汁和酒，調生面貼之。
百蟲入耳：薑汁少許滴之。
腋下狐臭：薑汁頻塗，絕根。（《經驗方》）。
赤白癜風：生薑頻擦之，良。（並《易簡》）。
兩耳凍瘡：生薑自然汁，熬膏塗。（《暇日記》）。
發背初起：生薑一塊，炭火炙一層，刮一層，為末，以豬膽汁調塗。（《海上方》）。
疔瘡腫毒：方見白芷下。
諸瘡痔漏，久不結痂：用生薑連皮切大片，塗白礬末，炙焦研細，貼之勿動，良。（《普濟》）。
產後血滯，沖心不下：生薑五兩，水八升，煮三升，分三服。（楊氏《產乳》）。
產後肉線：一婦產後用力，垂出肉線長三、四尺，觸之痛引心腹欲絕。一道人令買老薑連皮三斤，搗爛，入麻油二斤拌勻炒乾。先以熟絹五尺，折作方結。令人輕輕盛起肉線，使之屈曲作三團，納入產戶。乃以絹袋盛薑，就近熏之，冷則更換。熏一日夜縮入大半，二日盡入也。云此乃魏夫人秘傳怪病方也。但不可使線斷，斷則不可治之矣。脈溢怪症：有人毛竅節次血出不止，皮脹如鼓，須臾目、鼻、口被氣脹合，此名脈溢。生薑自然汁和水各半盞服，即安。（夏子益《奇疾方》）。
薑皮
【氣味】
辛，涼，無毒。
【主治】
消浮腫腹脹痞滿，和脾胃，去翳（時珍）。
【附方】
舊一。
拔白換黑：刮老生薑皮一大升，於久用油膩鍋內，不須洗刷，固濟勿令通氣。令精細人守之，文武火煎之，不得火急，自旦至夕即成矣，研為末。拔白後，先以小物點麻子大入孔中。或先點須下，然後拔之，以指捻入。三日後當生黑者，神效。李卿用之有驗。（蘇頌《圖經本草》）
葉
【氣味】
辛，溫，無毒。
【主治】
食 成症，搗汁飲，即消（張機）。
【附方】
新一。
打傷瘀血：薑葉一升，當歸三兩，為末。溫酒服方寸匕，日三。（《范汪東陽方》）
乾薑
（《本經》中品）
【校正】
自草部移附此。
【釋名】
白薑（見下）。
【集解】
弘景曰：乾薑今惟出臨海、章安，數村解作之。蜀漢薑舊美，荊州有好薑，而並不能作乾者。凡作乾薑法：水淹三日，去皮置流水中六日，更刮去皮，然後晒乾，置瓷缸中釀三日，乃成。
頌曰：造法：采根於長流水洗過，日晒為乾薑。以漢、溫、池州者為良。陶說乃漢州乾薑法也。
時珍曰：乾薑，以母姜造之。今江西、襄、均皆造，以白淨結實者為良，故人呼為白薑，又曰均薑。凡入藥並宜炮用。
【氣味】
辛，溫，無毒。褚曰：苦、辛。好古曰：大熱。
恭曰：久服令人目暗。余同生薑。
時珍曰：《太清外術》言：孕婦不可食乾薑，令胎內消。蓋其性熱而辛散故也。
【主治】
胸滿，咳逆，上氣，溫中，止血，出汗，逐風、濕、痺，腸澼，下痢，生者尤良（《本經》）。寒冷，腹痛，中惡，霍亂，脹滿，風邪，諸毒，皮膚間結氣，止唾血（《別錄》）。治腰腎中疼冷、冷氣，破血，去風，通四肢關節，開五臟六腑，宣諸絡脈，去風毒，冷痺，夜多小便（甄權）。消痰下氣，治轉筋吐瀉，腹臟冷，反胃乾嘔，瘀血撲損，止鼻洪，解冷熱毒，開胃，消宿食（大明）。主心下寒痞，目睛久赤（好古）。
【發明】
元素曰：乾薑氣薄味濃，半沉半浮，可升可降，陽中之陰也。
又曰：大辛大熱，陽中之陽。其用有四：通心助陽，一也；去臟腑沉寒痼冷，二也；發諸經之寒氣，三也；治感寒腹痛，四也。腎中無陽，脈氣欲絕，黑附子為引，水煎服之，名薑附湯。亦治中焦寒邪，寒淫所勝，以辛散之也。又能補下焦，故四逆湯用之。乾薑本辛，炮之稍苦，故止而不移，所以能治裡寒，非若附子行而不止也。理中湯用之者，以其回陽也。
李杲曰：乾薑生辛炮苦，陽也。生則逐寒邪而發表，炮則除胃冷而守中。多用則耗散元氣，辛以散之，是壯火食氣故也，須以生甘草緩之。辛熱以散裡寒，同五味子用以溫肺，同入參用以溫胃也。
好古曰：乾薑，心、脾二經氣分藥也，故補心氣不足。或言：乾薑辛熱而言補脾。今理中湯用之，言泄不言補，何也？蓋辛熱燥濕，泄脾中寒濕邪氣，非泄正氣也。又云：服乾薑以治中者，必僭上，不可不知。
震亨曰：乾薑入肺中利肺氣，入腎中燥下濕，入肝經引血藥生血，同補陰藥亦能引血藥入氣分生血，故血虛發熱、產後大熱者用之。止唾血、痢血，須炒黑用之。有血脫色白而夭不澤脈濡者，此大寒也。宜乾薑之辛溫以益血，大熱以溫經。
時珍曰：乾薑，能引血藥入血分，氣藥入氣分，又能去惡養新，有陽生陰長之意，故血虛者用之；而人吐血、衄血、下血，有陰無陽者，亦宜用之。乃熱因熱用，從治之法也。
【附方】
舊十三，新十五。
脾胃虛冷，不下食，積久羸弱成瘵者：用溫州白乾薑，漿水煮透，取出焙乾搗末，陳廩米煮粥飲丸梧子大。每服三、五十丸，白湯下。其效如神。（蘇頌《圖經》）。
脾胃虛弱，飲食減少，易傷難化，無力肌瘦：用乾薑頻研四兩，以白餳切塊，水浴過，入鐵銚溶化，和丸梧子大。每空心米飲下三十丸。（《十便方》）。
頭暈吐逆，胃冷生痰也：用川乾薑（炮）二錢半，甘草（炒）一錢二分。水一鐘半，煎減半服。累用有效。（《傳信適用方》）。
心脾冷痛，暖胃消痰：二薑丸：用乾薑、高良薑等分。炮研末，糊丸梧子大。每食後，豬皮湯下三十丸。（《和劑局方》）。
心氣卒痛：乾薑末，米飲服一錢。（《外台秘要》）。
陰陽易病傷寒後，婦人得病雖瘥，未滿百日，不可與男合。為病拘急，手足拳，腹痛欲死，丈夫名陰易，婦人名陽易，速宜汗之即愈。滿四日，不可治也：用乾薑四兩，為末。每用半兩，白湯調服。覆衣被出汗後，手足伸即愈。（《傷寒類要》方）。
中寒水瀉：乾薑炮研末，粥飲服二錢，即效。（《千金方》）。
寒痢青色：乾薑切大豆大。每米飲服六、七枚，日三夜一。累用得效。（《肘後方》）。
血痢不止：乾薑燒黑存性，放冷為末。每服一錢，米飲下，神妙。（姚氏《集驗》）。
脾寒瘧疾《外台》：用乾薑、高良薑等分，為末。每服一錢，水一盞，煎至七分服。
又：乾薑炒黑為末，臨發時以溫酒服三錢匕。（王氏《博濟方》）。
冷氣咳嗽結脹者：乾薑末，熱酒調服半錢。或餳糖丸噙。（姚僧坦方）。
咳嗽上氣：用合州乾薑（炮）、皂莢（炮，去皮、子及蛀者）、桂心（紫色者，去皮，並搗篩）等分。煉白蜜和搗一二千杵，丸梧子大。每飲服三丸，嗽發即服，日三、五服。禁食蔥、面、油膩。其效如神。禹錫在淮南與李亞同幕府，李每治人而不出方，或誚其吝。
李曰：凡人患嗽，多進冷藥。若見此方用藥熱燥，必不肯服，故但出藥即多效也。試之信然。（劉禹錫《傳信方》）。
虛勞不眠：乾薑為末，湯服三錢，取微汗出。（《千金方》）。
吐血不止：乾薑為末，童子小便調服一錢，良。
鼻衄不止：乾薑削尖，煨，塞鼻中即止。（《廣利方》）。
鼻不通：乾薑末，蜜調塞鼻中。（《千金方》）。
冷淚目昏：乾薑粉一字（炮），湯點洗之。（《聖濟錄》）。
赤眼澀痛：白薑末，水調貼足心，甚妙。（《普濟方》）。
目忽不見：令人嚼母薑，以舌日舐六、七次，以明為度。（《聖濟方》）。
目中卒痛：乾薑削圓滑，內 中，有汁出拭之。味盡更易。（《千金》）。
牙痛不止：川薑（炮）、川椒等分為末。摻之。（《御藥院方》）。
斑豆厥逆，斑豆服涼藥多，手足厥冷，脈微。用乾薑（炮）二錢半，粉甘草（炙）一錢半。水二鐘，煎一鐘服。（龐安常《傷寒論》）。
癰疽初起：乾薑一兩，炒紫研末，醋調敷四圍，留頭，自愈。此乃東昌申一齋奇方也。（《諸症辨疑》）。
瘰癧不斂：乾薑為末，薑汁打糊和作劑，以黃丹為衣。每日隨瘡大小，入藥在內，追膿盡，生肉口合為度。如不合，以蔥白汁調大黃末擦之，即愈。（《救急方》）。
虎野狼傷人：乾薑末敷之。（《肘後》）
犬傷人：乾薑末，水服二匕（生薑汁服亦良），並以薑炙熱熨之。
蛇蠍螫人：乾薑、雄黃等分為末，袋盛佩之，蛇聞藥氣逆避人遇螫即以敷之，便定。（《廣利方》）
【附錄】
天竺乾薑（《拾遺》）
藏器曰：味辛，溫，無毒。主冷氣寒中，宿食不消，腹脹下痢，腰背痛， 癖氣塊，惡血積聚。生婆羅門國，一名胡乾薑，狀似薑，小黃色也。
茼蒿
（宋《嘉 》）
【釋名】
蓬蒿。
時珍曰：形氣同乎蓬蒿，故名。
【集解】
機曰：本草不著形狀，後人莫識。
時珍曰：茼蒿，八、九月下種，冬春采食肥莖。花、葉微似白蒿，其味辛甘，作蒿氣。四月起苔，高二尺餘。開深黃色花，狀如單瓣菊花。一花結子近百成球，如地菘及苦 子，最易繁茂。此菜自古已有，孫思邈載在《千金方》菜類，至宋嘉 中始補入本草，今人常食者。而汪機乃不能識，輒敢擅自修纂，誠可笑慨。
【氣味】
甘、辛，平，無毒。
禹錫曰：多食動風氣，熏人心，令人氣滿。
【主治】
安心氣，養脾胃，消痰飲。利腸胃（思邈）。
邪蒿
（宋《嘉 》）
【釋名】
時珍曰：此蒿葉紋皆邪，故名。
【集解】
藏器曰：邪蒿根、莖似青蒿而細軟。
時珍曰：三、四月生苗，葉似青蒿，色淺不臭。根、葉皆可茹。
【氣味】
辛，溫、平，無毒。
詵曰：生食微動風，作羹食良。不與胡荽同食，令人汗臭氣。
【主治】
胸膈中臭爛惡邪氣，利腸胃，通血脈，續不足氣（孟詵）。
煮熟，和醬、醋食，治五臟惡邪氣厭谷者，治脾胃腸 ，大渴熱中，暴疾惡瘡（《食醫心鏡》）。
胡荽
（宋《嘉 》）
【釋名】
香荽（《拾遺》）、胡菜（《外台》）、蒝荽。
時珍曰：荽，許氏《說文》作葰，云薑屬，可以香口也。其莖柔葉細而根多須，綏綏然也。張騫使西域始得種歸，故名胡荽。今俗呼為蒝荽，蒝乃莖葉布散之貌。俗作芫花之芫，非矣。
藏器曰：石勒諱胡，故、汾人呼胡荽為香荽。
【集解】
時珍曰：胡荽處處種之。八月下種，晦日尤良。初生柔莖圓葉，葉有花歧，根軟而白。冬春采之，香美可食，亦可作菹。道家五葷之一。立夏後開細花成簇，如芹菜花，淡紫色。五月收子，子如大麻子，亦辛香。按：賈思勰《齊民要術》云：六、七月布種者，可竟冬食。春月 子沃水生芽種者，小小供食而已。王禎《農書》云：胡荽於菜蔬中，子、葉皆可用，生、熟俱可食，甚有益於世者。宜肥地種之。
【正誤】
李鵬飛曰：胡荽，蕎子也。吳瑞曰：胡荽，俗呼 子，根、苗如蒜。時珍曰：蕎子即 子，乃薤也。李、吳二氏並作胡荽，誤矣。
根葉
【氣味】
辛，溫，微毒。詵曰：平、微寒，無毒。可和生菜食。此是葷菜，損人精神。華佗云；胡臭、口臭、 齒及腳氣、金瘡人，皆不可食，病更加甚。
藏器曰：久食令人多忘。根，發痼疾。不可同邪蒿食，令人汗臭難瘥。
時珍曰：凡服一切補藥及藥中有白朮、牡丹者，不可食此。伏石鐘乳。
【主治】
消穀，治五臟，補不足，利大小腸，通小腹氣，拔四肢熱，止頭痛，療沙疹、豌豆瘡不出，作酒噴之，立出。通心竅（《嘉 》）。補筋脈，令人能食。治腸風，用熱餅裹食，甚良（孟詵）。合諸菜食，氣香，令人口爽，辟飛尸、鬼疰、蠱毒（吳瑞）。辟魚、肉毒（寧原）。
【發明】
時珍曰：胡荽，辛溫香竄，內通心脾，外達四肢，能辟一切不正之氣。故痘瘡出不爽快者，能發之。諸瘡皆屬心火，營血內攝於脾，心脾之氣，得芳香則營運，得臭惡則壅滯故爾。按：楊士瀛《直指方》云：痘疹不快，宜用胡荽酒噴之，以辟惡氣。床帳上下左右皆宜掛之，以御汗氣、胡臭、天癸、淫佚之氣。一應穢惡，所不可無。若兒虛弱，及天時陰寒，用此最妙。如兒壯實，及春夏晴暖、陽氣發越之時，加以酒曲助虐，以火益火，胃中熱熾，毒血聚畜，則變成黑陷矣，不可不慎。
【附方】
舊五，新四。
疹痘不快：用胡荽二兩（切），以酒二大盞煎沸沃之，以物蓋定，勿令泄氣。候冷去滓，微微含噴，從項背至足令遍。勿 頭面。（《經驗後方》）。
熱氣結滯，經年數發者：胡荽半斤，五月五日采，陰乾，水七升，煮取一升半，去滓分服。未瘥更服。春夏葉、秋冬根莖並可用。（《必效方》）。
孩子赤丹：胡荽汁塗之。（譚氏方）。
面上黑子： 荽煎湯，日日洗之。（《小說》）。
產後無乳：乾胡荽，煎湯飲之效。（《經驗方》）。
小便不通：胡荽二兩，葵根一握。水二升，煎一升，入滑石末一兩，分三、四服。（《聖濟總錄》）。
肛門脫出：胡荽切一升，燒煙熏之，即入。（《子母秘錄》）。
解中蠱毒：胡荽根搗汁半升，和酒服，立下神驗。（《必效方》）。
蛇虺螫傷：胡荽苗、合口椒等分，搗塗之。（《千金方》）。
子
【氣味】
辛、酸，平，無毒。炒用。
【主治】
消穀能食（思邈）。蠱毒五痔，及食肉中毒，吐下血，煮汁冷服。又以油煎，塗小兒禿瘡（藏器）。發痘疹，殺魚腥（時珍）。
【附方】
舊四，新三。
食諸肉毒，吐下血不止，萎黃者：胡荽子一升煮令發裂，取汁冷服半升，日、夜各一服，即止。（《食療本草》）。
腸風下血：胡荽子，和生菜，以熱餅裹食之。（同上）。
痢及瀉血：胡荽子一合，炒搗末。每服二錢，赤痢，砂糖水下；白痢薑湯下；瀉血，白湯下，日二。（《普濟方》）。
五痔作痛：胡荽子（炒），為末。每服二錢，空心溫酒下。數服見效。（《海上仙方》）。
痔漏脫肛：胡荽子一升，粟糠一升，乳香少許，以小口瓶燒煙熏之。（《儒門事親》）。
腸頭挺出：秋冬搗胡荽子，醋煮熨之，甚效。（孟詵《食療本草》）。
牙齒疼痛：胡菜子（即胡荽子）五升，以水五升，煮取一升，含漱。（《外台秘要》）
胡蘿蔔
（《綱目》）
【釋名】
時珍曰：元時始自胡地來，氣味微似蘿蔔，故名。
【集解】
時珍曰：胡蘿蔔今北土、山東多蒔之，淮、楚亦有種者。
八月下種，生苗如邪蒿，肥莖有白毛，辛臭如蒿，不可食。冬月掘根，生、熟皆可啖，兼果、蔬之用。根有黃、赤二種，微帶蒿氣，長五、六寸，大者盈握，狀似鮮掘地黃及羊蹄根。三、四月莖高二、三尺，開碎白花，攢簇如傘狀，似蛇床花。子亦如蛇床子，稍長而有毛，褐色，又如蒔蘿子，亦可調和食料。按：周定王《救荒本草》云：野胡蘿蔔苗、葉、花、實，皆同家胡蘿蔔，但根細小，味甘，生食、蒸食皆宜。花、子皆大於蛇床。
又金幼孜《北征錄》云：交河北有沙蘿蔔，根長二尺許，大者徑寸，下支生小者如箸。其色黃白，氣味辛而微苦，亦似蘿蔔氣。此皆胡蘿蔔之類也。
根
【氣味】
甘、辛，微溫，無毒。
【主治】
下氣補中，利胸膈腸胃，安五臟，令人健食，有益無損（時珍）。
子
【主治】
久痢（時珍）。
水斳
（音芹。《本經》下品）
【釋名】
芹菜（《別錄》）、水英（《本經》）、楚葵。
弘景曰：斳字，俗作芹字。論其主治，合在上品，未解何意乃在下品？二月、三月作英時，可作菹及熟瀹食。故名水英。
時珍曰：斳當作蘄, 從草、斳，諧聲也。後省作芹，從斤，亦諧聲也。其性冷滑如葵，故《爾雅》謂之楚葵。《呂氏春秋》：菜之美者，有雲夢之芹。雲夢，楚地也。楚有蘄州、蘄縣，俱音淇。
羅願《爾雅翼》云：地多產芹，故字從芹。蘄亦音芹。徐鍇注《說文》蘄字，從草，斳，諸書無斳字，惟《說文》別出䓄字（音銀），疑相承誤出也。據此，則蘄字亦當從斳，作𧁲字也。
【集解】
別錄曰：水 生南海池澤。
恭曰：水 即芹菜也。有兩種：荻芹白色取根，赤芹取莖、葉。並堪作菹及生菜。
保升曰：芹生水中，葉似芎 ，其花白色而無實，根亦白色。
詵曰：水芹生黑滑地，食之不如高田者宜人，置酒醬中香美。高田者名白芹。余田者皆有蟲子在葉間，視之不見，食之令人為患。
弘景曰：又有渣芹，可為生菜，亦可生啖。
時珍曰：芹有水芹、旱芹。水芹，生江湖陂澤之涯；旱芹生平地，有赤、白二種。二月生苗，其葉對節而生，似芎 。其莖有節棱而中空，其氣芬芳。五月開細白花，如蛇床花。
楚人采以濟飢，其利不小。《詩》云： 沸檻泉，言采其芹。杜甫詩云：飯煮青泥坊底芹。
又云：香芹碧澗羹。皆美芹之功。而列子言鄉豪嘗芹，蜇口慘腹，蓋未得食芹之法耳。
莖
【氣味】
甘，平，無毒。
思邈曰：苦、酸，冷，澀，無毒。
詵曰：和醋食，損齒。鱉瘕不可食。
李鵬飛曰：赤芹害人，不可食。
【主治】
女子赤沃，止血養精，保血脈，益氣，令人肥健嗜食（《本經》）。去伏熱，殺石藥毒，搗汁服（孟詵）。飲汁，去小兒暴熱，大人酒後熱，鼻塞身熱，去頭中風熱，利口齒，利大小腸（藏器）。
治煩渴，崩中帶下，五種黃病（大明）。
【發明】
張仲景曰：春秋二時，龍帶精入芹菜中。人誤食之為病，面青手青，腹滿如妊，痛不可忍，作蛟龍病。宜服硬餳三、二升，日三度。吐出如蜥蜴便瘥。
時珍曰：芹菜生水涯。蛟龍雖云變化莫測，其精那得入此？大抵是蜥蜴、虺蛇之類，春夏之交，遺精於此故爾。且蛇喜嗜芹，尤為可証。別有馬芹見後。
【附方】
舊一，新二。
小兒吐瀉：芹菜切細，煮汁飲之，不拘多少。（《子母秘錄》）。
小便淋痛：水芹菜白根者，去葉搗汁，井水和服。（《聖惠方》）。
小便出血：水芹搗汁，日服六、七合。（《聖惠方》）
花
【氣味】
苦，寒，無毒。
【主治】
脈溢（蘇恭）。
堇
（音勤。《唐本草》）
【釋名】
苦堇（《爾雅》）、堇葵（《唐本》）、旱芹（《綱目》）。
禹錫曰：《爾雅》云：嚙，苦堇也。郭璞云：即堇葵。本草言味甘，而此云苦堇，古人語倒，猶甘草謂之大苦也。
時珍曰：其性滑如葵，故得葵名。
【集解】
恭曰：堇菜野生，非人所種。葉似蕺菜，花紫色。
禹錫曰：《說文》云：堇，根如薺，葉如細柳，子如米，蒸 食之，甘滑。《內則》云：堇、荁、枌、榆。是矣。
時珍曰：此旱芹也。其性滑利。故洪舜俞賦云：烈有椒、桂，滑有堇、榆。一種黃花者，有毒殺人，即毛芹也。見草部毛茛。又烏頭苗亦名堇，有毒。各見本條下。
菜 
【氣味】
甘，寒，無毒。
【主治】
搗汁，洗馬毒瘡，並服之。又塗蛇蠍毒及癰腫（《唐本》）。久食，除心下煩熱，主寒熱鼠 ，瘰癧生瘡，結核聚氣，下瘀血，止霍亂。又生搗汁半升服，能殺鬼毒，即吐出（孟詵）。
【發明】
詵曰：堇葉止霍亂，與香 同功。香 ，即香薷也。
【附方】
舊二，新一。
結核氣：堇菜，晒乾為末，油煎成膏。摩之，日三、五度，便瘥。（孟詵《食療》）
濕熱氣：旱芹菜晒乾為末，糊丸梧子大。每服四十丸，空心溫酒下。大殺百蟲毒。（《壽域神方》）。
蛇咬瘡：生杵堇汁塗之。（《萬畢術》）
紫堇
（音芹。宋《圖經》）
【釋名】
赤芹（《綱目》）、蜀芹（《圖經》）、楚葵（同上）、苔菜（同上）、水蔔菜。
時珍曰：堇、蘄、芹、 ，四字一義也。詳下。
【集解】
頌曰：紫堇，生江南吳興郡。淮南名楚葵，宜春郡名蜀芹，豫章郡名苔菜，晉陵郡名水蔔菜也。
時珍曰：蘇頌之說，出於唐玄宗《天寶單方》中，不具紫堇形狀。今按：軒轅述《寶藏論》云：赤芹即紫芹也，生水濱。葉形如赤芍藥，青色，長三寸許，葉上黃斑，味苦澀。其汁可以煮雌、製汞、伏朱砂、擒三黃，號為起貧草。又土宿真君本草云：赤芹生陰崖陂澤近水石間，狀類赤芍藥。其葉深綠而背甚赤，莖葉似蕎麥，花紅可愛，結實亦如 蕎麥。其根似蜘蛛，嚼之極酸苦澀。江淮人三、四月採苗，當蔬食之。南方頗少，太行、王屋諸山最多也。
苗
【氣味】
酸，平，微毒。
花
【氣味】
酸，微溫，無毒。
【主治】
大人、小兒脫肛（蘇頌）。
【附方】
舊一。
脫肛，凡大人、小兒脫肛，每天冷及吃冷食，即暴痢不止，肛則下脫，久療不瘥者：春間收紫堇花二斤，曝乾為散，加磁毛末七兩，相和研細。塗肛上納入，即使人 冷水於面上，即吸入腸中。每日一塗藥 面，不過六、七度即瘥矣。又以熱酒半升，和散一方寸匕，空腹服之，日再服。漸加至二方寸匕，以瘥為度。若五歲以下小兒，即以半杏子許，和酒服之。忌生冷、陳倉米等物。（《天寶單方》）
馬蘄
（音芹。《唐本草》）
【釋名】
牛蘄（《爾雅》）、胡芹（《通志》）、野茴香（《綱目》）。
時珍曰：凡物大者多以馬名，此草似芹而大故也。俗稱野茴香，以其氣味子形微似也。
《金光明經》三十二品香藥，謂之葉婆你。
【集解】
恭曰：馬蘄生水澤旁。苗似鬼針、菾菜等，嫩時可食。花青白色。子黃黑色，似防風子，調食味用之，香似橘皮而無苦味。
保升曰：花若芹花，子如防風子而扁大。《爾雅》云：茭，牛蘄也。孫炎釋云：似芹而葉細銳，可食菜也。一名茭，一名馬蘄子，入藥用。
時珍曰：馬蘄與芹同類而異種，處處卑濕地有之。三、四月生苗，一本叢生如蒿，白毛蒙茸，嫩時可茹。葉似水芹而微小，似芎 葉而色深。五、六月開碎花，攢簇如蛇床及蒔蘿花，青白色。結實亦似蒔蘿子，但色黑而重爾。其根白色，長者尺許，氣亦香而堅硬，不可食。蘇恭所謂鬼針，即鬼釵草也。方莖丫葉，子似釵腳，著人衣如針。與此稍異。
苗
【氣味】
甘、辛，溫，無毒。
【主治】
益脾胃，利胸膈，去冷氣，作茹食（時珍）。
子
【氣味】
甘、辛，溫，無毒。
【主治】
心腹脹滿，開胃下氣消食，調味用之（《唐本》）。炒研醋服，治卒心痛，令人得睡（孟詵）。溫中暖脾，治反胃（時珍）。
【附方】
新一。
慢脾驚風：馬芹子、丁香、白僵蠶等分，為末。每服一錢，炙橘皮煎湯下。名醒脾散。（《普濟方》）
茴香
（《唐本草》）
【校正】
自草部移入此。
【釋名】
茴香，八角珠。
頌曰： 香，北人呼為茴香，聲相近也。
思邈曰：煮臭肉，下少許，即無臭氣，臭醬入末亦香，故曰茴香。
時珍曰：俚俗多懷之衿衽咀嚼，恐 香之名，或以此也。
【集解】
頌曰：今交、廣諸地及近郡皆有之。入藥多用番舶者，或云不及近處者有力。
三月生葉似老胡荽，極疏細，作叢。至五月莖粗，高三、四尺。七月生花，頭如傘蓋，黃色。結實如麥而小，青色。北人呼為土茴香。八、九月採實陰乾。今近道人家園圃種之甚多。川人多煮食其莖葉。
宗奭曰：云似老胡荽者誤矣，胡荽葉如蛇床。 香雖有葉之名，但散如絲發，特異諸草也。時珍曰：茴香宿根，深冬生苗作叢，肥莖絲葉。五、六月開花，如蛇床花而色黃。結子大如麥粒，輕而有細棱，俗呼為大茴香，今惟以寧夏出者第一。其他處小者，謂之小茴香。
自番舶來者，實大如柏實，裂成八瓣，一瓣一核，大如豆，黃褐色，有仁，味更甜，俗呼舶茴香，又曰八角茴香（廣西左右江峒中亦有之），形色與中國茴香迥別，但氣味同爾。北人得之，咀嚼荐酒。
子
【氣味】
辛，平，無毒。
思邈曰：苦、辛，微寒，澀。
權曰：苦、辛。得酒良。炒黃用。
好古曰：陽也，浮也。入手、足少陰、太陽經。
【主治】
諸 、霍亂及蛇傷（《唐本》）。膀胱胃間冷氣及育腸氣，調中，止痛、嘔吐（馬志）。治乾濕腳氣，腎勞 疝陰疼，開胃下食（大明）。補命門不足（李杲）。
暖丹田（吳綬）。
【發明】
詵曰：茴香，國人重之，云有助陽道，未得其方法也。
好古曰：茴香，本治膀胱藥，以其先丙，故曰小腸也，能潤丙燥；以其先戊，故從丙至壬，又手、足少陰二藥，以開上下經之通道，所以壬與丙交也。
時珍曰：小茴香性平，理氣開胃，夏月祛蠅辟臭，食料宜之。大茴香性熱，多食傷目發瘡，食料不宜過用。古方有去鈴丸：用茴香二兩，連皮生薑四兩，同入坩器內腌一伏時，慢火炒之，入鹽一兩，為末，糊丸梧子大。每服三、五十丸，空心鹽酒下。此方本治脾胃虛弱病。茴香得鹽則引入腎經，發出邪氣。腎不受邪，病自不生也。亦治小腸疝氣有效。
【附方】
舊三，新十八。
開胃進食：茴香二兩，生薑四兩，同搗勻，入淨器內，濕紙蓋一宿。次以銀石器中，文武火炒黃焦為末，酒糊丸梧子大。每服十丸至二十五丸，溫酒下。（《經驗後方》）。
瘴瘧發熱，連背項者：茴香子，搗汁服之。（孫真人方）。
大小便閉，鼓脹氣促：八角茴香七個，大麻仁半兩。為末。生蔥白三七根，同研煎湯，調五苓散末服之，日一服。（《普濟》）。
小便頻數：茴香不以多少，淘淨，入鹽少許，炒研為末，炙糯米糕蘸食之。
傷寒脫陽，小便不通：用茴香末，以生薑自然汁調敷腹上。外用茴香末，入益元散服之。（《摘玄方》）。
腎消飲水，小便如膏油：用茴香（炒）、苦楝子（炒）等分為末。每食前酒服二錢。（《保命集》）。
腎邪冷氣，力弱者：用大茴香六兩，分作三分；用生附子一個去皮，分作三分。
第一度：用附子一分，茴香一分，同炒黃，出火毒一夜，去附子，研茴香為末，空心鹽酒下一錢。
第二度：用二味各一分，同炒存性，出火毒，以附子去一半，留一半，同茴香為末，如前服。
第三度：各一分，同炒存性，出火毒，全研為末，如前服之。（《朱氏集驗方》）。
腎虛腰痛：茴香炒研，以豬腰子批開，摻末入內，濕紙裹煨熟。空心食之，鹽酒送下。（戴原禮《要訣》）。
腰痛如刺《簡便方》：用八角茴香炒研，每服二錢，食前鹽湯下。外以糯米一、二升，炒熱袋盛，拴於痛處。《活人心統》思仙散：用八角茴香、杜仲各（炒研）三錢，木香一錢，水一鐘，酒半鐘，煎服。
腰重刺脹：八角茴香炒為末，食前酒服二錢。（《直指方》）。
疝氣入腎：茴香炒作二包，更換熨之。（《簡便方》）。
小腸氣墜《直指》：用八角茴香、小茴香各三錢，乳香少許，水服取汗。
孫氏《集效方》：治小腸疝氣，痛不可忍。用大茴香、荔枝核（炒黑）各等分。研末。
每服一錢，溫酒調下。《瀕湖集簡方》：用大茴香一兩，花椒五錢。炒研。每酒服一錢。
膀胱疝痛《本事方》：用舶茴香、杏仁各一兩，蔥白（焙乾）五錢，為末。每酒服二錢，嚼胡桃送下。
《集要》：治疝氣膀胱小腸痛。用茴香（鹽炒）、晚蠶砂（鹽炒）等分。為末，煉蜜丸彈子大。每服一丸，溫酒嚼下。
疝氣偏墜：大茴香末一兩，小茴香末一兩，用牙豬尿胞一個，連尿入二末於內系定，罐內以酒煮爛，連胞搗丸如梧子大。每服五十丸，白湯下。仙方也。（鄧才筆峰《雜興》）。
脅下刺痛：小茴香一兩（炒），枳殼五錢（麩炒）。為末。每服二錢，鹽酒調服，神效。（《袖珍方》）。
辟除口臭：茴香，煮羹及生食，並得。（昝殷《食醫心鏡》）。
蛇咬久潰：小茴香搗末，敷之。（《千金》）。
莖葉
【氣味】
與子同。
【主治】
煮食，治卒惡心，腹中不安（甄權）。治小腸氣，卒腎氣沖脅，如刀刺痛，喘息不得。生搗汁一合，投熱酒一合，和服（孟詵）。
【發明】
頌曰：《范汪方》：療惡毒癰腫，或連陰卵髀間疼痛攣急，牽入小腹不可忍，一宿即殺人者。用茴香苗葉，搗汁一升服之，日三、四服。其滓以帖腫上。冬月用根。此是外國神方，永嘉以來用之，起死回生神驗。
蒔蘿
（宋《開寶》）
【校正】
自草部移入此。
【釋名】
慈謀勒（《開寶》）、小茴香。
時珍曰：蒔蘿、慈謀勒，皆番言也。
【集解】
藏器曰：蒔蘿生佛誓國，實如馬芹子，辛香。
曰：按：《廣州記》云：生波斯國。馬芹子色黑而重，蒔蘿子色褐而輕，以此為別。善滋食味，多食無損。且不可與阿魏同食，奪其味也。
頌曰：今嶺南及近道皆有之。三月、四月生苗，花實大類蛇床而簇生，辛香，六、七月採實。今人多用和五味，不聞入藥用。
時珍曰：其子簇生，狀如蛇床子而短，微黑，氣辛臭，不及茴香。
嘉謨曰：俗呼蒔蘿椒。內有黑子，但皮薄色褐不紅耳。
苗
【氣味】
辛，溫，無毒。
【主治】
下氣利膈（時珍）。
子
【氣味】
辛，溫，無毒。
【主治】
小兒氣脹，霍亂嘔逆，腹冷不下食，兩肋痞滿（藏器）。健脾，開胃氣，溫腸，殺魚、肉毒，補水臟，治腎氣，壯筋骨（《日華》）。
主膈氣，消食，滋食味（李 ）。
【附方】
新二。
閃挫腰痛：蒔蘿作末，酒服二錢匕。（《永類鈐方》）。
牙齒疼痛：舶上蒔蘿、芸苔子、白芥子等分。研末。口中含水，隨左右 鼻，神效。（《聖惠方》）
【附錄】
蜀胡爛（《拾遺》）
藏器曰：子：味辛，平，無毒。主冷氣心腹脹滿，補腎，除婦人血氣，下痢，殺牙齒蟲。生安南，似 香子，可和食。
數低（《拾遺》）
藏器曰：子：味甘，溫，無毒。主冷風冷氣，下宿食不消脹滿。生西番、北土，兼似香，胡人以作羹食之。
池德勒（《拾遺》）
藏器曰：根：辛，溫，無毒。破冷氣，消食。生西國，草根也，胡人食之。
馬思 吉
時珍曰：味苦，溫，無毒。去邪惡氣，溫中利膈，順氣止痛，生津解渴，令人口香。元時飲膳用之，云極香料也，不知何狀？故附之。
羅勒
（宋《嘉 》附）
【釋名】
蘭香（《嘉 》）、香菜（《綱目》）、翳子草。
禹錫曰：北人避石勒諱，呼羅勒為蘭香。
時珍曰：按：《鄴中記》云：石虎諱言勒，改羅勒為香菜。今俗人呼為翳子草，以其子治翳也。
【集解】
禹錫曰：羅勒處處有之。有三種：一種似紫蘇葉；一種葉大，二十步內即聞香；一種堪作生菜。冬月用乾者。子可安入目中去翳，少頃濕脹，與物俱出也。
時珍曰：香菜，須三月棗葉生時種之乃生，否則不生。常以魚腥水、米泔水、泥溝水澆之，則香而茂。不宜糞水。KT 仙《神隱書》言：園旁水側宜廣種之，飢年亦可濟用。其子大如蚤，褐色而不光，七月收之。
弘景曰：術家取羊角、馬蹄燒作灰，撒濕地遍踏之，即生羅勒。俗呼為西王母菜，食之益人。
【氣味】
辛，溫，微毒。
禹錫曰：不可多食，壅關節，澀營衛，令人血脈不行，又動風，發腳氣。
【主治】
調中消食，去惡氣，消水氣，宜生食。療齒根爛瘡，為灰用之甚良。
患 嘔者，取汁服半合，冬月用乾者煮汁。其根燒灰，敷小兒黃爛瘡（禹錫）。主辟飛尸、鬼疰、蠱毒（吳瑞）。
【發明】
時珍曰：按：羅天益云：蘭香味辛氣溫，能和血潤燥，而掌禹錫言：多食澀營衛，血脈不行，何耶？又東垣李氏治牙疼口臭，神功丸中用蘭香，云無則以藿香代之，此但取其去惡氣而已。故《飲膳正要》云：與諸菜同食，味辛香能辟腥氣，皆此意也。
【附方】
新二。
鼻疳赤爛：蘭香葉（燒灰）二錢，銅青五分，輕粉二字，為末，日敷三次。（錢乙《小兒方》）。
反胃咳噫：生薑四兩（搗爛），入蘭香葉一兩，椒末一錢，鹽和面四兩，裹作燒餅，煨熟，空心吃，不過兩三度效。反胃，入甘蔗汁和之。（《普濟方》）。
子
【主治】
目翳及塵物入目，以三、五顆安目中，少頃當濕脹，與物俱出。
又主風赤眵淚（《嘉 》）。
【發明】
時珍曰：按：《普濟方》云：昔廬州知錄彭大辨在臨安，暴得赤眼後生翳。一醫用蘭香子洗晒，每納一粒入 內，閉目少頃，連膜而出也。一方：為末點之。時珍常取子試之水中，亦脹大。蓋此子得濕即脹，故能染惹眵淚浮膜爾。然目中不可著一塵，而此子可納三、五顆亦不妨礙，蓋一異也。
【附方】
新二。
目昏浮翳：蘭香子每用七個，睡時水煎服之，久久有效也。（《海上名方》）。
走馬牙疳：小兒食肥甘，腎受虛熱，口作臭息，次第齒黑，名曰崩砂；漸至齦爛，名曰潰槽；又或血出，名曰宣露；重則齒落，名曰腐根。用蘭香子末、輕粉各一錢，密陀僧（醋淬，研末）半兩，和勻。每以少許敷齒及齦上，立效。內服甘露飲。（《活幼口議》）
白花菜
（《食物》）
【釋名】
羊角菜。
【集解】
時珍曰：白花菜三月種之。柔莖延蔓，一枝五葉，葉大如拇指。秋間開小白花，長蕊。結小角，長二、三寸。其子黑色而細，狀如初眠蠶砂，不光澤。菜氣膻臭，惟宜鹽菹食之。
穎曰：一種黃花者，名黃花菜，形狀相同，但花黃也。
【氣味】
苦，辛，微毒。
穎曰：多食，動風氣，滯臟腑，令人胃中悶滿，傷脾。
【主治】
下氣（汪穎）。煎水洗痔，搗爛敷風濕痺痛，擂酒飲止瘧（時珍）。
菜
（音罕。《綱目》）
【校正】
並入草部《拾遺》 菜。
【釋名】
菜（音罩）、辣米菜。時珍曰： 味辛辣，如火焊人，故名。亦作 。陳藏器《本草》有 菜，云辛菜也，南人食之。不著形狀。今考《唐韻》、《玉篇》並無 字，只有字，云辛菜也。則 乃 字之訛爾。
【集解】
時珍曰： 菜生南地，田園間小草也。冬月布地叢生，長二、三寸，柔梗細葉。
三月開細花，黃色。結細角長一、二分，角內有細子。野人連根、葉拔而食之，味極辛辣，呼為辣米菜。沙地生者尤伶仃。故洪舜俞《老圃賦》云： 有拂士之風。林洪《山家清供》云：朱文公飲後，輒以 莖供蔬品。蓋盱江、建陽、嚴陵人皆喜食之也。
【氣味】
辛，溫，無毒。
李鵬飛曰： 菜細切，以生蜜洗伴或略 食之，爽口消食。多食，發痼疾，生熱。
【主治】
去冷氣，腹內久寒，飲食不消，令人能食（藏器）。利胸膈，豁冷痰，心腹痛（時珍）。
草豉
（《拾遺》）
【校正】
自草部移入此。
【集解】
藏器曰：生巴西諸國。草似韭狀，豉出花中，彼人食之。
【氣味】
辛，平，無毒。
【主治】
惡氣，調中，益五臟，開胃，令人能食（藏器）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
菜之二
菜之一 ◄ 
本草綱目
菜之二
 ► 菜之三
姊妹计划: 数据项
菜之二 （柔滑類四十一種　內附五種）
菠薐
（宋《嘉祐》）
【釋名】
菠菜（《綱目》）、波斯草（《綱目》）、赤根菜。
慎微曰︰按︰劉禹錫《嘉話錄》云︰菠薐種出自西國。有僧將其子來，云本是頗陵國之種。語訛為波棱耳。[1]
時珍曰︰按︰《唐會要》︰太宗時尼波維國獻波棱菜，類紅藍，實如蒺藜，火熟之能益食味。即此也。方士隱名為波斯草云。
【集解】
時珍曰︰波棱，八月、九月種者，可備冬食；正月、二月種者，可備春蔬。其莖柔脆中空。其葉綠膩柔濃，直並出一尖，旁出兩尖，似豉子花葉之狀而長大。其根長數寸，大如桔梗而色赤，味更甘美。四月起薹尺許。有雄雌。就莖開碎紅花，叢簇不顯。雌者結實，有刺，狀如蒺藜子。種時須砑開，易浸脹。必過月朔乃生，亦一異也。
菜及根
【氣味】
甘，冷，滑，無毒。
士良曰︰微毒。多食令人腳弱，發腰痛，動冷氣。先患腹冷者，必破腹。不與䱉魚同食，發霍亂。取汁煉霜，制砒、汞，伏雌黃、硫黃。
【主治】
利五臟，通腸胃熱，解酒毒。服丹石人食之佳（孟詵）。
通血脈，開胸膈，下氣調中，止渴潤燥。根尤良（時珍）。
【發明】
詵曰︰北人食肉、面，食之即平；南人食魚、鱉、水米，食之即冷。故多食冷大小腸也。
時珍曰︰按︰張從正《儒門事親》云︰凡人久病，大便澀滯不通，及痔漏之人，宜常食菠薐、葵菜之類，滑以養竅，自然通利。
【附方】
（新一）
消渴引飲，日至一石者︰菠薐根、雞內金等分，為末。米飲服一錢，日三。（《經驗方》）
蕹菜
（蕹，去聲。宋《嘉祐》）
【釋名】
時珍曰︰蕹與壅同。此菜惟以壅成，故謂之壅。
【集解】
藏器曰︰蕹菜嶺南種之。蔓生，開白花，堪茹。
時珍曰︰蕹菜，今金陵及江夏人多蒔之。性宜濕地，畏霜雪。九月藏入土窖中，三、四月取出，壅以糞土，即節節生芽，一本可成一畦也。幹柔如蔓而中空，葉似菠 及鏨頭形。
味短，須同豬肉煮，令肉色紫乃佳。段公路《北戶錄》言其葉如柳者，誤矣。按︰嵇含《草木狀》云︰蕹菜葉如落葵而小。南人編葦為筏，作小孔，浮水上。種子於水中，則如萍根浮水面。及長成莖葉，皆出於葦筏孔中，隨水上下，南方之奇蔬也。則此菜，水、陸皆可生之也。
【氣味】
甘，平，無毒。
【主治】
解胡蔓草毒（即野葛毒），煮食之。亦生搗服（藏器）。
搗汁和酒服，治產難（時珍。出唐瑤方）。
【發明】
藏器曰︰南人先食蕹菜，後食野葛，二物相伏，自然無苦。
取汁滴野葛苗，當時萎死，相殺如此。張華《博物志》云︰魏武帝啖野葛至一尺。應是先食此菜也。
菾菜
（菾，音甜。《別錄》中品）
【校正】
並入《嘉 》 菜。
【釋名】
菜。
時珍曰︰ 菜，即 也。 與甜通，因其味也。 之義未詳。
【集解】
弘景曰︰ 菜，即今以作 蒸者。
恭曰︰ 菜葉似升麻苗，南人蒸炮食之，大香美。
保升曰︰苗高三、四尺，莖若蒴 ，有細棱，夏盛冬枯。其莖燒灰淋汁洗衣，白如玉色。
士良曰︰葉似紫菊而大，花白。
時珍曰︰ 菜正二月下種，宿根亦自生。其葉青白色，似白菘菜葉而短，莖亦相類，但差小耳。生、熟皆可食，微作土氣。四月開細白花。結實狀如茱萸 而輕虛，土黃色，內有細子。根白色。
【氣味】
甘、苦，大寒，滑，無毒。
禹錫曰︰平，微毒。冷氣人不可多食，動氣。先患腹冷人食之，必破腹。
【主治】
時行壯熱，解風熱毒，搗汁飲之便瘥（《別錄》）。
夏月以菜作粥食，解熱，止熱毒痢。搗爛，敷灸瘡，止痛易瘥（蘇恭）。
搗汁服，主冷熱痢。又止血生肌，及諸禽獸傷，敷之立愈（藏器）。煎湯飲，開胃，通心膈，宜婦人（大明）。補中下氣，理脾氣，去頭風，利五臟（《嘉 》）。
根
【氣味】
甘，平，無毒。
【主治】
通經脈，下氣，開胸膈（《正要》）。
子
【主治】
煮半生，搗汁服，治小兒熱（孟詵）。醋浸揩面，去粉滓，潤澤有光（藏器）。
【附方】
新一。
痔 下血︰ 子、芸薹子、荊芥子、芫荽子、萵苣子、蔓荊子、蘿蔔子、蔥子等分，以大鯽魚一個去鱗、腸，裝藥在內，縫合，入銀、石器內，上下用火煉熟，放冷為末。每服二錢，米飲下，日二服。
東風菜
（宋《開寶》）
【釋名】
冬風。
志曰︰此菜先春而生，故有東風之號。一作冬風，言得冬氣也。
【集解】
志曰︰東風菜生嶺南平澤。莖高二、三尺，葉似杏葉而長，極濃軟，上有細毛，煮食甚美。
時珍曰︰按︰裴淵《廣州記》云︰東風菜，花、葉似落妊娠，莖紫。宜肥肉作羹食，香氣似馬蘭，味如酪。
【氣味】
甘，寒，無毒。
【主治】
風毒壅熱，頭痛目眩，肝熱眼赤，堪入羹 食（《開寶》）。
薺
（《別錄》上品）
【釋名】
護生草。
時珍曰︰薺生濟澤，故謂之薺。釋家取其莖作挑燈杖，可辟蟻、蛾，謂之護生草，云能護眾生也。
【集解】
普曰︰薺生野中。
弘景曰︰薺類甚多，此是今人所食者。葉作菹、羹亦佳。《詩》云︰誰謂荼苦，其甘如薺，是也。
時珍曰︰薺有大、小數種。小薺葉花莖扁，味美。其最細小者，名沙薺也。大薺科、葉皆大，而味不及。其莖硬有毛者，名菥 ，味不甚佳。並以冬至後生苗，二、三月起莖五、六寸。開細白花，整整如一。結莢如小萍，而有三角。莢內細子，如葶藶子。其子名 （音嵯），四月收之。師曠云︰歲欲甘，甘草先生，薺是也。菥 、葶藶皆是薺類。葶藶見草部隰草類。
【氣味】
甘，溫，無毒。
【主治】
利肝和中（《別錄》）。利五臟。根︰治目痛（大明）。明目益胃（時珍）。根、葉︰燒灰，治赤白痢極效（甄權）。
【附方】
舊一，新二。
暴赤眼，痛脹磣澀︰薺菜根杵汁滴之。（《聖惠》）。
眼生翳膜︰薺菜和根、莖、葉洗淨，焙乾為細末。每夜臥時先洗眼，挑末米許，安兩大頭。澀痛忍之，久久膜自落也。（《聖濟總錄》）。
腫滿腹大，四肢枯瘦，尿澀︰用甜葶藶（炒）、薺菜根等分，為末，煉蜜丸彈子大。每服一丸，陳皮湯下。只二、三丸，小便清；十餘丸，腹如故。（《三因》）
實 普曰︰五月五日采，陰乾。
士良曰︰亦名菥 子。四月八日收之，良。
周王曰︰飢歲采子，水調成塊，煮粥、作餅甚粘滑。
【氣味】
甘，平，無毒。
權曰︰患氣人食之，動冷疾。
詵曰︰不與面同食，令人背悶。服丹石人不可食。
【主治】
︰明目，目痛（《別錄》）。
青盲不見物，補五臟不足（甄權）。治腹脹（吳普）。去風毒邪氣，治壅去翳，解熱毒。
久服，視物鮮明（士良）。
花
【主治】
布席下，辟蟲。又辟蚊、蛾（士良）。
陰乾研末，棗湯日服二錢，治久痢（大明）。
菥蓂
（音錫覓。《本經》上品）
【校正】
自草部移入此。
【釋名】
大薺（《別錄》）、大蕺（《本經》）、馬辛。
時珍曰︰諸名不可解。《吳普本草》又云︰一名析目，一名榮目，一名馬駒。
【集解】
《別錄》曰︰菥 生咸陽川澤及道旁。四月、五月採，曝乾。
弘景曰︰今處處有之。是大薺子也。方用甚希少。
保升曰︰似薺葉而細，俗呼為老薺。
恭曰︰《爾雅》云︰菥 ，大薺也。注云︰似薺，俗呼為老薺。然其味甘而不辛也。
藏器曰︰《本經》菥 一名大薺。蘇氏引《爾雅》為注。案︰大薺即葶藶，非菥 也。
菥 大而扁，葶藶細而圓，二物殊別也。
頌曰︰《爾雅》︰葶藶謂之 （音典），子、葉皆似芥，一名狗薺。菥 ，即大薺。大抵二物皆薺類，故人多不能細分，乃爾致疑也。古今眼目方多用之。
時珍曰︰薺與菥 一物也，但分大、小二種耳。小者為薺，大者為菥 ，菥 有毛。故其子功用相同，而陳士良之本草，亦謂薺實一名菥 也。葶藶與菥 同類，但菥 味甘花白，葶藶味苦花黃為異耳。或言菥 即甜葶藶，亦通。
苗
【氣味】
甘，平，無毒。
【主治】
和中益氣，利肝明目（時珍）。
菥 子
【氣味】
辛，微溫，無毒。
恭曰︰甘而不辛。
普曰︰神農、雷公︰辛；李當之︰小溫。
之才曰︰得蔓荊實、細辛良。惡乾薑、苦參。一云︰苦參為之使。
【主治】
明目目痛淚出，除痺，補五臟，益精光。久服輕身不老（《本經》）。療心腹腰痛（《別錄》）。治肝家積聚，眼目赤腫（甄權）。
【附方】
舊一，新一。
眼目熱痛，淚出不止︰菥 子，搗篩為末。臥時銅簪點少許入目，當有熱淚及惡物出，甚佳。
眼中 肉︰方同上，夜夜點之。（崔元亮《海上方》）
蘩縷
（《別錄》下品）
【釋名】
縷（《爾雅》）、 （音敖）、 縷（郭璞）、滋草（《千金》）、鵝腸菜。
時珍曰︰此草莖蔓甚繁，中有一縷，故名。俗呼鵝兒腸菜，象形也。易於滋長，故曰滋草。《古樂府》云︰為樂當及時，何能待來滋。滋乃草名，即此也。
【集解】
《別錄》曰︰繁縷，五月五日日中采，乾用。
恭曰︰此即是雞腸也。多生濕地坑渠之側。流俗通謂雞腸，雅士總名繁縷。
詵曰︰繁縷即藤也。又恐白軟草是。
保升曰︰葉青花白，采苗入藥。
頌曰︰即雞腸也。南中多有之，生於田野間。近汴下濕地亦或有之。葉似荇菜而小。夏秋間生小白黃花。其莖梗作蔓，斷之有絲縷。又細而中空，似雞腸，因得此名。《本草》繁縷、雞腸作兩條，蘇恭以為一物。
謹按︰郭璞注《爾雅》云︰ 縷一名雞腸草，實一物也。今南北所生，或肥瘠不同，故人疑為二物。而葛洪《肘後方》治卒淋云︰用雞腸及繁縷。
如此又似是二物。其用大概主血，故人宜食之。
時珍曰︰繁縷即鵝腸，非雞腸也。下濕地極多。正月生苗，葉大如指頭。細莖引蔓，斷之中空，有一縷如絲。作蔬甘脆。三月以後漸老。開細瓣白花。結小實大如稗粒，中有細子如葶藶子。吳瑞《本草》謂黃花者為繁縷，白花者為雞腸，亦不然。二物蓋相似。但鵝腸味甘，莖空有縷，花白色；雞腸味微苦，咀之涎滑，莖中無縷，色微紫，花亦紫色，以此為別。
【氣味】
酸，平，無毒。權曰︰苦。時珍曰︰甘，微鹹。詵曰︰溫。思邈曰︰黃帝云︰合鱔 食，發消渴，令人多忘。
【主治】
積年惡瘡、痔不愈（《別錄》）。破血，下乳汁，產婦宜食之。產後腹有塊痛，以酒炒絞汁溫服。又曝乾為末，醋糊和丸，空腹服五十丸，取下惡血（藏器）。
【發明】
弘景曰︰此菜五月五日采，曝乾，燒作屑，療雜瘡有效。亦雜百草服之，不止此一種也。
詵曰︰治惡瘡有神效之功，搗汁塗之。作菜食，益人。須五月五日者乃驗。
又曰︰能去惡血。不可久食，恐血盡。
【附方】
舊二，新二。
食治烏髭︰繁縷為齏，久久食之，能烏髭髮。（《聖惠方》）。
小便卒淋︰繁縷草滿兩手，水煮，常常飲之。（《范汪東陽方》）。
產婦有塊作痛︰繁縷方見上。
丈夫陰瘡，莖及頭潰爛，痛不可忍，久不瘥者。以五月五日繁縷燒焦五分，入新出蚯蚓屎二分，入少水，和研作餅，貼之。乾即易。禁酒、面、五辛及熱食等物。
甚效。（《扁鵲方》）
雞腸
（《別錄》下品）
【校正】
原在草部，《唐本》移入此。
【集解】
弘景曰︰人家園庭亦有此草。小兒取， 汁以捋蜘蛛網，至粘，可掇蟬。
恭曰︰此即繁縷也，剩出此條。
時珍曰︰雞腸生下濕地。二月生苗，葉似鵝腸而色微深。莖帶紫，中不空，無縷。四月有小莖開五出小紫花。結小實，中有細子。其苗作蔬，不如鵝腸。故《別錄》列繁縷於菜部，而列此於草部，以此故也。蘇恭不識，疑為一物，誤矣。生嚼涎滑，故可掇蟬。鵝腸生嚼無涎，亦自可辨。鄭樵《通志》謂雞腸似蓼而小，其味小辛，非繁縷者，得之。又石胡荽亦名雞腸草，與此不同。
【氣味】
微辛、苦，平，無毒。權曰︰苦。之才曰︰微寒。
【主治】
毒腫，止小便利（《別錄》）。療蠷 溺瘡（弘景）。主遺溺，洗手足傷水爛（甄權）。五月五日作灰和鹽，療一切瘡及風丹遍身癢痛；亦可搗封，日五六易之。作菜食，益人，去脂膏毒气。又燒敷疳 。取汁和蜜服，療小兒赤白痢，甚良（孟詵）。研末或燒灰，揩齒，去宣露（蘇頌）。
【附方】
舊四，新五。
止小便利︰雞腸草一斤，於豆豉汁中煮，和米作羹及粥，頻食之。（《食醫心鏡》）。
小兒下痢赤白︰雞腸草搗汁一合，和蜜服，甚良。（孟詵《食療》）。
氣淋脹痛︰雞腸草三兩，石葦（去毛）一兩。每用三錢，水一盞，煎服。（《聖濟總錄》）。
風熱牙痛，浮腫發歇，元臟氣虛，小兒疳蝕︰雞腸草、旱蓮草、細辛等分，為末。每日擦三次。名祛痛散。（《普濟方》）。
發背欲死︰雞腸草搗敷之。（《肘後方》）。
反花惡瘡︰雞腸草研汁拂之。或為末，豬脂調搽，極效。（《醫林正宗》）。
一切頭瘡︰雞腸草燒灰，和鹽敷之。（孟詵《食療》）。
漆瘡瘙癢︰雞腸草搗塗之。（《肘後方》）。
射工中人成瘡者︰以雞腸草搗塗之，經日即愈。（盧氏方）
苜蓿
（《別錄》上品）
【釋名】
木粟（《綱目》）、光風草。
時珍曰︰苜蓿，郭璞作牧宿。謂其宿根自生，可飼牧牛馬也。又羅願《爾雅翼》作木粟，言其米可炊飯也。葛洪《西京雜記》云︰樂游苑多苜蓿。風在其間，常蕭蕭然。日照其花有光采。故名懷風，又名光風。茂陵人謂之連枝草。《金光明經》謂之塞鼻力迦。
【集解】
弘景曰︰長安中乃有苜蓿園。北人甚重之。江南不甚食之，以無味故也。外國複有苜蓿草，以療目，非此類也。
詵曰︰彼處人采其根作土黃 也。
宗奭曰︰陝西甚多，用飼牛馬，嫩時人兼食之。有宿根，刈訖複生。
時珍曰︰《雜記》言︰苜蓿原出大宛，漢使張騫帶歸中國。然今處處田野有之，陝、隴人亦有種者，年年自生。刈苗作蔬，一年可三刈。二月生苗，一科數十莖，莖頗似灰 。一枝三葉，葉似決明葉，而小如指頂，綠色碧艷。入夏及秋，開細黃花。結小莢圓扁，旋轉有刺，數莢累累，老則黑色。內有米如 米，可為飯，亦可釀酒。羅願以此為鶴頂草，誤矣。
鶴頂，乃紅心灰 也。
【氣味】
苦，平，澀，無毒。
宗奭曰︰微甘、淡。詵曰︰涼。少食好。多食令冷氣入筋中，即瘦人。
李鵬飛曰︰同蜜食，令人下利。
【主治】
安中利人，可久食（《別錄》）。
利五臟，輕身健人，洗去脾胃間邪熱氣，通小腸諸惡熱毒，煮和醬食，亦可作羹（孟詵）。
利大小腸（宗 ）。乾食益人（蘇頌）。
根
【氣味】
寒，無毒。
【主治】
熱病煩滿，目黃赤，小便黃，酒疸，搗取汁服一升，令人吐利即愈（蘇恭）。
搗汁煎飲，治沙石淋痛（時珍）。
莧
（《本經》上品）
【釋名】
時珍曰︰按︰陸佃《埤雅》云︰莧之莖葉，皆高碩而易見，故其字從見，指事也。
【集解】
《別錄》曰︰莧實，一名莫實，細莧亦同。生淮陽川澤及田中。葉如藍。十一月採。
李當之曰︰莧實即莧菜也。
弘景曰︰莧實當是白莧。所以云細莧亦同，葉如藍也。細莧即是糠莧，食之乃勝，而並冷利。被霜乃熟，故云十一月採。又有赤莧，莖純紫，不堪食。馬莧別一種，布地生，實至微細，俗呼馬齒莧，恐非莧實也。
恭曰︰赤莧，一名蕢（音匱）。《經》言莧實一名莫實，疑莫字誤矣。
保升曰︰莧凡六種︰赤莧、白莧、人莧、紫莧、五色莧、馬莧也。惟人、白二莧，實可入藥用。赤莧味辛，別有功用。
頌曰︰人莧、白莧俱大寒，亦謂之糠莧，又謂之胡莧，或謂之細莧，其實一也。但大者為白莧，小者為人莧耳。其子霜後方熟，細而色黑。紫莧莖葉通紫，吳人用染爪者，諸莧中惟此無毒，不寒。赤莧亦謂之花莧，莖葉深赤，根莖亦可糟藏，食之甚美，味辛。五色莧今亦稀有。細莧俗謂之野莧，豬好食之，又名豬莧。
時珍曰︰莧並三月撒種。六月以後不堪食。老則抽莖如人長，開細花成穗。穗中細子，扁而光黑，與青葙子、雞冠子無別，九月收之。細莧即野莧也，北人呼為糠莧，柔莖細葉，生即結子，味比家莧更勝。俗呼青葙苗為雞冠莧，亦可食。見草部。
菜
【氣味】
甘，冷利，無毒。恭曰︰赤莧︰辛，寒。
鼎曰︰莧動氣，令人煩悶，冷中損腹。不可與鱉同食，生鱉症。又取鱉肉如豆大，以莧菜封裹置土坑內，以土蓋之，一宿盡變成小鱉也。
機曰︰此說屢試不驗。
【主治】
白莧︰補氣除熱，通九竅（孟詵）。赤莧︰主赤痢，射工、沙虱（蘇恭）。紫莧︰殺蟲毒，治氣痢（藏器）。六莧︰並利大小腸，治初痢，滑胎（時珍）。
【發明】
弘景曰︰人莧、細莧並冷利。赤莧療赤下而不堪食。方用莧菜甚稀，斷谷方中時用之。
頌曰︰赤莧微寒，故主血痢；紫莧不寒，比諸莧無毒，故主氣痢。
詵曰︰五月五日收莧菜，和馬齒莧為細末，等分，與妊娠人常服，令易產也。
震亨曰︰紅莧入血分善走，故與馬莧同服，能下胎。或煮食之，令人易產。
【附方】
舊二，新五。
產後下痢，赤白者︰用紫莧菜一握切煮汁，入粳米三合，煮粥，食之立瘥也。（《壽親養老書》）。
小兒緊唇︰赤莧，搗汁洗之，良。（《聖惠》）。
漆瘡搔癢︰莧菜，煎湯洗之。
蜈蚣螫傷︰取灰莧葉擦之，即止。（談野翁方）。
蜂蠆螫傷︰野莧 擦之。
諸蛇螫人︰紫莧，搗汁飲一升，以滓塗之。（《集驗方》）。
射工中人，狀如傷寒，寒熱，發瘡偏在一處，有異於常者。取赤莧合莖、葉搗汁飲一升，日再服之。（《集驗方》）。
莧實
【氣味】
甘，寒，無毒。
【主治】
青盲，明目除邪，利大小便，去寒熱。久服益氣力，不飢輕身（《本經》）。治白翳，殺蛔蟲（《別錄》）。益精（大明）。肝風客熱，翳目黑花（時珍）。
【發明】
時珍曰︰莧實與青葙子同類異種，故其治目之功亦仿佛也。【附方】
新一。利大小便︰莧實為末半兩，分二服，新汲水下。（《聖惠》）。
根
【主治】
陰下冷痛，入腹則腫滿殺人，搗爛敷之（時珍）。【附方】
新一。
牙痛︰莧根晒乾，燒存性為末，揩之。再以紅燈籠草根煎湯漱之。（孫氏《集效方》）。
馬齒莧
（《蜀本草》）
【釋名】
馬莧（《別錄》）、五行草（《圖經》）、五方草（《綱目》）、長命菜（同上）、九頭獅子草。時珍曰︰其葉比並如馬齒，而性滑利似莧，故名。俗呼大葉者為 耳草，小葉者為鼠齒莧，又名九頭獅子草。其性耐久難燥，故有長命之稱。《寶藏論》及《八草靈變篇》並名馬齒龍芽，又名五方草，亦五行之義。頌曰︰馬齒莧雖名莧類，而苗、葉與莧都不相似。
一名五行草，以其葉青、梗赤、花黃、根白、子黑也。藏器曰︰《別錄》以馬齒與莧同類。
二物既殊，今從別品。
【集解】
弘景曰︰馬莧與莧別是一種，布地生，實至微細，俗呼馬齒莧，亦可食，小酸。
保升曰︰此有二種︰葉大者不堪用；葉小者節葉間有水銀，每十斤有八兩至十兩已來。
然至難燥，當以槐木捶碎，向日東作架晒之，三、兩日即乾如隔年矣。入藥須去莖，其莖無效。
曰︰凡使勿用大葉者，不是馬齒莧，亦無水銀。
時珍曰︰馬齒莧，處處園野生之。柔莖布地，細葉對生。六、七月開細花，結小尖實，實中細子如葶藶子狀。人多采苗煮晒為蔬。方士采取，伏砒結汞，煮丹砂，伏硫黃，死雄製雌，別有法度。一種水馬齒，生水中，形狀相類，亦可 食。
見王西樓野《菜譜》。
菜
【氣味】
酸，寒，無毒。恭曰︰辛，溫。
宗奭曰︰人多食之，然性寒滑。
【主治】
諸腫 疣目，搗揩之。破 癖，止消渴（藏器）。
能肥腸，令人不思食。治女人赤白下（蘇頌）。飲汁，治反胃諸淋，金瘡流血，破血癖症瘕，小兒尤良。用汁治緊唇面 ，解馬汗、射工毒，塗之瘥（蘇恭）。治自尸腳陰腫（保升）。作膏，塗濕癬、白禿、杖瘡。又主三十六種風。煮粥，止痢及疳痢，治腹痛（孟詵）。
服之長年不白。治癰瘡，殺諸蟲。生搗汁服，當利下惡物，去白蟲。和梳垢，封疔腫。又燒灰和陳醋滓，先灸後封之，即根出（《開寶》）。散血消腫，利腸滑胎，解毒通淋，治產後虛汗（時珍）。
【發明】
時珍曰︰馬齒莧所主諸病，皆只取其散血消腫之功也。
頌曰︰多年惡瘡，百方不瘥，或痛 不已者。並搗爛馬齒敷上，不過三、兩遍。此方出於武元衡相國。武在西川，自苦脛瘡 癢不可堪，百醫無效。及到京，有廳吏上此方，用之便瘥也。李絳記其事於《兵部手集》。
【附方】
舊十六，新二十三。
三十六風結瘡︰馬齒莧一石。水二石，煮取汁，入蜜蠟三兩，重煎成膏。塗之。（《食療》）。
諸氣不調︰馬齒莧煮粥，食之。（《食醫心鏡》）。
禳解疫氣︰六月六日，采馬齒莧晒乾。元旦煮熟，同鹽、醋食之，可解疫癘氣。（唐瑤
《經驗方》）。
筋骨疼痛，不拘風濕氣、楊梅瘡及女人月家病，先用此藥止疼，然後調理︰乾馬齒莧一斤（濕馬齒莧二斤），五加皮半斤，蒼朮四兩，舂碎，以水煎湯洗澡。急用蔥、薑擂爛，沖熱湯三碗，服之。暖處取汗，立時痛止也。（《海上名方》）。
腳氣浮腫︰心腹脹滿，小便澀少。馬齒草和少粳米，醬汁煮食之。（《食醫心鏡》）。
男女瘧疾︰馬齒莧搗，扎手寸口，男左女右。
產後虛汗︰馬齒莧（研汁）三合，服。如無，以乾者煮汁。（《婦人良方》）。
產後血痢，小便不通，臍腹痛︰生馬齒莧菜（杵汁）三合，煎沸入蜜一合，和服。（《產寶》）。
小兒血痢︰方同上。（《心鏡》）。
肛門腫痛︰馬齒莧葉、三葉酸草等分，煎湯熏洗，一日二次，有效。（《瀕湖方》）。
痔瘡初起︰馬齒莧不拘鮮乾，煮熟急食之。以湯熏洗。一月內外，其孔閉，即愈矣。（《楊氏經驗方》）。
赤白帶下，不問老、稚、孕婦悉可服︰取馬齒莧（搗絞汁）三大合，和雞子白二枚。先溫令熱，乃下莧汁，微溫頓飲之。不過再作即愈。（崔雲亮《海上方》）
小便熱淋︰馬齒莧汁服之。（《聖惠方》）
陰腫痛極︰馬齒莧，搗敷之，良。（《永類鈐方》）
中蠱欲死︰馬齒莧，搗汁一升飲，並敷之。日四、五次。（《壽域》）
腹中白蟲︰馬齒莧水煮一碗，和鹽、醋空腹食之。少頃白蟲盡出也。（孟詵《食療》）
緊唇面 ︰馬齒莧煎湯日洗之。（《聖惠方》）
目中息肉，淫膚、赤白膜︰馬齒莧一大握洗淨，和芒硝末少許，綿裹安上。頻易之。（《龍木論》）
風齒腫痛︰馬齒莧一把，嚼汁漬之。即日腫消。（《本事方》）
漏耳諸瘡，治耳內外惡瘡，及頭瘡、肥瘡、 瘡。黃馬散︰用黃柏半兩，乾馬齒莧一兩，為末。敷之。（《聖惠》）
項上 瘡《外台》︰用馬莧陰乾燒研，臘豬脂和，以暖泔洗拭，敷之。《簡便》︰治瘰癧
未破。馬齒莧同靛花搗摻，日三次。
腋下狐臭︰馬齒莧杵，以蜜和作團，紙裹泥固半寸濃，日乾，燒過研末。每以少許和蜜作餅，先以生布揩之，以藥夾脅下，令極痛，久忍，然後以手巾勒兩臂。日用一次，以瘥為度。（《千金方》）
小兒火丹︰熱如火，繞臍即損人。馬莧搗塗，日二。（《廣利方》）
小兒臍瘡，久不瘥者︰馬齒菜燒研敷之。（《千金》）
豌豆 瘡︰馬齒莧，燒研敷之，須臾根逐藥出。不出更敷。（《肘後》）
疔瘡腫毒︰馬齒萊二分，鍛石三分，為末，雞子白和，敷之。
反花惡瘡︰馬齒莧一斤。燒研，豬脂和敷。聖惠蛀腳 瘡︰乾馬齒莧研末，蜜調敷上。
一宿其蟲自出，神效。（《海上方》）
足趾甲疽，腫爛者︰屋上馬齒莧、昆侖青木香、印成鹽，等分和勻，燒存性，入光明朱砂少許，敷之。（《外台秘要》）。
瘡久不瘥積年者︰馬齒莧搗爛封之。取汁煎稠敷亦可。（《千金》）。
馬咬人瘡，毒入心者︰馬齒莧煮，並湯食之（《聖惠》）。
射工溪毒︰馬齒莧，搗汁一升服，以滓敷之，日四、五次良。（崔元亮《海上方》）。
毛蟲螫人，赤痛不止︰馬齒莧搗熟封之，妙。（《靈苑方》）。
蜂蠆螫人︰方同上。（張文仲方）。
蜈蚣咬傷︰馬莧汁塗之。（《肘後》）。
小兒白禿︰馬齒莧，煎膏塗之。或燒灰，豬脂和塗。（《聖惠方》）。
身面瘢痕︰馬齒莧湯日洗二次。（《聖惠方》）
雜物瞇目不出︰用東牆上馬齒莧，燒灰研細，點少許於 頭，即出也。（《聖惠方》）。
子
【主治】
明目，《仙經》用之（《開寶》）。延年益壽（孟詵）。青盲白翳，除邪氣，利大小腸，去寒熱。以一升搗末，每以一匙用蔥、豉煮粥食。或著米糝、五味作羹食（《心鏡》）。
【附方】
新一。
目中出淚，或出膿︰用馬齒莧子、人莧子各半兩為末，綿裹銅器中蒸熟，熨大 頭膿水出處。每熨以五十度為率，久久自絕。（《聖惠》）。
苦菜
（《本經》上品）
【校正】
並入《嘉 》苦苣、苦 。
【釋名】
荼（音荼。《本經》）、苦苣（《嘉 》）、苦 （《綱目》）、游冬（《別錄》）、褊苣（《日用》）、老鸛菜（《救荒》）、天香菜。
時珍曰︰苦荼以味名也。經歷冬春，故曰游冬。許氏《說文》︰苣作KT 。吳人呼為苦，其義未詳。《嘉 本草》言︰嶺南、吳人植苣供饌名苦苣，而又重出苦苣及苦 條。
今並並之。
【集解】
《別錄》曰︰苦菜生益州川谷、山陵、道旁。凌冬不死。三月三日采，陰乾。
《桐君藥錄》曰︰苦菜三月生，扶疏。六月花從葉出，莖直花黃。八月實黑，實落根複生，冬不枯。
恭曰︰《爾雅》云︰荼，苦菜也。《易通卦驗玄圖》云︰苦菜生於寒秋，經冬歷春，得夏乃成。一名游冬。葉似苦苣而細，斷之有白汁，花黃似菊，所在有之。其說與桐君略同。
苦，俗亦名苦菜，非此荼也。保升曰︰春花夏實，至秋複生花而不實，經冬不凋。
宗奭曰︰此《月令》四月小滿節後苦菜秀者是也。四方皆有，在北道者則冬方凋，生南方者冬夏常青。葉如苦苣而狹，綠色差淡。折之白乳汁出，味苦。花似野菊，春夏秋皆旋開。
時珍曰︰苦菜即苦 也，家栽者呼為苦苣，實一物也。春初生苗，有赤莖、白莖二種。
其莖中空而脆，折之有白汁。胼葉似花蘿蔔菜葉而色綠帶碧，上葉抱莖，梢葉似鸛嘴，每葉分叉，攛挺如穿葉狀。開黃花，如初綻野菊。一花結子一叢，如茼蒿子及鶴虱子，花罷則收斂，子上有白毛茸茸，隨風飄揚，落處即生。
士良曰︰蠶蛾出時不可折取，令蛾子青爛。蠶婦亦忌食之。然野苣若五、六回拗後，味反甘滑，勝於家苦 也。
【正誤】
弘景曰︰苦菜疑即茗也。茗一名荼，凌冬不凋，作飲能令人不眠。
恭曰︰《詩》云︰誰謂荼苦，即苦菜異名也。陶氏謂荼為茗，茗乃木類。按︰《爾雅‧釋草》云︰荼，苦菜也。音途。《釋木》云︰ ，苦荼也。音遲遐切。二物全別，不得比例，陶說誤矣。
菜
【氣味】
苦，寒，無毒。
張機曰︰野苣不可共蜜食，令人作內痔。
時珍曰︰脾胃虛寒人，不可食。
【主治】
五臟邪氣，厭（延葉反，伏也）谷胃痺。久服安心益氣，聰察少臥，輕身耐老（《本經》）。腸 渴熱，中疾惡瘡。久服耐飢寒，高氣不老（《別錄》）。調十二經脈，霍亂後胃氣煩逆。久服強力，雖冷甚益人（《嘉 》）。搗汁飲，除面目及舌下黃。其白汁，塗疔腫，拔根。滴癰上，立潰（藏器）。點瘊子，自落（《衍義》）。敷蛇咬（大明）。明目，主諸痢（汪機）。血淋痔 （時珍）。
【發明】
宗奭曰︰苦苣搗汁敷疔瘡，殊驗。青苗陰乾，以備冬月為末，水調敷之。
時珍曰︰按︰《洞天保生錄》云︰夏三月宜食苦 ，能益心和血通氣也。又陸文量《菽園雜記》云︰凡病痔者，宜用苦苣菜，或鮮或乾，煮至熟爛，連湯置器中，橫安一板坐之，先熏後洗，冷即止。日洗數次，屢用有效。
【附方】
新六。
血淋尿血︰苦 菜一把，酒、水各半，煎服。（《資生經》）。
血脈不調︰苦 菜晒乾，為末。每服二錢，溫酒下。（《衛生易簡方》）。
喉痺腫痛︰野苦 搗汁半盞，燈心以湯浸，捻汁半盞，和勻服。（《普濟方》）。
對口惡瘡︰野苦 擂汁一鐘，入薑汁一匙，和酒服，以渣敷，一、二次即愈。（唐瑤《經驗方》）。
中沙虱毒，沙虱在水中，人澡浴則著人身，鑽入皮裡。初得皮上正赤，如小豆、黍、粟，摩之痛如刺，三日後寒熱發瘡毒，若入骨殺人，嶺南多此︰即以茅葉刮去，以苦菜汁塗之，佳。（《肘後方》）。
壺蜂叮螫︰苦 汁塗之，良。（《摘玄方》）
根
【主治】
赤白痢及骨蒸，並煮服之（《嘉 》）。
治血淋，利小便（時珍）。
花、子
【氣味】
甘，平，無毒。
【主治】
去中熱，安心神（宗 ）。黃膽疾，連花、子研細二錢，水煎服，日二次，良（汪穎）。
白苣
（宋《嘉 》）
【釋名】
石苣（《綱目》）、生菜。
時珍云︰白苣、苦苣、萵苣俱不可煮烹，皆宜生 去汁，鹽、醋拌食，通可曰生菜，而白苣稍美，故獨得專稱也。王氏《農書》謂之石苣。陸璣《詩疏》云︰青州謂之芑。可生食，亦可蒸為茹。
【集解】
藏器云︰白苣似萵苣，葉有白毛。
時珍曰︰處處有之。似萵苣而葉色白，折之有白汁。正二月下種。四月開黃花如苦 ，結子亦同。八月、十月可再種。故諺云︰生菜不離園。按︰《事類合璧》云︰苣有數種︰色白者為白苣，色紫者為紫苣，味苦者為苦苣。
菜
【氣味】
苦，寒，無毒。
炳曰︰平。患冷氣人食之即腹冷，亦不至苦損人。產後不可食，令人寒中，小腸痛。
思邈曰︰不可共酪食，生蟲 。
【主治】
補筋骨，利五臟，開胸膈壅氣，通經脈，止脾氣，令人齒白，聰明少睡，可煮食之（孟詵）。解熱毒、酒毒，止消渴，利大小腸（寧原）。
【附方】
舊一。
魚臍瘡，其頭白似腫，痛不可忍︰先以針刺破頭及四畔，以白苣取汁滴孔中，良。（《外台秘要》）
萵苣
（《食療》）
【釋名】
萵菜、千金菜。
時珍曰︰按︰彭乘《墨客揮犀》云︰萵菜自 國來，故名。
【集解】
藏器曰︰萵苣有白者、紫者。紫者入燒煉藥用。
時珍曰︰萵苣，正二月下種，最宜肥地。葉似白苣而尖，色稍青，折之有白汁粘手。四月抽薹，高三、四尺。剝皮生食，味如胡瓜。糟食亦良。江東人鹽晒壓實，以備方物，謂之萵筍也。花、子並與白苣同。
菜
【氣味】
苦，冷，微毒。
李鵬飛曰︰久食昏人目。患冷人不宜食。
時珍曰︰按︰彭乘云︰萵苣有毒，百蟲不敢近。蛇虺觸之，則目暝不見物。人中其毒，以薑汁解之。
藏器曰︰紫萵苣有毒，入燒煉藥用。
《丹房鏡源》曰︰萵苣用硫黃種，結砂子，製朱砂。又曰︰紫色萵苣和土作器，火 如銅也。
【主治】
利五臟，通經脈，開胸膈，功同白苣（藏器）。
利氣，堅筋骨，去口氣，白齒牙，明眼目（寧原）。通乳汁，利小便，殺蟲、蛇毒（時珍）。
【附方】
舊一，新五。
乳汁不通︰萵苣菜煎酒服。（《海上方》）。
小便不通︰萵苣菜，搗敷臍上即通。（《衛生易簡方》）。
小便尿血︰同上方，甚效。（楊氏方）。
沙虱水毒︰萵苣菜搗汁塗之，良。（《肘後方》）。
蚰蜒入耳︰萵苣葉（乾者）一分，雄黃一分，為末，糊丸棗核大。蘸生油塞耳中，引出。（《聖惠方》）。
百蟲入耳︰萵苣搗汁滴入，自出也。（《聖濟總錄》）。
子
入藥炒用。
【主治】
下乳汁，通小便，治陰腫、痔漏下血、傷損作痛（時珍）。
【附方】
舊一，新六。
乳汁不行︰萵苣子三十枚，研細酒服。又方︰萵苣子一合，生甘草三錢，糯米、粳米各半合，煮粥頻食之。
小便不通︰萵苣子搗餅，貼臍中，即通。（《海上仙方》）。
腎黃如金︰萵苣子一合。細研。水一盞，煎五分服。（《外台秘要》）。
陰囊 腫︰萵苣子一合搗末，水一盞，煎五沸，溫服。
閃損腰痛，趁痛丸︰用白萵苣子（炒）三兩，白粟米（炒）一撮，乳香、沒藥、烏梅肉各半兩，為末，煉蜜丸彈子大。每嚼一丸，熱酒下。（《玉機微義》）。
髭髮不生，癤瘡疤上不生髭髮︰先以竹刀刮損，以萵苣子拗猢猻薑末，頻擦之。（《摘玄方》）。
水苦蕒
（宋《圖經》）
【校正】
自外類移入此。
【釋名】
謝婆菜（《圖經》）、半邊山。
【集解】
頌曰︰水苦 生宜州溪澗側。葉似苦 ，濃而光澤。根似白朮而軟。二、八、九月採其根食之。
根
【氣味】
微苦、辛，寒，無毒。
【主治】
風熱上壅，咽喉腫痛，及項上風 ，以酒磨服（蘇頌）。
翻白草
（《救荒》）
【釋名】
雞腿根（《救荒》）、天藕（《野菜譜》）。
時珍曰︰翻白，以葉之形名；雞腿、天藕，以根之味名也。楚人謂之湖雞腿，淮人謂之天藕。
【集解】
周定王曰︰翻白草高七、八寸。葉硬而濃，有鋸齒，背白，似地榆而細長。開黃花。根如指大，長三寸許，皮赤肉白，兩頭尖峭。生食、煮熟皆宜。
時珍曰︰雞腿兒生近澤田地，高不盈尺。春生弱莖，一莖三葉，尖長而濃，有皺紋鋸齒，面青背白。四月開小黃花。結子如胡荽子，中有細子。其根狀如小白朮頭，剝去赤皮，其內白色如雞肉，食之有粉。小兒生食之，荒年人掘以和飯食。
根
【氣味】
甘、微苦，平，無毒。
【主治】
吐血下血崩中，瘧疾癰瘡（時珍）。
【附方】
新七。
崩中下血︰用湖雞腿根一兩搗碎，酒二盞，煎一盞服。（《瀕湖集簡方》）。
吐血不止︰翻白草，每用五七科 咀，水二鐘，煎一鐘，空心服。
瘧疾寒熱︰翻白草根五七個，煎酒服之。
無名腫毒︰方同上。
丁毒初起，不拘已成、未成︰用翻白草十科，酒煎服，出汗即愈。
渾身疥癩︰端午日午時采翻白草，每用一握，煎水洗之。
瘡潰爛︰端午日午時采翻白草，洗收。每用一握，煎湯盆盛，圍住熏洗，效。（劉松石《保壽堂方》）。
仙人杖草
（《拾遺》）
【校正】
自草部移入此。
【集解】
藏器曰︰仙人杖生劍南平澤。葉似苦苣，叢生。陳子昂《觀玉篇‧序》云︰予從補闕喬公北征，夏四月次於張掖。河洲草木無他異者，惟有仙人杖往往叢生。予家世代服食者，昔常餌之。因為喬公言其功，同族王仲烈甘心食之。人或謂喬公曰︰此白棘也。公乃譏予。因作《觀玉篇》焉。
頌曰︰仙人杖有三物同名︰一種是菜類，一種是枯死竹筍之色黑者，枸杞一名仙人杖是也。此仙人杖乃作菜茹者，白棘木類，何因相似？或曰︰喬公所謂白棘乃枸棘，是枸杞之有針者。《本經》枸棘無白棘之名，又其味苦，此菜味甘。乃知草木之類，多而難識，使人惑疑似之言，以真為偽，宜乎子昂論著之詳也。
時珍曰︰別有仙人草，生階除間，高二、三寸。又有仙人掌草，生於石壁上。皆與此名同物異，不可不審。並見石草類。
【氣味】
甘，小溫，無毒。
【主治】
作茹食，去痰癖，除風冷（大明）。久服長生，堅筋骨，令人不老（藏器）。
蒲公英
（《唐本草》）
【校正】
自草部移入此。
【釋名】
耩耨草（音構糯）、金簪草（《綱目》）、黃花地丁。
時珍曰︰名義未詳。孫思邈《千金方》作鳧公英，蘇頌《圖經》作仆公罌，《庚辛玉冊》作鵓鴣英。俗呼蒲公丁，又呼黃花地丁。淮人謂之白鼓釘，蜀人謂之耳瘢草，關中謂之狗乳草。按︰《土宿本草》云︰金簪草一名地丁，花如金簪頭，獨腳如丁，故以名之。
【集解】
保升曰︰蒲公英草生平澤田園中。莖、葉似苦苣，斷之有白汁。堪生啖。花如單菊而大。四月、五月採之。
頌曰︰處處有之。春初生苗，葉如苦苣，有細刺。中心抽一莖，莖端出一花，色黃如金錢。俗訛為仆公罌是也。
宗奭曰︰即今地丁也。四時常有花，花罷飛絮，絮中有子，落處即生。所以庭院間皆有者，因風而來。
時珍曰︰地丁，江之南北頗多，他處亦有之，嶺南絕無。小科布地，四散而生，莖、葉、花、絮並似苦苣，但小耳。嫩苗可食，《庚辛玉冊》云︰地丁葉似小萵苣，花似大旋 ，一莖聳上三、四寸，斷之有白汁。二月採花，三月採根。可製汞，伏三黃。有紫花者，名大丁草，出太行、王屋諸山。陳州亦有，名燒金草。能 朱砂。一種相類而無花者，名地膽草，亦可伏三黃、砒霜。
苗
【氣味】
甘，平，無毒。
【主治】
婦人乳癰腫，水煮汁飲及封之，立消（恭）。
解食毒，散滯氣，化熱毒，消惡腫、結核、疔腫（震亨）。摻牙，烏鬚髮，壯筋骨（時珍）。
白汁︰塗惡刺、狐尿刺瘡，即愈（頌）。
【發明】
杲曰︰蒲公英苦寒，足少陰腎經君藥也，本經必用之。
震亨曰︰此草屬土，開黃花，味甘。解食毒，散滯氣，可入陽明、太陰經。化熱毒，消腫核，有奇功。同忍冬藤煎湯。入少酒佐服，治乳癰，服罷欲睡，是其功也。睡覺微汗，病即安矣。頌曰︰治惡刺方，出孫思邈《千金方》。其序云︰邈以貞觀五年七月十五日夜，以左手中指背觸著庭木，至曉遂患痛不可忍。經十日，痛日深，瘡日高碩，色如熟小豆色。常聞長者論有此方，遂用治之。手下則愈，痛亦除，瘡亦即瘥，未十日而平複如故。楊炎《南行方》亦著其效云。
時珍曰︰薩謙齋《瑞竹堂方》，有擦牙烏鬚髮還少丹，甚言此草之功，蓋取其能通腎也。故東垣李氏言其為少陰本經必用之藥，而著本草者不知此義。
【附方】
新五。
還少丹，昔日越王曾遇異人得此方，極能固齒牙，壯筋骨，生腎水。凡年未及八十者，服之鬚髮返黑，齒落更生。年少服之，至老不衰。得遇此者，宿有仙緣，當珍重之，不可輕泄︰用蒲公英一斤（一名耩耨草，又名蒲公罌，生平澤中，三、四月甚有之，秋後亦有放花者，連根帶葉取一斤洗淨，勿令見天日），晾乾，入斗子。解鹽一兩，香附子五錢，二味為細末，入蒲公草內淹一宿，分為二十團，用皮紙三、四層裹扎定，用六一泥（即蚯蚓糞）如法固濟，入灶內焙乾，乃以武火 通紅為度，冷定取出，去泥為末。早晚擦牙漱之，吐、咽任便，久久方效。（《瑞竹堂方》）。
乳癰紅腫︰蒲公英一兩，忍冬藤二兩。搗爛，水二鐘，煎一鐘，食前服。睡覺病即去矣。（《積德堂方》）。
疳瘡疔毒︰蒲公英搗爛覆之，即黃花地丁也。別更搗汁，和酒煎服，取汗。（唐氏方）。
多年惡瘡︰蒲公英搗爛貼。（《救急方》）。
蛇螫腫痛︰方同上。
黃瓜菜
（《食物》）
【釋名】
黃花菜。
時珍曰︰其花黃，其氣如瓜，故名。
【集解】
穎曰︰黃瓜菜野生田澤。形似油菜，但味少苦。取為羹茹，甚香美。
時珍曰︰此菜二月生苗，田野遍有，小科如薺。三、四、五月開黃花，花與莖、葉並同地丁，但差小耳。一科數花，結細子，不似地丁之花成絮也。野人茹之，亦采以飼鵝兒。
【氣味】
甘、微苦，微寒，無毒。
【主治】
通結氣，利腸胃（汪穎）。
生瓜菜
（宋《圖經》）
【釋名】
其味作生瓜氣，故以為名。
【集解】
頌曰︰生瓜菜生資州平田陰畦間。春生苗，長三、四寸，作叢生。葉青而圓，似白莧菜。夏開紫白花，結細實，黑色。
【氣味】
甘，微寒，無毒。
【主治】
走注攻頭面四肢，及陽毒傷寒，壯熱頭痛，心神煩躁，利胸膈，搗汁飲之。又生搗貼腫（蘇頌）。
落葵
（《別錄》下品）
【釋名】
葵（《爾雅》）、藤葵（《食鑒》）、藤菜（《綱目》）、天葵（《別錄》）、繁露（同）、御菜（俗）、胭脂菜。
志曰︰落葵，一名藤葵，俗呼為胡胭脂。
時珍曰︰落葵葉冷滑如葵，故得葵名。釋家呼為御菜，亦曰藤兒菜。《爾雅》云︰ 葵，繁露也。一名承露。其葉最能承露，其子垂垂亦如綴露，故得露名。
而 、落二字相似，疑落字乃 字之訛也。案︰
《考工記》云︰大圭，終葵首也。注云︰齊人謂椎曰終葵。圭首六寸為椎。然則此菜亦以其葉似椎頭而名之乎？
【集解】
弘景曰︰落葵又名承露。人家多種之。葉惟可 食，冷滑。其子紫色，女人以漬粉敷面為假色，少入藥用。
保升曰︰蔓生，葉圓，濃如杏葉。子似五味子，生青熟黑。所在有之。
時珍曰︰落葵三月種之，嫩苗可食。五月蔓延，其葉似杏葉而肥濃軟滑，作蔬、和肉皆宜。八、九月開細紫花，累累結實，大如五味子，熟則紫黑色。揉取汁，紅如胭脂，女人飾面、點唇及染布物，謂之胡胭脂，亦曰染絳子，但久則色易變耳。
葉
【氣味】
酸，寒，滑，無毒。
時珍曰︰甘、微酸，冷滑。脾冷人不可食。
弘景曰︰曾為狗嚙者，食之終身不瘥。
【主治】
滑中，散熱（《別錄》）。利大小腸（時珍）。
子
【主治】
悅澤人面（《別錄》）。可作面脂（蘇頌）。詵曰︰取子蒸過，烈日中曝乾，去皮，取仁細研，和白蜜塗面，鮮華立見）。
蕺菜
（音戢。《別錄》下品）
【釋名】
菹菜（恭）、魚腥草。
時珍曰︰蕺字，段公路《北戶錄》作蕊，音戢。秦人謂之菹子。菹、蕺音相近也。其葉腥氣，故俗呼為魚腥草。
【集解】
恭曰︰蕺菜生濕地山谷陰處，亦能蔓生。葉似蕎麥而肥，莖紫赤色。山南、江左人好生食之。關中謂之菹菜。
保升曰︰莖、葉俱紫，赤英，有臭氣。
時珍曰︰案︰趙叔文《醫方》云︰魚腥草即紫蕺。葉似荇，其狀三角，一邊紅，一邊青。
可以養豬。又有五蕺（即五毒草），花、葉相似，但根似狗脊。
見草部。
葉
【氣味】
辛，微溫，有小毒。
《別錄》曰︰多食，令人氣喘。
弘景曰︰俗傳食蕺不利人腳，恐由閉氣故也。今小兒食之，便覺腳痛。
詵曰︰小兒食之，三歲不行。久食，發虛弱，損陽氣，消精髓。
思邈曰︰素有腳氣人食之，一世不愈。
【主治】
蠷 尿瘡（《別錄》）。淡竹筒內煨熟，搗敷惡瘡、白禿（大明）。散熱毒癰腫，瘡痔脫肛，斷 疾，解 毒（時珍）。
【附方】
舊一，新七。
背瘡熱腫︰蕺菜搗汁塗之，留孔以泄熱毒，冷即易之。（《經驗方》）。
痔瘡腫痛︰魚腥草一握，煎湯熏洗，仍以草挹痔即愈。一方︰洗後以枯礬入片腦少許，敷之。（《救急方》）。疔瘡作痛︰魚腥草搗爛敷之。痛一、二時，不可去草，痛後一、二日即愈。徽人所傳方也。（陸氏《積德堂方》）
小兒脫肛︰魚腥草擂如泥，先以朴硝水洗過，用芭蕉葉托住藥坐之，自入也。（《永類方》）
蟲牙作痛︰魚腥草、花椒、菜子油等分，搗勻，入泥少許，和作小丸如豆大。隨牙左右塞耳內，兩邊輪換，不可一齊用，恐閉耳氣。塞一日夜，取看有細蟲為效。（《簡便方》）
斷截瘧疾︰紫蕺一握。搗爛絹包，周身摩擦，得睡有汗即愈。臨發前一時作之。（《救急易方》）
惡蛇蟲傷︰魚腥草、皺面草、槐樹葉、草決明，一處杵爛，敷之甚效。（同上）
蕨
（《拾遺》）
【釋名】
鱉。
時珍曰︰《爾雅》云︰蕨，鱉也。菜名。陸佃《埤雅》云︰蕨初生無葉，狀如雀足之拳，又如人足之蹶，故謂之蕨。周秦曰蕨，齊魯曰鱉，初生亦類鱉腳故也。其苗謂之蕨萁。
【集解】
藏器曰︰蕨生山間。根如紫草。人采茹食之。
時珍曰︰蕨，處處山中有之。二、三月生芽，拳曲狀如小兒拳。長則展開如鳳尾，高三、四尺。
其莖嫩時采取，以灰湯煮去涎滑，晒乾作蔬，味甘滑，亦可醋食。其根紫色，皮內有白粉，搗爛，再三洗澄。取粉作 KT ，蕩皮作線食之，色淡紫，而甚滑美也。野人飢年掘取，治造不精，聊以救荒，味即不佳耳。《詩》云︰陟彼南山，言采其蕨。陸璣謂其可以供祭，故采之。然則蕨之為用，不獨救荒而已。一種紫萁，似蕨有花而味苦，謂之迷蕨，初生亦可食，《爾雅》謂之月爾，《三蒼》謂之紫蕨。郭璞云︰花繁曰爾。紫蕨拳曲繁盛，故有月爾之名。
萁及根
【氣味】
甘，寒，滑，無毒。詵曰︰久食，令人目暗、鼻塞、發落。又冷氣人食之，多腹脹。小兒食之，腳弱不能行。
思邈曰︰久食成瘕。
【主治】
去暴熱，利水道，令人睡（藏器）。補五臟不足，氣壅經絡筋骨間，毒气（孟詵）。根燒灰油調，敷蛇、KT 傷（時珍。KT 音蕭，蟲名）。
【發明】
藏器曰︰多食消陽氣，故令人睡、弱人腳。四皓食芝而壽，夷齊食蕨而夭，固非良物。干寶《搜神記》云︰郗鑒鎮丹徒，二月出獵。有甲士折蕨一枝，食之，覺心中淡淡成疾。後吐一小蛇，懸屋前，漸乾成蕨。遂明此物不可生食也。
時珍曰︰蕨之無益，為其性冷而滑，能利水道，泄陽氣，降而不升，耗人真元也。四皓采芝而心逸，夷齊采蕨而心憂，其壽其夭，於蕨何與焉？陳公之言，可謂迂哉。然飢人瀕死，賴蕨延活，又不無濟世之功。
【附方】
新一。
腸風熱毒︰蕨菜花焙，為末。每服二錢，米飲下。（《聖惠》）
水蕨
（《綱目》）
【集解】
時珍曰︰水蕨似蕨，生水中。《呂氏春秋》云︰菜之美者，有云夢之 。即此菜也。 音豈。
【氣味】
甘、苦，寒，無毒。
【主治】
腹中痞積，淡煮食，一、二日即下惡物。忌雜食一月餘乃佳（時珍。《衛生方》）。
薇
（《拾遺》）
【校正】
自草部移入此。
【釋名】
垂水（《爾雅》）、野豌豆（《綱目》）、大巢菜。
時珍曰︰案︰許慎《說文》云︰薇，似藿。乃菜之微者也。王安石《字說》云︰微賤所食，因謂之薇。故《詩》以“采薇賦戍役”。孫炎注《爾雅》云︰薇草生水旁而枝葉垂於水，故名垂水也。巢菜見翹搖下。
【集解】
藏器曰︰薇生水旁，葉似萍，蒸食利人。《三秦記》云︰夷齊食之三年，顏多不異。武王誡之，不食而死。
李 曰︰薇生海、池、澤中，水菜也。
時珍曰︰薇生麥田中，原澤亦有，故《詩》云︰“山有蕨、薇”，非水草也。即今野豌豆，蜀入謂之巢菜。蔓生，莖葉氣味皆似豌豆，其藿作蔬、入羹皆宜。《詩》云︰采薇采薇，薇亦柔止。《禮記》云︰ 豕以薇。皆此物也。《詩疏》以為迷蕨，鄭氏《通志》以為金櫻芽，皆謬矣。項氏云︰巢菜有大、小二種︰大者即薇，乃野豌豆之不實者，小者即蘇東坡所謂元修菜也。此說得之。
【氣味】
甘，寒，無毒。
【主治】
久食不飢，調中，利大小腸（藏器）。利水道，下浮腫，潤大腸（ ）。
翹搖
（《拾遺》）
【釋名】
搖車（《爾雅》）、野蠶豆（《綱目》）、小巢菜。
藏器曰︰翹搖，幽州人謂之翹饒。《爾雅》云︰柱夫，搖車（俗呼翹搖車）是矣。
蔓生細葉，紫花可食。
時珍曰︰翹搖，言其莖葉柔婉，有翹然飄搖之狀，故名。蘇東坡云︰菜之美者，蜀鄉之巢。故人巢元修嗜之，因謂之元修菜。陸放翁詩序云︰蜀蔬有兩巢︰大巢即豌豆之不實者；小巢生稻田中，吳地亦多，一名漂搖草，一名野蠶豆。以油炸之，綴以米糝，名草花，食之佳，作羹尤美。
【集解】
藏器曰︰翹搖生平澤。蔓生如KT 豆，紫花。
時珍曰︰處處皆有。蜀人秋種春采，老時耕轉壅田。故薛田詩云︰剩種豌巢沃晚田。蔓似KT 豆而細，葉似初生槐芽及蒺藜，而色青黃。欲花未萼之際，采而蒸食，點酒下鹽，羹作餡，味如小豆藿。至三月開小花，紫白色。結角，子似豌豆而小。
【氣味】
辛，平，無毒。
詵曰︰煮食佳，生食令人吐水。
【主治】
破血，止血生肌。搗汁服之，療五種黃病，以瘥為度（藏器）。利五臟，明耳目，去熱風，令人輕健，長食不厭，甚益人（孟詵）。止熱瘧，活血平胃（時珍）。
【附方】
新二。
活血明目︰漂搖豆為末，甘草湯服二錢，日二錢。（《衛生易簡方》）。
熱瘧不止︰翹搖杵汁服之。（《廣利方》）
鹿藿
（《本經》下品）
【校正】
自草部移入此。
【釋名】
鹿豆（郭璞）、KT 豆（音勞。亦作 ）、野綠豆。
時珍曰︰豆葉曰藿，鹿喜食之，故名。俗呼KT 豆，KT 、鹿音相近也。王磐《野菜譜》作野綠豆。《爾雅》云︰ （音卷），鹿藿也。其實 （音紐）。即此。
【集解】
《別錄》曰︰鹿藿生汶山山谷。
弘景曰︰方藥不用，人亦無識者。但葛苗一名鹿藿。
恭曰︰此草所在有之。苗似豌豆，而引蔓長粗。人采為菜，亦微有豆氣，山人名為鹿豆也。
保升曰︰鹿豆可生啖。五月、六月採苗，晒乾之。
郭璞注《爾雅》云︰鹿豆葉似大豆，蔓延生，根黃而香。是矣。
時珍曰︰鹿豆即野綠豆，又名KT 豆，多生麥地田野中。苗葉似綠豆而小，引蔓生，生、熟皆可食。三月開淡粉紫花，結小莢。其子大如椒子，黑色。可煮食，或磨面作餅蒸食。
【氣味】
苦，平，無毒。
【主治】
蠱毒，女子腰腹痛不樂，腸癰瘰癧， 瘍氣（《本經》）。
止頭痛（梁簡文《勸醫文》）。
灰藋
（音狄。宋《嘉 》）
【校正】
原自草部移入穀部，今複移入此。
【釋名】
灰滌菜（《綱目》）、金鎖夭。
時珍曰︰此菜莖葉上有細灰如沙，而枝葉翹 ，故名。梁簡文帝《勸醫文》作灰 菜，俗訛為灰條菜。《雷公炮炙論》謂之金鎖夭。
【集解】
藏器曰︰灰 生於熟地。葉心有白粉，似藜。但藜心赤莖大，堪為杖，入藥不如白 也。其子炊為飯，香滑。
時珍曰︰灰 ，處處原野有之。四月生苗，莖有紫紅線棱。葉尖有刻，面青背白。莖心、嫩葉背面皆有白灰。為蔬亦佳。五月漸老，高者數尺。七、八月開細白花。結實簇簇如球，中有細子，蒸曝取仁，可炊飯及磨粉食。《救荒本草》云︰結子成穗者味甘，散穗者微苦，生牆下、樹下者不可用。
【修治】
曰︰灰 即金鎖夭，葉撲蔓翠上，往往有金星，堪用。若白青色者，是忌女莖，不中用也。若使金鎖夭，莖高二尺五、六寸為妙。若長若短，皆不中使。凡用勿令犯水，去根晒乾，以布拭去肉毛令盡，細銼，焙乾用之。
時珍曰︰妓女莖即地膚子苗，與灰 莖相似而葉不同，亦可為蔬。
詳見本條。
莖葉
【氣味】
甘，平，無毒。
【主治】
惡瘡，蟲、蠶、蜘蛛等咬，搗爛和油敷之。亦可煮食。作湯，浴疥癬風瘙。燒灰納齒孔中，殺蟲 。含漱，去甘瘡。以灰淋汁，蝕息肉，除白癜風、黑子、面 ，著肉作瘡（藏器）。
【附方】
新一。
疔瘡惡腫︰野灰 菜葉燒灰，撥破瘡皮，唾調少許點之，血出為度。（《普濟》）
子仁
【氣味】
甘，平，無毒。
【主治】
炊飯磨面食，殺三蟲（藏器）。
藜
（《綱目》）
【釋名】
萊（《詩疏》）、紅心灰 （《玉冊》）、鶴頂草（《土宿本草》）、胭脂菜（詳下文）。
【集解】
時珍曰︰藜處處有之。即灰 之紅心者，莖、葉稍大。河朔人名落藜，南人名胭脂菜，亦曰鶴頂草，皆因形色名也。嫩時亦可食，故昔人謂藜藿與膏粱不同。老則莖可為杖。《詩》云︰南山有台，北山有萊。陸璣注云︰萊即藜也。初生可食。譙、沛人以雞蘇為萊，《三蒼》以茱萸為萊，皆名同物異也。《韻府》謂藜為落帚，亦誤矣。《寶藏論》云︰鶴頂龍芽，其頂如鶴，八九月和子收之，入外丹用。
葉
【氣味】
甘，平，微毒。
時珍曰︰按︰《庚辛玉冊》云︰鶴頂，陰草也。搗汁煮粉霜，燒灰淋汁煎粉霜，伏礬石，結草砂，製硫，伏汞及雌黃、砒石。
【主治】
殺蟲（藏器）。煎湯，洗蟲瘡，漱齒 。搗爛，塗諸蟲傷，去癜風（時珍）。
【附方】
新一。
白癜風︰紅灰 五斤，茄子根、莖三斤，蒼耳根、莖五斤，並晒乾燒灰，以水一斗煎湯淋汁熬成膏，別以好乳香半兩，鉛霜一分，膩粉一分，煉成牛脂二兩，和勻，每日塗三次。（《聖惠》）
莖
【主治】
燒灰，和荻灰、蒿灰等分，水和蒸，取汁煎膏。點疣贅、黑子，蝕惡肉（時珍）。
秦荻藜
（《唐本草》附）
【釋名】
時珍曰︰按︰《山海經》云︰秦山有草，名曰藜，如荻，可以為菹。此即秦荻藜也。蓋亦藜類，其名亦由此得之。
【集解】
恭曰︰秦荻藜生下濕地，所在有之。入所啖者。
詵曰︰此物於生菜中最香美。
【氣味】
辛，溫，無毒。
【主治】
心腹冷脹，下氣消食，和醬、醋食之（《唐本》）。
破氣甚良。又末之和酒服，療卒心痛，悒悒，塞滿氣（孟詵）。
子
【主治】
腫毒，搗末和醋封之，日三易（孟詵）。
醍醐菜
（《証類》）
【集解】
時珍曰︰唐慎微《証類本草》收此，而形狀莫考。惟雷 《炮炙論》云︰形似牛皮蔓，掐之有乳汁出，香甜入頂。采得以苦竹刀細切，入砂盆中研如膏，用生絹 汁出，暖飲。然亦不云治何病也。
【氣味】
甘，溫，無毒。
【主治】
月水不利，搗葉絞汁，和酒煎服一盞（《千金》）。
【附方】
舊一。
傷中崩赤︰醍醐杵汁，拌酒煎沸，空心服一盞。（《千金方》）。
【附錄】
茅膏菜（《拾遺》）
藏器曰︰味甘，平，無毒。煮服，主赤白久痢。生茅中，高一尺，有毛如油膩，粘人手，子作角生。
雞侯菜 又曰︰味辛，溫，無毒。久食，溫中益氣。顧微《廣州記》云︰生嶺南，似艾，二月生苗，宜雞羹食之，故名。
孟娘菜 又曰︰味苦，小溫，無毒。主婦人腹中血結羸瘦，男子陰囊濕癢，強陽道，令人健行不睡，補虛，去痔 、瘰癧、癭瘤。生四明諸山，冬夏常有葉，似升麻，方莖。
山人采茹之。
優殿 又曰︰味辛，溫，無毒。溫中，去惡氣，消食。生安南，人種為茹。《南方草木狀》云︰合浦有優殿，人種之，以豆醬食之，芳香好味。
芋
（《別錄》中品）
【校正】
自果部移入此。
【釋名】
土芝（《別錄》）、蹲鴟。
時珍曰︰按︰徐鉉注《說文》云︰芋猶吁也。大葉實根，駭吁人也。吁音芋，疑怪貌。又《史記》︰卓氏云︰岷山之下，沃野，下有蹲鴟，至死不飢。注云︰芋也。蓋芋魁之狀，若鴟之蹲坐故也。芋魁，《東漢書》作芋渠。渠、魁義同。
【集解】
弘景曰︰芋，錢塘最多。生則有毒，味 不可食。種芋三年，不采則成 芋。
又別有野芋，名老芋，形葉相似如一，根並殺人。
恭曰︰芋有六種︰青芋、紫芋、真芋、白芋、連禪芋、野芋也。其類雖多，苗並相似。
莖高尺餘，葉大如扇，似荷葉而長，根類薯蕷而圓。其青芋多子，細長而毒多，初煮須灰汁，更易水煮熟，乃堪食爾。白芋、真芋、連禪、紫芋，並毒少，正可煮啖之，兼肉作羹甚佳。蹲鴟之饒，蓋謂此也。野芋大毒，不可啖之。關陝諸芋遍有，山南、江左惟有青、白、紫三芋而已。
頌曰︰今處處有之，閩、蜀、淮、楚尤多植之。種類雖多，大抵性效相近。蜀川出者，形圓而大，狀若蹲鴟，謂之芋魁。彼人種以當糧食而度飢年。江西、閩中出者，形長而大。
其細者如卵，生於魁旁，食之尤美。凡食芋並須栽蒔者。其野芋有大毒，不可食。
宗奭曰︰江、浙、二川者最大而長。京洛者差圓小，然味佳，他處不及也。當心出苗者為芋頭，四邊附之而生者為芋子，八、九月以後掘食之。
時珍曰︰芋屬雖多，有水、旱二種︰旱芋山地可種，水芋水田蒔之。葉皆相似，但水芋味勝。莖亦可食。芋不開花，時或七、八月間有開者，抽莖生花黃色，旁有一長萼護之，如半邊蓮花之狀也。按︰郭義恭《廣志》云︰芋凡十四種︰君子芋，魁大如斗；赤 芋，即連禪芋，魁大子少；白果芋，魁大子繁，畝收百斛；青邊芋、旁巨芋、車轂芋三種，並魁大子少，葉長丈餘；長味芋，味美，莖亦可食；雞子芋，色黃；九面芋，大而不美；青芋、曹芋、象芋，皆不可食，惟莖可作菹；旱芋，九月熟；蔓芋，緣枝生，大者如二、三升也。
芋子
【氣味】
辛，平，滑，有小毒。
大明曰︰冷。
弘景曰︰生則有毒，味 不可食。性滑下石，服餌家所忌。
恭曰︰多食動宿冷。
宗奭曰︰多食難克化，滯氣困脾。
【主治】
寬腸胃，充肌膚，滑中（《別錄》）。冷啖，療煩熱，止渴（蘇恭）。令人肥白，開胃通腸閉。產婦食之，破血；飲汁，止血渴（藏器）。破宿血，去死肌。和魚煮食，甚下氣，調中補虛（大明）。
【發明】
詵曰︰芋，白色者無味，紫色者破氣。煮汁啖之，止渴。十月後晒乾收之，冬月食不發病，他時月不可食。又和鯽魚、鱧魚作 良。久食，令人虛勞無力。又煮汁洗膩衣，白如玉也。
大明曰︰芋以薑同煮過，換水再煮，方可食之。
【附方】
舊二，新二。
腹中癖氣︰生芋子一斤壓破，酒五斤漬二七日。空腹每飲一升，神良。（韋宙《獨行方》）。
身上浮風︰芋煮汁浴之。慎風半日。（孟詵《食療》）。
瘡冒風邪腫痛︰用白芋燒灰敷之。乾即易。（《千金方》）。
頭上軟癤︰用大芋搗敷之，即乾。（《簡便方》）。
葉、莖
【氣味】
辛，冷，滑，無毒。
【主治】
除煩止瀉，療妊婦心煩迷悶，胎動不安。又鹽研，敷蛇蟲咬，並癰腫毒痛，及毒箭（大明）。
梗︰擦蜂螫尤良（宗 ）。汁︰塗蜘蛛傷（時珍）。
【發明】
慎微曰︰沈括《筆談》云︰處士劉易隱居王屋山，見一蜘蛛為蜂所螫，墜地，腹鼓欲裂，徐行入草，嚙破芋梗，以瘡就嚙處磨之，良久腹消如故。自後用治蜂螫有驗，由此。
【附方】
新一。
黃水瘡︰芋苗晒乾，燒存性研搽。（邵真人《經驗方》）。
【附錄】
野芋
弘景曰︰野芋形葉與芋相似，芋種三年不采成 芋（音呂），並能殺人。誤食之煩悶垂死者，惟以土漿及糞汁、大豆汁飲之，則活矣。
藏器曰︰野芋生溪澗側，非人所種者，根、葉相似。又有天荷，亦相似而大。
時珍曰︰小者為野芋，大者為天荷，俗名海芋。詳見草部毒草類。野芋根辛冷，有大毒。醋摩敷蟲瘡惡癬。其葉搗塗毒腫。初起無名者即消，亦治蜂、蠆螫，塗之良。
土芋
（《拾遺》）
【校正】
自草部移入此。
【釋名】
土卵（《拾遺》）、黃獨（《綱目》）、土豆。
【集解】
藏器曰︰土芋蔓生，葉如豆，其根圓如卵。 食後彌吐，人不可食。又云︰土卵蔓生，如芋，人以灰汁煮食之。
恭曰︰土卵似小芋，肉白皮黃。梁、漢人名為黃獨。可蒸食之。
根
【氣味】
甘、辛，寒，有小毒。
【主治】
解諸藥毒，生研水服，當吐出惡物便止。煮熟食之，甘美不飢，濃人腸胃，去熱嗽（藏器）。
薯蕷
（《本經》上品）
【校正】
自草部移入此。
【釋名】
薯藇（音諸預）、土薯（音除）、山薯（《圖經》）、山芋（《吳普》）、山藥（《衍義》）、玉延。
吳普曰︰薯蕷，一名藷薯，一名兒草，一名修脆。齊、魯名山芋，鄭、越名土藷，秦、楚名玉延。
頌曰︰江、閩人單呼為藷（音若殊及韶），亦曰山藷。《山海經》云︰景山北望少澤，其草多藷藇（音同薯蕷）。則是一種，但字（或音殊，或音諸）不一，或語有輕重，或相傳之訛耳。
宗奭曰︰薯蕷，因唐代宗名預，避諱改為薯藥；又因宋英宗諱署，改為山藥。盡失當日本名。恐歲久以山藥為別物，故詳著之。
【集解】
《別錄》曰︰薯蕷生嵩高山谷。二月、八月採根曝乾。
普曰︰亦生臨朐鐘山。始生赤莖細蔓。五月開白花。七月結實青黃，八月熟落。其根內白外黃，類芋。
弘景曰︰近道處處有之，江南、山東皆多。掘取食之以充糧。南康間最大而美，服食亦用之。
恭曰︰此有兩種︰一者白而且佳，晒乾搗粉食大美，且愈疾而補；一者青黑，味殊不美。蜀道者尤良。
頌曰︰處處有，以北都、四明者為佳。春生苗，蔓延籬援。莖紫，葉青，有三尖，似白牽牛葉，更濃而光澤。夏開細白花，大類棗花。秋生實於葉間，狀如鈴。今人冬春采根，刮之白色者為上，青黑者不堪。近汴洛人種之極有息。春取宿根頭，以黃沙和牛糞作畦種之。苗生以竹梢作援，高一、二尺。夏月頻溉之。當年可食，極肥美。南中一種生山中，根細如指，極緊實，刮磨入湯煮之，作塊不散，味更珍美，云食之尤益人，過於家園種者。又江湖、閩中一種，根如薑、芋之類而皮紫。極有大者，一枚可重數斤。削去皮，煎、煮食俱美，但性冷於北地者耳。彼土人呼為薯。南北之產或有不同，故形類差別也。
甄權曰︰按劉敬叔《異苑》云︰薯蕷，野人謂之土薯。根既入藥，又複可食。人植之者，隨所種之物而像之也。
時珍曰︰薯蕷入藥，野生者為勝；若供饌，則家種者為良。四月生苗延蔓，紫莖綠葉。葉有三尖，似白牽牛葉而更光潤。五、六月開花成穗，淡紅色。結莢成簇，莢凡三棱合成，堅而無仁。其子別結於一旁，狀似雷丸，大小不一，皮色土黃而肉白，煮食甘滑，與其根同。王旻《山居錄》云︰曾得山芋子如荊棘子者，食之更愈於根。即此也。霜後收子留種，或春月採根截種，皆生。
【修治】
頌曰︰采白根刮去黃皮，以水浸之，糝白礬末少許入水中，經宿淨洗去涎，焙乾用。
宗奭曰︰入藥貴生乾之，故古方皆用乾山藥。蓋生則性滑，不可入藥；熟則滯氣，只堪啖耳。其法︰冬月以布裹手，用竹刀剮去皮，竹篩盛，置檐風處，不得見日，一夕乾五分，候全乾收之。或置焙籠中，微火烘乾亦佳。
斅曰︰凡使，勿用平田生二、三紀者，須要山中生經十紀者。皮赤，四面有須者妙。采得以銅刀刮去赤皮，洗去涎，蒸過曝乾用。
根
【氣味】
甘，溫、平，無毒。
普曰︰神農︰甘，小溫；桐君、雷公︰甘，涼，無毒。
之才曰︰紫芝為之使。惡甘遂。
【主治】
傷中，補虛羸，除寒熱、邪氣，補中，益氣力，長肌肉，強陰。久服耳目聰明，輕身不飢延年（《本經》）。主頭面游風，頭風，眼眩，下氣，止腰痛，治虛勞、羸瘦，充五臟，除煩熱（《別錄》）。補五勞七傷，去冷風，鎮心神，安魂魄，補心氣不足，開達心孔，多記事（甄權）。強筋骨，主泄精、健忘（大明）。益腎氣，健脾胃，止泄痢，化痰涎，潤皮毛（時珍）。生搗貼腫硬毒，能消散（震亨）。
【發明】
權曰︰凡患人體虛羸者，宜加而用之。
詵曰︰利丈夫，助陰力。熟煮和蜜，或為湯煎，或為粉，並佳。乾之入藥更妙。惟和面作 則動氣，為不能製面毒也。
李杲曰︰山藥入手太陰。張仲景八味丸用乾山藥，以其涼而能補也。亦治皮膚乾燥，以此潤之。
時珍曰︰按吳綬云︰山藥入手、足太陰二經，補其不足，清其虛熱。又按︰王履《溯洄集》云︰山藥雖入手太陰，然肺為腎之上源，源既有滋，流豈無益，此八味丸所以用其強陰也。又按曹毗《杜蘭香傳》云︰食薯蕷可以辟霧露。
【附方】
舊一，新十。
補益虛損，益顏色，補下焦虛冷，小便頻數，瘦損無力︰用薯蕷於沙盆中研細，入銚中，以酥一大匙熬令香，旋添酒一盞煎攪令勻，空心飲之。每旦一服。（《聖惠方》）。
心腹虛脹，手足厥逆，或飲苦寒之劑多，未食先嘔，不思飲食︰山藥半生半炒，為末。米飲服二錢，一日二服，大有功效。忌鐵器、生冷。（《普濟方》）。
小便數多︰山藥（以礬水煮過）、白茯苓等分，為末。每水飲服二錢。（《儒門事親》）。
下痢禁口︰山藥半生半炒，為末。每服二錢，米飲下。（《衛生易簡方》）。
痰風喘急︰生山藥搗爛半碗，入甘蔗汁半碗，和勻。頓熱飲之，立止。（《簡便單方》）。
脾胃虛弱，不思飲食︰山芋、白朮各一兩，人參七錢半，為末，水糊丸小豆大，每米飲下四、五十丸。（《普濟方》）
濕熱虛泄︰山藥、蒼朮等分。飯丸。米飲服。大人、小兒皆宜。（《瀕湖經驗方》）
腫毒初起︰帶泥山藥、蓖麻子、糯米等分，水浸研，敷之即散也。（《普濟方》）
胯眼脊瘍︰山藥、沙糖同搗，塗上即消。先以面塗四圍，乃上此。（《簡便單方》）
項後結核，或赤腫硬痛︰以生山藥一挺（去皮），蓖麻子二個同研，貼之如神。（《救急易方》）
手足凍瘡︰山藥一截，磨泥，敷之。（《儒門事親》）
零餘子
（《拾遺》）
【校正】
自草部移入此。
【集解】
藏器曰︰零余子，大者如雞子，小者如彈丸，在葉下生。晒乾，功用強於薯蕷。
薯蕷有數種，此其一也。
時珍曰︰此即山藥藤上所結子也。長圓不一，皮黃肉白。煮熟去皮食之，勝於山藥，美於芋子。霜後收之。墜落在地者，亦易生根。
【氣味】
甘，溫，無毒。
【主治】
補虛損，強腰腳，益腎，食之不飢（藏器）。
甘藷
（《綱目》）
【集解】
時珍曰︰按︰陳祈暢《異物志》云︰甘薯出交廣南方。民家以二月種，十月收之。其根似芋，亦有巨魁。大者如鵝卵，小者如雞、鴨卵。
剝去紫皮，肌肉正白如脂肪。南人用當米穀、果食，蒸炙皆香美。初時甚甜，經久得風稍淡也。又按︰嵇含《草木狀》云︰甘薯，薯蕷之類，或云芋類也。根、葉亦如芋。
根大如拳、甌，蒸煮食之，味同薯蕷，性不甚冷。珠崖之不業耕者惟種此，蒸切晒收，以充糧糗，名薯糧。海中之人多壽，亦由不食五穀，而食甘薯故也。
【氣味】
甘，平，無毒。
【主治】
補虛乏，益氣力，健脾胃，強腎陰，功同薯蕷（時珍）。
百合
（《本經》中品）
【校正】
自草部移入此。
【釋名】
（音藩）、強瞿（《別錄》）、蒜腦薯。
《別錄》曰︰一名摩羅，一名重箱，一名中逢花。
吳普曰︰一名重邁，一名中庭。
弘景曰︰百合，俗人呼為強仇，仇即瞿也，聲之訛耳。
時珍曰︰百合之根，以眾瓣合成也。或云專治百合病故名，亦通。其根如大蒜，其味如山薯，故俗稱蒜腦薯。
顧野王《玉篇》亦云︰乃百合蒜也。此物花、葉、根皆四向，故曰強瞿。凡物旁生謂之瞿，義出《韓詩外傳》。
【集解】
《別錄》曰︰百合生荊州山谷。二月、八月採根，陰乾。
弘景曰︰近道處處有之。根如葫蒜，數十斤相累。人亦蒸煮食之，乃云是蚯蚓相纏結變作之。亦堪服食。
恭曰︰此有二種︰一種葉大莖長，根粗花白者，宜入藥；一種細葉，花紅色。
頌曰︰百合三月生苗，高二、三尺。竿粗如箭，四面有葉如雞距，又似柳葉，青色，近莖處微紫，莖端碧白。四、五月開紅白花，如石榴嘴而大。根如葫蒜，重疊生二、三十瓣。
又一種花紅黃，有黑斑點，細葉，葉間有黑子者，不堪入藥。按︰徐鍇《歲時廣記》︰二月種百合，法宜雞糞。或云百合是蚯蚓化成，而反好雞糞，理不可知也。
時珍曰︰百合一莖直上，四向生葉。葉似短竹葉，不似柳葉。五、六月莖端開大白花，長五寸，六出，紅蕊四垂向下，色亦不紅。紅者葉似柳，乃山丹也。百合結實略似馬兜鈴，其內子亦似之。其瓣種之，如種蒜法。山中者，宿根年年自生。未必盡是蚯蚓化成也。蚯蚓多處，不聞盡有百合，其說恐亦浪傳耳。
【正誤】
宗奭曰︰百合莖高三尺許。葉如大柳葉，四向攢枝而上。
其顛即開淡黃白花，四垂向下覆長蕊，花心有檀色。每一枝顛，須五、六花。子紫色，圓如梧子，生於枝葉間。每葉一子，不在花中，亦一異也。根即百合，白色，其形如松子殼，四向攢生，中間出苗。
時珍曰︰寇氏所說，乃卷丹，非百合也，蘇頌所傳不堪入藥者，今正其誤。
葉短而闊，微似竹葉，白花四垂者，百合也。葉長而狹，尖如柳葉，紅花，不四垂者，山丹也。莖葉似山丹而高，紅花帶黃而四垂，上有黑斑點，其子先結在枝葉間者，卷丹也。
卷丹以四月結子，秋時開花，根似百合。其山丹四月開花，根小少瓣。蓋一類三種也。吳瑞
《本草》言︰白花者名百合，紅花者名強仇，不知何所據也？
根
【氣味】
甘，平，無毒。
權曰︰有小毒。
【主治】
邪氣腹脹心痛，利大小便，補中益氣（《本經》）。
除浮腫臚脹，痞滿寒熱，通身疼痛，及乳難喉痺，止涕淚（《別錄》）。
百邪鬼魅，涕泣不止，除心下急滿痛，治腳氣熱咳（甄權）。
安心定膽益志，養五臟，治顛邪狂叫驚悸，產後血狂運，殺蠱毒气，脅癰乳癰發背諸瘡腫（大明）。心急黃，宜蜜蒸食之（孟詵）。
治百合病（宗 ）。溫肺止嗽（元素）。
【發明】
頌曰︰張仲景治百合病，有百合知母湯、百合滑石代赭湯、百合雞子湯、百合地黃湯，凡四方。病名百合而用百合治之，不識其義。
穎曰︰百合新者，可蒸可煮、和肉更佳；乾者作粉食，最益人。
時珍曰︰按︰《王維詩》云︰冥搜到百合，真使當重肉。果堪止淚無，欲縱望江目。蓋取《本草》百合止涕淚之說。
【附方】
舊三，新十三。
百合病︰百合知母湯︰治傷寒後百合病，行住坐臥不定，如有鬼神狀，已發汗者。用百合七枚，以泉水浸一宿，明旦更以泉水二升，煮取一升，卻以知母三兩，用泉水二升煮一升，同百合汁再煮取一升半，分服。
百合雞子湯︰治百合病已經吐後者。用百合七枚，泉水浸一宿，明旦更以泉水二升，煮取一升，入雞子黃一個，分再服。
百合代赭湯︰治百合病已經下後者。用百合七枚，泉水浸一宿，明旦更以泉水二升，煮取一升，卻以代赭石一兩，滑石三兩，水二升，煮取一升，同百合汁再煮取一升半，分再服。
百合地黃湯︰治百合病未經汗吐下者。用百合七枚，泉水浸一宿，明旦更以泉水二升，煮取一升，入生地黃汁一升，同煎取一升半，分再服。（並仲景《金匱要略方》）。
百合變渴︰病已經月，變成消渴者。百合一升，水一斗，漬一宿，取汁溫浴病患。浴畢食白湯餅。（陳延之《短劇方》）。
百合變熱者︰用百合一兩，滑石三兩。為末。飲服方寸匕。微利乃良。（《短劇方》）。
百合腹滿，作痛者︰用百合炒為末，每飲服方寸匕，日二。（《短劇》）。
陰毒傷寒︰百合煮濃汁，服一升良。（《孫真人食忌》）
肺臟壅熱，煩悶咳嗽者︰新百合四兩，蜜和蒸軟，時時含一片，吞津。（《聖惠方》）。
肺病吐血︰新百合搗汁，和水飲之。亦可煮食。（《衛生易簡》）。
耳聾耳痛︰乾百合為末，溫水服二錢，日二服。（《勝金方》）。
拔白換黑︰七月七日，取百合熟搗，用新瓷瓶盛之，密封掛門上，陰乾百日。每拔去白者摻之，即生黑者也。（《便民圖纂》）。
游風隱疹︰以楮葉摻動，用鹽泥二兩，百合半兩，黃丹二錢，醋一分，唾四分，搗和貼之。（《摘玄方》）。
瘡腫不穿︰野百合，同鹽搗泥，敷之良。（《應驗方》）。
天泡濕瘡︰生百合搗塗，一、二日即安。（《瀕湖集簡方》）。
魚骨哽咽︰百合五兩。研末。蜜水調圍頸項包住，不過三、五次即下。（《聖濟》）。
花
【主治】
小兒天泡濕瘡，曝乾研末，菜子油塗，良（時珍）。
子
【主治】
酒炒微赤，研末湯服，治腸風下血（思邈）。
山丹
（《日華》）
【釋名】
紅百合（《日華》）、連珠（同）、川強瞿（《通志》）、紅花菜。
【集解】
詵曰︰百合紅花者，名山丹。其根食之不甚良，不及白花者。
時珍曰︰山丹根似百合，小而瓣少，莖亦短小。其葉狹長而尖，頗似柳葉，與百合迥別。
四月開紅花，六瓣不四垂，亦結小子。燕、齊人采其花跗未開者，乾而貨之，名紅花菜。
卷丹莖葉雖同而稍長大。其花六瓣四垂，大於山丹。四月結子在枝葉間，入秋開花在顛頂，誠一異也。其根有瓣似百合，不堪食，別一種也。
根
【氣味】
甘，涼，無毒。《正要》云︰平。
【主治】
瘡腫、驚邪（大明）。女人崩中（時珍）。
花
【氣味】
同根。
【主治】
活血。其蕊，敷疔瘡惡腫（時珍）。
草石蠶
（《拾遺》）
【校正】
自草部移入此。
【釋名】
地蠶（《日用》）、土蛹（《余冬錄》）、甘露子（《食物》）、滴露（《綱目》）、地瓜兒。
時珍曰︰蠶蛹皆以根形而名，甘露以根味而名。或言葉上滴露則生，珍常蒔之，無此說也。其根長大者，《救荒本草》謂之地瓜兒。
【集解】
藏器曰︰陶氏注蟲部石蠶云︰今俗用草根黑色。按︰草石蠶生高山石上，根如簪，上有毛，節如蠶，葉似卷柏。山人取食之。
頌曰︰草根之似蠶者，亦名石蠶。出福州及信州山石上，四時常有。其苗青，亦有節。三月採根用。
機曰︰草石蠶，徽州甚多，土人呼為地蠶。肥白而促節，大如三眠蠶。生下濕地及沙磧間。秋時耕犁，遍地皆是。收取以醋淹作菹食。冬月亦掘取之。
穎曰︰地蠶，生郊野麥地中。葉如薄荷，少狹而尖，文微皺，欠光澤。根白色，狀如蠶。四月採根，水瀹和鹽為菜茹之。
時珍曰︰草石蠶，即今甘露子也。荊湘、江淮以南野中有之，人亦栽蒔。二月生苗，長者近尺，方莖對節，狹葉有齒，並如雞蘇，但葉皺有毛耳。四月開小花成穗，一如紫蘇花穗。
結子如荊芥子。其根連珠，狀如老蠶。五月掘根蒸煮食之，味如百合。或以蘿蔔鹵及鹽菹水收之，則不黑。亦可醬漬、蜜藏。既可為菜，又可充果。陳藏器言石蠶葉似卷柏者，若與此不同也。
根
【氣味】
甘，平，無毒。
時珍曰︰不宜生食及多食，生寸白蟲。與諸魚同食，令人吐。
【主治】
浸酒，除風破血。煮食，治溪毒（藏器）。焙乾，主走注風，散血止痛。其節，亦可搗末酒服（蘇頌）。和五臟，下氣清神（《正要》）。
竹筍
（《蜀本草》）
【校正】
並入木部《拾遺》桃竹筍。
【釋名】
竹萌（《爾雅》）、竹芽（《筍譜》）、竹胎（《說文》）、竹子（《神異經》）。
時珍曰︰筍，從竹、旬，諧聲也。陸佃云︰旬內為筍，旬外為竹，故字從旬。今謂竹為妒母草，謂筍生旬有六日而齊母也。僧贊寧《筍譜》云︰筍一名萌，一名箬，一名KT ，一名茁，一名初篁。皆會意也。俗作筍者，非。
【集解】
弘景曰︰竹類甚多。筍以實中竹、篁竹者為佳。於藥無用。
頌曰︰竹筍，諸家惟以苦竹筍為最貴。然苦竹有二種︰一種出江西及閩中者，本極粗大，筍味殊苦，不可啖；一種出江浙及近道者，肉厚而葉長闊，筍味微苦，俗呼甜苦筍，食品所宜，亦不聞入藥用也。
時珍曰︰晉‧武昌戴凱之、宋‧僧贊寧皆著《竹譜》，凡六十餘種。其所產之地，發筍之時，各各不同。詳見木部竹下。其筍亦有可食、不可食者。大抵北土鮮竹，惟秦、蜀、吳、楚以南則多有之。竹有雌雄，但看根上第一枝雙生者，必雌也，乃有筍。土人於竹根行鞭時掘取嫩者，謂之鞭筍。江南、湖南人冬月掘大竹根下未出土者為冬筍，《東觀漢記》謂之苞筍，並可鮮食，為珍品。其他則南人淡乾者為玉版筍、明筍、火筍，鹽曝者為鹽筍，並可為蔬食也。按︰贊寧云︰凡食筍者譬如治藥，得法則益人，反是則有損。采之宜避風日，見風則本堅，入水則肉硬，脫殼煮則失味，生著刃則失柔。煮之宜久，生必損人。苦筍宜久煮，乾筍宜取汁為羹茹。蒸之最美，煨之亦佳。味 者戟人咽，先以灰湯煮過，再煮乃良。
或以薄荷數片同煮，亦去 味。《詩》云︰其蔌伊芳何，惟筍及蒲。《禮》云︰加豆之實，筍菹魚醢。則筍之為蔬，尚之久矣。
諸竹筍
【氣味】
甘，微寒，無毒。
藏器曰︰諸筍皆發冷血及氣。
瑞曰︰筍同羊肝食，令人目盲。
【主治】
消渴，利水道，益氣，可久食（《別錄》）。
利膈下氣，化熱消痰爽胃（寧原）。
苦竹筍
【氣味】
苦、甘，寒。
【主治】
不睡，去面目並舌上熱黃，消渴，明目，解酒毒，除熱氣，健人（藏器）。理心煩悶，益氣力，利水道，下氣化痰，理風熱腳氣，並蒸煮食之（《心鏡》）。治出汗中風失音（汪穎）。乾者燒研入鹽，擦牙疳（時珍）。
【發明】
時珍曰︰四川‧敘州‧宜賓、長寧所出苦筍，彼人重之。宋‧黃山谷有《苦筍賦》云︰ 道苦筍，冠冕兩川。甘脆愜當，小苦而成味；溫潤縝密，多啖而不 。食肴以之啟迪，酒客為之流涎。其許之也如此。
竹筍
【主治】
消渴風熱，益氣力，消腹脹，蒸、煮、炒食皆宜（寧原）。
淡竹筍
【氣味】
甘，寒。
【主治】
消痰，除熱狂壯熱，頭痛頭風，並妊婦頭旋，顛仆驚悸，溫疫迷悶，小兒驚癇天吊（汪穎）。
冬筍、 筍
【氣味】
甘，寒。
【主治】
小兒痘疹不出，煮粥食之，解毒，有發生之義（汪穎）。
【發明】
詵曰︰淡竹筍及中母筍，雖美，然發背悶腳氣。箭竹筍新者可食，陳者不宜。
諸竹筍多食皆動氣發冷症，惟苦竹筍主逆氣，不發疾。
穎曰︰筍與竹瀝功近。有人素患痰病，食筍而愈也。
瑞曰︰淡筍、甘筍、苦筍、冬筍、鞭筍皆可久食。其他雜竹筍性味不一，不宜多食。
宗奭曰︰筍難化，不益人，脾病不宜食之。一小兒食干筍三寸許，噎於喉中，壯熱喘粗如驚。服驚藥不效，後吐出筍。諸証乃定。其難化也如此。
時珍曰︰贊寧《筍譜》云︰筍雖甘美，而滑利大腸，無益於脾，俗謂之刮腸篦。惟生薑及麻油能殺其毒。人以麻滓沃竹叢，則次年凋疏，可驗矣。其蘄州叢竹、毛斑竹、匡廬扁竹、灃州方竹、嶺南 竹、 竹、月竹諸筍，皆苦韌不堪食也。時珍常見俗醫治痘，往往勸飲筍湯，云能發痘。蓋不知痘瘡不宜大腸滑利，而筍有刮腸之名，則暗受其害者，不知若乾人也。
戒之哉，戒之哉。
桃竹筍（《拾遺》）
藏器曰︰南人謂之黃筍。灰汁煮之可食，不爾戟人喉。其竹叢生，丑類非一。
時珍曰︰桃枝竹出川、廣中。皮滑而廣，犀紋瘦骨，四寸有節，可以為席。
【氣味】
苦，有小毒。
【主治】
六畜瘡中蛆，搗碎納之，蛆盡出（藏器）。
刺竹筍
時珍曰︰生交廣中。叢生，大者圍二尺，枝節皆有刺。夷人種以為城，伐竹為弓。根大如車輻。一名芭竹。
【氣味】
甘、苦，有小毒。食之落人發（《竹譜》）。
酸筍
（《綱目》）
【集解】
時珍曰︰酸筍出粵南。顧 《海槎錄》云︰筍大如臂。摘至用沸湯泡去苦水，投冷井水中，浸二、三日取出，縷如絲繩，醋煮可食。好事者攜入中州，成罕物云。
【氣味】
酸，涼，無毒。
【主治】
作湯食，止渴解酲，利膈（時珍）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
↑ 菜之菠棱者，本西國中，有僧自彼將其子來，如苜蓿、蒲陶，因張騫而至也。絢曰：「豈非頗棱國將來，而語訛為菠棱耶。」
菜之三

姊妹计划: 数据项
菜之三 （ 菜類一十一種）
茄
（音伽。宋《開寶》）
【釋名】
落蘇（《拾遺》）、崑崙瓜（《御覽》）、草鱉甲。
頌曰︰按段成式云︰茄音加，乃蓮莖之名。今呼茄菜，其音若伽，未知所自也。
時珍曰︰陳藏器《本草》云︰茄，一名落蘇。名義未詳。按︰《五代貽子錄》作酪酥，蓋以其味如酥酪也，於義似通。杜寶《拾遺錄》云︰隋煬帝改茄曰崑崙紫瓜。又王隱君《養生主論》治瘧方用乾茄，諱名草鱉甲。蓋以鱉甲能治寒熱，茄亦能治寒熱故爾。
【集解】
頌曰︰茄子處處有之。其類有數種︰紫茄、黃茄，南北通有；白茄、青水茄，惟北土有之。入藥多用黃茄，其餘惟可作菜茹爾。江南一種藤茄，作蔓生，皮薄似壺盧，亦不聞中藥。
宗奭曰︰新羅國出一種茄，形如雞子，淡光微紫色，蒂長味甘。今中國已遍有之。
時珍曰︰茄種宜於九月黃熟時收取，洗淨曝乾，至二月下種移栽。株高二、三尺，葉大如掌。
自夏至秋，開紫花，五瓣相連，五棱如縷，黃蕊綠蒂，蒂包其茄。茄中有瓤，瓤中有子，子如脂麻。其茄有團如栝蔞者，長四、五寸者。有青茄、紫茄、白茄。白茄亦名銀茄，更勝青者。諸茄至老皆黃，蘇頌以黃茄爲一種，似未深究也。王禎《農書》云︰一種渤海茄，白色而堅實。一種番茄，白而扁，甘脆不澀，生熟可食。一種紫茄，色紫，蒂長味甘。一種水茄，形長味甘，可以止渴。《洪容齋隨筆》云︰浙西常茄皆皮紫，其白者爲水茄；江西常茄皆皮白，其紫者爲水茄。亦一異也。劉恂《嶺表錄》異云︰交嶺茄樹，經冬不凋，有二、三年漸成大樹者，其實如瓜也。茄葉摘布路上，以灰圍之，則子必繁，謂之嫁茄。
茄子
【氣味】
甘，寒，無毒。
志曰︰凡久冷人不可多食，損人動氣，發瘡及痼疾。
李鵬飛曰︰秋後食，多損目。
時珍曰︰按︰《生生編》云︰茄性寒利，多食必腹痛下利，女人能傷子宮也。
【主治】
寒熱，五臟勞（孟詵）。治溫疾傳尸勞氣。醋摩，敷腫毒（大明）。老裂者燒灰，治乳裂（震亨）。散血止痛，消腫寬腸（時珍）。
【發明】
宗奭曰︰蔬圃中惟此無益。《開寶本草》並無主治，只說損人。後人雖有處治之法，終與正文相失。圃人又下於暖處，濃加糞壤，遂於小滿前後求貴價以售。既不以時，損人益多。不時不食，烏可忽也。
震亨曰︰茄屬土，故甘而喜降，大腸易動者忌之。老實治乳頭裂，茄根煮湯漬凍瘡，折蒂燒灰治口瘡，俱獲奇效，皆甘以緩火之意也。
時珍曰︰段成式《酉陽雜俎》言茄濃腸胃，動氣發疾。蓋不知茄之性滑，不濃腸胃也。
【附方】
舊六，新十。
婦人血黃︰黃茄子竹刀切，陰乾爲末。每服二錢，溫酒調下。（《摘玄方》）。
腸風下血︰經霜茄連蒂，燒存性，爲末。每日空心溫酒服二錢匕。（《靈苑方》）。
久患下血︰大茄種三枚，每用一枚，濕紙包煨熟，安瓶內，以無灰酒一升半沃之，蠟紙封閉三日，去茄暖飲。（《普濟方》）。
腹內鱉症︰陳醬茄兒燒存性，入麝香、輕粉少許，脂調貼之。（《壽域方》）。
卵 偏墜︰用雙蒂茄子懸於房門上，出入用眼視之。茄蔫所患亦蔫，茄乾亦乾矣。又法︰用雙茄懸門上，每日抱兒視之，二、三次釘針於上，十餘日消矣。（劉松石《保壽堂方》）。
大風熱痰︰用黃老茄子大者不計多少，以新瓶盛，埋土中，經一年盡化爲水，取出入苦參末，同丸梧子大。食已及臥時酒下三十丸，甚效。此方出江南人傳。（蘇頌《圖經本草》）。
腰腳拘攣，腰腳風血積冷，筋急拘攣疼痛者︰取茄子五十斤切洗，以水五斗煮取濃汁，濾去滓，更入小鐺中，煎至一斗以來，即入生粟粉同煎，令稀稠得所，取出搜和，更入麝香、朱砂末，同丸如梧子大。每旦用秫米酒送下三十丸，近暮再服，一月乃瘥。男子、女人通用皆驗。（《圖經本草》）。
磕撲青腫︰老黃茄極大者，切片如一指濃，新瓦焙研爲末。欲臥時溫酒調服二錢匕，一夜消盡，無痕跡也。（《勝金》）。
墜損跌撲，散血止痛︰重陽日收老茄子百枚（去蒂四破切之），硝石十二兩（搗碎）。以不津器先鋪茄子一重，乃下硝石一重，如此間鋪令盡，以紙數層密封，安置淨處，上下以新磚承覆，勿犯地氣。至正月後取出，去紙兩重，日中曝之。逐日如此，至二、三月，度茄已爛，開瓶傾出，濾去滓，別入新器中，以薄綿蓋頭，又曝，至成膏乃可用。每以酒調半匙，空腹飲之，日再，惡血散則痛止而愈矣。若膏久乾硬，即以飯飲化動用之。（《圖經本草》）。
發背惡瘡︰用上方以酒服半匙，更以膏塗瘡口四圍，覺冷如冰雪，瘡乾便瘥。其有根本在膚腠者，亦可內消。（同上）。
熱毒瘡腫︰生茄子一枚，割去二分，去瓤二分，似罐子形，合於瘡上即消也。如已出膿，再用取瘥。（《聖濟總錄》）。
牙齒腫痛︰隔年糟茄，燒灰頻頻乾擦，立效。（《海上名方》）。
蟲牙疼痛︰黃茄種燒灰擦之，效。（《摘玄方》）。
喉痺腫痛︰糟茄或醬茄，細嚼咽汁。（《德生堂方》）。
婦人乳裂︰秋月冷茄子裂開者，陰乾燒存性研末，水調塗。（《補遺》方）
蒂
【主治】
燒灰，米飲服二錢，治腸風下血不止及血痔（吳瑞）。燒灰，治口齒瘡 。生切，擦癜風（時珍）。
【發明】
時珍曰︰治癜風，用茄蒂蘸硫、附末摻之，取其散血也。白癜用白茄蒂，紫癜用紫茄蒂，亦各從其類耳。
【附方】
新一。
風蛀牙痛︰茄蒂燒灰摻之。或加細辛末等分，日用之。（《仁存方》）
花
【主治】
金瘡牙痛（時珍）。
【附方】
新一。
牙痛︰秋茄花乾之，旋燒研塗痛處，立止。（《海上名方》）。
根及枯莖葉
【主治】
凍瘡皴裂，煮湯漬之，良（《開寶》）。
散血消腫，治血淋下血，血痢陰挺，齒 口蕈（時珍）。
【附方】
新九。
血淋疼痛︰茄葉熏乾爲末，每服二錢，溫酒或鹽湯下。隔年者尤佳。（《經驗良方》）。
腸風下血︰方同上，米飲下。
久痢不止︰茄根燒灰、石榴皮等分。爲末。以沙糖水服之。（《簡便單方》）
女陰挺出︰茄根燒存性，爲末。油調在紙上，卷筒安入內，一日一上。（《乾坤生意》）
口中生蕈︰用醋漱口，以茄母燒灰、飛鹽等分，米醋調稀，時時擦之。（《摘玄方》）
牙齒 痛︰茄根搗汁，頻塗之。陳茄樹燒灰敷之。先以露蜂房煎湯漱過。（《海上名方》）
牙痛取牙︰茄科以馬尿浸三日，晒炒爲末。每用點牙即落，真妙。（鮑氏方）
夏月趾腫，不能行走者︰九月收茄根懸檐下，逐日煎湯洗之。（《簡便》）。
苦茄
（《拾遺》）
【集解】
藏器曰︰苦茄野生嶺南。樹小有刺。
子
【主治】
醋摩，塗癰腫。根，亦可作湯浴。又主瘴氣（藏器）。
壺盧
（《日華》）
【釋名】
瓠瓜（《說文》）、匏瓜（《論語》）。
時珍曰︰壺，酒器也。盧，飲器也。此物各象其形，又可爲酒飯之器，因以名之。俗作葫蘆者，非矣。葫乃蒜名，蘆乃葦屬也。其圓者曰匏，亦曰瓢，因其可以浮水如泡、如漂也。
凡屬皆得稱瓜，故曰瓠瓜、匏瓜。古人壺、瓠、匏三名皆可通稱，初無分別。故孫 《唐韻》云︰瓠音壺，又音護。瓠 ，瓢也。陶隱居《本草》作瓠 ，云是瓠類也。許慎《說文》云︰瓠，匏也。又云︰瓢，瓠也。匏，大腹瓠也。陸璣《詩疏》云︰壺，瓠也。又云︰匏，瓠也。《莊子》云︰有五石之瓠。諸書所言，其字皆當與壺同音。而後世以長如越瓜首尾如一者爲瓠（音護），瓠之一頭有腹長柄者爲懸瓠，無柄而圓大形扁者爲匏，匏之有短柄大腹者爲壺，壺之細腰者爲蒲蘆，各分名色，迥異於古。以今參詳，其形狀雖各不同，而苗、葉、皮、子性味則一，故茲不復分條焉。懸瓠，今人所謂茶酒瓢者是也。蒲蘆，今之藥壺盧是也。
郭義恭《廣志》謂之約腹壺，以其腹有約束也。亦有大、小二種也。
【集解】
弘景曰︰瓠與冬瓜氣類同輩。又有瓠 ，亦是瓠類。小者名瓢，食之乃勝瓠。
此等皆利水道，所以在夏月食之，大約不及冬瓜也。
恭曰︰瓠與瓠 、冬瓜全非類例。三物苗、葉相似，而實形則異。瓠形似越瓜，長尺餘，頭尾相似，夏中便熟，秋末便枯。瓠 形狀大小非一，夏末始實，秋中方熟，取其爲器，經霜乃堪。瓠與甜瓠 體性相類，啖之俱勝冬瓜，陶言不及，乃是未悉。此等原種各別也。
時珍曰︰長瓠、懸瓠、壺盧、匏瓜、蒲盧，名狀不一，其實一類各色也。處處有之，但有遲早之殊。陶氏言瓠與冬瓜氣類同輩，蘇氏言瓠與瓠 全非類例，皆未可憑。數種並以正二月下種，生苗引蔓延緣。其葉似冬瓜葉而稍團，有柔毛，嫩時可食。故《詩》云︰幡幡瓠葉，采之烹之。五、六月開白花，結實白色，大小長短，各有種色。瓤中之子，齒列而長，謂之瓠犀。竊謂壺匏之屬，既可烹晒，又可爲器。大者可爲瓮盎，小者可爲瓢樽，爲舟可以浮水，爲笙可以奏樂，膚瓤可以養豕，犀瓣可以澆燭，其利溥矣。
壺瓠
【氣味】
甘，平，滑，無毒。
恭曰︰甘冷。多食令人吐利。
扁鵲曰︰患腳氣虛脹冷氣者食之，永不除也。
【主治】
消渴惡瘡，鼻口中肉爛痛（思邈）。利水道（弘景）。消熱，服丹石人宜之（孟詵）。除煩，治心熱，利小腸，潤心肺，治石淋（大明）。
【發明】
時珍曰︰按︰《名醫錄》云︰浙人食匏瓜，多吐瀉，謂之發暴。蓋此物以暑月壅成故也。惟與香 同食則可免。
【附方】
新一。
腹脹黃腫︰用亞腰壺盧連子燒存性，每服一個，食前溫酒下。不飲酒者，白湯下。十餘日見效。（《簡便方》）
葉
【氣味】
甘，平，無毒。
【主治】
爲茹耐飢（思邈）。
蔓、須、花
【主治】
解毒（時珍）。
【附方】
新一。
預解胎毒︰七、八月，或三伏日，或中秋日，剪壺盧須如環子腳者，陰乾，於除夜煎湯浴小兒，則可免出痘。（唐瑤《經驗方》）
子
【主治】
齒齦或腫或露，齒搖疼痛，用八兩同牛膝四兩，每服五錢，煎水含漱，日三、四次（《御藥院方》）。
苦瓠
（《本經》下品）
【釋名】
苦匏（《國語》）、苦壺盧。
【集解】
《別錄》曰︰苦瓠生晉地。
弘景曰︰今瓠忽有苦者，如膽不可食，非別生一種也。又有瓠 ，亦是瓠類。
恭曰︰《本經》所論，都是苦瓠 爾。陶謂瓠中苦者，大誤矣。瓠中時有苦者，不入藥用，無所主療，亦不堪啖。瓠與瓠 ，原種各別，非甘者變爲苦也。
保升曰︰瓠即匏也。有甘、苦二種︰甘者大，苦者小。
機曰︰瓠壺有原種是甘，忽變爲苦者。俗謂以雞糞壅之，或牛馬踏踐則變爲苦。陶說亦有所見，未可盡非也。
時珍曰︰《詩》云︰匏有苦葉。《國語》云︰苦匏不材，於人共濟而已。皆指苦壺而言，即苦瓠也。瓠、壺同音，陶氏以瓠作護音釋之，所以不穩也。應劭《風俗通》云︰燒穰可以殺瓠。或云畜瓠之家不燒穰，種瓜之家不焚漆。物性相畏也。蘇恭言︰服苦瓠過分，吐利不止者，以黍穰灰汁解之。蓋取乎此。凡用苦瓠，須細理瑩淨無 翳者乃佳，不爾有毒。
瓤及子
【氣味】
苦，寒，有毒。
【主治】
大水，面目四肢浮腫，下水，令人吐（《本經》）
利石淋，吐呀嗽囊結，疰蠱痰飲。又煮汁漬陰，療小便不通（蘇恭）。煎汁滴鼻中，出黃水，去傷冷鼻塞，黃膽（藏器）。
吐蛔蟲（大明）。治癰疽惡瘡，疥癬齲齒有蟲 者。又可製汞（時珍）。
【附方】
舊八，新十七。
急黃病︰苦瓠一枚，開孔，以水煮之，攪取汁，滴入鼻中。去黃水。（陳藏器）。
黃膽腫滿︰苦壺盧瓤如大棗許，以童子小便二合，浸之一時，取兩酸棗大，納兩鼻中，深吸氣，待黃水出良。又方︰用瓠瓤熬黃爲末，每服半錢，日一服，十日愈。然有吐者當詳之。（《傷寒類要》）。
大水脹滿，頭面洪大︰用瑩淨好苦瓠白瓤，捻如豆粒，以面裹煮一沸，空心服七枚。至午當出水一斗。二日水自出不止，大瘦乃瘥。二年內忌鹹物。（《外台》）
《聖惠》︰用苦壺盧瓤一兩，微炒爲末，每日粥飲服一錢。
通身水腫︰苦瓠膜（炒）二兩，苦葶藶五分，搗合丸小豆大。每服五丸，日三，水下止。
又用苦瓠膜五分，大棗七枚。搗丸。一服三丸，如人行十里許，又服三丸，水出更服一丸，即止。（並《千金方》）。
石水腹腫︰四肢皆瘦削。用苦瓠膜（炒）一兩，杏仁半兩（炒去皮尖），爲末，糊丸小豆大。每飲下十丸，日三，水下止。（《聖濟總錄》）。
水蠱洪腫︰苦瓠瓤一枚，水二升，煮至一升，煎至可丸，如小豆大，每米飲下十丸。待小便利，作小豆羹食。勿飲水。
小便不通，脹急者︰用苦瓠子三十枚（炒），螻蛄三個（焙），爲末，每冷水服一錢。（並《聖濟總錄》）。
小兒閃癖︰取苦瓠未破者，煮令熱，解開熨之。（陳藏器《本草》）。
風痰頭痛︰苦瓠膜取汁，以葦管灌入鼻中，其氣上沖腦門，須臾惡涎流下，其病立愈除根，勿以昏運爲疑。乾者浸汁亦效，其子爲末吹入亦效。年久頭風皆愈。（《普濟方》）。
鼻窒氣塞︰苦壺盧子爲末，醇酒浸之，夏一日，冬七日。日日少少點之。（《聖惠方》）。
眼目昏暗︰七月七日，取苦瓠白瓤絞汁一合，以酢二升，古錢七文，同以微火煎減半。
每日取沫納 中，神效。（《千金》）。
肉血翳︰秋間取小柄壺盧，或小藥壺盧，陰乾，於緊小處鋸斷，內挖一小孔如眼孔大。
遇有此病，將眼皮上下用手掙開，將壺盧孔合定。初雖甚痛苦，然瘀肉、血翳皆漸下，不傷睛也。（劉松石《經驗方》）。
齒 口臭︰苦瓠子爲末，蜜丸半棗大。每旦漱口了，含一丸，仍塗齒 上，涎出，吐去妙。（《聖惠方》）。
風蟲牙痛︰壺盧子半升。水五升，煎三升，含漱之。莖葉亦可。不過三度。（《聖惠方》）
惡瘡癬癩，十年不瘥者︰苦瓠一枚，煮汁搽之，日三度。（《肘後方》）
九 有孔︰苦瓠四枚，大如盞者，各穿一孔如指大，湯煮十數沸，取一竹筒長一尺，一頭插瓠孔中，一頭注瘡孔上，冷則易之，用遍乃止。（《千金方》）。
痔瘡腫痛︰苦壺盧、苦 菜煎湯，先熏後洗，乃貼熊膽、密陀僧、膽礬、片腦末，良。（《摘玄方》）。
下部懸癰︰擇人神不在日，空心用井華水調百藥煎末一碗服之。微利後，卻用秋壺盧（一名苦不老，生在架上而苦者）切片置瘡上，灸二七壯。肅端式病此連年，一灸遂愈。（《永類鈐方》）。
卒中蠱毒，或吐血，或下血，皆如爛肝者︰苦瓠一枚。水二升，煮一升服，立吐即愈。
又方︰用苦酒一升，煮令消，服之取吐，神驗。（《肘後方》）。
死胎不下︰苦壺盧燒存性，研末。每服一錢，空心熱酒下。（《海上名方》）。
耳出膿︰乾瓠子一分，黃連半錢，爲末。以綿先繳淨，吹入半字，日二次。（《聖惠方》）。
鼻中息肉︰苦壺盧子、苦丁香等分，入麝香少許，爲末。紙捻點之。（《聖惠方》）。
花
【主治】
一切 瘡，霜後收曝，研末敷之（時珍）。
蔓
【主治】
麻瘡，煎湯浴之即愈（時珍。出仇遠《稗史》）。
【附方】
新一。
小兒白禿︰瓠藤同裹鹽，荷葉煎濃汁洗，三、五次愈。（《總錄》）
敗瓢
（《綱目》）
【集解】
時珍曰︰瓢乃匏壺破開爲之者，近世方藥亦時用之，當以苦瓠者爲佳，年久者尤妙。
【氣味】
苦，平，無毒。
【主治】
消脹殺蟲，治痔漏下血，崩中帶下赤白（時珍）。
【附方】
新六。
中滿鼓脹︰用三、五年陳壺盧瓢一個，以糯米一斗作酒，待熟，以瓢於炭火上炙熱，入酒浸之，如此三、五次，將瓢燒存性，研末。每服三錢，酒下，神效。（余居士《選奇方》）。
大便下血︰敗瓢（燒存性）、黃連等分。研末。每空心溫酒服二錢。（《簡便方》）。
赤白崩中︰舊壺盧瓢（炒存性）、蓮房（ 存性）等分。研末。每服二錢，熱水調服。
三服，有汗爲度，即止。甚者五服止，最妙。忌房事、發物、生冷。（《海上方》）。
腦漏流膿︰破瓢、白雞冠花、白螺螄殼（各燒存性）等分，血竭、麝香各五分，爲末。
以好酒洒濕熟艾，連藥揉成餅，貼在頂門上，以熨斗熨之，以愈爲度。（孫氏《集效方》）。
腋下瘤癭︰用長柄茶壺盧燒存性，研末搽之，以消爲度。一府校老嫗右腋生一瘤，漸長至尺許，其狀如長瓠子，久而潰爛。一方士教以此法用之，遂出水，消盡而愈。（《瀕湖集簡方》）。
湯火傷灼︰舊壺盧瓢，燒灰敷之。（同上）
冬瓜
（《本經》上品）
【校正】
今並入白瓜子。
【釋名】
白瓜（《本經》）、水芝（同上）、地芝（《廣雅》）。
志曰︰冬瓜經霜後，皮上白如粉塗，其子亦白，故名白冬瓜，而子云白瓜子也。
時珍曰︰冬瓜，以其冬熟也。又賈思勰云︰冬瓜正二、三月種之。若十月種者，結瓜肥好，乃勝春種。則冬瓜之名或又以此也。
《別錄》曰︰冬瓜，原附於《本經》瓜子之下。宋《開寶本草》加作白瓜子，復分白冬瓜爲《別錄》一種。遂致諸注辯說紛紛，今並爲一。
【集解】
《別錄》曰︰白瓜子生嵩高平澤，冬瓜仁也。八月採之。
頌曰︰今處處園圃蒔之。其實生苗蔓下，大者如斗而更長，皮濃而有毛，初生正青綠，經霜則白粉。人家多藏蓄彌年，作菜果。入藥須霜後取，置之經年，破出核洗，燥乃擂取仁用之。亦堪單作服餌。
時珍曰︰冬瓜三月生苗引蔓，大葉團而有尖，莖葉皆有刺毛。六、七月開黃花，結實大者徑尺餘，長三、四尺，嫩時綠色有毛，老則蒼色有粉，其皮堅濃，其肉肥白。其瓤謂之瓜練，白虛如絮，可以浣練衣服。其子謂之瓜犀，在瓤中成列。霜後取之，其肉可煮爲茹，可蜜爲果。其子仁亦可食。蓋兼蔬、果之用。凡收瓜忌酒、漆、麝香及糯米，觸之必爛。
白冬瓜
【氣味】
甘，微寒，無毒。
弘景曰︰冷利。
【主治】
小腹水脹，利小便，止渴（《別錄》）。
搗汁服，止消渴煩悶，解毒（弘景）。益氣耐老，除心胸滿，去頭面熱（孟詵）。消熱毒癰腫。切片摩痱子，甚良（大明）。利大小腸，壓丹石毒（蘇頌）。
【發明】
詵曰︰熱者食之佳，冷者食之瘦人。煮食練五臟，爲其下氣故也。欲得體瘦輕健者，則可長食之；若要肥，則勿食也。
宗奭曰︰凡患發背及一切癰疽者，削一大塊置瘡上，熱則易之，分散熱毒气甚良。
震亨曰︰冬瓜，性走而急。寇氏謂其分散熱毒气，蓋亦取其走而性急也。久病者、陰虛者忌之。孫真人言︰九月勿食，令人反胃。須被霜食之乃佳。
詵曰︰取瓜一顆，和桐葉與豬食之，一冬更不要與諸物食，自然不飢，長三、四倍也。
【附方】
舊七，新七。
積熱消渴︰白瓜去皮，每食後吃三、二兩，五七度良。（孟詵《食療》）。
消渴不止︰冬瓜一枚削皮，埋濕地中，一月取出，破開取清水日飲之。或燒熟絞汁飲之。（《聖濟總錄》）。
消渴骨蒸︰大冬瓜一枚去瓤，入黃連末填滿，安瓮內，待瓜消盡，同研，丸梧子大。每服三、四十丸，煎冬瓜湯下。（《經驗》）。
產後痢渴︰久病津液枯竭，四肢浮腫，口舌乾燥。用冬瓜一枚，黃土泥濃五寸，煨熟絞汁飲。亦治傷寒痢渴。（《古今錄驗》）。
小兒渴利︰冬瓜汁飲之。（《千金》）。
小兒 病，寒熱如疳︰用冬瓜、 蓄各四兩，水二升，煎湯浴之。（《千金方》）。
嬰孩寒熱︰冬瓜炮熟，絞汁飲。（《子母秘錄》）。
水病危急︰冬瓜不拘多少，任意吃之，神效無比。（《兵部手集》）。
十種水氣，浮腫喘滿︰用大冬瓜一枚，切蓋去瓤，以赤小豆填滿，蓋合簽定，以紙筋泥固濟，晒乾，用糯糠兩大籮，入瓜在內，煨至火盡，取出切片，同豆焙乾爲末，水糊丸梧子大。每服七十丸，煎冬瓜子湯下，日三服，小便利爲度。（《楊氏家藏方》）。發背欲死︰冬瓜，截去頭，合瘡上。瓜爛，截去更合之。瓜未盡，瘡已小斂矣。乃用膏貼之。（《肘後方》）。
痔瘡腫痛︰冬瓜煎湯洗之。（《袖珍方》）。
馬汗入瘡︰乾冬瓜燒研，洗淨敷之。
食魚中毒︰冬瓜汁飲之，良。（《短劇方》）。
面黑令白︰冬瓜一個，竹刀去皮切片，酒一升半，水一升，煮爛濾去滓，熬成膏，瓶收。
每夜塗之。（《聖濟總錄》）
瓜練（瓤也）
【氣味】
甘，平，無毒。
【主治】
絞汁服，止煩躁熱渴，利小腸，治五淋，壓丹石毒（甄權）。
洗面澡身，去 ，令人悅澤白皙（時珍）。
【附方】
新二。
消渴煩亂︰冬瓜瓤（乾者）一兩，水煎飲。（《聖惠方》）。
水腫煩渴︰小便少者。冬瓜白瓤，水煎汁，淡飲之。（《聖濟總錄》）
白瓜子
《別錄》曰︰冬瓜仁也。八月採之。
【正誤】
恭曰︰此甘瓜也。甘字似白字，後人誤寫耳。當改從甘字。
志曰︰《本草》注︰白瓜子，冬瓜仁也。蘇氏所言，殊爲孟浪。且甘瓜即甜瓜，亦有青、白二種。其子色黃，主療與冬瓜全異。但冬瓜經霜有白衣，其子亦白，白瓜之號因斯而得。
況諸方惟用冬瓜子，不見用甘瓜子者。蘇說不可憑也。
【氣味】
甘，平，無毒。
《別錄》曰︰寒。久服寒中。
【主治】
令人悅澤好顏色，益氣不飢。久服，輕身耐老（《本經》）。除煩滿不樂。可作面脂（《別錄》）。去皮膚風及黑 ，潤肌膚（大明）。治腸癰（時珍）。
【發明】
頌曰︰冬瓜仁，亦堪單作服餌。又研末作湯飲，及作面脂藥，並令人顏色光澤。
宗懍《荊楚歲時記》云︰七月，采瓜犀以爲面脂。即瓜瓣也。亦堪作澡豆。
宗奭曰︰服食方亦稀用之。
【附方】
舊四，新四。
服食法︰取冬瓜仁七升，以絹袋盛，投三沸湯中，須臾取曝乾，如此三度，又與清苦酒漬之一宿，曝乾爲末，日服方寸匕。令人肥悅明目，延年不老。又法︰取子三五升，去皮爲丸，空心日服三十丸。令人白淨如玉。（孟詵《食療》）。
補肝明目，治男子五勞七傷，明目。用冬瓜仁，方同上。（《外台秘要》）。悅澤面容︰白瓜仁五兩，桃花四兩，白楊皮二兩，爲末。食後飲服方寸匕，日三服。欲白加瓜仁，欲紅加桃花。三十日面白，五十日手足俱白。一方有橘皮，無楊皮。（《肘後方》）。多年損傷，不瘥者︰瓜子末，溫酒服之。（孫真人方）。
消渴不止，小便多︰用乾冬瓜子、麥門冬、黃連各二兩，水煎飲之。冬瓜苗葉俱治消渴，不拘新乾。（《摘玄方》）。
男子白濁︰陳冬瓜仁炒爲末，每空心米飲服五錢。（《救急易方》）。
女子白帶︰方同上。
瓜皮
【主治】
可作丸服，亦入面脂（蘇頌）。主驢馬汗入瘡腫痛，陰乾爲末塗之。又主折傷損痛（時珍）。
【附方】
新二。
跌撲傷損︰用乾冬瓜皮一兩，真牛皮膠一兩，銼入鍋內炒存性，研末。
每服五錢，好酒熱服。仍飲酒一甌，濃蓋取微汗。其痛即止，一宿如初，極效。（《摘玄方》）。
損傷腰痛︰冬瓜皮燒研，酒服一錢。（《生生編》）
葉
【主治】
治腫毒，殺蜂，療蜂叮（大明）。
主消渴，瘧疾寒熱。又焙研，敷多年惡瘡（時珍）。
【附方】
新一。
積熱瀉痢︰冬瓜葉嫩心，拖面煎餅食之。（《海上名方》）
藤
【主治】
燒灰，可出繡黥。煎湯，洗黑 並瘡疥（大明）。搗汁服，解木耳毒。煎水，洗脫肛。燒灰，可淬銅、鐵，伏砒石（時珍）。
南瓜
（《綱目》）
【集解】
時珍曰︰南瓜種出南番，轉入閩、浙，今燕京諸處亦有之矣。三月下種，宜沙沃地。四月生苗，引蔓甚繁，一蔓可延十餘丈，節節有根，近地即著。其莖中空。其葉狀如蜀葵而大如荷葉。八、九月開黃花，如西瓜花。結瓜正圓，大如西瓜，皮上有棱如甜瓜。一本可結數十顆，其色或綠或黃或紅。經霜收置暖處，可留至春。其子如冬瓜子。其肉厚色黃，不可生食，惟去皮瓤瀹食，味如山藥。同豬肉煮食更良，亦可蜜煎。按︰王禎《農書》云︰浙中一種陰瓜，宜陰地種之。秋熟色黃如金，皮膚稍濃，可藏至春，食之如新。疑此即南瓜也。
【氣味】
甘，溫，無毒。
時珍曰︰多食發腳氣、黃膽。不可同羊肉食，令人氣壅。
【主治】
補中益氣（時珍）。
越瓜
（宋《開寶》）
【釋名】
梢瓜（《食物》）、菜瓜。
時珍曰︰越瓜以地名也，俗名梢瓜，南人呼爲菜瓜。
【集解】
藏器曰︰越瓜生越中。大者色正白。越人當果食之，亦可糟藏。
時珍曰︰越瓜南北皆有。二、三月下種生苗，就地引蔓，青葉黃花，並如冬瓜花葉而小。
夏秋之間結瓜，有青、白二色，大如瓠子。一種長者至二尺許，俗呼羊角瓜。其子狀如胡瓜子，大如麥粒。其瓜生食，可充果、蔬，醬、豉、糖、醋藏浸皆宜，亦可作菹。
【氣味】
甘，寒，無毒。
詵曰︰生食多冷中動氣，令人心痛，臍下症結，發諸瘡。又令人虛弱不能行，不益小兒。
天行病後不可食。又不得與牛乳酪及 同食。
時珍曰︰按︰蕭子真云︰菜瓜能暗人耳目。觀驢馬食之即眼爛，可知矣。
【主治】
利腸胃，止煩渴（《開寶》）。利小便，去煩熱，解酒毒，宣泄熱氣。燒灰，敷口吻瘡及陰莖熱瘡（藏器）。和飯作 ，久食益腸胃（《心鏡》）。
胡瓜
（宋《嘉 》）
【釋名】
黃瓜。
藏器曰︰北人避石勒諱，改呼黃瓜，至今因之。
時珍曰︰張騫使西域得種，故名胡瓜。按︰杜寶《拾遺錄》云︰隋大業四年避諱，改胡瓜爲黃瓜。與陳氏之說微異。今俗以《月令》王瓜生即此，誤矣。王瓜，土瓜也。見草部。
【集解】
時珍曰︰胡瓜處處有之。正、二月下種，三月生苗引蔓。
葉如冬瓜葉，亦有毛。四五月開黃花，結瓜圍二、三寸，長者至尺許，青色，皮上有如疣子，至老則黃赤色。其子與菜瓜子同。一種五月種者，霜時結瓜，白色而短，並生熟可食，兼蔬 之用，糟醬不及菜瓜也。
【氣味】
甘，寒，有小毒。
詵曰︰不可多食，動寒熱，多瘧病，積瘀熱，發疰氣，令人虛熱上逆少氣，損陰血，發瘡疥腳氣，虛腫百病。天行病後，不可食之。小兒切忌，滑中生疳蟲。不可多用醋。
【主治】
清熱解渴，利水道（寧原）。
【附方】
舊一，新六。
小兒熱痢︰嫩黃瓜同蜜食十餘枚，良。（《海上名方》）。
水病肚脹，四肢浮腫︰用胡瓜一個破開，連子以醋煮一半，水煮一半至爛，空心俱食之，須臾下水也。（《千金髓》）。
小兒出汗︰香瓜丸︰用黃連、胡黃連、黃柏、川大黃（煨熟）、鱉甲（醋炙）、柴胡、蘆薈、青皮等分爲末。用大黃瓜黃色者一個，割下頭，填藥至滿，蓋定簽住，慢火煨熟，同搗爛，入麵糊丸綠豆大。每服二、三丸，大者五、七丸至十丸，食後新水下。（錢乙《小兒方》）。
咽喉腫痛︰老黃瓜一枚去子，入消填滿，陰乾爲末。每以少許吹之。（《醫林集要》）。
杖瘡 腫︰六月六日，取黃瓜入瓷瓶中，水浸之。每以水掃於瘡上，立效。（《醫林集要》）。
火眼赤痛︰五月取老黃瓜一條，上開小孔，去瓤，入芒硝令滿，懸陰處，待消透出刮下，留點眼甚效。（《壽域神方》）。
湯火傷灼︰五月五日，掐黃瓜入瓶內封，掛檐下，取水刷之，良。（《醫方摘要》）。
葉
【氣味】
苦，平，有小毒。
【主治】
小兒閃癖，一歲用一葉，生 攪汁服，得吐、下良（藏器）。
根
【主治】
搗敷狐刺毒腫（大明）。
絲瓜
（《綱目》）
【釋名】
天絲瓜（《本事》）、天羅（《事類合璧》）、布瓜（同上）、蠻瓜（《本事》）、魚 。
時珍曰︰此瓜老則筋絲羅織，故有絲羅之名。昔人謂之魚 ，或云虞刺。始自南方來，故曰蠻瓜。
【集解】
時珍曰︰絲瓜，唐宋以前無聞，今南北皆有之，以爲常蔬。
二月下種，生苗引蔓，延樹竹，或作棚架。其葉大於蜀葵而多丫尖，有細毛刺，取汁可染綠。其莖有棱。六、七月開黃花，五出，微似胡瓜花，蕊瓣俱黃。其瓜大寸許，長一、二尺，甚則三、四尺，深綠色，有皺點，瓜頭如鱉首。嫩時去皮，可烹可曝，點茶充蔬。老則大如杵，筋絡纏紐如織成，經霜乃枯，惟可藉靴履，滌釜器，故村人呼爲洗鍋羅瓜。內有隔，子在隔中，狀如栝蔞子，黑色而扁。其花苞及嫩葉、卷須，皆可食也。
瓜
【氣味】
甘，平，無毒。
入藥用老者。
【主治】
痘瘡不快，枯者燒存性，入朱砂研末，蜜水調服，甚妙（震亨）。煮食，除熱利腸。老者燒存性服，去風化痰，涼血解毒，殺蟲，通經絡，行血脈，下乳汁，治大小便下血，痔漏崩中，黃積，疝痛卵腫，血氣作痛，癰疽瘡腫，齒 ，痘疹胎毒（時珍）。暖胃補陽，固氣和胎（《生生編》）。
【發明】
穎曰︰絲瓜本草諸書無考，惟痘瘡及腳癰方中燒灰用之，亦取其性冷解毒耳。
時珍曰︰絲瓜老者，筋絡貫串，房隔聯屬。故能通人脈絡臟腑，而去風解毒，消腫化痰，祛痛殺蟲，及治諸血病也。
【附方】
新二十八。
痘瘡不快，初出或未出，多者令少，少者令稀︰老絲瓜（近蒂三寸）連皮燒存性，研末，砂糖水服。（《直指》）。
癰疽不斂，瘡口太深︰用絲瓜搗汁頻抹之。（《直指方》）。
風熱腮腫︰絲瓜燒存性，研末，水調搽之。（《嚴月軒方》）。
肺熱面瘡︰苦絲瓜、牙皂莢並燒灰，等分，油調搽。（《摘玄方》）。
玉莖瘡潰︰絲瓜連子搗汁，和五倍子末，頻搽之。（丹溪方）。
坐板瘡疥︰絲瓜皮焙乾爲末，燒酒調搽之。（《攝生衆妙方》）。
天泡濕瘡︰絲瓜汁調辰粉，頻搽之。
手足凍瘡︰老絲瓜燒存性，和臘豬脂塗之。（《海上方》）。
肛門酒痔︰絲瓜燒存性，研末，酒服二錢。（《嚴月軒方》）。
痔漏脫肛︰絲瓜燒灰、多年鍛石、雄黃各五錢爲末，以豬膽、雞子清及香油和調，貼之，收上乃止。（孫氏《集效方》）。
腸風下血︰霜後乾絲瓜燒存性，爲末，空心酒服二錢。一名蠻瓜，一名天羅，一名天絲瓜是矣。（許叔微《本事方》）。
下血危篤不可救者︰絲瓜（即天羅）一個（燒存性），槐花減半。爲末，每空心米飲服二錢。（《普濟方》）。
酒痢便血，腹痛，或如魚腦五色者︰乾絲瓜一枚（連皮燒研），空心酒服二錢。一方煨食之。俗名魚 是也。（《經驗良方》）。
血崩不止︰老絲瓜（燒灰）、棕櫚（燒灰）等分，鹽酒或鹽湯服。（《奇效良方》）。
經脈不通︰乾絲瓜一個爲末，用白鴿血調成餅，晒乾研末。每服二錢，空心酒下。先服四物湯三服。（《海上名方》）。
乳汁不通︰絲瓜連子燒存性研。酒服一、二錢，被覆取汗即通。（《簡便單方》）。
乾血氣痛，婦人血氣不行，上沖心膈，變爲乾血氣者︰用絲瓜一枚（燒存性），空心溫酒服。（《壽域神方》）。
小腸氣痛，繞臍沖心︰連蒂老絲瓜燒存性，研末。每服三錢，熱酒調下。甚者不過二、三服即消。卵腫偏墜︰絲瓜架上初結者，留下，待瓜結盡葉落取下，燒存性爲末，煉蜜調成膏，每晚好酒服一匙。如在左左睡，在右右睡。（劉松石《保壽堂方》）。
腰痛不止︰天羅布瓜子仁炒焦，擂酒熱服，以渣炒熱敷之。（熊氏《補遺》）。
喉閉腫痛︰天羅瓜研汁灌之。（《普濟》）。
卒然中風︰防風、荊芥一兩，升麻半兩，薑三片，水一盞，煎半盞，以絲瓜子研，取漿半盞，和勻灌之。如手足麻癢，以羌活煎湯洗之。（唐瑤《經驗方》）。
化痰止嗽︰天羅（即絲瓜），燒存性爲末。
棗肉和，丸彈子大。每服一丸，溫酒化下。（《攝生衆妙方》）。
風蟲牙痛︰經霜乾絲瓜燒存性爲末，擦之。（《直指方》）。
風氣牙痛，百藥不效者用此，大能去風，惟蛀牙不效。天羅（即生絲瓜）一個，擦鹽火燒存性，研末頻擦，涎盡即愈。腮腫，以水調貼之。
馬敏叔云︰此乃嚴月軒家傳屢效之方，一試即便可睡也。
食積黃膽︰絲瓜連子燒存性，爲末。每服二錢，因面得病麵湯下，因酒得病溫酒下，連進數服愈。（《衛生易簡方》）。
小兒浮腫︰天羅、燈草、蔥白等分，煎濃汁服，並洗之。（《普濟方》）。
水蠱腹脹︰老絲瓜去皮一枚（剪碎），巴豆十四粒，同炒，豆黃去豆，以瓜同陳倉米再炒熟，去瓜，研米爲末，糊丸梧子大。每服百丸，白湯下。蓋米收胃氣，巴豆逐水，絲瓜象人脈絡，借其氣以引之也。此乃元時杭州名醫宋會之之方。（鮮于樞《鉤玄》）。
葉
【主治】
癬瘡，頻 摻之。療癰疽疔腫卵 （時珍）。
【附方】
新六。
蟲癬︰清晨采露水絲瓜葉七片，逐片擦七下，如神。忌雞、魚、發物。（《攝生衆妙方》）。
陰子偏墜︰絲瓜葉（燒存性）三錢，雞子殼（燒灰）二錢，溫酒調服。（余居士《選奇方》）
頭瘡生蛆，頭皮內時有蛆出︰以刀切破，擠絲瓜葉汁搽之。蛆出盡，絕根。（小山《怪証方》）。
湯火傷灼︰絲瓜葉焙研，入辰粉一錢，蜜調搽之。生者搗敷。一日即好也。（《海上名方》）。
魚臍疔瘡︰絲瓜葉（即虞刺葉也）、連鬚蔥白、韭菜等分，同入石缽內，研爛取汁，以熱酒和服。以渣貼腋下，病在左手貼左腋，右手貼右腋；病在左腳貼左胯，右腳，貼右胯；在中貼心、臍。用帛縛住，候肉下紅線處皆白則散矣。如有潮熱，亦用此法。卻令人抱住，恐其顫倒則難救矣。（危氏《得效方》）。
刀瘡神藥︰古鍛石、新鍛石、絲瓜根葉（初種放兩葉者）、韭菜根各等分，搗一千下作餅，陰乾爲末，擦之。止血定痛生肌，如神效。侍御蘇海峰所傳。（董炳《集驗方》）
藤根
【氣味】
同葉。
【主治】
齒 腦漏，殺蟲解毒（時珍）。
【附方】
新八。
預解痘毒︰五六月取絲瓜蔓上卷須陰乾，至正月初一日子時，用二兩半煎湯（父母只令一人知），溫浴小兒身面上下，以去胎毒，永不出痘，縱出亦少也。（《體仁匯編》）。
諸瘡久潰︰絲瓜老根熬水掃之，大涼即愈。（《應驗方》）。
喉風腫痛︰絲瓜根，以瓦瓶盛水浸，飲之。（《海上名方》）。
腦崩流汁，鼻中時時流臭黃水，腦痛，名控腦砂，有蟲食腦中也︰用絲瓜藤近根三、五尺，燒存性。每服一錢，溫酒下，以愈爲度。（《醫學正傳》）。
牙宣露痛《海上妙方》︰用絲瓜藤陰乾，臨時火 存性，研搽即止，最妙。《惠生堂方》︰用絲瓜藤一握，川椒一撮，燈心一把，水煎濃汁，漱吐，其痛立住如神。咽喉骨鯁︰七月七日，取絲瓜根陰乾，燒存性。每服二錢，以原鯁物煮湯服之。（筆峰《雜興》）。
腰痛不止︰絲瓜根燒存性，爲末。每溫酒服二錢，神效甚捷。（鄧筆峰《雜興》）。
【附錄】
天羅勒（《拾遺》）。藏器曰︰生江南平地。主溪毒， 碎敷之。
時珍曰︰陳氏注此不詳。又江南呼絲瓜爲天羅，疑即此物，然無的據，姑附之。
苦瓜
（《救荒》）
【釋名】
錦荔枝（《救荒》）、癩葡萄。
時珍曰︰苦以味名。瓜及荔枝、葡萄，皆以實及莖、葉相似得名。
【集解】
周定王曰︰錦荔枝即癩葡萄，蔓延草木。莖長七、八尺，莖有毛澀。葉似野葡萄，而花又開黃花。實大如雞子，有皺紋，似荔枝。
時珍曰︰苦瓜原出南番，今閩、廣皆種之。五月下子，生苗引蔓，莖葉卷須，並如葡萄而小。七、八月開小黃花，五瓣如碗形。結瓜長者四、五寸，短者二、三寸，青色，皮上痱如癩及荔枝殼狀，熟則黃色自裂，內有紅瓤裹子。瓤味甘可食。其子形扁如瓜子，亦有痱。南人以青皮煮肉及鹽醬充蔬，苦澀有青氣。按︰費信《星槎勝覽》云︰蘇門答剌國一等瓜，皮若荔枝，未剖時甚臭如爛蒜，剖開如囊，味如酥，香甜可口。疑此即苦瓜也。
瓜
【氣味】
苦，寒，無毒。
【主治】
除邪熱，解勞乏，清心明目（時珍《生生編》）。
子
【氣味】
苦、甘，無毒。
【主治】
益氣壯陽（時珍）。
菜之四 （水菜類六種）
紫菜
（《食療》）
【釋名】
紫䓴（音軟）。
【集解】
詵曰︰紫菜生南海中，附石。正青色，取而乾之則紫色。
時珍曰︰閩、越海邊悉有之。大葉而薄。彼人 成餅狀，晒乾貨之，其色正紫，亦石衣之屬也。
【氣味】
甘，寒，無毒。
藏器曰︰多食令人腹痛發氣，吐白沫。飲熱醋少許，即消。
【主治】
熱氣煩塞咽喉，煮汁飲之（孟詵）。病癭瘤腳氣者，宜食之（時珍）。
【發明】
震亨曰︰凡癭結積塊之疾，宜常食紫菜，乃鹹能軟堅之義。
石蒪
（《拾遺》）
【校正】
自草部移入此。
【集解】
藏器曰︰石蒪生南海，附石而生。似紫菜，色青。
【氣味】
甘，平，無毒。
【主治】
下水，利小便（藏器）。主風秘不通，五膈氣，並臍下結氣，煮汁飲之。胡人用治疳疾（李珣 ）。
石花菜
（《食鑒》）
【釋名】
璚枝。
時珍曰︰並以形名也。
【集解】
時珍曰︰石花菜生南海沙石間。高二、三寸，狀如珊瑚，有紅、白二色，枝上有細齒。以沸湯泡去砂屑，沃以薑、醋，食之甚脆。其根埋沙中，可再生枝也。一種稍粗而似雞爪者，謂之雞腳菜，味更佳。二物久浸皆化成膠凍也。郭璞《海賦》所謂水物則玉珧海月，土肉石華，即此物也。
【氣味】
甘、鹹，大寒，滑，無毒。
【主治】
去上焦浮熱，發下部虛寒（寧原）。
鹿角菜
（《食性》）
【釋名】
猴葵。
時珍曰︰按︰沈懷遠《南越志》云︰猴葵一名鹿角。蓋鹿角以形名，猴葵因其性滑也。
【集解】
士良曰︰鹿角菜生海州、登、萊、沂、密諸處海中。
時珍曰︰鹿角菜，生東南海中石崖間。長三、四寸，大如鐵線，分丫如鹿角狀，紫黃色。土人采曝，貨爲海錯。以水洗醋拌，則脹起如新，味極滑美。若久浸則化如膠狀，女人用以梳發，粘而不亂。
【氣味】
甘，大寒，滑，無毒。
詵曰︰微毒。丈夫不可久食，發痼疾，損腰腎、經絡、血氣，令人腳冷痺，少顏色。
【主治】
下熱風氣，療小兒骨蒸熱勞。服丹石人食之，能下石力（士良）。解面熱（大明）。
龍鬚菜
（《綱目》）
【集解】
時珍曰︰龍須菜生東南海邊石上。叢生無枝，葉狀如柳，根須長者尺餘，白色。
以醋浸食之，和肉蒸食亦佳。《博物志》一種石發似指此物，與石衣之石發同名也。
【氣味】
甘，寒，無毒。
【主治】
癭結熱氣，利小便（時珍）。
睡菜
（《綱目》）
【釋名】
瞑菜（瞑音眠）綽菜、醉草、懶婦箴（《記事珠》。未詳）。
【集解】
時珍曰︰按︰稽含《南方草木狀》云︰綽菜夏生池沼間。
葉類慈菇，根如藕條。南海人食之，令人思睡，呼爲瞑菜。段公路《北戶錄》云︰睡菜五、六月生田塘中。土人采根爲鹽菹，食之好睡。郭憲《洞冥記》有卻睡草，食之令人不睡，與此相反也。珍按︰苦菜、龍葵皆能使人不睡。卻睡之草，其此類乎？
【氣味】
甘、微苦，寒，無毒。
【主治】
心膈邪熱不得眠（時珍）。
菜之五 （芝 類一十五種）
芝
（《本經》上品）
【校正】
並入《本經》青、赤、黃、白、黑、紫六芝。
【釋名】
苬（音囚）。
時珍曰︰芝本作之，篆文象草生地上之形。後人借之字爲語辭，遂加草以別之也。《爾雅》云︰苬，芝也。注云︰一歲三華瑞草。或曰生於剛處曰菌，生於柔處曰芝。昔四皓采芝，群仙服食，則芝亦菌屬可食者，故移入菜部。
【集解】
《別錄》曰︰青芝生泰山，赤芝生霍山，黃芝生嵩山，白芝生華山，黑芝生常山，紫芝生高夏山谷。六芝皆六月、八月採。
弘景曰︰南岳本是衡山，漢武帝始以小霍山代之，此赤芝當生衡山也。郡縣無高夏名，恐是山名也。此六芝皆仙草之類，俗所稀見，族類甚多，形色 異，並載《芝草圖》中。今俗所用紫芝，乃是朽木株上所生，狀如木 ，名爲紫芝，止療痔，不宜合諸補丸藥也。凡得芝草，便正爾食之，無余節度，故皆不云服法也。
恭曰︰《五芝經》云︰皆以五色生於五岳。諸方所獻，白芝未必華山，黑芝又非常岳。
且多黃、白，稀有黑、青者。然紫芝最多，非五芝類。但芝自難得，縱獲一、二，豈得終久服耶？
禹錫曰︰王充《論衡》云︰芝生於土。土氣和，故芝草生。《瑞命記》云︰王者仁慈，則芝草生。是也。
時珍曰︰芝類甚多，亦有花實者。《本草》惟以六芝標名，然其種屬不可不識。
《神農經》云︰山川雲雨、四時五行、陰陽晝夜之精，以生五色神芝，爲聖王休祥。《瑞應圖》云︰芝草常以六月生，春青夏紫，秋白冬黑。葛洪《抱朴子》云︰芝有石芝、木芝、草芝、肉芝、菌芝，凡數百種也。石芝石象，生於海隅石山島嶼之涯。肉芝狀如肉，附於大石，頭尾具有，乃生物也。赤者如珊瑚，白者如截肪，黑者如澤漆，青者如翠羽，黃者如紫金，皆光明洞徹如堅冰也。大者十餘斤，小者三、四斤。凡求芝草，入名山，必以三月、九月，乃山開出神藥之月。必以天輔時，出三奇吉門，到山須六陰之日，明堂之時。帶靈寶符，牽白犬，抱白雞，包白鹽一斗，及開山符檄，著大石上。執吳唐草一把入山，山神喜，必得見芝。須禹步往采。以王相專和、支干相生之日，刻以骨刀，陰乾爲末服，乃有功效。若人不至精久齋，行穢德薄，又不曉入山之術，雖得其圖，鬼神不以與，人終不可得見也。曰菌芝，生深山之中，大木之下，泉水之側。其狀或如宮室，如龍虎，如車馬，如飛鳥，五色無常。凡百二十種，自有圖也。曰木威喜芝，乃松脂淪地，千年化爲茯苓，萬歲其上生小木，狀似蓮花，夜視有光，持之甚滑，燒之不焦，帶之辟兵，服之神仙。曰飛節芝，三千歲老松上，皮中有脂，狀如龍形，服之長生。曰木渠芝，寄生大木上，狀如蓮花，九莖一叢，味甘而辛。曰黃柏芝，生於千歲黃柏根下，有細根如縷，服之地仙。曰建木芝，生於都廣，其皮如纓蛇，其實如鸞鳥。曰參成芝，赤色有光，扣其枝葉，如金石之音。曰樊桃芝，其木如升龍，其花葉如丹蘿，其實如翠鳥，並可服食。曰千歲芝，生枯木下，根如坐人，刻之有血，血塗二足，可行水隱形，又可治病。以上皆木芝也。曰獨搖芝，無風自動，其莖大如手指，葉似莧，根有大魁如斗，周繞有細子十二枚繞之，相去丈許，生高山深谷，服之神仙。曰牛角芝，生虎壽山及吳陵上，狀似蔥而特出如牛角，長三、四尺，青色。曰龍仙芝，似升龍相負之形。曰紫珠芝，莖黃葉赤，實如李而紫色。曰白符芝，似梅，大雪而花，季冬而實。
曰朱草芝九曲三葉，葉有實也，其莖如針。曰五德芝，狀似樓殿，五色各具，方莖紫氣。
以上皆草芝也，有百二十種，人得服之神仙。曰玉脂芝，生於有玉之山，狀似鳥獸，色無常彩，多似山水蒼玉，亦如鮮明水晶。曰七明九光芝，生於臨水石崖之間，狀如盤碗，有莖蒂連綴之，此芝有七孔者名七明，九孔者名九光，，夜見其光，食至七枚，七孔洞徹，一名螢火芝。曰石蜜芝，生少室石戶中石上，終難得。曰石桂芝，生石穴中，似桂樹，乃石也，光明味辛。曰石腦芝、石中黃，皆石芝類也。千歲燕、千歲蝙蝠、千歲龜、萬歲蟾蜍、山中見小人，皆肉芝類也，凡百二十種。又按︰《采芝圖》云︰鳳凰芝，生名山金玉間，服食一年，與鳳凰俱也。曰燕胎芝，形如葵，紫色，有燕象。曰黑雲芝，生山谷之陰，黑蓋赤理黑莖，味鹹苦。又有五色龍芝、五方芝、天芝、地芝、人芝、山芝、土芝、石芝、金芝、水芝、火芝、雷芝、甘露芝、青雲芝、雲氣芝、白虎芝、車馬芝、太一芝等，名狀不一。張華《博物志》云︰名山生神芝不死之草。上芝爲車馬，中芝人形，下芝六畜形。又按︰段成式《酉陽雜俎》云︰屋柱無故生芝者，白主喪，赤主血，黑主賊，黃主喜；形如人面者亡財，如牛馬者遠役，如龜蛇者蠶耗。時珍嘗疑︰芝乃腐朽余氣所生，正如人生瘤贅，而古今皆以爲瑞草，又云服食可仙，誠爲迂謬。近讀成式之言，始知先得我所欲言，其揆一也。又方士以木積濕處，用藥敷之，即生五色芝。嘉靖中王金嘗生以獻世宗。此昔人所未言者，不可不知。
青芝一名龍芝
（《本經》）
【氣味】
酸，平，無毒。
時珍曰︰五色之芝，配以五行之味，蓋亦據理而已，未必其味便隨五色也。即如五畜以羊屬火，五果以杏配心，皆云味苦之義。
之才曰︰青、赤、黃、白、黑、紫六芝，並以薯蕷爲之使，得發良，得麻子仁、白瓜子、牡桂甚益人，惡常山，畏扁青、茵陳蒿。
【主治】
明目，補肝氣，安精魂，仁恕。久食，輕身不老，延年神仙。（《本經》）。不忘強志（《唐本》）。
赤芝一名丹芝
（《本經》）
【氣味】
苦，平，無毒。
【主治】
胸中結，益心氣，補中，增智慧，不忘。久食，輕身不老，延年神仙（
《本經》）。
黃芝一名金芝
（《本經》）
【氣味】
甘，平，無毒。
【主治】
心腹五邪，益脾氣，安神，忠信和樂。
久食，輕身不老，延年神仙（《本經》）。
白芝一名玉芝、素芝
（《本經》）
【氣味】
辛，平，無毒。
【主治】
咳逆上氣，益肺氣，通利口鼻，強志意，勇悍，安魄。久食，輕身不老，延年神仙（《本經》）。
黑芝一名玄芝
（《本經》）
【氣味】
鹹，平，無毒。
【主治】
癃，利水道，益腎氣，通九竅，聰察。久服，輕身不老，延年神仙（《本經》）。
紫芝一名木芝
（《本經》）
【氣味】
甘，溫，無毒。
甄權曰︰平。
【主治】
耳聾，利關節，保神，益精氣，堅筋骨，好顏色。久服，輕身不老延年（《本經》）。療虛勞，治痔（時珍）。
【附方】
新一。
紫芝丸︰治虛勞短氣，胸脅苦傷，手足逆冷，或時煩躁口乾，目視 ，腹內時痛，不思飲食，此藥安神保精也︰紫芝一兩半，山芋（焙）、天雄（炮去皮）、柏子仁（炒）、巴戟天（去心）、白茯苓（去皮）、枳實（去瓤麩炒）各三錢五分，生地黃（焙）、麥門冬（去心焙）、五味子（炒）、半夏（製炒）、附子（炒去皮）、牡丹皮、人參各七錢五分，遠志（去心）、蓼實各二錢五分，瓜子仁（炒）、澤瀉各五錢，爲末，煉蜜丸梧子大。每服十五丸，漸至三十丸，溫酒下，日三服。（《聖濟總錄》）
木耳
（《本經》中品）
【校正】
自桑根白皮條分出。
【釋名】
木𣚊（而、軟二音）。木菌（窘、卷二音）。木㙡 （音縱）。樹雞（韓文）、木蛾。
時珍曰︰木耳生於朽木之上，無枝葉，乃濕熱余氣所生。曰耳曰蛾，象形也。曰 ，以軟濕者佳也。曰雞曰 ，因味似也。南楚人謂雞爲 。曰菌，猶 也，亦象形也。 乃貝子之名。
或曰︰地生爲菌，木生爲蛾。北人曰蛾，南人曰蕈。
【集解】
《別錄》曰︰五木耳生犍爲山谷。六月多雨時采，即曝乾。
弘景曰︰此云五木耳，而不顯言是何木。惟老桑樹生桑耳，有青、黃、赤、白者。軟濕者人采以作菹，無復藥用。
恭曰︰桑、槐、楮、榆、柳，此爲五木耳。軟者並堪啖。楮耳人常食，槐耳療痔。煮漿粥安諸木上，以草覆之，即生蕈爾。
時珍曰︰木耳各木皆生，其良毒亦必隨木性，不可不審。然今貨者，亦多雜木，惟桑、柳、楮、榆之耳爲多云。
【氣味】
甘，平，有小毒。
權曰︰蕈耳，古槐、桑樹上者良，柘木者次之。其餘樹上，多動風氣，發痼疾，令人肋下急，損經絡背膊，悶人。
藏器曰︰木耳，惡蛇、蟲從下過者，有毒。楓木上生者，令人笑不止。采歸色變者有毒，夜視有光者、欲爛不生蟲者並有毒，並生搗冬瓜蔓汁解之。
時珍曰︰按︰張仲景云︰木耳赤色及仰生者，並不可食。
【主治】
益氣不飢，輕身強志（《本經》）。斷谷治痔（時珍）。
【發明】
穎曰︰一人患痔，諸藥不效，用木耳煮羹食之而愈，極驗。
時珍曰︰按︰《生生編》云︰柳蛾補胃，木耳衰精。言老柳之蛾能補胃理氣。木耳乃朽木所生，得一陰之氣，故有衰精冷腎之害也。
【附方】
新六。
眼流冷淚︰木耳一兩（燒存性），木賊一兩，爲末。每服二錢，以清米泔煎服。（《惠濟方》）。
血注腳瘡︰桑耳、楮耳、牛屎菰各五錢，胎髮灰（男用女，女用男）三錢，研末，油和塗之，或乾塗之。（《奇效良方》）。
崩中漏下︰木耳半斤，炒見煙，爲末，每服二錢一分，頭髮灰三分，共二錢四分，以應二十四氣。好酒調服，出汗。（孫氏《集效方》）
新久泄痢︰乾木耳一兩（炒），鹿角膠二錢半（炒），爲末。每服三錢，溫酒調下，日二。（《御藥院方》）。
血痢下血︰木耳（炒研）五錢，酒服即可。亦用井花水服。或以水煮鹽、醋食之，以汁送下。（《普濟方》）。
一切牙痛︰木耳、荊芥等分，煎湯頻漱。（《普濟方》）
桑耳
【釋名】
桑 （《唐本》）、桑蛾（《宋本》）、桑雞（《綱目》）、桑黃（《藥性》）、桑臣（《藥性》）、桑上寄生。
弘景曰︰斷谷方︰桑 又呼爲桑上寄生。名同物異也。
時珍曰︰桑 以下皆軟耳之名，桑黃以下皆硬菰之名，其功性則一也。
【氣味】
甘，平，有毒。
詵曰︰寒，無毒。
大明曰︰溫，微毒。
權曰︰桑、槐耳︰甘、辛，平，無毒。
【主治】
黑者，主女人漏下赤白汁，血病症瘕積聚，陰痛，陰陽寒熱，無子（《本經》）。
療月水不調。其黃熟陳白者，止久泄，益氣不飢。其金色者，治癖飲積聚，腹痛金瘡（《別錄》）。治女子崩中帶下，月閉血凝，產後血凝，男子 癖（甄權）。止血衄，腸風瀉血，婦人心腹痛（大明）。利五臟，宣腸胃氣，排毒气。壓丹石人發熱，和蔥、豉作羹食（孟詵）。
【附方】
舊三，新十一。
少小鼻衄，小勞輒出︰桑耳熬焦搗末，每發時，以杏仁大塞鼻中，數度即可斷。（《肘後方》）。
五痔下血︰桑耳作羹，空心飽食，三日一作。待孔卒痛如鳥啄狀，取大、小豆各一升合搗，作兩囊蒸之，及熱，更互坐之，即瘥。（《外台》）。
脫肛瀉血不止︰用桑黃一兩，熟附子一兩，爲末，煉蜜丸梧子大，每米飲下二十丸。（《聖惠》）。
血淋疼痛︰桑黃、槲白皮各二錢，水煎服，日一次。（《聖惠方》）。
月水不斷，肉色黃瘦，血竭暫止，數日復發，小勞輒劇，久疾失治者，皆可服之︰桑黃焙研，每服二錢，食前熱酒下，日二服。（《普濟方》）。
崩中漏下︰桑耳炒黑爲末，酒服方寸匕，日三服取效。（《千金方》）。
赤白帶下︰桑耳切碎，酒煎服。（蘇頌《圖經》）。
遺尿且澀︰桑耳爲末，每酒下方寸匕，日三服。（《聖濟總錄》）。
留飲宿食︰桑耳二兩，巴豆一兩（去皮），五升米下蒸過，和棗膏搗丸麻子大。每服一、二丸，取利止。（《范汪方》）。
心下急痛︰桑耳燒存性，熱酒服二錢。（《集簡方》）。
瘰癧潰爛︰桑黃菰五錢，水紅豆一兩，百草霜三錢，青苔二錢，片腦一分，爲末，雞子白調敷，以車前、艾葉、桑皮煎湯洗之。（《纂要奇方》）。
咽喉痺痛︰五月五日，收桑上木耳，白如魚鱗者，臨時搗碎，綿包彈子大，蜜湯浸，含之立效。（《便民方》）。
面上黑斑︰桑耳焙研，每食後熱湯服一錢，一月愈。（《摘玄方》）。
足趾肉刺︰先以湯浸，刮去一層，用黑木耳貼之，自消爛不痛。（《近效方》）。
槐耳
【釋名】
槐 （《唐本》）、槐菌（《唐本》）、槐雞（《蜀本》）、赤雞（《綱目》）、槐蛾。
恭曰︰此槐樹上菌也。當取堅如桑耳者。
權曰︰煮漿粥安槐木上，草覆之，即生蕈耳。
【氣味】
苦、辛，平，無毒。
【主治】
五痔脫肛，下血心痛，婦人陰中瘡痛（蘇恭）。治風破血，益力（甄權）。
【附方】
舊三，新三。
腸痔下血︰槐樹上木耳，爲末。飲服方寸匕，日三服。（《肘後方》）。
崩中下血，不問年月遠近︰用槐耳燒存性，爲末。每服方寸匕，溫酒下。（《產寶》方）。
產後血疼，欲死者︰槐雞半兩爲末，酒濃煎飲服，立愈。（《婦人良方》）。
蛔蟲心痛︰槐木耳燒存性，爲末，水服棗許。若不止，飲熱水一升，蛔蟲立出。（張文仲《備急方》）。
月水不斷，勞損黃瘦，暫止復發，小勞輒劇者︰槐蛾（炒黃）、赤石脂各一兩，爲末，食前熱酒服二錢。桑黃亦可。（《聖惠方》）。
臟毒下血︰槐耳（燒）二兩，干漆（燒）一兩，爲末。每服一錢，溫酒下。（《聖濟總錄》）
榆耳八月採之。
【主治】
令人不飢（時珍）。
【附方】
新一。
服食方《淮南萬畢術》云︰八月榆 ，以美酒漬曝，同青粱米、紫莧實蒸熟爲末。每服三指撮，酒下，令人辟谷不飢。
柳耳
【主治】
補胃理氣（時珍）。
【附方】
新一。
反胃吐痰︰柳樹蕈五、七個，煎湯服即愈。（《活人心統》）
柘耳
【釋名】
柘黃。
【主治】
肺癰咳唾膿血腥臭，不問膿成未成。用一兩研末，同百齒霜二錢，糊丸梧子大。米飲下三十丸，效甚捷（時珍）。
楊櫨耳
藏器曰︰出南山。
【氣味】
平，無毒。
【主治】
老血結塊，破血止血，煮服之（藏器）。
杉菌
（宋《圖經》）
【集解】
頌曰︰杉菌出宜州。生積年杉木上，狀若菌。采無時。
【氣味】
甘、辛，微溫，無毒。
【主治】
心脾氣疼，及暴心痛（蘇頌）。
皂角蕈
（《綱目》）
【集解】
時珍曰︰生皂莢樹上木耳也。不可食。采得焙乾備用。
【氣味】
辛，有毒。
【主治】
積垢作痛，泡湯飲之，微泄效。未已再服。又治腫毒初起，磨醋塗之，良（時珍）。
【附方】
新一。
腸風瀉血︰皂角樹上蕈，瓦焙爲末。每服一錢，溫酒下。（許學士《本事方》）
香蕈
（《日用》）
【釋名】
時珍曰︰蕈從覃。覃，延也。蕈味雋永，有覃延之意。
【集解】
瑞曰︰蕈生桐、柳、枳 木上。紫色者名香蕈，白色者名肉蕈，皆因濕氣熏蒸而成。生山僻處者，有毒殺人。
穎曰︰香蕈生深山爛楓木上。小於菌而薄，黃黑色，味甚香美，最爲佳品。
時珍曰︰蕈品不一。宋人陳仁玉著《菌譜》甚詳。今錄其略於此云︰芝、菌，皆氣茁也。自商山茹芝，而五台天花，亦甲群匯。仙居介乎天台、括蒼之間，叢山入天，仙靈所宮，爰產異菌。林居岩棲者，左右 之，乃藜莧之至腴。近或以羞王公、登玉食矣。
一曰合蕈，又名台蕈，生台之韋羌山。寒極雪收，春氣欲動，土松芽活，此菌候也。其質外褐色，肌理玉潔，芳香韻味，一發釜鬲，聞於百步。山人曝乾以售，香味減於生者。他山雖產，其柄高而香劣，不及矣。二曰稠膏蕈，生孟溪諸山。秋中雨零露浸，釀山膏木腴，發爲菌花。生絕頂樹杪，初如蕊珠，圓瑩類輕酥滴乳，淺黃白色，味尤甘。已乃張傘大若掌，味頓渝矣。春時亦生而膏液少。食之之法，下鼎似沸，漉起參和衆味，而特全於酒。切勿攪動，則涎腥不可食矣。亦可蒸熟致遠。三曰松蕈，生松陰，采無時。凡物松出，無不可愛者。
四曰麥蕈，生溪邊沙壤中。味殊美，絕類蘑菰。五曰玉蕈，初寒時生，潔皙可愛。作羹微韌。俗名寒蒲蕈。六曰黃蕈，叢生山中。黃色，俗名黃纘蕈，又名黃 。七曰紫蕈，赭紫色，產山中，爲下品。八曰四季蕈，生林木中，味甘而肌理粗峭。九曰鵝膏蕈，生高山中，狀類鵝子，久而傘開。味殊甘滑，不減稠膏。然與杜蕈相亂，不可不慎。杜蕈，土菌也。
【氣味】
甘，平，無毒。
【主治】
益氣不飢，治風破血（吳瑞）。松蕈︰治溲濁不禁，食之有效（《菌譜》）。
葛花菜
（《綱目》）
【釋名】
葛乳。
時珍曰︰諸名山皆有之，惟太和山采取，云乃葛之精華也。秋霜浮空，如芝、菌涌生地上，其色赤脆，蓋蕈類也。
【氣味】
苦、甘，無毒。
【主治】
醒神，治酒積（時珍。《太和山志》）。
天花蕈
（《日用》）
【釋名】
天花菜。
【集解】
瑞曰︰天花菜出山西五台山。形如松花而大，香氣如蕈，白色，食之甚美。
時珍曰︰五台多蛇蕈，感其氣而生，故味美而無益，其價頗珍。段成式《酉陽雜俎》云︰代北有樹雞，如杯 ，俗呼胡孫眼。其此類歟？
【氣味】
甘，平，無毒。
時珍曰︰按︰《正要》云︰有毒。
【主治】
益氣，殺蟲（吳瑞）。
蘑菰蕈
（《綱目》）
【釋名】
肉蕈。
【集解】
時珍曰︰蘑菰出山東、淮北諸處。埋桑、楮諸木於土中，澆以米泔，待菰生采之。長二、三寸，本小末大，白色柔軟，其中空虛，狀如未開玉簪花。俗名雞腿蘑菰，謂其味如雞也。一種狀如羊肚，有蜂窠眼者，名羊肚菜。
【氣味】
甘，寒，無毒。
《正要》曰︰有毒。動氣發病，不可多食。
【主治】
益腸胃，化痰理氣（時珍。出《生生編》）。
雞㙡
（《綱目》）
【釋名】
雞菌。
時珍曰︰南人謂爲雞㙡，皆言其味似之也。
【集解】
時珍曰︰雞㙡出雲南，生沙地間丁蕈也。高腳傘頭。土人采烘寄遠，以充方物。
點茶、烹肉皆宜。氣味皆似香蕈，而不及其風韻也。又廣西橫州出雷菌，遇雷過即生，須疾采之，稍遲則腐或老，故名。作羹甚美，亦如雞 之屬。
此數種其價並珍。
【氣味】
甘，平，無毒。
【主治】
益胃清神，治痔（時珍）。
舵菜
（《綱目》）
【集解】
時珍曰︰此即海舶舵上所生菌也。亦不多得。
【氣味】
鹹、甘，寒，無毒。
【主治】
癭結氣，痰飲（時珍）。
土菌
（《拾遺》）
【校正】
自草部移入此。
【釋名】
杜蕈（《菌譜》）、地蕈（《拾遺》）、菰子（《食物》）、地雞（《爾雅》）、獐頭。
藏器曰︰地生者爲菌，木生者爲 。江東人呼爲蕈。《爾雅》云︰中馗，菌也。孫炎注云︰地蕈子也。或云地雞，亦云獐頭。
郭璞注云︰地蕈似釘蓋，江東名爲土菌，可啖。凡菌從地中出者，皆主瘡疥，牛糞上黑菌尤佳。若燒灰地上經秋雨，生菌重台者，名仙人帽，大主血病。
時珍曰︰中馗神名，又槌名也。此菌釘上若傘，其狀如槌及中馗之帽，故以名之。
【氣味】
甘，寒，有毒。
詵曰︰菌子有數般，槐樹上者良。野田中者有毒殺人，又多發冷氣，令人腹中微微痛，發五臟風，擁經脈，動痔病，令人昏昏多睡，背膊四肢無力。
藏器曰︰菌，冬春無毒，夏秋有毒，有蛇、蟲從下過也。夜中有光者，欲爛無蟲者，煮之不熟者，煮訖照人無影者，上有毛下無紋者，仰卷赤色者，並有毒殺人。中其毒者，地漿及糞汁解之。
穎曰︰凡煮菌，投以薑屑、飯粒，若色黑者殺人，否則無毒。
時珍曰︰按︰《菌譜》云︰杜蕈生土中，與山中鵝膏蕈相亂。俗言毒 之氣所成，食之殺人。
甚美有惡，食肉不食馬肝，未爲不知味也。凡中其毒者，必笑不止。解之以苦茗、白礬，酌新水並咽之，無不立愈。又按︰楊士瀛《直指方》云︰廣南人殺毒蛇，覆之以草，以水洒之，數日菌生。采乾爲末，入酒毒人。遇再飲酒，毒發立死。又陳氏《拾遺》云︰南夷以胡蔓草毒人至死，懸尸於樹，汁滴地上，生菌子收之，名菌藥，毒人至烈。此皆不可不知，故並記之。馬勃亦菌類，見草部。
【主治】
燒灰，敷瘡疥（藏器）。
【附方】
新一。
疔腫︰黑牯牛撒糞石上，待生菌子，焙乾， 草等分爲末。以竹筒去兩頭，緊縛，合住疔上。用水和末一錢，入筒內。
少頃沸起，則根拔出。未出，再作二、三次。（《醫學正傳》）。
【附錄】
鬼蓋 《別錄》有名未用曰︰味甘，平，無毒。主小兒寒熱癇。叢生垣牆下，赤色，旦生暮死。一名地蓋。
弘景曰︰一名朝生，即今鬼傘也。
藏器曰︰一名鬼屋。生陰濕處，如菌，其蓋黑而莖赤。和醋，敷腫毒、惡瘡、馬脊腫。
杜正倫曰︰鬼傘有小毒。夏日得雨，聚生糞堆，見日即消黑。
時珍曰︰此亦土菌之類，朝生夕死者。燒灰治疔腫，以針刺破四邊，納灰入內，經宿出根。
地芩
《別錄》曰︰味苦，無毒。主小兒癇，除邪養胎，風痺洗洗寒熱，目中青翳，女子帶下。
生腐木積草處。天雨生蓋，如朝生，黃白色。四月採之。
時珍曰︰此即鬼蓋之色黃白者，其功亦相近。
鬼筆
（《拾遺》）
藏器曰︰鬼筆生糞穢處。頭如筆，紫色。朝生暮死，名朝生暮落花。
小兒呼爲狗溺苔。主治瘡疽 疥癰 。並晒乾研末，和油塗之。
凡菌從地出者，皆主瘡疥，牛糞上黑菌尤佳。
時珍曰︰此亦鬼蓋之類而無傘者。紅紫松虛，如花之狀，故得花名。研末，敷下疳瘡。
竹蓐
（《食療》）
【校正】
並入《拾遺》竹肉。
【釋名】
竹肉（《拾遺》）、竹菰（《綱目》）、竹蕈。
時珍曰︰草更生曰蓐，得溽濕之氣而成也。陳藏器《本草》作竹肉，因其味也。
【集解】
詵曰︰慈竹林夏月逢雨，滴汁著地生蓐。似鹿角，白色，可食。
藏器曰︰竹肉生苦竹枝上。如雞子，似肉臠，有大毒。以灰汁煮三度煉訖，然後依常菜茹食之。煉不熟者，戟人喉出血，手爪盡脫。應別有功，人未盡識之。
時珍曰︰此即竹菰也。生朽竹根節上。狀如木耳，紅色。段成式《酉陽雜俎》云︰江淮有竹肉，大如彈丸，味如白樹雞。即此物也。惟苦竹生者有毒耳。
【氣味】
甘、鹹，寒，無毒。
藏器曰︰苦竹肉︰有大毒。
【主治】
一切赤白痢，和薑、醬食之（孟詵）。苦竹肉︰灰汁煉過食，殺三蟲毒邪氣，破老血（藏器）。
雚菌
（音桓郡。《本經》下品）
【校正】
自草部移入此。
【釋名】
雚蘆（《本經》）。
時珍曰︰雚當作萑，乃蘆葦之屬，此菌生於其下，故名也。若雚音觀，乃鳥名，與萑蘆無關。
【集解】
《別錄》曰︰ 菌生東海池澤及渤海章武。八月採，陰乾。
弘景曰︰出北來，此亦無有。形狀似菌，云鸛屎所化生，一名鸛菌。單末之，豬肉和食，可以遣蛔蟲。
恭曰︰ 菌今出渤海蘆葦澤中鹼鹵地，自然有此菌爾，非鸛屎所化生也。其菌色白輕虛，表裡相似，與衆菌不同。療蛔有效。
保升曰︰今出滄州。秋雨以時即有，天旱久霖即稀。晒乾者良。
【氣味】
鹹，平，有小毒。
《別錄》曰︰甘，微溫。
權曰︰苦。得酒良，畏雞子。
【主治】
心痛，溫中，去長蟲白癬蟯蟲，蛇螫毒，症瘕諸蟲（《本經》）。疽蝸，去蛔蟲、寸白，惡瘡（《別錄》）。除腹內冷痛，治白禿（甄權）。
【附方】
舊一。
蛔蟲攻心如刺，吐清汁者︰萑菌一兩杵末，羊肉 和食之，日一頓，大效。（《外台秘要》）
【附錄】
蜀格 《別錄》曰︰味苦，平，無毒。主寒熱痿痺，女子帶下癰腫。生山陽，如萑菌而有刺。
地耳
（《別錄》）
【校正】
自有名未用移入此。
【釋名】
地踏菰（《綱目》）。
【集解】
《別錄》曰︰地耳生丘陵，如碧石青也。
時珍曰︰地耳亦石耳之屬，生於地者也。狀如木耳。春夏生雨中，雨後即早采之，見日即不堪。俗名地踏菰是也。
【氣味】
甘，寒，無毒。
【主治】
明目益氣，令人有子（《別錄》）。
石耳
（《日用》）
【釋名】
靈芝（《靈苑方》）。
【集解】
瑞曰︰石耳生天台、四明、河南、宣州、黃山、巴西、邊徼諸山石崖上，遠望如煙。
時珍曰︰廬山亦多，狀如地耳。山僧采曝饋遠。洗去沙土，作茹勝於木耳，佳品也。
【氣味】
甘，平，無毒。
穎曰︰冷。段成式曰︰熱。
【主治】
久食益色，至老不改，令人不飢，大小便少（吳瑞）。
明目益精（時珍）。
【附方】
新一。
瀉血脫肛︰石耳五兩（炒），白枯礬一兩，密陀僧半兩，爲末，蒸餅丸梧子大，每米飲下二十丸。（《普濟方》）
互考諸菜

此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
果之一
菜之三 ◄ 
本草綱目
果之一
 ► 果之二
姊妹计划: 数据项
李時珍曰︰木實曰果，草實曰蓏。熟則可食，乾則可脯。
豐儉可以濟時，疾苦可以備藥。輔助粒食，以養民生。故《素問》云︰五果爲助。五果者，以五味、五色應五臟，李、杏、桃、栗、棗是矣。古書欲知五穀之收否，但看五果之盛衰（李主小豆，杏主大麥，桃主小麥，栗主稻，棗主禾）。《禮記‧內則》列果品菱、 椇、榛、瓜之類。周官職方氏辨五地之物，山林宜皂物（柞、栗之屬），川澤宜膏物（菱、芡之屬）。
丘陵宜核物（梅、李之屬）。甸師掌野果 。場人樹果蓏珍異之物，以時藏之。觀此，則果之土產常異，性味良毒，豈可縱嗜欲而不知物理乎？於是集草木之實號爲果 者爲果部，凡一百二十七種。分爲六類︰曰五果，曰山，曰夷，曰味，曰蓏，曰水。舊本果部三品共五十三種。今移一種入菜部，四種入草部。自木部移入並附三十一種，草部移入四種，菜部移入一種，外類移入四種。
《神農本草經》十二種（梁陶弘景注） 《名醫別錄》十六種（同上） 《唐本草》十一種（唐蘇恭） 《本草拾遺》二十種（唐陳藏器） 《海藥本草》一種（唐李 ） 《食性本草》一種（唐陳士良） 《食療本草》一種（唐孟詵） 《開寶本草》十九種（宋馬志）
《嘉 本草》二種（宋掌禹錫） 《圖經本草》五種（宋蘇頌） 《日華本草》二種（宋人大明） 《食物本草》一種（明汪穎） 《日用本草》二種（元吳瑞） 《本草會編》一種（明汪機） 《本草綱目》三十三種（明李時珍）
【附注】
魏《吳普本草》 李當之《本草》 宋雷 《炮炙論》 齊徐之才《藥對》 唐‧甄權《藥性》 孫思邈《千金》 唐‧蕭炳《四聲》 楊損之《刪繁》 蜀韓保升《重注》 宋‧寇宗《衍義》 唐‧慎微《証類》 金‧張元素《珍珠囊》 元‧李杲《法象》 王好古《湯液》 朱震亨《補遺》 明‧寧原《食鑒》 周定王《救荒》 陳嘉謨《蒙筌》
果之一 （五果類一十一種）
李
（《別錄》下品）
【釋名】
嘉慶子。
時珍曰︰按︰羅願《爾雅翼》云︰李乃木之多子者，故字從木、子。竊謂木之多子者多矣，何獨李稱木子耶？按︰《素問》言︰李味酸屬肝，東方之果也。則李於五果屬木，故得專稱爾。今人呼干李爲嘉慶子。按︰韋述《兩京記》云︰東都嘉慶坊有美李，人稱爲嘉慶子。
久之稱謂既熟，不復知其所自矣。梵書名李曰居陵迦。
【集解】
弘景曰︰李類甚多。京口有麥李，麥秀時熟，小而肥甜，核不入藥。姑熟有南居李，解核如杏子形者，入藥爲佳。
志曰︰李有綠李、黃李、紫李、牛李、水李，並甘美堪食，核不中用。有野李，味苦，核仁入藥。
頌曰︰李處處有之。郭璞注《爾雅》︰休，乃無實李也。一名趙李。痤（音磋），乃接慮李也。一名麥李。細熟有溝道，與麥同熟。駁，乃赤李也。陶氏所謂南居李，今不復識。醫家但用核若杏核者。
宗奭曰︰李樹大者高丈許。一種御李子，大如櫻桃，紅黃色，先諸李熟，醫家用者亦少。
時珍曰︰李，綠葉白花，樹能耐久，其種近百。其子大者如杯如卵，小者如彈如櫻。其味有甘、酸、苦、澀數種。其色有青、綠、紫、朱、黃、赤、縹綺、胭脂、青皮、紫灰之殊。
其形有牛心、馬肝、柰李、杏李、水李、離核、合核、無核、匾縫之異。其產有武陵、房陵諸李。早則麥李、御李，四月熟。遲則晚李、冬李，十月、十一月熟。又有季春李，冬花春實也。按︰王禎《農書》云︰北方一種御黃李，形大而肉濃核小，甘香而美。江南建寧一種均亭李，紫而肥大，味甘如蜜。有擘李，熟則自裂。有糕李，肥粘如糕。皆李之嘉美者也。
今人用鹽曝、糖藏、蜜煎爲果，惟曝乾白李有益。其法︰夏李色黃時摘之，以鹽 去汁，合鹽晒萎，去核復晒乾，荐酒、作 皆佳。
實
【氣味】
苦、酸，微溫，無毒。
時珍曰︰李味甘酸，其苦澀者不可食。不沉水者有毒，不可食。
大明曰︰多食令人臚脹，發虛熱。
詵曰︰臨水食之，令發痰瘧。不可合雀肉食。合蜜食，損五臟。
宗奭曰︰不可合漿水食，發霍亂，澀氣而然。服術人忌之。
【主治】
暴食，去痼熱，調中（《別錄》）。去骨節間勞熱（孟詵）。肝病宜食之（思邈）。
核仁
【氣味】
苦，平，無毒。
【主治】
僵仆 折，瘀血骨痛（《別錄》）。
令人好顏色（吳普）。治女子少腹腫滿。利小腸，下水氣，除浮腫（甄權）。治面 黑子（蘇頌）。
【附方】
舊一，新一。
女人面 ︰用李核仁去皮細研，以雞子白和如稀餳塗之。至旦以漿水洗去，後塗胡粉。
不過五、六日效。忌見風。（崔元亮《海上方》）。
蠍蠆螫痛︰苦李仁嚼塗之，良。（《古今錄驗》）。
根白皮
【修治】
時珍曰︰李根皮取東行者，刮去皺皮，炙黃入藥用。《別錄》不言用何等李根，亦不言其味。但《藥性論》云︰入藥用苦李根皮，味鹹。而張仲景治奔豚氣，奔豚湯中用甘李根白皮。則甘、苦二種皆可用歟？
【氣味】
大寒，無毒。大明曰︰涼，無毒。
【主治】
消渴，止心煩逆奔豚氣（《別錄》）。治瘡（吳普）。煎水含漱，治齒痛（弘景）。
煎汁飲，主赤白痢（大明）。炙黃煎湯，日再飲之，治女人卒赤白下，有驗（孟詵）。治小兒暴熱，解丹毒（時珍）。苦李根皮︰味鹹，治腳下氣，主熱毒煩躁。煮汁服，止消渴（甄權）。
【附方】
新二。
小兒丹毒，從兩股走及陰頭︰用李根燒爲末，以田中流水和塗之。（《千金》）。
咽喉卒塞，無藥處，以皂角末吹鼻取嚏︰仍以李樹近根皮，磨水塗喉外，良驗。（《菽園雜記》）。
花
【氣味】
苦，香，無毒。
【主治】
令人面澤，去粉滓 （時珍）。
【附方】
新一。
面黑粉滓︰用李花、梨花、櫻桃花、白蜀葵花、白蓮花、紅蓮花、旋復花、秦椒各六兩，桃花、木瓜花、丁香、沉香、青木香、鐘乳粉各三兩，珍珠、玉屑各二兩，蜀水花一兩，大豆末七合，爲細末瓶收。每日盥 ，用洗手面，百日光潔如玉也。（《普濟方》）。
葉
【氣味】
甘、酸，平，無毒。
【主治】
小兒壯熱， 疾驚癇，煎湯浴之，良（大明）。
【附方】
新一。
惡刺瘡痛︰李葉、棗葉搗汁點之，效。（《千金》）。
樹膠
【氣味】
苦，寒，無毒。
【主治】
目翳，定痛消腫（時珍）。
【附錄】
徐李 《別錄》有名未用曰︰生太山之陰。樹如李而小。
其實青色，無核。熟則采食之，輕身益氣延年。
時珍曰︰此即無核李也。唐崔奉國家有之，乃異種也。謬言龍耳血墮地所生。
杏
（《別錄》下品）
【釋名】
甜梅。
時珍曰︰杏字篆文象子在木枝之形。或云從口及從可者，並非也。《江南錄》云︰楊行密改杏名甜梅。
【集解】
《別錄》曰︰杏生晉山川谷。五月採之。
頌曰︰今處處有之。有數種︰黃而圓者名金杏，相傳種出自濟南郡之分流山，彼人謂之漢帝杏，言漢武帝上苑之種也。今近汴洛皆種之，熟最早。其扁而青黃者名木杏，味酢不及之。山杏不堪入藥。杏仁今以從東來人家種者爲勝。
宗奭曰︰金杏深赭色，核大而扁，乃接成者，其味最勝。又有白杏，熟時色青白或微黃，味甘淡而不酢。生杏可晒脯作乾果食之。山杏輩只可收仁用耳。
時珍曰︰諸杏，葉皆圓而有尖，二月開紅花，亦有千葉者，不結實。甘而有沙者爲沙杏，黃而帶酢者爲梅杏，青而帶黃者爲柰杏。其金杏大如梨，黃如橘。《西京雜記》載蓬萊杏花五色，蓋異種也。按王禎《農書》云︰北方肉杏甚佳，赤大而扁，謂之金剛拳。凡杏熟時，榨濃汁，塗盤中晒乾，以手摩刮收之，可和水調 食，亦五果爲助之義也。
實
【氣味】
酸，熱，有小毒。（《別錄》）
頌曰︰杏之類梅者味酢，類桃者味甘。
宗奭曰︰凡杏性皆熱。小兒多食，致瘡癰膈熱。
扁鵲曰︰多食動宿疾，令人目盲、須眉落。
源曰︰多食，生痰熱，昏精神。產婦尤忌之。
【主治】
生食多，傷筋骨（《別錄》）。曝脯食，止渴，去冷熱毒。心之果，心病宜食之（思邈）。
核仁
【修治】
《別錄》曰︰五月採之。
弘景曰︰凡用杏仁，以湯浸去皮尖，炒黃。或用面麩炒過。
斅曰︰凡用，以湯浸去皮尖。每斤入白火石一斤，烏豆三合，以東流水同煮，從巳至午，取出晒乾用。
時珍曰︰治風寒肺病藥中，亦有連皮尖用者，取其發散也。
【氣味】
甘、苦，溫、冷利，有小毒。兩仁者殺人，可以毒狗。
震亨曰︰杏仁性熱，因寒者可用。
思邈曰︰杏仁作湯如白沫不解者，食之令氣壅身熱。湯經宿者動冷氣。
時珍曰︰凡杏、桃諸花皆五出。若六出必雙仁，爲其反常，故有毒也。
徐之才曰︰得火良。惡黃芩、黃耆、葛根，畏蘘草。
【主治】
咳逆、上氣雷鳴，喉痺，下氣，產乳，金瘡，寒心，奔豚（《本經》）。驚癇，心下煩熱，風氣往來，時行頭痛，解肌，消心下急滿痛，殺狗毒（《別錄》）。解錫毒（之才）。治腹痺不通，發汗，主溫病，咳嗽，上氣，喘促。入天門冬煎，潤心肺。和酪作湯，潤聲氣（甄權）。除肺熱，治上焦風燥，利胸膈氣逆，潤大腸氣秘（元素）。殺蟲，治諸瘡疥，消腫，去頭面諸風氣 （時珍）。
【發明】
元素曰︰杏仁氣薄味濃，濁而沉墜，降也、陰也。入手太陰經。其用有三︰潤肺也，消食積也，散滯氣也。
杲曰︰杏仁散結潤燥，除肺中風熱咳嗽。杏仁下喘，治氣也；桃仁療狂，治血也。俱治大便秘，當分氣、血。晝則便難，行陽氣也；夜則便難，行陰血也。故虛人便閉，不可過泄。脈浮者屬氣，用杏仁、陳皮；脈沉者屬血，用桃仁、陳皮。手陽明與手太陰爲表裡，賁門主往來，魄門主收閉，爲氣之通道，故並用陳皮佐之。
好古曰︰張仲景麻黃湯，及王朝奉治傷寒氣上喘逆，並用杏仁者，爲其利氣、瀉肺、解肌也。
時珍曰︰杏仁能散能降，故解肌散風、降氣潤燥、消積治傷損藥中用之。治瘡殺蟲，用其毒也。按《醫余》云︰凡索面、豆粉近杏仁則爛。頃一兵官食粉成積，醫師以積氣丸、杏仁相半研爲丸，熟水下，數服愈。又《野人閑話》云︰翰林學士辛士遜，在青城山道院中，夢皇姑謂曰︰可服杏仁，令汝聰明，老而健壯，心力不倦。求其方，則用杏仁一味，每盥漱畢，以七枚納口中，良久脫去皮，細嚼和津液頓咽。日日食之，一年必換血，令人輕健。此申天師方也。又楊士瀛《直指方》云︰凡人以水浸杏仁五枚，五更端坐，逐粒細嚼至盡，和津吞下。久則能潤五臟，去塵滓，驅風明目，治肝腎風虛，瞳人帶青，眼翳風癢之病。珍按杏仁性熱降氣，亦非久服之藥。此特其咀嚼吞納津液，以消積穢則可耳。古有服杏丹法，云是左慈之方。唐慎微收入本草，云久服壽至千萬。其說妄誕可鄙，今刪其紕謬之辭，存之於下，使讀者毋信其誑也。
【附方】舊三十七，新二十二。
杏金丹《左慈秘訣》云︰亦名草金丹。方出渾皇子，服之長年不死。夏姬服之，壽年七百，乃仙去也。世人不信，皆由不肯精心修治故也。其法︰須人罕到處。寅月 杏樹地下，通陽氣。二月除樹下草。三月離樹五步作畦壟，以通水。亢旱則引泉灌溉。有霜雪則燒火樹下，以救花苞。至五月杏熟自落，收仁六斗，以湯浸去皮及雙仁者，用南流水三石和研，取汁兩石八斗，去滓。以新鐵釜用酥三斤，以糠火及炭然釜，少少磨酥至盡，乃內汁入釜。釜上安盆，盆上鑽孔，用弦懸車轄至釜底，以紙塞孔，勿令泄氣。初著糠火，一日三動車轄，以袞其汁。五日有露液生，十日白霜起，又二日白霜盡，即金花出，丹乃成也。開盆炙乾，以翎掃下，棗肉和，丸梧子大。每服三丸，空心暖酒下。至七日宿疾皆除，喑盲攣跛、疝痔癭癇瘡腫，萬病皆愈。久服通靈不死云云。衍文不錄。
頌曰︰古方用杏仁修治如法，自朝蒸至午，便以慢火微烘，至七日乃收之。每旦空腹啖之，久久不止，駐顏延年，云是夏姬之法。然杏仁能使人血溢，少誤必出血不已，或至委頓，故近人少有服者。或云服至二、三年，往往或瀉，或臍中出物，皆不可治也。
杏酥法︰頌曰︰去風虛，除百病。搗爛杏仁一石，以好酒二石，研濾取汁一石五斗，入白蜜一斗五升攪勻，封於新瓮中，勿泄氣。三十日看酒上酥出，即掠取納瓷器中貯之。取其酒滓團如梨大，置空屋中，作格安之。候成飴脯狀，旦服一枚，以前酒下。
藏器曰︰杏酪服之，潤五臟，去痰嗽。生、熟吃俱可，若半生半熟服之殺人。
又法宗奭曰︰治肺燥喘熱，大腸秘，潤五臟。用杏仁去皮研細，每一升，入水一升半，搗稠汁。入生蜜四兩，甘草一寸，銀、石器中慢火熬成稀膏，入酥二兩同收。每夜沸湯，點服一匙。（《衍義》）。
萬病丸︰治男婦五勞七傷，一切諸疾。杏仁一斗二升，童子小便煮七次，以蜜四兩拌勻，再以童便五升於碗內重蒸，取出日晒夜露數日。任意嚼食，即愈。
補肺丸，治咳嗽。用杏仁二大升（山中者不用，去雙仁者），以童子小便二斗浸之，春夏七日，秋冬二七日，連皮尖於砂盆中研濾取汁，煮令魚眼沸，候軟如面糊即成。以粗布攤曝之，可丸即丸服之。食前後總須服三、五十丸，茶、酒任下。忌白水粥。（劉禹錫《傳信方》）。
咳嗽寒熱，旦夕加重，少喜多嗔，面色不潤，忽進忽退，積漸少食，脈弦緊者︰杏仁半斤去皮尖，童子小便二斗浸七日，漉出溫水淘洗，砂盆內研如泥，以小便三升煎如膏。每服一錢，熟水下。婦人室女服之，尤妙。（《千金方》）。
久患肺氣，喘急至咳。甚者不過二劑，永瘥︰杏仁去皮尖二兩，童子小便浸，一日一換，夏月三、四換，滿半月取出，焙乾研細。每服一棗大，薄荷一葉，蜜一雞頭大，水一鐘，煎七分，食後溫服。忌腥物。（《勝金方》）。
咳逆上氣，不拘大人小兒︰以杏仁三升去皮尖，炒黃研膏，入蜜一升，杵熟。每食前含之，咽汁。（《千金》）。
上氣喘急︰杏仁、桃仁各半兩，去皮尖炒研，用水調生面和，丸梧子大。每服十丸，薑、蜜湯下，微利爲度。（《聖濟總錄》）。
喘促浮腫，小便淋瀝︰用杏仁一兩，去皮尖熬研，和米煮粥，空心吃二合妙。（《心鏡》）。
頭面風腫︰杏仁搗膏，雞子黃和杵，塗帛上，濃裹之。乾則又塗，不過七、八次愈也。（《千金方》）。
風虛頭痛欲破者︰杏仁去皮尖，晒乾研末，水九升研濾汁，煎如麻腐狀，取和羹粥食。七日後大汗出，諸風漸減。此法神妙，可深秘之。慎風、冷、豬、雞、魚、蒜、醋。（《千金方》）。
頭面諸風，眼 鼻塞，眼出冷淚︰用杏仁三升研細，水煮四、五沸，洗頭。待冷汗盡，三度愈。（《千金》）。
偏風不遂，失音不語︰生吞杏仁七枚，不去皮尖，逐日加至七七枚，周而復始。食後仍飲竹瀝，以瘥爲度。（《外台秘要》）。
破傷風腫︰杏仁杵膏濃塗上，然燭遙炙之。（《千金方》）。
金瘡中風，角弓反張︰用杏仁杵碎，蒸令氣溜，絞脂服一小升，兼摩瘡上良。（《必效方》）。
溫病食勞︰杏仁五兩，酢二升，煎取一升，服之取汗瘥。（《類要》）。
心腹結氣︰杏仁、桂枝、橘皮、訶黎勒皮等分，爲丸。每服三十丸，白湯下。無忌。（孟詵《食療》）。
喉痺痰嗽︰杏仁（去皮熬黃）三分，和桂末一分，研泥，裹含之，咽汁。（陳藏器《本草》）。
喉熱生瘡︰方同上。
卒失音聲︰方同上。（文潞公《藥準》）。
肺病咯血︰杏仁四十個，以黃蠟炒黃，研入青黛一錢，作餅。用柿餅一個，破開包藥，濕紙裹煨熟食之，取效。（丹溪方）。
卒不小便︰杏仁二七枚，去皮尖，炒黃研末，米飲服之。（《古今錄驗》方）。
血崩不止︰諸藥不效，服此立止。用甜杏仁上黃皮，燒存性，爲末。每服三錢，空心熱酒服。（《保壽堂方》）。
五痔下血︰杏仁去皮尖及雙仁者，水三升，研濾汁，煎減半，同米煮粥食之。（《食醫心鏡》）。
穀道䘌痛腫癢︰杏仁杵膏，頻頻敷之。（《肘後方》）。
陰瘡爛痛︰杏仁燒黑研成膏，時時敷之。（《鈐方》）。
產門蟲疽，痛癢不可忍︰用杏仁去皮燒存性，杵爛綿裹，納入陰中，取效。（孟詵《食療本草》）。
身面疣目︰杏仁燒黑研膏，擦破，日日塗之。（《千金方》）。
面上皯疱︰杏仁去皮，搗和雞子白。夜塗之，旦以暖酒洗去。（孟詵《食療》）。
兩頰赤癢，其狀如痱，名頭面風。以杏仁頻頻揩之。內服消風散。（《証治要訣》）。
耳卒聾閉︰杏仁七枚，去皮拍碎，分作三分，以綿裹之，著鹽如小豆許，以器盛於飯上蒸熟。令病患側臥，以一裹捻油滴耳中。良久又以一裹滴之，取效。（《外台》）。
耳出膿汁︰杏仁炒黑，搗膏綿裹納入，日三、四易之妙。（《梅師方》）。
鼻中生瘡︰杏仁研末，乳汁和敷。（《千金方》）。
疳瘡蝕鼻︰杏仁燒，壓取油敷之。（《千金方》）。
牙齒蟲䘌︰杏仁燒存性，研膏發裹，納蟲孔中。殺蟲去風，其痛便止。重者不過再上。（《本草拾遺》）。
牙齦癢痛︰杏仁一百枚，去皮尖，兩仁，以鹽方寸匕，水一升，煮令汁出，含漱吐之。三度愈。（《千金方》）。
風蟲牙痛︰杏仁，針刺於燈上燒煙，乘熱搭病牙上。又復燒搭七次。絕不疼，病牙逐時斷落也。（《普濟方》）。
目中赤脈癢痛，時見黑花。用初生杏子仁一升，古五銖錢七文，入瓶內密封，埋門限下，一百日化爲水，每夕點之。（《聖濟總錄》）。
胎赤眼疾︰杏仁壓油半雞子殼，食鹽一錢，入石器中，以柳枝一握緊束，研至色黑，以熟艾一團安碗內燒烘之，令氣透火盡即成。每點少許入兩 ，甚效。（《聖濟總錄》）。
目中翳遮，但瞳子不破者︰用杏仁三升去皮，面裹作三包， 火煨熟，去面研爛，壓去油。每用一錢，入銅綠一錢，研勻點之。（同上）。
目生胬肉，或癢或痛，漸覆瞳人︰用杏仁（去皮）二錢半，膩粉半錢，研勻，綿裹箸頭點之。（同上）。
傷目生胬《廣利方》︰用生杏仁七枚，去皮細嚼，吐於掌中，乘熱以綿裹箸頭點 肉上。不過四、五度愈。《總錄》︰用杏仁研膏，人乳化開，日點三次。
小兒血眼︰兒初生艱難，血瘀 睚，遂濺滲其睛，不見瞳人。輕則外胞赤腫，上下弦爛︰用杏仁二枚去皮尖，嚼，乳汁三、五匙，入膩粉少許，蒸熟，絹包頻點。重者加黃連、朴硝最良。（《全幼心鑒》）。
小兒臍爛成風︰杏仁去皮研敷。（《子母秘錄》）。
小兒咽腫︰杏仁炒黑，研爛含咽。（《普濟方》）。
針入肉內不出者︰雙杏仁搗爛，以車脂調貼。其針自出。（《瑞竹堂方》）。
箭鏑在咽，或刀刃在咽膈諸隱處︰杵杏仁敷之。（《肘後方》）。
狐尿瘡痛︰杏仁研爛，煮一、兩沸，及熱浸之。冷即易。（《必效方》）。
狗咬傷瘡︰爛嚼杏仁塗之。（寇氏）。
食狗不消，心下堅脹，口乾發熱妄語︰杏仁一升去皮尖，水三升煎沸，去渣取汁分三服，下肉爲度。（《梅師方》）。
解野狼毒毒︰杏仁搗爛，水和服之。（《千金方》）。
一切食停，氣滿膨脹︰用紅杏仁三百粒，巴豆二十粒同炒，色變去豆不用，研杏爲末，橘皮湯調下。（《楊氏家藏方》）
白癜風斑︰杏仁連皮尖，每早嚼二七粒，揩令赤色。夜臥再用。（《聖濟總錄》）。
諸瘡腫痛︰杏仁去皮，研濾取膏，入輕粉、麻油調搽神效。不拘大人、小兒。（鮑氏）。
小兒頭瘡︰杏仁燒研敷之。（《事林廣記》）。
蛆蟲入耳︰杏仁搗泥，取油滴入。非出則死。（《扶壽精方》）
花
【氣味】
苦，溫，無毒。
【主治】
補不足，女子傷中，寒熱痺厥逆（《別錄》）。
【附方】新二。
婦人無子︰二月丁亥日，取杏花、桃花陰乾爲末。戊子日和井華水服方寸匕，日三服。（《衛生易簡方》）。
粉滓面 ︰杏花、桃花各一升，東流水浸七日。洗面三七遍，極妙。（《聖濟總錄》）。
葉
【主治】
人卒腫滿，身面洪大，煮濃汁熱漬，亦少少服之（《肘後》）。
枝
【主治】
墮傷，取一握，水一升煮減半，入酒三合和勻，分再服，大效（蘇頌）。
【附方】
舊一。
墜撲瘀血在內，煩悶者︰用東引杏樹枝三兩，細銼微熬，好酒二升煎十餘沸，分二服。（《塞上方》）
根
【主治】
食杏仁多，致迷亂將死，切碎煎湯服，即解（時珍）。
巴旦杏
（《綱目》）
【釋名】
八擔杏（《正要》）、忽鹿麻。
【集解】
時珍曰︰巴旦杏，出回回舊地，今關西諸土亦有。樹如杏而葉差小，實亦尖小而肉薄。其核如梅核，殼薄而仁甘美。點茶食之，味如榛子。西人以充方物。
【氣味】
甘，平，溫，無毒。
【主治】
止咳下氣，消心腹逆悶（時珍。出《飲膳正要》）。
梅
（《本經》中品）
【釋名】
時珍曰︰梅古文作呆，象子在木上之形。梅乃杏類，故反杏爲呆。書家訛爲甘木。後作梅，從每，諧聲也。或云︰梅者媒也，媒合衆味。故書云︰若作和羹，爾惟鹽梅。
而梅字亦從某也。陸佃《埤雅》言梅入北方變爲杏，郭璞注《爾雅》以 爲梅，皆誤矣。
即 木，荊人呼爲梅，見陸璣《草木疏》。
【集解】
《別錄》曰︰梅實生漢中山谷。五月採實，火乾。
頌曰︰今襄漢、川蜀、江湖、淮嶺皆有之。
時珍曰︰按︰陸璣《詩疏》云︰梅，杏類也。樹、葉皆略似杏，葉有長尖，先衆木而花。其實酢，曝乾爲脯，入羹 齏中，又含之可以香口。子赤者材堅，子白者材脆。范成大《梅譜》云︰江梅，野生者，不經栽接，花小而香，子小而硬。消梅，實圓松脆，多液無滓，惟可生啖，不入煎造。綠萼梅，枝跗皆綠。重葉梅，花葉重疊，結實多雙。紅梅，花色如杏。
杏梅，色淡紅，實扁而斑，味全似杏。鴛鴦梅，即多葉紅梅也，一蒂雙實。一云︰苦楝接梅，則花帶黑色。譚子化書云︰李接桃而本強者其實毛，梅接杏而本強者其實甘。梅實采半黃者，以煙熏之爲烏梅；青者鹽腌曝乾爲白梅。亦可蜜煎、糖藏，以充果 。熟者笮汁晒收爲梅醬惟烏梅、白梅可入藥。梅醬，夏月可調渴水飲之。
實
【氣味】
酸，平，無毒。
大明曰︰多食損齒傷筋，蝕脾胃，令人發膈上痰熱。服黃精人忌食之。食梅齒 者，嚼胡桃肉解之。
《物類相感志》云︰梅子同韶粉食，則不酸，不軟牙。
【發明】
宗奭曰︰食梅則津液泄者，水生木也。津液泄則傷腎，腎屬水，外爲齒故也。
時珍曰︰梅，花開於冬而實熟於夏，得木之全氣，故其味最酸，所謂曲直作酸也。肝爲乙木，膽爲甲木。人之舌下有四竅，兩竅通膽液，故食梅則津生者，類相感應也。故《素問》云︰味過於酸，肝氣以津。又云︰酸走筋，筋病無多食酸。不然，物之味酸者多矣，何獨梅能生津耶？
烏梅
【修治】
弘景曰︰用須去核，微炒之。
時珍曰︰造法︰取青梅籃盛，於突上熏黑。若以稻灰淋汁潤濕蒸過，則肥澤不蠹。
【氣味】
酸，溫、平，澀，無毒。
杲曰︰寒。忌豬肉。
【主治】
下氣，除熱煩滿，安心，止肢體痛，偏枯不仁，死肌，去青黑痣，蝕惡肉（《本經》）。去痺，利筋脈，止下痢，好唾口乾（《別錄》）。水漬汁飲，治傷寒煩熱（弘景）。止渴調中，去痰治瘧瘴，止吐逆霍亂，除冷熱痢（藏器）。治虛勞骨蒸，消酒毒，令人得睡。
和建茶、乾薑爲丸服，止休息痢，大驗（大明）。斂肺澀腸，止久嗽瀉痢，反胃噎膈，蛔厥吐利，消腫涌痰，殺蟲，解魚毒、馬汗毒、硫黃毒（時珍）。
白梅
【釋名】
鹽梅、霜梅。
【修治】
取大青梅以鹽汁漬之，日晒夜漬，十日成矣。久乃上霜。
【氣味】
酸、鹹，平，無毒。
【主治】
和藥點痣，蝕惡肉（弘景）。刺在肉中者，嚼敷之即出（孟詵）。治刀箭傷，止血，研爛敷之（大明）。
乳癰腫毒，杵爛貼之，佳（汪穎）。除痰。（蘇頌）。
治中風驚癇，喉痺痰厥僵仆，牙關緊閉者，取梅肉揩擦牙齦，涎出即開。又治瀉痢煩渴，霍亂吐下，下血血崩，功同烏梅（時珍）。
【發明】
弘景曰︰生梅、烏梅、白梅，功應相似。
好古曰︰烏梅，脾、肺二經血分藥也。能收肺氣，治燥嗽。肺欲收，急食酸以收之。
時珍曰︰烏梅、白梅所主諸病，皆取其酸收之義。惟張仲景治蛔厥烏梅丸及蟲 方中用者，取蟲得酸即止之義，稍有不同耳。《醫說》載︰曾魯公痢血百餘日，國醫不能療。陳應之用鹽水梅肉一枚研爛，合臘茶，入醋服之，一啜而安。大丞梁莊肅公亦痢血，應之用烏梅、胡黃連、灶下土等分爲末，茶調服，亦效。蓋血得酸則斂，得寒則止，得苦則澀故也。其蝕惡瘡 肉，雖是酸收，卻有物理之妙。說出《本經》。其法載於《劉涓子鬼遺方》︰用烏梅肉燒存性研，敷惡肉上，一夜立盡。《聖惠》用烏梅和蜜作餅貼者，其力緩。按︰楊起《簡便方》云︰起臂生一疽，膿潰百日方愈，中有惡肉突起，如蠶豆大，月餘不消，醫治不效。因閱本草得此方，試之，一日夜去其大半，再上一日而平。乃知世有奇方如此，遂留心搜刻諸方，始基於此方也。
【附方】
舊十一，新二十二。
諸瘡 肉︰方見上。
癰疽瘡腫，已潰未潰皆可用︰鹽白梅燒存性爲末，入輕粉少許，香油調，塗四圍。（王氏《易簡方》）。
喉痺乳蛾︰冰梅丸︰用青梅二十枚（鹽十二兩，腌五日，取梅汁），入明礬三兩，桔梗、白芷、防風各二兩，豬牙皂角三十條，俱爲細末，拌汁和梅入瓶收之。每用一枚，噙咽津液。
凡中風痰厥，牙關不開，用此擦之尤佳。《總錄》︰用白梅包生礬末作丸含咽，或納吞之。
消渴煩悶︰烏梅肉二兩，微炒爲末。每服二錢，水二盞，煎一盞，去滓，入豉二百粒，煎至半盞，溫服。（《簡要濟衆方》）。
泄痢口渴︰烏梅煎湯，日飲代茶。（《扶壽精方》）。
產後痢渴︰烏梅肉二十個，麥門冬十二分，以水一升，煮七合，細呷之。（《必效方》）。
赤痢腹痛《直指》︰用陳白梅同真茶、蜜水各半，煎飲之。《聖惠》︰用烏梅肉（炒）、黃連各四兩，爲末，煉蜜丸梧子大。每米飲服二十丸，日三服。
便痢膿血︰烏梅一兩去核，燒過爲末。每服二錢，米飲下，立止。（《聖濟總錄》）。
久痢不止，腸垢已出︰《肘後》︰用烏梅肉二十個，水一盞，煎六分，食前分二服。《袖珍》︰用烏梅肉、白梅肉各七個搗爛，入乳香末少許，杵丸梧桐子大。每服二、三十丸，茶湯下，日三。大便下血，及酒痢、久痢不止︰用烏梅三兩，燒存性爲末，醋煮米糊和，丸梧子大。
每空心米飲服二十丸，日三。（《濟生方》）。
小便尿血︰烏梅，燒存性研末，醋糊丸梧子大。每服四十丸，酒下。
血崩不止︰烏梅肉七枚，燒存性研末。米飲服之，日二。
大便不通，氣奔欲死者︰烏梅十顆，湯浸去核，丸棗大。納入下部，少時即通。（《食療本草》）。
霍亂吐利︰鹽梅煎湯，細細飲之。（《如宜方》）。
蛔蟲上行，出於口鼻︰烏梅煎湯頻飲，並含之，即安。（《食鑒本草》）。
水氣滿急︰烏梅、大棗各三枚。水四升，煮二升，納蜜和勻，含咽之。（《聖濟總錄》）。
梅核膈氣︰取半青半黃梅子，每個用鹽一兩腌一日夜，晒乾，又浸又晒至水盡乃止。用青錢三個，夾二梅，麻線縛定，通裝瓷罐內封埋地下，百日取出。每用一枚，含之咽汁，入喉即消。收一年者治一人，二年者治二人，其妙絕倫。（《龔氏經驗方》）。
心腹脹痛，短氣欲絕者︰烏梅二七枚，水五升，煮一沸，納大錢二七枚，煮二升半，頓服之。（《肘後》）。
勞瘧劣弱︰烏梅十四枚，豆豉二合，桃、柳枝各一虎口，甘草三寸，生薑一塊，以童子小便二升，煎一半，溫服即止。（《圖經本草》）。
久咳不已︰烏梅肉（微炒）、罌粟殼去筋膜蜜炒，等分爲末。每服二錢，睡時蜜湯調下。
痰厥頭痛如破者︰烏梅肉三十個，鹽三撮，酒三升，煮一升，頓服，取吐即愈。（《肘後方》）。
傷寒頭痛，壯熱，胸中煩痛，四、五日不解︰烏梅十四枚，鹽五合，水一升，煎半升，溫服取吐。吐後避風良。（《梅師方》）。
折傷金瘡︰乾梅燒存性，敷之，一宿瘥。（《千金方》）。
馬汗入瘡作痛︰用烏梅連核搗爛，以頭醋和敷。仍先刺瘡，出去紫血，乃敷之系定。（《經驗方》）。
犬傷毒︰烏梅末，酒服二錢。（《千金》）。
指頭腫毒痛甚者︰烏梅肉，和魚 搗封之妙。（李樓《奇方》）。
傷寒 瘡，生下部者︰烏梅肉三兩炒爲末，煉蜜丸梧子大。
以石榴根皮煎湯，食前下三十丸。（《聖惠方》）。
小兒頭瘡︰烏梅燒末，生油調塗。（《聖濟錄》）。
香口去臭︰曝乾梅脯，常時含之。（《毛詩疏》）。
硫黃毒發，令人背膊疼悶，目暗漠漠︰烏梅肉（焙）一兩，沙糖半兩，漿水一大盞，煎七分，呷之。（《總錄》）
核仁
【氣味】
酸，平，無毒。
【主治】
明目，益氣，不飢（吳普）。除煩熱（甄權）。
治代指忽然腫痛，搗爛，和醋浸之（時珍。《肘後方》）。
花
【氣味】
微酸，澀，無毒。
【發明】
時珍曰︰白梅花古方未見用者。近時有梅花湯︰用半開花，溶蠟封花口，投蜜罐中，過時以一兩朵同蜜一匙點沸湯服。
又有蜜漬梅花法︰用白梅肉少許，浸雪水，潤花，露一宿，蜜浸荐酒。又梅花粥法︰用落英入熟米粥再煮食之。故楊誠齋有「蜜點梅花帶露餐」及「脫蕊收將熬粥吃」之句，皆取其助雅致、清神思而已。
葉
【氣味】
酸，平，無毒。
【主治】
休息痢及霍亂，煮濃汁飲之（大明）。
藏器曰︰嵩陽子言︰清水揉梅葉，洗蕉葛衣，經夏不脆。有驗。
時珍曰︰夏衣生霉點，梅葉煎湯洗之即去，甚妙。
【附方】
舊一，新二。
中水毒病，初起頭痛惡寒，心煩拘急，旦醒暮劇︰梅葉搗汁三升飲之良。（《肘後》）。
下部蟲 ︰梅葉、桃葉一斛，杵爛蒸極熱，納小器中，隔布坐蒸之，蟲盡死也。（《外台秘要》）。
月水不止︰梅葉（焙）、棕櫚皮灰各等分爲末。每服二錢，酒調下。（《聖濟總錄》）
根
【主治】
風痺（《別錄》。出土者殺人）。
初生小兒，取根同桃、李根煮湯浴之，無瘡熱之患（崔氏《纂要》）。
煎湯飲，治霍亂，止休息痢（大明）。
榔梅
（《綱目》）
【集解】
時珍曰︰ 梅出均州太和山。相傳真武折梅枝插於 樹。誓曰︰吾道若成，開花結果。後果如其言。今樹尚在五龍宮北， 木梅實，杏形桃核。道士每歲采而蜜漬，以充貢獻焉。 乃榆樹也。
實
【氣味】
甘、酸，平，無毒。
【主治】
生津止渴，清神下氣，消酒（時珍）。
桃
（《本經》下品）
【校正】
木部有《拾遺》桃橛，今並入此。
【釋名】
時珍曰︰桃性早花，易植而子繁，故字從木、兆。十億曰兆，言其多也。或云從兆諧聲也。
【集解】
《別錄》曰︰桃生太山川谷。
弘景曰︰今處處有之。核仁入藥，當取解核者種之爲佳，山桃仁不堪用。
頌曰︰汴東、陝西者尤大而美。大抵佳果肥美者，皆圃人以他木接成，殊失本性。入藥當用本生者爲佳。今市肆賣者，多雜接核之仁，爲不堪也。
宗奭曰︰山中一種桃，正合《月令》桃始華者，花多子少，不堪啖，惟堪取仁入藥。汴中有油桃，小於衆桃，光如塗油，不益脾胃。太原有金桃，色深黃。洛中有昆侖桃，肉深紅紫色。又有餅子桃，狀如香餅子。其味皆甘。
時珍曰︰桃品甚多，易於栽種，且早結實。五年宜以刀 其皮，出其脂液，則多延數年。
其花有紅、紫、白、千葉、二色之殊，其實有紅桃、緋桃、碧桃、緗桃、白桃、烏桃、金桃、銀桃、胭脂桃，皆以色名者也。有綿桃、油桃、御桃、方桃、匾桃、偏核桃，皆以形名者也。
有五月早桃、十月冬桃、秋桃、霜桃，皆以時名者也。並可供食。惟山中毛桃，即《爾雅》所謂 桃者，小而多毛，核粘味惡。其仁充滿多脂，可入藥用，蓋外不足者內有餘也。冬桃一名西王母桃，一名仙人桃，即昆侖桃，形如栝蔞，表裡微赤，得霜始熟。方桃形微方。匾桃出南番，形匾肉澀，核狀如盒，其仁甘美。番人珍之，名波淡樹，樹甚高碩。偏核桃出波斯，形薄而尖，頭偏，狀如半月，其仁酷似新羅松子，可食，性熱。又楊維楨、宋濂集中並載元朝御庫蟠桃，核大如碗，以爲神異。按︰王子年《拾遺記》載︰漢明帝時，常山獻巨核桃，霜下始花，隆暑方熟。《玄中記》載︰積石之桃，大如斗斛器。《酉陽雜俎》載︰九疑有桃核，半扇可容米一升；及蜀後主有桃核杯，半扇容水五升，良久如酒味可飲。此皆桃之極大者。昔人謂桃爲仙果，殆此類歟？生桃切片瀹過，曝乾爲脯，可充果食。又桃酢法︰取爛熟桃納瓮中，蓋口七日，漉去皮核，密封二七日酢成，香美可食。《種樹書》云︰柿接桃則爲金桃，李接桃則爲李桃，梅接桃則脆。桃樹生蟲，煮豬頭汁澆之即止。皆物性之微妙也。
實
【氣味】
辛、酸、甘，熱，微毒。多食令人有熱。
詵曰︰能發丹石毒，生者尤損人。
思邈曰︰《黃帝書》云︰食桃飽，入水浴，令人成淋及寒熱病。
時珍曰︰生桃多食，令人膨脹及生癰癤，有損無益。五果列桃爲下以此。
瑞曰︰桃與鱉同食，患心痛。服術人忌食之。
【主治】
作脯食，益顏色（大明）。肺之果，肺病宜食之（思邈）。
冬桃，食之解勞熱（時珍。出《爾雅注》）。
核仁
【修治】
《別錄》曰︰七月採，取仁陰乾。
曰︰凡使須去皮，用白朮、烏豆二味，同於坩鍋中煮二伏時，漉出劈開，心黃如金色乃用。時珍曰︰桃仁行血，宜連皮、尖生用。潤燥活血，宜湯浸去皮、尖炒黃用。或麥麩同炒，或燒存性，各隨本方。雙仁者有毒，不可食，說見杏仁下。
【氣味】
苦、甘，平，無毒。
思邈曰︰苦、甘、辛，平。詵曰︰溫。
弘景曰︰桃仁作酪，性冷。香附爲之使。
【主治】
瘀血、血閉，症瘕、邪氣，殺小蟲（《本經》）。止咳逆、上氣，消心下堅硬，除卒暴擊血，通月水，止心腹痛（《別錄》）。治血結、血秘、血燥，通潤大便，破畜血（元素）。殺三蟲。又每夜嚼一枚和蜜塗手、面良（孟詵）。主血滯、風痺、骨蒸，肝瘧、寒熱，鬼注疼痛，產後血病（時珍）。
【發明】
杲曰︰桃仁苦重於甘，氣薄味濃，沉而降，陰中之陽，手、足厥陰經血分藥也。
苦以泄滯血，甘以生新血，故破凝血者用之。其功有四︰治熱入血室，一也；泄腹中滯血，二也；除皮膚血熱燥癢，三也；行皮膚凝聚之血，四也。
成無己曰︰肝者血之源，血聚則肝氣燥。肝苦急，急食甘以緩之。桃仁之甘以緩肝散血，故張仲景抵當湯用之，以治傷寒八、九日，內有畜血，發熱如狂，小腹滿痛，小便自利者。
又有當汗失汗，熱毒深入，吐血及血結胸，煩躁譫語者，亦以此湯主之。與虻蟲、水蛭、大黃同用。
【附方】
舊十九，新十一。
延年去風，令人光潤︰用桃仁五合去皮，用粳米飯漿同研，絞汁令盡，溫溫洗面極妙。（《千金翼》）。
偏風不遂，及癖疾︰用桃仁二千七百枚，去皮、尖、雙仁，以好酒一斗三升，浸二十一日，取出晒乾杵細，作丸如梧子大。每服二十丸，以原酒吞之。（《外台秘要》）。
風勞毒腫攣痛，或牽引小腹及腰痛︰桃仁一升去皮尖，熬令黑煙出，熱研如脂膏，以酒三升攪和服，暖臥取汗。不過三度瘥。（《食醫心鏡》）。
瘧疾寒熱︰桃仁一百枚去皮尖，乳缽內研成膏，不得犯生水，入黃丹三錢，丸梧子大。
每服三丸，當發日面北溫酒吞下。五月五日午時合之，忌雞、犬、婦人。（見唐慎微《本草》）。
骨蒸作熱︰桃仁一百二十枚，留尖去皮及雙仁，杵爲丸，平旦井花水頓服之。令盡量飲酒至醉，仍須任意吃水。隔日一劑。百日不得食肉。（《外台秘要》）。
上氣喘急︰方見杏仁。
上氣咳嗽，胸滿氣喘︰桃仁三兩去皮尖，以水一大升研汁，和粳米二合煮粥食之。（《心鏡》）。
卒得咳嗽︰桃仁三升去皮杵，著器中密封，蒸熟晒乾，絹袋盛，浸二斗酒中，七日可飲，日飲四、五合。
尸疰鬼疰，乃五尸之一，又挾鬼邪爲祟。其病變動，有三十六種至九十九種。大略使人寒熱淋瀝，沉沉默默，不知所苦而無處不惡。累年積月，以至於死，死後復傳旁人︰急以桃仁五十枚研泥，水煮取四升，服之取吐。吐不盡，三、四日再吐。（《肘後方》）。
傳尸鬼氣，咳嗽 癖注氣，血氣不通，日漸消瘦︰桃仁一兩去皮尖杵碎，水一升半煮汁，入米作粥，空心食之。（《心鏡》）。
鬼疰心痛︰桃仁一合爛研，煎湯服之。（《備急方》）。
卒然心痛︰桃仁七枚，去皮尖研爛，水一合服之。（《肘後方》）。
人好魘寐︰桃仁（熬去皮尖）三、七枚，以小便服之。（《千金方》）。
下部蟲 ，病患齒齦無色，舌上白，喜睡憒憒不知痛癢處，或下痢，乃下部生蟲食肛也︰桃仁十五枚，苦酒二升，鹽一合，煮六合服之。（《肘後方》）。
崩中漏下不止者︰桃核燒存性研細，酒服方寸匕，日三。（《千金》）。
婦人難產，數日不出︰桃仁一個劈開，一片書可字，一片書出字，還合吞之即生。（《刪繁方》）。
產後百病︰《千金》桃仁煎︰治婦人產後百病諸氣。取桃仁一千二百枚，去皮、尖、雙仁，熬搗極細，以清酒一斗半，研如麥粥法，納小項瓷瓶中，面封，入湯中煮一伏時。每服一匙，溫酒和服，日再。（《圖經本草》）。
產後身熱如火，皮如粟粒者︰桃仁研泥，同臘豬脂敷之，日日易之。（《千金方》）。
產後血閉︰桃仁二十枚（去皮尖），藕一塊，水煎服之良。（唐瑤《經驗方》）。
產後陰腫︰桃仁，燒研敷之。
婦人陰癢︰桃仁杵爛，綿裹塞之。（《肘後方》）。
男子陰腫作癢。用桃仁炒香爲末，酒服方寸匕，日二。仍搗敷之。（《外台》）
︰小兒卵 ︰方同上。
小兒爛瘡，初起腫漿似火瘡，桃仁研爛敷之。（《秘錄》）。
小兒 耳︰桃仁炒研綿裹，日日塞之。（《千金方》）。
風蟲牙痛︰針刺桃仁，燈上燒煙出吹滅，安痛齒上咬之。不過五、六次愈。（《衛生家寶方》）。
唇乾裂痛︰桃仁搗和豬脂敷。（《海上》）。
大便不快，裡急後重。用桃仁三兩（去皮），吳茱萸二兩，食鹽一兩，同炒熟，去鹽、茱，每嚼桃仁五、七粒。（《總錄》）
急勞咳嗽煩熱。用桃仁三兩（去皮尖），豬肝一枚，童子小便五升。同煮乾，於木臼內搗爛，入蒸餅和，丸梧子大。每溫水下三十丸。（《聖惠方》）。
冷勞減食，漸至黑瘦。用桃仁五百顆，吳茱萸三兩，同入鐵鐺中，微火炒一炊久，將桃仁一顆去皮，看似微黃色即漸加火，待微煙出，即乘熱收入新瓶內，濃紙封住，勿令泄氣。
每日空心取桃仁二十粒去皮嚼之，以溫酒下。至重者服五百粒愈。（《聖惠方》）。
預辟瘴癘︰桃仁一斤，吳茱萸、青鹽各四兩，同炒熟，以新瓶密封一七，取出揀去茱、鹽，將桃仁去皮尖，每嚼一、二十枚。山居尤宜之。（余居士《選奇方》）
桃毛毛桃實上毛也。刮取用之。
【氣味】
辛，平，微毒。
【主治】
破血閉，下血瘕，寒熱積聚，無子，帶下諸疾（《別錄》）。
療崩中，破癖氣（大明）。治惡鬼邪氣（孟詵）。
桃梟
【釋名】
桃奴（《別錄》）、梟景（同上）、神桃。
《別錄》曰︰此是桃實著樹經冬不落者，正月採之，中實者良。
時珍曰︰桃子乾懸如梟首 木之狀，故名。
奴者，言其不能成實也。《家寶方》謂之神桃，言其辟惡也。千葉桃花結子在樹不落者，名鬼髑髏。
雷 《炮炙論》有修治之法，而方書未見用者。
曰︰鬼髑髏，十一月採得，以酒拌蒸之，從巳至未，焙乾，以銅刀切，焙取肉用。
【氣味】
苦，微溫，有小毒。
【主治】
殺百鬼精物（《本經》）。殺精魅五毒不祥，療中惡腹痛（《別錄》。頌曰︰胡洽治中惡毒瓦斯蠱疰有桃梟湯。治肺氣腰痛，破血，療心痛，酒磨暖服之（大明）。
主吐血諸藥不效，燒存性，研末，米湯調服，有驗（汪穎）。
治小兒虛汗，婦人妊娠下血，破伏梁結氣，止邪瘧。燒煙熏痔瘡。燒黑油調，敷小兒頭上肥瘡軟癤（時珍）。
【附方】
舊三，新五。
伏梁結氣，在心下不散︰桃奴三兩爲末，空心溫酒，每服二錢。（《聖惠》）。
鬼瘧寒熱︰樹上自乾桃子二、七枚爲末，滴水丸梧子大，朱砂爲衣。每服一丸，侵晨面東井華水下，食。（《聖濟總錄》）。
五種瘧疾︰《家寶》通神丸︰用神桃（即桃奴）十四枚，巴豆七粒，黑豆一兩。研勻，以冷水和丸梧子大，朱砂爲衣。發日五更念藥王菩薩七遍，井華水下一丸，立瘥。不過二次，妙不可言。（王隱君《養生主論》）
妊娠下血不止︰用桃梟，燒存性，研，水服取瘥。（葛洪方）
盜汗不止︰樹上乾桃子一個，霜梅二個，蔥根七個，燈心二莖，陳皮一錢，稻根、大麥芽各一撮。水二鐘，煎服。（《經驗方》）
白禿頭瘡︰乾桃一兩，黑豆一合，爲末，臘豬脂調搽。（《聖惠》）。
小兒頭瘡︰樹上乾桃燒研，入膩粉、麻油調搽。（《聖惠》）。
食桃成病︰桃梟燒灰二錢，水服取吐即愈。陸光祿說有人食桃不消化作病時，於林間得槁桃燒服，登時吐出即愈，此以類相攻也。（張文仲《備急方》）
花
【修治】
《別錄》曰︰三月三日采，陰乾之。
曰︰桃花勿用千葉者，令人鼻衄不止，目黃。收花揀淨，以絹袋盛，懸檐下令乾用。
【氣味】
苦，平，無毒。
【主治】
殺疰惡鬼，令人好顏色（《本經》）。
悅澤人面，除水氣，破石淋，利大小便，下三蟲（《別錄》）。
消腫滿，下惡氣（蘇恭）。治心腹痛及禿瘡（孟詵）。利宿水痰飲積滯，治風狂。研末，敷頭上肥瘡，手足 瘡（時珍）。
【發明】
弘景曰︰《肘後方》言︰服三樹桃花盡，則面色紅潤悅澤如桃花也。
頌曰︰《太清草木方》言︰酒漬桃花飲之，除百疾，益顏色。
時珍曰︰按︰歐陽詢《初學記》載︰北齊崔氏以桃花、白雪與兒 面，云令面妍華光悅，蓋得本草令人好顏色、悅澤人面之義，而陶、蘇二氏乃引服桃花法，則因本草之言而謬用者也。桃花性走泄下降，利大腸甚快，用以治氣實人病水飲腫滿積滯、大、小便閉塞者，則有功無害。若久服，即耗人陰血，損元氣，豈能悅澤顏色耶？按︰張從正《儒門事親》載︰一婦滑瀉數年，百治不效。或言︰此傷飲有積也。桃花落時，以棘針刺取數十萼，勿犯人手。
以麵和作餅，煨熟食之，米飲送下。不一、二時，瀉下如傾。六、七日，行至數百行，昏困，惟飲涼水而平。觀此，則桃花之峻利可征矣。又蘇鶚《杜陽編》載︰范純佑女喪夫發狂，閉之室中，夜斷窗櫺，登桃樹上食桃花幾盡。及旦，家人接下，自是遂愈也。珍按︰此亦驚怒傷肝，痰夾敗血，遂致發狂。偶得桃花利痰飲、散滯血之功，與張仲景治積熱發狂用承氣湯，畜血發狂用桃仁承氣湯之意相同；而陳藏器乃言桃花食之患淋，何耶？
【附方】
舊三，新十三。
大便艱難︰桃花爲末，水服方寸匕，即通。（《千金》）。
產後秘塞，大、小便不通︰用桃花、葵子、滑石、檳榔等分，爲末。每空心蔥白湯服二錢，即利。（《集驗方》）。
心腹積痛︰三月三日采桃花晒乾杵末，以水服二錢匕，良。（孟詵《食療本草》）。
瘧疾不已︰桃花爲末，酒服方寸匕良。（《梅師方》）。
痰飲宿水︰桃花散︰收桃花陰乾爲末，溫酒服一合，取利。覺虛，食少粥。不似轉下藥也。（崔行功《纂要方》）。
腳氣腫痛︰桃花一升，陰乾爲末。每溫酒細呷之，一宿即消。（《外台秘要》）。
腰脊作痛︰三月三日取桃花一斗一升，井華水三斗，曲六升，米六斗，炊熟，如常釀酒。每服一升，日三服，神良。（《千金》）。
膿 不止︰桃花爲末，豬脂和敷之，日二。（《千金》）。
頭上禿瘡︰三月三日收未開桃花陰乾，與桑椹（赤者）等分作末，以豬脂和。先取灰汁洗去痂，即塗之。（《食療》）。
頭上肥瘡︰一百五日寒食節，收桃花爲末。食後以水半盞調服方寸匕，日三，甚良。（崔元亮《海上方》）。
黃水面瘡︰方同上。
足上 瘡︰桃花、食鹽等分杵勻，醋和敷之。（《肘後方》）。
雀卵面 ︰桃花、冬瓜仁研末等分，蜜調敷之。（《聖惠》）。
乾糞塞腸，脹痛不通︰用毛桃花濕者一兩，和面三兩，作餛飩煮熟，空心食之。日午腹鳴如雷，當下惡物也。（《聖惠方》）。
面上粉刺， 子如米粉︰用桃花、丹砂各三兩，爲末。每服一錢，空心井水下，日三服。
十日知，二十日小便當出黑汁，面色瑩白也。（《聖惠方》）。
令面光華︰三月三日收桃花，七月七日收雞血，和塗面上。三、二日後脫下，則光華顏色也。（《聖濟總錄》）。
葉
頌曰︰采嫩者名桃心，入藥尤勝。
【氣味】
苦，平，無毒。
【主治】
除尸蟲，出瘡中小蟲（《別錄》）。治惡氣，小兒寒熱客忤（大明）。療傷寒、時氣、風痺無汗，治頭風，通大小便，止霍亂腹痛（時珍）。
【發明】
頌曰︰桃葉蒸汗法︰張文仲《備急方》治天行病，有支太醫桃葉湯熏法︰用水一石煮桃葉，取七斗，安床簀下，濃被蓋臥床上，乘熱熏之。少時當雨汗，汗遍去湯，速粉之，並灸大椎穴，則愈。又陳廩丘《短劇方》，有阮河南桃葉蒸法云︰連發汗，汗不出者死，可蒸之，如中風法。燒地令熱，去火，以少水洒之，布干桃葉於上濃二、三寸，安席葉上臥之，溫覆得大汗，被中敷粉極燥，便瘥也。凡柏葉、麥麩、蠶砂皆可如此法用。張苗言︰曾有人疲極汗出，臥簟受冷，但苦寒倦。四日凡八發汗，汗不出，用此法而瘥也。
時珍曰︰按︰許叔微《本事方》云︰傷寒病，醫者須顧表裡，循次第。昔范雲爲梁武帝屬官，得時疫熱疾，召徐文伯診之。是時武帝有九錫之命，期在旦夕。雲恐不預，求速愈。
文伯曰︰此甚易，政恐二年後不復起爾。雲曰︰朝聞道夕死可矣，況二年乎。文伯乃以火地，布桃、柏葉於上，令雲臥之。少頃汗出粉之，翌日遂愈。後二年雲果卒。取汗先期，尚能促壽；況罔顧表裡時日，便欲速愈者乎？夫桃葉發汗妙法也，猶有此戒，可不慎歟？
【附方】
舊九，新二。
風襲項強，不得顧視︰穿地作坑， 赤，以水洒之令冷，鋪生桃葉於內。臥席上，以項著坑上，蒸至汗出，良久即瘥。（《千金方》）。
小兒傷寒時氣︰用桃葉三兩，水五升，煮十沸取汁，日五、六遍淋之。後燒雄鼠糞二枚服之，妙。（《傷寒類要》）。
二便不通︰桃葉杵汁半升服。冬用桃皮。（孫真人方）。
霍亂腹痛吐利︰桃葉三升切，水五升，煮一升三合，分二服。（《外台》）。
除三尸蟲︰桃葉杵汁，服一升。（《外台秘要》）。
腸痔出血︰桃葉一斛杵，蒸之，納小口器中坐，有蟲自出。（《肘後方》）。
女人陰瘡，如蟲咬癢痛者︰生搗桃葉，綿裹納之，日三、四易。（《食療本草》）。
足上 瘡︰桃葉搗，和苦酒敷之。（《肘後方》）。
鼻內生瘡︰桃葉嫩心，杵爛塞之。無葉用枝。（《簡便方》）。
身面癬瘡︰日午搗桃葉，取汁搽之。（《千金》）。
諸蟲入耳︰桃葉 熟塞之。或搗汁滴之。或作枕，枕一夕自出。（《梅師方》）
莖及白皮
【修治】
時珍曰︰樹皮、根皮皆可，用根皮尤良。並取東行者，刮去粗皮，取白皮入藥。
【氣味】
苦，平，無毒。
【主治】
除邪鬼中惡腹痛，去胃中熱（《別錄》）。治疰忤心腹痛，解蠱毒，辟疫癘，療黃膽身目如金，殺諸瘡蟲（時珍）。
【附方】
舊十五，新五。
天行疫癘︰常以東行桃枝煎熬湯浴之，佳。（《類要》）。
黃膽如金︰晴明時，清晨勿令雞、犬、婦人見，取東引桃根細如箸、若釵股者一握，切細，以水一大升，煎一小升，空腹頓服。後三、五日，其黃離離如薄雲散開，百日方平復也。
黃散後，可時時飲清酒一杯，則眼中易散，否則散遲。忌食熱面、豬、魚等物。此是徐之才家秘方也。《類要》。
肺熱喘急《集驗》︰治肺熱悶喘急，客熱往來，欲死，不堪服藥者。用桃皮、芫花各一升，以水四升，煮取一升五合。以故布納汁中，取薄胸口，溫四肢，不盈數刻即止。（《圖經》）。
喉痺塞痛︰桃皮煮汁三升服。（《千金方》）。
心虛健忘《聖惠》，令耳目聰明︰用戊子日，取東引桃枝二七寸枕之。又方︰五月五日日未出時，取東引桃枝刻作三寸木人，著衣領帶中佩之。（《千金方》）。
卒得心痛︰東引桃枝一把切，以酒一升，煎半升，頓服大效。（《肘後方》）。
鬼疰心痛︰東引桃枝一握，去粗皮切，水二升，煎半升，頻服。（崔氏）。
解中蠱毒︰用東引桃白皮（烘乾）、大戟、斑蝥（去足翅熬），三物等分，爲末。以冷水服半方寸匕，即出。不出更服。或因酒得以酒服，因食得以食服。必效方云︰此乃李饒州法也。亦可以米泔丸服。（蘇頌《圖經》）。
卒得惡瘡，人不識者︰取桃皮作屑納之。（孫真人方）。
卒患瘰癧，不痛者︰取桃樹白皮貼瘡上，灸二、七壯良。（孫真人方）。
熱病口瘡成 ︰桃枝煎濃汁含之。下部有瘡，納入之。（《類要》）。
下部 瘡︰桃白皮煮取濃汁如稀餳，入熊膽少許，以綿蘸藥納入下部瘡上。（《梅師》）。
五痔作痛︰桃根，水煎汁浸洗之，當有蟲出。
小兒濕癬︰桃樹青皮爲末和醋頻敷之。（《子母秘錄》）。
狂狗咬傷︰桃白皮一握，水三升，煎一升服。（《梅師方》）。
水腫尿短︰桃皮三斤（去內外皮），秫米一斗，女曲一升，以水二斗煮桃皮，取汁一斗，以一半漬曲，一半漬秫飯，如常釀成酒。每服一合，日三次，以體中有熱爲候。小便多是病去。忌生冷、一切毒物。（《聖濟總錄》）。
婦人經閉，數年不通，面色萎黃，唇口青白，腹內成塊，肚上筋起，腿脛或腫，桃根煎主之︰用桃樹根、牛蒡根、馬鞭草根、牛膝、蓬 各一斤銼，以水三斗，煎一斗去滓，更以慢火煎如餳狀收之。每以熱酒調服一匙。（《聖惠方》）。
牙疼頰腫︰桃白皮、柳白皮、槐白皮等分，煎酒熱漱。冷則吐之。（《聖惠方》）。
小兒白禿︰桃皮五兩煎汁，入白面沐之，並服。（同上）。
桃膠
【修治】
時珍曰︰桃茂盛時，以刀割樹皮，久則膠溢出，采收，以桑灰湯浸過，曝乾用。
如服食，當依本方修煉。
【氣味】
苦，平，無毒。
【主治】
煉服，保中不飢，忍風寒（《別錄》）。下石淋，破血，治中惡疰忤（蘇恭）。主惡鬼邪氣（孟詵）。和血益氣，治下痢，止痛（時珍）。
【發明】
頌曰︰《本草》言桃膠煉服，保中不飢。按︰仙方服膠法︰取膠二十斤，絹袋盛，於櫟木灰汁一石中，煮三、五沸，取掛高處，候乾再煮，如此三度，曝乾研篩，蜜和丸梧子大，每空腹酒服二十丸。久服身輕不老。
時珍曰︰按︰《抱朴子》云︰桃膠以桑灰汁漬過服之，除百病，數月斷谷，久則晦夜有光如月。又《列仙傳》云︰高丘公服桃膠得仙。古方以桃膠爲仙藥，而後人不復用之，豈其功亦未必如是之殊耶？
【附方】
舊二，新三。
虛熱作渴︰桃膠如彈丸大，含之佳。（《外台》）。
石淋作痛︰桃木膠如棗大，夏以冷水三合，冬以湯三合，和服，日三服。當下石，石盡即止。（《古今錄驗》）。
血淋作痛︰桃膠（炒）、木通、石膏各一錢，水一盞，煎七分，食後服。（《楊氏家藏方》）。
產後下痢赤白，裡急後重， 痛︰用桃膠（焙乾）、沉香、蒲黃（炒）各等分，爲末。每服二錢，食前米飲下。（《婦人良方》）。
痘 發搐黑陷者︰用桃膠煎湯飲之。或水熬成膏，酒化服之，大效。（《總微論》）。
桃符
【主治】
中惡，精魅邪氣，水煮汁服之（孟詵）。
【發明】
時珍曰︰《典術》云︰桃乃西方之木，五木之精，仙木也。
味辛氣惡，故能厭伏邪氣，製百鬼。今人門上用桃符以此。《玉燭寶典》云︰戶上著桃板辟邪，取《山海經》神荼、郁壘居東海蟠桃樹下，主領衆鬼之義。
許慎云︰羿死於桃 。 ，仗也。故鬼畏桃，而今人用桃梗作 橛以辟鬼也。《禮記》云︰王吊則巫祝以桃 前引，以辟不祥。 者，桃枝作帚也。《博物志》云︰桃根爲印，可以召鬼。《甄異傳》云︰鬼但畏東南枝爾。據此諸說，則本草桃之枝、葉、根、核、桃梟、桃橛，皆辟鬼祟產忤，蓋有由來矣。錢乙小兒方︰疏取積熱及結胸，用巴豆、 、汞之藥，以桃符煎湯下，亦是厭之之義也。
桃橛（《拾遺》）
時珍曰︰橛音掘，即 也。人多釘於地上，以鎮家宅，三載者良。
【主治】
卒心腹痛，鬼疰，破血，辟邪惡氣脹滿，煮汁服之，與桃符同功（藏器）。
【附方】
新一。
風蟲牙痛︰門下桃橛燒取汁，少少納孔中，以蠟固之。（《聖惠方》）。
桃寄生 見木部。
桃蠹蟲 移入蟲部。
栗
（《別錄》上品）
【釋名】
時珍曰︰栗，《說文》作KT ，從 （音條），象花實下垂之狀也。梵書名篤迦。
【集解】
《別錄》曰︰栗生山陰，九月採。
弘景曰︰今會稽諸暨栗，形大皮濃，不美；剡及始豐栗，皮薄而甜，乃佳。
頌曰︰栗處處有之，而兗州、宣州者最勝。木高二、三丈，葉極類櫟。四月開花青黃色，長條似胡桃花。實有房 ，大者若拳，中子三、五；小者若桃李，中子惟一、二。將熟則罅拆子出。栗類亦多。按︰陸璣《詩疏》云︰栗，五方皆有之，周、秦、吳、揚特饒。惟濮陽及范陽栗甜美味長，他方者不及也。倭、韓國諸島上栗大如雞子，味短不美。桂陽有莘栗，叢生，實大如杏仁，皮、子形色與栗無異，但小耳。又有奧栗，皆與栗同，子圓而細，惟江湖有之，或云即莘也。莘音榛，《詩》云「樹之莘栗」是矣。
保升曰︰板栗、錐栗二樹皆大。茅栗似板栗而細如橡子，其樹雖小，葉亦不殊，但春生夏花、秋實冬枯爲異耳。
宗奭曰︰湖北一種旋栗，頂圓末尖，即榛栗，象榛子形也。栗欲乾收，莫如曝之；欲生收，莫如潤沙藏之，至夏初尚如新也。
時珍曰︰栗但可種成，不可移栽。按︰《事類合璧》云︰栗木高二、三丈，苞生多刺如毛，每枝不下四、五個苞，有青、黃、赤三色。中子或單或雙，或三或四。其殼生黃熟紫，殼內有膜裹仁，九月霜降乃熟。其苞自裂而子墜者，乃可久藏，苞未裂者易腐也。其花作條，大如箸頭，長四、五寸，可以點燈。栗之大者爲板栗，中心扁子爲栗楔。稍小者爲山栗。山栗之圓而末尖者爲錐栗。圓小如橡子者爲莘栗。小如指頂者爲茅栗，即《爾雅》所謂 栗也，一名 栗，可炒食之。劉恂《嶺表錄》異云︰廣中無栗。惟勤州山中有石栗，一年方熟，圓如彈子，皮濃而味如胡桃。得非栗乃水果，不宜於炎方耶？
實
【氣味】
鹹，溫，無毒。
詵曰︰吳栗雖大味短，不如北栗。凡栗日中曝乾食，即下氣補益；不爾猶有木氣，不補益也。火煨去汗，亦殺水氣。生食則發氣，蒸炒熟食則壅氣。凡患風水人不宜食，味鹹生水也。
恭曰︰栗作粉食，勝於菱、芡；但以飼孩兒，令齒不生。
宗奭曰︰小兒不可多食。生則難化，熟則滯氣，膈食生蟲，往往致病。
【主治】
益氣，濃腸胃，補腎氣，令人耐飢（《別錄》）。
生食，治腰腳不遂（思邈）。療筋骨斷碎，腫痛瘀血，生嚼塗之，有效（蘇恭）。
栗楔（音屑） 時珍曰︰一球三顆，其中扁者栗楔也。
【主治】
筋骨風痛（士良）。活血尤效（頌曰︰今衡山合活血丹用之）。每日生食七枚，破冷 癖。又生嚼， 惡刺，出箭頭，敷瘰癧腫毒痛（大明）。
【發明】
思邈曰︰栗，腎之果也。腎病宜食之。
弘景曰︰相傳有人患腰腳弱，往栗樹下食數升，便能起行。此是補腎之義，然應生啖。
若服餌則宜蒸曝之。
宗奭曰︰栗之補腎，爲其味鹹，又滯其氣也。
時珍曰︰栗於五果屬水。水潦之年則栗不熟，類相應也。有人內寒，暴泄如注，令食煨栗二、三十枚，頓愈。腎主大便，栗能通腎，於此可驗。《經驗後方》治腎虛腰腳無力，以袋盛生栗懸干，每旦吃十餘顆，次吃豬腎粥助之，久必強健。蓋風乾之栗，勝於日曝，而火煨油炒，勝於煮蒸。仍須細嚼，連液吞咽，則有益。若頓食至飽，反致傷脾矣。按︰蘇子由詩云︰老去自添腰腳病，山翁服栗舊傳方。客來爲說晨興晚，三咽徐收白玉漿。此得食栗之訣也。王禎《農書》云︰《史記》載︰秦飢，應侯請發五苑棗、栗。則本草栗濃腸胃、補腎氣、令人耐飢之說，殆非虛語矣。
【附方】
舊三，新五。
小兒疳瘡︰生嚼栗子敷之。（《外台》）。
葦刺入肉︰方同上。
馬汗入肉成瘡者。方同上。（《勝金方》）。
馬咬成瘡︰獨顆栗子燒研敷之。（《醫說》）。
熊虎爪傷︰嚼栗敷之。（《肘後》）。
小兒口瘡︰大栗煮熟，日日與食之，甚效。（《普濟》）。
衄血不止︰宣州大栗七枚刺破，連皮燒存性，出火毒，入麝香少許研勻。每服二錢，溫水下。（《聖濟總錄》）。
金刃斧傷︰用獨殼大栗研傅，或倉卒嚼敷亦可。（《集簡方》）。
栗 （音孚） 恭曰︰栗內薄皮也。
【氣味】
甘，平，澀，無毒。
【主治】
搗散，和蜜塗面，令光急去皺紋（蘇恭）。
【附方】
新二。
骨鯁在咽︰栗子內薄皮燒存性，研末，吹入咽中即下。《聖濟總錄》︰用栗子肉上皮半兩（爲末）， 魚肝一個，乳香二錢半，同搗，丸梧子大。看鯁遠近，以線系綿裹一丸，水潤吞之，提線釣出也。
栗殼（栗之黑殼也）
【氣味】
同 。
【主治】
反胃消渴，煮汁飲之（孟詵）。煮汁飲，止瀉血（大明）。
【附方】
新一。
鼻衄不止，累醫不效。栗殼燒存性，研末，粥飲服二錢。（《聖惠方》）
毛球（栗外刺包也）
【主治】
煮汁，洗火丹毒腫（蘇恭）。
花
【主治】
瘰癧（吳瑞）。
樹皮
【主治】
煮汁，洗沙虱、溪毒（蘇恭）。療瘡毒（蘇頌）。治丹毒五色無常。剝皮有刺者，煎水洗之（孟詵。出《肘後方》）。
根
【主治】
偏腎氣，酒煎服之（汪穎）。
天師栗
（《綱目》）
【集解】
時珍曰︰按︰宋祁《益州方物記》云︰天師栗，惟西蜀青城山中有之，他處無有也。云張天師學道於此所遺，故名。似栗而味美，惟獨房若橡爲異耳。今武當山所賣娑羅子，恐即此物也。
【氣味】
甘，溫，無毒。
【主治】
久食，已風攣（時珍。出《益州記》）。
棗
（《本經》上品）
【釋名】
時珍曰︰按陸佃《埤雅》云︰大曰棗，小曰棘。棘，酸棗也。棗性高，故重 ；棘性低，故並 。朿音次。棗、棘皆有刺針，會意也。
【集解】
《別錄》曰︰棗生河東平澤。
弘景曰︰世傳河東猗氏縣棗特異。今青州出者形大而核細，多膏甚甜。郁州互市者亦好，小不及耳。江東臨沂、金城棗形大而虛，少脂，好者亦可用之。南棗大惡，不堪啖。
頌曰︰近北州郡皆出棗，惟青州之種特佳。晉州、絳州者雖大，而不及青州肉濃也。江南出者，堅燥少脂。今園圃種蒔者，其種甚多。美者有水菱棗、御棗之類，皆不堪入藥，蓋肌肉輕虛故也。南郡人煮而曝乾，皮薄而皺，味更甘於他棗，謂之天蒸棗，亦不入藥。按郭璞注《爾雅》云︰壺棗大而銳，壺猶瓠也。邊，腰棗也，細腰，今謂之轆轤棗。櫅，白棗也，子白乃熟。洗，大棗也，出河東猗氏縣，大如雞卵。遵，羊棗也，實小紫黑，俗名羊矢棗。樲，酸棗也，木小而實酢。還味，棯棗也，其味短。蹶泄，苦棗也，其味苦。晰，無實棗也。
宗奭曰︰大棗先青州，次晉州，皆可晒曝入藥，益脾胃。余者止可充食用耳。青州人以棗去皮核，焙乾爲棗圈，以爲奇果。有御棗，甘美輕脆，後衆棗熟而易生蟲，今人所謂撲落酥者是也。又有牙棗，先衆棗熟，亦甘美，微酸而尖長。二棗皆可啖，不堪收曝。
時珍曰︰棗木赤心有刺。四月生小葉，尖觥光澤。五月開小花，白色微青。南北皆有，惟青、晉所出者肥大甘美，入藥爲良。其類甚繁，《爾雅》所載之外，郭義恭《廣志》有狗牙、雞心、牛頭、羊矢、獼猴、細腰、赤心、三星、駢白之名，又有木棗、氐棗、桂棗、夕棗、灌棗、墟棗、蒸棗、白棗、丹棗、棠棗，及安邑、信都諸棗。谷城紫棗長二寸，羊角棗長三寸。密雲所出小棗，脆潤核細，味亦甘美，皆可充果食，不堪入藥。入藥須用青州及晉地晒乾大棗爲良。按賈思勰《齊民要術》云︰凡棗全赤時，日日撼而收曝，則紅皺。若半赤收者，肉未充滿，干即色黃而皮皺，將赤收者，味亦不佳。《食經》作乾棗法︰須治淨地，鋪菰箔之類承棗，日晒夜露，擇去胖爛，曝乾收之。切而晒乾者爲棗脯。煮熟榨出者爲棗膏，亦曰棗瓤。蒸熟者爲膠棗，加以糖、蜜拌蒸則更甜；以麻油葉同蒸，則色更潤澤。搗膠棗晒乾者爲棗油，其法取紅軟乾棗入釜，以水僅淹平，煮沸漉出，砂盆研細，生布絞取汁，塗盤上晒乾，其形如油，以手摩刮爲末收之。每以一匙，投湯碗中，酸甜味足，即成美漿，用和米，最止飢渴、益脾胃也。盧諶《祭法》云︰春祀用棗油。即此。
生棗
【氣味】
甘、辛，熱，無毒。多食令人寒熱。凡羸瘦者不可食。
思邈曰︰多食令人熱渴膨脹，動臟腑，損脾元，助濕熱。
大棗
【釋名】
乾棗（《別錄》）、美棗（《別錄》）、良棗。
《別錄》曰︰八月採，曝乾。
瑞曰︰此即晒乾大棗也。味最良美，故宜入藥。今人亦有用膠棗之肥大者。
【氣味】
甘，平，無毒。
思邈曰︰甘、辛，熱，滑，無毒。
杲曰︰溫。
大明曰︰有齒病、疳病、蟲䘌人不宜啖棗，小兒尤不宜食。又忌與蔥同食，令人五臟不和；與魚同食，令人腰腹痛。
時珍曰︰今人蒸棗多用糖、蜜拌過，久食最損脾、助濕熱也。啖棗多，令人齒黃生。故嵇康《養生論》云︰齒處晉而黃，虱處頭而黑。
【主治】
心腹邪氣，安中，養脾氣，平胃氣，通九竅，助十二經，補少氣、少津液、身中不足，大驚，四肢重，和百藥。久服輕身、延年（《本經》。宗奭曰：煮取肉，和脾胃藥甚佳）。補中，益氣，堅志，強力，除煩悶，療心下懸，除腸澼。久服不飢、神仙（《別錄》）。潤心肺，止嗽，補五臟，治虛損，除腸胃癖氣。和光粉燒，治疳痢（大明）。小兒患秋痢與蛀，棗食之良（孟詵）。殺烏頭、附子、天雄毒（之才）。和陰陽，調營衛，生津液（李杲）。
【發明】
弘景曰︰道家方藥，以棗爲佳餌。其皮利，肉補虛，所以合湯皆擘之也。
杲曰︰大棗氣味俱濃，陽也。溫以補不足，甘以緩陰血。
成無己曰︰邪在營衛者，辛甘以解之。故用薑、棗以和營衛，生發脾胃升騰之氣。張仲景治奔豚，用大棗滋脾土以平腎氣也。治水飲脅痛有十棗湯，益土而勝水也。
震亨曰︰棗屬土而有火，味甘性緩。甘先入脾，補脾者未嘗用甘。故今人食甘多者，脾必受病也。
時珍曰︰《素問》言棗爲脾之果，脾病宜食之。謂治病和藥，棗爲脾經血分藥也。若無故頻食，則生蟲損齒，貽害多矣。按王好古云︰中滿者勿食甘，甘令人滿。故張仲景建中湯心下痞者，減餳、棗，與甘草同例，此得用棗之方矣。又按許叔微《本事方》云︰一婦病臟燥悲泣不止，祈禱備至。予憶古方治此証用大棗湯，遂治，與服盡劑而愈。古人識病治方，妙絕如此。又陳自明《婦人良方》云︰程虎卿內人妊娠四、五個月，遇晝則慘戚悲傷，淚下數欠，如有所憑，醫巫兼治皆無益。管伯周說︰先人曾語此，治須大棗湯乃愈。虎卿借方治藥，一投而愈。方見下條。又《摘玄方》治此証，用紅棗燒存性，酒服三錢，亦大棗湯變法也。
【附方】舊七，新十二。
調和胃氣︰以乾棗去核，緩火逼燥爲末。量多少入少生薑末，白湯點服。調和胃氣甚良。（《衍義》）。
反胃吐食︰大棗一枚去核，用斑蝥一枚去頭翅，入在內，煨熟去蝥，空心食之，白湯下良。
小腸氣痛︰大棗一枚去核，用斑蝥一枚去頭、足、翅，入棗內，紙包煨熟，去蝥食棗，以桂心、蓽澄茄湯下。（《直指》）。
傷寒熱病後，口乾咽痛，喜唾︰大棗二十枚，烏梅十枚，搗入蜜丸。含如杏核大，咽汁甚效。（《千金方》）。
婦人臟燥，悲傷欲哭，象若神靈，數欠者，大棗湯主之︰大棗十枚，小麥一升，甘草二兩，每服一兩，水煎服之。亦補脾氣。（《金匱》）。
妊娠腹痛︰大紅棗十四枚，燒焦爲末，以小便服之。（《梅師》）。
大便燥塞︰大棗一枚去核，入輕粉半錢縛定，煨熟食之，仍以棗湯送下。（《直指》）。
咒棗治瘧︰執棗一枚，咒曰︰吾有棗一枚，一心歸大道。優他或優降，或劈火燒之。念七遍，吹棗上，與病患食之，即愈。（《 嶁神書》）。
煩悶不眠︰大棗十四枚，蔥白七莖，水三升，煮一升，頓服。（《千金》）。
上氣咳嗽，治傷中筋脈急，上氣咳嗽者︰用棗二十枚去核，以酥四兩微火煎，入棗肉中泣盡酥，取收之。常含一枚，微微咽之取瘥。（《聖惠方》）。
肺疽吐血，因啖辛辣，熱物致傷者︰用紅棗（連核燒存性）、百藥煎（ 過）等分爲末。每服二錢，米飲下。（《三因》）。
耳聾鼻塞，不聞音聲、香臭者︰取大棗十五枚（去皮核），蓖麻子三百枚（去皮），和搗。綿裹塞耳、鼻，日一度。三十餘日，聞聲及香臭也。先治耳，後治鼻，不可並塞。（孟詵《食療》）。
久服香身︰用大棗肉和桂心、白瓜仁、松樹皮爲丸，久服之。（《食療本草》）。
走馬牙疳︰新棗肉一枚，同黃柏燒焦爲末。油和敷之。若加砒少許更妙。（王氏《博濟》）。
諸瘡久壞不愈者。棗膏三升，煎水頻洗，取愈。（《千金》）。
痔瘡疼痛︰大肥棗一枚剝去皮，取水銀掌中，以唾研令極熟，敷棗瓤上，納入下部良。（《外台》）。
下部蟲癢︰蒸大棗取膏，以水銀和捻，長三寸，以綿裹，夜納下部中，明日蟲皆出也。（《肘後》）。
卒急心疼︰《海上方》訣云︰一個烏梅二個棗，七枚杏仁一處搗。男酒女醋送下之，不害心疼直到老。
食椒閉氣︰京棗食之即解也。（《百一選方》）。
三歲陳棗核中仁
【氣味】
燔之，苦，平，無毒。
【主治】
腹痛邪氣（《別錄》）。惡氣卒疰忤（孟詵）。核燒研，摻脛瘡良（時珍）。
【發明】
時珍曰︰按《劉根別傳》云︰道士陳孜如痴人，江夏袁仲陽敬事之。
孜曰︰今春當有疾，可服棗核中仁二十七枚。後果大病，服之而愈。又云︰常服棗仁，百邪不復干也。仲陽服之有效，則棗果有治邪之說矣。又《道書》云︰常含棗核治氣，令口行津液，咽之佳。謝承《後漢書》亦云︰孟節能含棗核，不食可至十年也。此皆藉棗以生津受氣，而咽之又能達黃宮，以交離坎之義耳。
葉
【氣味】
甘，溫，微毒。《別錄》曰︰散服使人瘦，久則嘔吐。
【主治】
覆麻黃，能令出汗（《本經》）。和葛粉，揩熱痱瘡，良（《別錄》）。治小兒壯熱，煎湯浴之（大明）。
【附方】
新二。
小兒傷寒︰五日以後熱不退。用棗葉半握，麻黃半兩，蔥白、豆豉各一合，童子小便二鐘，煎一鐘，分二服，取汗。（《總錄》）
反胃嘔噦︰乾棗葉一兩，藿香半兩，丁香二錢半，每服二錢，薑三片，水一盞煎服。（《聖惠方》）。
木心
【氣味】
甘，澀，溫，有小毒。
【主治】
中蠱腹痛，面目青黃，淋露骨立。銼取一斛，水淹三寸，煮至二斗澄清，煎五升。旦服五合，取吐即愈。又煎紅水服之，能通經脈。（時珍，出《短劇方》）。
根
【主治】
小兒赤丹從腳趺起，煎湯頻浴之。（時珍，出《千金》）。
【附方】舊一。
令發易長︰取東行棗根三尺，橫安甑上蒸之，兩頭汗出，收取敷發，即易長。（《聖惠方》）。
皮
【主治】
同老桑樹皮，並取北向者，等分，燒研。每用一合，井水煎，澄取清，洗目。一月三洗，昏者復明。忌葷、酒、房事（時珍）。
仲思棗
（宋《開寶》）
【釋名】
仙棗。
志曰︰北齊時有仙人仲思得此棗種之，因以爲名。
【集解】
志曰︰仲思棗形如大棗，長一、二寸，正紫色，細紋小核，味甘。今亦少有。
時珍曰︰按︰杜寶《大業拾遺記》云︰隋時信都郡獻仲思棗，長四寸，圍五寸，肉肥核小有味，勝於青州棗，亦名仙棗。觀此，則《廣志》之西王母棗、谷城紫棗，皆此類也。
【氣味】
甘，溫，無毒。
【主治】
補虛益氣，潤五臟，去痰嗽冷氣。久服令人肥健，好顏色，神仙不飢（《開寶》）。
苦棗
（《食性》）
【釋名】
蹶泄（《爾雅》。名義未詳）。
【集解】
士良曰︰苦棗處處有之。色青而小，味苦不堪，人多不食。
實
【氣味】
苦，大寒，無毒。
【主治】
傷寒熱伏在臟腑，狂蕩煩滿，大小便閉澀。取肉煮研，和蜜丸服（士良）。
此作品在全世界都属于公有领域，因为作者逝世已经超过100年，且作品于1931年1月1日之前出版。

果之二 （山果類三十四種）
梨
（《別錄》下品）
【釋名】
快果、果宗、玉乳、蜜父。
震亨曰︰梨者，利也。其性下行流利也。
弘景曰︰梨種殊多，並皆冷利，多食損人，故俗人謂之快果，不入藥用。
【集解】
頌曰︰梨，處處皆有，而種類殊別。醫方相承，用乳梨、鵝梨。乳梨，出宣城，皮濃而肉實，其味極長；鵝梨，河之南北州郡皆有之，皮薄而漿多，味差短，其香則過之。其餘水梨、消梨、紫糜梨、赤梨、青梨、茅梨、甘棠梨、御兒梨之類甚多，俱不入藥也。
一種桑梨，惟堪蜜煮食之，止口乾，生食不益人，冷中。又有紫花梨，療心熱。唐武宗有此疾，百藥不效。青城山邢道人以此梨絞汁進之，帝疾遂愈。複求之，不可得。常山郡忽有一株，因緘封以進。帝多食之，解煩燥殊效。歲久木枯，不複有種，今人不得而用之矣。
時珍曰︰梨樹高二、三丈，尖葉光膩有細齒，二月開白花如雪六出。上巳無風則結實必佳。故古語云︰上巳有風梨有蠹，中秋無月蚌無胎。賈思勰言︰梨核每顆有十餘子，種之惟一、二子生梨，余皆生杜，此亦一異也。杜，即棠梨也。梨品甚多，必須棠梨、桑樹接過者，則結子早而佳。梨有青、黃、紅、紫四色。乳梨，即雪梨；鵝梨，即綿梨；消梨，即香水梨也。俱為上品，可以治病。御兒梨，即玉乳梨之訛。或云御兒一作語兒，地名也，在蘇州嘉興縣，見《漢書注》。
其他青皮、早谷、半斤、沙糜諸梨，皆粗澀不堪，只可蒸煮及切烘為脯爾。一種醋梨，易水煮熟，則甜美不損人也。昔人言梨，皆以常山真定、山陽鉅野、梁國睢陽、齊國臨淄、巨鹿、弘農、京兆、鄴都、洛陽為稱。蓋好梨多產於北土，南方惟宣城者為勝。故司馬遷《史記》云︰淮北、滎南、河濟之間，千株梨其人與千戶侯等也。又魏文帝詔云︰真定御梨大如拳，甘如蜜，脆如菱，可以解煩釋 。辛氏《三秦記》云︰含消梨大如五升器，墜地則破，須以囊承取之。漢武帝嘗種於上苑。此又梨之奇品也。《物類相感志》言︰梨與蘿蔔相間收藏，或削梨
實
【氣味】
甘、微酸，寒，無毒。多食令人寒中萎困。金瘡、乳婦、血虛者，尤不可志曰︰《別本》云︰梨，甘寒，多食成冷痢。桑梨︰生食冷中，不益人。
【主治】
熱嗽，止渴。切片貼燙火傷，止痛不爛（蘇恭）。治客熱，中風不語，治傷寒熱發，解丹石熱氣、驚邪，利大小便（《開寶》）。除賊風，止心煩氣喘熱狂。作漿，吐風痰（大明）。猝喑風不語者，生搗汁頻服。胸中痞塞熱結者，宜多食之（孟詵）。潤肺涼心，消痰降火，解瘡毒、酒毒（時珍）。
【發明】
宗奭曰︰梨，多食動脾，少則不及病，用梨者當斟酌之。惟病酒煩渴人食之甚佳，終不能卻疾。
慎微曰︰孫光憲《北夢瑣言》云︰有一朝士見奉御梁新診之，曰︰風疾已深，請速歸去。複見 州馬醫趙鄂診之，言與梁同，但請多吃消梨，咀 不及，絞汁而飲。到家旬日，唯吃消梨，頓爽也。
時珍曰︰《別錄》著梨，只言其害，不著其功。陶隱居言梨不入藥。蓋古人論病多主風寒，用藥皆是桂、附，故不知梨有治風熱、潤肺涼心、消痰降火、解毒之功也。今人痰病、火病，十居六、七。梨之有益，蓋不為少，但不宜過食爾。按︰《類編》云︰一士人狀若有疾，厭厭無聊，往謁楊吉老診之。楊曰︰君熱症已極，氣血消鑠，此去三年，當以疽死。士人不樂而去。聞茅山有道士醫術通神，而不欲自鳴。乃衣仆衣，詣山拜之，願執薪水之役。道士留置弟子中。久之以實白道士。道士診之，笑曰︰汝便下山，但日日吃好梨一顆。如生梨已盡，則取乾者泡湯，食滓飲汁，疾自當平。士人如其戒，經一歲複見吉老。見其顏貌腴澤，脈息和平，驚曰︰君必遇異人，不然豈有痊理？士人備告吉老。吉老具衣冠望茅山設拜，自咎其學之未至。此與瑣言之說仿佛。觀夫二條，則梨之功豈小補哉？然惟乳梨、鵝梨、消梨可食，余梨則亦不能去病也。
【附方】
舊八，新四。
消渴飲水︰用香水梨、或鵝梨、或江南雪梨皆可，取汁以蜜湯熬成瓶收。無時以熱水或冷水調服，愈乃止。（《普濟方》）
猝得咳嗽︰頌曰︰崔元亮《海上方》︰用好梨去核，搗汁一碗，入椒四十粒，煎一沸去滓，納黑餳一大兩，消訖，細細含咽立定。詵曰︰用梨一顆，刺五十孔，每孔納椒一粒，面裹灰火煨熟，停冷去椒食之。又方︰去核納酥、蜜，面裹燒熟，冷食。又方︰切片，酥煎食之。
又方︰搗汁一升，入酥、蜜各一兩，地黃汁一升，煎成含咽。凡治嗽，須喘急定時冷食之。若熱食反傷肺，令嗽更劇，不可救也。若反，可作羊肉湯餅飽食之，便臥少時，即佳。
痰喘氣急︰梨剜空，納小黑豆令滿，留蓋合住系定，糠火煨熟，搗作餅。每日食之，至效。（《摘玄》）
喑風失音︰生梨，搗汁一盞飲之，日再服。（《食療本草》）
小兒風熱，昏懵躁悶，不能食︰用消梨三枚切破，以水二升，煮取汁一升，入粳米一合，煮粥食之。（《聖惠方》）
赤目弩肉，日夜痛者︰取好梨一顆搗絞汁，以綿裹黃連片一錢浸汁。仰臥點之。（
赤眼腫痛︰鵝梨一枚搗汁，黃連末半兩，膩粉一字，和勻綿裹浸梨汁中，日日點之。（《聖惠方》）
反胃轉食，藥物不下︰用大雪梨一個，以丁香十五粒刺入梨內，濕紙包四、五重，煨熟食
花
【主治】
去面黑粉滓（時珍。方見李花下）。
葉
【主治】
霍亂吐利不止，煮汁服。作煎，治風（蘇恭）。治小兒寒疝（蘇頌）。搗汁服，解中菌毒（吳瑞）。
【附方】
舊三，新一。
小兒寒疝腹痛，大汗出︰用梨葉，濃煎七合，分作數服，飲之大良。此徐玉經驗方也。（《圖經本草》）
中水毒病初起，頭痛惡寒，拘急心煩︰用梨葉一把搗爛，以酒一盞攪飲。（《篋中方》）
蠷 尿瘡出黃水︰用梨葉汁塗之，乾即易。（《篋中方》）
食梨過傷︰梨葉煎汁，解之。（黃記）
木皮
【主治】
解傷寒時氣（時珍）。
【附方】
新四。
傷寒溫疫已發未發。用梨木皮、大甘草各一兩，黃秫谷一合（為末），鍋底煤一錢。每服三錢，白湯下，日二服，取愈。此蔡醫博方也。（黎居士《簡易方》）
霍亂吐利︰梨枝，煮汁飲。（《聖惠》）
氣積郁冒，人有氣從臍左右起上沖，胸滿氣促，郁冒厥者。用梨木灰、伏出雞卵殼中白皮、紫菀、麻黃（去節），等分為末，糊丸梧桐子大。每服十丸，酒下。亦可為末服方寸匕，或煮湯服。（《總錄》）
結氣咳逆三十年者，服之亦瘥。方同上。 
鹿梨
（《圖經》）
【校正】
原附梨下，今分出。
【釋名】
鼠梨（《詩疏》）、山梨（《毛詩》）、楊 （《爾雅》）、羅。
時珍曰︰《爾雅》云︰ ，羅也。其木有紋如羅，故名。《詩》云︰隰有樹 。毛萇注云︰ ，一名赤羅，一名山梨，一名樹梨。今人謂之楊 。陸機《詩疏》云︰ ，即鹿梨也，一名鼠梨。
【集解】
頌曰︰江寧府信州一種小梨，名鹿梨，葉如茶，根如小拇指。彼人取皮治瘡，八月採之。近處亦有，但采實作乾，不知入藥也。
時珍曰︰山梨，野梨也，處處有之。梨大如杏，可食。其木紋細密，赤者紋急，白者紋緩。按︰陸機云︰鹿梨，齊郡堯山、魯國、河內皆有，人亦種之。實似梨而酢，亦有美脆者。
實
【氣味】
酸，澀，寒，無毒。
【主治】
煨食治痢（蘇頌）。
根皮
【氣味】
同實。
【主治】
瘡疥，煎汁洗之（蘇頌）。
【附方】
新二。
一切瘡︰鹿梨散︰用鹿梨根、蛇床子各半斤，真剪草四兩，硫黃三錢，輕粉一錢。為末。
麻油調敷之。小兒塗於絹衣上著之，七日不解，自愈。（《仁存方》）
一切癬︰鹿梨根，刮皮搗爛，醋和麻布包擦之。乾者為末，以水和搗。（唐瑤《經驗方》）
棠梨
（《綱目》）
【釋名】
甘棠。
時珍曰︰《爾雅》云︰杜，甘棠也。赤者杜，白者棠。或云︰牝曰杜，牡曰棠。或云︰澀者杜，甘者棠。杜者澀也，棠者糖也。三說俱通，末說近是。
【集解】
時珍曰︰棠梨，野梨也。處處山林有之。樹似梨而小。葉似蒼朮葉，亦有團者，三叉者，葉邊皆有鋸齒，色頗黲白。二月開白花，結實如小楝子大，霜後可食。其樹接梨甚嘉。有甘酢、赤白二種。按︰陸機《詩疏》云︰白棠，甘棠也，子多酸美而滑。赤棠子澀而酢，木理亦赤，可作弓材。《救荒本草》云︰其葉味微苦，嫩時炸熟，水浸淘淨，油、鹽調食，或蒸晒代茶。其花亦可炸食，或晒乾磨面，作燒餅食，以濟飢。又楊慎《丹鉛錄》言︰尹伯奇采 花以濟飢。注者言︰ ，即山梨，乃今棠梨也。未知是否？
實
【氣味】
酸、甘，澀，寒，無毒。
【主治】
燒食，止滑痢（時珍）。
枝葉
【氣味】
同實。
【主治】
霍亂吐瀉不止，轉筋腹痛，取一握，同木瓜二兩煎汁，細呷之（時珍。《聖惠方》）。
【附方】
新一。
反胃吐食︰棠梨葉，油炒，去刺，為末。每旦酒服一錢。（《山居四要》）
海紅
（《綱目》）
【釋名】
海棠梨。
時珍曰︰按︰李德裕《草木記》云︰凡花木名海者，皆從海外來，如海棠之類是也。又李白詩注云︰海紅乃花名，出新羅國甚多。則海棠之自海外有據矣。
【集解】
時珍曰︰《飲膳正要》果類有海紅，不知出處，此即海棠梨之實也。狀如木瓜而小，二月開紅花，實至八月乃熟。鄭樵《通志》云︰海棠子名海紅，即《爾雅》赤棠也。
沈立《海棠記》云︰棠有甘棠、沙棠、棠梨，皆非海棠也。海棠盛於蜀中。其出江南者名南海棠，大抵相類，而花差小。棠性多類梨。其核生者長慢，十數年乃花。以枝接梨及木瓜者易茂，其根色黃而盤勁，其木堅而多節，外白中赤。其枝葉密而條暢。其葉類杜，大者縹綠色，小者淺紫色。
二月開花五出，初如胭脂點點然，開則漸成纈暈，落則有若素妝淡粉。其蒂長寸余，淡紫色，或三萼、五萼成叢。其蕊如金粟，中有紫須。其實狀如梨，大如櫻桃，至秋可食，味甘酸。大抵海棠花以紫綿色者為正，余皆棠梨耳。海棠花不香，惟蜀之嘉州者有香而木大。
有黃海棠，花黃。貼乾海棠，花小而鮮。垂絲海棠，花粉紅向下。皆無子，非真海棠也。
子
【氣味】
酸、甘，平，無毒。
【主治】
泄痢（時珍。出《正要》）。
木瓜
（《別錄》中品）
【釋名】
（音茂）。
時珍曰︰按︰《爾雅》云︰ ，木瓜。郭璞注云︰木實如小瓜，酢而可食。則木瓜之名取此義也。或云︰木瓜味酸，得木之正氣故名。亦通。 從林、矛，諧聲也。
【集解】
弘景曰︰木瓜，山陰蘭亭尤多，彼人以為良果。又有 楂，大而黃。有楂子，小而澀。《禮》云︰楂、梨鑽之。古亦以楂為果，今則不也。
保升曰︰其樹枝狀如柰，花作房生子，形似栝蔞，火乾甚香。楂子似梨而酢，江外常為果食。
頌曰︰木瓜，處處有之，而宣城者為佳。木狀如柰，春末開花，深紅色。其實大者如瓜，小者如拳，上黃似著粉。宣人種蒔尤謹，遍滿山谷。始實成則鏃紙花粘於上，夜露日烘，漸變紅，花文如生。本州以充土貢，故有宣城花木瓜之稱。 楂酷類木瓜，但看蒂間別有重蒂如乳者為木瓜，無者為 楂也。
曰︰真木瓜皮薄，色赤黃，香而甘酸不澀，其向裡子頭尖，一面方，食之益人。有和圓子，色微黃，蒂粗，其子小圓，味澀微鹹，能傷人氣。有蔓子，顆小，味絕澀，不堪用。
有土伏子，味絕苦澀不堪，子如大樣油麻，餌之令人目澀、目赤筋痛也。
宗奭曰︰西洛大木瓜，其味和美，至熟只青白色，入藥絕有功，勝宣州者，味淡。
時珍曰︰木瓜可種可接，可以枝壓。其葉光而濃，其實如小瓜而有鼻，津潤味不木者，為木瓜；圓小於木瓜，味木而酢澀者，為木桃；似木瓜而無鼻，大於木桃，味澀者，為木李，亦曰木梨，即 楂及和圓子也。鼻乃花脫處，非臍蒂也。木瓜性脆，可蜜漬之為果。去子蒸爛，搗泥入蜜與薑作煎，冬月飲尤佳。木桃、木李性堅，可蜜煎及作糕食之。木瓜燒灰散池中，可以毒魚，說出《淮南萬畢術》。又《廣志》云︰木瓜枝，一尺有百二十節，可為杖
實
【修治】
曰︰凡使木瓜，勿犯鐵器，以銅刀削去硬皮並子，切片晒乾，以黃牛乳
時珍曰︰今人但切片晒乾入藥爾。按︰《大明會典》︰宣州歲貢烏爛蟲蛀木瓜入御藥局。亦取其陳久無木氣，如栗子去木氣之義爾。
【氣味】
酸，溫，無毒。
思邈曰︰酸、鹹，溫，澀。詵曰︰不可多食，損齒及骨。
【主治】
濕痺邪氣，霍亂大吐下，轉筋不止（《別錄》）。治腳氣沖心，取嫩者一顆，去子，煎服，佳。強筋骨，下冷氣，止嘔逆，心膈痰唾，消食，止水利後渴不止，作飲服之（
《藏器》）。止吐瀉奔豚，及水腫冷熱痢，心腹痛（大明）。調營衛，助穀氣（雷 ）。去濕和胃，滋脾益肺，治腹脹善噫，心下煩痞（好古）。
【發明】
杲曰︰木瓜，入手、足太陰血分，氣脫能收，氣滯能和。
弘景曰︰木瓜最療轉筋。如轉筋時，但呼其名及書上作木瓜字，皆愈。此理亦不可解。
俗人拄木瓜杖，云利筋脛也。
宗奭曰︰木瓜得木之正，酸能入肝，故益筋與血。病腰腎腳膝無力，皆不可缺也。人以鉛霜或胡粉塗之，則失酢味，且無渣，蓋受金之製也。
時珍曰︰木瓜所主霍亂、吐利、轉筋、腳氣，皆脾胃病，非肝病也。肝雖主筋，而轉筋則由濕熱、寒濕之邪襲傷脾胃所致，故筋轉必起於足腓。腓及宗筋皆屬陽明。木瓜治轉筋，非益筋也，理脾而伐肝也。土病則金衰而木盛，故用酸溫以收脾肺之耗散，而借其走筋以平肝邪，乃土中瀉木以助金也。木平則土得令而金受蔭矣。《素問》云︰酸走筋。筋病無多食酸。孟詵云︰多食木瓜，損齒及骨。皆伐肝之明驗，而木瓜入手、足太陰，為脾、肺藥，非肝藥，益可征矣。又《針經》云︰多食酸，令人癃。酸入於胃，其氣澀以收，上之兩焦出入，流入胃中，下去膀胱，胞薄以軟，得酸則縮卷，約而不通，故水道不利而癃澀也。羅天益《寶鑒》云︰太保劉仲海日食蜜煎木瓜三、五枚，同伴數人皆病淋疾，以問天益。天益曰︰此食酸所致也，但奪食則已。陰之所生，本在五味；陰之所營，傷在五味。五味太過，皆能傷人，不獨酸也。又陸佃《埤雅》云︰俗言梨百損一益， 百益一損。故《詩》云︰投我以木瓜。取其有益也。
【附方】
舊二，新十。
項強筋急不可轉側，肝、腎二臟受風也︰用宣州木瓜二個（取蓋去瓤），沒藥二兩，乳香二錢半。二味入木瓜內縛定，飯上蒸三、四次，爛研成膏。每用三錢，入生地黃汁半盞，無灰酒二盞，暖化溫服。許叔微云︰有人患此，自午後發，黃昏時定。予謂此必先從足起。足少陰之筋自足至項。筋者肝之合。今日中至黃昏，陽中之陰，肺也。自離至兌，陰旺陽弱之時。故《靈寶畢法》云︰離至乾，腎氣絕而肝氣弱。肝、腎二臟受邪，故發於此時。予授此及都梁丸，服之而愈。（《本事方》）
腳氣腫急︰用木瓜切片，囊盛踏之。廣德顧安中，患腳氣筋急腿腫。因附舟，以足閣一袋醫錄》）
腳筋攣痛︰用木瓜數枚，以酒、水各半，煮爛搗膏，乘熱貼於痛處，以帛裹之。冷即換，日三、五度。（《食療本草》）
臍下絞痛︰木瓜三片，桑葉七片，大棗三枚。水三升，煮半升，頓服即愈。（《食療》）
小兒洞痢，木瓜搗汁，服之。（《千金方》）
霍亂轉筋︰木瓜一兩，酒一升，煎服。不飲酒者，煎湯服。仍煎湯，浸青布裹其足。（《聖惠》）
霍亂腹痛︰木瓜五錢，桑葉三片，棗肉一枚。水煎服。（《聖惠方》）
四蒸木瓜丸治肝、腎、脾三經氣虛，為風寒暑濕相搏，流注經絡。凡遇六氣更變，七情不和，必至發動，或腫滿，或頑痺，憎寒壯熱，嘔吐自汗，霍亂吐利。用宣州大木瓜四個，切蓋剜空聽用︰一個入黃 、續斷末各半兩於內；一個入蒼朮、橘皮末各半兩於內；一個入烏藥、黃松節末各半兩於內（黃松節即茯神中心木也）；一個入威靈仙、苦葶藶末各半兩於內。
以原蓋簪定，用酒浸透，入甑內蒸熟、晒，三浸、三蒸、三晒，搗末，以榆皮末、水和，糊丸如梧桐子大。每服五十丸，溫酒、鹽湯任下。（《御藥院方》）
腎臟虛冷，氣攻腹脅，脹滿疼痛。用大木瓜三十枚，去皮、核，剜空，以甘菊花末、青鹽末各一斤填滿，置籠內蒸熟，搗成膏，入新艾茸二斤搜和，丸如梧桐子大。每米飲下三十丸，日二。（《聖濟總錄》）
發槁不澤︰木瓜浸油，梳頭。（《聖惠方》）
反花痔瘡︰木瓜為末，以鱔魚身上涎調，貼之，以紙護住。（《醫林集要》）
辟除壁虱︰以木瓜切片，鋪於席下。（ 仙《神隱》）
木瓜核
【主治】
霍亂煩躁氣急，每嚼七粒，溫水咽之（時珍。出《聖惠》）。
枝、葉、皮、根
【氣味】
並酸、澀，溫，無毒。
【主治】
煮汁飲，並止霍亂、吐下、轉筋，療腳氣（《別錄》）。枝，作杖，利筋脈。根、葉，煮湯淋足脛，可以已蹶。木材作桶濯足，甚益人（蘇頌）。枝、葉煮汁飲，治熱痢（時珍。出《千金》）。
花
【主治】
面黑粉滓（方見李花）。
楂子
（音渣。《食療》）
【校正】
原附木瓜下，今分出。
【釋名】
木桃（《埤雅》）、和圓子。
時珍曰︰木瓜酸香而性脆。木桃酢澀而多渣，故謂之楂，《雷公炮炙論》和圓子即此也
【集解】
《藏器》曰︰楂子生中都，似 而小，江外常為果食，北土無之。
頌曰︰處處有之，孟州特多。
弘景曰︰《禮》云︰楂梨鑽之。謂鑽去核也。鄭玄不識，以為梨之不臧者。郭璞以為似梨而酢澀。古以為果，今不入例矣。
時珍曰︰楂子乃木瓜之酢澀者，小於木瓜，色微黃，蒂、核皆粗，核中之子小圓也。按︰王禎《農書》云︰楂似小梨，西川、唐、鄧間多種之。味劣於梨與木瓜，而入蜜煮湯，則香美過之。《莊子》云︰楂、梨、橘、柚皆可於口。《淮南子》云︰樹楂、梨、橘，食之則美，嗅之則香。皆指此也。
【氣味】
酸，澀，平，無毒。
詵曰︰多食傷氣，損齒及筋。
【主治】
斷痢（弘景）。去惡心咽酸，止酒痰黃水（藏器）。煮汁飲，治霍亂轉筋，功與木瓜相近（孟詵）。
楂
（音冥渣。宋《圖經》）
【校正】
原附木瓜下，今分出。
【釋名】
蠻楂（《通志》）、瘙楂（《拾遺》）、木李（《詩經》）、木梨（《埤雅》）。
時珍曰︰木李生於吳越，故鄭樵《通志》謂之蠻楂。云俗呼為木梨，則 楂蓋蠻楂之訛也。
【集解】
頌曰︰ 楂木、葉、花、實酷類木瓜，但比木瓜大而黃色。辨之惟看蒂間別有重蒂如乳者為木瓜，無此則 楂也。可以進酒去痰。道家生壓取汁，和甘松、玄參末作濕香，云甚爽神也。
詵曰︰ 楂氣辛香，置衣箱中殺蠹蟲。
時珍曰︰ 楂，乃木瓜之大而黃色無重蒂者也；楂子，乃木瓜之短小而味酢澀者也；，則楂類之生於北土者也。三物與木瓜皆是一類各種，故其形狀功用不甚相遠，但木瓜得木之正氣，為可貴耳。
【氣味】
酸，平，無毒。
【主治】
解酒去痰（弘景）。食之去惡心，止心中酸水（藏器）。煨食，止痢。浸油梳頭，治發白、發赤（大明）。煮汁服，治霍亂轉筋（吳瑞）。
??
（音溫孛。宋《開寶》）
【釋名】
時珍曰︰ ，性溫而氣 ，故名。 （音孛），香氣也。
【集解】
志曰︰ 生北土，似楂子而小。
頌曰︰今關陝有之，沙苑出者更佳。其實大抵類楂，但膚慢而多毛，味尤甘。其氣芬馥，置衣笥中亦香。
藏器曰︰樹如林檎，花白綠色。
宗奭曰︰食之須淨去浮毛，不爾損人肺。花白色，亦香。最多生蟲，少有不蛀者。
時珍曰︰ ，蓋 楂之類生於北土者，故其形狀功用皆相仿佛。李 《南海藥錄》言︰關中謂林檎為 。按︰《述征記》云︰林檎佳美。 微大而狀丑有毛，其味香，關輔乃有，江南甚希。觀此則林檎、 ，蓋相似而二物也。李氏誤矣。
【氣味】
酸、甘，微溫，無毒。
士良曰︰發毒熱，秘大小腸，聚胸中痰，壅澀血脈，不宜多食。
瑞曰︰同車螯食，發疝氣。
【主治】
溫中，下氣消食，除心間酸水，去臭，辟衣魚（《開寶》）。去胸膈積食，止渴除煩。將臥時，啖一、兩枚，生、熟皆宜（蘇頌。宗奭曰︰臥時啖此太多，亦痞塞胃脘也）。
主水瀉腸虛煩熱，散酒氣，並宜生食（李 ）。
木皮
【主治】
搗末，敷瘡（蘇頌）。 
山楂
（音渣。《唐本草》）
【校正】
《唐本草》木部赤爪木，宋《也。今並於一，但以山楂標題。
【釋名】
赤爪子（側巧切，《唐本》）、鼠楂《唐本》、猴楂（危氏）、茅楂（《日用》）、子（音求）、 梅（音計。並《爾雅》）、羊 （《唐本》）、棠 子（《圖經》）、山裡果（《食鑒》）。
時珍曰︰山楂，味似楂子，故亦名楂。世俗皆作查字，誤矣。查（音槎）乃水中浮木，與楂何關？郭璞注《爾雅》云︰ （音求）樹如梅。其子大如指頭，赤色似小柰，可食，此即山楂也。世俗作 字，亦誤矣。 乃櫟實，於 何關？楂、 之名，見於《爾雅》。自晉、宋以來，不知其原，但用查、 耳。此物生於山原茅林中，猴、鼠喜食之，故又有諸名也。《唐本草》赤爪木當作赤棗，蓋棗、爪音訛也，楂狀似赤棗故爾。范成大《虞衡志》有赤棗子。王 《百一選方》云︰山裡紅果，俗名酸棗，又名鼻涕團。正合此義矣。
【集解】
恭曰︰赤爪木，赤楂也。出山南、申、安、隨諸州。小樹高五、六尺，葉似香。子似虎掌，大如小林檎，赤色。
藏器曰︰赤爪草，即鼠楂 也。生高原， 似小楂而赤，人食之。
頌曰︰棠 子生滁州。三月開白花，隨便結實，采無時。彼人用治下痢及腰疼有效。他處亦有，不入藥用。
時珍曰︰赤爪、棠 、山楂，一物也。古方罕用，故《唐本》雖有赤爪，後人不知即此也。自丹溪朱氏始著山楂之功，而後遂為要藥。其類有二種，皆生山中。一種小者，山人呼為棠 子、茅楂、猴楂，可入藥用。樹高數尺，葉有五尖。丫間有刺。三月開五出小白花。
實有赤、黃二色，肥者如小林檎，小者如指頭，九月乃熟，小兒采而賣之。閩人取熟者去皮核，搗和糖、蜜，作為楂糕，以充果物。其核狀如牽牛子，黑色甚堅。一種大者，山人呼為羊子。樹高丈餘，花葉皆同，但實稍大而色黃綠，皮澀肉虛為異爾。初甚酸澀，經霜乃可食。功用相同，而采藥者不收。
實
【修治】
時珍曰︰九月霜後取帶熟者，去核曝乾，或蒸熟去皮核，搗作餅子，日乾
【氣味】
酸，冷，無毒。
時珍曰︰酸、甘，微溫。生食多，令人嘈煩易飢，損齒，齒齲人尤不宜也。
【主治】
煮汁服，止水痢。沐頭洗身，治瘡癢（《唐本》）。煮汁洗漆瘡，多瘥（弘景）。
治腰痛有效（蘇頌）。消食積，補脾，治小腸疝氣，發小兒瘡疹（吳瑞）。健胃，行結氣。
治婦人產後兒枕痛，惡露不盡，煎汁入沙糖服之，立效（震亨）。化飲食，消肉積症瘕，痰飲痞滿吞酸，滯血痛脹（時珍）。化血塊氣塊，活血（寧原）。
【發明】
震亨曰︰山楂大能克化飲食。若胃中無食積，脾虛不能運化，不思食者，多服之，則反克伐脾胃生發之氣也。
時珍曰︰凡脾弱食物不克化，胸腹酸刺脹悶者，於每食後嚼二、三枚，絕佳。但不可多用，恐反克伐也。按︰《物類相感志》言︰煮老雞、硬肉，入山楂數顆即易爛。則其消肉積之功，蓋可推矣。珍鄰家一小兒，因食積黃腫，腹脹如鼓。偶往羊 樹下，取食之至飽。歸而大吐痰水，其病遂愈。羊 乃山楂同類，醫家不用而有此效，則其功應相同矣。
【附方】
新七。
偏墜疝氣︰山棠 肉、茴香（炒）各一兩，為末，糊丸梧桐子大。每服一百丸，空心白湯下。
老人腰痛及腿痛︰用棠 子、鹿茸（炙）等分，為末，蜜丸梧桐子大。每服百丸，日二服。腸風下血，用寒藥、熱藥及脾弱藥俱不效者︰獨用山裡果（俗名酸棗，又名鼻涕團）乾者，痘疹不快︰乾山楂為末，湯點服之，立出紅活。又法︰猴楂五個，酒煎入水，溫服即出。
痘瘡乾黑危困者︰用棠 子為末，紫草煎酒，調服一錢。（《全幼心鑒》）
食肉不消︰山楂肉四兩，水煮食之，並飲其汁。（《簡便方》）
核
【主治】
吞之，化食磨積，治 疝（時珍）。
【附方】
新一。
難產︰山楂核七七粒，百草霜為衣，酒吞下。（《海上方》）
陰腎 腫︰方見橄欖。 
赤爪木
【氣味】
苦，寒，無毒。
【主治】
水痢，頭風身癢（《唐本》）。
根
【主治】
消積，治反胃（時珍）。
莖、葉
【主治】
煮汁，洗漆瘡（時珍。出《肘後》）。 
庵羅果
（宋《開寶》）
【釋名】
庵摩羅迦果（出佛書）、香蓋。
時珍曰︰庵羅，梵音二合者也。庵摩羅，梵音三合者也。華言清淨是也。
【集解】
志曰︰庵羅果，樹生，若林檎而極大。
宗奭曰︰西洛甚多，梨之類也。其狀似梨，先諸梨熟，七夕前後已堪啖。色黃如鵝梨，才熟便松軟，入藥亦希。
時珍曰︰按︰《一統志》云︰庵羅果俗名香蓋，乃果中極品。種出西域，亦柰類也。葉似茶葉，實似北梨，五、六月熟，多食亦無害。今安南諸地亦有之。
【氣味】
甘，溫，無毒。士良曰︰酸，微寒。
志曰︰動風疾。凡天行病及食飽後，俱不可食。同大蒜、辛物食，令人患黃病。
【主治】
食之止渴（《開寶》）。主婦人經脈不通，丈夫營衛中血脈不行。久食，令人不飢（士良）。
葉
【主治】
渴疾，煎湯飲（士良）。 
柰
（《別錄》下品）
【釋名】
頻婆（音波）。
時珍曰︰篆文柰字，象子綴於木之形。梵言謂之頻婆，今北人亦呼之，猶云端好也。
【集解】
弘景曰︰柰，江南雖有，而北國最豐。作脯食之，不宜人。林檎相似而小，俱不益人。
士良曰︰此有三種︰大而長者為柰，圓者為林檎，皆夏熟；小者味澀為 ，秋熟，一名楸子。
時珍曰︰柰與林檎，一類二種也。樹、實皆似林檎而大，西土最多，可栽可壓。有白、赤、青三色。白者為素柰，赤者為丹柰，亦曰朱柰，青者為綠柰，皆夏熟。涼州有冬柰，冬熟，子帶碧色。孔氏《六帖》言︰涼州白柰，大如兔頭。《西京雜記》言︰上林苑紫柰，大如升，核紫花青。其汁如漆，著衣不可浣，名脂衣柰。此皆異種也。郭義恭《廣志》云︰西方例多柰，家家收切，曝乾為脯，數十百斛，以為蓄積，謂之頻婆糧。亦取柰汁為豉用。其法︰取熟柰納瓮中，勿令蠅入；六、七日待爛，以酒腌，痛拌令如粥狀，下水更拌，濾去皮子；良久，去清汁，傾布上，以灰在下引汁盡，劃開，晒乾，為末，調物甘酸得所也。劉熙
《釋名》載︰柰油，以柰搗汁塗繒上，曝燥取下，色如油也。今關西人以赤柰、楸子取汁塗器中，曝乾，名果單是矣。味甘酸，可以饋遠。杜恕《篤論》云︰日給之花似柰，柰實而日給零落，虛偽與真實相似也。則日給乃柰之不實者。而《王羲之帖》云︰來禽、日給，皆囊盛為佳果。則又似指柰為日給矣。木槿花亦名日及，或同名耳。
實
【氣味】
苦，寒，有小毒。多食令人肺壅、臚脹，有病患尤甚（《別錄》）。
思邈曰︰酸、苦，寒，澀，無毒。
時珍曰︰案︰《正要》云︰頻婆︰甘，無毒。
【主治】
補中焦諸不足氣，和脾。治猝食飽氣壅不通者，搗汁服（孟詵）。益心氣，耐飢 
林檎
（宋《開寶》）
【校正】
並入《拾遺》文林郎果。
【釋名】
來禽（《法帖》）、文林郎果。
《藏器》曰︰文林郎生渤海間。云其樹從河中浮來，有文林郎拾得種之，因以為名。
曰︰文林郎，南人呼為 是矣。
時珍曰︰案︰洪玉父云︰此果味甘，能來眾禽於林，故有林禽、來禽之名。又唐高宗時，紀王李謹得五色林檎似朱柰以貢。帝大悅，賜謹為文林郎。人因呼林檎為文林郎果。又《述征記》云︰林檎實佳美。其 微大而狀丑，有毛而香，關輔乃有，江南甚希。據此，則林檎是文林郎，非 也。
【集解】
志曰︰林檎，在處有之。樹似柰，皆二月開粉紅花。子亦如柰而差圓，六月、七月熟。
頌曰︰亦有甘、酢二種︰甘者，早熟而味脆美；酢者，差晚，須爛熟乃堪啖。今醫家乾之入治傷寒藥，謂之林檎散。
時珍曰︰林檎，即柰之小而圓者。其味酢者，即楸子也。其類有金林檎、紅林檎、水林檎、蜜林檎、黑林檎，皆以色味立名。黑者色似紫柰。有冬月再實者。林檎熟時，晒乾研末點湯服甚美，謂之林檎 。僧贊寧《物類相感志》云︰林檎樹生毛蟲，埋蠶蛾於下，或以洗魚水澆之即止。皆物性之妙也。
【氣味】
酸、甘，溫，無毒。
思邈曰︰酸、苦，平，澀，無毒。多食令人百脈弱。
志曰︰多食發熱及冷痰澀氣，令人好唾，或生瘡癤，閉百脈。其子食之，令人煩心。
【主治】
下氣消痰，治霍亂肚痛（大明）。消渴者，宜食之（蘇頌）。療水穀痢、泄精（孟詵）。小兒閃癖（時珍）。
【附方】
舊三。
水痢不止︰林檎（半熟者）十枚。水二升，煎一升，並林檎食之。（《食醫心鏡》）
小兒下痢︰林檎、構子同杵汁，任意服之。（《子母秘錄》）
小兒閃癖，頭髮豎黃，瘰癧瘦弱者︰乾林檎脯研末，和醋敷之。（同上）
東行根
【主治】
白蟲、蛔蟲，消渴好唾（孟詵）。 
柿
（音士。《別錄》中品）
【釋名】
時珍曰︰ 從KT ，音滓，諧聲也。俗作 ，非矣。 （音肺），削木片也。
胡名鎮頭
【集解】
頌曰︰柿南北皆有之，其種亦多。紅柿所在皆有。黃柿生汴、洛諸州。朱柿出華山，似紅柿而圓小，皮薄可愛，味更甘珍。 柿色青，可生啖。諸柿食之皆美而益人。又有一種小柿，謂之軟棗，俗呼為牛奶柿。世傳柿有七絕︰一多壽，二多陰，三無鳥巢，四無蟲蠹，五霜葉可玩，六嘉賓，七落葉肥滑，可以臨書也。
宗奭曰︰柿有數種︰著蓋柿，於蒂下別有一重。又有牛心柿，狀如牛心。蒸餅柿，狀如市賣蒸餅。華州朱柿，小而深紅。塔柿，大於諸柿，去皮掛木上，風晒乾之佳。火乾者，味不甚佳。其生者，可以溫水養去澀味也。
時珍曰︰柿高樹大葉，圓而光澤。四月開小花，黃白色。結實青綠色，八、九月乃熟。
生柿置器中自紅者謂之烘柿，晒乾者謂之白柿，火乾者謂之烏柿，水浸藏者謂之 柿。其核形扁，狀如木鱉子仁而硬堅。其根甚固，謂之柿盤。案《事類合璧》云︰柿，朱果也。大者如碟，八棱稍扁；其次如拳；小或如雞子、鴨子、牛心、鹿心之狀。一種小而如拆二錢者，謂之猴棗。皆以核少者為佳。
烘柿︰時珍曰︰烘柿，非謂火烘也。即青綠之柿，收置器中，自然紅熟如烘成，澀味盡去，其甘如蜜。歐陽修《歸田錄》言︰襄、鄧人以 楂或 或橘葉於中則熟，亦不必。
【氣味】
甘，寒，澀，無毒。
弘景曰︰生柿性冷，鹿心柿尤不可食，令人腹痛。
宗奭曰︰凡柿皆涼，不至大寒。食之引痰，為其味甘也。晒乾者，食多動風。
頌曰︰凡柿同蟹食，令人腹痛作瀉，二物俱寒也。
時珍曰︰按︰王 《百一選方》云︰一人食蟹，多食紅柿，至夜大吐，繼之以血，昏不省人。一道者云︰惟木香可解。乃磨汁灌之，即漸蘇醒而愈也。
【主治】
通耳鼻氣，治腸 不足。解酒毒，壓胃間熱，止口乾（《別錄》）。續經脈氣（詵）。
【發明】
藏器曰︰飲酒食紅柿，令人易醉或心痛欲死。《別錄》言解酒毒，失之矣
白柿、柿霜
【修治】
時珍曰︰白柿即乾柿生霜者。其法用大柿去皮捻扁，日晒夜露至乾，內瓮中，待生白霜乃取出。今人謂之柿餅，亦曰柿花。其霜謂之柿霜。
【氣味】
甘，平，澀，無毒。
弘景曰︰晒乾者性冷，生柿彌冷。火熏者性熱。
【主治】
補虛勞不足，消腹中宿血，澀中濃腸，健脾胃氣（詵）。開胃澀腸，消痰止渴，治吐血，潤心肺，療肺痿心熱咳嗽，潤聲喉，殺蟲（大明）。溫補。多食，去面 （藏器）。
治反胃咯血，血淋腸 ，痔漏下血（時珍）。霜︰清上焦心肺熱，生津止渴，化痰寧嗽，治咽喉
【發明】
震亨曰︰乾柿屬金而有土，屬陰而有收意。故止血治咳，亦可為助也。
時珍曰︰柿乃脾、肺血分之果也。其味甘而氣平，性澀而能收，故有健脾澀腸、治嗽止血之功。蓋大腸者，肺之合而胃之子也。真正柿霜，乃其精液，入肺病上焦藥尤佳。按︰方勺《泊宅編》云︰外兄劉掾云︰病臟毒下血，凡半月，自分必死。得一方，只以乾柿燒灰，飲服二錢，遂愈。又王 《百一方》云︰曾通判子病下血十年，亦用此方一服而愈。為散、為丸皆可，與本草治腸 、消宿血、解熱毒之義相合。則柿為太陰血分之藥，益可証矣。
又《經驗方》云︰有人三世死於反胃病，至孫得一方︰用乾柿餅同乾飯日日食之，絕不用水飲，如法食之，其病遂愈。此又一証也。
【附方】
舊四，新十二。
腸風臟毒︰方說見上。
小便血淋︰葉氏︰用乾柿三枚（燒存性），研末。陳米飲服。《經驗方》︰用白柿、烏豆、鹽花煎湯，入墨汁服之。
熱淋澀痛︰乾柿、燈心等分。水煎日飲（《朱氏方》）
小兒秋痢︰以粳米煮粥，熟時入乾柿末，再煮三、兩沸食之，奶母亦食之。（《食療》）
反胃吐食︰乾柿三枚，連蒂搗爛，酒服甚效。切勿以他藥雜之。
腹薄食減，凡男女脾虛腹薄，食不消化，面上黑點者︰用乾柿三斤，酥一斤，蜜半斤。
以酥、蜜煎勻，下柿煮十餘沸，用不津器貯之。每日空腹食三、五枚，甚良。（孟詵《食療》）
痰嗽帶血︰青州大柿餅，飯上蒸熟批開。每用一枚，摻真青黛一錢，臥時食之，薄荷湯下。（《丹溪纂要》）
產後咳逆，氣亂心煩。用乾柿切碎，水煮汁呷。（《產寶》）
婦人蒜發︰乾柿五枚，以茅香（煮熟）、枸杞子（酒浸，焙研）各等分。搗丸梧桐子大。
每服五十丸，茅香湯下，日三。（《普濟》）
面生 ︰乾柿，日日食之。（《普濟方》）
鼻窒不通︰乾柿同粳米煮粥，日食。（《聖濟》）
耳聾鼻塞︰乾柿三枚細切，以粳米三合，豆豉少許煮粥，日日空心食之。（《聖惠》）
痘瘡入目︰白柿，日日食之，良。
脛爛瘡︰用柿霜、柿蒂等分燒研，敷之甚效。（筆峰《雜興》）
解桐油毒︰乾柿餅食之。（《普濟》）
烏柿（火熏乾者）
【氣味】
甘，溫，無毒。
【主治】
殺蟲，療金瘡、火瘡，生肉止痛（《別錄》）。治狗嚙瘡，斷下痢（弘景）。服藥口苦及嘔逆者，食少許即止（藏器）。
柿（音覽）
【修治】
瑞曰︰水藏者性冷，鹽藏者有毒。
時珍曰︰ ，藏柿也。水收、鹽浸之外，又有以熟柿用灰汁澡三、四度，令汁盡著器中，經十餘日即可食，治病非宜。
【主治】
澀下焦，健脾胃，消宿血（詵）。
柿糕
【修治】
時珍曰︰案︰李氏《食經》云︰用糯米（洗淨）一斗，大乾柿五十個，同搗粉蒸食，如乾，入煮棗泥和拌之。
【主治】
作餅及糕與小兒食，治秋痢（詵）。黃柿和米粉作糗蒸，與小兒食，止下痢、下血有效（《藏器》）。
柿蒂
【氣味】
澀，平，無毒。
【主治】
咳逆噦氣，煮汁服（詵）。
【發明】
震亨曰︰人之陰氣，依胃為養。土傷則木挾相火，直沖清道而上作咳逆。古人以
時珍曰︰咳逆者，氣自臍下沖脈直上至咽膈，作呃忒蹇逆之聲也。朱肱《南陽書》以噦為咳逆，王履《溯洄集》以咳嗽為咳逆，皆誤矣。噦者，乾嘔有聲也。咳逆有傷寒吐下後，及久病產後，老人虛人，陰氣大虧，陽氣暴逆，自下焦逆至上焦而不能出者；有傷寒失下，及平人痰氣抑遏而然者。當視其虛實陰陽，或溫或補，或泄熱，或降氣，或吐或下可也。古方單用柿蒂煮汁飲之，取其苦溫能降逆氣也。《濟生》柿蒂散，加以丁香、生薑之辛熱，以開痰散郁，蓋從治之法，而昔人亦常用之收效矣。至易水張氏又益以人參，治病後虛人咳逆，亦有功績。丹溪朱氏但執以寒治熱之理，而不及從治之法，矯枉之過矣。若陳氏《三因》又加以良薑之類，是真以為胃寒而助其邪火者也。
【附方】
新一。
咳逆不止︰《濟生》柿蒂散︰治咳逆胸滿。用柿蒂、丁香各二錢，生薑五片。水煎服。
或》加青皮、陳皮。王氏《易簡》加半夏、生薑。
木皮
【主治】
下血。晒焙研末，米飲服二錢，兩服可止（頌）。湯火瘡，燒灰，油調敷（時珍）。
根
【主治】
血崩，血痢，下血（時珍）。 
柿
（音卑士。宋《開寶》）
【釋名】
漆柿（《日華》）、綠柿（《日用》）、青 （《廣志》）、烏 （《開寶》）、花（《日用》）、赤棠 。
時珍曰︰ 乃柿之小而卑者，故謂之 。他柿至熟則黃赤，惟此雖熟亦青黑色。搗碎浸汁謂之柿漆，可以染罾、扇諸物，故有漆柿之名。
【集解】
志曰︰ 柿生江淮以南，似柿而青黑。潘岳《閑居賦》所謂“梁侯烏 之柿”是也。
頌曰︰ 柿出宣歙、荊襄、閩廣諸州。柿大如杏，惟堪生啖，不可為乾也。
【氣味】
甘，寒，澀，無毒。
弘景曰︰ 生啖性冷，服石家宜之，不入藥用。不可與蟹同食。
【主治】
壓丹石藥發熱，利水，解酒毒，去胃中熱。久食，令人寒中（《開寶》）。止煩渴，潤心肺，除腹臟冷熱（《日華》）。
君遷子
（《拾遺》）
【釋名】
KT 棗（《千金》作軟棗）、 棗（《廣志》。音逞）、牛奶柿（《名苑》）、丁香柿
時珍曰︰君遷之名，始見於左思《吳都賦》，而著其狀於劉欣期《交州記》，名義莫詳。KT 棗，其形似棗而軟也。司馬光《名苑》云︰君遷子似馬奶，即今牛奶柿也，以形得名。崔豹《古今注》云︰牛奶柿即KT 棗，葉如柿，子亦如柿而小。唐宋諸家，不知君遷、KT棗
【集解】
藏器曰︰君遷子生海南，樹高丈餘，子中有汁，如乳汁甜美。《吳都賦》平仲君遷是也。
時珍曰︰君遷即KT 棗，其木類柿而葉長。但結實小而長，狀如牛奶，乾熟則紫黑色。
一種小圓如指頂大者，名丁香柿，味尤美。《救荒本草》以為羊矢棗，誤矣。其樹接大柿最佳。《廣志》云︰KT 棗，小柿也。肌細而濃，少核，可以供御。即此。
【氣味】
甘、澀，平，無毒。
【主治】
止消渴，去煩熱，令人潤澤（《藏器》）。鎮心。久服，悅人顏色，令人輕健（）。 
安石榴
（《別錄》下品）
【釋名】
若榴（《廣雅》）、丹若（《古今注》）、金罌。
時珍曰︰榴者，瘤也，丹實垂垂如贅瘤也。《博物志》云︰漢張騫出使西域，得塗林安石國榴種以歸，故名安石榴。又按︰《齊民要術》云︰凡植榴者須安僵石枯骨於根下，即花實繁茂。則安石之名義或取此也。若木乃扶桑之名，榴花丹 似之，故亦有丹若之稱。傅玄
《榴賦》所謂“灼若旭日棲扶桑”者是矣。《筆衡》云︰五代吳越王錢 改榴為金罌。《酉陽雜俎》言︰榴甜者名天漿。道家書謂榴為三尸酒，言三尸蟲得此果則醉也。故范成大詩云︰玉池咽清肥，三彭跡如掃。
【集解】
弘景曰︰石榴花赤可愛，故人多植之，尤為外國所重。有甜、酢二種，醫家惟用酢者之根、殼。榴子乃服食者所忌。
頌曰︰安石榴，本生西域，今處處有之。木不甚高碩，枝柯附幹，自地便生作叢。種極易息，折其條盤土中便生也。花有黃、赤二色。實有甘、酢二種，甘者可食，酢者入藥。又一種山石榴，形頗相類而絕小，不作房生，青、齊間甚多，不入藥，但蜜漬以當果甚美。
宗曰︰石榴有酸、淡二種。旋開單葉花，旋結實，實中子紅，孫枝甚多，秋後經霜則自坼裂。一種子白，瑩澈如水晶者，味亦甘，謂之水晶石榴。惟酸石榴入藥，須老木所結，收留陳久者乃佳。
時珍曰︰榴五月開花，有紅、黃、白三色。單葉者結實。千葉者不結實，或結亦無子也。實有甜、酸、苦三種。《抱朴子》言︰苦者出積石山。或云即山石榴也。《酉陽雜俎》言︰南詔石榴皮薄如紙。《瑣碎錄》言︰河陰石榴名三十八者，其中只有三十八子也。又南中有四季榴，四時開花，秋月結實，實方綻，隨複開花。有火石榴赤色如火。海石榴高一、二尺即結實。皆異種也。案︰《事類合璧》云︰榴大如杯，赤色有黑斑點，皮中如蜂窠，有黃膜隔之，子形如人齒，淡紅色，亦有潔白如雪者。潘岳賦云︰榴者，天下之奇樹，九州之名果。千房同膜，千子如一。御飢療渴，解酲止醉。
甘石榴
【氣味】
甘、酸，溫，澀，無毒。多食損人肺（《別錄》）。
詵曰︰多食損齒令黑。凡服食藥物人忌食之。
震亨曰︰榴者，留也。其汁酸性滯，粘膈成痰。
【主治】
咽喉燥渴（《別錄》）。能理乳石毒（段成式）。製三尸蟲（時珍）。
酸石榴
【氣味】
酸，溫，澀，無毒。
【主治】
赤白痢腹痛，連子搗汁，頓服一枚（孟詵）。止瀉痢崩中帶下（時珍）。
【發明】
時珍曰︰榴受少陽之氣，而榮於四月，盛於五月，實於盛夏，熟於深秋。丹花赤實，其味甘酸，其氣溫澀，具木火之象。故多食損肺、齒而生痰涎。酸者則兼收斂之氣，故入斷下、崩中之藥。或云︰白榴皮治白痢，紅榴皮治紅痢，亦通。
【附方】
新五。
腸滑久痢︰黑神散︰用酸石榴一個。 煙盡，出火毒一夜，研末。仍以酸榴一塊，煎湯服久瀉不止︰方同上。（並《普濟方》）
痢血五色或膿或水，冷熱不調︰酸石榴五枚（連子）。搗汁二升，每服五合，神妙。（《聖濟》）
小便不禁︰酸石榴燒存性（無則用枝燒灰代之）。每服二錢，用柏白皮（切，焙）四錢，煎湯捻須令黑︰酸石榴結成時，就東南枝上揀大者一個，頂上開一孔，內水銀半兩於中，原皮（《普濟》）
酸榴皮
【修治】
曰︰凡使榴皮、葉、根，勿犯鐵，並不計乾濕，皆以漿水浸一夜，取出用，其水如墨汁也。
【氣味】
同實。
【主治】
止下痢漏精（《別錄》）。治筋骨風，腰腳不遂，行步攣急疼痛，澀腸。取汁點目，止淚下（權）。煎服，下蛔蟲（《藏器》）。止瀉痢，下血脫肛，崩中帶下（時珍）。
【附方】
舊六，新四。
赤白痢下腹痛，食不消化者︰《食療本草》︰用醋榴皮，炙黃為末，棗肉或粟米飯和丸梧桐子大。每空腹米飲服三十丸，日三服，以知為度。如寒滑，加附子、赤石脂各一倍。
《肘後方》︰用皮燒存性，為末。每米飲服方寸匕，日三服，效乃止。
糞前有血，令人面黃︰用酢石榴皮（炙），研末。每服二錢，用茄子枝煎湯服。（孫真人方）
腸滑久痢，神妙無比方也︰用石榴一個劈破，炭火簇燒存性，出火毒，為末。每服一錢，別以酸石榴一瓣，水一盞，煎湯調服。（《經驗方》）
久痢久瀉︰陳石榴皮酢者，焙研細末。每服二錢，米飲下。患二、三年或二、三月，百方小兒風癇︰大生石榴一枚，割去頂，剜空，入全蠍五枚，黃泥固濟， 存性，為末。每服猝病耳聾︰八、九月間，取石榴一個，上作孔如球子大，內米醋令滿，以原皮蓋之，水和面裹煨熟，取起去蓋，入少黑李子、仙沼子末，取水滴耳中，勿動。腦中若痛，勿驚。如此三夜，再作必通。
案︰唐慎微《本草》收采此方，云出孫真人。而黑李子不知為何物也，其仙沼子即預知子。
食榴損齒︰石榴黑皮，炙黃，研末，棗肉和丸梧桐子大。每日空腹三丸，白湯下，日二服
疔腫惡毒︰以針刺四畔，用榴皮著瘡上，以面圍四畔，灸之，以痛為度。仍納榴末敷上急
腳肚生瘡初起如粟，搔之漸開，黃水浸淫，癢痛潰爛，遂致繞脛而成痼疾︰用酸榴皮煎湯，冷定，日日掃之，取愈乃止。（《醫學正宗》）
酸榴東行根
【氣味】
同皮。
【主治】
蛔蟲、寸白（《別錄》）。青者，入染須用（權）。治口齒病（頌）。止澀瀉痢、帶
【附方】
舊三，新二。
金蠶蠱毒，吮白礬味甘，嚼黑豆不腥者，即是中蠱也︰石榴根皮，煎濃汁服，即吐出活蠱寸白蛔蟲︰酢石榴東引根一握。洗銼，用水三升，煎取半碗，五更溫服盡，至明取下蟲一女子經閉不通︰用酢榴根（東生者）一握（炙乾）。水二大盞，濃煎一盞，空心服之。
未通再服。（《斗門》）
赤白下痢︰方同上。
榴花
【主治】
陰乾為末，和鐵丹服，一年變白髮如漆（藏器。鐵丹，飛鐵為丹也，亦鐵粉之屬）。千葉者，治心熱吐血。又研末吹鼻，止衄血，立效。亦敷金瘡出血（蘇頌）。
【附方】
舊一，新二。
金瘡出血︰榴花半斤，鍛石一升。搗和陰乾。每用少許敷之，立止。（崔元亮方）
鼻出衄血︰酢榴花二錢半，黃蜀葵花一錢。為末。每服一錢，水一盞，煎服，效乃止。（九竅出血︰石榴花（揉）塞之取效。葉亦可。 
橘
（《本經》上品）
【校正】
志曰︰自木部移入此。
【釋名】
時珍曰︰橘，從 音鷸，諧聲也。又云五色為慶，二色為矞 。 云外赤內黃、非煙非霧、郁郁紛紛之象。橘實外赤內黃，剖之香霧紛郁，有似乎 云。橘之從 ，又取此意也。
【集解】
《別錄》曰︰橘、柚，生江南及山南山谷，十月採。
恭曰︰柚之皮濃味甘，不似橘皮味辛苦。其肉亦如橘，有甘有酸。酸者名胡柑。今俗謂橙為柚，非矣。案︰郭璞云︰柚似橙而實酢，大於橘。孔安國云︰小曰橘，大曰柚，皆為柑也。
頌曰︰橘、柚，今江浙、荊襄、湖嶺皆有之。木高一、二丈，葉與枳無辨，刺出莖間。夏初生白花，六、七月成實，至冬黃熟。舊說小為橘，大為柚。今醫家乃用黃橘、青橘，不言柚。豈青橘是柚之類乎？
宗奭曰︰橘、柚自是兩種。《本草》云︰一名橘皮。後人誤加柚字，妄生分別。且青橘、黃橘治療尚殊，況柚為別種乎？惟郭璞所言，乃真識橘、柚者。若不如此分別，誤以柚皮為橘皮，是貽無窮之患矣。
時珍曰︰橘、柚，蘇恭所說甚是。蘇頌不知青橘即橘之未黃者，乃以為柚，誤矣。夫橘、柚、柑三者相類而不同。橘實小，其瓣味微酢，其皮薄而紅，味辛而苦。柑大於橘，其瓣味甘，其皮稍濃而黃，味辛而甘。柚大小皆如橙，其瓣味酢，其皮最濃而黃，味甘而不甚辛。如此分之，即不誤矣。
按︰《事類合璧》云︰橘樹高丈許，枝多生刺。其葉兩頭尖，綠色光面，大寸余，長二寸許。四月著小白花，甚香。結實至冬黃熟，大者如杯，包中有瓣，瓣中有核也。
宋韓彥直著《橘譜》三卷甚詳，其略云︰柑橘出蘇州、台州，西出荊州，南出閩、廣、撫州，皆不如溫州者為上也。柑品有八，橘品十有四，多是接成。惟種成者，氣味尤勝。黃橘，扁小而多香霧，乃橘之上品也；朱橘，小而色赤如火；綠橘，紺碧可愛，不待霜後，色味已佳，隆冬采之，生意如新；乳橘，狀似乳柑，皮堅瓤多，味絕酸芳；塌橘，狀大而扁，外綠心紅，瓣巨多液，經春乃甘美；包橘，外薄內盈，其脈瓣隔皮可數；綿橘，微小，極軟美可受，而不多結；沙橘，細小甘美；油橘，皮似油飾，中堅外黑，乃橘之下品也；早黃橘，秋半已丹；凍橘，八月開花，冬結春采；穿心橘，實大皮光，而心虛可穿；荔枝橘，出衡陽，膚理皺密如荔子也。俗傳橘下埋鼠，則結實加倍。故《物類相感志》曰︰橘見尸而實繁。《涅 經》云︰如橘見鼠，其果實多。《周禮》言︰橘逾淮而北︰變為枳，地氣然也。
余見柑下。
橘實
【氣味】
甘、酸，溫，無毒
弘景曰︰食之多痰，恐非益也。
原曰︰多食粘膈生痰，滯肺氣。
瑞曰︰同螃蟹食，令人患軟癰。
【主治】
甘者潤肺，酸者聚痰（藏器）。止消渴，開胃，除胸中膈氣（大明）。
【發明】
時珍曰︰橘皮，下氣消痰，其肉生痰聚飲，表裡之異如此，凡物皆然。今人以蜜煎橘充果食甚佳，亦可醬菹也。
黃橘皮
【釋名】
紅皮（《湯液》）、陳皮（《食療》）。
弘景曰︰橘皮療氣大勝。以東橘為好，西江者不如。須陳久者為良。
好古曰︰橘皮以色紅日久者為佳，故曰紅皮、陳皮。去白者曰橘紅也。
【修治】
曰︰凡使勿用柚皮、皺子皮，二件用不得。凡修事，須去白膜一重，銼細，以鯉魚皮裹一宿，至明取用。
宗奭曰︰《本草》橘、柚作一條，蓋傳誤也。後世不知，以柚皮為橘皮，是貽無窮之患矣。此乃六陳之一，天下日用所須。今人又多以乳柑皮亂之，不可不擇也。柑皮不甚苦，橘皮極苦，至熟亦苦。或以皮之緊慢分別，又因方土不同，亦互有緊慢也。
時珍曰︰橘皮，紋細色紅而薄，內多筋脈，其味苦辛；柑皮，紋粗色黃而濃，內多白膜，其味辛甘；柚皮，最濃而虛，紋更粗，色黃，內多膜無筋，其味甘多辛少。但以此別之，即不差矣。橘皮性溫，柑、柚皮性冷，不可不知。今天下多以廣中來者為勝，江西者次之。
然亦多以柑皮雜之。柑皮猶可用，柚皮則懸絕矣。凡橘皮，入和中理胃藥則留白，入下氣消痰藥則去白，其說出於《聖濟經》。去白者，以白湯入鹽洗潤透，刮去筋膜，晒乾用。亦有煮焙者，各隨本方。
【氣味】
苦、辛，溫，無毒。
【主治】
胸中瘕熱逆氣，利水穀。久服去臭，下氣通神（《本經》）。下氣，止嘔咳，治氣沖胸中，吐逆霍亂，療脾不能消穀，止泄，除膀胱留熱停水，五淋，利小便，去寸白蟲（
《別錄》）。清痰涎，治上氣咳嗽，開胃，主氣痢，破症瘕 癖（甄權）。療嘔噦反胃嘈雜，時吐清水，痰痞 瘧，大腸秘塞，婦人乳癰。入食料，解魚腥毒（時珍）。
【發明】
杲曰︰橘皮，氣薄味濃，陽中之陰也。可升可降，為脾、肺二經氣分藥。留白則補脾胃，去白則理肺氣；同白朮則補脾胃，同甘草則補肺，獨用則瀉肺損脾。其體輕浮，一能導胸中寒邪，二破滯氣，三益脾胃。加青皮減半用之，去滯氣，推陳致新。但多用久服，能損元氣也。
原曰︰橘皮，能散、能瀉、能溫、能補、能和，化痰治嗽，順氣理中，調脾快膈，通五淋，療酒病，其功當在諸藥之上。
時珍曰︰橘皮，苦能泄、能燥，辛能散，溫能和。其治百病，總是取其理氣燥濕之功。
同補藥則補，同瀉藥則瀉，同升藥則升，同降藥則降。脾乃元氣之母，肺乃攝氣之 ，故橘皮為二經氣分之藥，但隨所配而補瀉升降也。潔古張氏云︰陳皮、枳殼利其氣而痰自下，蓋此義也。同杏仁治大腸氣秘，同桃仁治大腸血秘，皆取其通滯也。詳見杏仁下。按方勺《泊宅編》云︰橘皮寬膈降氣，消痰飲，極有殊功。他藥貴新，惟此貴陳。外舅莫強中令豐城時得疾，凡食已輒胸滿不下，百方不效。偶家人合橘紅湯，因取嘗之，似相宜，連日飲之。一日忽覺胸中有物墜下，大驚目瞪，自汗如雨。須臾腹痛，下數塊如鐵彈子，臭不可聞。自此胸次廓然，其疾頓愈，蓋脾之冷積也。其方︰用橘皮（去穰）一斤，甘草、鹽花各四兩。水五碗，慢火煮乾，焙研為末，白湯點服。名二賢散，治一切痰氣特驗。世醫徒知半夏、南星之屬，何足以語此哉？珍按︰二賢散，丹溪變之為潤下丸，用治痰氣有效。惟氣實人服之相宜，氣不足者不宜用之也。
【附方】
舊八，新二十。
潤下丸︰治濕痰，因火泛上，停滯胸膈，咳唾稠粘。陳橘皮半斤（入砂鍋內，下鹽五錢，化水淹過，煮乾），粉甘草二兩（去皮，蜜炙）。各取淨末，蒸餅和丸梧桐子大。每服百丸，白湯下。（丹溪方）
寬中丸︰治脾氣不和，冷氣客於中，壅遏不通，是為脹滿。用橘皮四兩，白朮二兩。為末橘皮湯︰治男女傷寒並一切雜病嘔噦，手足逆冷者。用橘皮四兩，生薑一兩。水二升，煎嘈雜吐水︰真橘皮去白為末，五更安五分於掌心舐之，即睡，三日必效。皮不真則不驗。（《怪証奇方》）
霍亂吐瀉︰不拘男女，但有一點胃氣存者，服之再生。廣陳皮（去白）五錢，真藿香五錢。水二盞，煎一盞，時時溫服。出《百一選方》。《聖惠》︰用陳橘皮末二錢，湯點服（不省反胃吐食︰真橘皮，以日照西壁土炒香，為末。每服二錢，生薑三片，棗肉一枚，水二鐘猝然食噎︰橘皮一兩。湯浸去瓤，焙為末。以水一大盞，煎半盞，熱服。（《食醫心鏡》）
諸氣呃噫︰橘皮二兩。去瓤，水一升，煎五合，頓服。或加枳殼尤良。（孫尚藥方）
痰膈氣脹︰陳皮三錢。水煎熱服。（楊氏《簡便方》）
猝然失聲︰橘皮半兩，水煎，徐呷。（《肘後方》）
經年氣嗽︰橘皮、神曲、生薑（焙乾）等分。為末，蒸餅和丸梧桐子大。每服三、五十丸，食化食消痰，
胸中熱氣︰用橘皮半兩。微熬，為末。水煎代茶，細呷。（《心鏡》）
下焦冷氣︰乾陳橘皮一斤。為末，蜜丸梧桐子大。每食前溫酒下三十丸。（《食療本草》）
腳氣沖心或心下結硬，腹中虛冷︰陳皮一斤，和杏仁五兩（去皮尖）熬，少加蜜，搗和丸老人氣秘︰方同上。（《濟生》）
大腸秘塞︰陳皮連白，酒煮，焙，研末。每溫酒服二錢，一方米飲下。（《普濟》）
途中心痛︰橘皮去白，煎湯飲之，甚良。（談野翁方）
食魚蟹毒︰方同上。（《肘後》）
風痰麻木，凡手及十指麻木，大風麻木，皆是濕痰死血︰用橘紅一斤，逆流水五碗，煮爛脾寒諸瘧不拘老少孕婦，只兩服便止
真橘皮（去白，切），生薑自然汁浸過一指，銀器內重湯煮，焙乾，研末。每服三錢，用隔年青州棗十個，水一盞，煎半盞，發前服，以棗下之。（《適用方》）
小兒疳瘦，久服消食和氣，長肌肉︰用陳橘皮一兩，黃連（以米泔水浸一日）一兩半。
研末，入麝三分，用豬膽盛藥，以漿水煮熟取出，用粟米飯和丸綠豆大。每服一、二十丸，米飲下。（錢氏《小兒方》）
產後尿秘不通者︰陳皮一兩，去白為末。每空心溫酒服二錢，一服即通。此張不愚方也。（《婦人良方》）
產後吹奶︰陳皮一兩，甘草一錢。水煎服，即散。
婦人乳癰，未成者即散，已成者即潰，痛不可忍者即不疼，神驗不可云喻也︰用真陳橘皮，湯浸去白晒，面炒微黃，為末。每服二錢，麝香調酒下。初發者一服見效。名橘香散。
耳出汁︰陳皮（燒研）一錢，麝香少許。為末。日摻。名立效散。
魚骨鯁咽︰橘皮，常含，咽汁即下。（《聖惠方》）
嵌甲作痛不能行履者︰濃煎陳皮，湯浸良久，甲肉自離，輕手剪去，以虎骨末敷之即安。（《醫林集要》）
青橘皮
【修治】
時珍曰︰青橘皮乃橘之未黃而青色者，薄而光，其氣芳烈。今人多以小柑、小柚、小橙偽為之，不可不慎辨之。入藥以湯浸去瓤，切片醋拌，瓦炒過用。
【氣味】
苦、辛，溫，無毒。
【主治】
氣滯，下食，破積結及膈氣（頌）。破堅癖，散滯氣，去下焦諸濕，治左脅肝經積氣（元素）。治胸膈氣逆，脅痛，小腹疝痛，消乳腫，疏肝膽，瀉肺氣（時珍）。
【發明】
元素曰︰青橘皮氣味俱濃，沉而降，陰也。入厥陰、少陽經，治肝膽之病。
杲曰︰青皮，乃足厥陰引經之藥，能引食入太陰之倉，破滯削堅，皆治在下之病。有滯氣則破滯氣，無滯氣則損真氣。
好古曰︰陳皮治高，青皮治低，與枳殼治胸膈、枳實治心下同意。
震亨曰︰青皮，乃肝膽二經氣分藥。故人多怒有滯氣，脅下有郁積，或小腹疝疼，用之以疏通二經，行其氣也。若二經實者，當先補而後用之。又云︰疏肝氣加青皮，炒黑則入血分也。
時珍曰︰青橘皮，古無用者，至宋時醫家始用之。其色青氣烈，味苦而辛，治之以醋，所謂肝欲散，急食辛以散之，以酸泄之，以苦降之也。陳皮浮而升，入脾、肺氣分。青皮沉而降，入肝、膽氣分。一體二用，物理自然也。小兒消積多用青皮，最能發汗，有汗者不可用。說出楊仁齋《直指方》，人罕知之。
嘉謨曰︰久瘧熱甚，必結癖塊，宜多服清脾湯。內有青皮疏利肝邪，則癖自不結也。
【附方】
舊二，新七。
快膈湯治冷膈氣及酒食後飽滿︰用青橘皮一斤，作四分︰四兩用鹽湯浸，四兩用百沸湯浸，四兩用醋浸，四兩用酒浸。各三日取出，去白切絲，以鹽一兩炒微焦，研末。每用二錢，以茶末五分，水煎溫服。亦可點服。《經驗後方》
理脾快氣︰青橘皮一斤（晒乾焙研末），甘草末一兩，檀香末半兩。和勻收之。每用一、二
法製青皮︰常服安神調氣，消食解酒益胃，不拘老人小兒。宋仁宗每食後咀數片，乃邢和璞真人所獻，名萬年草，劉 改名延年草，仁宗以賜呂丞相。用青皮一斤（浸去苦味，去瓤，煉淨），白鹽花五兩，炙甘草六兩，舶茴香四兩。甜水一斗，煮之，不住攪，勿令著底，候水盡，慢火焙乾，勿令焦，去甘草、茴香，只取青皮，密收用。（王氏《易簡方》）
瘧疾寒熱︰青皮一兩。燒存性，研末。發前，溫酒服一錢，臨時再服。（《聖惠方》）
傷寒呃逆，聲聞四鄰︰四花青皮全者，研末。每服二錢，白湯下。（《醫林集要》）
產後氣逆︰青橘皮為末。蔥白、童子小便煎二錢，服。（《經驗後方》）
婦人乳癌︰因久積憂郁，乳房內有核如指頭，不痛不癢，五、七年成癰，名乳癌，不可治耳出汁︰青皮燒研末，綿包塞之。
唇燥生瘡︰青皮，燒研，豬脂調塗。
橘瓤上筋膜
【主治】
口渴、吐酒。炒熟，煎湯飲，甚效（大明）。
橘核
【修治】
時珍曰︰凡用，須以新瓦焙香，去殼取仁，研碎入藥。
【氣味】
苦，平，【主治】
腎疰腰痛，膀胱氣痛，腎冷。炒研，每溫酒服一錢，或酒煎服之（大明）。治酒風、鼻赤。炒研，每服一錢，胡桃肉一個，擂酒服，以知為度（宗 ）。小腸疝氣及陰核腫
【發明】
時珍曰︰橘核入足厥陰，與青皮同功，故治腰痛 疝在下之病，不獨取象於核也。《和劑局方》
治諸疝痛及內 ，卵腫偏墜，或硬如石，或腫至潰，有橘核丸，用之有效。品味頗多，詳見本方。
【附方】
新一。
腰痛︰橘核、杜仲各二兩（炒）。研末。每服二錢，鹽酒下。（《簡便方》）
葉
【氣味】
苦，平，無毒。
【主治】
導胸膈逆氣，入厥陰，行肝氣，消腫散毒，乳癰脅痛，用之行經（震亨）。
【附方】
新一。
肺癰︰綠橘葉，洗，搗絞汁一盞，服之。吐出膿血即愈。（《經驗良方》）
柑
（宋《開寶》）
【釋名】
木奴。
志曰︰柑，未經霜時猶酸，霜後甚甜，故名柑子。
時珍曰︰漢李衡種柑於武陵洲上，號為木奴焉。
【集解】
炳曰︰乳柑出西戎者佳。
志曰︰柑生嶺南及江南，樹似橘，實亦似橘而圓大，皮色生青熟黃赤。惟乳柑皮入藥，山
藏器曰︰柑有朱柑、黃柑、乳柑、石柑、沙柑。橘有朱橘、乳橘、塌橘、山橘、黃淡子。此輩皮皆去氣調中，實俱堪食，就中以乳柑為上也。
時珍曰︰柑，南方果也，而閩、廣、溫、台、蘇、撫、荊州為盛，川蜀雖有不及之。其樹無異於橘，但刺少耳。柑皮比橘色黃而稍濃，理稍粗而味不苦。橘可久留，柑易腐敗。柑樹畏冰雪，橘樹略可。此柑、橘之異也。柑、橘皮，今人多混用，不可不辨，詳見橘下。
案︰韓彥直《橘譜》云︰乳柑，出溫州諸邑，惟泥山者為最，以其味似乳酪故名。彼人呼為真柑，似以它柑為假矣。其木婆娑，其葉纖長，其花香韻，其實圓正，膚理如澤蠟，其大六、七寸，其皮薄而味珍，脈不粘瓣，食不留滓，一顆僅二、三核，亦有全無者，擘之香霧 人，為柑中絕品也。生枝柑，形不圓，色青膚粗，味帶微酸，留之枝間，可耐久也，俟味變甘，乃帶葉折，故名。海紅柑，樹小而顆極大，有圍及尺者，皮濃色紅，可久藏，今獅頭柑亦是其類也。洞庭柑，種出洞庭山，皮細味美，其熟最早也。甜柑，類洞庭而大，每顆必八瓣，不待霜而黃也。木柑，類洞庭，膚粗頑，瓣大而少液，故謂之木也。朱柑，類洞庭而大，色絕嫣紅，其味酸，人不重之。饅頭柑，近蒂起如饅頭尖，味香美也。
【氣味】
甘，大寒，無毒。頌曰︰冷。
志曰︰多食令人肺冷生痰，脾冷發痼癖，大腸瀉利，發陰汗。
【主治】
利腸胃中熱毒，解丹石，止暴渴，利小便（《開寶》）。
【附方】
新一。
難產︰柑橘瓤，陰乾，燒存性，研末。溫酒服二錢。（《集效》）
皮
【氣味】
辛、甘，寒，無毒。
時珍曰︰橘皮苦辛溫，柑皮辛甘寒。外形雖似，而氣味不同。
詵曰︰多食令肺燥。
【主治】
下氣調中（藏器）。解酒毒及酒渴，去白，焙研末，點湯入鹽飲之（大明）。治產後肌浮，為末酒服（藏器）。傷寒飲食勞複者，濃煎汁服（時珍）。
山柑皮︰治咽喉痛，效（《
核
【主治】
作塗面藥（《蘇頌》）。
葉
【主治】
耳流水或膿血。取嫩頭七個，入水數滴，杵取汁滴之，即愈（藺氏）。 
橙
（宋《開寶》）
【釋名】
金球、鵠殼。
時珍曰︰案︰陸佃《埤雅》云︰橙，柚屬也。可登而成之，故字從登。又諧聲也。
【集解】
志曰︰橙，樹似橘而葉大，其形圓，大於橘而香，皮濃而皺，八月熟。
時珍曰︰橙產南土，其實似柚而香，葉有兩刻，缺如兩段，亦有一種氣臭者。柚乃柑屬之大者，早黃難留；橙乃橘屬之大者，晚熟耐久，皆有大小二種。案︰《事類合璧》云︰橙樹高枝，葉不甚類橘，亦有刺。其實大者如碗，頗似朱欒，經霜早熟，色黃皮濃，蹙衄如沸，香氣馥郁。其皮可以熏衣，可以 鮮，可以和菹醢，可以為醬齏，可以蜜煎，可以糖製為橙丁，可以蜜製為橙膏。嗅之則香，食之則美，誠佳果也。
宗奭曰︰橙皮，今只以為果，或合湯待賓，未見入藥。宿酒未解者，食之速醒。
【氣味】
酸，寒，無毒。
士良曰︰暖。多食傷肝氣，發虛熱。與 肉同食，發頭旋惡心。
時珍曰︰ 乃水獺之屬也。諸家本草皆作檳榔，誤矣。
【主治】
洗去酸汁，切和鹽、蜜，煎成貯食，止惡心，能去胃中浮風惡氣（《開寶》）。
行風氣，療癭氣，發瘰癧，殺魚、蟹毒（士良）。
皮
【氣味】
苦、辛，溫，無毒。
【主治】
作醬、醋香美，散腸胃惡氣，消食下氣，去胃中浮風氣（《開寶》）。和鹽貯食，止惡心，解酒病（孟詵）。糖作橙丁，甘美，消痰下氣，利膈寬中，解酒（時珍）。
【附方】
新二。
香橙湯︰寬中快氣，消酒。用橙皮二斤（切片），生薑五兩（切，焙，擂爛），入炙甘草末一痔瘡腫痛︰隔年風乾橙子，桶內燒煙熏之，神效。（《醫方摘要》）
核
【主治】
面 粉刺，濕研，夜夜塗之（時珍）。
【附方】
新一。
閃挫腰痛︰橙子核，炒研，酒服三錢，即愈。（《攝生方》） 
柚
（音又。《日華》）
【釋名】
（與柚同）、條（《爾雅》）、壺柑（《唐本》）、臭橙（《食性》）、朱欒。
時珍曰︰柚，色油然，其狀如卣，故名。壺亦象形。今人呼其黃而小者為蜜筒，正此意也。其大者謂之朱欒，亦取團欒之象。最大者謂之香欒。《爾雅》謂之 （音廢），又曰 （音賈）。《廣雅》謂之鐳柚，鐳亦壺也。《桂海志》謂之臭柚，皆一物。但以大小、古今方言稱呼不同耳。
【集解】
恭曰︰柚皮濃味甘，不似橘皮薄味辛而苦。其肉亦如橘，有甘有酸，酸者名壺柑。今俗人謂橙為柚，非矣。案︰《呂氏春秋》云︰果之美者，江浦之橘，云夢之柚。郭璞云︰柚出江南，似橙而實酢，大如橘。禹貢云︰揚州厥包橘、柚。孔安國云︰小曰橘，大曰柚，皆為柑也。
頌曰︰閩中、嶺外、江南皆有柚，比橘黃，白色而大。襄、唐間柚，色青黃而實小。其味皆酢，皮濃，不堪入藥。
時珍曰︰柚，樹、葉皆似橙。其實有大、小二種︰小者如柑、如橙；大者如瓜、如升，有圍及尺餘者，亦橙之類也。今人呼為朱欒，形色圓正，都類柑、橙。但皮濃而粗，其味甘，其氣臭，其瓣堅而酸惡不可食，其花甚香。南人種其核，長成以接柑、橘，云甚良也。蓋橙乃橘屬，故其皮皺濃而香，味苦而辛；柚乃柑屬，故其皮粗濃而臭，味甘而辛。如此分，柚與橙、橘自明矣。郭璞云︰ ，大柚也。實大如盞，皮濃二、三寸，子似枳，食之少味。
范成大云︰廣南臭柚大如瓜，可食，其皮甚濃，染墨打碑，可代氈刷，且不損紙也。《列子》云︰吳越之間有木焉，其名為 。碧樹而冬青，實丹而味酸。食其皮汁，已憤厥之疾。渡淮而北，化而為枳。此言地氣之不同如此。
【氣味】
酸，寒，無毒。
【主治】
消食，解酒毒，治飲酒人口氣，去腸胃中惡氣，療妊婦不思食、口淡（大明）。
皮
【氣味】
甘、辛，平，無毒。
【正誤】
時珍曰︰案︰沈括《筆談》云︰《本草》言橘皮苦，柚皮甘，誤矣。柚皮極苦，不
【主治】
下氣。宜食，不入藥（弘景）。消食快膈，散憤懣之氣，化痰（時珍）。
【附方】
新一。
痰氣咳嗽︰用香欒，去核，切，砂瓶內浸酒，封固一夜，煮爛，蜜拌勻，時時含咽。
葉
【主治】
頭風痛，同蔥白搗，貼太陽穴（時珍）。
花
【主治】
蒸麻油作香澤面脂，長發潤燥（時珍）。 
枸櫞
（音矩員。宋《圖經》）
【校正】
原附豆蔻下，今分出。
【釋名】
香櫞（俗作圓）、佛手柑。
時珍曰︰義未詳。佛手，取象也。
【集解】
藏器曰︰枸櫞生嶺南，柑、橘之屬也。其葉大，其實大如盞，味辛酸。
頌曰︰今閩廣、江南皆有之，彼人呼為香櫞子。形長如小瓜狀，其皮若橙而光澤可愛，肉甚濃，白如蘿蔔而松虛。雖味短而香芬大勝，置衣笥中，則數日香不歇。寄至北方，人甚貴重。古作五和糝用之。
時珍曰︰枸櫞產閩廣間。木似朱欒而葉尖長，枝間有刺。植之近水乃生。其實狀如人手，有指，俗呼為佛手柑。有長一尺四、五寸者。皮如橙柚而濃，皺而光澤。其色如瓜，生綠熟黃。其核細。其味不甚佳而清香襲人。南人雕鏤花鳥，作蜜煎果食。置之案，可供玩。若安芋片於蒂而以濕紙圍護，經久不癟。或搗蒜罨其蒂上，則香更充溢。《異物志》：浸汁浣葛 ，勝似酸漿也！
皮瓤
【氣味】
辛、酸，無毒。弘景曰︰性溫。恭曰︰性冷。陶說誤矣。藏器曰︰性溫
【主治】
下氣，除心頭痰水（藏器）。煮酒飲，治痰氣咳嗽。煎湯，治心下氣痛（時珍）。
根、葉
【主治】
同皮（《橘譜》）。
金橘
（《綱目》）
【釋名】
金柑（《橘譜》）、盧橘（《漢書》）、夏橘（《廣州記》）、山橘（《北戶錄》）、給客橙（《魏王花木志》）。
時珍曰︰此橘生時青盧色，黃熟則如金，故有金橘、盧橘之名。盧，黑色也。或云盧，酒器之名，其形肖之故也。注《文選》者以枇杷為盧橘，誤矣。案︰司馬相如《上林賦》云︰盧橘夏熟，枇杷 柿。以二物並列，則非一物明矣。此橘夏冬相繼，故云夏熟，而裴淵《廣州記》謂之夏橘。給客橙者，其芳香如橙，可供給客也。
【集解】
時珍曰︰金橘，生吳粵、江浙、川廣間。或言出營道者為冠，而江浙者皮甘肉酸，次之。其樹似橘，不甚高碩。五月開白花結實，秋冬黃熟，大者徑寸，小者如指頭，形長而皮堅，肌理細瑩，生則深綠色，熟乃黃如金。其味酸甘，而芳香可愛，糖造、蜜煎皆佳。案︰《魏王花木志》云︰蜀之成都、臨邛、江源諸處，有給客橙，一名盧橘。似橘而非，若柚而香。夏冬花實常相繼，或如彈丸，或如櫻桃，通歲食之。又劉恂《嶺表錄異》云︰山橘子大如土瓜，次如彈丸，小樹綠葉，夏結冬熟，金色薄皮而味酸，偏能破氣。容、廣人連枝藏之，入膾醋尤加香美。韓彥直《橘譜》云︰金柑出江西，北人不識。景 中始至汴都，因溫成皇後嗜之，價遂貴重。藏綠豆中可經時不變，蓋橘性熱、豆性涼也。又有山金柑，一名山金橘，俗名金豆。木高尺許，實如櫻桃，內只一核。俱可蜜漬，香味清美。以上諸說，皆指今之金橘，但有一類數種之異耳。
【氣味】
酸、甘，溫，無毒。
【主治】
下氣快膈，止渴解酲，辟臭。皮尤佳（時珍）。 
枇杷
（《別錄》中品）
【釋名】
宗奭曰︰其葉形似琵琶，故名。
【集解】
頌曰︰枇杷，舊不著所出州土，今襄、漢、吳、蜀、閩、嶺、江西南、湖南北皆有之。木高丈餘，肥枝長葉，大如驢耳，背有黃毛，陰密婆娑可愛，四時不凋。盛冬開白花，至三、四月成實作 ，生大如彈丸，熟時色如黃杏，微有毛，皮肉甚薄，核大如茅栗，黃褐色。四月採葉，曝乾用。
時珍曰︰案︰郭義恭《廣志》云︰枇杷易種，葉微似栗，冬花春實。其子簇結有毛，四月熟，大者如雞子，小者如龍眼，白者為上，黃者次之。無核者名焦子，出廣州。又楊萬里詩云︰大葉聳長耳，一枝堪滿盤。荔枝分與核，金橘卻無酸。頗盡其狀。注《文選》者以枇杷為盧橘，誤矣。詳金橘。
實
【氣味】
甘、酸，平，無毒。
志曰︰寒。詵曰︰溫。多食發痰熱，傷脾。同炙肉及熱面食，令人患熱毒黃疾。
【主治】
止渴下氣，利肺氣，止吐逆，主上焦熱，潤五臟（大明）。
葉
【修治】
恭曰︰凡用須火炙，以布拭去毛。不爾射人肺，令咳不已。或以粟稈作刷
曰︰凡采得，秤濕葉重一兩，乾者三葉重一兩，乃為氣足，堪用。粗布拭去毛，以甘草湯洗一遍，用綿再拭乾。每一兩，以酥二錢半塗上，炙過用。
時珍曰︰治胃病，以薑汁塗炙；治肺病，以蜜水塗炙，乃良。
【氣味】
苦，平，無毒。
權曰︰甘、微辛。弘景曰︰煮汁飲之，則小冷。
【主治】
猝 不止，下氣，煮汁服（《別錄》）。弘景曰︰若不暇煮，但嚼汁咽，亦瘥）。治嘔噦不止，婦人產後口乾（大明）。煮汁飲，主渴疾，治肺氣熱嗽，及肺風瘡，胸面上瘡
【發明】
時珍曰︰枇杷葉，氣薄味濃，陽中之陰。治肺胃之病，大都取其下氣之功耳。
氣下則火降痰順，而逆者不逆，嘔者不嘔，渴者不渴，咳者不咳矣。
宗奭曰︰治肺熱嗽甚有功。一婦人患肺熱久嗽，身如火炙，肌瘦將成癆。以枇杷葉、木通、款冬花、紫菀、杏仁、桑白皮各等分，大黃減半。如常治訖，為末，蜜丸櫻桃大。食後、夜臥各含化一丸，未終劑而愈矣。
【附方】
新七。
溫病發噦因飲水多者︰枇杷葉（去毛，炙香）、茅根各半斤。水四升，煎二升，稍稍飲之反胃嘔噦︰枇杷葉（去毛，炙）、丁香各一兩，人參二兩。為末，每服三錢，水一盞，薑三片衄血不止︰枇杷葉（去毛），焙研末。茶服一、二錢，日二。（同上）酒 赤鼻︰枇杷葉、梔子仁等分。為末。每服二錢，溫酒調下。日三服。（《本事》）
面上風瘡︰方同上。
痔瘡腫痛︰枇杷葉（蜜灸）、烏梅肉（焙）。為末。先以烏梅湯洗，貼之。（《集要》）
痘瘡潰爛︰枇杷葉，煎湯洗之。（《摘玄》）
花
【主治】
頭風，鼻流清涕。辛夷等分，研末，酒服二錢，日二服（時珍）。
木白皮
【主治】
生嚼咽汁，止吐逆不下食，煮汁冷服，尤佳（思邈）。 
楊梅
（宋《開寶》）
【釋名】
子（音求）。
時珍曰︰其形如水楊子而味似梅，故名。段氏《北戶錄》名 子。揚州人呼白楊梅為聖僧。
【集解】
志曰︰楊梅，生江南、嶺南山谷。樹若荔枝樹，而葉細陰青。子形似水楊子，而生青熟紅，肉在核上，無皮殼。四月、五月採之。南人腌藏為果，寄至北方。
時珍曰︰楊梅樹葉如龍眼及紫瑞香，冬月不凋。二月開花結實，形如楮實子，五月熟，有紅、白、紫三種，紅勝於白，紫勝於紅，顆大而核細，鹽藏、蜜漬、糖收皆佳。東方朔《林邑記》云︰邑有楊梅，其大如杯碗，青時極酸，熟則如蜜。用以釀酒，號為梅香酎，甚珍重之。贊寧《物類相感志》云︰桑上接楊梅則不酸。楊梅樹生癩，以甘草釘釘之則無。皆物理之妙也。
藏器曰︰張華《博物志》言地瘴處多生楊梅，驗之信然。
實
【氣味】
酸、甘，溫，無毒。
詵曰︰熱，微毒。久食令人發熱，損齒及筋。忌生蔥同食。
瑞曰︰發瘡致痰。
【主治】
鹽藏食，去痰止嘔噦，消食下酒。乾作屑，臨飲酒時服方寸匕，止吐酒（《開寶》）。止渴，和五臟，能滌腸胃，除煩憒惡氣。燒灰服，斷下痢，甚驗。鹽者常含一枚，咽汁，利五臟下氣（詵）。
【附方】
舊一，新三。
下痢不止︰楊梅燒研，每米飲服二錢，日二服。（《普濟》）
頭痛不止︰楊梅為末，以少許 鼻取嚏，妙。
頭風作痛︰楊梅為末，每食後薄荷茶服二錢。或以消風散同煎服。或同搗末，以白梅肉和一切損傷，止血生肌，令無瘢痕︰用鹽藏楊梅和核搗如泥，做成挺子，以竹筒收之。凡遇
核仁
【主治】
腳氣。
時珍曰︰案，王明清《揮塵錄》云︰會稽楊梅為天下冠。童貫苦腳氣，或云楊梅仁可治之。郡守王嶷饋五十石，貫用之而愈。取仁法︰以柿漆拌核曝之，則自裂出也。
樹皮及根
【主治】
煎湯，洗惡瘡疥癬（大明）。煎水，漱牙痛。服之，解砒毒。
燒灰油
【附方】
新三。
中砒毒︰心腹絞痛，欲吐不吐，面青肢冷。用楊梅樹皮，煎湯二、三碗，服之即愈。（王碩《易簡方》）
風蟲牙痛︰《普濟方》︰用楊梅根（皮濃者），焙一兩，川芎 五錢，麝香少許。研末。
每用半錢，鼻內 之，口中含水，涎出痛止。《摘要方》︰用楊梅根皮、韭菜根、廚案上油泥等分。搗勻，貼於兩腮上半時辰，其蟲從眼角出也。屢用有效之方。 
櫻桃
（《別錄》上品）
【釋名】
鶯桃（《禮注》）、含桃（《月令》）、荊桃。
宗奭曰︰孟詵《本草》言︰此乃櫻，非桃也。雖非桃類，以其形肖桃，故曰櫻桃，又何疑焉？如沐猴梨、胡桃之類，皆取其形相似耳。《禮記》︰仲春，天子以含桃荐宗廟，即此。故王維詩云︰才是寢園春荐後，非幹御苑鳥銜殘。藥中不甚用。
時珍曰︰其顆如瓔珠，故謂之櫻。而許慎作鶯桃，雲鶯所含食，故又曰含桃，亦通。案︰《爾雅》云︰楔（音戛），荊桃也。孫炎注云︰即今櫻桃。最大而甘者，謂之崖蜜。
【集解】
頌曰︰櫻桃，處處有之，而洛中者最勝。其木多陰，先百果熟，故古人多貴之。其實熟時深紅色者，謂之朱櫻。紫色，皮裡有細黃點者，謂之紫櫻，味最珍重。又有正黃明者，謂之蠟櫻。小而紅者，謂之櫻珠，味皆不及。極大者，有若彈丸，核細而肉濃，尤難得。
時珍曰︰櫻桃樹不甚高。春初開白花，繁英如雪。葉團，有尖及細齒。結子一枝數十顆，三月熟時須守護，否則鳥食無遺也。鹽藏、蜜煎皆可，或同蜜搗作糕食，唐人以酪荐食之。林洪《山家清供》云︰櫻桃經雨則蟲自內生，人莫之見。用水浸良久，則蟲皆出，乃可食也。試之果然。
【氣味】
甘，熱，澀，無毒。大明曰︰平，微毒。多食令人吐。
詵曰︰食多無損，但發虛熱耳。有暗風人不可食，食之立發。
李鵬飛曰︰傷筋骨，敗血氣。有寒熱病患不可食。
【主治】
調中，益脾氣，令人好顏色，美志（《別錄》）。止泄精、水穀痢（孟詵）。
【發明】
宗奭曰︰小兒食之過多，無不作熱。此果三月末、四月初熟，得正陽之氣，先諸果熟，故性熱也。
震亨曰︰櫻桃屬火而有土，性大熱而發濕。舊有熱病及喘嗽者，得之立病，且有死者也。
時珍曰︰案︰張子和《儒門事親》云︰舞水一富家有二子，好食紫櫻，每日啖一、二升。半月後，長者發肺痿，幼者發肺癰，相繼而死。嗚呼﹗百果之生，所以養人，非欲害人。
富貴之家，縱其嗜欲取死，是何？天耶？命耶？邵堯夫詩云︰爽口物多終作疾。真格言哉﹗觀此，則寇、朱二氏之言，益可証矣。王維詩云︰飽食不須愁內熱，大官還有蔗漿寒。蓋謂寒物同食，猶可解其熱也。
葉
【氣味】
甘，平，無毒。煮老鵝，易軟熟。
【主治】
蛇咬，搗汁飲，並敷之（頌）。
東行根
【主治】
煮汁服，立下寸白、蛔蟲（頌）。
枝
【主治】
雀卵斑 ，同紫萍、牙皂、白梅肉研和，日用洗面（時珍）。
花
【主治】
面黑粉滓（方見李花）。 
山嬰桃
（《別錄》上品）
【校正】
《唐本》退入有名未用，今移入此。
【釋名】
朱桃（《別錄》）、麥櫻（《吳普》）、英豆（《別錄》）、李桃。
詵曰︰此嬰桃俗名李桃，又名柰桃。前櫻桃名櫻，非桃也。
【集解】
《別錄》曰︰嬰桃實大如麥，多毛。四月採，陰乾。
弘景曰︰櫻桃即今朱櫻，可煮食者。嬰桃形相似而實乖異，山間時有之，方藥不用。
時珍曰︰樹如朱嬰，但葉長尖不團。子小而尖，生青熟黃赤，亦不光澤，而味惡不堪食
實
【氣味】
辛，平，無毒。
【主治】
止泄、腸 ，除熱，調中益脾氣，令人好顏色，美志（《別錄》）。止泄精（孟詵）。 
銀杏
（《日用》）
【釋名】
白果（《日用》）、鴨腳子。
時珍曰︰原生江南，葉似鴨掌，因名鴨腳。宋初始入貢，改呼銀杏，因其形似小杏而核色白也。今名白果。梅堯臣詩︰鴨腳類綠李，其名因葉高。歐陽修詩︰絳囊初入貢，銀杏貴中州。是矣。
【集解】
時珍曰︰銀杏生江南，以宣城者為勝。樹高二、三丈。葉薄縱理，儼如鴨掌形，有刻缺，面綠背淡。二月開花成簇，青白色，二更開花，隨即卸落，人罕見之。一枝結子百十，狀如楝子，經霜乃熟爛。去肉取核為果，其核兩頭尖，三棱為雄，二棱為雌。其仁嫩時綠色，久則黃。須雌雄同種，其樹相望，乃結實；或雌樹臨水亦可；或鑿一孔，內雄木一塊，泥之，亦結。陰陽相感之妙如此。其樹耐久，肌理白膩。術家取刻符印，云能召使也。
《文選‧吳都賦》注︰平仲果，其實如銀。未知即此果否？
核仁
【氣味】
甘、苦，平，澀，無毒。
時珍曰︰熟食，小苦微甘，性溫有小毒。多食令人臚脹。
瑞曰︰多食壅氣動風。小兒食多昏霍，發驚引疳。同鰻鱺魚食，患軟風。
【主治】
生食，引疳解酒，熟食益人（李鵬飛）。熟食，溫肺益氣，定喘嗽，縮小便，止白濁。生食，降痰，消毒殺蟲。嚼漿，塗鼻面手足，去 皴皺，及疥癬疳 陰虱（時珍）。
【發明】
時珍曰︰銀杏，宋初始著名，而修本草者不收。近時方藥亦時用之。其氣薄味濃，性澀而收，色白屬金。故能入肺經，益肺氣，定喘嗽，縮小便。生搗能浣油膩，則其去痰濁之功，可類推矣。其花夜開，人不得見，蓋陰毒之物，故又能殺蟲消毒。然食多則收令太過，令人氣壅臚脹昏頓。故《物類相感志》言︰銀杏能醉人。而《三元延壽書》言︰白果食滿千個者死。又云︰昔有飢者，同以白果代飯食飽，次日皆死也。
【附方】
新十八。
寒嗽痰喘︰白果七個。煨熟，以熟艾作七丸，每果入艾一丸，紙包再煨香，去艾吃。（《秘韞》方）
哮喘痰嗽︰鴨掌散︰用銀杏五個，麻黃二錢半，甘草（炙）二錢。水一鐘半，煎八分，臥十一個（炒黃），麻黃三錢，蘇子二錢，款冬花、法製半夏、桑白皮（蜜炙）各二錢，杏仁（去皮（並《攝咳嗽失聲︰白果仁四兩，白茯苓、桑白皮二兩，烏豆半升（炒），蜜半斤。煮熟晒乾為末，以乳汁半碗拌濕，九蒸九晒，丸如綠豆大。每服三、五十丸，白湯下，神效。（余居士方）
小便頻數︰白果十四枚，七生七煨，食之，取效，止。
小便白濁︰生白果仁十枚，擂水飲，日一服，取效，止。
赤白帶下，下元虛憊︰白果、蓮肉、江米各五錢，胡椒一錢半。為末。用烏骨雞一只，去腸風下血︰銀杏煨熟，出火氣，食之，米飲下。
腸風臟毒︰銀杏四十九枚，去殼生研，入百藥煎末和丸彈子大。每服二、三丸，空心細嚼，米飲送下。（戴原禮《証治要訣》）
牙齒蟲 ︰生銀杏，每食後嚼一、二個，良。（《永類鈐方》）
手足皴裂︰生白果嚼爛，夜夜塗之。
鼻面酒 ︰銀杏、酒浮糟，同嚼爛，夜塗旦洗。（《醫林集要》）
頭面癬瘡︰生白果仁切斷，頻擦取效。（邵氏《經驗方》）
下部疳瘡，生白果杵，塗之。（趙原陽）陰虱作癢︰陰毛際肉中生蟲如虱，或紅或白，癢不可忍者。白果仁，嚼細，頻擦之，取效狗咬成瘡︰白果仁，嚼細塗之。
乳癰潰爛︰銀杏半斤，以四兩研酒服之，以四兩研敷之。（《救急易方》）
水疔暗疔︰水疔色黃，麻木不痛；暗疔瘡凸色紅，使人昏狂。並先刺四畔，後用銀杏去殼 
胡桃
（宋《開寶》）
【釋名】
羌桃（《名物志》）、核桃。
頌曰︰此果本出羌胡，漢時張騫使西域始得種還，植之秦中，漸及東土，故名之。
時珍曰︰此果外有青皮肉包之，其形如桃，胡桃乃其核也。羌音呼核如胡，名或以此。
或作核桃。《梵書》名播羅師。
【集解】
頌曰︰胡桃生北土，今陝、洛間甚多。大株濃葉多陰，實亦有房，秋冬熟時采之。出陳倉者，薄皮多肌；出陰平者，大而皮脆，急捉則碎。汴州雖有而實不佳，江表亦時有之，南方則無。
時珍曰︰胡桃樹高丈許，春初生葉，長四、五寸，微似大青葉，兩兩相對，頗作惡氣。
三月開花如栗花，穗蒼黃色。結實至秋如青桃狀，熟時漚爛皮肉，取核為果。
人多以櫸柳接之。案劉恂《嶺表錄異》云︰南方有山胡桃，底平如檳榔，皮濃而大堅，多肉少穰。其殼甚濃，須椎之方破。然則南方亦有，但不佳耳。
核仁
【氣味】
甘，平、溫，無毒。
頌曰︰性熱，不可多食。
思邈曰︰甘冷滑。多食動痰飲，令人惡心、吐水、吐食物。
志曰︰多食動風，脫人眉。同酒食，多令人咯血。
穎曰︰多食生痰、動腎火。
【發明】
震亨曰︰胡桃屬土而有火，性熱。本草云甘平，是無熱矣。然又云動風、脫人眉，非熱何以傷肺耶？
時珍曰︰胡桃仁味甘氣熱，皮澀肉潤。孫真人言其冷滑，誤矣。近世醫方用治痰氣喘嗽、醋心及癘風諸病，而酒家往往醉後嗜之。則食多吐水、吐食、脫眉，及酒同食咯血之說，亦未必盡然也。但胡桃性熱，能入腎肺，惟虛寒者宜之。而痰火積熱者，不宜多食耳。
【主治】
食之令人肥健、潤肌、黑鬚髮。多食利小便、去五痔。搗和胡粉，拔白鬚髮，內孔中，則生黑毛。燒存性，和松脂研，敷瘰癧瘡（《開寶》）。食之令人能食，通潤血脈，骨肉細膩（詵，方見下）。治損傷、石淋。同破故紙蜜丸服，補下焦（頌）。補氣養血，潤燥化痰，益命門，利三焦，溫肺潤腸，治虛寒喘嗽，腰腳重痛，心腹疝痛，血痢腸風，散腫毒，發痘瘡，製銅毒（時珍）。
油胡桃
【氣味】
辛，熱，有毒。
【主治】
殺蟲攻毒，治癰腫、癘風、疥癬、楊梅、白禿諸瘡，潤鬚髮（時珍）。
【發明】
韓 曰︰破故紙屬火，能使心包與命門之火相通。胡桃屬木，主潤血養血。血屬陰，陰惡燥，故油以潤之。佐破故紙，有木火相生之妙。故古有云︰黃柏無知母，破故紙無胡桃，猶水母之無蝦也。
時珍曰︰三焦者，元氣之別使。命門者，三焦之本原。蓋一原一委也。命門指所居之腑而名，為藏精系胞之物。三焦指分治之部而名，為出納腐熟之司。蓋一以體名，一以用名。
其體非脂非肉，白膜裹之，在七節之旁，兩腎之間。二系著脊，下通二腎，上通心肺，貫屬於腦。為生命之原，相火之主，精氣之腑。人物皆有之，生人生物，皆由此出。《靈樞‧本臟論》已著其濃薄緩急直結之狀。而扁鵲《難經》不知原委體用之分，以右腎為命門，謂三焦有名無狀。而高陽生偽撰《脈訣》，承其謬說，以誤後人。至朱肱《南陽活人書》、陳言因方論》、戴起宗《脈訣刊誤》，始著說辟之，而知之者尚鮮。胡桃仁頗類其狀，而外皮水汁皆青黑。故能入北方，通命門，利三焦，益氣養血，與破故紙同為補下焦腎命之藥。夫命門氣與腎通，藏精血而惡燥。若腎、命不燥，精氣內充，則飲食自健，肌膚光澤，腸腑潤而血脈通。此胡桃佐補藥，有令人肥健能食，潤肌黑發固精，治燥調血之功也。命門既通則三焦利，故上通於肺而虛寒喘嗽者宜之，下通於腎而腰腳虛痛者宜之。內而心腹諸痛可止，外而瘡腫之毒可散矣。洪氏《夷堅志》只言胡桃治痰嗽能斂肺，蓋不知其為命門三焦之藥也。
油胡桃有毒，傷人咽肺，而瘡科取之，用其毒也。胡桃製銅，此又物理之不可曉者。洪邁云︰邁有痰疾，因晚對，上遣使諭令以胡桃肉三顆，生薑三片，臥時嚼服，即飲湯兩、三呷，又再嚼桃、薑如前數，即靜臥，必愈。邁還玉堂，如旨服之，及旦而痰消嗽止。又溧陽洪輯幼子，病痰喘，凡五晝夜不乳食。醫以危告。其妻夜夢觀音授方，令服人參胡桃湯。輯急取新羅人參寸許，胡桃肉一枚，煎湯一蜆殼許，灌之，喘即定。明日以湯剝去胡桃皮用之，喘複作。仍連皮用，信宿而瘳。此方不載書冊，蓋人參定喘，胡桃連皮能斂肺故也。
【附方】
舊五，新二十七。
服胡桃法︰詵曰︰凡服胡桃不得並食，須漸漸食之。初日服一顆，每五日加一顆，至二十青娥丸︰方見草部補骨脂。
胡桃丸︰益血補髓，強筋壯骨，延年明目，悅心潤肌，能除百病。用胡桃仁四兩，搗膏，入破故紙、杜仲、萆 末各四兩。杵勻，丸梧桐子大。每空心溫酒、鹽湯任下五十丸。（《御藥院方》）
消腎溢精︰胡桃丸︰治消腎病，因房欲無節及服丹石，或失志傷腎，遂致水弱火強，口舌附子一枚（去皮，切片）。薑汁、蛤粉同焙為末，蜜丸梧桐子大。每服三十丸，米飲下。（《普濟方》）
小便頻數︰胡桃煨熟，臥時嚼之，溫酒下。
石淋痛楚，便中有石子者︰胡桃肉一升，細米煮漿粥一升，相和頓服，即瘥。（崔元亮
《風寒無汗，發熱頭痛︰核桃肉、蔥白、細茶、生薑等分。搗爛，水一鐘，煎七分，熱服。
覆衣取汗。（談野翁方）
痰喘咳嗽︰方見發明。
老人喘嗽氣促，睡臥不得，服此立定︰胡桃肉（去皮）、杏仁（去皮尖）、生薑各一兩。
研產後氣喘︰胡桃肉、人參各二錢。水一盞，煎七分，頓服。
久嗽不止︰核桃仁五十個（煮熟，去皮），人參五兩，杏仁三百五十個（麩炒，湯浸，去皮）食物醋心︰胡桃爛嚼，以生薑湯下，立止。（《傳信適用方》）
食酸齒 ︰細嚼胡桃即解。（《日華子本草》）
誤吞銅錢︰多食胡桃，自化出也。胡桃與銅錢共食，即成粉，可証矣。（李樓方）
揩齒烏須︰胡桃仁（燒過）、貝母各等分。為散，日用之。（《聖惠》）
眼目暗昏︰四月內取風落小胡桃，每日午時食飽，以無根水吞下，偃臥，覺鼻孔中有泥腥赤痢不止︰胡桃仁、枳殼各七個，皂角（不蛀者）一挺。新瓦上燒存性，研為細末，分作八血崩不止︰胡桃肉十五枚。燈上燒存性，研作一服，空心溫酒調下，神效。
急心氣痛︰核桃一個，棗子一枚。去核夾桃，紙裹煨熟，以生薑湯一鐘，細嚼送下。永久小腸氣痛︰胡桃一枚，燒炭研末，熱酒服之。（《奇效良方》）
便毒初起︰子和《儒門事親》︰用胡桃七個。燒研酒服，不過三服，見效。楊氏《經驗》︰用胡桃三枚，夾銅錢一個，食之即愈。
魚口毒瘡︰端午日午時，取樹上青胡桃，筐內陰乾，臨時全燒為末，黃酒服。少行一、二一切癰腫，背癰、附骨疽，未成膿者︰胡桃十個（煨熟去殼），槐花一兩。研末，杵勻，熱疔瘡惡腫︰胡桃一個。平破，取仁嚼爛，安殼內，合在瘡上，頻換，甚效。（《普濟》）
痘瘡倒陷︰胡桃肉一枚（燒存性），乾胭脂半錢。研勻，胡荽煎，酒調服。（《儒門事親》）
小兒頭瘡久不愈︰胡桃和皮，燈上燒存性，碗蓋出火毒，入輕粉少許，生油調塗，一、二次愈。（《保幼大全》）
酒 鼻赤︰方見橘核。
耳出汁︰胡桃仁燒研，狗膽汁和作挺子，綿裹塞之。（《普濟方》）
傷耳成瘡︰出汁者。用胡桃杵取油納入。（同上）火燒成瘡︰胡桃仁燒黑，研敷。（《梅師方》）
壓撲傷損︰胡桃仁搗，和溫酒頓服，便瘥。（《圖經本草》）
疥瘡瘙癢︰油核桃一個，雄黃一錢，艾葉（杵熟）一錢。搗勻綿包，夜臥裹陰囊，立效。
勿
胡桃青皮
【氣味】
苦，澀，無毒。
【主治】
染髭及帛，皆黑。
志曰︰仙方取青皮壓油，和詹糖香，塗毛發，色如漆也。
【附方】
新五。
烏髭髮︰胡桃皮、蝌蚪等分。搗泥塗之，一染即黑。《總錄》︰用青胡桃三枚，和皮搗細，入乳汁三盞，於銀石器內調勻，搽鬚髮三、五次，每日用胡桃油潤之，良。
瘍風︰青胡桃皮搗泥，入醬清少許、 砂少許合勻。先以泔洗，後敷之。（《外台》）
白癜風︰青胡桃皮一個，硫黃一皂子大，研勻。日日摻之，取效。
嵌甲︰胡桃皮，燒灰貼。
樹皮
【主治】
止水痢。春月斫皮汁，沐頭至黑。煎水，可染褐（《開寶》）。
【附方】
新一。
染鬚髮︰胡桃根皮一秤，蓮子草十斤。切，以瓮盛之，入水五斗，浸一月去滓，熬至五升，入芸苔子油一斗，慢火煎取五升收之。凡用，先以炭灰汁洗，用油塗之，外以牛蒡葉包住
殼
【主治】
燒存性，入下血、崩中藥（時珍）。 
榛
（宋《開寶》）
【釋名】
KT （古榛字）。
時珍曰︰案︰羅氏《爾雅翼》云︰《禮記》鄭玄注云︰關中甚多此果。關中，秦地也。
榛之從秦，蓋取此意。《左傳》云︰女贄不過榛、栗、棗、 ，以告虔也。則榛有臻至之義，以其名告己之虔也。古作KT ，從辛，從木。俗作莘，誤矣。莘，音詵。
【集解】
志曰︰榛生遼東山谷。樹高丈許。子如小栗，軍行食之當糧。中土亦有。鄭玄云︰關中 、坊甚多。
頌曰︰桂陽有KT 而叢生，實大如杏子中仁，皮子形色與栗無異，但小耳。
大明曰︰新羅榛子肥白，最良。
時珍曰︰榛樹低小如荊，叢生。冬末開花如櫟花，成條下垂，長二、三寸。二月生葉如初生櫻桃，葉多皺紋而有細齒及尖。其實作苞，三、五相粘，一苞一實。實如櫟實，下壯上銳，生青熟褐，其殼濃而堅，其仁白而圓，大如杏仁，亦有皮尖，然多空者，故諺云十榛九空。按︰陸機《詩疏》云︰榛有兩種︰一種大小、枝葉、皮樹皆如栗，而子小，形如橡子，味亦如栗，枝莖可以為燭，《詩》所謂樹之榛栗者也；一種高丈餘，枝葉如木蓼，子作胡桃味，遼、代、上黨甚多
仁
【氣味】
甘，平，無毒。
【主治】
益氣力，實腸胃，令人不飢、健行（《開寶》）。止飢，調中開胃，甚驗（大明） 
阿月渾子
（《拾遺》）
【校正】
自木部移入此，並入《海藥》無名木皮。
【釋名】
胡榛子（《拾遺》）、無名子（《海藥》）。
【集解】
藏器曰︰阿月渾子生西國諸番，與胡榛子同樹，一歲胡榛子，二歲阿月渾子也
曰︰按︰徐表《南州記》云︰無名木生嶺南山谷，其實狀若榛子，號無名子，波斯家呼為阿月渾子也。
仁
【氣味】
辛，溫，澀，無毒。
【主治】
諸痢，去冷氣，令人肥健（藏器）。治腰冷，陰腎虛弱，房中術多用之，得木香、山茱萸良（李 ）。
無名木皮（《海藥》）
【氣味】
辛，大溫，無毒。
【主治】
陰腎萎弱，囊下濕癢，並煎汁小浴，極妙（ ）。 
櫧子
（《拾遺》）
【校正】
原附鉤栗，今析出。
【集解】
藏器曰︰櫧子生江南。皮、樹如栗，冬月不凋，子小於橡子。
穎曰︰櫧子有苦、甜二種，治作粉食、糕食，褐色甚佳。
時珍曰︰櫧子，處處山谷有之。其木大者數抱，高二、三丈。葉長大如栗，葉稍尖而濃堅光澤，鋸齒峭利，凌冬不凋。三、四月開白花成穗，如栗花。結實大如槲子，外有小苞，霜後苞裂子墜。子圓褐而有尖，大如菩提子。內仁如杏仁，生食苦澀，煮、炒乃帶甘，亦可磨粉。甜櫧子粒小，木紋細白，俗名面櫧。苦櫧子粒大，木紋粗赤，俗名血櫧。其色黑者名鐵櫧。按︰《山海經》云︰前山有木，其名曰櫧。郭璞注曰︰櫧子似柞子，可食，冬月採之。
木作屋柱、棺材，難腐也。
仁
【氣味】
苦、澀，平，無毒。
時珍曰︰案︰《正要》云︰酸、甘，微寒。不可多食。
【主治】
食之不飢，令人健行，止泄痢，破惡血，止渴（藏器）。
皮、葉
【主治】
煮汁飲，止產婦血（藏器）。嫩葉︰貼 瘡，一日三換，良（吳瑞）。 
鉤栗
（《拾遺》）
【釋名】
巢鉤子（《拾遺》）、甜櫧子。
瑞曰︰鉤栗即甜櫧子。
時珍曰︰鉤、櫧二字，方音相近。其狀如櫟，當作鉤櫟。
【集解】
藏器曰︰鉤栗生江南山谷。木大數圍，冬月不凋，其子似栗而圓小。又有雀子，相似而圓黑，久食不飢。詳櫧子下。
仁
【氣味】
甘，平，無毒。
【主治】
食之不飢，濃腸胃，令人肥健（藏器）。 
橡實
（音象。《唐本草》）
【校正】
自木部移入。
【釋名】
橡斗（《說文》）、皂斗（同）、櫟 （音歷求）、柞子（音作）、 （杼同。序、暑
禹錫曰︰案︰《爾雅》云︰栩，杼也。又曰︰櫟，其實 。孫炎注云︰栩，一名杼也。
櫟，似樗之木也。 ，盛實之房也。其實名橡，有 自裹之。《詩‧唐風》云︰集於苞栩。《秦風》云︰山有苞櫟。陸機注云︰即柞櫟也。秦人謂之櫟，徐人謂之杼，或謂之栩。其子謂之皂，亦曰皂斗。其殼煮汁可染皂也。今京洛、河內亦謂之杼。蓋五方通語，皆一物也。
時珍曰︰櫟，柞木也。實名橡斗、皂斗，謂其斗 剜象斗，可以染皂也。南人呼皂如柞，音相近也。
【集解】
頌曰︰橡實，櫟木子也。所在山谷皆有。木高二、三丈。三、四月開花黃色，八、九月結實。其實為皂斗，槲、櫟皆有斗，而以櫟為勝。
宗奭曰︰櫟葉如栗葉，所在有之。木堅而不堪充材，亦木之性也。為炭則他木皆不及。
其殼雖可染皂，若曾經雨水者，其色淡。槲亦有殼，但小而不及櫟也。
時珍曰︰櫟有二種︰一種不結實者，其名曰 ，其木心赤，《詩》云“瑟彼柞 ”是也；一種結實者，其名曰栩，其實為橡。二者樹小則聳枝，大則偃蹇。其葉如櫧葉，而紋理皆斜勾。四、五月開花如栗花，黃色。結實如荔枝核而有尖。其蒂有斗，包其半截。其仁如老蓮肉，山人儉歲采以為飯，或搗浸取粉食，豐年可以肥豬。北人亦種之。其木高二、三丈，堅實而重，有斑紋點點。大者可作柱棟，小者可為薪炭。《周禮‧職方氏》“山林宜皂物，柞、栗之屬”即此也。其嫩葉可煎飲代茶。
實
【修治】
雷曰︰霜後收采，去殼蒸之，從巳至未，銼作五片，晒乾用。
周定王曰︰取子換水，浸十五次，淘去澀味，蒸極熟食之，可以濟飢。
【氣味】
苦，微溫，無毒。
【主治】
下痢，濃腸胃，肥健人（蘇恭）。澀腸止瀉。煮食，止飢，御歉歲（大明）。
【發明】
思邈曰︰橡子，非果非谷而最益人，服食未能斷谷，啖之尤佳。無氣而受氣，無味而受味，消食止痢，令人強健不極。
時珍曰︰木實為果，橡蓋果也。儉歲，人皆取以御飢。昔摯虞入南山，飢甚，拾橡實而食；唐杜甫客秦州，采橡、栗自給，是矣。
【附方】
新五。
水穀下痢，日夜百餘行者︰橡實二兩，楮葉（炙）一兩。為末。每服一錢，食前烏梅湯調下血痢不止︰上方加縮砂仁半兩。
下痢脫肛︰橡斗子，燒存性。研末。豬脂和敷。（《直指方》）
痔瘡出血︰橡子粉、糯米粉各一升。炒黃，滾水調作果子，飯上蒸熟食之，不過四、五次，效。（李樓《奇方》）
石癰堅硬如石，不作膿︰用橡子一枚，以醋於青石上磨汁塗之。乾則易，不過十度即平
斗殼
【修治】
大明曰︰入藥並宜搗細，炒焦或燒存性，研用。
【氣味】
澀，溫，無毒。
【主治】
為散及煮汁服，止下痢。並可染皂（恭）。止腸風、崩中、帶下、冷熱瀉痢。
並
【附方】
新五。
下痢脫肛︰橡斗殼燒存性，研末。豬脂和搽，並煎汁洗之。（《直指方》）
腸風下血︰橡斗子殼，用白梅肉填滿，兩個合定，鐵線札住， 存性，研末。每服二錢，米飲下。一方︰用硫黃填滿， 研酒服。（余居士《選奇方》）
走馬牙疳︰橡斗殼，入鹽填滿，合定燒透，出火毒，研末，入麝香少許。先以米泔漱過，搽之。（《全幼心鑒》）
風蟲牙痛︰橡斗五個（入鹽在內），皂莢一條（入鹽在內）。同 過，研末。日擦三、五次，
木皮、根皮（《拾遺》）
【氣味】
苦，平，無毒。
【主治】
惡瘡，因風犯露致腫者，煎汁日洗，令膿血盡乃止，亦治痢（藏器）。止水痢，消瘰癧（大明）。
【附方】
新一。
蝕爛癰腫及疣贅瘤痣︰柞櫟木灰四斗，桑柴灰四斗，鍛石一斗五升。以沸湯調濕，甑中蒸一日，取釜中沸湯七斗，合甑灰淋之取汁，再熬至一升，投亂頭髮一雞子大消盡，又剪五色彩投入消盡，瓶盛密收。每以少許，挑破點之。煎時勿令雞、犬、婦人、小兒見。（《普濟方》）
槲實
（音斛。《唐本草》）
【校正】
自木部移附此。
【釋名】
槲 （音速），朴 （並《爾雅》）、大葉櫟（俗）、櫟 子。
時珍曰︰槲 ，猶觳觫也。栗子綻懸，有顫栗之象，故謂之栗；槲葉搖動，有觳觫之態，故曰槲 也。朴 者，婆娑、蓬然之貌。其樹偃蹇，其葉 故也。俗稱衣物不整者為朴，本此。其實木強，故俗謂之櫟 子。《史》言︰武後掛赦書於槲樹，人遂呼為金雞樹云。
【集解】
頌曰︰槲，處處山林有之。木高丈餘，與櫟相類。亦有斗，但小不中用耳。不拘時采。其皮、葉入藥。
宗奭曰︰槲亦有斗，木雖堅而不堪充材，只宜作柴，為炭不及櫟木。
時珍曰︰槲有二種︰一種叢生小者名 （音孚，見《爾雅》）。一種高者名大葉櫟。樹、葉俱似栗，長大粗濃，冬月凋落，三、四月開花亦如栗，八、九月結實似橡子而稍短小，其蒂亦有斗。其實僵澀味惡，荒歲人亦食之。其木理粗不及橡木，所謂樗櫟之材者指此。
仁
【氣味】
苦，澀，平，無毒。
【主治】
蒸煮作粉，澀腸止痢，功同橡子（時珍）。
槲若
【修治】
頌曰︰若即葉之名也。入藥須微炙令焦。
【氣味】
甘、苦，平，無毒。
【主治】
療痔，止血及血痢，止渴（恭）。活血，利小便，除面上 赤（時珍）。
【附方】
舊五，新三。
猝然吐血︰槲葉為末。每服二錢，水一盞，煎七分，和滓服。（《簡要濟眾》）
鼻衄不止︰槲葉。搗汁一小盞，頓服即止。（《聖惠方》）
腸風血痔熱多者尤佳︰槲葉（微炙，研末）一錢，槐花（炒，研末）一錢。米飲調服。
未止冷淋莖痛︰槲葉，研末。每服三錢，水一盞，蔥白七寸，煎六分，去滓，食前溫服，日二孩子淋疾︰槲葉三片。煎湯服一雞子殼，小便即時下也。（孫真人方）
螻蛄漏疾︰槲葉，燒存性，研。以米泔別浸槲葉，取汁洗瘡後，乃納灰少許於瘡中。（《聖惠方》）。
鼻上 出膿血者︰以泔水煮槲葉，取汁洗之，拭乾，納槲葉灰少許於中，良。（《聖惠》）
腋下胡臭︰槲若三升。切，水煮濃汁，洗畢，即以甘苦瓠殼煙熏之。後用辛夷、細辛、杜
木皮（俗名赤龍皮）
【氣味】
苦，澀，無毒。
【主治】
煎服，除蠱及漏，甚效（恭）。煎湯，洗惡瘡，良（權）。能吐瘰癧，澀五臟（大明）。止赤白痢，腸風下血（時珍）。
【附方】
舊四，新六。
赤龍皮湯︰治諸敗爛瘡、乳瘡。用槲皮（切）三升。水一斗，煮五升，春夏冷用，秋冬溫用附骨疽瘡︰槲皮燒研，米飲每服方寸匕。（《千金方》）
下部生瘡︰槲皮、櫸皮煮汁，熬如飴糖，以導下部。（《肘後方》）
一切 疾︰《千金》︰用槲樹北陰白皮三十斤（銼）。以水一石，煮一斗，去滓，煎如飴；又取通都廁上雄鼠屎、雌鼠屎各十四枚，燒汁盡研和之，納溫酒一升和勻。瘦人食五合，當有蟲出也。崔氏《纂要》︰用槲白皮（切）五升。水八升，煮令泣泣，去滓，再煎成膏。日服小兒瘰癧︰槲樹皮，去粗皮，切，煎湯頻洗之。（《聖惠方》）
蠱毒下血︰槲木北陰白皮一大握（長五寸）。以水三升，煮取一升，空腹分服，即吐毒出也。《千金及翼》赤白久痢︰不拘大人、小兒。用新槲皮一斤。去黑皮切，以水一斗，煎取五升，去滓，煎久痢不止︰槲白皮（薑汁炙五度）一兩，乾薑（炮）半兩。為末。每服二錢，米飲調下。（《久瘡不已︰槲木皮一尺，闊六寸，切，以水一斗，煮取五升，入白沙糖十挺，煎取一升，分三服，即吐而愈。（《肘後方》）
此作品在全世界都属于公有领域，因为作者逝世已经超过100年，且作品于1931年1月1日之前出版。

果之三 （夷果類三十一種）
荔枝
（宋《開寶》）
【釋名】
離枝（《綱目》）、丹荔。
頌曰︰按︰朱應《扶南記》云︰此木結實時，枝弱而蒂牢，不可摘取，必以刀斧取其枝，故以為名。劙（音利）與劦同。
時珍曰︰司馬相如《上林賦》作離支。按︰白居易云︰若離本枝，一日色變，三日味變。則離支之名，又或取此義也。
【集解】
頌曰︰荔枝生嶺南及巴中。今閩之泉、福、漳州、興化軍，蜀之嘉、蜀、渝、涪州，及二廣州郡皆有之。其品以閩中為第一，蜀川次之，嶺南為下。其木高二、三丈，自徑尺至於合抱，類桂木、冬青之屬。綠葉蓬蓬然，四時榮茂不凋。其木性至堅勁，土人取其根，作阮咸槽及彈棋局。其花青白，狀若冠之蕤綏。其子喜雙實，狀如初生松球。殼有皺紋如羅，初青漸紅。肉色淡白如肪玉，味甘而多汁。夏至將中，則子翕然俱赤，乃可食也。大樹下子至百斛，五、六月盛熟時，彼方皆燕會其下以賞之，極量取啖，雖多亦不傷人，稍過則飲蜜漿便解。荔枝始傳於漢世，初惟出嶺南，後出蜀中。故左思《蜀都賦》云︰旁挺龍目，側生荔枝。唐白居易《圖序》論之詳矣。今閩中四郡所出特奇，蔡襄《譜》其種類至三十餘品，肌肉甚濃，甘香瑩白，非廣、蜀之比也。福唐歲貢白曝荔枝、蜜煎荔枝肉，俱為上方珍果。白曝須嘉實乃堪，其市貨者，多用雜色荔枝入鹽、梅曝成，皮色深紅，味亦少酸，殊失本真。經曝則可經歲，商販流布，遍及華夏，味猶不歇，百果之盛，皆不及此。又有焦核荔枝，核如雞舌香，味更甜美。或云是木生背陽，結實不完就者。又有綠色、蠟色，皆其品之奇者，本土亦自難得。其蜀、嶺荔枝，初生小酢，肉薄核大，不堪白曝。花及根亦入藥。
藏器曰︰顧微《廣州記》云︰荔枝冬夏常青，其實大如雞卵，殼朱肉白，核黃黑色，似半熟蓮子，精者核如雞舌香，甘美多汁，極益人也。
時珍曰︰荔枝炎方之果，性最畏寒，易種而根浮。其木甚耐久，有經數百年猶結實者。其實生時肉白，乾時肉紅。日晒火烘，鹵浸蜜煎，皆可致遠。成朵晒乾者謂之荔錦。按︰白居易《荔枝圖序》云︰荔枝生巴、峽間。樹形團團如帷蓋，葉如冬青。花如橘而春榮，實如丹而夏熟。朵如蒲桃，核如枇杷。殼如紅繒，膜如紫綃。瓤肉潔白如冰雪，漿液甘酸如醴酪。大略如彼，其實過之。若離本枝，一日而色變，二日而香變，三日而味變，四、五日外，色香味盡去矣。又蔡襄《荔枝譜》云︰廣、蜀所出，早熟而肉薄，味甘酸，不及閩中下等者。閩中惟四郡有之，福州最多，興化最奇，泉、漳次之。福州延亙原野，一家甚至萬株。
興化上品，大徑寸余，香氣清遠，色紫殼薄，瓤濃膜紅，核如丁香母。剝之如水精，食之如絳雪。荔枝以甘為味，雖百千樹莫有同者，過甘與淡，皆失於中。若夫濃皮尖刺，肌理黃色，附核而赤，食之有渣，食已而澀，雖無酢味，亦自下等矣。最忌麝香觸之，花、實盡落也。又洪邁《夷堅志》云︰莆田荔枝，名品，皆出天成，雖以其核種之，亦失本體，形狀百出，不可以理求也。沈括《筆談》謂焦核荔枝，乃土人去其大根，燔焦種成者，大不然也。
曰︰荔枝樹似青木香。熟時人未采，則百蟲不敢近。人才采之，烏鳥、蝙蝠之類，無不傷殘之也。故采荔枝者，必日中而眾采之。一日色變，二日味變，三日色味俱變。故古詩云︰色味不逾三日變也。
實
【氣味】
甘，平，無毒。
曰︰甘、酸，熱。多食令人發虛熱。
李鵬飛曰︰生荔枝多食，發熱煩渴，口乾衄血。
頌曰︰多食不傷人。如稍過度，飲蜜漿一杯便解也。
時珍曰︰荔枝氣味純陽，其性畏熱。鮮者食多，即齦腫口痛，或衄血也。病齒 及火病人尤忌之。《開寶本草》言其性平，蘇氏謂多食無傷，皆謬說也。按︰《物類相感志》云︰食荔枝多則醉，以殼浸水飲之即解。此即食物不消，還以本物消之之意。
【主治】
止渴，益人顏色（《開寶》）。食之止煩渴，頭重心躁，背膊勞悶（李 ）。通神，益智，健氣（孟詵）。治瘰癧瘤贅，赤腫疔腫，發小兒痘瘡（時珍）。
【發明】
震亨曰︰荔枝屬陽，主散無形質之滯氣，故消瘤贅赤腫者用之。苟不明此，雖用之無應。
【附方】
新六。
痘瘡不發︰荔枝肉，浸酒飲，並食之。忌生冷。（聞人規《痘疹論》）
疔瘡惡腫︰《普濟方》︰用荔枝五個或三個，不用雙數，以狗糞中米淘淨為末，與糯米粥同研成膏，攤紙上貼之。留一孔出毒气。
《濟生秘覽》︰用荔枝肉、白梅各三個。搗作餅子。貼於瘡上，根即出也。
風牙疼痛︰《普濟》︰用荔枝連殼（燒存性），研末，擦牙即止。乃治諸藥不效仙方也。
孫氏呃逆不止︰荔枝七個，連皮核燒存性，為末。白湯調下，立止。（楊拱《醫方摘要》）
核
【氣味】
甘，溫，澀，無毒。
【主治】
心痛、小腸氣痛，以一枚煨存性，研末，新酒調服（宗 ）。治 疝氣痛，婦人
【發明】
時珍曰︰荔枝核入厥陰，行散滯氣，其實雙結而核肖睪丸，故其治 疝卵腫，有述類象形之義。
【附方】
新六。
脾痛不止︰荔枝核為末，醋服二錢。數服即愈。（《衛生易簡方》）
婦人血氣刺痛︰用荔枝核（燒存性）半兩，香附子（炒）一兩，為末。每服二錢，鹽湯、米飲任下。名蠲痛散。（《婦人良方》）
疝氣 腫︰孫氏︰用荔枝核（炒黑色）、大茴香（炒）等分，為末。每服一錢，溫酒下。
《皆打面糊陰腎腫痛︰荔枝核，燒研，酒服二錢。
腎腫如斗︰荔枝核、青橘皮、茴香等分，各炒研。酒服二錢，日三。
殼
【主治】
痘瘡出不爽快，煎湯飲之。又解荔枝熱，浸水飲（時珍）。
【附方】
新一。
赤白痢︰荔枝殼、橡斗殼（炒）、石榴皮（炒）、甘草（炙）各等分。每以半兩，水一盞半，煎七分，溫服，日二服。（《普濟方》）
花及皮根
【主治】
喉痺腫痛，用水煮汁，細細含咽，取瘥止（蘇頌。出崔元亮《海上方》）。
龍眼
（《本經》中品）
【校正】
自木部移入此。
宗奭曰︰龍眼專為果，未見入藥。本草編入木部，非矣。
【釋名】
龍目（《吳普》）、圓眼（俗名）、益智（《本經》）、亞荔枝（《開寶》）、荔枝奴、驪珠、燕卵、蜜脾、鮫淚、時珍曰︰龍眼、龍目，象形也。《吳普本草》謂之龍目，又曰比目。曹憲《博雅》謂之益智。
弘景曰︰廣州有龍眼，非益智也，恐彼人別名耳。
志曰︰甘味歸脾，能益人智，故名益智，非今之益智子也。
頌曰︰荔枝才過，龍眼即熟，故南人目為荔枝奴。又名木彈。晒乾寄遠，北人以為佳果，目為亞荔枝。
【集解】
《別錄》曰︰龍眼生南海山谷。一名益智。其大者似檳榔。
恭曰︰龍眼樹似荔枝，葉若林檎，花白色。子如檳榔，有鱗甲，大如雀卵。
頌曰︰今閩、廣、蜀道出荔枝處皆有之。嵇含《南方草木狀》云︰木高一、二丈，似荔枝而枝葉微小，凌冬不凋。春末夏初，開細白花。七月實熟，殼青黃色，紋作鱗甲，形圓，大如彈丸，核若木 子而不堅，肉薄於荔枝，白而有漿，其甘如蜜。實極繁，每枝三、二十顆，作穗如蒲桃。漢時南海常貢之，大為民害。臨武長唐羌上書言狀，和帝感其言，下詔止之。
時珍曰︰龍眼正圓，《別錄》、蘇恭比之檳榔，殊不類也。其木性畏寒，白露後方可采摘，晒焙令乾，成朵乾者名龍眼錦。按范成大《桂海志》有山龍眼，出廣中，色青，肉如龍眼，夏月實熟可啖，此亦龍眼之野生者歟？
實
【氣味】
甘，平，無毒。恭曰︰甘、酸，溫。李鵬飛曰︰生者沸湯瀹過食，不動脾【主治】
五臟邪氣，安志厭食。除蠱毒，去三蟲。久服強魂聰明，輕身不老，通神明（
《本經》）。開胃益脾，補虛長智（時珍）。
【發明】
時珍曰︰食品以荔枝為貴，而資益則龍眼為良。蓋荔枝性熱，而龍眼性和平也。嚴用和《濟生方》，治思慮勞傷心脾有歸脾湯，取甘味歸脾、能益人智之義。
【附方】
新一。
歸脾湯︰治思慮過度，勞傷心脾，健忘怔忡，虛煩不眠，自汗驚悸。用龍眼肉、酸棗仁（炒）、黃 （炙）、白朮（焙）、茯神各一兩，木香、人參各半兩，炙甘草二錢半， 咀。
每服
核
【主治】
胡臭。六枚，同胡椒二、七枚研，遇汗出即擦之（時珍）。
龍荔
（《綱目》）
【釋名】
見下。
【集解】
時珍曰︰按范成大《桂海志》云︰龍荔出嶺南。狀如小荔枝，而肉味如龍眼，其木之身、葉亦似二果，故名曰龍荔。三月開小白花，與荔枝同時熟，不可生啖，但可蒸食。
實
【主治】
甘，熱，有小毒。生食令人發癇，或見鬼物（時珍出《桂海志》）。
橄欖
（宋《開寶》）
【釋名】
青果（《梅聖俞集》）、忠果（《記事珠》）、諫果（出《農書》）。
時珍曰︰橄欖名義未詳。此果雖熟，其色亦青，故俗呼青果。其有色黃者不堪，病物也。王禎云︰其味苦澀，久之方回甘味。王元之作詩，比之忠言逆耳，世亂乃思之，故人名為諫果。
【集解】
志曰︰橄欖生嶺南。樹似木 子樹而高，端直可愛。結子形如生訶子，無棱瓣，八月、九月採之。又有一種波斯橄欖，生邕州。色類相似，但核作兩瓣，蜜漬食之。
詵曰︰其樹大數圍。實長寸許，先生者向下，後生者漸高。熟時生食味酢，蜜漬極甜。
曰︰按《南州異物志》云︰閩、廣諸郡及緣海浦嶼間皆有之。樹高丈餘，葉似櫸柳。二月開花，八月成實，狀如長棗，兩頭尖，青色。核亦兩頭尖而有棱，核內有三竅，竅中有仁，可食。
頌曰︰按︰劉恂《嶺表錄異》云︰橄欖樹枝皆高聳。其子深秋方熟，南人重之，生咀嚼之，味雖苦澀，而芬香勝於含雞舌香也。有野生者，子繁而樹峻，不可梯緣，但刻根下方寸許，納鹽入內，一夕子皆自落，木亦無損。其枝節間有脂膏如桃膠，南人采取和皮、葉煎汁，熬如黑餳，謂之欖糖，用泥船隙，牢如膠漆，著水益乾也。
時珍曰︰橄欖樹高，將熟時以木釘釘之，或納鹽少許於皮內，其實一夕自落，亦物理之妙也。其子生食甚佳，蜜漬、鹽藏皆可致遠。其木脂狀如黑膠者，土人采取， 之清烈，謂之欖香。雜以牛皮膠者，即不佳矣。又有綠欖，色綠。烏欖，色青黑，肉爛而甘。取肉捶碎乾放，自有霜如白鹽，謂之欖醬。青欖核內仁乾小。惟烏欖仁最肥大，有文層疊如海螵蛸狀而味甘美，謂之欖仁。又有一種方欖，出廣西兩江峒中，似橄欖而有三角或四角，即是波斯橄欖之類也。
實
【氣味】
酸、甘，溫，無毒。
宗奭曰︰味澀，良久乃甘。
震亨曰︰味澀而甘，醉飽宜之。然性熱，多食能致上壅。
時珍曰︰橄欖鹽過則不苦澀，同栗子食甚香。按《延壽書》云︰凡食橄欖必去兩頭，其性熱也。過白露摘食，庶不病 。
【主治】
生食、煮飲，並消酒毒，解 鮐魚毒（《開寶》）。嚼汁咽之，治魚鯁（宗 ）。
生啖、煮汁，能解諸毒（蘇頌）。開胃下氣，止瀉（大明）。生津液，止煩渴，治咽喉痛。咀嚼
【發明】
志曰︰ 鮐魚，即河豚也。人誤食其肝及子，必迷悶至死，惟橄欖及木煮汁能解之。其木作舟楫，撥著魚皆浮出，故知物有相畏如此者。
時珍曰︰按《名醫錄》云︰吳江一富人，食鱖魚被鯁，橫在胸中，不上不下，痛聲動鄰裡，半月餘幾死。忽遇漁人張九，令取橄欖與食。時無此果，以核研末，急流水調服，骨遂下而愈。張九云︰我父老相傳，橄欖木作取魚棹篦，魚觸著即浮出，所以知魚畏橄欖也。
今人煮河豚、團魚，皆用橄欖，乃知橄欖能治一切魚、鱉之毒也。
【附方】
新四。
初生胎毒︰小兒落地時，用橄欖一個（燒研），朱砂末五分和勻，嚼生脂麻一口，吐唾和藥，絹包如棗核大，安兒口中，待咂一個時頃，方可與乳。此藥取下腸胃穢毒，令兒少疾，及出痘稀少也。（孫氏《集效方》）
唇裂生瘡︰橄欖炒研，豬脂和塗之。
牙齒風疳膿血有蟲︰用橄欖燒研，入麝香少許，貼之。（《聖惠方》）
下部疳瘡︰橄欖燒存性，研末，油調敷之。或加孩兒茶等分。（《乾坤生意》）
欖仁
【氣味】
甘，平，無毒。
【主治】
唇吻燥痛，研爛敷之（《開寶》）。
核
【氣味】
甘，澀，溫，無毒。
【主治】
磨汁服，治諸魚骨鯁，及食 成積，又治小兒痘瘡倒 。燒研服之，治下血（時珍）。
【附方】
新三。
腸風下血︰橄欖核，燈上燒存性，研末。每服二錢，陳米飲調下。（《仁齋直指方》）
陰腎 腫︰橄欖核、荔枝核、山楂核等分，（燒存性，）研末。每服二錢，空心茴香湯調下。
耳足凍瘡︰橄欖核燒研，油調塗之。（《乾坤生意》）
木威子
（《拾遺》）
【釋名】
未詳。
【集解】
藏器曰︰木威生嶺南山谷。樹高丈餘，葉似楝葉。子如橄欖而堅，亦似棗，削去皮可為粽食。
時珍曰︰木威子，橄欖之類也。陳氏說出顧微《廣州記》中。而梁元帝《金樓子》云︰橄欖樹之南向者為橄欖，東向者為木威。此亦傳聞謬說也。
實
【氣味】
酸、辛，無毒。時珍曰︰按《廣州記》云︰苦，澀。
【主治】
心中惡水，水氣（藏器）。
庵摩勒
（《唐本》）
【校正】
自木部移入此。
【釋名】
余甘子（《唐本》）、庵摩落迦果。
藏器曰︰《梵書》名庵摩勒，又名摩勒落迦果。其味初食苦澀，良久更甘，故曰余甘。
【集解】
恭曰︰庵摩勒生嶺南交、廣、愛等州。樹葉細似合昏。其花黃。實似李、柰，青黃色，核圓有棱，或六或七，其中仁亦入藥用。
曰︰生西國者，大小如枳橘子狀。
頌曰︰余甘子，今二廣諸郡及西川、戎、瀘、蠻界山谷皆有之。木高一、二丈，枝條甚軟。葉青細密，朝開暮斂如夜合，而葉微小，春生冬凋。三月有花，著條而生，如粟粒，微黃。隨即結實作莛，每條三、兩子，至冬而熟，如李子狀，青白色，連核作五、六瓣，乾即並核皆裂，俗作果子啖之。
時珍曰︰余甘，泉州山中亦有之。狀如川楝子，味類橄欖，亦可蜜漬、鹽藏。其木可製器物。按陳祈暢《異物志》云︰余甘樹葉如夜合及槐葉，其枝如柘，其花黃。其子圓，大如彈丸，色微黃，有紋理如定陶瓜，核有五、六棱，初入口苦澀，良久飲水更甘，鹽而蒸之尤美。其說與兩蘇所言相合。而《臨海異物志》云︰余甘子如梭形，大如梅子，其核兩頭銳，與橄欖一物異名也。然橄欖形長尖，余甘形圓，稍有不同，葉形亦異，蓋二物也。又蘇恭言其仁可入藥，而未見主治何病，豈亦與果同功耶？
實
【氣味】
甘，寒，無毒。 曰︰苦、酸、甘，微寒，澀。
【主治】
風虛熱氣（《唐本》）。補益強氣。合鐵粉一斤用，變白不老。取子壓汁，和油塗頭，生發去風癢，令發生如漆黑也（藏器）。主丹石傷肺，上氣咳嗽。久服，輕身延年長生。服乳石人，宜常食之（李 ）。為末點湯服，解金石毒（宗 ）。解硫黃毒（時珍。出《益部
【發明】
宗奭曰︰黃金得余甘則體柔，亦物類相感相伏也，故能解金石之毒云。
仁
毗梨勒
（《唐本草》）
【校正】
自木部移入此。
【釋名】
三果。
曰︰木似訶梨勒，而子亦相似，但圓而毗，故以名之。毗，即臍也。
【集解】
恭曰︰毗梨勒出西域及南海諸國，嶺南交、愛等州，戎人謂之三果。樹似胡桃，子形亦似胡桃。核似訶梨勒，而圓短無棱，用亦同法。番人以此作漿甚熱。
實
【氣味】
苦，寒，無毒。
曰︰味苦帶澀，微溫無毒。作漿性熱。
【主治】
風虛熱氣，功同庵摩勒（《唐本》）。暖腸腹，去一切冷氣。作漿染鬚髮，變黑色（甄權）。下氣，止瀉痢。（大明）燒灰，乾血有效（李 ）。
【發明】
時珍曰︰毗梨勒古方罕用，惟《千金方》補腎鹿角丸用三果漿吞之，云無則以酒代之。則此果亦余甘之類，而性稍溫澀也。
【附方】
新一。
大風發脫︰毗梨勒燒灰，頻擦有效。（《聖惠方》）
沒離梨（《拾遺》）
【集解】
藏器曰︰沒離梨生西南諸國。似毗梨勒，上有毛少許也。
實
【氣味】
辛，平，無毒。 曰︰微溫。
【主治】
上氣，下食（藏器）。主消食澀腸下氣，及上氣咳嗽。並宜入面藥（李 ）。
五斂子
（《綱目》）
【釋名】
五棱子（《桂海志》）、陽桃。
【時珍曰】
按︰稽含《草木狀》云︰南人呼棱為斂，故以為名。
【集解】
時珍曰︰五斂子出嶺南及閩中，閩人呼為陽桃。其大如拳，其色青黃潤綠，形甚詭異，狀如田家碌碡，上有五棱如刻起，作劍脊形。皮肉脆軟，其味初酸久甘，其核如柰。五月熟，一樹可得數石，十月再熟。以蜜漬之，甘酢而美，俗亦晒乾以充果食。又有三廉子，蓋亦此類也。陳祈暢《異物志》云︰三廉出熙安諸郡。南人呼棱為廉，雖名三廉，或有五、六棱者。食之多汁，味甘且酸，尤宜與眾果參食。
實
【氣味】
酸、甘、澀，平，無毒。
【主治】
風熱，生津止渴（時珍）。
五子實
（《綱目》）
【集解】
時珍曰︰五子樹今潮州有之。按裴淵《廣州記》云︰五子實，大如梨而內有五核，故名。
實
【氣味】
甘，溫，無毒。
【主治】
霍亂金瘡，宜食之（時珍。《潮州志》）。
榧實
（《別錄》下品）
【校正】
時珍曰︰《別錄》木部有榧實，又有 華。《神農本草》魚蟲部有 子，宋《開寶本草》退 子入有名未用。今據蘇恭之說，合並於下。
【釋名】
子（音彼。《神農》）、赤果（《日用》）、玉榧（《日用》）、玉山果。
時珍曰︰榧亦作 ，其木名文木，斐然章采，故謂之榧。信州玉山縣者為佳。故蘇東坡詩云︰彼美玉山果，粲為金盤實。 子見下。
瑞曰︰土人呼為赤果，亦曰玉榧。
【集解】
《別錄》曰︰榧實生永昌。彼子生永昌山谷。
弘景曰︰彼子亦名羆子，從來無用者，古今諸醫不復識之。榧實出東陽諸郡。
恭曰︰彼子當從木作 子，誤入蟲部也。《爾雅》 亦名 。其葉似杉，木如柏而微軟。子名榧子，宜入果部。又注榧實云︰即蟲部彼子也。其木大連抱，高數仞，其葉似杉，其木如柏，其理似松，肌細軟，堪為器用。
宗奭曰︰榧實大如橄欖，殼色紫褐而脆，其中子有一重黑粗衣，其仁黃白色，嚼久漸甘美也。
藏器曰︰ 華即榧子之華也。 與榧同。榧樹似杉，子如蟲部有彼子，陶氏復於木部出榧實、 華，皆一物也。
穎曰︰榧有一種粗榧。其木與榧相似，但理粗色赤耳。其子稍肥大，僅圓不尖。《神農本草》 子即粗榧也。
時珍曰︰榧生深山中，人呼為野杉。按︰羅願《爾雅翼》云︰ 似杉而異於杉。彼有美實而木有文采，其木似桐而葉似杉，絕難長。木有牝牡，牡者華而牝者實。冬月開黃圓花，結實大小如棗。其核長如橄欖核，有尖者、不尖者，無棱而殼薄，黃白色。其仁可生啖，亦可焙收。以小而心實者為佳，一樹不下數十斛。陶氏不識 子，惟蘇恭能辨為一物也。
榧實（《別錄》）
【氣味】
甘，平，澀，無毒。
瑞曰︰性熱，同鵝肉食，生斷節風，又上壅人，忌火氣。
時珍曰︰按︰《物類相感志》云︰榧煮素羹，味更甜美。豬脂炒榧，黑皮自脫。榧子同甘蔗食，其渣自軟。又云︰榧子皮反綠豆，能殺人也。
【主治】
常食，治五痔，去三蟲蠱毒，鬼疰惡毒（《別錄》）。食之，療寸白蟲（弘景）。
消穀，助筋骨，行營衛，明目輕身，令人能食。多食一、二升，亦不發病（孟詵）。多食滑腸，五痔人宜之（宗 ）。治咳嗽白濁，助陽道
子（《本經》。舊作彼）
【氣味】
甘，溫，有
【主治】
腹中邪氣，去三蟲，蛇螫蠱毒，鬼疰伏尸（《本經》）。
【發明】
震亨曰︰榧子，肺家果也。火炒食之，香酥甘美。但多食則引火入肺，大腸受傷爾。
原曰︰榧子殺腹間大小蟲，小兒黃瘦有蟲積者宜食之。蘇東坡詩云︰驅除三彭蟲，已我心腹疾，是矣。
時珍曰︰榧實、 子治療相同，當為一物無疑。但《本經》 子有毒，似有不同，亦因其能殺蟲蠱爾。汪穎以粗榧為 子，終是一類，不甚相遠也。
【附方】
舊一，新五。
寸白蟲︰詵曰︰日食榧子七顆，滿七日，蟲皆化為水也。《外台秘要》︰用榧子一百枚，去皮火燃，啖之，經好食茶葉面黃者︰每日食榧子七令發不落︰榧子三個，胡桃二個，側柏葉一兩，搗浸雪水梳頭，發永不落且潤也。（《聖惠方》）
猝吐血出︰先食蒸餅兩、三個，以榧子為末，白湯服三錢，日三服。（《聖濟總錄》）
尸咽痛癢、語言不出︰榧實半兩，蕪荑一兩，杏仁、桂各半兩，為末，蜜丸彈子大，含咽。（《聖濟總
華（《別錄》）
春月生采之。
藏器曰︰即榧子華也。
【氣味】
苦。
【主治】
水氣，去赤蟲，令人好色，不可久服（《別錄》）。
海松子
（宋《開寶》）
【釋名】
新羅松子。
【集解】
志曰︰海松子，狀如小栗，三角。其中仁香美。東夷當果食之，亦代麻腐食之，與中國松子不同。
炳曰︰五粒松一叢五葉如釵，道家服食絕粒，子如巴豆，新羅往往進之。
頌曰︰五粒字當作五鬣，音傳訛也。五鬣為一叢，或有兩鬣、七鬣者。松歲久則實繁。中原雖有，小而不及塞上者佳好也。
瑞曰︰松子有南松、北松。華陰松形小殼薄，有斑極香；新羅者肉甚香美。
時珍曰︰海松子出遼東及雲南，其樹與中國松樹同，惟五葉一叢者，球內結子，大如巴豆而有三棱，一頭尖爾，久收亦油。馬志謂似小栗，殊失本體。中國松子大如柏子，亦可入藥，不堪果食，詳見木部松下。按段成式《酉陽雜俎》云︰予種五鬣松二株，根大如碗，結實與新羅、南詔者無別。其三鬣者，俗呼孔雀松。亦有七鬣者。或云︰三針者為栝子松，五針者為松子松。
仁
【氣味】
甘，小溫，無毒。
珣曰︰新羅松子甘美大溫，去皮食之甚香，與雲南松子不同（雲南松子似巴豆，其味不及），與卑占國偏桃仁相似。多食發熱毒。
時珍曰︰按《醫說》云︰食胡羊肉不可食松子；而《物類相感志》云︰凡雜色羊肉入松子則無毒。其說不同，何哉？
【主治】
骨節風，頭眩，去死肌，變白，散水氣，潤五臟，不飢（《開寶》）。逐風痺寒氣，虛羸少氣，補不足，潤皮膚，肥五臟（《大明》）。主諸風，溫腸胃。久服，輕身延年不老（李珣）。潤肺，治燥結咳嗽（時珍）。同柏子仁，治虛秘（宗奭）。
【發明】
時珍曰︰服食家用松子皆海松子。中國松子，肌細力薄，只可入藥耳。按《列仙傳》云︰偓佺好食松實，體毛數寸，走及奔馬。又犢子少在黑山食松子、茯苓，壽數百歲。又赤松子好食松實、天門冬、石脂，齒落更生，發落更出，莫知所終。皆指此松子也。
【附方】舊一，新三。
服松子法︰七月取松實（過時即落難收也），去木皮，搗如膏收之。每服雞子大，酒調下，日三服。百日身輕，三百日行五百里，絕穀，久服神仙。渴即飲水。亦可以煉過松脂同服之。（《聖惠方》）
肺燥咳嗽︰蘇游鳳髓湯︰用松子仁一兩，胡桃仁二兩，研膏，和熟蜜半兩收之。每服二錢，食後沸湯點服。（《外台秘要》）
小兒寒嗽或作壅喘︰用松子仁五個，百部（炒）、麻黃各三分，杏仁四十個（去皮尖，以少水略煮三、五沸，化白砂糖丸芡子大。每食後含化十丸，大妙。（錢乙《小兒方》）
大便虛秘︰松子仁、柏子仁、麻子仁等分，研泥，溶白蠟和，丸梧桐子大。每服五十丸，黃湯下。（寇宗奭）
檳榔
（《別錄》中品）
【校正】
自木部移入此。
【釋名】
賓門（李當之《藥對》）、仁頻
時珍曰︰賓與郎皆貴客之稱。稽含《南方草木狀》言︰交廣人凡貴勝族客，必先呈此果。
若邂逅不設，用相嫌恨。則檳榔名義，蓋取於此。雷 《炮炙論》謂尖者為檳，圓者為榔，亦似強說。又顏師古注《上林賦》云︰仁頻即檳榔也。
詵曰︰閩中呼為橄欖子。
【集解】
《別錄》曰︰檳榔生南海。
弘景曰︰此有三、四種︰出交州者，形小味甘。廣州以南者，形大味澀；又有大者名豬檳榔。皆可作藥。小者名 子，俗呼為檳榔孫，亦可食。
恭曰︰生交州、愛州及昆侖。
頌曰︰今嶺外州郡皆有之。木大如桄榔，而高五、七丈，正直無枝，皮似青桐，節似桂枝。葉生木顛，大如盾頭，又似芭蕉葉。其實作房，從葉中出，旁有刺若棘針，重疊其下。
一房數百實，如雞子狀，皆有皮殼。其實春生，至夏乃熟，肉滿殼中，色正白。蘇恭言其肉極易爛，不經數日。今入北者，皆先以灰煮熟，焙熏令乾，始可留久也。小而味甘者，名山檳榔。大而味澀核亦大者，名豬檳榔；最小者名 子。雷氏言尖長而有紫紋者名檳，圓大而矮者名榔，榔力大而檳力小。今醫家亦不細分，但以作雞心狀、正穩心不虛、破之作錦紋者為佳爾。嶺南人啖之以當果食，言南方地濕，不食此無以祛瘴癘也。生食其味苦澀，得扶留藤與瓦屋子灰同咀嚼之，則柔滑甘美也。劉恂《嶺表錄異》云︰真檳榔來自舶上，今交廣生者皆大腹子也，彼中悉呼為檳榔。或云︰檳榔難得真者，今賈人所貨者，皆是大腹檳榔也，與檳榔相似，但莖、葉、幹小異爾，連皮收之。
時珍曰︰檳榔樹初生若筍竿積硬，引莖直上。莖幹頗似桄榔、椰子而有節，旁無枝柯，條從心生。端頂有葉如甘蕉，條派開破，風至則如羽扇掃天之狀。三月葉中腫起一房，因自拆裂，出穗凡數百顆，大如桃李。又生刺重累於下，以護衛其實。五月成熟，剝去其皮，煮其肉而乾之。皮皆筋絲，與大腹皮同也。按︰漢喻益期與韓康伯箋云︰檳榔，子既非常，木亦特異。大者三圍，高者九丈。葉聚樹端，房構葉下。華秀房中，子結房外。其擢穗似禾，其綴實似谷。其皮似桐而濃，其節似竹而概。其內空，其外勁。其屈如伏虹，其申如縋繩；本不大，末不小；上不傾，下不斜。調直亭亭，千百如一。步其林則寥朗，庇其陰則蕭條。
信可長吟遠想。但性不耐霜，不得北植。必當遐樹海南，遼然萬里。弗遇長者之目，令人恨深也。又《竺法真羅山疏》云︰山檳榔一名 子，生日南，樹似 櫚而小，與檳榔同狀。一叢十餘幹，一幹十餘房，一房數百子。子長寸余，五月採之，味近苦甘。觀此，則山檳榔即子，豬檳榔即大腹子也。蘇頌以味甘者為山檳榔，澀者為豬檳榔，似欠分明。
檳榔子
【修治】
曰︰頭圓矮毗者為榔，形尖紫紋者為檳。檳力小，榔力大。凡使用白檳及存坐穩正、心堅有錦紋者為妙。半白半黑並心虛者，不入藥用。以刀刮去底，細切之。勿令經火，恐無力。若熟使，不如不用。
時珍曰︰近時方藥亦有以火煨焙用者。然初生白檳榔，須本境可得。若他處者，必經煮熏，安得生者耶？又檳榔生食，必以扶留藤、古賁灰為使，相合嚼之，吐去紅水一口，乃滑美不澀，下氣消食。此三物相去甚遠，為物各異，而相成相合如此，亦為異矣。俗謂「檳榔為命賴扶留」以此。古賁灰即蠣蚌灰也。賁乃蚌字之訛。瓦屋子灰亦可用。
【氣味】
苦、辛，溫，澀，無毒。甄權曰︰味甘，大寒。
大明曰︰味澀。
弘景曰︰交州者味甘，廣州者味澀。
曰︰白者味甘，赤者味苦。
元素曰︰味辛而苦，純陽也。無毒。
詵曰︰多食亦發熱。
【主治】
消穀逐水，除痰 ，殺三蟲，伏尸，療寸白（《別錄》）。
治腹脹，生搗末服，利水穀道；敷瘡，生肌肉止痛；燒灰，敷口吻白瘡（蘇宣利五臟六腑壅滯，破胸中氣，下水腫，治心痛積聚（甄權）。
除一切風，下一切氣，通關節，利九竅，補五勞七傷，健脾調中，除煩，破症結（大明）。
主賁豚膀胱諸氣，五膈氣，風冷氣，腳氣，宿食不消古）。
【發明】
元素曰︰檳榔味濃氣輕，沉而降，陰中陽也。苦以破滯，辛以散邪，泄胸中至高之氣，使之下行，性如鐵石之沉重，能墜諸藥至於下極，故治諸氣、後重如神也。
時珍曰︰按︰羅大經《鶴林玉露》云︰嶺南人以檳榔代茶御瘴，其功有四︰一曰醒能使之醉，蓋食之久，則熏然頰赤，若飲酒然，蘇東坡所謂「紅潮登頰醉檳榔」也；二曰醉能使之醒，蓋酒後嚼之，則寬氣下痰，余酲頓解，朱晦庵所謂「檳榔收得為祛痰」也。三曰飢能使之飽。四曰飽能使之飢。蓋空腹食之，則充然氣盛如飽；飽後食之，則飲食快然易消。又且賦性疏通而不泄氣，稟味嚴正而更有餘甘，有是德故有是功也。又按︰吳興章傑《瘴說》云︰嶺表之俗，多食檳榔，日至十數。夫瘴癘之作，率因飲食過度，氣痞積結，而檳榔最能下氣消食去痰，故人狃於近利，而暗於遠患也。夫嶠南地熱，四時出汗，人多黃瘠，食之則臟器疏泄，一旦病瘴，不敢發散攻下，豈盡氣候所致，檳榔蓋亦為患，殆未思爾。又東陽盧和云︰閩廣人常服檳榔，云能祛瘴。有瘴服之可也，無瘴而服之，寧不損正氣而有開門延寇之禍乎？南人喜食此果，故備考諸說以見其功過焉。又朱晦庵《檳榔詩》云︰憶昔南游日，初嘗面發紅。藥囊知有用，茗碗詎能同？蠲疾收殊效，修真錄異功。三彭如不避，糜爛七非中。亦與其治疾殺蟲之功，【附方】
舊十一，新十五。
痰涎為害︰檳榔為末，白湯每服一錢。（《御藥院方》）
嘔吐痰水︰白檳榔一顆（煨熱），橘皮二錢半（炙）。為末。水一盞，煎半盞，溫服。（《千金》）
醋心吐水︰檳榔四兩，橘皮一兩，為末。每服方寸匕，空心生蜜湯調下。（《梅師方》）
傷寒痞滿湯下。（《宣明方》）
傷寒結胸已經汗、下後者︰檳榔二兩，酒二盞，煎一盞，分二服。（龐安時《傷寒論》）
蛔厥腹痛︰方同上。
心脾作痛︰雞心檳榔、高良薑各一錢半，陳米百粒，同以水煎，服之。（《直指》）
膀胱諸氣︰檳榔二枚，一生一熟，為末。酒煎服之，良。此太醫秦鳴鶴方也。（《海藥本草》）
本臟氣痛︰雞心檳榔，以小便磨半個服。或用熱酒調末一錢服之。（《斗門方》）
腰重作痛︰檳榔為末，酒服一錢。（《斗腳氣壅痛︰以沙牛尿一盞，磨檳榔一枚。空心暖服。（《梅師腳氣論》）
腳氣沖心悶亂不識人︰用白檳榔十二分，為末，分二服，空心，暖小便五合調下，日二服。或入薑汁、溫酒同服。（《廣利》）
腳氣脹滿非冷非熱，或老人、弱人病此︰用檳榔仁為末，以檳榔殼煎汁或茶飲、蘇湯或豉汁調服二乾霍亂病，心腹脹痛，不吐不利，煩悶欲死︰用檳榔末五錢，童子小便半盞，水一盞，煎服。（《聖濟總錄》）
大腸濕秘︰腸胃有濕，大便秘塞。大檳榔一枚。麥門冬煎湯磨汁溫服。或以蜜湯調末二錢大小便 ︰檳榔為末。蜜湯調服二錢。或以童子小便、蔥白，同煎服之，亦良。（《普濟方》）
小便淋痛︰面煨檳榔、赤芍藥各半兩，為末。每服三錢，入燈心，水煎，空心服，日二服。（《十便良方》）
血淋作痛︰檳榔一枚。以麥門冬煎湯，細磨濃汁一盞，頓熱空心服，日二服。
蟲痔裡急︰檳榔為末，每日空心以白湯調服二錢。
寸白蟲病︰檳榔二七枚，為末。先以水二升半，煮檳榔皮，取一升，空心，調末方寸匕服之，經日蟲盡出。
諸蟲在臟久不瘥者︰檳榔半兩炮，為末。每服一錢至二錢，空心以蔥、蜜煎湯調服。（《簡要濟眾》）
金瘡惡心︰白檳榔四兩，橘皮一兩，為末。每空心生蜜湯服二錢。（《聖惠方》）
丹從臍起︰檳榔末，醋調敷之。（《本事方》）
小兒頭瘡︰水磨檳榔，晒取粉，和生油塗之。（《聖惠方》）
口吻生瘡︰檳榔，燒研，入輕粉末，敷之良。（《聖惠方》）
耳出膿︰檳榔末吹之。（鮑氏方）
大腹子
（宋《開寶》）
【校正】
自木部移入此。
【釋名】
大腹檳榔（《圖經》）、豬檳榔。
時珍曰︰大腹以形名，所以別雞心檳榔也。
【集解】
志曰︰大腹生南海諸國，所出與檳榔相似，莖、葉、根、幹小異耳。
弘景曰︰向陽者為檳榔，向陰者為大腹。
時珍曰︰大腹子出嶺表、滇南，即檳榔中一種腹大形扁而味澀者，不似檳榔尖長味良耳，所謂豬檳榔者是矣。蓋亦土產之異，今人不甚分別。陶氏分陰陽之說，亦是臆見。按︰劉恂《嶺表錄異》云︰交廣生者，非舶上檳榔，皆大腹子也，彼中悉呼為檳榔。自嫩及老，采實啖之。以扶留藤、瓦屋灰同食之，以祛瘴癘。收其皮入藥，皮外黑色，皮內皆筋絲如椰子皮。又《雲南記》云︰大腹檳榔每枝有三、二百顆，青時剖之，以一片蔞葉及蛤粉卷和食之，即減澀味。觀此二說，則大腹子與檳榔皆可通用，但力比檳榔稍劣耳。
大腹子
【氣味】
辛，澀，溫，無毒。
【主治】
與檳榔同功（時珍）。
大腹皮
【修治】
思邈曰︰鴆鳥多集檳榔樹上。凡用檳榔皮，宜先以酒洗，後以大豆汁再洗過，晒乾入灰火燒煨，切用。
【氣味】
辛，微溫，無毒。
【主治】
冷熱氣攻心腹、大腸壅毒，痰膈醋心。並以薑、鹽同煎，入疏氣藥用之，良（《開寶》）。下一切氣，止霍亂，通大小腸，健脾開胃調中（大明）。降逆氣，消肌膚中水氣浮腫，腳氣壅逆，瘴瘧痞滿，胎氣惡阻
【附方】
新二。
漏瘡惡穢︰大腹皮煎湯洗之。（《直指》）
烏癩風瘡︰大腹子，生者或乾者，連全皮勿傷動，以酒一升浸之，慢火熬乾為末，臘豬脂和敷。（《聖濟總錄》）
椰子
（宋《開寶》）
【校正】
自木部移入此。
【釋名】
越王頭（《綱目》）、胥余。
時珍曰︰按稽含《南方草木狀》云︰相傳林邑王與越王有怨，使刺客乘其醉，取其首，懸於樹，化為椰子，其核猶有兩眼，故俗謂之越王頭，而其漿猶如酒也。此說雖謬，而俗傳以為口實。南人稱其君長為爺，則椰名蓋取於爺義也。相如《上林賦》作胥余，或作胥耶。
【集解】
志曰︰椰子生安南，樹如棕櫚，子中有漿，飲之得醉。
頌曰︰椰子，嶺南州郡皆有之。郭義恭《廣志》云︰木似桄榔無枝條，高數丈。葉在木末如束蒲。其實大如瓠，垂於枝間，如掛物然。實外有粗皮，如棕包。皮內有堅殼，圓而微長。殼內有膚，白如豬肪，濃半寸許，味如胡桃。膚內裹漿四、五合如乳，飲之冷而動氣醺人。殼可曰︰按︰劉欣期《交州記》云︰椰樹狀若海棕。實大如碗，外有粗皮，如大腹子、豆寇之類。內有漿似酒，飲之不醉。生雲南者亦好。
宗奭曰︰椰子開之，有汁白色如乳，如酒極香，別是一種氣味，強名為酒。中有白瓤，形圓如栝蔞，上起細 ，亦白色而微虛，其紋若婦人裙褶，味亦如汁。與著殼一重白肉，皆可糖煎為果。其殼可為酒器，如酒中有毒，則酒沸起或裂破。今人漆其裡，即失用椰子之意。
時珍曰︰椰子乃果中之大者。其樹初栽時，用鹽置根下則易發。木至斗大方結實，大者三、四圍，高五、六丈，木似桄榔、檳榔之屬，通身無枝。其葉在木頂，長四、五尺，直聳指天，狀如棕櫚，勢如鳳尾。二月著花成穗，出於葉間，長二、三尺，大如五斗器。仍連著實，一穗數枚，小者如栝蔞，大者如寒瓜，長七、八寸，徑四、五寸，懸著樹端。六七月熟，有粗皮包之。
皮內有核，圓而黑潤，甚堅硬，濃二三分。殼內有白肉瓤如凝雪，味甘美如牛乳。瓤肉空處，有漿數合，鑽蒂傾出，清美如酒。若久者，則混濁不佳矣。其殼磨光，有斑纈點紋，橫破之可作壺爵，縱破之可作瓢杓也。又《唐史》言︰番人以其花造酒，飲之亦醉也。《類書》有青田
【附錄】
青田核 崔豹《古今注》云︰烏孫國有青田核，狀如桃核，不知其樹。核大如數斗，剖之盛水，則變酒味，甚醇美。飲盡隨即注水，隨盡隨成。但不可久，久則苦澀爾。
謂之青田酒，漢末蜀王劉璋曾得之。
樹頭酒
《一統志》云︰緬甸在滇南，有樹類棕，高五、六丈，結實如椰子。土人以罐盛曲，懸於實下，劃其實，汁流於罐中以成酒，名樹頭酒。或不用曲，惟取汁熬為白糖。其樹即貝樹也，緬人取其葉寫書。
嚴樹酒
《一統志》云︰瓊州有嚴樹，搗其皮葉，浸以清水，和以粳釀，或入石榴花葉，數日成酒，能醉人。又《梁書》云︰頓遜國有酒樹，似安石榴，取花汁貯杯中，數日成酒。蓋此類也。又有文章草，可以成酒。
椰子瓤
【氣味】
甘，平，無毒。
【主治】
益氣（《開寶》）。治風（汪穎）。食之不飢，令人面澤（時珍。出《異
椰子漿
【氣味】
甘，溫，無毒。
曰︰多食，冷而動氣。
時珍曰︰其性熱，故飲之者多昏如醉狀。《異物志》云︰食其肉則不飢，飲其漿則增渴
【主治】
止消渴。塗頭，益發令黑（《開寶》）。治吐血水腫
【發明】
震亨曰︰椰子生海南極熱之地，土人賴此解夏月毒渴，天之生物，各因其材也
椰子皮
【修治】
頌曰︰不拘時月採其根皮，入藥炙用。一云︰其實皮亦可用。
【氣味】
苦，平，無毒。
【主治】
止血，療鼻衄，吐逆霍亂，煮汁飲之（《開寶》）。治猝心痛，燒存性，研，以新汲
殼
【主治】
楊梅瘡筋骨痛。燒存性，臨時炒熱，以滾酒泡服二、三錢，暖覆取汗，其痛即止，神驗（時珍）。
無漏子
（《拾遺》）
【釋名】
千年棗（《開寶》）、萬年棗（《一統志》）、海棗（《草木狀》）、波斯棗（《拾遺》）、時珍曰︰無漏名義未詳。千年、萬歲，言其樹性耐久也。曰海，曰波斯，曰番，言其種自外國來也。金果，貴之也。曰棕、曰蕉，象其幹、葉之形也。番人名其木曰窟莽，名其實曰苦魯麻棗。苦麻、窟莽，皆番音相近也。
【集解】
藏器曰︰無漏子即波斯棗，生波斯國，狀如棗。
曰︰樹若栗木。其實若橡子，有三角。
頌曰︰按︰劉恂《嶺表錄異》云︰廣州有一種波斯棗，木無旁枝，直聳三四丈，至巔四向，共生十餘枝，葉如棕櫚，彼土人呼為海棕木。三五年一著子，每朵約三、二十顆，都類北方青棗，但小爾。舶商亦有攜本國者至中國，色類沙糖，皮肉軟爛，味極甘，似北地天蒸棗，而其核全別，兩頭不尖，雙卷而圓，如小塊紫礦，種之不生，蓋蒸熟者也。
時珍曰︰千年棗雖有棗名，別是一物，南番諸國皆有之，即杜甫所賦海棕也。按段成式《酉陽雜俎》云︰波斯棗生波斯國，彼人呼為窟莽。樹長三、四丈，圍五、六尺。葉似土藤，不凋。二月生花，狀如蕉花。有兩甲，漸漸開罅，中有十餘房。子長二寸，黃白色，狀如楝子，有核。六、七月熟則紫黑，狀類乾棗，食之味甘如飴也。又陶九成《輟耕錄》云︰四川成都有金果樹六株，相傳漢時物也。高五、六十丈，圍三、四尋，挺直如矢，木無枝柯。
頂上有葉如棕櫚，皮如龍鱗，葉如鳳尾，實如棗而大。每歲仲冬，有司具祭收采，令醫工以刀剝去青皮，鍛石湯瀹過，入冷熟蜜浸換四次，瓶封進獻。不如此法，則生澀不可食。番人名為苦魯麻棗，蓋鳳尾蕉也。一名萬歲棗，泉州有萬年棗，即此物也。又稽含《草木狀》云︰海棗大如杯碗，以比安期海上如瓜之棗，似未得其詳也。巴旦杏亦名忽鹿麻，另是一物也。
實
【氣味】
甘，溫，無毒。
【主治】
補中益氣，除痰嗽，補虛損，好顏色，令人肥健（藏器）。
消食止咳，治虛羸，悅人。久服無損（李 ）。
桄榔子
（宋《開寶》）
【校正】
自木部移入此。
【釋名】
木名姑榔木（《臨海異物志》）、面木（《伽藍記》）、董棕（楊慎《卮言》）、鐵木。
時珍曰︰其木似檳榔而光利，故名桄榔。姑榔，其音訛也。面，言其粉也，鐵言其堅也。
【集解】
頌曰︰桄榔木，嶺南二廣州郡皆有之，人家亦植之庭院間。
其木似 櫚而堅硬，斫其內取面，大者至數石，食之不飢。其皮至柔，堅韌可以作綆。
其子作穗生木端，不拘時月採之。按︰劉恂《嶺表錄異》云︰桄榔木枝葉並蕃茂，與檳榔小異。然葉下有須如粗馬尾，廣人采之以織巾子；得鹹水浸，即粗脹而韌，彼人以縛海舶，不用釘線。木性如竹，紫黑色，有紋理而堅，工人解之，以製博弈局。其樹皮中有屑如面，可作餅食。
藏器曰︰按︰《臨海異物志》云︰姑榔木生 山谷。外皮有毛如棕櫚而散生。其木剛利如鐵，可作釤鋤，中濕更利，惟中焦則易敗爾，物之相伏如此。皮中有白粉，似稻米粉及麥麵，可作餅餌
時珍曰︰桄榔，二廣、交、蜀皆有之。按︰郭義恭《廣志》云︰木大者四、五圍，高五、六丈，拱直無旁枝。巔頂生葉數十，破似棕葉，其木肌堅，斫入數寸，得粉赤黃色，可食。
又顧 《海槎錄》云︰桄榔木身直如杉，又如棕櫚、椰子、檳榔、波斯棗、古散諸樹而稍異，有節似大竹。樹杪挺出數枝，開花成穗，綠色。結子如青珠，每條不下百顆，一樹近百餘條，團團懸掛若傘，極可愛。其木最重，色類花梨而多紋，番舶用代鐵槍，鋒 甚利。古散亦木名，可為杖，又名虎散。
子
【氣味】
苦，平，無毒。
【主治】
破宿血（《開寶》）。
面
【氣味】
甘，平，無毒。
【主治】
作餅炙食腴美，令人不飢，補益虛羸損乏，腰腳無力。久服輕身辟谷（李 ）。
䔋木面
（䔋音梭，《海藥》）
【校正】
自木部移入此。
【釋名】
欀木（音襄）。
時珍曰︰䔋字韻書不載，惟孫緬《唐韻》莎字注云︰樹似桄榔。則䔋字當作莎衣之莎。
其葉離披如莎衣之狀，故謂之莎也。張勃《吳錄‧地理志》言，交趾欀木，皮中有白粉如米屑，乾之搗末，以水淋過似面，可作餅食者，即此木也。後人訛欀為莎，音相近爾。楊慎《卮言》乃謂欀木即桄榔，誤矣。按左思《吳都賦》云︰面有桄榔。又曰︰文、欀、楨、橿，既是一物，不應兩用矣。
【集解】
珣曰︰按︰《蜀記》云︰䔋木生南中八郡。樹高十許丈，闊四、五圍。峰頭生葉，兩邊行列如飛鳥翼。皮中有白面石許，搗篩作餅，或磨屑作飯食之，彼人呼為䔋面，輕滑美好，勝於桄榔面也。
藏器曰︰ 木生嶺南山谷。大者木皮內出面數斛，色黃白。
時珍曰︰按︰劉欣期《交州記》云︰都勾樹似棕櫚，木中出屑如桄榔面，可作餅餌。恐此即欀木也。
面
【氣味】
甘，平、溫，無毒。
【主治】
補益虛冷，消食（李珣）。
溫補。久食不飢，長生（藏器）。
波羅蜜
（《綱目》）
【釋名】
曩伽結。
時珍曰︰波羅蜜，梵語也。因此果味甘，故借名之。安南人名曩枷結，波斯人名婆那娑，拂林人名阿薩 ，皆一物也。
【集解】
時珍曰︰波羅蜜生交趾、南邦諸國，今嶺南、滇南亦有之。
樹高五、六丈，樹類冬青而黑潤倍之。葉極光淨，冬夏不凋。樹至斗大方結實，不花而實，出於枝間，多者十數枚，少者五、六枚，大如冬瓜，外有濃皮裹之，若栗球，上有軟刺。五、六月熟時，顆重五、六斤，剝去外皮殼，內肉層疊如橘囊，食之味至甜美如蜜，香氣滿室。一實凡數百核，核大如棗。其中仁如栗黃，煮炒食之甚佳。果中之大者，惟此與椰子而已。
瓤
【氣味】
甘、香、微酸，平，無毒。
【主治】
止渴解煩，醒酒益氣，令人悅澤（時珍）。
核中仁
【氣味】
同瓤。
【主治】
補中益氣，令人不飢輕健（時珍）。
無花果
（《食物》）
【釋名】
映日果（《便民圖纂》）、優曇缽
時珍曰︰無花果凡數種，此乃映日果也。
即廣中所謂
【集解】
時珍曰︰無花果出揚州及雲南，今吳、楚、閩、越人家，枝柯如枇杷樹，三月發葉如花構葉。五月內不花而實，實出枝間，狀如木饅頭，其內虛軟。采以鹽漬，壓實令扁，晒乾充果食。熟則紫色，軟爛甘味如柿而無核也。按︰《方輿志》云︰廣西優曇缽不花而實，狀如枇杷。又段成式《酉陽雜俎》云︰阿駔出波斯、拂林人呼為底珍樹。長丈餘，枝葉繁茂，葉有五丫如蓖麻，無花而實，色赤類 柿，一月而熟，味亦如柿。二書所說，皆即此果也。又有文光果、天仙果、古度
【附錄】
文光果 出景州。形如無花果，肉味如栗，五月成熟。
天仙果出四川。樹高八、九尺，葉似荔枝而小，無花而實，子如櫻桃，累累綴枝間，六、七月熟，其味至甘。宋祁《方物贊》云︰有子孫枝，不花而實。薄言采之，味埒蜂蜜。
古度子出交、廣諸州。樹葉如栗，不花而實，枝柯間生子，大如石榴及楂子而色赤，味醋，煮以為粽食之。若數日不煮，則化作飛蟻，穿皮飛去也。
實
【氣味】
甘，平，無毒。
【主治】
開胃，止泄痢（汪穎）。
治五痔，咽喉痛（時珍）。
葉
【氣味】
甘、微辛，平，有小毒。
【主治】
五痔腫痛，煎湯頻熏洗之，取效（震亨）。
阿勒勃
（《拾遺》）
【校正】
自木部移入此。
【釋名】
婆羅門皂莢（《拾遺》）、波斯皂莢。
時珍曰︰婆羅門，西域國名；波斯，西南國名也。
【集解】
藏器曰︰阿勒勃生拂林國。狀似皂莢而圓長，味甘好
時珍曰︰此即波斯皂莢也。按段成式《酉陽雜俎》云︰波斯皂莢，彼人呼為忽野檐，拂林人呼為阿梨去伐。樹長三、四丈，圍四、五尺。葉似枸櫞而短小，經寒不凋。不花而實，莢長二尺，中有隔。
隔內各有一子，大如指頭，赤色至堅硬，中黑如墨，味甘如飴可食，亦入藥也。
子
【氣味】
苦，大寒，無毒。
【主治】
心膈間熱風，心黃，骨蒸寒熱，殺三蟲（藏器）。
炙黃入藥，治熱病，下痰，通經絡，療小兒疳氣（李 ）。
【附錄】
羅望子 時珍曰︰按︰《桂海志》云︰出廣西。殼長數寸，如肥皂及刀豆，色正丹，內有二、三子，煨食甘美。
沙棠果
（《綱目》）
【集解】
時珍曰︰按︰《呂氏春秋》云︰果之美者，沙棠之實。今嶺外寧鄉、瀧水、羅浮山中皆有之。木狀如棠，黃花赤實，其味如李而無核。
實
【氣味】
甘，平，無毒。
【主治】
食之，卻水病（時珍。《山海經》）。
棎子
（音蟾。《拾遺》）
【集解】
藏器曰︰棎子似梨，生江南，左思《吳都賦》：棎留禦霜。是也。
時珍曰︰棎、留，二果名。按薛瑩《荊陽異物志》云︰棎子樹，南越、丹陽諸郡山中皆有之。其實如梨，冬熟味酢。劉子樹生交廣、武平、興古諸郡山中。三月著花，結實如梨，七、八月熟。色黃味甘酢，而核甚堅。
實
【氣味】
甘，澀，平，無毒。
【主治】
生食之，止水痢。熟和蜜食之，去嗽（藏器）。
麂目
（《拾遺》）
【校正】
自木部移入此。
【釋名】
鬼目。藏器曰︰此出嶺南，狀如麂目，故名。陶氏注豆蔻引麂目小冷，即此也。
後人訛為鬼目。
【集解】
時珍曰︰鬼目有草木三種︰此乃木生者，其草鬼目別見草部白英下，又羊蹄菜亦名鬼目，並物異名同。按︰劉欣期《交州記》云︰鬼目出交趾、九真、武平、興古諸處。
樹高碩似棠梨，葉似楮而皮白，二月生花，仍連著子，大者如木瓜，小者如梅李，而小斜不周正。七、八月熟，色黃味酸，以蜜浸食之佳。
【氣味】
酸、甘，小冷，無毒。多食，發冷痰（藏器）。
都桷子
（《拾遺》）
【釋名】
構子。
時珍曰︰桷音角。《太平御覽》作桶子（音同上聲），蓋傳寫之訛也。亦與楮構之構，名同實異。陳祈暢《異物志贊》云︰構子之樹，枝葉四布。名同種異，實味甜酢。果而無核，裡面如素。析酒止酲，更為遺賂。
【解集】
曰︰按徐表《南州記》云︰都桷子生廣南山谷。樹高丈餘，二月開花，連著實，大如雞卵，七月熟。
時珍曰︰按︰魏王《花木志》云︰都桷樹出九真、交趾，野生。二、三月開花，赤色。
子似木瓜，八、九月熟，俚民取食之，味酢，以鹽、酸漚食，或蜜藏皆可。一云狀如青梅。
實
【氣味】
酸、澀，平，無毒。
【主治】
久食，益氣止泄（藏器）。安神溫腸，治痔。久服無損（李 ）。解酒，止煩渴（時珍）
都念子
（《拾遺》）
【釋名】
倒捻子（詳下文）。
【集解】
藏器曰︰杜寶《拾遺錄》云︰都念子生嶺南。隋煬帝時高丈餘，葉如白楊，枝柯長細。花心金色，花赤如蜀葵而大。子如小棗，蜜漬食之，甘美益人。
時珍曰︰按︰劉恂《嶺表錄異》云︰倒捻子窠叢不大，葉如苦李。花似蜀葵，小而深紫，南中婦女多用染色。子如軟柿，外紫內赤，無核，頭上有四葉如柿蒂。食之必捻其蒂。故謂之倒捻子，訛而為都念子也。味甚甘軟。
實
【氣味】
甘、酸，小溫，無毒。
【主治】
痰嗽噦氣（藏器）。暖腹臟，益肌肉（時珍。《嶺表錄異》）。
都咸子
（《拾遺》）
【校正】
自木部移入此。
【集解】
藏器曰︰都咸子生廣南山谷。按︰徐表《南州記》云︰其樹如李，子大如指。
取子及皮、葉曝乾，作飲極香美也。
時珍曰︰按︰嵇含《南方草木狀》云︰都咸樹出日南。三月生花，仍連著實，大如指，長三寸，七、八月熟，其色正黑。
子及皮、葉
【氣味】
甘，平，無毒。
【主治】
火乾作飲，止渴潤肺，去煩除痰（藏器）。
去傷
摩廚子
（《拾遺》）
【集解】
藏器曰︰摩廚子生西域及南海並斯調國。子如瓜，可為茹。其汁香美，如中國用油。陳祈暢《異物志贊》云︰木有摩廚，生自斯調。厥汁肥潤，其澤如膏。馨香馥郁，可以煎熬。彼州之人，以為嘉肴。
曰︰摩廚二月開花，四、五月結實，如瓜狀。
時珍曰︰又有齊墩果、德慶果，亦其類也。今附於下。
【附錄】
齊墩果 《酉陽雜俎》云︰齊墩樹生波斯及拂林國。
高二、三丈，皮青白，花似柚極香。子似楊桃，五月熟，西域人壓為油以煎餅果，如中國之用巨勝也。
德慶果
《一統志》云︰廣之德慶州出之。其樹冬榮，子大如杯，炙而食之，味如豬肉也。
實
【氣味】
甘，香，平，無毒。
【主治】
益氣，潤五臟。久服令人肥健（藏器）。安神養血生肌，久服輕健（李 ）。
韶子
（《拾遺》）
【集解】
藏器曰︰韶子生嶺南。按︰裴淵《廣州記》云︰韶葉如栗，子大如栗，有棘刺。破其皮，內有肉如豬肪，著核不離，味甘酢，核如荔枝。
時珍曰︰按︰范成大《虞衡志》云︰廣南有山韶子，夏熟，色紅，肉如荔枝。又有藤韶子，秋熟，大如鳧卵柿也。
實
【氣味】
甘，溫，無毒。
【主治】
暴痢，心腹冷氣（藏器）。
馬檳榔
（《會編》）
【釋名】
馬金囊（《雲南志》）、馬金南
【集解】
時珍曰︰馬檳榔生滇南金齒、沅江諸夷地，蔓生。結實大如葡萄，紫色味甘。
內有核，頗似大風子而殼稍薄，團長斜扁不等。核內有仁，亦甜。
實
【氣味】
甘，寒，無毒。
核仁
【氣味】
苦、甘，寒，無毒機曰︰凡嚼之者，以冷水一口送下，其甜如蜜，亦不傷人也。
【主治】
產難，臨時細嚼數枚，井華水送下，須臾立產。再以四枚去殼，兩手各握二枚，惡水自下也。欲斷產者，常嚼二枚，水下。久則子宮冷，自不孕矣（汪機）。傷寒熱病，食數枚，冷水下。又治惡瘡
枳椇
（音止矩。《唐本草》）
【校正】
自木部移入此，並入《拾遺》木蜜。
【釋名】
蜜𣖌㯳 （音止矩）、蜜屈律（《廣記》）、木蜜（《拾遺》）、木餳（同上）、木珊瑚（《廣志》）、雞距子（蘇文）、雞爪子（俗名），木名白石木（《唐注》）、金鉤木（《地志》）、枅栱（音雞拱）、交加枝
時珍曰︰枳椇，徐鍇注《說文》作𣖌㯳，又作枳枸，皆屈曲不伸之意。此樹多枝而曲，其子亦卷曲，故以名之。曰蜜、曰餳，因其味也。曰珊瑚、曰雞距、曰雞爪，象其形也。曰交加、曰枅栱，言其實之紐屈也。枅栱，枋梁之名。按︰《雷公炮炙》序云︰弊箅淡鹵，如酒霑交。注云︰交加枝，即蜜𣖌㯳也。又《詩話》云︰子生枝端，橫折歧出，狀若枅栱，故土人謂之枅栱也。珍謂︰枅栱及俗稱雞矩，蜀人之稱桔枸、棘枸，滇人之稱雞橘子，巴人之稱金鉤，廣人之稱結留子，散見書記者，皆枳 、雞距之字，方音轉異爾。俗又訛雞爪為曹公爪，或謂之梨棗樹，或謂之癩漢指頭，崔豹《古今注》一名樹蜜，一名木石，皆一物也。
【集解】
恭曰︰枳椇子其樹徑尺，木名白石，葉如桑柘。其子作房似珊瑚，核在其端，人皆食之。
頌曰︰此《詩‧小雅》所謂南山有枸也。陸機《疏義》云︰枳枸樹高碩如白楊，所在皆有，枝柯不直。子著枝端，啖之甘美如飴，八、九月熟，江南特美之，謂之木蜜。能敗酒味，若以其木為柱，則屋中之酒皆薄也。
詵曰︰昔有南人修舍用此木，誤落一片入酒瓮中，酒化為水也。
藏器曰︰木蜜樹生南方，人呼白石木，枝、葉俱甜。嫩葉可生啖，味如蜜。老枝細破，煎汁成蜜，倍甜，止渴解煩也。
時珍曰︰枳 木高三、四丈，葉圓大如桑柘，夏月開花。枝頭結實，如雞爪形，長寸許，紐曲，開作二、三歧，儼若雞之足距。嫩時青色，經霜乃黃，嚼之味甘如蜜。每開歧盡處，結一、二小子，狀如蔓荊子，內有扁核赤色，如酸棗仁形。飛鳥喜巢其上，故宋玉賦云︰枳枸來巢。《曲禮》云︰婦人之贄，椇榛脯修。即此也。鹽藏荷裹，可以備冬儲。
實
【氣味】
甘，平，無毒。
詵曰︰多食發蚘蟲。
【主治】
頭風，小腹拘急（《唐本》）。止渴除煩，去膈上熱，潤五臟，利大小便，功用同蜂蜜。枝、葉煎膏亦同（藏器）。止嘔逆，解酒毒
【發明】
震亨曰︰一男子年三十餘，因飲酒發熱，又兼房勞虛乏。乃服補氣血之藥，加葛根以解酒毒。微汗出，人反懈怠，熱如故。此乃氣血虛，不禁葛根之散也。必須雞距子解其毒，遂煎藥中加而服之，乃愈。
時珍曰︰枳 ，本草只言木能敗酒，而丹溪朱氏治酒病往往用其實，其功當亦同也。按︰
《蘇東坡集》云︰眉山揭穎臣病消渴，日飲水數斗，飯亦倍常，小便頻數。服消渴藥逾年，疾日甚，自度必死。予令延蜀醫張肱診之。笑曰︰君幾誤死。乃取麝香當門子以酒濡濕，作十許丸，用棘枸子煎湯吞之，遂愈。問其故。肱曰︰消渴消中皆脾弱腎敗、土不製水而成疾。
今穎臣脾脈極熱而腎氣不衰，當由果實、酒物過度，積熱在脾，所以食多而飲水。水飲既多，溺不得不多，非消非渴也。麝香能製酒果花木，棘枸亦勝酒（屋外有此木，屋內釀酒多不佳）。
故以此二物為藥，以去其酒果之毒也。棘枸實如雞距，故俗謂之雞距，亦曰癩漢指頭。食之如牛乳，本草名枳 ，小兒喜食之。吁！古人重格物，
木汁
【氣味】
同枳 。
【附方】
新一。
腋下狐氣︰用桔枸樹鑿孔，取汁一、二碗，用青木香、東桃、西柳、七姓婦人乳，一處煎一、二沸。就熱，於五月五日雞叫時洗了，將水放在十字路口，速回勿顧，即愈。只是他人先遇者，必帶去也。桔枸樹即
木皮
【氣味】
甘，溫，無毒。
【主治】
五痔，和五臟（《唐本》）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

姊妹计划: 数据项
果之四 （味類一十三種）
秦椒
（《本經》中品）
【校正】
自木部移入此。
【釋名】
大椒（《爾雅》）、檓（毀）、花椒
【集解】
《別錄》曰︰秦椒生泰山山谷及秦嶺上，或琅琊。八月、九月采實。弘景曰︰今從西來。形似椒而大，色黃黑，味亦頗有椒氣。或云即今樛樹子。
乃豬椒，恐謬。
恭曰︰秦椒樹、葉及莖、子都似蜀椒，但味短實細爾。藍田、秦嶺間大有之。
頌曰︰今秦、鳳、明、越、金、商州皆有之。初秋生花，秋末結實，九月、十月採之。
《爾雅》云︰檓，大椒。郭璞注云︰椒叢生，實大者爲檓也。
《詩‧唐風》云︰椒聊之實，繁衍盈升。陸機《疏義》云︰椒樹似茱萸，有針刺。莖葉堅而滑澤，味亦辛香。蜀人作茶，吳人作茗，皆以其葉合煮爲香。今成皋諸山有竹葉椒，其木亦如蜀椒，小毒熱，不中合藥也，可入飲食中及蒸雞、豚用。東海諸島上亦有椒，枝、葉皆相似。子長而不圓，甚香，其味似橘皮。島上獐、鹿食其葉，其肉自然作椒、橘香。今南北所生一種椒，其實大於蜀椒，與陶氏及郭、陸之說正相合，當以實大者爲秦椒也。
宗奭曰︰此秦地所產者，故言秦椒。大率椒株皆相似，但秦椒葉差大，粒亦大而紋低，不若蜀椒皺紋高爲異也。然秦地亦有蜀椒種。
時珍曰︰秦椒，花椒也。始產於秦，今處處可種，最易蕃衍。其葉對生，尖而有刺。四月生細花。
五月結實，生青熟紅，大於蜀椒，其目亦不及蜀椒目光黑也。《范子計然》云︰蜀椒出武都
【修治】
同蜀椒。
椒紅
【氣味】
辛，溫，有毒。《別錄》曰︰生溫、熟寒，有毒之才曰︰惡栝蔞、防葵，畏雌黃。
【主治】
除風邪氣，溫中，去寒痺，堅齒發，明目。久服，輕身好顏色，耐老增年通神（《本經》）。療喉痺吐逆疝瘕，去老血，產後余疾腹痛，出汗，利五臟（《別錄》）。上氣咳嗽，久風濕痺（孟詵）。
治惡風遍身，四肢 痺，口齒浮腫搖動，女人月閉不通，產後惡血痢，多年痢，療腹中冷痛，【附方】
舊六。
膏癉尿多，其人飲少︰用秦椒一分（出汗），瓜蒂二分，爲末。水服方寸匕，日三服。（《傷寒類要》）
乃風也︰椒、鹽末等分，醋和敷之，良。（《肘後方》）
損瘡中風︰以面作餛飩，包秦椒，於灰中燒之令熱，斷使開口，封於瘡上，冷即易之。（孟久患口瘡︰大椒，去閉口者，水洗面拌，煮作粥，空腹吞之，以飯壓下。重者可再服，以瘥爲度。（《食療本草》）
牙齒風痛︰秦椒煎醋含漱。（孟詵《食療》）
百蟲入耳︰椒末一錢，醋半盞，浸良久，稍稍滴入，自出。（《續十全方》）
蜀椒
（《本經》下品）
【校正】
自木部移入此。
【釋名】
巴椒（《別錄》）、漢椒（《日華》）、（唐毅）、點椒。
時珍曰︰蜀，古國名。漢，水名。今川西成都、廣漢、潼川諸處是矣。巴亦國名，又水名。今川東重慶、夔州、順慶、閬中諸處是矣。川則巴蜀之總稱，因岷、沱、黑、白四大水，分東、西、南、北爲四川也。
【集解】
《別錄》曰︰蜀椒生武都山谷及巴郡。八月採實，陰乾。
弘景曰︰蜀郡北部人家種之。皮肉濃，腹裡白，氣味濃。江陽、晉康及建平間亦有而細赤，辛而不香，力勢不如巴郡者。
恭曰︰今出金州西城者最佳。
頌曰︰今歸陝及蜀川、陝洛間人家，多作園圃種之。木高四、五尺，似茱萸而小，有針刺。葉堅而滑，可煮飲食。四月結子無花，但生於枝葉間，顆如小豆而圓，皮紫赤色，八月採實
時珍曰︰蜀椒肉濃皮皺，其子光黑，如人之瞳仁，故謂之椒目。他椒子雖光黑，亦不似之。若土椒，則子無光彩矣。
【修治】
曰︰凡使南椒須去目及閉口者，以酒拌濕蒸，從巳至午，放冷密蓋，無氣後取出，便入瓷器中，勿令傷風也。
宗奭曰︰凡用秦椒、蜀椒，並微炒使出汗，乘熱入竹筒中，以梗搗去裡面黃殼，取紅用，未盡再搗。或只炒熱，隔紙鋪地上，以碗覆，待冷碾取紅用。
椒紅
【氣味】
辛，溫，有毒。
《別錄》曰︰大熱。多食，令人乏氣喘促。口閉者殺人。
詵曰︰十月食椒，損氣傷心，令人多忘。
李鵬飛曰︰久食，令人失明，傷血脈。
之才曰︰杏仁爲之使，得鹽味佳，畏款冬花、防風、附子、雄黃。可收水銀。中其毒者，涼水、麻仁漿解之。
【主治】
邪氣咳逆，溫中，逐骨節皮膚死肌，寒濕痺痛，下氣。久服頭不白，輕身增年（《本經》）。除六腑寒冷，傷寒溫瘧大風汗不出，心腹留飲宿食，腸 下痢，泄精，女子字乳余疾，散風邪瘕結，水腫黃膽，鬼疰蠱毒，殺蟲、魚毒。久服開腠理，通血脈，堅齒發，明目，調關節，耐寒暑，可作膏藥（《別錄》）。治頭風下淚，腰腳不遂，虛損留結，破血，下諸石水，治咳嗽，腹內冷痛，除齒痛（甄權）。破症結開胸，治天行時氣，產後宿血，壯陽，療陰汗，暖腰膝，縮小便，止嘔逆（大明）。通神去老，益血，利五臟，下乳汁，滅瘢，生毛發（孟詵）。散寒除濕，解郁結，消宿食，通三焦，溫脾胃，補右腎命門，殺蛔蟲，止泄瀉（時珍）。
【發明】
頌曰︰服食方︰單服椒紅補下，宜用蜀椒乃佳。段成式言椒氣下達，餌之益下，不上沖也
時珍曰︰椒純陽之物，乃手足太陰、右腎命門氣分之藥。其味辛而麻，其氣溫以熱。
稟南方之陽，受西方之陰。故能入肺散寒，治咳嗽；入脾除濕，治風寒濕痺，水腫瀉痢；入右腎補火，治陽衰溲數，足弱久痢諸証。一婦年七十餘，病瀉五年，百藥不效。予以感應丸五十丸投之，大便二日不行。再以平胃散加椒紅、茴香，棗肉爲丸與服，遂瘳。每因怒食舉發，服之即止。此除濕消食，溫脾補腎之驗也。按︰《歲時記》言︰歲旦飲椒柏酒以辟疫癘。
椒乃玉衡星精，服之令人體健耐老；柏乃百木之精，爲仙藥，能伏邪鬼故也。吳猛真人《服椒訣》云︰椒稟五行之氣而生，葉青、皮紅、花黃、膜白、子黑。其氣馨香，其性下行，能使火熱下達，不致上薰，芳草之中，功皆不及（其方見下）。時珍竊謂椒紅丸雖云補腎，不分水火，未免誤人。大抵此方惟脾胃及命門虛寒有濕郁者相宜。若肺胃素熱者，大宜遠之。故丹溪朱氏云︰椒屬火，有下達之能。服之既久，則火自水中生。故世人服椒者，無不被其毒也。又《上清訣》云︰凡人吃飯傷飽，覺氣上沖，心胸痞悶者，以水吞生椒一、二十顆即散。
取其能通三焦，引正氣，下惡氣，消宿食也。又戴原禮云︰凡人嘔吐，服藥不納者，必有蛔在膈間。蛔聞藥則動，動則藥出而蛔不出。但於嘔吐藥中，加炒川椒十粒良，蓋蛔見椒則頭伏也。觀此，則張仲景治蛔厥烏梅丸中用蜀椒，亦此義也。許叔微云︰大凡腎氣上逆，須以川椒引之歸經則安。
【附方】
舊十二，新二十三。
椒紅丸︰治元臟傷憊，目暗耳聾。服此百日，覺身輕少睡，足有力，是其效也。服及三年，心智爽悟，目明倍常，面色紅悅，髭髮光黑。用蜀椒去目及合口者，炒出汗，曝乾，搗取紅一斤。以生地黃搗自然汁，入銅器中煎至一升，候稀稠得所，和椒末丸梧桐子大。每空心暖酒下三十丸。合藥時勿令婦人、雞、犬見。詩云︰其椒應五行，其仁通六義。欲知先有功，夜間無夢寐。四時去煩勞，五臟調元氣。明目腰不痛，身輕心健記。別更有異能，三年精自秘。回老返嬰童，康強不思睡。九蟲頓消亡，三尸自逃避。若能久餌之，神仙應可冀。
補益心腎︰《仙方》椒苓丸︰補益心腎，明目駐顏，順氣祛風延年。真川椒一斤（炒去汗），白茯苓十兩（去皮）。爲末，煉蜜丸梧桐子大。每服五十丸，空心鹽湯下。忌鐵器。（邵真人
《經驗方》）
虛冷短氣︰川椒三兩，去目並合口者，以生絹袋盛，浸無灰酒五升中三日，隨性飲之。
腹內虛冷︰用生椒擇去不拆者，用四十粒，以漿水浸一宿，令合口，空心新汲水吞下。
久服暖臟腑，駐顏黑髮、明目，令人思飲食。（《斗門方》）
心腹冷痛︰以布裹椒安痛處，用熨斗熨令椒出汗，即止。（孫真人方）
冷蟲心痛︰川椒四兩，炒出汗，酒一碗淋之，服酒。（《壽域神方》）
陰冷入腹︰有人陰冷，漸漸冷氣入陰囊腫滿，日夜疼悶欲死。以布裹椒包囊下，熱氣大通，日再易之，以消爲度。（《千金》）
呃噫不止︰川椒四兩，炒研，麵糊丸梧桐子大。每服十丸，醋湯下，神效。（邵以正《經驗方》）
傳尸勞疰︰最殺勞蟲。用真川椒紅色者，去子及合口，以黃草紙二重隔之，炒出汗，取放地上，以砂盆蓋定，以火灰密遮四旁，約一時許，爲細末，去殼，以老酒浸白糕和，丸梧子大。每服四十丸，食前鹽湯下。服至二斤，其疾自愈。此藥兼治諸痺，用肉桂煎湯下；腰痛，用茴香湯下；腎冷，用鹽湯下。昔有一人病此，遇異人授是方，服至二斤，吐出一蟲如蛇而安，遂名神授丸。（陳言《三因方》）
歷節風痛︰白虎歷節風，痛甚，肉理枯虛，生蟲游走癢痛，兼治痺疾，半身不遂。即上治勞疰神授丸方。（《世醫得效方》）
寒濕腳氣︰川椒二、三升，稀布囊盛之，日以踏腳。貴人所用。（諸瘡中風︰生蜀椒一升，以少面和溲裹椒，勿令漏氣，分作兩裹，於 灰火中燒熟，刺頭作孔，當瘡上罨之，使椒氣射入瘡中，冷即易之。須臾瘡中出水，及遍體出冷汗，即瘥也。（瘡腫作痛︰生椒末、釜下土、蕎麥粉等分研，醋和敷之。（《外台秘要》）
囊瘡痛癢︰紅椒七粒，蔥頭七個，煮水洗之。一人途中苦此，湘山寺僧授此方，數日愈。
名手足皴裂︰椒四合，以水煮之，去渣漬之，半食頃，出令燥，須臾再浸，候乾，塗豬羊腦髓，極妙。（《深師方》）
漆瘡作癢︰譚氏方︰用漢椒煎湯洗之。《相感志》云︰凡至漆所，嚼川椒塗鼻上，不生漆瘡。
夏月濕瀉︰川椒（炒取紅）、肉豆蔻（煨）各一兩，爲末，粳米飯丸梧桐子大。每量人米飲服百飧瀉不化及久痢︰小椒一兩（炒），蒼朮二兩（土炒），碾末，醋糊丸梧桐子大。每米飲服久冷下痢或不痢，腰腹苦冷︰用蜀椒三升。酢漬一宿，曲三升，同椒一升，拌作粥食，不過老小泄瀉︰小兒水瀉、及人年五十以上患瀉。用椒二兩，醋二升，煮醋盡，慢火焙乾，碾末水瀉奶疳︰椒一分，去目碾末，酥調，稍稍塗腦上，日三度。（姚和仲《延齡方》）
食茶面黃︰川椒紅，炒碾末，糊丸梧桐子大。每服十丸，茶湯下。（《勝金方》）
傷寒齒衄︰傷寒嘔血，繼而齒縫出血不止。用開口川椒四十九粒。入醋一盞，同煎熟，入白風蟲牙痛︰《總錄》︰用川椒紅末，水和白面丸皂子大，燒熱咬之，數度愈。一方︰花椒四錢，牙皂七七個，醋一碗，煎漱之。
頭上白禿︰花椒末，豬脂調敷，三、五度便愈。（《普濟方》）
婦人禿鬢︰漢椒四兩，酒浸，密室內日日搽之，自然長也。（《聖惠方》）
蠍螫作痛︰川椒嚼細塗之，微麻即止。（《杏林摘要》）
百蟲入耳︰川椒碾細，浸醋灌之，自出。（危氏方）
毒蛇咬螫︰以閉口椒及葉，搗封之，良。（《肘後方》）
蛇入人口︰因熟取涼，臥地下，有蛇入口，不得出者。用刀破蛇尾，納生椒二、三粒，裹定，須臾即自退出也。（《聖惠方》）
小兒暴驚，啼哭絕死︰蜀椒、左顧牡蠣各六銖，以酢漿水一升，煮五合。每灌一合。（《千金方舌謇語吃︰川椒，以生面包丸。每服十粒，醋湯送下。（《救急方》）
痔漏脫肛︰每日空心嚼川椒一錢，涼水送下，三、五次即收。（同上）腎風囊癢︰川椒、杏仁研膏，塗掌心，合陰囊而臥，甚效。（《直指方》
椒目
【氣味】
苦，寒，無毒。權曰︰苦、辛，有小毒。
【主治】
水腹脹滿，利小便（蘇恭）。治十二種水氣，及腎虛耳猝鳴聾，膀胱急（甄權）。
止氣喘（震亨）。
【發明】
權曰︰椒氣下達，故椒目能治腎虛耳鳴。用巴豆、菖蒲同碾細，以松脂、黃蠟溶和爲挺，納耳中抽之。治腎氣虛，耳中如風水鳴，或如打鐘磬之聲，猝暴聾者。一日一易，神驗。
宗奭曰︰椒目治盜汗有功。將目微炒碾細，用半錢，以生豬上唇煎湯一合，睡時調服，無不效。蓋椒目能行水，又治水蠱也。
震亨曰︰諸喘不止，用椒目炒碾二錢，白湯調服二、三服以上劫之，後乃隨痰、火用藥
時珍曰︰椒目下達，能行滲道，不行谷道，所以能下水燥濕、定喘消蠱也
【附方】
新六。
水氣腫滿︰椒目炒，搗如膏，每酒服方寸匕。（《千金方》）
留飲腹痛︰椒目二兩，巴豆一兩（去皮心）。熬搗，以棗膏和丸麻子大。每服二丸，吞下其痛即止。又方︰椒目十四枚，巴豆一枚，豉十六枚，合搗爲二丸。服之，取吐利。（《肘後方》）
痔漏腫痛︰椒目一撮，碾細。空心水服三錢，如神。（《海上方》）
崩中帶下︰椒目炒碾細，每溫酒服一勺。（《金匱鉤玄》）
眼生黑花︰年久不可治者。椒目（炒）一兩，蒼朮（炒）一兩。爲末，醋糊丸梧桐子大。
每服二十丸，醋湯下。（《本事方》）
葉
【氣味】
辛，熱，無毒。
【主治】
奔豚、伏梁氣，及內外腎釣，並霍亂轉筋，和艾及蔥碾，以醋拌罨之（大明）。
殺蟲，洗腳氣
根
【氣味】
辛，熱，微毒。
【主治】
腎與膀胱虛冷，血淋色瘀者，煎湯細飲。色鮮者勿服（時珍。出《証治要訣》）。
崖椒
（宋《圖經》）
【釋名】
野椒。
【集解】
頌曰︰施州一種崖椒，葉大於蜀椒，彼土人四季采皮入藥。
時珍曰︰此即俗名野椒也。不甚香，而子灰色不黑，無光。野人用炒雞、鴨食。
椒紅
【氣味】
辛，熱，無毒。忌鹽。時珍曰︰有毒。
【主治】
肺氣上喘，兼咳嗽。並野薑爲末，酒服一錢匕（蘇頌）
蔓椒
（《本經》下品）
【校正】
自木部移入此。
【釋名】
豬椒（《別錄》）、豕椒（《本經》）、彘椒（《別錄》）、豨椒（弘景）、狗椒（《別錄》）、金椒（《圖經》）。
時珍曰︰此椒蔓生，氣臭如狗、彘，故得諸名。
【集解】
《別錄》曰︰蔓椒生雲中川谷及丘塚間。采莖根，煮釀酒。
弘景曰︰山野處處有之，俗呼爲樛子。似椒欓而小，不香，一名豨椒，可以蒸病出汗。時珍曰︰蔓椒野生林箐間，枝軟如蔓，子、葉皆似椒，山人亦食之。《爾雅》云︰椒榝醜捄，謂其子叢生也。陶氏所謂樛子，當作捄子，諸椒之通稱，非獨蔓椒也。
實、根、莖
【氣味】
苦，溫，無毒。
【主治】
風寒濕痺，歷節疼，除四肢厥氣，膝痛，煎湯蒸浴，取汗（《本經》）。根主痔，燒末服，並煮汁浸之（藏器）。
賊風攣急（孟詵）。通身水腫，用枝葉煎汁，熬如餳狀，每空心服一匙，日三服（時珍。出《千金》）。
地椒
（宋《嘉祐》）
【校正】
自草部移入此。
【集解】
禹錫曰︰地椒出上黨郡。其苗覆地蔓生，莖、葉甚細，花作小朵，色紫白，因舊莖而生。
時珍曰︰地椒出北地，即蔓椒之小者。貼地生葉，形小，味微辛。土人以煮羊肉食，香美。
實
【氣味】
辛，溫，有小毒。
【主治】
淋渫腫痛。可作殺蛀蟲藥（《嘉祐》）。
【附方】
新一。
牙痛︰地花椒、川芎 尖等分。爲末，擦之。（《海上名方》）
胡椒
（《唐本草》）
【校正】
自木部移入此。
【釋名】
昧履支。
時珍曰︰胡椒，因其辛辣似椒，故得椒名，實非椒也。
【集解】
恭曰︰胡椒生西戎。形如鼠李子，調食用之，味甚辛辣。
慎微曰︰按︰段成式《酉陽雜俎》云︰胡椒出摩伽陀國，呼爲昧履支。其苗蔓生，莖極柔弱，葉長寸半。有細條與葉齊，條條結子，兩兩相對。其葉晨開暮合，合則裹其子於葉中。
形似漢椒，至辛辣，六月採，今食料用之。
時珍曰︰胡椒，今南番諸國及交趾、滇南、海南諸地皆有之。蔓生附樹及作棚引之。
葉如扁豆、山藥輩。正月開黃白花，結椒累累，纏藤而生，狀如梧桐子，亦無核，生青熟紅，青
實
【氣味】
辛，大溫，無毒。
時珍曰︰辛熱純陽，走氣助火，昏目發瘡。
曰︰多食損肺，令人吐血。
【主治】
下氣溫中去痰，除臟腑中風冷（《唐本》）。
去胃口虛冷氣，宿食不消，霍亂氣逆，心腹猝痛，冷氣上沖（李 ）。調五臟，壯腎氣，治冷痢，殺一切魚、肉、鱉、蕈毒（大明）。去胃寒吐水，大腸寒滑（宗 ）。暖腸胃，除寒濕，反
【發明】
宗奭曰︰胡椒去胃中寒痰，食已則吐水甚驗。大腸寒滑亦可用，須以他藥佐之，過劑則走氣也。
震亨曰︰胡椒，屬火而性燥，食之快膈，喜之者衆，積久則脾胃肺氣大傷。凡病氣疾人，益大其禍也。牙齒痛必用胡椒、蓽茇者，散其中浮熱也。
時珍曰︰胡椒大辛熱，純陽之物，腸胃寒濕者宜之。熱病患食之，動火傷氣，陰受其害。時珍自少嗜之，歲歲病目，而不疑及也。後漸知其弊，遂痛絕之，目病亦止。才食一、二粒，即便昏澀。此乃昔人所未試者。蓋辛走氣，熱助火，此物氣味俱濃故也。病咽喉口齒者，亦宜忌之。
近醫每以綠豆同用，治病有效。蓋豆寒椒熱，陰陽配合得宜，且以豆製椒毒也。按︰張從正《儒門事親》云︰噎膈之病，或因酒得，或因氣得，或因胃火。醫氏不察，火裡燒薑，湯中煮桂；丁香未已，豆蔻繼之；蓽茇未已，胡椒繼之。雖曰和胃，胃本不寒；雖曰補胃，胃本不虛。況三陽既結，食必上潮，只宜湯丸小小潤之可也。時珍竊謂此說雖是，然亦有食入反出、無火之証，又有痰氣郁結、得辛熱暫開之証，不可執一也。
【附方】
舊二，新二十二。
心腹冷痛︰胡椒三七枚，清酒吞之。或云一歲一粒。（孟詵《食療》）
心下大痛︰《壽域方》︰用椒四十九粒，乳香一錢，研勻。男用生薑、女用當歸酒下。又方︰用椒五分，沒藥三錢，研細。分二服，溫酒下。又方︰胡椒、綠豆各四十九粒研爛，酒下神效。
霍亂吐瀉︰孫真人︰用胡椒三十粒，以飲吞之。《直指方》︰用胡椒四十九粒，綠豆一百四十九粒。研勻，木瓜湯服一錢。
反胃吐食︰戴原禮方︰用胡椒醋浸，晒乾，如此七次，爲末，酒糊丸梧桐子大。每服三、四十丸，醋湯下。《聖惠方》︰用胡椒七錢半，煨薑一兩，水煎，分二服。《是齋百一方》︰用胡椒、半夏（湯泡）等分，爲末，夏月冷瀉及霍亂︰用胡椒碾末，飯丸梧桐子大。每米飲下四十丸。（《衛生易簡方》）
赤白下痢︰胡椒、綠豆各一歲一粒，爲末，糊丸梧桐子大。紅用生薑、白用米湯下。（《集簡方》）
大小便閉，關格不通，脹悶二、三日則殺人︰胡椒二十一粒，打碎，水一盞，煎六分，去滓，入芒硝半兩，煎化服。（《總錄》）
小兒虛脹︰塌氣丸︰用胡椒一兩，蠍尾半兩。爲末，麵糊丸粟米大。每服五七丸，陳米飲下。一加萊菔子半兩。（錢乙方）虛寒積癖在背膜之外，流於兩脅，氣逆喘急，久則營衛凝滯，潰爲癰疽，多致不救︰用胡椒二百五十粒，蠍尾四個，生木香二錢半，爲末，粟米飯丸綠豆大。每服二十丸，橘皮湯下。名磨積丸。（《濟生方》）
房勞陰毒︰胡椒七粒，蔥心二寸半，麝香一分，搗爛，以黃蠟溶和，做成條子，插入陰內，少頃汗出即愈。（孫氏《集效方》）
驚風內釣︰胡椒、木鱉子仁等分。爲末，醋調黑豆末，和杵，丸綠豆大。每服三、四十丸，荊芥湯下。（《聖惠》）
發散寒邪︰胡椒、丁香各七粒。碾碎，以蔥白搗膏，和塗兩手心，合掌握定，夾於大腿內側，溫覆取汗則愈。（《傷寒蘊要》）
傷寒咳逆，日夜不止，寒氣攻胃也︰胡椒三十粒（打碎），麝香半錢，酒一鐘，煎半鐘，熱服。（《聖惠方》）
風蟲牙痛︰《衛生易簡方》︰用胡椒、蓽茇等分，爲末，蠟丸麻子大。每用一丸，塞蛀孔中。《韓氏醫通》︰治風、蟲、客寒，三般牙痛，呻吟不止。用胡椒九粒，綠豆十一粒，布裹捶碎，以絲綿包作一粒，患處咬定，涎出吐去，立愈。《普濟方》︰用胡椒一錢半，以羊脂拌打四十丸，擦之追涎。
阿伽陀丸︰治婦人血崩。用胡椒、紫檀香、郁金、茜根、小柏皮等分。爲末，水丸梧桐子大。每服二十丸，阿膠湯下。時珍曰︰按《酉陽雜俎》︰胡椒出摩伽陀國。此方之名，因此而訛者也。
沙石淋痛︰胡椒、朴硝等分。爲末。每服用二錢，白湯下，日二。名二拗散。（《普濟方》）
蜈蚣咬傷︰胡椒，嚼封之，即不痛。（《多能鄙事》）
畢澄茄
（宋《開寶》）
【校正】
自草部移入此。
【釋名】
毗陵茄子。
時珍曰︰皆番語也。
【集解】
藏器曰︰畢澄茄生佛誓國。狀似梧桐子及蔓荊子而微大。
曰︰胡椒生南海諸國。向陰者爲澄茄，向陽者爲胡椒。按︰顧微《廣州志》云︰澄茄生諸海國，乃嫩胡椒也。青時就樹采摘，柄粗而蒂圓。
頌曰︰今廣州亦有之。春夏生葉，青滑可愛。結實似梧桐子，微大。八月、九月採之。
時珍曰︰海南諸番皆有之。蔓生，春開白花，夏結黑實，與胡椒一類二種，正如大腹之與檳榔相近耳。
【修治】
曰︰凡采得，去柄及皺皮了，用酒浸蒸之，從巳至酉，杵細晒乾，入藥用。
實
【氣味】
辛，溫，無毒。 曰︰辛、苦，微溫。
【主治】
下氣消食，去皮膚風，心腹間氣脹，令人能食，療鬼氣。能染發及香身（藏器）。
治一切冷氣痰 ，並霍亂吐瀉，肚腹痛，腎氣膀胱冷
【附方】
舊一，新五。
脾胃虛弱，胸膈不快，不進飲食︰用蓽澄茄爲末，薑汁打神曲糊，丸梧桐子大。每薑湯下七十丸，日二服。《濟生方》噎食不納︰蓽澄茄、白豆蔻等分。爲末。乾舐之。（《壽域神方》）
反胃吐食，吐出黑汁，治不愈者︰用蓽澄茄爲末，米糊丸梧桐子大。每薑湯下三、四十丸，日一服。愈後服平胃散三百帖。（《永類鈐方》）
傷寒咳逆呃噫，日夜不定者︰用蓽澄茄、高良薑各等分，爲末。每服二錢，水六分，煎十沸，入酢少許，服之。（蘇頌《圖經》）
痘瘡入目，羞明生翳︰蓽澄茄末，吹少許入鼻中，三、五次效。（《飛鴻集》）
鼻塞不通，肺氣上攻而致者︰蓽澄茄丸︰用蓽澄茄半兩，薄荷葉三錢，荊芥穗一錢半，爲末，蜜丸芡子大。時時含咽。（《御藥院方》）
【附錄】
山胡椒（《唐本草》）
恭曰︰所在有之。似胡椒，色黑滯氣，俗用有效。
吳茱萸
（《本經》中品）
【校正】
自木部移入此。
【釋名】
藏器曰︰茱萸南北總有，入藥以吳地者爲好，所以有吳之名也。
時珍曰︰茱萸二字義未詳。萸有俞、由二音。
【集解】
《別錄》曰︰吳茱萸生上谷川谷及冤句。九月九日采，陰乾。陳久者良。
頌曰︰今處處有之，江浙、蜀漢尤多。木高丈餘，皮青綠色。葉似椿而闊濃，紫色。三月開紅紫細花。七月、八月結實似椒子，嫩時微黃，至熟則深紫。或云︰顆粒緊小，經久色青綠者，是吳茱萸；顆粒大，經久色黃黑者，是食茱萸。恐亦不然。按《周處風土記》云︰俗尚九月九日謂之上九，茱萸到此日氣烈熟色赤，可折其房以插頭，云辟惡氣御冬。又《續齊諧記》云︰汝南桓景隨費長房學道。長房謂曰︰九月九日汝家有災厄，宜令急去，各作絳囊盛茱萸以系臂上，登高飲菊花酒，此禍可消。景如其言，舉家登高山，夕還見雞、犬、牛、羊一時暴死。長房聞之曰︰此代之矣。故人至此日登高飲酒，戴茱萸囊，由此爾。
時珍曰︰茱萸枝柔而肥，葉長而皺，其實結於梢頭，累累成簇而無核，與椒不同。一種粒大，一種粒小，小者入藥爲勝。《淮南萬畢術》云︰井上宜種茱萸，葉落井中，人飲其水，無瘟疫。
【修治】
斅曰︰凡使去葉梗，每十兩以鹽二兩投東流水四斗中，分作一百度洗之，自然無涎，晒乾入丸散用之。若用醋煮者，每十兩用醋一鎰，煮三十沸後，入茱萸熬乾用。
宗奭曰︰凡用吳茱萸，須深湯中浸去苦烈汁七次，始可焙用。
【氣味】
辛，溫，有小毒。權曰︰辛、苦，大熱，有毒。
好古曰︰辛、苦，熱。氣味俱濃，陽中陰也。半浮半沉，入足太陰經血分，少陰、厥陰經氣分。
思邈曰︰陳久者良，閉口者有毒。多食傷神，令人起伏氣，咽喉不通。
時珍曰︰辛熱，走氣動火，昏目發瘡。
之才曰︰蓼實爲之使。惡丹參、硝石、白堊，畏紫石英。
【主治】
溫中下氣，止痛，除濕血痺，逐風邪，開腠理，咳逆寒熱（《本經》）。利五臟，去痰冷逆氣，飲食不消，心腹諸冷絞痛，中惡，心腹痛（《別錄》）。霍亂轉筋，胃冷吐瀉腹痛，產後心痛，治遍身𤸷痺刺痛，腰腳軟弱，利大腸壅氣，腸風痔疾，殺三蟲（甄權）。殺惡蟲毒，牙齒蟲䘌，鬼魅疰氣（藏器）。下產後余血，治腎氣、腳氣水腫，通關節，起陽健脾（大明）。主痢，止瀉，濃腸胃，肥健人（孟詵）。治痞滿塞胸，咽膈不通，潤肝燥脾（好古）。開鬱化滯，治吞酸，厥陰痰涎頭痛，陰毒腹痛，疝氣血痢，喉舌口瘡（時珍）。
【發明】
頌曰︰段成式言椒氣好下，茱萸氣好上。言其沖膈，不可爲服食之藥，故多食沖眼又脫發也。
宗奭曰︰此物下氣最速，腸虛人服之愈甚。
元素曰︰氣味俱濃，浮而降，陽中陰也。其用有三︰去胸中逆氣滿塞，止心腹感寒，㽲痛，消宿酒，爲白豆蔻之使也。
杲曰︰濁陰不降，厥氣上逆，咽膈不通，食則令人口開目瞪，陰寒隔塞，氣不得上下。此病不已，令人寒中，腹滿膨脹下利。宜以吳茱萸之苦熱，泄其逆氣，用之如神，諸藥不可代也。不宜多用，恐損元氣。
好古曰︰沖脈爲病，逆氣裡急，宜此主之。震、坤合見，其色綠。故仲景吳茱萸湯、當歸四逆湯方，治厥陰病及溫脾胃，皆用此也。
時珍曰︰茱萸辛熱，能散能溫；苦熱，能燥能堅。故其所治之症，皆取其散寒溫中、燥濕解郁之功而已。案《朱氏集驗方》云︰中丞常子正苦痰飲，每食飽或陰晴節變率同，十日一發，頭疼背寒，嘔吐酸汁，即數日伏枕不食，服藥罔效。宣和初爲順昌司祿，於太守蔡達道席上，得吳仙丹方服之，遂不再作。每遇飲食過多腹滿，服五、七十丸便已。少頃小便作茱萸氣，酒飲皆隨小水而去。前後痰藥甚衆，無及此者。用吳茱萸（湯泡七次）、茯苓等分，爲末，煉蜜丸梧桐子大。每熟水下五十丸。梅楊卿方︰只用茱萸酒浸三宿，以茯苓末拌之，晒乾。每吞百粒，溫酒下。又咽喉口舌生瘡者，以茱萸末醋調貼兩足心，移夜便愈。其性雖熱，而能引熱下行，蓋亦從治之義；而謂茱萸之性上行不下者，似不然也。有人治小兒痘瘡口噤者，嚙茱萸一、二粒，抹之即開，亦取其辛散耳。
【附方】舊二十四，新二十二。
風𤸷癢痺︰茱萸一升，酒五升，煮取一升半，溫洗之，立止。（孟詵《食療》）賊風口偏，不能語者︰茱萸一升，薑豉三升，清酒五升，和煎五沸，待冷服半升，一日三服，得少汗即瘥。（同上）冬月感寒︰吳茱萸五錢。煎湯服之，取汗。
頭風作痛︰茱萸煎濃湯，以綿染，頻拭發根良。（《千金翼方》）
嘔涎頭痛︰吳茱萸湯︰用茱萸一升，棗二十枚，生薑一大兩，人參一兩，以水五升，煎取三升，每服七合，日三服。（仲景方）
嘔而胸滿︰方同上。
腳氣沖心︰吳茱萸、生薑擂汁飲，甚良。（孟詵方）
腎氣上噦︰腎氣自腹中起，上築於咽喉，逆氣連屬而不能出，或至數十聲，上下不得喘息。此由寒傷胃脘，腎虛氣逆，上乘於胃，與氣相並。《難經》謂之噦。《素問》云︰病深者，其聲噦。宜服此方。如不止，灸期門、關元、腎俞穴。用吳茱萸（醋炒熱）、橘皮、附子（去皮）各一兩，爲末，麵糊丸梧桐子大。每薑湯下七十丸。（孫氏《仁存方》）
陰毒傷寒，四肢逆冷︰用茱萸一升，酒拌濕，絹袋二個，包蒸極熱，更互熨足心。候氣透，中惡心痛︰吳茱萸五合。酒三升，煮沸，分三服。（楊氏《產乳》）
心腹冷痛︰方同上。（《千金》）
冷氣腹痛︰吳茱萸二錢擂爛，以酒一鐘調之。用香油一杯，入鍋煎熱，傾茱萸酒入鍋，煎一滾，取服立止。（唐瑤《經驗方》）
脾元氣痛，發歇不可忍︰用茱萸一兩，桃仁一兩。和炒茱萸焦，去茱萸，取桃仁去皮尖，研細，蔥白三莖，煨熟，酒浸溫服。（《經驗方》）
寒疝往來︰吳茱萸一兩，生薑半兩，清酒一升，煎溫分服。（《《肘後方》）
小腸疝氣︰奪命丹︰治遠年近日，小腸疝氣，偏墜掣疼，臍下撮痛，以致悶亂，及外腎腫硬，日漸滋長，及陰間濕癢成瘡。用吳茱萸（去梗）一斤，分作四分︰四兩酒浸，四兩醋浸，四兩湯浸，四兩童子小便浸一宿，同焙乾，澤瀉二兩，爲末，酒糊丸梧桐子大。每服五十丸，空心鹽湯或酒吞下。《如宜方》名星斗丸。（《和劑局方》）
小兒腎縮乃初生受寒所致︰用吳茱萸、硫黃各半兩。同大蒜研，塗其腹；仍以蛇床子煙熏之。（《聖惠方》）
婦人陰寒十年無子者︰用吳茱萸、川椒各一升。爲末，煉蜜丸彈子大。綿裹納陰中，日再易之。但子宮開，即有子也。（《經心錄》）
子腸脫出︰茱萸三升，酒五升，煎二升，分三服。（《兵部手集》）
醋心上攻如濃醋︰用茱萸一合，水三盞，煎七分，頓服。近有人心如蜇破，服此，二十年不發也。累用有效。（同上）食已吞酸，胃氣虛冷者︰吳茱萸（湯泡七次焙）、乾薑（炮）等分。爲末，湯服一錢。（《聖惠方》）
轉筋入腹︰茱萸（炒）二兩，酒二盞，煎一盞，分二服。得下即安。（《聖濟錄》）
霍亂乾嘔不止︰吳茱萸（泡，炒）、乾薑（炮）等分，水煎服之。（同上）
多年脾泄︰老人多此，謂之水土同化。吳茱萸三錢泡過，入水煎汁，入鹽少許，通口服。蓋茱萸能暖膀胱，水道既清，大腸自固。他藥雖熱，不能分解清濁也。（孫氏《仁存方》）
臟寒泄瀉，倦怠減食︰吳茱萸（湯泡過，炒），豬臟半條，去脂洗淨，裝滿扎定，文火煮熟，搗丸梧桐子大。每服五十丸，米飲下，日二服。（《普濟》）
滑痢不止︰方同上。
下痢水泄︰吳茱萸（泡，炒）、黃連（炒）各二錢，水煎服。未止再服。（《聖惠方》）
赤白下痢︰《和劑局方》戊己丸︰治脾胃受濕，下痢腹痛，米穀不化。用吳茱萸、黃連、白芍藥各一兩，同炒爲末，蒸餅丸梧桐子大。每服二、三十丸，米飲下。《百一選方》
變通丸︰治赤白痢日夜無度，及腸風下血。用川黃連二兩，吳茱萸二兩（湯泡七次），同炒香，揀出各自爲末，粟米飯丸梧桐子大，另收。每服三十丸。赤痢，甘草湯下黃連丸；白痢，乾薑湯下茱萸丸；赤白痢，各用十五丸，米湯下。此乃浙西河山純老以傳蘇韜光者，救人甚效。
鄧筆峰《雜興方》二色丸︰治痢及水泄腸風。用吳茱萸二兩，黃連二兩，同炒香，各自爲末。以百草霜末二兩，同黃連作丸；以白芍藥末二兩，同茱萸作丸。各用飯丸梧桐子大，各收。每服五十丸︰赤痢，烏梅湯下連霜；白痢，米飲下茱芍丸；赤白痢，各半服之。
赤痢臍痛︰茱萸合黑豆湯吞之。（《千金方》）
腸痔常血，下部癢痛如蟲咬者︰掘地作坑燒赤，以酒沃之，搗茱萸二升入坑，乘熱坐有孔板熏之，冷乃下。不過三、四度愈。（《肘後方》）
腹中症塊︰茱萸三升搗，和酒煮熟，布裹熨症上。冷更炒熱，更番熨之。症移走，逐熨之產後盜汗，嗇嗇惡寒︰茱萸一雞子大。酒三升，漬半日，煮服。（《千金翼》）
口瘡口疳︰茱萸末，醋調塗足心，一夕愈。（《集簡方》）
咽喉作痛︰方同上。
牙齒疼痛︰茱萸煎酒，含漱之。（孟詵《本草》）
小兒頭瘡︰吳茱萸，炒焦，爲末，入汞粉少許，豬脂、醋調塗之。（《聖惠方》）
小兒瘭瘡︰一名火灼瘡，一名火爛瘡。茱萸煎酒，拭之良。（《兵部手集》）
老小風疹︰方同上。（《千金》）
癰疽發背及發乳諸毒︰用吳茱萸一升，搗爲末。用苦酒調塗帛上，貼之。（《外台秘要》）
陰下濕癢︰吳茱萸煎湯，頻洗取效。（同上）骨在肉中不出者︰咀茱萸封之，骨當腐出。（孟詵《食療》）
魚骨入腹，刺痛不得出者︰吳茱萸水煮一盞，溫服，其骨必軟出。未出再服。（同上）蛇咬毒瘡︰用吳茱萸一兩爲末。冷水和，作三服，立安。（《勝金方》）
肩疽白禿︰並用吳茱萸鹽淹過，炒研，醋和塗之。（《活幼口議》）
寒熱怪病︰寒熱不止，數日四肢堅如石，擊之似鐘磬聲，日漸瘦惡。用茱萸、木香等分，煎湯飲之愈。（夏子益方）
葉
【氣味】
辛、苦，熱，無毒。
【主治】
霍亂下氣，止心腹痛冷氣。內外腎釣痛，鹽碾罨之，神驗，乾即易。轉筋者同艾搗，以醋和罨之（大明）。治大寒犯腦，頭痛，以酒拌葉，袋盛蒸熟，更互枕熨之，痛止爲度（時珍）
枝
【主治】
大小便卒關格不通，取南行枝，如手第二指中節，含之立下（蘇頌。出姚僧坦《集驗方》）。
根及白皮
【氣味】
同葉。
【主治】
殺三蟲（《本經》）。蟯蟲。治喉痹咳逆，止泄注，食不消，女子經產余血，療白癬（《別錄》）。殺牙齒蟲，止痛（藏器）。治中惡腹中刺痛，下痢不禁，療漆瘡（甄權）。
【附方】舊二，新二。
寸白蟲︰茱萸東北陰細根（大如指者勿用，洗去土）四兩，切，以水、酒各一升漬一宿，平旦分再服，當取蟲下。（《千金方》）
肝勞生蟲，眼中赤脈︰吳茱萸根（爲末）一兩半，粳米半合，雞子白三個，化蠟一兩半。和丸小豆大。每米湯下三十丸，當取蟲下。
脾勞發熱，有蟲在脾中爲病，令人好嘔者︰取東行茱萸根（大者）一尺，大麻子八升，橘皮二兩，三物 咀，以酒一斗，浸一宿，微火薄暖之，絞去滓，平旦空腹服一升，取蟲下，或死或半爛，或下黃汁。凡作藥時，切忌言語。（《刪繁方》）
腎熱肢腫拘急︰茱萸根一合半，桑白皮三合，酒二升，煮一升，日二
食茱萸
（《唐本草》）
【校正】
自木部移入此，並入《拾遺》 子。
【釋名】
KT （音殺）、 （音毅）、艾子辣子。
弘景曰︰《禮記》名 ，而俗中呼爲KT 子，當是不識 字也。
恭曰︰《爾雅》云︰椒KT 丑 。陸機《詩疏》云︰椒，KT 屬也。並有KT 名，陶說誤矣。
時珍曰︰此即 子也。蜀人呼爲艾子，楚人呼爲辣子，古人謂之 及KT 子。因其辛辣，蜇口慘腹，使人有殺毅黨然之狀，故有諸名。蘇恭謂茱萸之開口者爲食茱萸。孟詵謂茱萸之閉口者爲 子。馬志謂粒大、色黃黑者爲食茱萸，粒緊小、色青綠者爲吳茱萸。陳藏器謂吳、食二茱萸是一物，入藥以吳地者爲良，不當重出此條，只可言漢與吳，不可言食與不食。時珍竊謂數說皆因茱萸二字相混致誤耳。不知吳茱、食茱乃一類二種。茱萸取吳地者入藥，故名吳茱萸。 子則形味似茱萸，惟可食用，故名食茱萸也。陳藏器不知食茱萸即 子，重出 子一條，正自誤矣。按︰曹憲《博雅》云︰ 子、越椒，茱萸也。鄭樵《通志》云︰子，一名食
【集解】
頌曰︰ 子出閩中、江東。其木高碩似樗，莖間有刺。其子辛辣如椒，南人淹藏作果品，或以寄遠。《吳越春秋》云又曰︰食茱萸，南北皆有之。其木亦甚高碩，有長及百尺者。枝莖青黃，上有小白點。
葉類油麻，其花黃色。蜀人呼爲艾子，《禮記》所謂 者是也。 、艾，聲相近也。宜入食羹中，能發辛香。
時珍曰︰食茱萸、 子、辣子，一物也。高木長葉，黃花綠子，叢簇枝上。
味辛而苦，土人八月採，搗濾取汁，入鍛石攪成，名曰艾油，亦曰辣米油，始辛辣蜇口，入
實
【氣味】
辛、苦，大熱，無毒。時珍曰︰有小毒，動脾火，病目者忌之。
穎曰︰發瘡痔、浮腫、虛恚。
之才曰︰畏紫石英。
【主治】
功同吳茱萸，力稍劣爾。療水氣用之佳（蘇恭）。
心腹冷氣痛，中惡，除咳逆，去臟腑冷，溫中，甚良（孟詵）。
療蠱毒飛尸著喉口者，刺破，以子揩之，令血出，當下涎沫。煮汁服之，去暴冷腹痛，食不消，殺腥物（藏器）。治冷痢帶下，暖胃燥濕（時珍）。
【附方】
新二。
赤白帶下︰ 子、石菖蒲等分，爲末。每旦鹽、酒溫服二錢。（《經驗方》）
久瀉虛痢腹痛者︰ 子丸治之。 子、肉豆蔻各一兩，陳米一兩半。以米一分同二味炒黃爲末；一分生碾爲末，粟米粥丸梧桐子大。每陳米飲下五十丸，日三服。（《
鹽麩子
（《開寶》）
【校正】
自木部移入此。
【釋名】
五 （音倍）、鹽膚子（《綱目》）、鹽梅子（同）、鹽 子（同）、木鹽（《通志》）、天鹽（《靈草篇》）、叛奴鹽（
藏器曰︰蜀人謂之酸桶，亦曰酢桶。吳人謂之鹽麩。戎人謂之木鹽。
時珍曰︰其味酸、鹹，故有諸名。《山海經》云︰橐山多 木。郭璞注云︰ 木出蜀中，七、八月吐穗，成時如有鹽粉，可以酢羹。即此也。後人
【集解】
藏器曰︰鹽麩子生吳、蜀山谷。樹狀如椿。七月子成穗，粒如小豆。上有鹽似雪，可爲羹用。嶺南人取子爲末食之，酸鹹止渴，將以防瘴。
時珍曰︰膚木即 木，東南山原甚多。
木狀如椿。其葉兩兩對生，長而有齒，面青背白，有細毛，味酸。正葉之下，節節兩邊，有直葉貼莖，如箭羽狀。五、六月開花，青黃色成穗，一枝累累。七月結子，大如細豆而扁，生青，熟微紫色。其核淡綠，狀如腎形。核外薄皮上有薄鹽，小兒食之，滇、蜀人采爲木鹽。
葉上有蟲，結成五倍子，八月取之。詳見蟲部。《後魏書》云︰勿吉國，水氣鹹凝，鹽生樹上。即此物也。別有鹹平樹、鹹草、酸角，皆其類也。附見於下︰
【附錄】
鹹平樹 真臘國人，不能爲酸，但用鹹平樹葉
酸角雲南、臨安諸處有之。狀如豬牙皂莢，浸水和羹，酸美如醋。
鹹草扶桑東有女國，產鹹草。葉似邪蒿，而氣香味鹹，彼人食之。
子
【氣味】
酸、鹹，微寒，無毒。鹽霜製汞、硫。
【主治】
除痰飲瘴瘧，喉中熱結喉痺，止渴，解酒毒黃膽，飛尸蠱毒，天行寒熱，痰嗽，變白，生毛發，去頭上白屑，搗末服之（藏器）。生津，降火化痰，潤肺滋腎，消毒止痢收汗，治風濕眼病（時珍）。
【發明】
時珍曰︰鹽麩子氣寒味酸而鹹，陰中之陰也。鹹能軟而潤，故降火化痰消毒；酸能收而澀，故生津潤肺止痢。腎主五液︰入肺爲痰，入脾爲涎，入心爲汗，入肝爲淚，自入爲唾，其本皆水也。鹽麩、五倍先走腎、肝，有救水之功。所以痰涎、盜汗、風濕、下淚、涕唾之証，皆宜用之。
樹白皮
【主治】
破血止血，蠱毒血痢，殺蛔蟲，並煎服之（《開
根白皮
【主治】
酒疸，搗碎，米泔浸一宿，平旦空腹溫服一、二升（《開寶》）。諸骨鯁，以醋煎濃汁，時呷之（時珍）。
【發明】
時珍曰︰按︰《本草集議》云︰鹽麩子根能軟雞骨。岑公云︰有人被雞骨鯁，項腫可畏。用此根煎醋，啜至三碗，便吐出也。又彭醫官治骨鯁，以此根搗爛，入鹽少許，綿裹，以線系定吞之，牽引上下，亦釣出骨也。
醋林子
（《圖經》）
【校正】
自外類移入此。
【釋名】
時珍曰︰以味得名。
【集解】
頌曰︰醋林子，生四川邛州山野林箐中。木高丈餘，枝葉繁茂。三月開白花，四出。九月、十月子熟，累累數十枚成朵，生青熟赤，略類櫻桃而蒂短。熟時采之陰乾，連核用。土人以鹽、醋收藏，充果食。其葉味酸，夷獠人采得，入鹽和魚
實
【氣味】
酸，溫，無毒。
【主治】
久痢不瘥，及痔漏下血，蛔咬心痛，小兒疳蛔，心腹脹滿黃瘦，下寸白蟲，單搗爲末，酒調一錢匕服之甚效。鹽、醋藏者，食之生津液，醒酒止渴。多食，令人口舌粗拆也（蘇頌）。
茗
（《唐本草》）
【校正】
自木部移入此。
【釋名】
苦KT （搽、頌曰︰郭璞云︰早采爲荼，晚采爲茗，一名 ，蜀人謂之苦荼。
陸羽云︰其名有五︰一荼，二 ，三 ，四茗
時珍曰︰楊慎《丹鉛錄》云︰荼，即古茶字（音途）。《詩》云「誰謂荼苦，其甘如薺」是也。顏師古云︰漢時荼陵，始轉途音爲宅加切，或言六經無茶字，未深考耳。
【集解】
《神農食經》曰︰荼茗生益州及山陵道旁。凌冬不死，三
恭曰︰茗生山南。漢中山谷。《爾雅》云︰ ，苦荼。郭璞注云︰樹小似梔子。冬生葉，可頌曰︰今閩、浙、蜀荊、江湖、淮南山中皆有之，通謂之荼。春中始生嫩葉，蒸焙去苦水，末之乃可飲。與古所食，殊不同也。陸羽《茶經》云︰茶者，南方嘉木。自一尺、二尺至數十尺，其巴川峽山有兩人合抱者，伐而掇之。木如瓜蘆，葉如梔子，花如白薔薇，實如櫚，蒂如丁香，根如胡桃。其上者生爛石，中者生礫壤，下者生黃土。藝法如種瓜，三歲可采。陽崖陰林。紫者上，綠者次；筍者上，芽者次；葉卷者上，舒者次。在二月、三月、四月之間，茶之筍者，生於爛石之間，長四五寸，若蕨之始抽，凌露采之。茶之芽者，發於叢薄之上，有三枝、四枝、五枝，於枝顛采之。采得蒸焙封乾，有千類萬狀也。略而言之︰如胡人靴者蹙縮然，如 牛臆者廉 然，浮雲出山者輪 然，飆風拂水者涵澹然，皆茶之精好者也。如竹籜，如霜荷，皆茶之瘠老者也。其別者，有石楠芽、枸杞芽、枇杷芽，皆治風疾。又有皂莢芽、槐芽、柳芽，乃上春摘其芽和茶作之。故今南人輸官茶，往往雜以衆葉。
惟茅蘆竹箬之類不可入，自余山中草木芽葉，皆可和合，椿、柿尤奇。真茶性冷，惟雅州蒙山出者溫而主疾。毛文錫《茶譜》云︰蒙山有五頂，上有茶園，其中頂曰上清峰。昔有僧人病冷且久，遇一老父謂曰︰蒙之中頂茶，當以春分之先後，多構人力，俟雷發聲，並手采擇，三日而止。若獲一兩，以本處水煎服，即能祛宿疾；二兩當眼前無疾，三兩能固肌骨，四兩即爲地仙矣。其僧如說，獲一兩余服之，未盡而疾瘳。其四頂茶園，采摘不廢。惟中峰草木繁密，雲霧蔽虧，鷙獸時出，故人跡不到矣。近歲稍貴此品，製作亦精於他處。
陳承曰︰近世蔡襄述閩茶極備。惟建州北苑數處產者，性味與諸方略不同。今亦獨名蠟茶，上供御用。碾治作餅，日晒得火愈良。其他者或爲芽，或爲末收貯，若微見火便硬，不可久收，色味俱敗。惟鼎州一種芽茶，性味略類建茶，今汴中及河北、京西等處磨爲末，亦冒臘茶者，是也。
宗奭曰︰苦荼即今茶也。陸羽有《茶經》，丁謂有《北苑茶錄》，毛文錫有《茶譜》，蔡宗顏有《茶對》，皆甚詳。
然古人謂茶爲雀舌、麥顆，言其至嫩也。又有新芽一發，便長寸余，其粗如針，最爲上品，其根幹、水土力皆有餘故也。雀舌、麥顆又在下品，前人未知爾。
時珍曰︰茶有野生、種生，種者用子。其子大如指頂，正圓黑色。其仁入口，初甘後苦，最戟人喉，而閩人以榨油食用。二月下種，一坎須百顆乃生一株，蓋空殼者多故也。畏水與日，最宜坡地蔭處。清明前采者上，谷雨前者次之，此後皆老茗爾。采、蒸、揉、焙、修造皆有法，詳見《茶譜》。茶之稅始於唐德宗，盛於宋、元，及於我朝，乃與西番互市易馬。
夫茶一木爾，下爲民生日用之資，上爲朝廷賦稅之助，其利博哉。昔賢所稱，大約謂唐人尚茶，茶品益衆。有雅州之蒙頂、石花、露芽、谷芽爲第一，建寧之北苑龍鳳團爲上供。蜀之茶，則有東川之神泉獸目，硤州之碧澗明月，夔州之真香，邛州之火井，思安黔陽之都濡，嘉定之峨眉，瀘州之納溪，玉壘之沙坪。楚之茶，則有荊州之仙人掌，湖南之白露，長沙之鐵色，蘄州蘄門之團面，壽州霍山之黃芽，廬州之六安英山，武昌之樊山，岳州之巴陵，辰州之漵浦，湖南之寶慶、茶陵。吳越之茶，則有湖州顧渚之紫筍，福州方山之生芽，洪州之白露，雙井之白毛，廬山之云霧，常州之陽羨，池州之九華，丫山之陽坡，袁州之界橋，睦州之鳩坑，宣州之陽坑，金華之舉岩，會稽之日鑄。皆產茶有名者。其他猶多，而猥雜更甚。
按︰陶隱居注苦菜云︰酉陽、武昌、廬江、晉陵皆有好茗，飲之宜人。凡所飲物，有茗及木葉、天門冬苗、菝 葉，皆益人。余物並冷利。又巴東縣有真茶，火焙作卷結，爲飲亦令人不眠。俗中多煮檀葉及大皂李葉作茶飲，並冷利。南方有瓜蘆木，亦似茗也。今人采櫧、櫟、山礬、南燭、烏藥諸葉，皆可爲飲，以亂茶云。
葉
【氣味】
苦、甘，微寒，無毒
藏器曰︰苦寒，久食，令人瘦，去人脂，使人不睡。飲之宜熱，冷則聚痰。
胡洽曰︰與榧同食，令人身重。
李鵬飛曰︰大渴及酒後飲茶，水入腎經，令人腰、腳、膀胱冷痛，兼患水腫、攣痺諸疾。大抵飲茶宜熱、宜少，不飲尤佳，空腹最忌之。
時珍曰︰服威靈仙、土茯苓者，忌飲茶。
【主治】
瘡，利小便，去痰熱，止渴，令人少睡，有力悅志（《神農食經》）。下氣消食。作飲，加茱萸清頭目，治中風昏憒，多睡不醒（好古）。治傷暑。合醋，治泄痢，甚效（陳承）。炒煎飲，治熱毒赤白痢。同芎 、蔥白煎飲，止頭痛
【發明】
好古曰︰茗茶氣寒味苦，入手、足厥陰經。治陰証湯藥內入此，去格拒之寒，及治伏陽，大意相機曰︰頭目不清，熱熏上也。以苦泄其熱，則上清矣。且茶體輕浮，采摘之時，芽 初萌，正得春升之氣，味雖苦而氣則薄，乃陰中之陽，可升可降。利頭目，蓋本諸此。
汪穎曰︰一人好燒鵝炙爆，日常不缺。人咸防其生癰疽，後卒不病。訪知其人每夜必啜涼茶一碗，乃知茶能解炙爆之毒也。
楊士瀛曰︰薑茶治痢。薑助陽，茶助陰，並能消暑、解酒食毒。且一寒一熱，調平陰陽，不問赤、白、冷、熱，用之皆良。生薑細切，與真茶等分，新水濃煎服之。蘇東坡以此治文潞公有效。
時珍曰︰茶苦而寒，陰中之陰，沉也，降也，最能降火。火爲百病，火降則上清矣。然火有五，火有虛實。若少壯胃健之人，心肺脾胃之火多盛，故與茶相宜。溫飲則火因寒氣而下降，熱飲則茶借火氣而升散，又兼解酒食之毒，使人神思 爽，不昏不睡，此茶之功也。
若虛寒及血弱之人，飲之既久，則脾胃惡寒，元氣暗損，土不製水，精血潛虛；成痰飲，成痞脹，成痿痺，成黃瘦，成嘔逆，成洞瀉，成腹痛，成疝瘕，種種內傷，此茶之害也。民生日用，蹈其弊者，往往皆是，而婦嫗受害更多，習俗移人，自不覺爾。況真茶既少，雜茶更多，其爲患也，又可勝言哉？人有嗜茶成癖者，時時咀啜不止，久而傷營傷精，血不華色，黃瘁痿弱，抱病不悔，尤可嘆惋。晉干寶《搜神記》載︰武官因時病後，啜茗一斛二升乃止。
才減升合，便爲不足。有客令更進五升，忽吐一物，狀如牛脾而有口。澆之以茗，盡一斛二升。再澆五升，即溢出矣。人遂謂之斛茗瘕。嗜茶者觀此可以戒矣。陶隱居《雜錄》言︰丹丘子、黃山君服茶輕身換骨，《壺公食忌》言︰苦茶久食羽化者，皆方士謬言誤世者也。按︰唐右補闕母炅代茶飲序云︰釋滯消擁，一日之利暫佳；瘠氣侵精，終身之累斯大。獲益則功歸茶力，貽患則不謂茶災。豈非福近易知，禍遠難見乎？又宋學士蘇軾《茶說》云︰除煩去膩，世故不可無茶，然暗中損人不少。空心飲茶入鹽，直入腎經，且冷脾胃，乃引賊入室也。
惟飲食後濃茶漱口，既去煩膩，而脾胃不知，且苦能堅齒消蠹，深得飲茶之妙。古人呼茗爲酪奴，亦賤之也。時珍早年氣盛，每飲新茗必至數碗，輕汗發而肌骨清，頗覺痛快。中年胃氣稍損，飲之即覺爲害，不痞悶嘔惡，即腹冷洞泄。故備述諸說，以警同好焉。又濃茶能令人吐，乃酸苦涌泄爲陰之義，非其性能升也。
【附方】
舊六，新十四。
氣虛頭痛︰用上春茶末調成膏，置瓦盞內覆轉，以巴豆四十粒，作二次燒煙熏之，晒乾乳細。每服一字，別入好茶末，食後煎服，立效。（《醫方大成》）
熱毒下痢︰《食醫心鏡》︰赤白下痢。
以好茶一斤，炙搗末，濃煎一、二盞服。久患痢者，亦宜服之。《直指》︰用蠟茶，赤痢以蜜水煎服，白痢以連皮自然薑汁同水煎服。二、三服即愈。《經驗良方》︰用蠟茶二錢，湯點七分，入麻油一蜆殼和服，須臾腹痛大下即止。一少年用之有效。一方︰蠟茶末，以白梅肉和丸。赤痢甘草湯下白痢烏梅湯下，各百丸。一方︰建茶合醋煎，熱服，即止。
大便下血︰營衛氣虛，或受風邪，或食生冷，或啖炙爆，或飲食過度，積熱腸間，使脾胃受傷，糟粕不聚，大便下利清血，臍腹作痛，裡急後重，及酒毒一切下血，並皆治之。用細茶半斤（碾末），川百藥煎五個（燒存性）。每服二錢，米飲下，日二服。（《產後秘塞︰以蔥涎調蠟茶末，丸百丸，茶服自通。不可用大黃利藥，利者百無一生。（郭稽中《婦人方》）
久年心痛十年、五年者︰煎湖茶，以頭醋和勻，服之良腰痛難轉︰煎茶五合，投醋二合，頓服。（《食醫心鏡》）
嗜茶成癖︰一人病此，一方士令以新鞋盛茶令滿，任意食盡，再盛一鞋，如此三度，自不吃也。男用女鞋，女用男鞋，用之果愈也。（解諸中毒︰芽茶、白礬等分，碾末，冷水調下。（《簡便方》）
痘瘡作癢︰房中宜燒茶煙恆熏之。
陰囊生瘡︰用蠟面茶，爲末。先以甘草湯洗，後貼之妙。（《經驗方》）
腳丫濕爛︰茶葉嚼爛敷之，有效。（《攝生方》）
蠷 尿瘡︰初如糝粟，漸大如豆，更大如火烙漿 ，疼痛至甚者。速以草茶，並蠟茶俱可，以生油調敷。藥至，痛立止。（《勝金風痰顛疾︰茶芽、梔子各一兩。煎濃汁一碗服。良久探吐。（霍亂煩悶︰茶末一錢煎水，調乾薑末一錢，服之即安。（《聖濟總錄》）
月水不通︰茶清一瓶，入沙糖少許，露一夜服。雖三個月胎亦通，不可輕視。（鮑氏）痰喘咳嗽，不能睡臥︰好末茶一兩，白僵蠶一兩，爲末，放碗內蓋定，傾沸湯一小盞。
臨臥，再添湯點服。（《瑞竹堂方》）
茶子
【氣味】
苦，寒，有毒。
【主治】
喘急咳嗽，去痰垢。搗仁洗衣，除油膩（時珍）。
【附方】
新三。
上氣喘急，時有咳嗽︰茶子、百合等分。爲末，蜜丸梧桐子大。每服七丸，新汲水下。（《喘嗽 ，不拘大人、小兒︰用糯米泔少許磨茶子，滴入鼻中，令吸入口服之。口咬竹筒，少頃涎出如線。不過二、三次絕根，屢驗。（《經驗良方》）
頭腦鳴響，狀如蟲蛀，名大白蟻︰以茶子爲末，吹入鼻中，取效。（楊拱《醫方摘要》）
皋蘆
（《拾遺》）
【校正】
自木部移入此。
【釋名】
瓜蘆（弘景）、苦䔲。
藏器曰︰《南越志》云︰龍川縣有皋蘆，一名瓜蘆，葉似茗。土人謂之過羅，或曰物羅，皆夷語也。
【集解】
弘景《苦菜注》曰︰南方有瓜蘆，亦似茗。若摘取其葉，作屑煮飲，即通夜不睡。煮鹽人惟資此飲，而交、廣最所重，客來先設，乃加以香芼之物。李珣曰︰按︰此木即皋蘆也。生南海諸山中，葉似茗而大，味苦澀，出新平縣。南人取作茗飲，極重之，如蜀人飲茶也。
時珍曰︰皋蘆葉狀如茗，而大如手掌。挼碎泡飲，最苦而色濁，風味比茶不及遠矣。今廣人用之，名曰苦䔲。
葉
【氣味】
苦，平，無毒。
時珍曰︰寒。胃冷者不可用。
【主治】
煮飲，止渴明目除煩，令人不睡，消痰利水（藏器）。
通小腸，治淋，止頭痛煩熱（李珣）。噙嚥清上膈、利咽喉（時珍）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
果之五
果之四 ◄ 
本草綱目
果之五
 ► 果之六
姊妹计划: 数据项
果之五 （ 類九種）
甜瓜
（宋《嘉 》）
【校正】
自菜部移入此。並入《本經》瓜蒂。
【釋名】
甘瓜（《唐本》）、果瓜。
時珍曰︰瓜字篆文，象瓜在須蔓間之形。甜瓜之味甜於諸瓜，故獨得甘、甜之稱。舊列菜部，誤矣。按︰王禎云︰瓜類不同，其用有二︰供果者為果瓜，甜瓜、西瓜是也；供菜者為菜瓜，胡瓜、越瓜是也。在木曰果，在地曰 。大曰瓜，小曰瓞。其子曰KT ，其肉曰瓤。其跗曰環，謂脫花處也；其蒂曰 ，謂系蔓處也。《禮記》為天子削瓜及瓜祭，皆指果瓜也。本草瓜蒂
【集解】
《別錄》曰︰瓜蒂生嵩高平澤，七月七日采，陰乾。
頌曰︰瓜蒂即甜瓜蒂也，處處有之。園圃所蒔，有青、白二種，子色皆黃。入藥當用早青瓜蒂為良。
時珍曰︰甜瓜，北土、中州種蒔甚多。二、三月下種，延蔓而生，葉大數寸，五、六月花開黃色，六、七月瓜熟。其類甚繁︰有團有長，有尖有扁；大或徑尺，小或一捻；其棱或有或無；其色或青或綠，或黃斑、糝斑，或白路、黃路；其瓤或白或紅，其子或黃或赤，或白或黑。按︰王禎《農書》云︰瓜品甚多，不可枚舉。以狀得名，則有龍肝、虎掌、兔頭、狸首、羊髓、蜜筒之稱；以色得名，則有烏瓜、白團、黃 、白 、小青、大斑之別。然其味，不出乎甘香而已。《廣志》惟以遼東、敦煌、廬江之瓜為勝。然瓜州之大瓜，陽城之御瓜，西蜀之溫瓜，永嘉之寒瓜，未可以優劣論也。甘肅甜瓜，皮、瓤皆甘勝糖蜜，其皮曝乾猶美。浙中一種陰瓜，種於陰處，熟則色黃如金，膚皮稍濃，藏之至春，食之如新。此皆種之功，不必拘於土地也。甜瓜子曝裂取仁，可充果食。凡瓜最畏麝氣，觸之甚至一蒂不收。
瓜瓤
【氣味】
甘，寒，滑，有小毒。
大明曰︰無毒。
思邈曰︰多食，發黃膽，令人虛羸多忘，解藥力。病後食多，或反胃。腳氣人食之，患永不除也。
詵曰︰多食，令人陰下濕癢生瘡，動宿冷症癖病，破腹，發虛熱，令人 氣弱，腳手無力。少食則可。《龍魚河圖》云︰凡瓜有兩鼻、兩蒂者，殺人。五月瓜沉水者，食之得冷病，終身不瘥。九月被霜者，食之冬病寒熱。與油餅同食，發病。多食瓜作脹者，食鹽花即化。
弘景曰︰食瓜多，即入水自漬，便消。
時珍曰︰張華《博物志》言︰人以冷水漬至膝，可頓啖瓜至數十枚；漬至項，其啖轉多，水皆作瓜氣也。則水浸消瓜，亦物性也。瓜最忌麝與酒，凡食瓜過多，但飲酒及水服麝香，尤勝於食鹽、漬水也。
【主治】
止渴，除煩熱，利小便，通三焦間壅塞氣，治口鼻瘡（《嘉 》）。暑月食之，永不中
【發明】
宗奭曰︰甜瓜雖解暑氣，而性冷，消損陽氣，多食未有不下利者。貧下多食，深秋作痢，最為難治。惟以皮蜜浸收之良，皮亦可作羹食。
弘景曰︰凡瓜皆冷利，早青者尤甚。熟瓜除瓤食之，不害人。
時珍曰︰瓜性最寒，曝而食之尤冷。故《稽聖賦》云︰瓜寒於曝，油冷於煎，此物性之異也。王冀《洛都賦》云︰瓜則消暑蕩 ，解渴療飢。又《奇效良方》云︰昔有男子病膿血惡痢，痛不可忍。以水浸甜瓜食數枚，即愈。此亦消暑之驗也。
瓜子仁
【修治】
曰︰凡收得曝乾杵細，馬尾篩篩過成粉，以紙三重裹壓去油用。不去油，其力短也。西瓜子仁同。
【氣味】
甘，寒，無毒。
【主治】
腹內結聚，破潰膿血，最為腸胃脾內壅要藥（《別錄》）。止月經太過，研末去油，水調服（藏器。《炮炙論序》曰︰血泛經過，飲調瓜子）。炒食，補中宜人（孟詵）。清肺潤腸，和中止渴（時珍）。
【附方】
舊一，新二。
口臭︰用甜瓜子杵末，蜜和為丸。每旦漱口後含一丸。亦可貼齒。（《千金》）
腰腿疼痛︰甜瓜子三兩，酒浸十日，為末。每服三錢，空心酒下，日三。（《壽域神方》）
腸癰已成︰小腹腫痛，小便似淋，或大便難澀下膿。用甜瓜子一合，當歸（炒）一兩，蛇蛻皮一條， 咀。每服四錢，水一盞半，煎一盞，食前服，利下惡物為
瓜蒂
（《本經》上品）
【釋名】
瓜丁（《千金》）、苦丁香（象形）。
【修治】
曰︰凡使勿用白瓜蒂，要取青綠色瓜，氣足時，其蒂自然落在蔓上。采得，系屋東有風處，吹乾用。
宗奭曰︰此甜瓜蒂也。去瓜皮用蒂，約半寸許，曝極乾，臨時研用。
時珍曰︰按唐瑤云︰甜瓜蒂以團而短瓜、團瓜者良。若香甜瓜及長如瓠子者，皆供菜之瓜，其蒂不可用也。
【氣味】
苦，寒，有毒。大明曰︰無毒。
【主治】
大水，身面四肢浮腫，下水殺蠱毒，咳逆上氣，及食諸果，病在胸腹中，皆吐下之（《本經》）。去鼻中息肉，療黃膽（《別錄》）。治腦塞熱 ，眼昏吐痰（《大明》）。吐風熱痰涎，治風眩頭痛，癲癇喉痺，頭目有濕氣（時珍）。得麝香、細辛，治鼻不聞香臭（好古）。
【發明】
張機曰︰病如桂枝証，頭不痛，項不強，寸脈微浮，胸中痞硬，氣上沖咽喉，不得息者，此為胸中有寒也，當吐之；太陽中 ，身熱疼重而脈微弱，此夏月傷冷水，水行皮中也，宜吐之；少陽病，頭痛發寒熱，脈緊不大，是膈上有痰也，宜吐之；病胸上諸實，郁郁而痛，不能食，欲人按之，而反有濁唾，下利日十餘行，寸口脈微弦者，當吐之；懊煩躁不得眠，未經汗下者，謂之實煩，當吐之；宿食在上管者，當吐之，並宜以瓜蒂散主之。
惟諸亡血虛家，不可與瓜蒂散也。
成無己曰︰高者越之，在上者涌之。故越以瓜蒂、香豉之苦，涌以赤小豆之酸，酸苦涌泄為陰也。
杲曰︰《難經》云︰上部有脈，下部無脈，其人當吐不吐者，死。此飲食內傷，填塞胸中，食傷太陰，風木生發之氣伏於下，宜瓜蒂散吐之，《素問》所謂木郁則達之也。吐去上焦有形之物，則木得舒暢，天地交而萬物通矣。若尺脈絕者，不宜用此，恐損真元，令人胃氣不複也。
宗奭曰︰此物吐涎，甚不損人，全勝石綠、 砂輩也。
震亨曰︰瓜蒂性急，能損胃氣，胃弱者宜以他藥代之。病後、產後，尤宜深戒。
時珍曰︰瓜蒂乃陽明經除濕熱之藥，故能引去胸脘痰涎，頭目濕氣，皮膚水氣，黃膽濕熱諸証，凡胃弱人及病後、產後用吐藥，皆宜加慎，何獨瓜蒂為然。
【附方】
舊七，新十五。
瓜蒂散︰治証見上。其方用瓜蒂二錢半（熬黃），赤小豆二錢半，為末。每用一錢，以香豉一合，熱湯七合，煮糜去滓，和服。稍稍加之，快吐乃止。（仲景《傷寒論》）
太陽中 ︰身熱頭痛而脈微弱，此夏月傷冷水，水行皮中所致。瓜蒂二七個，水一升，煮五合，頓服取吐。（《金匱要略》）
風涎暴作，氣塞倒仆︰用瓜蒂為末。每用一、二錢，膩粉一錢匕，以水半合調灌，良久涎自出。不出，含沙糖一塊，下咽即涎出也。（寇氏《衍義》）
諸風諸癇︰諸風膈痰，諸癇涎涌。用瓜蒂炒黃為末，量人以酸齏水一盞，調下取吐。風癇，加蠍梢半錢。濕氣腫滿，加赤小豆末一錢；有蟲，加狗油五、七點，雄黃一錢，甚則加芫花半錢，立吐蟲出。（東垣《活法機要》）
風癇喉風︰咳嗽，及遍身風疹，急中涎潮等症，不拘大人、小兒。此藥不大吐逆，只出涎水。瓜蒂為末，壯年服一字，老少半字，早晨井華水下。一食頃，含沙糖一塊。良久涎如水出，年深者出墨涎，有塊布水上也。涎盡食粥一、兩日。如吐多，人困甚，即以麝香泡湯一盞飲之，即止。（《經驗後方》）
急黃喘息，心上堅硬，欲得水吃者︰瓜蒂二小合，赤小豆一合，研末。暖漿水五合，服方寸匕。一炊久當吐，不吐再服。吹鼻取水亦可。（《傷遍身如金︰瓜蒂四十九枚，丁香四十九枚，甘鍋內燒存性，為末。每用一字，吹鼻取出黃水。亦可揩牙追涎。（《經驗方》）
熱病發黃︰瓜蒂為末，以大豆許吹鼻中。輕則半日，重則一日，流取黃水乃愈。（《千金翼》）
黃膽 黃︰並取瓜蒂、丁香、赤小豆各七枚，為末。吹豆許入鼻，少時黃水流出。隔日一用，瘥乃止。（孟詵《食療》）
身面浮腫︰方同上。十種蠱氣︰苦丁香為末，棗肉和，丸梧桐子大。每服三十丸，棗湯下，甚效。（《瑞竹堂方》）
濕家頭痛︰瓜蒂末一字， 入鼻中，口含冷水，取出黃水愈。（《活人書》）
瘧疾寒熱︰瓜蒂二枚，水半盞，浸一宿，頓服，取吐愈。（《千金》）
發狂欲走︰瓜蒂末，井水服一錢，取吐即愈。（《聖惠方》）
大便不通︰瓜蒂七枚，研末，綿裹，塞入下部即通。（《必效方》）
鼻中息肉︰《聖惠》︰用陳瓜蒂末，吹之，日三次，瘥乃已。又方︰瓜蒂末、白礬末各半錢，綿裹塞之，或以豬脂和挺子塞之。日一換。又方︰青甜瓜蒂二枚，雄黃、麝香半分，為末。先抓破，後貼之，日三次。《湯液》︰用瓜蒂十四個，丁香一個，黍米四十九粒，研末。
口風熱牙痛︰瓜蒂七枚（炒研），麝香少許和之，綿裹咬定，流涎。（《聖濟總錄》）
雞屎白禿︰甜瓜蔓連蒂不拘多少，以水浸一夜，砂鍋熬取苦汁，去滓再熬如餳盛收。每剃去痂 ，洗淨，以膏一盞，加半夏末二錢，薑汁一匙，狗膽汁一枚，和勻塗之，不過三上。
忌食動風之物。（《儒門事親》）
喘痰氣︰苦丁香三個，為末。水調服，吐痰即止。（《朱氏集驗方》）
蔓（陰乾）
【主治】
女人月經斷絕，同使君子各半兩，
花
【主治】
心痛咳逆（《別錄》）。
葉
【主治】
人無發，搗汁塗之即生（《嘉 》）。補中，治小兒疳，及打傷損折，為末酒服，去瘀血（孟詵）。
【附方】
新一。
面上 子︰七月七日午時，取生瓜葉七枚，直入北堂中，向南立，逐枚拭靨，即滅去也。（
西瓜
（《日用》）
【釋名】
寒瓜（見下）。
【集解】
瑞曰︰契丹破回紇，始得此種，以牛糞覆而種之。結實如斗大，而圓如匏，色如青玉，子如金色，或黑麻色。北地多有之。
時珍曰︰按︰胡嶠《陷虜記》言︰嶠征回紇，得此種歸，名曰西瓜。則西瓜自五代時始入中國，今則南北皆有，而南方者味稍不及，亦甜瓜之類也。二月下種，蔓生，花、葉皆如甜瓜。七、八月實熟，有圍及徑尺者，長至二尺者。其棱或有或無，其色或青或綠，其瓤或白或紅，紅者味尤勝。其子或黃或紅，或黑或白，白者味更劣。其味有甘、有淡、有酸，酸者為下。陶弘景注瓜蒂言，永嘉有寒瓜甚大，可藏至春者，即此也。蓋五代之先，瓜種已入浙東，但無西瓜之名，未遍中國爾。其瓜子曝裂取仁，生食、炒熟俱佳。皮不堪啖，亦可蜜煎、醬藏。
頌曰︰一種楊溪瓜，秋生冬熟，形略長扁而大，瓤色如胭脂，味勝。可留至次年，云是異人所遺之種也。
瓜瓤
【氣味】
甘、淡，寒，無毒。
瑞曰︰有小毒。多食作吐利，胃弱者不可食。同油餅食，損脾。
時珍曰︰按《延壽書》云︰北人稟濃，食之猶慣；南人稟薄，多食易至霍亂，冷病終身也。又按︰《相感志》云︰食西瓜後食其子，即不噫瓜氣。以瓜劃破，曝日中，少頃食，即冷如水也。得酒氣、近糯米，即易爛。貓踏之，即易沙。
【主治】
消煩止渴，解暑熱（吳瑞）。療喉痺（汪穎）。寬中下氣，利小水，治血痢，解酒毒（寧原）。含汁，治口瘡（震享）。
【發明】
穎曰︰西瓜性寒解熱，有天生白虎湯之號。然亦不宜多食。
時珍曰︰西瓜、甜瓜皆屬生冷。世俗以為醍醐灌頂，甘露洒心，取其一時之快，不知其傷脾助濕之害也。《真西山衛生歌》云︰“瓜桃生冷宜少飧，免致秋來成瘧痢。”是矣。又李鵬飛《延壽書》云︰防州太守陳逢原，避暑食瓜過多，至秋忽腰腿痛，不能舉動。遇商助教療之，乃愈。此皆食瓜之患也，故集書於此，以為鑒戒云。又洪忠宣《松漠紀聞》言︰有人苦目病。或令以西瓜切片曝乾，日日服之，遂愈。由其性冷降火故也。
皮
【氣味】
甘，涼，無毒。
【主治】
口、舌、唇內生瘡，燒研噙之（震亨）。
【附方】
新二。
閑挫腰痛︰西瓜青皮，陰乾為末，鹽酒調服三錢。（《攝生眾妙方》）
食瓜過傷︰瓜皮煎湯解之。諸瓜皆同。（《事林廣記》）
瓜子仁
【氣味】
甘，寒，無毒。
【主治】
與甜瓜仁同（時珍）。
葡萄
（《本經》上品）
【釋名】
蒲桃（古字）、草龍珠。
時珍曰︰葡萄，《漢書》作蒲桃，可以造酒，人 飲之，則 然而醉，故有是名。其圓者名草龍珠，長者名馬乳葡萄，白者名水晶葡萄，黑者名紫葡萄。《漢書》言︰張騫使西域還，始得此種，而《神農本草》已有葡萄，則漢前隴西舊有，但未入關耳。
【集解】
《別錄》曰︰葡萄生隴西、五原、敦煌山谷。
弘景曰︰魏國使人多 來南方。狀如五味子而甘美，可作酒，云用藤汁殊美。北人多肥健耐寒，蓋食斯乎？不植淮南，亦如橘之變於河北也。人說即是此間 ，恐亦如枳之與橘耶？
恭曰︰ 即山葡萄，苗、葉相似，亦堪作酒。葡萄取子汁釀酒，陶云用藤汁，謬矣。
頌曰︰今河東及近汴州郡皆有之。苗作藤蔓而極長，太盛者一、二本綿被山谷間。花極細而黃白色。其實有紫、白二色，有圓如珠者，有長似馬乳者，有無核者，皆七月、八月熟，取汁可釀酒。按《史記》云︰大宛以葡萄釀酒，富人藏酒萬余石，久者十數年不敗。張騫使西域，得其種還，中國始有。蓋北果之最珍者，今太原尚作此酒寄遠也。其根、莖中空相通，暮溉其根，而晨朝水浸子中矣。故俗呼其苗為木通，以利小腸。江東出一種，實細而酸者，名蘡薁子。
宗奭曰︰段成式言︰葡萄有黃、白、黑三種。《唐書》言︰波斯所出者，大如雞卵。此物最難乾，不乾不可收。不問土地，但收皆可釀酒。
時珍曰︰葡萄，折藤壓之最易生。春月萌苞生葉，頗似栝蔞葉而有五尖。生須延蔓，引數十丈。三月開小花成穗，黃白色。仍連著實，星編珠聚，七、八月熟，有紫、白二色。西人及太原、平陽皆作葡萄乾，貨之四方。蜀中有綠葡萄，熟時色綠。雲南所出者，大如棗，味尤長。西邊有瑣瑣葡萄，大如五味子而無核。按︰《物類相感志》云︰甘草作釘，針葡萄，立死。以麝香入葡萄皮內，則葡萄盡作香氣。其愛憎異於他草如此。又言︰其藤穿過棗樹，則實味更美也。《
實
【氣味】
甘，平，澀，無毒。
詵曰︰甘、酸，溫。多食，令人猝煩悶、眼暗。
【主治】
筋骨濕痺，益氣倍力強志，令人肥健，耐飢忍風寒。久食，輕身不老延年。可作酒（《本經》）。逐水，利小便（《別錄》）。除腸間水，調中治淋（甄權）。時氣痘瘡不出，食之，或研酒飲，甚效（蘇頌）。
【發明】
頌曰︰按︰魏文帝詔群臣曰︰蒲桃當夏末涉秋，尚有餘暑，醉酒宿酲，掩露而食。甘而不飴，酸而不酢，冷而不寒，味長汁多，除煩解渴。又釀為酒，甘於曲 ，善醉而易醒。他方之果，寧有匹之者乎？
震亨曰︰葡萄屬土，有水與木火。東南人食之多病熱，西北人食之無恙。蓋能下走滲道，西北人稟氣濃故耳。
【附方】
新三。
除煩止渴︰生葡萄搗濾取汁，以瓦器熬稠，入熟蜜少許同收。點湯飲甚良。（《居家必用》）
熱淋澀痛︰葡萄（搗取自然汁）、生藕（搗取自然汁）、生地黃（搗取自然汁）、白沙蜜各五合胎上沖心︰葡萄，煎湯飲之，即下。（《聖惠方》）
根及藤、葉
【氣味】
同實。
【主治】
煮濃汁細飲，止嘔噦及霍亂後惡心，孕婦子上沖心，飲之即下，胎安（孟詵）。
治腰腳肢腿痛，煎湯淋洗之良。又飲其汁，利小便，通小腸，消腫滿（時珍）。
【附方】
新一。
水腫︰葡萄嫩心十四個，螻蛄七個（去頭尾），同研，露七日，曝乾為末。每服半錢，淡酒調下。暑月尤佳。（潔古《保命集
嬰奧
（音嬰郁。《綱目》）
【校正】
原附葡萄下，今分出。
【釋名】
燕 （《毛詩》）、龍。
時珍曰︰名義未詳。
【集解】
恭曰︰ 蔓生。苗、葉與葡萄相似而小，亦有莖大如碗者。冬月惟葉凋而藤不死。藤汁味甘，子味甘酸，即千歲
頌曰︰ 子生江東，實似葡萄，細而味酸，亦
時珍曰︰ 野生林墅間，亦可插植。蔓、葉、花、實，與葡萄無異。其實小而圓，色不甚紫也。《詩》云“六月食 ”即此。其莖吹之，氣出有汁，如
【正誤】
藏器曰︰蘇恭注千歲 即是 ，妄言也。千歲 藤如葛，而葉背白，子赤可食。 藤斫
時珍曰︰蘇恭所說 ，形狀甚是，但以為千歲 則非矣。
實
【氣味】
甘、酸，平、無毒。
【主治】
止渴，悅色益氣（蘇恭）。
藤
【氣味】
甘，平，無毒。
【主治】
噦逆，傷寒後嘔噦，搗汁飲之良（蘇恭）。止渴，利小便（時珍）。
【附方】
新三。
嘔 厥逆︰ 藤煎汁，呷之。（《肘後方》）
目中障翳︰ 藤，以水浸過，吹氣取汁，滴入目中，去熱翳，赤、白障。（《拾遺本草》）
五淋血淋︰木龍湯︰用木龍（即野葡萄藤也）、竹園荽、淡竹葉、麥門冬（連根苗）、紅棗肉、燈心草、烏梅、當歸各等分，煎湯代茶飲。（《百一
根
【氣味】
同藤。
【主治】
下焦熱痛淋秘，消腫毒（時珍）。
【附方】
新四。
男婦熱淋︰野葡萄根七錢，葛根三錢，水一鐘，煎七分，入童子小便三分，空心溫服。（《乾坤秘韞》）
女人腹痛︰方同上。
一切腫毒︰赤龍散︰用野葡萄根，晒研為末，水調塗之，即消也。（《儒門事親》方）
赤游風腫︰忽然腫癢，不治則殺人。用野葡萄根搗如泥，塗之即消。（《通變要法》）
獼猴桃
（宋《開寶》）
【釋名】
獼猴梨（《開寶》）、藤梨（同上）、時珍曰︰其形如梨，其色如桃，而獼猴喜食，故有諸名。閩人呼為陽桃。
【集解】
志曰︰生山谷中。藤著樹生，葉圓有毛。其實形似雞卵大，其皮褐色，經霜始甘美可食。皮堪作紙。
宗奭曰︰今陝西永興軍南山甚多。枝條柔弱，高二、三丈，多附木而生。
其子十月爛熟，色淡綠，生則極酸。子繁細，其色如芥子。淺山傍道則有存者，深山則多為猴所食矣。
實
【氣味】
酸、甘，寒，無毒。
藏器曰︰咸、酸，無毒。多食冷脾胃，動泄 。
宗奭曰︰有實熱者宜食之。太過，則令人臟寒作泄。
【主治】
止暴渴，解煩熱，壓丹石，下石淋（《開寶》。詵曰︰並宜取瓤和蜜作煎食）。
調中下氣，主骨節風，癱緩不隨，長年白髮，野雞內痔病（藏器）。
藤中汁
【氣味】
甘，滑，寒，無毒。
【主治】
熱壅反胃，和生薑汁服之。又下石淋（藏器）。
枝、葉
【主治】
殺蟲。煮汁飼狗，療 疥（《
甘蔗
（音柘，《別錄》中品）
【釋名】
竿蔗（《草木狀》）、薯（音遮）。
時珍曰︰按︰《野史》云︰呂惠卿言︰凡草皆正生嫡出，惟蔗側種，根上庶出，故字從庶也。嵇含作竿蔗，謂其莖如竹竿也。《離騷》、《漢書》皆作柘字，通用也。薯字出許慎《說文》，蓋蔗音之轉也。
【集解】
弘景曰︰蔗出江東為勝，廬陵亦有好者。廣州一種，數年生皆大如竹，長丈餘，取汁為沙糖，甚益人。又有荻蔗，節疏而細，亦可啖也。
頌曰︰今江浙、閩廣、湖南、蜀川所生，大者亦高丈許。有二種︰荻蔗其葉似荻，莖細短而節疏，但堪生啖，亦可煎稀糖；竹蔗莖粗而長，可榨汁為沙糖，泉、福、吉、廣諸州多作之。煉沙糖和牛乳為乳糖，惟蜀川作之。南人販至北地者，荻蔗多而竹蔗少也。
詵曰︰蔗有赤色者名昆侖蔗；白色者名荻蔗。竹蔗以蜀及嶺南者為勝，江東雖有而劣於蜀產。會稽所作乳糖，殆勝於蜀。
時珍曰︰蔗皆畦種，叢生，最困地力。莖似竹而內實，大者圍數寸，長六、七尺，根下節密，以漸而疏。抽葉如蘆葉而大，長三、四尺，扶疏四垂。八、九月收莖，可留過春充果食。按王灼《糖霜譜》云︰蔗有四色︰曰杜蔗，即竹蔗也，綠嫩薄皮，味極醇濃，專用作霜；曰西蔗，作霜色淺；曰 蔗，亦名蠟蔗，即荻蔗也，亦可作沙糖；曰紅蔗，亦名紫蔗，即昆倉蔗也，止可生啖，不堪作糖。凡蔗榨
蔗
【氣味】
甘，平，澀，無毒。
大明曰︰冷。
詵曰︰共酒食，發痰。
瑞曰︰多食，發虛熱，動衄血。
【主治】
下氣和中，助脾氣，利大腸（《別錄》）。利大小腸，消痰止渴，除心胸煩熱，解酒毒
【發明】
時珍曰︰蔗，脾之果也。其漿甘寒，能瀉火熱，《素問》所謂甘溫除大熱之意。
煎煉成糖，則甘溫而助濕熱，所謂積溫成熱也。蔗漿消渴解酒，自古稱之。故《漢書‧郊祀歌》云︰百末旨酒布蘭生，泰尊柘漿析朝酲。唐王維《櫻桃詩》云︰飽食不須愁內熱，大官還有蔗漿寒。是矣。而孟詵乃謂共酒食發痰者，豈不知其有解酒除熱之功耶？日華子大明又謂沙糖能解酒毒，則不知既經煎煉，便能助酒為熱，與生漿之性異矣。按︰晁氏《客話》云︰甘草遇火則熱，麻油遇火則冷，甘蔗煎飴則熱，水成湯則冷。此物性之異，醫者可不知乎？又《野史》云︰盧絳中病 疾疲瘵，忽夢白衣婦人云︰食蔗可愈。及旦買蔗數挺食之，翌日疾愈。此亦助脾和中之驗歟？
【附方】
舊三，新四。
發熱口乾，小便赤澀︰取甘蔗去皮，嚼汁咽之。飲漿亦可。（《外台秘要》）
痰喘氣急︰方見山藥。
反胃吐食，朝食暮吐，暮食朝吐，旋旋吐者。用甘蔗汁七升，生薑汁一升，和勻，日日細呷之。（《梅師方》）
乾嘔不息︰蔗汁，溫服半升，日三次。入薑汁更佳。（《肘後方》）
瘧疲瘵︰見前。眼暴赤腫，磣澀疼痛︰甘蔗汁二合，黃連半兩，入銅器內慢火養濃，去滓，點之。（《普濟》）
虛熱咳嗽，口乾涕唾︰用甘蔗汁一升半，青粱米四合，煮粥，日食二次，極潤心肺。（董氏方）
小兒口疳︰蔗皮燒研，摻之。（《簡便方》）
滓
【主治】
燒存性，研末，烏 油調，塗小兒頭瘡白禿，頻塗取瘥。燒煙勿令入人目，能使暗明（時珍）。
沙糖
（《唐本草》）
【集解】
恭曰︰沙糖，蜀地、西戎、江東並有之。榨甘蔗汁煎成，紫色。瑞曰︰稀者為蔗糖，乾者為沙糖，球者為球糖，餅者為糖餅。沙糖中凝結如石，破之如沙，透明白者，為糖霜。
時珍曰︰此紫沙糖也。法出西域，唐太宗始遣人傳其法入中國。以蔗汁過樟木槽，取而煎成。清者為蔗糖，凝結有沙者為沙糖。漆瓮造成，如石、如霜、如冰者，為石蜜、為糖霜、為冰糖也。紫糖亦可煎化，印成鳥獸果物之狀，以充席獻。今之貨者，又多雜以米餳諸物，不可不知。
【氣味】
甘，寒，無毒。
恭曰︰冷利過於石蜜。
詵曰︰性溫不冷。多食令人心痛，生長蟲，消肌肉，損齒，發疳 。與鯽魚同食，成疳蟲；與葵同食，生流 ；與筍同食，【主治】
心腹熱脹，口乾渴（《唐本》）。潤心肺大小腸熱，解酒毒。臘月瓶封窖糞坑中，患天行熱狂者，絞汁服，甚良（大明）。和中助脾【發明】
宗奭曰︰蔗汁清，故費煎煉致紫黑色。今醫家治暴熱，多用為先導；兼啖駝、馬，解熱。小兒多食則損齒生蟲者，土製水， 蟲屬土，得甘即生也。
震亨曰︰糖生胃火，乃濕土生熱，故能損齒生蟲，與食棗病齲同意，非土製水也。
時珍曰︰沙糖性溫，殊於蔗漿，故不宜多食。與魚、筍之類同食，皆不益人。今人每用為調和，徒取其適口，而不知陰受其害也。但其性能和脾緩肝，故治脾胃及瀉肝藥用為先導。
本草言其性寒，蘇恭謂其冷利，皆昧此理。
【附方】
舊一，新五。
下痢禁口︰沙糖半斤，烏梅一個，水二碗，煎一碗，時時飲之。（《摘玄方》）
腹中緊脹︰白糖以酒三升，煮服之。不過再服。（《子母秘錄》）
痘不落痂︰沙糖，調新汲水一杯服之（白湯調亦可），日二服。（劉提點方）
虎傷人瘡︰水化沙糖一碗服，並塗之。（《摘玄方》）
上氣喘嗽，煩熱，食即吐逆︰用沙糖、薑汁等分，相和，慢煎二十沸，每咽半匙，取效。
食韭口臭︰沙糖解之。（《摘要方》）
石蜜
（《唐本草》）
【釋名】
白沙糖。
恭曰︰石蜜即乳糖也，與蟲部石蜜同名。
時珍曰︰按︰萬震《涼州異物志》云︰石蜜非石類，假石之名也。實乃甘蔗汁煎而曝之，則凝如石而體甚輕，故謂之石蜜也。
【集解】
志約曰︰石蜜出益州及西戎，煎煉沙糖為之，可作餅塊，黃白色。
恭曰︰石蜜用水、牛乳、米粉和煎成塊，作餅堅重。西戎來者佳，江左亦有，殆勝於蜀。
詵曰︰自蜀中、波斯來者良。東吳亦有，不及兩處者。皆煎蔗汁、牛乳，則易細白耳。
宗奭曰︰石蜜，川、浙者最佳，其味濃，他處皆次之，煎煉以型象物，達京師。至夏月及久陰雨，多自消化。土人先以竹葉及紙裹包，外用石夾埋之，不得見風，遂可免。今人謂之乳糖。其作餅黃白色者，謂之捻糖，易消化，入藥至少。
時珍曰︰石蜜，即白沙糖也。凝結作餅塊如石者為石蜜，輕白如霜者為糖霜，堅白如冰者為冰糖，皆一物有精粗之異也。以白糖煎化，模印成人物獅象之形者為饗糖，《後漢書注》所謂猊糖是也。以石蜜和諸果仁，及橙橘皮、縮砂、薄荷之類，作成餅塊者，為糖纏。以石蜜和牛乳、酥酪作成餅塊者，為乳糖。皆一物數變也。《唐本草》明言石蜜煎沙糖為之，而諸注皆以乳糖即為石蜜，殊欠分明。按︰王灼《糖霜譜》云︰古者惟飲蔗漿，其後煎為蔗餳，又曝為石蜜，唐初以蔗為酒。而糖霜則自大歷間有鄒和尚者，來住蜀之遂寧傘山，始傳造法。
故甘蔗所在植之，獨有福建、四明、番禺、廣漢、遂寧有冰糖，他處皆顆碎、色淺、味薄。
惟竹蔗綠嫩味濃，作霜最佳，西蔗次之。凡霜一瓮，其中品色亦自不同。惟疊如假山者為上，團枝次之，瓮鑒次之，小顆塊又次之，沙腳為下；紫色及如水晶色者為上，深琥珀色次之，淺黃又次之，淺白為下。
【氣味】
甘，寒，冷利，無毒。
【主治】
心腹熱脹，口乾渴（《唐本》）。治目中熱膜，明目。和棗肉、巨勝末為丸噙之，潤肺氣，助五臟，生津（孟詵）。潤心肺燥熱，治嗽消痰，解酒和中，助珍）。
【發明】
震亨曰︰石蜜甘喜入脾，食多則害必生於脾。西北地高多燥，得之有益；東北地下多濕，得之未有不病者，亦兼氣之濃薄不同耳。
時珍曰︰石蜜、糖霜、冰糖，比之紫沙糖性稍平，功用相同，入藥勝之。然不冷利，若久食則助熱、損齒、生蟲之害同也。
刺蜜
（《拾遺》）
【校正】
自草部移入此。
【釋名】
草蜜（《拾遺》）、給勃羅。
【集解】
藏器曰︰交河沙中有草，頭上有毛，毛中生蜜。胡人名為給勃羅。
時珍曰︰按李延壽《北史》云︰高昌有草名羊刺，其上生蜜，味甚甘美。又《梁四公子記》云︰高昌貢刺蜜。傑公云︰南平城羊刺無葉，其蜜色白而味甘；鹽城羊刺葉大，其蜜色青而味薄也。高昌即交河，在西番，今為火州。又段成式《酉陽雜俎》云︰北天竺國有蜜草，蔓生大葉，秋冬不死，因受霜露，遂成蜜也。又《大明一統志》云︰西番撒馬兒罕地，有小草叢生，葉細如藍，秋露凝其上，味甘如蜜，可熬為餳，土人呼為達即古賓，蓋甘露也。按此二說，皆草蜜也，但不知其草即羊刺否也？又有KT 齊樹，亦出蜜，云可入藥而不得其詳，今附於下。
【附錄】
KT 齊（音別） 按︰段成式云︰KT 齊出波斯國，拂林國亦有之，名KT勃梨佗（KT 音奪）。樹長丈餘，皮色青薄光淨。葉似阿魏，生於枝端，一枝三葉。八月伐之，蠟月更抽新條。七月斷其枝，有黃汁如蜜，微香，可以入藥療病也。
【氣味】
甘，平，無毒。
【主治】
骨蒸發熱痰嗽，暴痢下血，開胃止渴除煩（藏器）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
果之六
果之五 ◄ 
本草綱目
果之六
 ► 木之一
姊妹计划: 数据项
果之六 （水果類六種）
蓮藕
（《本經》上品）
【釋名】
其根藕（《爾雅》）
，其實蓮（同上），其莖葉荷。
韓保升曰︰藕生水中，其葉名荷。按︰《爾雅》云︰荷，芙蕖。其莖茄，其葉 ，其本，其華菡萏，其實蓮，其根藕，其中 ， 中薏。邢 注云︰芙蕖，總名也，別名芙蓉，江東人呼為荷。菡萏，蓮花也。 ，蓮實也。薏， 中青心也。郭璞注云︰ ，乃莖下白在泥中者。蓮，乃房也； ，乃子也；薏，乃中心苦薏也。江東人呼荷花為芙蓉，北人以藕為荷，亦以蓮為荷，蜀人以藕為茄，此皆習俗傳誤也。陸機《詩疏》云︰其莖為荷。其花未發為菡萏，已發為芙蕖。其實蓮，蓮之皮青裡白。其子分，為苦薏也。
時珍曰︰《爾雅》以荷為根名，韓氏以荷為葉名，陸機以荷為莖名。按︰莖乃負葉者也，有負荷之義，當從陸說。 乃嫩 ，如竹之行鞭者。節生二莖，一為葉，一為花，盡處乃生藕，為花、葉、根、實之本。顯仁藏用，功成不居，可謂退藏於密矣，故謂之 。花葉常偶生，不偶不生，故根曰藕。或云藕善耕泥，故字從耦，耦者耕也。茄音加，加於 上也。
音遐，遠於密也。菡萏，函合未發之意。芙蓉，敷布容艷之意。蓮者連也，花實相連而出也。
者的也，子在房中點點如的也。的乃凡物點注之名。薏，猶意也，含苦在內也。古詩云︰食子心無棄，苦心生意存是矣。
【集解】
《別錄》曰︰藕實莖生汝南池澤。八月採。
當之曰︰所在池澤皆有，豫章、汝南者良。苗高五、六尺，葉團青大如扇，其花赤，子黑如羊矢。
時珍曰︰蓮藕，荊、揚、豫、益諸處湖澤陂池皆有之。以蓮子種者生遲，藕芽種者最易發。其芽穿泥成白 ，即 也。長者至丈餘，五、六月嫩時，沒水取之，可作蔬茹，俗呼藕絲菜。節生二莖︰一為藕荷，其葉貼水，其下旁行生藕也；一為芰荷，其葉出水，其旁莖生花也。其葉清明後生。六、七月開花，花有紅、白、粉紅三色。花心有黃須，蕊長寸余，須內即蓮也。花褪連房成 ， 在房如蜂子在窠之狀。六、七月採嫩者，生食脆美。至秋房枯子黑，其堅如石，謂之石蓮子。八、九月收之，斫去黑殼，貨之四方，謂之蓮肉。冬月至春掘藕食之，藕白有孔有絲，大者如肱臂，長六、七尺，凡五、六節。大抵野生及紅花者，蓮多藕劣；種植及白花者，蓮少藕佳也。其花白者香，紅者艷，千葉者不結實。別有合歡（並頭者），有夜舒荷（夜布晝卷）、睡蓮（花夜入水）、金蓮（花黃）、碧蓮（花碧）、繡蓮（花如繡），皆是異種，故不述。《相感志》云︰荷梗塞穴鼠自
蓮實
【釋名】
藕實（《本經》）、 （《爾雅》）、 （音吸，同上）、石蓮子（《別錄》）、經》）、澤芝（《古今注》）。
【修治】
弘景曰︰藕實即蓮子，八、九月採黑堅如石者，乾搗破之。
頌曰︰其 至秋黑而沉水，為石蓮子，可磨為飯食。
時珍曰︰石蓮剁去黑殼，謂之蓮肉。以水浸去赤皮、青心，生食甚佳。入藥須蒸熟去心，或晒或焙乾用。亦有每一斤，用 豬肚一個盛貯，煮熟搗焙用者。今藥肆一種石蓮子，狀如土石而味苦，不知何物也？
【氣味】
甘，時珍曰︰嫩 性平，石蓮性溫。得茯苓、山藥、白朮、枸杞子良。
詵曰︰生食過多，微動冷氣脹人。蒸食甚良。大便燥澀者，不可食。
【主治】
補中養神，益氣力，除百疾。久服，輕身耐老，不飢延年（不足，傷中氣絕，益十二經脈血氣（孟詵）。
止渴去熱，安心止痢，治腰痛及泄精。多食令人歡喜（大明）。交心腎，濃腸胃，固精氣，強筋骨，補虛損，利耳目，除寒濕，止脾泄久痢，赤白濁，女人帶下崩中諸血病（時珍）。
搗碎和米作粥飯食，輕身益氣，令人強健
【發明】
時珍曰︰蓮產於淤泥而不為泥染；居於水中而不為水沒。根莖花實，凡品難同；清淨濟用，群美兼得。自 而節節生莖，生葉，生花，生藕；由菡萏而生蕊，生蓮，生 ，生薏。其蓮 則始而黃，黃而青，青而綠，綠而黑，中含白肉，內隱青心。石蓮堅剛，可歷永久。薏藏生意，藕複萌芽，展轉生生，造化不息。故釋氏用為引譬，妙理具存；醫家取為服食，百病可卻。蓋蓮之味甘氣溫而性嗇，稟清芳之氣，得稼穡之味，乃脾之果也。脾者，黃宮，所以交媾水、火，會合木、金者也。土為元氣之母，母氣既和，津液相成，神乃自生，久視耐老，此其權輿也。昔人治心腎不交，勞傷白濁，有清心蓮子飲；補心腎，益精血，有瑞蓮丸，皆得此理。
藏器曰︰經秋正黑，名石蓮子，入水必沉，惟煎鹽鹵能浮之。此物居山海間，經百年不壞，人得食之，令發黑不老。
詵曰︰諸鳥、猿猴取得不食，藏之石室內，人得三百年者，食之永不老也。又雁食之，糞於田野山岩之中，不逢陰雨，經久不壞。人得之，每旦空腹食十枚，身輕能登高涉遠也。
【附方】
舊四，新十。
服食不飢︰詵曰︰石蓮肉蒸熟去心，為末，煉蜜丸梧桐子大。日服三十丸。此仙家方也。
清心寧神︰宗奭曰︰用蓮蓬中乾石蓮子肉，於砂盆中擦去赤皮，留心，同為末，入龍腦，點補中強志，益耳目聰明︰用蓮實半兩去皮心，研末，水煮熟，以粳米三合作粥，入末攪勻食。（《聖惠方》）
補虛益損︰水芝丹︰用蓮實半升。酒浸二宿，以牙豬肚一個洗淨，入蓮在內，縫定煮熟，取出晒乾為末，酒煮米糊丸梧桐子大。每服五十小便頻數，下焦真氣虛弱者︰用上方，醋糊丸，服。
白濁遺精︰石蓮肉、龍骨、益智仁等分。為末。每服二錢，空心米飲下。《普濟》︰用蓮肉、白茯苓等分，為末。白湯調服。
心虛赤濁︰蓮子六一湯︰用石蓮肉六兩，炙甘草一兩，為末。每服一錢，燈心湯下。（《直指方》）
久痢禁口︰石蓮肉炒為末。每服二錢，陳倉米湯調下，便覺思食，甚妙。加入香連丸，尤妙。（《丹溪心法》）
脾泄腸滑︰方同上。
噦逆不止︰石蓮肉六枚，炒赤黃色，研末。冷熟水半盞和服，便止。（蘇頌《圖經》）
產後咳逆、嘔吐，心忡目暈︰用石蓮子兩半，白茯苓一兩，丁香五錢。為末。每米飲服二錢。（《良方補遺》）
眼赤作痛︰蓮實（去皮研末）一盞，粳米半升，以水煮粥，常食。（《普濟方》）
小兒熱渴︰蓮實二十枚（炒），浮萍二錢半，生薑少許，水煎，分三服。（《聖濟總錄》）
反胃吐食︰石蓮肉為末，入少肉豆寇末，米湯調服之。（《直指方》）
藕
【氣味】
甘，平，無毒。大明曰︰溫。
時珍曰︰《相感志》云︰藕以鹽水共食，則不損口；同油炸面米果食，則無渣。煮忌鐵器。
【主治】
熱渴，散留血，生肌。久服令人心歡（《別錄》）。止怒止泄，消食解酒毒，及病後乾渴（藏器）。搗汁服，止悶除煩開胃，治霍亂，破產後血悶，搗膏， 金瘡並傷折，止暴痛。蒸煮食之，大能開胃（大明）。生食，治霍亂後虛渴。蒸食，甚補五臟，實下焦。
同蜜食，令人腹臟肥，不生諸蟲，亦可休糧（孟詵）。汁︰解射罔毒、蟹毒（徐之才）。搗浸澄粉服食
【發明】
弘景曰︰根入神仙家。宋時太官作血KT （音勘），庖人削藕皮誤落血中，遂散渙不凝。故醫家用以破血多效也。KT 者，血羹也。
詵曰︰產後忌生冷物，獨藕不同生冷者，為能破血也。
時珍曰︰白花藕大而孔扁者，生食味甘，煮食不美；紅花及野藕，生食味澀，煮蒸則佳。
夫藕生於卑污，而潔白自若。質柔而穿堅，居下而有節。孔竅玲瓏，絲綸內隱。生於嫩 ，而發為莖、葉、花、實，又複生芽，以續生生之脈。四時可食，令人心歡，可謂靈根矣。故其所主者，皆心脾血分之疾，與蓮之功稍不同云。
【附方】
舊四，新八。
時氣煩渴︰生藕汁一盞，生蜜一合，和勻，細服。（《聖惠》）
傷寒口乾︰生藕汁、生地黃汁、童子小便各半盞霍亂煩渴︰藕汁一鐘，薑汁半鐘。和勻飲。（《聖濟總錄》）
霍亂吐利︰生藕，搗汁服。（《聖惠》）
上焦痰熱︰藕汁、梨汁各半盞。和服。（《簡便》）
產後悶亂，血氣上沖，口乾腹痛︰《梅師方》︰用生藕汁三升，飲之。龐安時︰用藕汁、生地黃汁、童子小便等分，煎服。
小便熱淋︰生藕汁、生地黃汁、葡萄汁各等分。每服 盞，入蜜溫服。
墜馬血瘀，積在胸腹，唾血無數者︰乾藕根為末。酒服方寸匕，日二次。（《千金方》）
食蟹中毒︰生藕汁飲之。（《聖惠》）
凍腳裂坼︰蒸熟藕，搗爛塗之。
塵芒入目︰大藕洗搗，綿裹，滴汁入目中，即出也。（《普濟方》）
藕
【釋名】
藕絲菜（五、六月嫩時，采為蔬
【氣味】
甘，平，無毒。
【主治】
生食，主霍亂後虛渴煩悶不能食，解酒食毒（蘇頌）。
功與藕同（時珍）。解煩毒，下瘀血（汪穎）。
藕節
【氣味】
澀，平，無毒。
大明曰︰冷。伏硫黃。
【主治】
搗汁飲，主吐血不止，及口鼻出血（甄權）。消瘀血，解熱毒。產後血悶，和地黃研汁
【發明】
時珍曰︰一男子病血淋，痛脹祈死。予以藕汁調髮灰，每服二錢，服三日而血止痛除。按︰趙 《養 漫筆》云︰宋孝宗患痢，眾醫不效。高宗偶見一小藥肆，召而問之。
其人問得病之由，乃食湖蟹所致。遂診脈，曰︰此冷痢也。乃用新采藕節搗爛，熱酒調下，數服即愈。高宗大喜，就以搗藥金杵臼賜之，人遂稱為金杵臼嚴防御家，可謂不世之遇也。
大抵藕能消瘀血，解熱開胃，而又解蟹毒故也。
【附方】
新五。
鼻衄不止︰藕節搗汁飲，並滴鼻中。
猝暴吐血︰雙荷散︰用藕節、荷蒂各七個，以蜜少許擂爛，用水二鐘，煎八分，去滓，溫服。或為末丸服亦可。（《聖惠》）
大便下血︰藕節晒乾研末，人參、白蜜煎湯，調服二錢，日二服。（《全幼心鑒》）
遺精白濁，心虛不寧︰金鎖玉關丸︰用藕節、蓮花須、蓮子肉、芡實肉、山藥、白茯苓、白茯神各二兩，為末。用金櫻子二斤捶碎，以水一斗，熬八分，去滓，再熬成膏，入少面和藥，丸梧桐子大。每服七十丸，米飲下。
鼻淵腦瀉︰藕節、芎 ，焙研為末。每服二錢，米飲下。（《普濟》）
蓮薏（即蓮子中青心也）
【釋名】
苦薏。
【氣味】
苦，寒，無毒。
藏器曰︰食蓮子不去心，令人作吐。
【主治】
血渴，產後渴，生研末，米飲服二錢，立愈（士良）。止霍亂（大明）。清心去熱（時珍。出《統旨》）。
【附方】
新二。
勞心吐血︰蓮子心七個，糯米二十一粒，為末，酒服。此臨安張上舍方也。（《是齋百一方小便遺精︰蓮子心一撮。為末，入辰砂一分。每服一錢，白湯下，日二。（《醫林集要》）
蓮蕊須
【釋名】
佛座須（花開時采取，陰乾，亦可充果食）。
【氣味】
甘，澀，溫，無毒。
大明曰︰忌地黃、蔥、蒜。
【主治】
清心通腎，固精氣，烏鬚髮，悅顏色，益血，止血崩、吐血（時珍）。
【發明】
時珍曰︰蓮須本草不收，而《三因》諸方、固真丸、巨勝子丸各補益方中，往往用之。其功大抵與蓮子同也。
【附方】
新一。
久近痔漏三十年者，三服除根。用蓮花蕊、黑牽牛頭末各一兩半，當歸五錢，為末。每空心酒服二錢。忌熱物。五日見效。（孫氏《集效方》）
蓮花
【釋名】
芙蓉（《古今注》）、芙蕖（同
【氣味】
苦、甘，溫，無毒。忌地黃、蔥、蒜。
【主治】
鎮心益色。駐顏輕身（大明）。
弘景曰︰花入神仙家用，入香尤妙。
【附方】
舊二，新二。
服食駐顏︰七月七日采蓮花七分，八月八日采根八分，九月九日采實九分，陰乾搗篩。
每服方寸匕，溫酒調服。（《太清草木方》）
天 濕瘡︰荷花貼之。（《簡便方》）
難產催生︰蓮花一瓣，書人字，吞之，即易產。（《肘後方》）
墜損嘔血︰墜跌積血心胃，嘔血不止。用乾荷花為末，每酒服方寸匕，其效如神。（楊拱《醫方摘要》）
蓮房
【釋名】
蓮蓬殼（陳久者良）。
【氣味】
苦，澀，溫，無毒。
【主治】
破血（孟詵）。治血脹腹痛，及產後胎衣不下，酒煮服之。水煮服之，解野菌毒
【發明】
時珍曰︰蓮房入厥陰血分，消瘀散血，與荷葉同功，亦急則治標之意也。
【附方】
新六。
經血不止︰瑞蓮散︰用陳蓮蓬殼燒存性，研末。每服二錢，熱酒下。（《婦人經驗方》）
血崩不止，不拘冷熱︰用蓮蓬殼、荊芥穗各（燒存性）等分為末。每服二錢，米飲下。（《聖惠方》）
產後血崩︰蓮蓬殼五個，香附二兩，各燒存性，為末。每服二錢，米飲下，日二。（《婦人良方》）
漏胎下血︰蓮房燒研，麵糊丸梧桐子大。每服百丸，湯、酒任下，日二。（《朱氏集驗方》）
小便血淋︰蓮房燒存性，為末，入麝香少許。每服二錢半，米飲調下，日二。（《經驗方》）
天 濕瘡︰蓮蓬殼燒存性，研末，井泥調塗，神效。（《海上方》）
荷葉
【釋名】
嫩者荷錢（象形）。貼水者藕荷（生藕者）。出水者芰荷（生花者）。蒂名荷鼻。
【修治】
大明曰︰入藥並炙用。
【氣味】
苦，平，無毒。
時珍曰︰畏桐油。伏白銀，伏硫黃。
【主治】
止渴，落胞破血，治產後口乾，心肺躁煩（大明）。治血脹腹痛，產後胎衣不下，酒煮服之。荷鼻︰安胎，去惡血，留好血，止血痢，殺菌蕈毒，並煮水服（藏器）。生發元氣，裨助脾胃，澀精滑，散瘀血，消水腫癰腫，發痘瘡，治吐血咯血衄血，下血溺血血淋，崩中產後惡血，損傷敗血（時珍）。
【發明】
杲曰︰潔古張先生口授枳朮丸方，用荷葉燒飯為丸。當時未悟其理，老年味之始得。夫震者動也，人感之生足少陽甲膽，是屬風木，為生化萬物之根蒂。人之飲食入胃，營氣上行，即少陽甲膽之氣，與手少陽三焦元氣，同為生發之氣。《素問》云︰履端於始，序則不愆。
荷葉生於水土之下，污穢之中，挺然獨立。其色青，其形仰，其中空，象震卦之體。食藥感此氣之化，胃氣何由不升乎？用此為引，可謂遠識合道矣。更以燒飯和藥，與白朮協力滋養，補令胃濃，不致內傷，其
時珍曰︰燒飯見穀部飯下。按︰《東垣試效方》云︰雷頭風症，頭面疙瘩腫痛，憎寒發熱，狀如傷寒，病在三陽，不可過用寒藥重劑，誅伐無過。一人病此，諸藥不效，余處清震湯治之而愈。用荷葉一枚，升麻五錢，蒼朮五錢，水煎溫服。蓋震為雷，而荷葉之形象震體，其色又青，乃涉類象形之義也。又案︰聞人規《痘疹八十一論》云︰痘瘡已出，複為風寒外襲，則竅閉血凝，其點不長，或變黑色，此為倒 ，必身痛，四肢微厥。但溫肌散邪，則熱氣複行，而斑自出也。宜紫背荷葉散治之。蓋荷葉能升發陽氣，散瘀血，留好血，僵蠶能解結滯之氣故也。此藥易得，而活人甚多，勝於人牙、龍腦也。又戴原禮《証治要訣》云︰荷葉服之，令人瘦劣，故單服可以消陽水浮腫之氣。
【附方】
舊四，新二十三。
陽水浮腫︰敗荷葉，燒存性，研末。每服二錢，米飲調下，日三服。（《証治要訣》）
腳膝浮腫︰荷葉心、 本等分，煎湯，淋洗之。（《永類方》）
痘瘡倒 ︰紫背荷葉散，又名南金散︰治風寒外襲倒 勢危者，萬無一失。用霜後荷葉（貼水紫背者，炙乾）、白僵蠶直者炒去絲等分為末。每服半錢，用胡荽湯或溫酒調下。（聞人規《痘疹論》）
諸般癰腫，拔毒止痛︰荷葉中心蒂如錢者，不拘多少，煎湯淋洗，拭乾，以飛過寒水石，同臘豬脂塗之。又治癰腫，柞木飲方中亦用之。（《本事方》）
打撲損傷，惡血攻心，悶亂疼痛者︰以乾荷葉五片，燒存性，為末。每服三錢，童子熱尿一盞，食前調下，日三服，利下惡物為度。（《聖惠方》）
產後心痛，惡血不盡也︰荷葉炒香為末。每服方寸匕，沸湯或童子小便調下。或燒灰、或煎汁皆可。（《救急胎衣不下︰方同上。傷寒產後，血暈欲死︰用荷葉、紅花、薑黃等分，炒研末。童子小便調服二錢。（龐安常《傷寒論》）
孕婦傷寒︰大熱煩渴，恐傷胎氣。用嫩卷荷葉（焙）半兩，蚌粉二錢半。為末。每服三錢，新汲水入蜜調服，並塗腹上。名罩胎散。（鄭氏方）妊娠胎動，已見黃水者︰乾荷蒂一枚炙，研為末。糯米淘汁一鐘，調服即安。（唐氏《經吐血不止︰嫩荷葉七個，擂水服之，甚佳。又方︰乾荷葉、生蒲黃等分，為末。每服三錢，桑白皮煎湯調下。《吐血咯血︰《經驗後方》︰荷葉焙乾，為末。米湯調服二錢，一日二服，以知為度。《聖濟總錄》︰用敗荷葉、蒲黃各一兩，為末。每服二吐血衄血︰陽乘於陰，血熱妄行，宜服四生丸。陳日華云︰屢用得效。用生荷葉、生艾葉、生柏葉、生地黃等分，搗爛，丸雞子大。每服一丸，水三盞，煎一盞，去滓服。（《濟生方》）
崩中下血︰荷葉（燒研）半兩，蒲黃、黃芩各一兩，為末。每空心酒服三錢。
血痢不止︰荷葉蒂，水煮汁，服之。（《普濟方》）
下痢赤白︰荷葉燒研。每服二錢，紅痢蜜；白痢沙糖湯下。
脫肛不收︰貼水荷葉焙研，酒服二錢，仍以荷葉盛末坐之。（《經驗良方》）
牙齒疼痛︰青荷葉剪取錢蒂七個，以濃米醋一盞，煎半盞，去滓，熬成膏，時時抹之妙。（唐氏《經驗方》）
赤游火丹︰新生荷葉，搗爛，入鹽塗之。（《摘玄方》）
漆瘡作癢︰乾荷葉，煎湯，洗之，良。（《集驗方》）
遍身風癘︰荷葉三十枚，鍛石一斗。淋汁合煮，漬之，半日乃出。數日一作，良。（
《聖惠方》）
偏頭風痛︰升麻、蒼朮各一兩，荷葉一個，水二鐘，煎一鐘，食後溫服。或燒荷葉一個，為末，以煎汁調服。（《簡便方》）
刀斧傷瘡︰荷葉燒研，搽之。（《集簡方》）
陰腫痛癢︰荷葉、浮萍、蛇床等分。煎水，日洗之。（《醫壘元戎》）
紅白蓮花
（《拾遺》）
【校正】
自草部移入此。
【集解】
藏器曰︰紅蓮花、白蓮花，生西國，胡人將來也。
時珍曰︰此不知即蓮花否？而功與蓮同，以類相從，姑移入此。
【氣味】
甘，平，無毒。
【主治】
久服，令人好顏色，變白卻老（藏器）。
芰實
（音妓。《別錄》上品）
【釋名】
菱（《別錄》）、水栗（風俗通）
時珍曰︰其葉支散，故字從支。其角棱峭，故謂之菱，而俗呼為菱角也。昔人多不分別，惟伍安貧《武陵記》以三角、四角者為芰，兩角者為菱。《左傳》屈到嗜芰，即此物也。《爾雅》謂之厥 （音眉）。又許慎《說文》云︰菱，楚謂之芰，秦謂之 。楊氏《丹鉛錄》以芰為雞頭，引《離騷》緝芰荷以為衣，言菱葉不可緝衣，皆誤矣。案︰《爾雅》 乃決明之名，非厥 也。又《埤雅》芰荷乃藕上出水生花之莖，非雞頭也。與菱同名異物。許、楊二氏失於詳考
【集解】
弘景曰︰芰實，廬、江間最多，皆取火燔以為米充糧，頌曰︰菱，處處有之。葉浮水上，花黃白色，花落而實生，漸向水中乃熟。實有二種︰一種四角，一種兩角。兩角中又有嫩皮而紫色者，謂之浮菱，食之尤美。江淮及山東人曝其實以為米，代糧。
時珍曰︰芰菱有湖濼處則有之。菱落泥中，最易生發。有野菱、家菱，皆三月生蔓延引。
葉浮水上，扁而有尖，光面如鏡。葉下之莖有股如蝦股，一莖一葉，兩兩相差，如蝶翅狀。
五、六月開小白花，背日而生，晝合宵炕，隨月轉移。其實有數種︰或三角、四角，或兩角、無角。野菱自生湖中，葉、實俱小。其角硬直刺人，其色嫩青老黑。嫩時剝食甘美，老則蒸煮食之。野人曝乾，剁米為飯為粥，為糕為果，皆可代糧。其莖亦可曝收，和米作飯，以度荒歉，蓋澤農有利之物也。家菱種於陂塘，葉、實俱大，角軟而脆，亦有兩角彎卷如弓形者，其色有青、有紅、有紫，嫩時剝食，皮脆肉美，蓋佳果也。老則殼黑而硬，墜入江中，謂之烏菱。冬月取之，風乾為果，生、熟皆佳。夏月以糞水澆其葉，則實更肥美。按段成式
《酉陽雜俎》云︰蘇州折腰菱，多兩角。荊州郢城菱，三角無刺，可以按莎。漢武帝昆明池有浮根菱，亦曰青水菱，葉沒水下，根出水上。或云︰玄都有雞翔菱，碧色，狀如雞飛，仙人鳧伯子常食之。
【氣味】
甘，平，無毒。
詵曰︰生食，性冷利。多食，傷人臟腑，損陽氣，痿莖，生蟯蟲。水族中此物最不治病。
若過食腹脹者，可暖薑酒服之即消，亦可含吳茱萸咽津。
時珍曰︰《仇池筆記》言︰菱花開背日，芡花開向日，故菱寒而芡暖。《別錄》言芰實性平，豈
【主治】
安中補五臟，不飢輕身（《別錄》）。蒸曝，和蜜餌之，斷谷長生（弘景）。解丹石毒（蘇頌）。鮮者，搗爛澄粉食，補中延年（ 仙）。
芰花
【氣味】
澀。
【主治】
入染鬚髮方（時珍）。
烏菱殼
【主治】
入染鬚髮方，亦止泄痢（時珍）。
芡實
（音儉。《本經》上品）
【釋名】
雞頭（《本經》）、雁喙（同）、雁頭（《古今注》）、鴻頭（韓退之）、雞雍（《莊子》）、卯菱（《管子》）、 子（音唯）、水流黃。
弘景曰︰此即今 子也。莖上花似雞冠，故名雞頭。
頌曰︰其苞形類雞、雁頭，故有諸名。
時珍曰︰芡可濟儉歉，故謂之芡。雞雍見《莊子‧徐無鬼篇》。卯菱見《管子‧五行篇》。
揚雄《方言》云︰南楚謂之雞頭，幽燕謂之雁頭，徐、青、淮、泗謂之芡子。其莖謂之 ，亦曰 。鄭樵《通志》以鉤 為芡，誤矣。鉤 ，陸生草也，其莖可食。水流黃見下。
【集解】
《別錄》曰︰雞頭實生雷澤池澤。八月採之。
保升曰︰苗生水中，葉大如荷，皺而有刺。花子若拳大，形似雞頭。實若石榴，其皮青黑，肉白如菱米也。
頌曰︰處處有之，生水澤中。其葉俗名雞頭盤，花下結實。其莖嫩者名 ，亦名 菜，人采為蔬茹。
宗奭曰︰天下皆有之。臨水居人，采子去皮，搗仁為粉，蒸炸作餅，可以代糧。
時珍曰︰芡莖三月生葉貼水，大於荷葉，皺紋如 ，蹙衄如沸，面青背紫，莖、葉皆有刺。其莖長至丈餘，中亦有孔有絲，嫩者剝皮可食。五六月生紫花，花開向日結苞，外有青刺，如 刺及栗球之形。花在苞頂，亦如雞喙及 喙。剝開內有斑駁軟肉裹子，累累如珠璣。
殼內白米，狀如魚目。深秋老時，澤農廣收，爛取芡子，藏至 石，以備歉荒。其根狀如三棱，煮食如芋。
【修治】
詵曰︰凡用蒸熟，烈日晒裂取仁，亦可舂取粉用。
時珍曰︰新者煮食良。入澀精藥，連殼用亦可。案︰劉 《暇日記》云︰芡實一斗，以防風四兩煎湯浸過用，且經久不壞。
【氣味】
甘，平，澀，無毒。
弘景曰︰小兒多食，令不長。
詵曰︰生食多，動風冷氣。
宗奭曰︰食多，不益脾胃，兼難消化。
【主治】
濕痺，腰脊膝痛，補中，除暴疾，益精氣，強志，令耳目聰明。久服，輕身不飢，耐老神仙（《本經》）。開胃助氣（《日華》）。止渴益腎，治小便不禁，遺精白濁帶下（時珍）。
【發明】
弘景曰︰《仙方》取此合蓮實餌之，甚益人。
恭曰︰作粉食，益人勝於菱也。
頌曰︰取其實及中子，搗爛曝乾，再搗篩末，熬金櫻子煎和丸服之，云補下益人，謂之水陸丹。
時珍曰︰案孫升《談圃》云︰芡本不益人，而俗謂之水流黃何也？蓋人之食芡，必咀之，終日囁囁。而芡味甘平，腴而不膩。食之者能使華液流通，轉相灌溉，其功勝於乳石也。《淮南子》云︰狸頭愈 ，雞頭已 。注者云︰即芡實也。
【附方】
舊一，新三。
雞頭粥︰益精氣，強志意，利耳目。雞頭實三合（煮熟去殼），粳米一合煮粥，日日空心食。（《經驗後方》）
玉鎖丹︰治精氣虛滑。用芡實、蓮莖（方見藕節下）。
四精丸︰治思慮、色欲過度，損傷心氣，小便數，遺精。用秋石、白茯苓、芡實、蓮肉各二兩，為末，蒸棗和丸梧桐子大。每服三十丸，空心鹽湯送下。（《永類方》）
釐清丸︰治濁病。用芡實粉、白茯苓粉，黃蠟化蜜和，丸梧桐子大。每服百丸，鹽湯下。（《摘玄方
雞頭菜即 菜（芡莖也）
【
【主治】
止煩渴，除虛熱，生熟皆宜（時珍）。
根
【氣味】
同莖。
【主治】
小腹結氣痛，煮食之（士良）。
【附方】
新一。
偏墜氣塊︰雞頭根切片煮熟，鹽、醋食之。（《法天生意》）
烏芋
（《別錄》中品）
【釋名】
鳧茈（音疵）、鳧茨（音瓷）、荸薺（《衍義》）、黑三棱（《博濟方》）、芍（音曉）。
地栗（鄭樵《通志》）。
時珍曰︰烏芋，其根如芋而色烏也。鳧喜食之，故《爾雅》名鳧茈，後遂訛為鳧茨，又訛為荸薺。蓋切韻鳧、荸同一字母，音相近也。三棱、地栗，皆形似也。
瑞曰︰小者名鳧茈，大者名地栗。
【集解】
頌曰︰烏芋，今鳧茨也。苗似龍須而細，色正青。根如指頭大，黑色，皮濃有毛。又有一種皮薄無毛者，亦同。田中人並食之。
宗奭曰︰皮濃色黑，肉硬而白者，謂之豬荸薺。皮薄澤，色淡紫，肉軟而脆者，謂之羊荸薺。正二月，人采食之。此二等藥
時珍曰︰鳧茈生淺水田中。其苗三、四月出土，一莖直上，無枝葉，狀如龍須。肥田栽者，粗近蔥、蒲，高二、三尺。其根白 ，秋後結顆，大如山楂、栗子，而臍有聚毛，累累下生入泥底。野生者，黑而小，食之多滓。種出者，紫而大，食之多毛。吳人以沃田種之，三月下種，霜後苗枯，冬春掘收為果，生食、煮食皆良。
【正誤】
《別錄》曰︰烏芋，一名借姑。二月生葉如芋。三月三日采
弘景曰︰借姑生水田中。葉有丫，狀如澤瀉，不正似芋。其根黃，似芋子而小，疑有烏者，根極相似，細而美。葉狀如莧，草呼為鳧茨，恐即此也。
恭曰︰烏芋一名槎丫，一名慈菇。
時珍曰︰烏芋、慈菇原是二物。慈菇有葉，其根散生。烏芋有莖無葉，其根下生。氣味不同，主治亦異。而《別錄》誤以借菇為烏芋，謂其葉如芋。陶、蘇二氏因鳧茨、慈菇字音相近，遂致混注。 根
【氣味】
甘，微寒，滑，無毒。
詵曰︰性冷。先有冷氣人不可食，令人腹脹氣滿。小兒秋月食多，臍下結痛也。
【主治】
消渴痺熱，溫中益氣（《別錄》）。下丹石，消風毒，除胸中實熱氣。可作粉食，明耳目，消黃膽（孟詵）。開胃下食（大明）。作粉食，濃人腸胃，不飢，能解毒，服金石人宜之（蘇頌）。療五種膈氣，消宿食，飯後宜食之。治誤吞銅物（汪機）。主血痢下血血崩，辟蠱毒（時珍）。
【發明】
機曰︰烏芋善毀銅，合銅錢嚼之，則錢化，可見其為消堅削積之物。故能化五種膈疾，而消宿食，治誤吞銅也，時珍曰︰按︰王氏《博濟方》︰治五積、冷氣攻心、變為五膈諸病，金鎖丸中用黑三棱。注云︰即鳧茈乾者。則汪氏所謂消堅之說，蓋本於此。又董炳《集驗方》云︰地栗晒乾為末，白湯每服二錢，能辟蠱毒。傳聞下蠱之家，知有此物，便不敢下。此亦前人所未知者。
【附方】
新五。
大便下血︰荸薺搗汁大半鐘，好酒半鐘，空心溫服。三日見效。（《神秘方》）
下痢赤白︰午日午時取完好荸薺，洗淨拭乾，勿令損破，於瓶內入好燒酒浸之，黃泥密封收貯。遇有患者，取二枚細嚼，空心用原酒送下。（唐瑤《經驗方》）
婦人血崩︰鳧茈一歲一個，燒存性，研末，酒服之。（李氏方）小兒口瘡︰用荸薺燒存性，研末，摻之。（楊起《簡便方》）
誤吞銅錢︰生鳧茈，研汁，細細呷之，自然消化成水。（王 《百一選方》）
慈菇
（《日華》）
【校正】
原混烏芋下，今分出。仍並入《圖經》外類剪刀草。
【釋名】
借姑（《別錄》）、水萍（《別錄》）、河鳧茈（《圖經》）、白地栗（同上），苗名剪刀草根歲生十二子，如慈菇之乳諸子，故以名之。作茨菰者非矣。河鳧茈、白地栗，所以別烏芋之鳧茈、地栗也。剪刀、箭搭、槎丫、燕
【集解】

